
VOX URBIS 

DE LITTERIS ET BONIS ARTIBUS COMMENTARIUS 

Usum latini sermonis per orbem universum tuetur ac fovet 


Itaque, Latine omnino exarata , scripta edit, quae populos omnes aliquo 
modo attingant, a publica re ad bonas artes, a litteris ad historias, a philo¬ 
sophicis ad sociales quaestiones, a nunciis et significationibus ad simplices et 
facili stylo expressas descriptiones, narratiunculas, dramaticas actiones; ab an¬ 
tiquitatis scientia ad dialogos vitae argumenta maxime communia tractantes, 
unde colloquia latine inire atque alere detur; a doctorum virorum scriptis 
nondum vulgatis aut parum cognitis ad primas adolescentum exercitationes, 
quae incitamentum veluti in palaestra eorum conatibus conferant; a Ponti¬ 
ficiis denique documentis praecipuis ad iuris regulas in S. Congregationibus 
inductas; haec omnia ut quisque vel ex dissitis regionibus, aut cultu, doctrina, 
animi proclivitate, artibus alter ab altero difformis per commentarium eum- 
dem explere desideria sua possit. 

PRETIUM ANNUAE SUBNOTATIONIS EST: 

In Italia libellarum 6 ; 

ubique extra Italiam lib. 9 (Doli. 1,80; Sch. 7; M. 7; Rubi. 4;Coron. 9) 

ante solvendum et recto tramite mittendum ad Societatem Editricem Romanam 

ROMA — Via delle Coppelle, 35 — ROMA 

QUAE COMMENTARIUM POSSIDET NUNC ATQUE ADMINISTRAT. 

PRAEMIA SOCIIS CONSTITUTA IN ANNUM MCMXI1I 

Pro Sociis singulis, quorum sive carmine sive soluta oratione scripta in Voce Urbis 
per an. MCMXIII edita fuerint et a doctorum virorum collegio ad id constituto maxime 
commendata, praemium erit argentei numismatis ex iis, quae Pontificis Maximi iussu 
quotannis in festo Apostolorum Principis cudi solent, Sacro Purpuratorum Senatui, Romanae 
Curiae aulicisque pontificiis distribuenda. 

Pro Sociis qui libellas octo pretio subnotationis addiderint, delectus erit unius ex ta¬ 
bulis aere mirifice cusis, magnitudine cm. 118 X 84, gesta Costantini M. Imperatoris refe¬ 
rentibus prouti in Vaticanis aedibus Raphael Sanctius eiusque discipuli penicillo expres¬ 
serunt. Tabulae reddunt: Pugnam inter Constantinum et Maxentium; Visum Crucis; Con¬ 
stantini Baptismum; Constantini donationem Pontifici factam. — Si quis omnes cupiat, 
mittat lib. 32. 

Pro Soeiis, iisque Sacerdotibus, qui lib. quadraginta quattuor miserint, Vox Urbis 
gratuito conceditur; ii enim Novum Breviarium Romanum habebunt, iuxta nuperas dis¬ 
positiones reformatum, charta vere Indica in 16° (15 X 9 ) ab editrice Pont, domo Desclde et, 
Soc. impressum, splendide ac solide ex pelle vulgo zigrino conglutinatum, foliorum se¬ 
ctione eleganter aurata; quod sane venale prostat lib. 44. — Quin imo simul cum Breviario 
gratuito etiam a praelaudata editrice domo «Proprium Dioecesis» cuiusque religabitur, 
si socius ipse miserit, aut emi iusserit, praemisso, uti par est, « Proprii » eiusdem pretio. 






































Ann. XVI. 


Romae, Mense Lumario MCMXIII. 


Num. I. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Praemia an. lYlCMXU sociis attributa. 

Nonnullae Djvi Thomae de luvenum educatione sententiae sin¬ 
gulares. * 

Da Leone XIII P. M. commentarius. 

Philogicae notae. De restituendis latinae linguae syllabis. 

Ludicrae pupae. 

Paroemiae siva Adagia. Pennas nido maiores extendere. — Nosce teip- 
sum. — Ne quid nimis.—Nescimus quid serus vesper veliat. — Simia 
in purpura. — Asinus apud Cumanos. — Graculus inter Musas. — In 
eburnea vagina plumbeus gladius. — Currus bovem trahit. 

Colloquia latina. Chartulae Lusoriae. 

Vaticana pictura muralis de Constantini Imperatoris baptismo. 

Ad novensiles altaris Ministros. 


index: 

Acta Pontificia. SSmi. D. N. Pii Div. Prov. PP. X Epistola Encycliea 
ad Episcopos Germaniae de consociationibus opificum. 

Ex Sacris Congregationibus Romanis sententiae novissimae 
selectae. Ex Congregatione S. Officii. — Ex Congregatione pro Nego¬ 
tiis Ecclesiasticis Extraordinariis. — Ex Congregatione de Religiosis. 

Diarium Vaticanum. Coram SSmo. admissiones.—Pontificiae electiones. 

Annales. Annus MCMXII. 

Publici per orbem coetus legibus ferendis. 

Per orbem. 

Libri recens dono accepti. 

Aenigmata. 

Appendix; Ad Romam. 


PRAEMIA AN. MCMXII 

SOCIIS ATTRIBUTA 

Sub exitum superioris mensis Decembris mcmxii 
coetus doctorum virorum, a Voce Urbis ad in con¬ 
stitutus, convenit ut praemia sociis illis adsignaret, 
quorum sive carmine sive soluta oratione scripta 
per annum mcmxii in commentario edita, commen¬ 
data maxime fuerint. 

Quae quidem praemia numismatum quattuor 
argenteorum erant ex iis, quae Pontificis Maximi 
i ussu quotannis in festo Apostolorum Principis cudi 
solent Sacro Purpuratorum Senatui, Romanae Cu¬ 
riae aulicisque pontificiis distribuenda. . 

Iudices vero, scriptis omnibus, quae ad rem 
conferrent, diligenti examini subiectis, duo tantum 
praemia tribuenda censuerunt, eaque clarissimis 
sociis: 

PAULO RECANATESI 

ob eius carmina per annum in commentario nostro 
vulgata, illudque praesertim quo 1 De studiis ety¬ 
mologicis est inscriptum ; atque 

MARCO GALD1 

qui tum carmina, tum soluta oratione scripta plura 
eaque valde probabilia nobis Commisit. (1) 

* 

* * 

Dum egregiis viris ex animo gratulamur, ad 
palaestram nostram socios omnes iterum iterumque 
invitamus, in eorum memoriam revocantes, quo 
facilius ii in huiusmodi certamen allicerentur, quod 
ob latin tatis illum amorem, quem unice in animo 

(1) Cfr. in mun.. III: Quadam animi inflammatione opus est in inge¬ 
nuis artibus edocendis; in num. VI/ Iohannes Pascoli; in num. VII: 
Puteus desertus; in num. X: De poesi, quae dicitur aulica; in num. XI: 
Lusus poetici. 


comprehensum habemus, indiximus, fines nullos 
tum circa argumenta — (satis enim erit ea cum 
commentarii nostri indole congruere) — tum circa 
numismatum numerum, positos esse. 

Fortem igitur animum quam plurimi adhibeant, 
ultroque accedant! 

Vox Ukbis. 



NONNULLAE DIVI THOMAE 



Etsi Thomas Aquinas de educanda iuventute argu¬ 
mentum ex professo et, quidem in genere, non voca¬ 
verit in discussionem, omnia tamen principia passim 
protulit, imo exposuit, ex quibus enucleanda res est. 

Horum principiorum nonnulla hic, in Voce Urbis, 
reducendi in memoriam, data occasione, mens nobis 
est: unde pateat paedagogiam, adeo hodiedum decan¬ 
tatam, non esse disciplinam aut novam quoad principia, 
aut melius quam in temporibus anteactis informatam. 

Unum hic nos seligimus dictum Angelici prorsus 
aureum, atque summe attendendum, de correctionis 
arte et modo. 

Iubet imprimis Angelicus disciplinam, imo et cor¬ 
rectionem adhibendam esse, hac ductus ratione quod 
« iuvenum corpora fervent naturali calore, ex quo 
concitatur iuventus ad delectationes corporales». (TU. II, 
lec. I). Unde per disciplinam sunt refraenandi, ne 
nociva cupiant, salubria negligant. 

Hoc quidem posito et supposito, mox admonet 
parentes ne in excessum exeant: et hoc est quod di¬ 
cimus singulare principium. Etenim ita cum Paulo 
Apostolo : « Patres, nolite ad iracundiam provocare 

filios vestros, id est non nimis arcendo aut subiiciendo, 
quia talis provocatio non animat ad bonum. ». (Eph. VI, 

lec. I)* Et rursus : « i\^o 1 1 te ad tndig ncttio item provo¬ 
care filios vestros, ut non pusillo animo fiant, vide¬ 
licet ut non flant pusillanimes. Cuius ratio est quia ho¬ 
mines retinent impressionem quam a pueritia habuerunt. 
Naturale autem est quod qui in servitute nutriuntur, 
semper sint pusillanimes; unde ratio est cuiusdam quare 
filii Israel non statim in Terram promissionis sunt per¬ 
ducti, quia fuerunt nutriti in servitute, et non habuis¬ 
sent audaciam contra inimicos pugnandi. Ios. XXXV, 
lec. IV : Dicite • pusillanimis: Confortamini et nolite 
timere ». (Coloss. III, lec. IV). 

Advertas, quaeso, hoc dictum solemnius et gravius: 
« Naturale est quod qui in servitute nutriuntur, semper 
sint pusillanimes». Quae servitus non modo intelli- 
genda est illa servitus legalis quam expunxit Ecclesia, 
sed servitus in genere dicta, qua quis non utitur, neque 
uti potest moraliter propriis mediis, propriaque, ser¬ 
vatis servandis, autonomia. Unde male agunt magistri 
illi aut parentes qui, nedum foveant, promoveant et 
dirigant propriarum virium, imprimisque voluntatis, 
usum in iuvenibus, hunc tollunt et suffocant. 

Quin potius iubet Aquinas ut proprio consilio iu- 
venes, iuxta modum suum, agant et decernant in pluri¬ 
mis, «quia prudentia acquiritur per exercitium. Quando 
ergo in iuventute se in bonis non occupant, sunt in 
senectute imprudentes. Ecclc. XXV : Quae in iuven¬ 
tute tua non congregasti quomodo in senectute tua in¬ 
venies ? » (Tit . II, lec. I). 

Quae doctrina de disciplinae nimietate fugienda 
summi nobis videtur in se momenti, atque ingenio An¬ 
gelici prorsus digna. 

Multi hac nostra aetate queruntur ubique inter bo¬ 
nos et honestos deficere energias, quas vocant, pu¬ 
blicas, animum difficultates obeundi, opera grandiora 
aggrediendi; lamentantur constantiam in principiis 
acceptis evanescere, vel etiam, proh dolor ! illos quos 
in pietate enutriverant sedulius, ad impietatem saepe 
saepius vergere: videant illi utrum homines istiusmodi, 
dum iuvenes essent, habitum serviendi, non autem ex 
voluntate agendi, in educationis modo contraxerint. 

Ex praedicta igitur doctrina, experimentis ceterum 
undique comprobata, non omnino laudanda methodus et 
ratio illa est, qua iuvenes eo melius educati atque ef- 
formati iudicantur, quo penitius subiecti omni alienae 
voluntati dicuntur, istamque coeco passu sequuntur. 

Huc adde ex istiusmodi methodo alteram ex hisce 
duabus consequentiis oriri, videlicet quod vel iuvenes 
illi qui nonnisi meram subiectionem didicerunt, eam- 
dem grandiores facti retinent: tuncque etiam pessimis 
postmodum subiectionem suam exhibituri sunt ple¬ 
rumque ; vel illam ut absurdam inde iudicant ac re¬ 
probant, tuncque in licentiam omnimodam defluunt. 

Neque inde, quod a te notatum iubeo, auctoritas ali¬ 
quid detrimenti pati censenda erit, siquidem iuvenibus 
ab ipsamet auctoritate concedenda est illa congrua 
agendi sponte facultas. 


* 

* * 

At vero ulterius progreditur sanctus Thomas. 

Ita quippe opusc. XVII, cap. III, pronuntiat: « Pueros 
expedit nutrire in his quae postmodum sunt observa¬ 
turi, ut ad hoc horum habitus informetur... Totum in 
hoc consistit, quod aliqui a pueritia erudiantur in hoc 
quod per totam vitam debent servare. Prov. XXII : 
Adolescens, iuxta viam suam, etiam quum senuerit, non 
recedet ab ea ». 

Licet hic agatur speciatim de educandis clericis, 
ratio tamen adducta ab auctore generalior est, ut patet 
tum ex se, tum ex relata Proverbiorum auctoritate. 

Quae doctrina primo intuitu videtur sole clarior. 
Manifestum namque est omnem quamcumque educatio¬ 
nem non esse nisi totius protractioris vitae praepara¬ 
tionem, et quidem non per dissimilitudinem, sed per 
similitudinem. 

Pauci tamen sunt qui plenius intelligant atque in 
praxim deducant. 

Ubi sane agitur de augenda membrorum vi atque 
flexibilitate, omnes plerumque, hacce imprimis aetate 
nostra, iudicant necessaria, vel saltem prorsus utilia 
gymnasticae artis, deambulationum, artis nauticae et 
ludorum exercitia. Et hoc quidem recte, licet satius in 
mentes revocandum iuvenibus foret primos parentes 
nostros creatos esse agricdlas, unde optimum foret ad 
efformanda, iuxta naturae normas, membra, si agricul¬ 
turae proh pudor! operam aliquam navarent. 

Ubi iterum perficiendus intellectus erit, omnes pas- 
sim tenent illum qui doctus aliquando evadere cupit 
aut debet, studiis necessario vacaturum, ne ignarus 
remaneat. Inde in studia iuvenes incumbere iuxta in¬ 
dolem iubentur: ille scilicet qui doctior evadere vult, 
debet in iuventute sua intellectum studiis efformare, 
studiorum habitum contrahere, artem discere, etc. 

Sed vero alia est in iuvene et homine facultas in 
hoc principalior, quod ex eadem omnium aliarum fa¬ 
cultatum usus demum pendeat, voluntas nimirum, quae 
et ipsa ex iunioribus annis perficienda est, non solum 
in patiendo, sed et in agendo. Etenim « ad utramque 
virtutem, acquisitam videlicet et infusam, aliquid ope¬ 
ratur operum assuetudo ; sed diversimode : nam vir¬ 
tutem quidem acquisitam causat; ad virtutem autem in¬ 
fusam disponit, et eam iam habitam conservat et pro¬ 
movet». (1, 2 ao , q. 92, a. 1). 

Ubi inquiratur quidnam praestent nonnulli magistri 
ad efformandas iuvenum voluntates, vix responsionem 
quis inveniet sufficientem: vel si verbis assertam, factis 
tamen negatam invenies. 

Id tamen reponunt, sat fore si iuvenes obedient, 
atque ubi recte obediverint, tunc postmodum per se 
acturos esse, atque proprias vires recte expansuros. 
Quae responsio nonnihil veri contineret si ab iuvenibus 
requireretur « rationabile obsequium », idest clare et 
perspicue consonum naturae «animalis rationalis» : 

unde hanc rationem quasi suam propriam faceret ille: 
quum autem plerumque «sit pro ratione voluntas» 
hinc rebellant propten laesum suae « individualitatis » 
ius vel nonnisi exterius exequuntur, dum interius ma¬ 
ledicunt. Hinc infelix illa quotidiana apud nostros iu- 
venes experientia. 

Promovenda igitur, non extinguenda voluntas ; sci¬ 
licet humano modo dirigenda. Perficienda, inquam, est 
habitibus per actus acquisitis : non quod omnia simul 
sibi liceant, non quidem independenter ab auctoritate 
ad quam dirigere pertinet, sed eo sensu quod quasi 
pedetentim, proprio marte atque sponte, concedente 
auctoritate, velle discat, simulque velle discrete, pru¬ 
denter, constanter, iuxta rationis, aetatis, rerum statum. 

Videant rursus illi quorum interest, utrum in hoc 
praestanda sufficienter praestiterint, utrum nonnihil 
sit in methodo forsan immutandum. 

I. I. B. 


DE LEONE XIII F. /A. 

COMMENTARIUS- 

Scripturus breviter de rebus a Leone XIII P. M. 
mirifice gestis, haec paucula praenuncianda esse reputo. 
Temeritas enim esset, ne dicam peius, nec equidem 
venia digna, si quis explicare praesumeret quidquid 
vir immortalis in tam longa aetate peregit. Pius, muni¬ 
ficus, eruditissimus, ac suprema potestate in terris 
perfunctus, Dei amorem et religionis studium sapien¬ 
tissime cum litteris coniunxit. Qui viridi ingenio pol¬ 
lens vel ad ultimam senectam, omnibus praelucens 
excelsi animi firmitate, multa eademque praeclara opera 
in vulgus edidit, quibus homines in vetere sanctaque 
religione retineret, et ea sermonis elegantia, ut, om¬ 
nium sententia, nihil sit ultra quaerere. Idque si im¬ 
prudens ego tentarem, haud immerito me Horatius car¬ 
peret, qui Asinium olim suum 

motum ex Metello consule civium 
B Alique causas 

tractantem monuit, et iocose pariterque graviter invitat, 
ut relictis altioribus carminibus, quaerat modos leviore 
plectro. 

Atque adeo, candide lector, ego « periculosae ple¬ 
num opus aleae» mihi ipse trepidantius timidiusque 
evitabo, et in medium parva ex multis quae vir ille 
sanctissimus navavit in medium referam. Scio equidem 
me haud omnia hic persequi posse; sed propediem gravi 
quoque auctoritate « quidquid sub terra est, in apricum 
proferet aetas ». 

Mihi enim mens est atque voluntas parum de Leo¬ 
ne XIII dicere, et quomodo, opitulante Deo, litterarum 
latinarum studiosissimus, Romanarum elegantiarum ar¬ 
biter, aetatis suae longe nobilissimus habitus sit. 


Ilaec ipsa enucleando, haud praeterire silentio po¬ 
tero, vel saltem delibare quae Ipse, vix, Deo auctore, 
Pontifex Maximus est renuntiatus, incredibili Christiani 
Nominis laetitia, gerenda sibi instituit. Namque mirum 
in modum consilio atque opere rem Christianam auxit 
et firmavit. Eius enim exemplo et latinae litterae, pe¬ 
stilenti veluti sidere afflatae, ipso regnante, recreari 
quodammodo visae sunt et recenti decore illustrari: 

Nisi vero tot aliae causae adstitissent nobis impedi¬ 
mento quominus Itali rebus suis prospicerent, quia 
nobis iter novum aperuit sapienterque munivit, ut in 
hoc quoque studiorum genere iterum primas inter gentes 
retulissent. Si operi impar ero, dicam: Ut desint vires, 
tamen est laudanda voluntas. 

Haec raptim praefatus ad rem meam advenio. 

I. — De nativitate et studiis loachimi Vincentii Pecci. 

Paucis diebus a Pii IX P. M. obitu transactis, 
omnium magno Urbis gaudio, cunctis paene Cardinalium 
suffragiis, rite Pontifex Maximus Ioachimus Peccius 
solemniter designatur. Hic vero dies est decimus kalen- 
dasMartias an. mdccclxxviii. Ipse vocari voluit Leo XIII 
in Leonis duodecimi obsequium, qui, quum brevi tem¬ 
pore antea regnaret,, ad caelestia unice spectans, mor¬ 
talia quaeque contemnens, potestatis dignitatem virtu¬ 
tibus cumulavit, quique nefarios praesertim homines 
occulto sacramento initiatos, tunc Italiae insidias struen¬ 
tes, ne ex tenebricosis latebris erumperent summopere 
exagitavit. 

Nec Ioachimus Peccius repentinus homo erat suisque 
aequalibus ignotus. Imo aetate iam provectus, idemque 
Perusinorum Episcopus, singulari iam sapientia et vir¬ 
tutum laude, in omnium ore ferebatur. Multi quoque 
asser.unt, Pium IX paucis ante diebus quam fato ce¬ 
deret, quum Ioachimus Peccius e latere eius discederet, 
ad suos conversum, dixisse: «En vobis Pontifex novus!» 

Qui Carpineti in Volscis, postridie kal. Mart. mdcccx 
ortus erat. Pater eius Ludovicus, antiqua ac generosa 
Senensi familia prognatus, curis publicis vacuus, per¬ 
petuo acceptam villam obtinuit coluitque. Sub externo 
dominatu, inter pueros nobiles est adseitus, qui, volente 
imperatore, stipendia vel invito animo mererent. Mox, 
everso regno, in patriam redux, immobilis fidei exem¬ 
plar, nullis aulicis honoribus adlectus, Romam contendit, 
et ad paterna rura modicus se contulit. Diligens in pri¬ 
mis satisque dives, fuit latinarum litterarum studiosus. 
Qui prout ipse amabat litteras, omnibus doctrinis, 
quibus puerilis aetas impertiri debet, filios, quos ab 
Anna Prosperi uxore suscepit, domi erudivit. (1) 

(l) Quam sapide, quam latine scriberet, tute ipse, lector, iudicaveris - 
cx inscriptione, quam in uxoris sepulcro, Romae, apud XL Martyrum 
posuit. 

« Anna Alex. F. Prosperia, egenorum altrix, filiorum amantissima, 
domo Cora — femina veteris sanctitatis, frugi, munifica. H. S. E. quae 
omni matrisfamiiias munere nitide et in exemplum perfuncta, decessit 
cum luctu bonorum Xon. Aug. au. mdcccxxiv. — Vixit dulcissime cum 
suis an. xl. m. vn d. x,i. Ludovicus Peccius eoniux cum liberis moeren- 
tibus mulieri rarissimae, incomparabili m. Posuit. Ave, anima candidis¬ 
sima, Te in pace. 

Erat autem in puero Ioachimo Vincentio, praeter 
docilitatem ingenii summa suavitas oris atque vocis, 
ut non solum celeriter arriperet quae traderentur, sed 
etiam excellenter pronunciaret. Qua ex re nobilis inter 
aequales ferebatur, clariusque citra invidiam exsplen¬ 
descebat, ut omnibus iam de se non spem, sed fiduciam 
adferret. Sic ex domestica patris disciplina haud poe¬ 
nitendos fructus percepit. 

Verum expletis primis litterarum studiis domi in 
sinuque matris, pater, qui eum ad maiora vocari cer¬ 
nebat, propulsatis bellorum periculis, adiuvante Deo, 
commodiorem scholam aptioremque suis est nactus. 
Galli enim, qui sub celeri Napoleonis I imperatoris 
dominatu Urbem tamdiu hostiliter obtinuerant, et ipsum 
Pontificem Max. Pium VII captivum Savonam apud 
Ligures in custodiam duxerant, omnia ad extremum 
casum traxerant. Roma, aerumnis cooperta atque in 
servile paene pistrinum detrusa, vix aliquam levamenti 
spem ab herili crudelitate habebat. Romanam sobolem 
in primis Patritii ad arma traductam longe videbant, 
in Urbe ab scholis abstinebant, ne puerorum animulae 
perfidis doctrinis erroribusque recentioribus inficerentur. 
Plerique beatiores in umbratili disciplina edocebantur, 
vel in privatas sodalium religiosorum aedes frequen- 
tiores itabant. Verum ex hac disciplina timidius adeo 
tradita atque secretis domibus retrusa, iam illa com¬ 
moda in universam civitatem [non proficiscebantur, 
quae ex publica litterarum schola profluxissent. 

il. — Apud Viterbium perfectius litteris exornatur. 

Sic res se Romae habebant, quum tandem anno 
millesimo octingentesimo quarto et decimo, non. kal. 
Iunias, restincto undique bellorum incendio, in paca¬ 
tam Urbem, omnibus adclamantibus civibus, triumphans 
Pontifex Maximus invehitur. Rebus quae ad religionem 
spectant, brevi domi compositis, consilium fuit extemplo 
pro viribus, civitatis malis mederi, quae externo do¬ 
minatu invaluerant, et puerorum institutioni in primis 
prospicere. Tunc Pontifex Max. nihil antiquius habuit, 
quam ut viros pietate insignes advocaret, quorum opera 
patrum religio incolumis servaretur, et Romana soboles 
iis actibus formaretur, quae ad humanitatem pertinent. 
Prae ceteris instaurare sodales, quibus a Iesu nomen 
est inditum, rite voluit, eisque 'pueros in spem regni 
edocendos instituendosque tradere. Quare Viterbii, quae 
urbs est Romae proxima, Collegium eis aperiri permisit, 
ad quod celerius frequentissimi undique ephebi advo¬ 
larunt. Omnibus enim religio erat incolumem in primis 
pietatem vel a tenera aetatula servari. 

Quo factum est ut Ludovicus Peccius, idoneum tem¬ 
pus ratus locumque, studiis filiorum obsequeretur, et 
Viterbium se contulit cum duobus pueris maioribus 
natu, eosque alacer sodalibus fidentissimus commisit. 
Vincentius, qui adhuc in matris obsequium hoc nomine 
usus est, etsi minor natu, primas tamen partes in 
schola facile referre incipit. Quod quidem generosi 


condiscipuli animo aequo ferebant. Quos vero consue¬ 
tudine sua sic sibi subito devinxit, ut ex illo tempore 
nemo eis perpetuo fuerit carior. Nam praeter gratiam, 
quae iam in adolescentulo magna erat, saepe ingenii 
virtute atque pietate omnibus praestabat. Carus itaque 
omnibus acceptusque, litteris latinis ad quas praesertim 
ferebatur, in exemplum enitebat. Iiuic et illa fortuita 
aderant omnia, quibus pueri honestari possunt; gratia 
scilicet vultus, vocis iucunditas, morum suavitas, me¬ 
moria rerum et verborum plane singularis. Quo facto 
praeceptores de egregio alumno summa concipiebant, 
et ad. unum summo studebant opere, ne tantae virtutis 
igniculi in eo restinguerentur. 

Saepe ex antiquae illius aetatis more, qui multis 
sane laudibus ferendus esset, in scholis inter alumnos 
ordinis superioris identidem fervida puerorum certamina 
exoriebantur, vel de re poetica, vel de patriae historia, 
vel de studio sermonis populi romani purius excolendo. 
Quod quidem exercitium iuvenum utilitati maxime fa¬ 
vere nemo est qui dubitet, eorumque mentem atque 
aemulationem omnino incitare. In poeticis autem ludis 
latinis noster semper facile princeps erat. Tanta quoque 
cura studia etiam italica sequebatur, ut inter aequales, 
omnium sententia, scriptor haud inelegans haberetur. 

Castior fluebat eius oratio, atque, in expolita lati¬ 
nitate diserte maxime nitebat, quum in litteris etiam 
graecis haud mediocriter esset versatus. Omnes simul 
sentiebant Vincentium in latine scribendo modo Catul¬ 
lum referre, modo Tibullum ; eiusque carmina haud 
iniucundo sententiarum candore praesertim commen¬ 
dabantur, et inaffectata illa stili simplicitate, ob quam 
omnibus probari consueverunt poetae, quos noster prae 
oculis habere videbatur, et quorum carmina ex suo 
ingenio nullo prorsus labore proficisci videntur. 

Quibus rebus saepe in discipulis mira exoritur iu¬ 
cunditas, laudabilisque aemulatio. Eum uno verbo, citra 
invidiam, lepide summum poetam salutant, suarum 
scholarum ornamentum patriaeque lumen proxime pol¬ 
licebantur. 

Est hic locus, ut in medium ad exemplum referam 
quae in honorem superioris sui cecinit, qui Vincentius 
Pavanus adpellabatur. Quae ingenuitas sermonis, quae 
verborum confidentia! 

Nomine Vincenti, quo tu, Pavane, vocaris, 
Parvulus atque infans Peccius ipse vocor. 

Quas es virtutes magnas , Pavane, secutus, 

Oh! utinam possem Peccius ipse sequi! 

Illa vero iuvenilia poeseos exercitia omnino desi¬ 
derantur et vix unum atque alterum e communi nau¬ 
fragio enatavit. Erant attamen parvulae ingenii signifi¬ 
cationes, scintillae quaedam virtutum scilicet, quae 
aliquando in incendium evasurae essent! 

(Ad proximum numerum). 

Subalpinus. 

PHILOLOGICAE NOTAE 

Da restituendis linguae latinae syllabis. 

A clarissimo socio nostro Iacobo Tasset acce¬ 
pimus, et libenter edimus, eum certiorem facientes 
iustas eius animadversiones ad illos, cuia proxime 
refert, trasmissas fuisse : 

Dri. Ioseplio Fornari, Commentarii Vox Urbis Mo¬ 
deratori salutem. 

Litterarum comprehensione perversa vel syllabarum 
confusione, qua convulsa de suo loco ac demota con¬ 
sonans, cum vocali alia quam sua coniungitur, adulte¬ 
rari multis modis sonos videmus. Etenim attracta ad 
nasum vocalis, anatium saepe turpem imitatur ganni¬ 
tum. — Quare apud Francos « sen [g] per» et « re¬ 
quiescam [g\t plerumque audies. — Verum ipsa conso¬ 
nans, vel spurio alterius litterae adversus correptae 
syllabae legem adiectu, vel asperrimo noctuae flatu, 
aut sibilo corrumpi solet. Ita: « Discite iustitiam mo¬ 
niti », disc/i/te iusti/.siam ; «tu regere imperio, » redjere. 

Qua singularum syllabarum tabe corruere sermo¬ 
nem universum necesse est. Nam, quae adulterat con¬ 
fusio vocem, etiam sensum adimit. Non enim legendo: 
in mo-di-co fi-de-lis, bea-ti pa-ci-fi-ci; sed in mod-ic-o 
fid-el-is, beat-i pac-i-fic-i; modum et fidem, pacem et 
facientes , intelligis. Hae syllabae sensus certos, illae 
nullos menti afferunt. Sic contra Priscianum, innume¬ 
rabilibus huiuscemodi exemplis, syllabam latinam ple¬ 
rumque consonante demonstratur desinere. (Cfr. Munro, 
Grammar of Classical Latin). 

Falsam itaque* litterarum comprehensionem et inde 
ortam consonarum corruptionem Gothi profecto, non 
patres Ecclesiae, non Ambrosius, Augustinus, Hiero¬ 
nymus, doctissimi interpretes fidei intulerunt, qui Ci¬ 
ceronem, Catonemque auctores secuti, lingua sunt in¬ 
tegra locuti. 

Operis quippe absoluti innocens nulla fit mutatio. 
Arcenda profanae novitatis Progressus dicta ab ama¬ 
toribus atque Evolutio idola. Verum enim Scipionum 
temporibus absolutam atque perfectam esse linguae 
latinae formam, docent Caesar, Sallustius et Cicero. 
Quam ipsi ante Christum ad transferendam Graecorum 
humanitatem adhibuere, eadem nos in civitate Dei 
utimur; nisi saepius inimicorum insidiis et perduellium 
vastationibus perturbemur. 

Caveant ergo latinitatis praesides, et editores in pri¬ 
mis Antiphonarii libri: ne consona littera cum, sequente 
vocali alia comprehendatur quam praecedente sua. 

Quam rogationem velim, si tibi videtur, ut ad ma¬ 
gistratus Christianae Reipublicae tu proximus deferas. 

Vale. Dabam die xm Xbris 1912, Turnoduro in 
Gallia Senonia. 

I. Tasset. 


LUDICRAE PUPAE 


Ad pueros, Bacchanalium tempore. 

Quis furor est, pueri, dum Bacchanalia fervent, 
cffot nugas passim stultitiasque sequi? 

Et spectare leves ubi personata cachinnos 
Futilibus gestit turba ciere modis ? 

rVXCentito hic gaudet spectantes fallere vultu, 

Rexque salutari qui modo servus erat. 

Ille hominis ferme sortem indignatus, iniquum 
Se brutum simulans cornua utrinque gerit. 

Sic vani studiis sectantes ludicra vanis. 

Se produnt sanae mentis habere nihil. 

?Kil rigido metuunt immissas frigore tusses, 

fftCorborum et tacite quod subit acre genus. 

Heus procul hinc, pueri: potius succedite quo vos 
^Delectet risu spissa taberna levi. 

Hic nempe in parvum sinuat se scena theatrum 
fJXCobilis, et miscet plurima pupa iocos. 

Haec venit imposito longe spectanda cucullo, 

Et gibbi immenso tubere terga tument. 

Jlltera, quae mento sese commendat adunco, 

£t ve:te et bracca versicolore placet. 

Sunt aliae, quarum nec dicere nomina possum; 
Formaque dissimiles ingeniumque probat. 

Quid? quod quaeque hominum simulans lepidissima gestus 
Scit docili Veros reddere voce sonos? 

Et pede tunc ducunt agiles plaudente choreas, 

INjunc dura impacto proelia fuste cient? 

His ego, nam memini, puerili aetate trahebar, 

Haud inerat penito in pectore cura prior. 

Ignaris quin saepe fuit dolus utilis annis, 

Ut vellem invisas discere litterulas, 

Et Cicero haereret multusque in pollice Naso; 

Omnis et officii sedulus ipse forem. 

M si spectaclo improbulus prohibebar amico, 

Quam gravis in meritum poena erat illa caput! 

Profectura nihil iactans promissa, querelas 
Pergebam et largas fundere lacrimulas. 

H. N. 



PAROEAI AE SI VE ADAGIA 

Pennas nido maiores extendere. 

Translatum ab avium pullis, qui sic grande¬ 
scunt, subnascentibus plumis, ut materno nido capi 
non possint, adhibuit Horatius hoc adagium in 
Epistolis, pro eo quod est rem fortunamque, quam 
mediocrem aut tenuem a maioribus acceperis, 
auctiorem reddere; quod quidem, si virtute flat, 
summa laus est. En Horatii verba: 

Me libertino natum patre et in tenui re 
Maiores pennas nido extendisse loqueris, 

Ut, quantum generi demas, virtutibus addas. 

VOX URBIS 


Nosce teipsum. 

Primum hoc erat trium illorum inter omnia 
sapientum apophthegmatum vel maxime celebra¬ 
torum, quae, uti in Charmide testatur Plato, pro 
foribus templi Delphici ab Amphictyonibus in¬ 
scripta, prouti digna deo visebantur. In quo qui¬ 
dem modestiae mediocritatisque commendatio est, 
ne nobis vel maiora vel etiam indigna sequamur. 
Nam hinc omnis vitae pestis oritur, quod sibi 
quisque blanditur, et, quantum aliis praeter aequum 
detrahit, tantum sibi sui amoris vitio praeter me¬ 
ritum tribuit. M. Tullius ad Quintum fratrem (1. III): 
«Et illud — inquit — (Nosce teipsum) noli putare 
ad arrogantiam minuendam solum esse dictum, 
verum etiam ut bona nostra norimus ». Ferebatur 
etiam apud Graecos senarius quidam inter sen¬ 
tentias proverbiales, cuius sensus hic erat: « Ubi¬ 
que confert ut teipsum noveris». Citatur a Nonio 
Marcello satyra quaedam Varronis de hoc argu¬ 
mento; et Ovidius (De art. arn.) : 

Fama celebrata per orbem 
Littera, cognosci quae sibi quemque iubet. 

Qui quidem Ovidius hanc sententiam ad Py- 
thagoram auctorem refert; dum Platonicus Socrates 
ab Apolline profectam arbitratur; Plato enim in 
Phoedro: «Ndndum possum — ait — meipsum 
iuxta Delphicam inscriptionem cognoscere». 

Sunt qui ex Homero, tamquam Oceano, hanc 
quoque mutuo sumptam existiment, apud quem 
Hector, quum in reliquos omnes impetum faceret, 
tamen Aiacem ut se praestantiorem declinavit. — 
Diogenes Thaleti tribuit. Apud hunc Antisthenes 
Phemonoae ascribit; ceterum Chilonem usurpasse. 
Thales autem rogatus : « Quid est difficile ? » re¬ 
spondit se ipsum nosse; «Quid facile?» alterum 
admonere. 

Macrobius primo in Scipionis somnii commen¬ 
tario tradit, cuidam Delphicum oraculum consu¬ 
lenti, quonam itinere posset ad felicitatem perve¬ 
nire, responsum ad hunc modum: «Si teipsum 
cogpoveris». Id autem oraculum redditum fuit 
Croeso, ut auctor est Xenophon in Cyri Institu¬ 
tione. Praeterea Demonax fertur, interrogatus 
quando coepisset philosophari, dixisse : « Postquam 
coepi nosse meipsum ». 

Socrates, quod Apollonis oraculo solus esset sa¬ 
piens indicatus, quum Graecia tot haberet sophos, 
sic interpretatur, quod ceteros profitentes se scire 
quod nesciebant, hoc nomine vinceret, quod sciret 
se nihil scire, et hoc unum se scire profitebatur. 
Ceterum hanc Socratis modestiam vicit Anaxarchus, 
qui praedicabat se id quidem scire, quod nihil 
scir t. 

Apud Menandrum denique quispiam corrigit hoc 
omnibus laudatissimum dictum : « Multis modis per¬ 


peram dictum videtur : “ Cognosce te ipsum ” ; ma¬ 
gis enim hoc in rem fuerat: “ Cognosce ceteros ” ». 

Ne quid nimis. 

Vulgatissimum hoc proverbium Diogenes Laer¬ 
tius Pythagorae adseribit; Aristoteles (Jiet., III) ad 
Biantem auctorem refert; alii Thaleti tribuunt, 
Soloni alii; Plato quodam loco ex Euripide citat. 
Neque desunt qui ad Homerum veluti fontem re¬ 
ferant, cuius hi versus sunt in Odyssea, qui latine 
sonant: 

Mihi nequaquam is placet hospes, 

Qui valde praeterque modum simul odit amgtque; 
Sed puto rectius esse, ut sint mediocria cuncta. 

Et in lliad. XX : 

Ne nimis aut laudes Tytida, aut vituperes me. 

Ad Hesiodum quidem referre malimus; cuius 
illud est in opere, cui titulus Opera ac Dies : « Men¬ 
suram serva ; modus in omni re optimus». Repetit 
Phocilides. Euripides, cum aliis aliquot locis, tum 
in Hippolyto coronato: «Sic equidem minus ap¬ 
probo quidquid est vehemens, quam quod vulgus 
ait, ne quid nimium ». Apud Plutarchum Pindarus 
inducitur adnotantem hanc sententiam a sapientibus 
praeter modum fuisse laudatam; Sophocles eam 
in Electra adhibet; Plautus in Poenulo. Plinius 
(lib. II): «Perniciosissimus autem, et in omni qui¬ 
dem vita, quod nimium». Horatius denique: 

Est modus in rebus; sunt certi denique fines, 
Quos ultra citraque nequit consistere rectum. 

Atque rursus: 

Virtus est medium vitiorum utrinque redactum. 

Nescimus quid serus vesper vehat. 

Ex Menippeis Varronis satyris citatur hic titulus, 
tum ab A. Gellio, tum a Macrobio, quo admonemur 
ne praesentium successuum prosperitate sublati, 
futuri curam abiiciamus, neve ulla de re securi 
simus priusquam exitum viderimus. Idem hodie 
quoque vulgo dicunt, diem nondum ad vesperam 
decurrisse, significantes diversum exitum posse 
accidere. Apparet, Vergilium ad paroemiam allu¬ 
sisse, quum ait I Georg. libro: «Denique quid 
serus vesper vehat», agens de prognosticis occa¬ 
sus. — Titus Livius (Decad. V, lib. V): «In se¬ 
cundis rebus nihil in quemquam superbe ac vio¬ 
lenter consulere decet, nec praesenti cedere for¬ 
tunae, quum quid vesper ferat incertum est». Huc 
allusit Philippus rex apud eumdem (Dec. IV, lib. IX) 
quum Thessalis respondens minacem clausulam 
adiecit, nondum omnium dierum solem occidisse. 
- Potest huc referri et illa Solonis sententia: 
« Specta finem longae vitae». 

Simia in purpura. 

In varios usus potest adhiberi paroemia, nempe 
vel in eos, qui, tametsi magnifico cultu sint ornati, 
tamen cuiusmodi sint, ex ipso vultu moribusque 
cognoscitur ; vel in eos, quibus dignitas indecora 
additur; vel quoties rei per se foedae, ascititia 
peregrinaque ornamenta indecenter admoventur. 
Quid enim tam ridiculum quam simia vestita pur¬ 
purea veste ? Atque id tamen — adnotat Man- 
nuccius — non raro fieri videmus apud istos qui 
simias habent in deliciis, ut, quam maxime pos¬ 
sunt, ad humanum morem ornent ac vestiant, ali¬ 
quoties et purpura, quo parum attentos aut impe¬ 
ritos fallant, proque homine salutetur simia, aut, si 
deprehensus fuerit fucus, res magis sit ridicula. 

Asinus apud Cumanos. 

Competit, in eos qui, quum sint inepti ridicu¬ 
lique, ta.men apud ignotos rei novitate habentur 
in pretio ; aut in eos, quibus honos aliquis praeter 
meritum additus a fortuna, tumorem et insolen¬ 
tiam, ita ut fere fit, conciliat; id quod eleganter 
notat Demosthenes 01 ynthiacarum orationum I, 
felicitatem et rerum successum, qui contigerit im¬ 
merenti, stultis vesaniae causam praebere solere. 
Cui congruit illud ex Aeschylo citatum, grave 
pondus amentem esse rebus utentem prosperis. 

Adagium natum ex nota fabula de asino fugi¬ 
tivo, qui apud Cumanos pro leone se gessit. 

Graculus inter Musas. 

Scilicet: Indoctus inter doctissimos; Infantis- 
simus inter eloquentissimos, etc. — Recte dicetur 
et in homines ostentatione falsae doctrinae sese 
iactantes et viris eruditis impudenter obstrepentes. 
Est enim graculus avis minime canora, sed tamen 
odiose garrula, atque obstrepera. 

Confine est his, quod in Bucolicis ait Vergilius: 

Sed argutos inter strepere anser olores. 

Cygnos canoros esse sic omnium poetarum lit¬ 
teris est decantatum, ut nihil sit celebratius, etiam 
si nemini contigit hunc audire cantum. Nec desunt 
philosophi, qui huiusce rei rationem quoque red¬ 
dere conentur. Aelianus addit eos non canere, nisi 
flante Favonio; unde fertur etiam proverbium: 
« Cygnea cantio » . Contra, anseres molesto quodam 
stridore obganniunt. Proinde, quum indoctus inter 
eruditos gannit, in tempore usurpabitur adagium: 
« Anser inter olores ». 

In eburnea vagina plumbeus gladius. 

Natum ex Diogenis Cynici apophthegmate. Nam, 
quum adolescens quispiam, insigni forma, foedum 
quiddam atque obscoenum dixisset: « Ex eburnea 
— inquit -v vagina plumbeum gladium educis ». 


Currus bovem trahit. 

De re, quae praepostere geritur; veluti si ex. 
gr. discipulus reprehendat praeceptorem, si ratio 
pareat affectui. — Translata metaphora a plaustris 
per declive retro labentibus, unaque secum bovem 
auferentibus. 



COLLOQUIA LATINA 


Chartu'ae lusoriae (1 ) 

Valerius. — Quam asperum tempus! quam 
rigidum et saevum caelum ! Quam lutosum solum! 

Theodorus. — Quid nos monet hic caeli ac 
soli habitus? 

V. — Non egredi domo. 

T. — Quid vero domi agere? 

V. — Ad luculentum focum studere, meditari,- 
cogitare de rebus, quae aliquid emolumenti affe¬ 
rant menti probisque moribus. 

Claudius. — Id quidem agendum praecipue, 
nec aliquid esse debet homini carius. Sed ubi ab 
intensione illa delassatus fuerit animus, quo di¬ 
vertet hoc dumtaxat tempore ? 

V. — Aliis quidem aliae sunt animorum re¬ 
fectiones ; ego vero lusu foliorum magnopere ob¬ 
lector, ac recreor. 

C. — Eone chartularum lusu qui «solitarii» 
audit? Scilicet et magnus ille Napoleon tempus 
aliquod hoc modo terere solitus erat. 

V. — Hac ratione, quum sim solus ; quando 
vero me comitantur amici... Numne haec temporis 
qualitas eo invitat ut abdamus nos in cubiculum 
bene clausum et septum undique vento atque fri¬ 
gore, lucente camino, mensa posita? 

T. — Equidem placet. 

C. — Promatur itaque pictarum paginarum fa¬ 
sciculus, pecuniae et nonnihil a singulis. 

V. — Sed quartus comes nobis addendus, ut 
par pari ludamus. 

T. — Rodericum arcessam. 

V. — Mane, mane; minime Rodericum, hominem 
iracundum, rixosum, clamosum, et qui minimis de 
rebus excitat saepe strepitus. 

C. — Optime profecto mones; nam si talis a- 
dolescens nostrae recreationi se admisceat, non 
sit ludere id, at serio rixari. Voca igitur pro illo 
Rogerium. 

V. — Neque hunc, nisi velis, quaecumque hic 
fuerimus nugati, ante solis occasum notum esse 
omni civitati. 

C. — Tam bonus est praeco ? 

V. — Est rerum quas scire nihil attinet; nam 
res bonas secretius reticet, quam Eleusina my- 

(1) Ex Latinae Linguae exercitationibus ; LudovicI Vives passim re¬ 
tractavit I. F. 












steria. At ecce ultro veniunt Manricus et Ludo- 
vicus. 

Manricus. — Salvi sitis, sodales festivissimi. 

V. — Quid sibi vult contractio istliaec frontis? 
Exporrigite istos vulticulos. An non estis iussi cogi¬ 
tationes omnes litterarias apud musaeum deponere? 

M. •— Cogitationes nostrae litterariae sunt adeo 
illitteratae, ut eas Musae quae sunt in musaeo 
respuant. 

Ludovicus. — Salvete. 

V. — Salus est dubia, quando ad acies et 
pugnas vocamur. 

T. — Scilicet crumenae hic impetuntur, non 
i u gula. 

L. — Crumena plerisque est pro iugulo, ct 
pecunia pro sanguine ac spiritu... Ceterum in hac 
fabula, quam video apparatam, nolo ego auctor 
esse,».,sed spectator. 

C. — Eccur ita ? 

L. — Quia sum infortunatissimus; sempev a 
ludo , discedo victus et spoliatus. 

T. — Scis quid dicunt proverbio aleatores? Ibi 
quaerendam esse togam ubi amiseris. 

L. — Verum et periculum est, nedum togam 
amissam quaero, perdam et tunicam et interulam. 

T. — Accidit quidem hoc non raro; sed qui 
non periclitatur, non ditescit. 

. L. — Ea. est metallieidarum sententia. 

V. — Cuiusvis fuerit, certe non possumus nisi 
quatuor ludere. Sumus quinque : sortiemur, quis 
futurus fuerit aliorum spectator. 

L. — Ego, inquam, et sine sortitione. 

V. — Nihil tale: nulli est facienda iniuria; 
non cuiusquam voluntas id decernet, sed sors : cui 
primus Rex obtigerit, sedebit otiosus spectator, et, 
si quid inciderit controversiae, iudex. 

C. — Ecce vobis fasciculos duos foliorum in¬ 
tegros : alter est Italicus ; Gallicus alter. 

M. — Italicus hic non videtur iustus. 

C. — Q.uid? 

M. — Quoniam desunt decades. 

V. — Non solent illi habere, ut Gallici. Chartae 
enim Italicae et ipsae in quattuor genera sunt 
seu familias divisae: habent vero aureos nummos, 
carchesia, baculos, enses; in quaque familia Re¬ 
gem, Equitem, Peditem; proindeque monas, dyas, 
trias, quaternio, pentas, senio, heptas. Italica folia 
hic absolvuntur; Gallicis contra, ut nosti, sunt 
ogdoas, ennea atque decades ; deinde Rex, Regina, 
Pedes in singulis familiis, quae sunt corda, rhem- 
buli, trifolia, vomerculi seu palae aut assicula. 

M. — Optime. Quo lusu ludemus ? 

V. — Triumpho Hispanico, si placet, chartis 
Gallicis. 

C. — Placet, placet. 

M. — Sit. 


— V. Distributor retinebit sibi indicem chartam, 
si sit monas, aut imago humana. 

M. — Sciamus iam quis erit ludo exclusus. 

C. — Probe mones. Cedo folia. Hoc est tuum, 

Valeri; hoc istius ; hoc Theodori; meum hoc. 

ipse es Iudex, Maurice. 

V. — Malo te mihi iudicem, quam collusorem. 

M. — Bona venia, cur istuc, quaeso ? 

V. — Quia es interdum in ludendo satis vafer 
et cavillator. Quin imo aiunt maledici artem quam¬ 
dam tenere te componendo folia, ut tibi expediant. 

M. — Non habet fraudem mea lusio ; sed im¬ 
peritiae aliorum industria mea videtur impostura. 
Itaque bene dixisti eos maledicos. 

T. — Lusuri sumus bini: duo contra duos; 
quomodo erimus comparati ? 

L. — Ego ludi huius fere insciens adhaerebo 
tibi, Theodore, quem audio esse excellentissimum. 

C. — Adde etiam callidissimum. 

T. —■ Non est hic opus electionibus; serti sunt 
committenda omnia: quibus obvenerint plura puncta 
adversus eos pugnabunt, quibus pauciora. 

L. — Esto ita: assigna folia. 

C. — Ut optaveras. Ego et Valerius ab eadem 
stamus parte, contraria tuentur partes iste Ludo¬ 
vicus ac Theodorus. 

V. —’ Sedeamus, uti solet, decussate. Da mihi 
illam sellam reclinatorium ut quietius perdam. 

, C. — Appone scabella. Assideamus. Sortire 
iam cuius sint primae partes. 

V. — Meae sunt. Distribue tu, Theodore. 

T. — Quomodo ? A sinistra in dexteram ; an, 
Hispanico more, a dextera in sinistram ? 

V. — Hoc more; quoniam ludo Hispanorum 
utimur. Reiecisti decades ? 

T. — Etiam. Quot folia dabo singulis ? 

V. — Novena; sed quaenam erit sponsio? 

L. — Terni in singulas manus denarii cum ge¬ 
minatione sponsionis. 

T. — Sensim, Ludovice mi; nimium properas. 
Non esset is ludus, sed furor, ubi tantum pecuniae 
veniret in periculum. Quomodo potes oblectari in 
anxietate illa, ne tot nummi tibi pereant? Denarii 
singuli sufficient, et actus sponsionis erit dimidii, 
nempe assium quinque. 

V. — Recte consulis: ita nec nihil ludemus, 
quod est insipidum; nec quid doleat, quod est a- 
cerbum. 

T. -h-t Habetis singuli novena folia? Cordium 
est familia dominatrix; et haec Regina est mea. 
Augeo sponsionem. 

V. — Ludum habeo dissipatum, et male cohae¬ 
rentem : cedo tibi. 

C. — Et ego item. Distribue tu, Ludovice. 

(Ad proximum numerum). 










VATICANA PICTURA MURALIS 

DE CONSTANTINI I/AFERATORIS BAPTI 


En tertia muralium tabularum, quae in Vati¬ 
cana aula conspiciuntur a Constantino, cognomine 
Magno, vulgo nuncupata. Haec est de Baptismi sa¬ 
cramento a celebri illo Imperatore suscepto, atque 
a Raphaele Sanctio adumbrata fuisse et ipsa credi¬ 
tur ; certe Franciscus Penni eam pinxit, Urbinatis 
discipulus, quem tam penitus magister diligebat, 
ut ei rerum suarum administrationem commiserit 
— (unde Francisco Factoris cognomentum) — 
heredemque illum cum Iulio Romano instituerit, 
quamquam singulari hoc beneficio Pennius frui 
nequivit; decessit enim anno mdxxviii, quarto sci¬ 
licet ex qua tabulam, de qua loquimur, perfecerat. 

Scenae nobilis vir adstat, temporum more, ve¬ 
stibus saeculi xiv indutus; in eoque imaginem 
Balthasaris Castiglione, viri illius litteratissimi et 
in publica re maxime versati, tunc in Urbe com¬ 
morantis, omnes fere recognoverunt ad nostros 
usque dies; agitari res effingitur in Lateranensi 
baptisterio, quod ad amussim lineis redditum est; 
ac sacramenti administer S. Sylvester papa of¬ 
fertur, iuxta traditionem diu servatam, at historica 


veritate prorsus destitutam. (1) Constantinus enim 
ad salutis aeternae fontem accurrit tantum sub 
vitae exitum, non Romae, sed Nicomediae, (2) uti 
iam Eusebius monuerat. Cui igitur quum a criticis 
iudicibus et in hoc argumento aucta sit fides, non 
inutile erit cedere narrationis locum. 

«Principio quidem inaequalis corporis intem¬ 
peries ; — scribit auctor in lib. IV Vitae Constan¬ 
tini — posthaec morbus eum invasit. Itaque ad 
aquas calidas civitatis suae progressus, inde Hele- 
nopolim delatus est, urbem matris suae nomine 
appellatam: ibique in templo martyrum diu com¬ 
moratus, supplicationes et preces obtulit Deo. 
Quumque extremum vitae diem sibi iam imminere 
sentiret, tempus tandem adesse existimavit, quo 
totius vitae delicta expiaret; firmissime credens, 
quaecumque humanitus peccavisset, arcanorum 
verborum efficacia et salutari lavacro penitus esse 
delenda. Haec quum apud se reputasset, genu 

(1) Cfr. Ducuesne, Liber Pontificalis I, p. CIX-CXX; Dollinger , 
Popstfabeln, p. 62-61. 

(2) P. Albers S. I., Enchiridion Hist. Eccl. Univ., pag. 197; Funk, 
Storia della Chiesa, tradotta da P. Perciballi, pag. 135. 

flexo humi procumbens, veniam a Deo supplex 
poposcit, peccata sua confitens in ipso Martyrio : 
quo in loco manuum impositionem cum solemni 
precatione primum meruit accipere. Hinc ad sub¬ 
urbana Nicomediae digressus, convocatis Episcopis, 
sic ad eos verba fecit: “ Hoc erat tempus quod 
iamdudum sperabam quum incredibili cupiditate 
arderem, votisque omnibus desiderarem salutem 
in Deo consequi. Iam tempus est ut signum illud, 
quod immortalitatem confert, nos quoque perci¬ 
piamus ; tempus est ut salutaris signaculi parti¬ 
cipes simus. Equidem olim statueram id agere in 
flumine Iordane, in quo Servator ipse ad exem¬ 
plum nostrum, lavacrum suscepisse memoratur. 
Sed Deus, qui optime novit ea quae nobis utilia 
sunt, hoc in loco nobis idipsum exhibere dignatur. 
Proinde omnis removeatur dubitatio. Nam si qui¬ 
dem Deus vitae mortisque arbiter, hic me diutius 
vitam agere voluerit, idque semel decretum est 
ut in posterum una cum populo Dei permiscear, 
et in Ecclesiam adscitus cum reliquis omnibus 
orationum particeps fiam, eas vivendi leges mihi 
praescripturum me esse spondeo, quae sint Deo 
dignae „. Haec quum dixisset illi solemni ritu di¬ 
vinas caeremonias peregerunt, iniunctisque ei quae¬ 
cumque necessaria erant, sacrorum mysteriorum 
participem eum fecere... Postquam omnia rite im¬ 
pleta sunt, candidis ac regiis vestibus lucis instar 
radiantibus est amictus, et candidissimo in lecto 
recubuit, nec purpuram contingere amplius voluit... 
Porro haec omnia gerebantur in maxima illa so- 
lemnitate venerandae et sacratissimae Pentecostes; 
quae septenario hebdomadum numero decorata, 
unitate obsignatur. In qua et communis Servatoris 
ascensum in caelos et Sancti Spiritus in terras 
descensum contigisse, sacrae litterae testantur. 

In ea igitur solemnitate Imperator haec dixi¬ 
mus quae consecutus, ultima tandem die, quam si 
quis omnium festivitatum maximam vocet, haud- 
quaquam meo iudicio aberraverit, circa meridiem 
migravit ad Dominum». — Erat rep. sal. annus 
CCCXXXVII. 

* 

* * 

Sociorum denique in mentem revocamus, ta¬ 
bulam eorum oculis hic hodie subiectam, ut eas, 
quas in sup. an. fasc. X et XI edidimus, aere ma¬ 
gnifice cusam, mensura cm. 118 X 84, cuius 
Romae exemplaria unus possidet Ioannes Panatta, 
posse ad suae domus ornamentum optimum a nobis 
haberi, dummodo subnotationis pretio Vocis Urbis 
commentario in an. mcmxiii constituto solum libellae 
octo additae fuerint. 


Qui dubitet utrum oporteat Deum venerari aut parentes 
honorare, non indiget ratione , sed poena. 

Aristot. Topic., viii. 


ab novensiles altaris ministros 

Cave ne quamlo obliviscaris pacti Do¬ 
mini Dei tui, quod pepigit tecum. 

{Dmtt., IV, 2:i). 

Pacto perenni te peni us Deo 
nuper dedisti, Mysta novensilis; 

Minister intrasti in potentem 
Militiam Domini Dor.umque. 

Solemne pactum ! non violabile 
cupiditatum tartareo impetu, 
nec multiformis Vanitatis 
insidiis stimuloque nequam. 

Solemne pactum quot petet acribus 
Qehenna telis, frangere idoneis ! 

Effrena ceriabit Doluptas, 
jdmbitio, tumidique Honores. 

Solemne pactum rodet in asperis 
pectus labascens act bus, et nimis 
quaesita Libertas, Teporque 
obsequio Domini repugnans. 

Solemne pactum frangere ne audeas 
semper timendi iura Dei petunt; 
quae iura constanter cruore 
vel proprio studeas tueri. 

Solemne pactum rumpere ne velis 
et ipsa clamat turba fidelium; 
quo namque confracto, his ruina, 
non via, sal, neque lumen esses. 

Praeceps abyssum vergit in improbam 
gyro probroso Mundus, inania 
tenaciter captat superbus; 
hiscit ubique minax vorago. 

ZJVjequis maligno cedere tempori. 

Nunquam peracti foederis immemor, 
resarcientis cuncta Christi 
tu refove populos amore. 

Pulchrum Mariae, gignere virgines 
natae, viretum in corde coles tuo, 
cuius sub umbra Castitatis 
lilia perpetuo nitescant. 

Papam (Piorum nunc decimum) et simul 
quos ille sacros ungat episcopos 
vel maximi semper putabis. 

Pace ita perpetuo fruere. 

Vici iri Hispania. 


I. Fonts. 

ACTA PONTIFICIA 


Sanctissimi Domini Nostri Pii Divina Providentia Papae X 

Epistola Encyclica ad Episcopos Germaniae 

De consociationibus opificum. 

Singulari quadam caritate benevolentiae erga Germaniae 
catholicos, qui, huic Apostolicae Sedi summa fide atque 
'obsequio devincti, generose ac fortiter contendere pro Ec¬ 
clesia consueverunt, impulsi sumus, Venerabiles Fratres, 
omne studium curamque convertere ad eam excutiendam 
controversiam, quae inter eos est, de consociationibus opi¬ 
ficum : de qua quidem controversia iam pluries Nos proximis 
annis cum plerique vestrum tum prudentes et graves viri 
utriusque partis edocuerant. Atque eo studiosius incubuimus 
ad rem, quia pn Apostolici officii conscientia intelligimus 
sacrosanctum Nostrum esse munus eniti et efficere, ut doctri¬ 
nam catholicam hi Nobis dilecti filii sinceram et integram 
servent, nec ullo pacto sinere, ut ipsa eorum Fides peri- 
clitetur. Nisi enim mature excitentur ad vigilandum, patet 
periculum eis esse, ne paullatim et quasi imprudenter in 
vago quoddam nec definito genere Christianae religionis 
acquiescant, quae interconfessioncilis dici solet, et cum inani 
communitatis Christianae commendatione diffunditur, cum 
tamen manifesto nihil ea sit praedicationi Iesu Christi magis 
contrarium. Accedit quod, cum maxime Nobis in op atis sit 
catholicorum fovere et firmare concordiam, amoveri quaslibet 
volumus causas dissensionum, quae bonorum vires distra¬ 
hendo, non possunt, nisi adversariis Religionis, prodesse : 
quin etiam cupimus optamusque, ut cum ipsis civibus a 
professione catholica alienis nostri eam pacem colant , sine 
qua nec disciplina societatis humanae nec prosperitas ci¬ 
vitatis queat consistere. — Quamvis autem, ut diximus, 
statum huius causae haberemus cognitum, tamen placuit, 
antequam eam diiudicaremus, uniuscuiusque vestrum, Ve¬ 
nerabiles Fratres, exquirere sententiam : vosque rogantibus 
Nobis ea quidem diligentia ac sollicitudine singuli respon¬ 
distis quae gravitati quaestionis erat consentanea. 

Itaque primo loco edicimus catholicorum omnium offi¬ 
cium esse et quidem in consuetudine vitae tum privata tnm 
communi et publica sancte inviolateque servandum, tenere 
firmiter profiterique non timide Christianae veritatis prin¬ 
cipia, Ecclesiae Catholicae magisterio tradita, ea praesertim 
quae Decessor Noster sapientissime in En cyclicis Litteris 
Rerum novarum exposuit; quaeque maxime et Episcopos 
Borussiae, qui anno mcm Fuldam convenerant, in suis con¬ 
sultis secutos esse scimus, et vosmet ipsos, rescribentes 
Nobis quid de hac quaestione sentiretis, summatim complexos 
esse videmus. 

Videlicet quidquid homo Christianus agat, etiam in or¬ 
dine rerum terrenarum, non ei licere bona negligere quae 
sunt supra naturam, immo oportere, ad summum bonum 
tamquam ad ultimum finem ex Christianae sapientiae prae¬ 
scriptis, omnia dirigat: omnes autem actiones eius, quatenus 
bonae aut malae sunt in genere morum, id est cum iure 
naturali et divino congruunt aut discrepant, iudicio et iu- 
risdictioni Ecclesiae subesse. — Quicumque vel singuli vel 
consociati christiano glorientur nomine, non eos debere, 
si officii sui meminerint, inimicitias simultatesque alere 
inter ordines civium, sed pacem caritatemque mutuam. — 
Causam socialem controversiasque ei causae subiectas de 
ratione spatioque operae, de modo salarii, de voluntaria 
cessatione opificum non mere oeconomicae esse naturae, 
proptereaque eiusmodi, quae componi, posthabita Ecclesiae 
auctoritate, possint; « quum contra verissimum sit eam (quae¬ 
stionem socialem) moralem in primis et religiosam esse, 


« ob eamque rem ex lege morum potissimum et religionis 
« iudicio dirimendam ». (1) 

Iam, quod ad societates operariorum attinet, quamquam 
iis propositum est commoda huius vitae comparare sociis 
tamen maxime probandae, aptissimaeque omnium ad veram 
solidamque sociorum utilitatem illae sunt habendae, quae 
praecipue religionis catholicae fundamento constitutae sunt 
et Ecclesiam aperte sequuntur ducem: id quod pluries 
Nosmet ipsi, ut ex diversis gentibus occasio oblata est, de¬ 
claravimus. Ex quo illud consequitur, ut consociationes 
huiusmodi confessionis, ut aiunt, catholicae, in regionibus 
catholicorum certe ac praeterea in aliis omnibus, ubicumque 
per eas variis sociorum necessitatibus consuli posse videa¬ 
tur, institui atque omni ope adiuvari oporteat. Neque vero, 
— si de iis consociationibus agitur, quae causam religionis 
et morum directe aut oblique contingant • — ies foret quae 
probari ullo modo posset, in iis ipsis regionibus, quas mo ’o 
memoravimus, fovere et propagare velle consociationes mix¬ 
tas, id est, quae ex catholicis et acatholicis conflentur. Et¬ 
enim, ut alia omittamus, in magnis sane periculis ob so¬ 
cietates huius generis versantur aut certe versari possunt 
nostrorum et integritas Fidei et iusta obtemperatio leg-ibus 
praeceptisque Ecclesiae catholicae: quorum quidem pericu¬ 
lorum etiam in pluribus e vestris de hac quaestione responsis, 
Venerabiles Fratres, apertam significationem legimus. 

Nos igitur mere catholicas, quotquot sunt in Germania, 
consociationes opificum perlibenter omni ornamus laude, 
cupimusque bene evenire quidquid nituntur in commodum 
multitudinis operariae, laetioraque semper eis optamus in¬ 
crementa. Verumtamen, hoc cum dicimus, non negamus 
fas esse catholicis, ut meliorem opifici fortunam, aequiorem 
mercedis et laboris conditionem quaerant, aut alia quavis 
honestae utilitatis causa, communiter cum acatholicis, cau¬ 
tione adhibita, laborare pro communi bono. Sed eius rei 
gratia, malumus catholicas societates et acatholieas iungi 
inter se foedere per illum opportunum inventum, quod 
Cartel dicitur. 

Hic autem, Venerabiles Fratres, non pauci a Nobis pe¬ 
tistis, ut Syndicatus Christianos qui appellantur, uti hodie 
in vestris dioecesibus costituti sunt, per Nos vobis tolerare 
liceat, propterea quod et numerum opificum longe maiorem, 
quam consociationes mere catholicae, complectuntur, et 
magna, si id non liceret, essent incommoda secutura. Cui 
Nos petitioni, respicientes peculiarem rei catholicae ratio¬ 
nem in Germania, putamus concedendum, declaramusque 
tolerari posse, et permitti catholicis, ut eas quoque socie¬ 
tates mixtas, quae in vestris sunt dioecesibus, participent, 
quoad ex novis rerum adiunctis non desinat huiusmodi to¬ 
lerantia aut opportuna esse aut iusta ; ita tamen, si cau¬ 
tiones adhibeantur idoneae ad declinanda pericula, quae in 
eius generis consociationibus inesse diximus. Quarum cau¬ 
tionum haec praecipua sunt capita. — Primum omnium, 
curandum est, ut qui opifices catholici horum Syndicatuum 
participes sunt, iidem catholicis operariorum societatibus, 
quae Arbeitervereine appellatione notantur, sint adseripti. 
Quod si ob hanc causam debeant alicuius rei, praecipue pe¬ 
cuniae, iacturam facere, pro certo habemus, eos, ut sunt 
incolumitatis fidei suae studiosi, non invite facturos. Etenim 
feliciter usu venit, ut hae Consociationes catholicae, adni- 
tente Clero cuius ductu vigiliaque gubernantur, plurimum 
valeant ad sinceritatem fidei, ad integritatem morum tuen¬ 
dam in sociis atque ad alendos eorum religiosos spiritus 
multiplici exercitatione pietatis. Quare qui consociationibus 
hisce moderantur, non est dubium, quin, gnari temporum, 
velint, praesertim de iustitiae et caritatis officiis, ea prae¬ 
cepta et praescripta tradere operariis, quae his necessarium 

(1) Epist. Encycl. Graves de communi. 

aut utile sit probe novisse, ut in Syndicatibus recte possint 
et secundum doctrinae catholicae principia versari. 

Praeterea Svndicatus iidem — ut sint tales, quibus ca¬ 
tholici dare nomen possint — necesse est ab omni se con¬ 
tineant vel ratione vel re quae cum doctrinis mandatisque 
Ecclesiae legitimaeve potestatis sacrae non conveniat: 
itemque ne quid minus probandum ex hoc capite aut scripta 
aut dicta aut facta eorum praebeant. Quare sacrorum An¬ 
tistites officii ducant sanctissimi, observare sedulo, quem 
ad modum hae societates se gerant, et vigilare, ne catho¬ 
lici homines ex earum communione aliquid detrimenti ca¬ 
piant. Ipsi autem catholici Syndicatibus adscripti ne un¬ 
quam siverint, ut Svndicatus, etiam qua tales, in curandis 
terrenis sociorum rebus ea profiteantur aut faciant, quae 
quocumque modo contraria sint praeceptis supremo Ec¬ 
clesiae magisterio traditis, iisque praesertim quae supra 
revocavimus. Et hanc ob causam quoties de rebus attin¬ 
gentibus mores, id est de iustitia aut caritate, quaestiones 
exsistent, attentissime vigilabunt Episcopi, ne fideles catho¬ 
licam morum disciplinam negpgant, neve ab ea transver¬ 
sum unguem discedant. 

Equidem certum habemus, Venerabiles Fratres, fore ut 
quae hic a Nobis praescripta sunt, ea vos religiose invio- 
lateque servanda curetis, Nosque diligenter et assidue de 
re tanti momenti certiores faciatis. Quoniam vero hanc 
Nobis assumpsimus causam, eiusque iudicium, consultis E- 
piscopis, Nostrum debet esse, praecipimus bonis quotcumque 
numerantur in catholicis, ut eadem de re iam nunc omni 
inter se disputatione abstineant; qui quidem, iuvat confi¬ 
dere futurum, ut, fraternae servientes caritati, pleneqne 
obsequentes auctoritati Nostrae suorum que Pastorum, in¬ 
tegre et ex animo efficiant quae iubemus. Quod si qua in¬ 
ter eos rerum difficultas oriatur, quo modo dissolvenda ea 
sit, habent in promptu: adeant Episcopos suos consultum, 
hique rem ad Apostolicam hanc Sedem deferent, a qua diiu- 
dicabitur. Quod reliquum est — et ex iis quae diximus, 
facile colligitur — quemadmodum ex una parte nemini fas 
esset accusare de suspecta Fide eoque impugnare nomine 
qui, constantes in defendendis doctrinis iuribusque Eccle¬ 
siae, tamen recto consilio volunt de Syndicatibus mixtis 
esse, et sunt, ubi pro locorum rationibus potestati sacrae 
visum est Syndicatus huiusmodi, certis adhibitis cautionibus, 
esse permittere : item, altera cx parte valde improbandum 
foret inimice insectari "consociationes mere catholicas — 
quod genus contra omni est ope adiuvandum ac provehen¬ 
dum — atque adhiberi velle et quasi imponere intercon- 
fessionale, quod aiunt, 'genus, idque per speciem quoque 
exigendi ad unam eamdemque formam omnes, quotquot sunt 
in singulis dioecesibus, catholicorum societates. 

Interea, dum pro Germania catholica, ut magnos habeat 
in re et religiosa et civili progressus, vota facimus, ea ut 
feliciter eveniant, singularem Dei omnipotentis opem et 
Virginis Matris Dei, quae ipsa Regina pacis est, patroci¬ 
nium genti dilectae imploramus: atque auspicem divinorum 
munerum et eamdem praecipuae benevolentiae Nostrae te¬ 
stem, Apostolicam benedictionem vobis, dilecte Fili Noster 
et Venerabiles Fratres, vestroque Clero et populo amantis¬ 
sime impertimus. 

Datum Romae apud S. Petrum die xxiv mensis Septem¬ 
bris mcmxii, Pontificatus Nostri anno decimo. 

PIVS PP. X. 


Durando fieri quaedam maiora videmus 
Vulnera, quae melius non tetigisse fuit. 

Ovid., Ex, Ponto, m, 7. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione S, Officii. 

Per decretum d. vn mens. Septembr. mcmxii dam¬ 
natur, proscribitur et in Indicem librorum prohibitorum 
referri mandatur opus, cui titulus : Cenni biografici 
della Serva di Dio Paola Mandatori Sacchetti per Va¬ 
leriano Abb. Ferracci, parroco in Vallecorsa. {Roma, 
Tip. Sociale Polizzi e Valentini, 1905), — Insuper re¬ 
probatur ac proscribitur inscriptio : Un portrait mer- 
veilleux, apposita imagini SS. Cordis Iesu, editae a 
Petro Brion {26, Rue Auguste Merillon. — Bordeaux). 
Ex Gongregatione pro Negotiis Ecclesiasticis Ex¬ 
traordinariis. 

De pensionibus in Lusitania a publico aerario c ero 
assignatis . 

Quum quaestio S. Sedi proposita sit de pensionibus 
in Lusitania e publico aerario vi iniquae legis de Sepa¬ 
ratione clero assignatis, Beatissimus Pater, exquisita 
prius sententia peculiaris coetus Patrum Cardinalium 
e S. Congregatione pro Negotiis Ecclesiasticis extraor¬ 
dinariis, referente eiusdem S. Congregationis Pro-Se- 
cretario, declarandum esse iussit: praedictam legem, 
iam Litteris cncyelicis «Iamdudum » diei xxiv mens. 
Maii anni proxime elapsi sollemniter damnatam, ab 
omnibus esse reiiciendam: item improbandum esse re¬ 
cens Reipublicae decretum diei x mens. Iulii huius 
anni, quod episcoporum auctoritatem laedit, curionesque, 
qui pensiones accipiant, in sacro ipso munere perfun¬ 
gendo ab oboedientia erga legitimos praepositos suos 
avertere ac iurisdictioni civilis potestatis iniuste subiicere 
nititur ; sacri ordinis viros, qui eisdem pensionibus a 
Gubernio oblatis mira constantia magnoque animo re¬ 
nuntiarunt, summis laudibus decorandos ; eorum vero 
qui, egestate forte impulsi, ad quam iniqua lege misere 
redacti sunt, ad vitam sustentandam illas acceperint, 
quum hoc tamen apud fideles Lusitanos, ob singulares 
temporis, loci ac personarum conditiones, multum ha¬ 
beat offensionis, officium esse ut scandalum amoveant, 
qua de re stent mandatis episcopi. 

(Ex decr. d. xn mens. Octobr. mcmxii). 

Ex Gongregatione de Religiosis, 

De professione religiosa in mortis periculo permit¬ 
tenda. 

In quocumque Ordine, vel quavis Congregatione 
aut Societate Religiosa, vel monasterio sive virorum 
sive mulierum, vel etiam in Institutis in quibus, quam¬ 
vis vota non emittantur, in communi tamen vita agitur 
more Religiosorum, licet exinde Novitios, seu Pro¬ 
bandos, qui medici iudicio graviter aegrotent, adeo ut 
in mortis articulo constituti existimentur, ad profes¬ 
sionem vel consecrationem aut promissionem iuxta 
proprias Regulas seu Constitutiones admittere, quamvis 
tempus novitiatus vel probationis nondum expleverint. 

Attamen, nt Novitii sen Probandi ad supradictam 
professionem aut consecrationem aut promissionem ad¬ 
mitti queant, oportet; 

1. — Ut novitiatum seu probationem canonice in¬ 
ceperint ; 

2. — Superior, qui Novitium seu Probandum ad 
professionem vel consecrationem aut promissionem ad¬ 
mittit, sit ille qui monasterium vel novitiatus aut pro- 
bandatus domum actu regat; 

3. — Formula professionis vel consecrationis aut 
promissionis sit eadem quae in Instituto extra casum 
aegritudinis in usu est; et vota, si nuncupentur, sine 
temporis determinatione aut perpetuitate pronuntientur; 

4. — Qui huiusmodi professionem, consecrationem 
vel promissionem emiserit, particeps erit omnium om¬ 
nino indulgentiarum, suffragiorum et gratiarum, quae 
Religiosi vere professi in eodem Instituto decedentes 
consequuntur ; eidem autem plenaria peccatorum suo¬ 
rum indulgentia et remissio in forma Iubilari miseri¬ 
corditer in Domino conceditur; 

5. — Haec professio vel consecratio aut promissio, 
praeter gratias in praecedenti articulo enuntiatas, nul¬ 
lum omnino alium producit effectum. Proinde : 

a) Si Novitius seu Probandus post huiusmodi pro¬ 
fessionem vel consecrationem aut promissionem inte¬ 
status decedat, Institutum nulla bona vel iura ad ipsum 
pertinentia sibi vindicare poterit; 

bJ Si convalescat antequam tempus novitiatus seu 
probandatus expiret, in eadem omnino conditione ver¬ 
setur ac si nullam professionem emisisset; ideoque : 

a) libere, si velit, ad saeculum redire poterit; et 

b) Superiores illum dimittere valent; c) totum novi¬ 
tiatus seu probandatus tempus in singulis Institutis 
definitum, licet si ultra annum, explere debet; d) hoc 
tempore expleto, si perseveret, nova professio seu con¬ 
secratio vel promissio erit emittenda. 

(Ex decr. d. x mens. Septembr. mcmxii). 

DIARIUM VATICANUM 

(Mense Decembri mcmxii).' 

Coram SSmo. admissiones. 

Praeter Purpuratos Patres, Urbanos Antistites, aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Pontificium Collegium Pium Latinum Americanum de Urbe; 
De Bulow Princeps eiusque uxor; Rogerus De Dampierre, 
Sancti Laurentii Dux; Victoria ex Urbanis Principibus 
Ruspoli ; De Masin, Vicecomes ; Paolozzi, Comes; De Ruf- 
fano, Marchionissa ; De Cassano-Zunica, Princeps ; Caffa- 
relli, Urbanus Dux eiusque uxor; Consilium maximum 
Societatis Iuvenum Catholicorum in Italia; Sacer Purpura¬ 
torum Senatus aulicique omnes bona omina in novum an¬ 
num Summo Pontifici offerentes. 

Pontificiae electiones. 

In Consistorio habito d. n mens. Decembris mdccccxii 
Purpura decoratur rmus. dnus. Carolus de Hornig, epi¬ 


scopus Veszprimien. Praeterea viduatis Ecclesiis provisum 
est prouti sequitur: Ad metropolitanam eccl. de Guadalaxara 
promovetur r. p. d. Franciseus Orozco Jimenez, episc. de 
Chiapaz ; ad metr. eccl. Lugdunensem r. p. d. Hector Ire- 
naeus Sevin, episc. Catalaunen.; ad metr. eccl. Colonien- 
sem r. p. d. Felix de Hartmann, episc. Monasterien. ; ad 
tit. eccl. Epiphanien. transfertur r. p. d. Astenius dei 
Campo y Monasterio, episc. de Caceres ; ad tit. eccl. Echi- 
nen. r. p. d. Franciseus Simon y Rodenas, episc. S. Mar- 
thae ; ad tit. eccl. Himerien. r. p. d. Andreas Masera, episc. 
Bugellen, ; ad cathedr. eccl. Faentinam r. p. d. Vincentius 
Bacchi, episc. tit. Myndius ; ad cathedr. eccl. Anagninam 
eligitur r. p. d. Silvins Gasperini, Vicarius capit. Spoletan.; 
ad cathedr. eccl. Bugellensem r. p. d. Natalis Serafino, 
Abbas Nostrae Dominoe de Remedio, Genuae; ad cathedr. 
eccl. Tabasquen. r. d. Antonius Hernandez, Vic. Gen. 
dioec. de Chialpa ; ad eccl. tit. Comanen. r. p. d. Adam 
Senger, Vic. Gen. Bambergen. 

— Per decreta S. Congnis. Consistorialis praefecti sunt: 
Tit. eccl. episc. Titopolitanae sac. Eduardus Iosephus Hanna 
dioec. Roffensis in America, qui simul constitutus est au¬ 
xiliaris rmi. dni. Patritii Gulielmi Riordan, archiepiscopi 
S. Francisci in California ; tit. eccl. Metellopolitanae rmus. 
d. Iacobus Carroll, hactenus episc. Novae Segobiae; cathedr. 
eccl. Sancti Severi rmus. d. Caietanus Pizzi, hactenus ep. 
Laquedonien. ; cathedr. eccl. Brixinensi rmus. d. Franci- 
scus Egger, hactenus episc. tit. Laranden..; tit. eccl. ar- 
chiepisc. Cyrrensi rmus. d. Ioachim Iosephus Vieira, nu¬ 
perrime nominatus episc. tit. Imerien. 

Brevi apostolico denique r. d. Patritius Phelan, Vic. gen. 
dioec. Melburnensis, episc. Salien. in Australia dictus est. 

— R. p. d. Eugenius Pacelli, Pro-secretarius S. Congnis. 
Negotiorum ecclesiasticorum extra ordinem, inter Consul¬ 
tores S. Congregationis S. Officii refertur. 

— Rmus. dnus. Henricus Gasparri ad Brasiliehsem apo- 
stolicam legationem ; rmus. dnus. Emanuel de Sarzana ad 
Belgicam ; rmus. dnus. Laurentius Schioppa ad Bavaricam; 
rmus. dnus. Iosephus Apap - Bologna ad Hispanicam ad¬ 
dicuntur. 



ANNALES 


Annus MCMXII. 

Qui nuper praeteriit annus mcmxii peculiari 
nota ex armorum fragore distinctus est. Bella po¬ 
strema quibus implicatas Europae civitates iamdiu 
videramus, uti Hispano-americanum, Anglo-boerum, 
Russo-iaponicum et nuperrimum Italo-turcicum, 
extra Europam pugnata fuerant; huiusmodi vero 
prope dicam Europae immunitas, cui assueveramus, 
anno mcmxii quaestione illa Orientali violata est, 
quae per Berolinense foedus soluta praedicabatur, 
at cineribus nunquam reapse extinctis, vehementer 
atque improviso surrexit. Gravis ille Bosphori aeger 
curis omnis generis, tum blandis tum acerbis, sub- 
iectus erat, at vero tam parum efficacibus, ut Eu¬ 
ropaearum civitatum gubernia pro se primum, ac 
deinde pro Europae universae bono chirurgicis 
tractationibus operam dare coacta fuerint. 

Annus itaque mcmxii ob legatorum ex omni 
Europa conventum Londini Idibus Decembris con¬ 
gregatum insignis praecipue evadet, ex quo in 
novum ordinem Balcanica regio adducetur... si 
optatos fructus ex animorum concordia carpere 
datum fuerit. 

* * 

Quomodo autem ad rem ventum est? 

Dum per superiorem mensem Octobrem de 
pace inter Italos atque Tureas disceptatur, morae¬ 
que trahuntur ea praesertim de causa, quod magna 
cum difficultate formula inveniretur de Libyae 
cum Italico regno adnexione Tureis acceptabilis, 
quattuor Balkanici Status, peculiaris foederis vin¬ 
culis inter se coniuncti, post novas caedes a 
Tureis Kocianae in Bulgaros, Sienicae autem ac 
Bielopolje in Serbos patratas, arma expedierunt, 
contra quae Tureae propugnaculum satis munitum 
opponere autumabant si amplas legum reforma¬ 
tiones per se primum ac deinde per Austrorum 
Russorumque imperium Balkanicis populis graviter 
sponderent. Sero ac frustra tamen ; socii enim vi¬ 
ribus suis confisi, ab ipsa Europa non satis aesti¬ 
matis, pollicitationibus intercessionibusque despe¬ 
ctis, bellum intulerunt. 

Quod quidem, per mensem unum cum dimidio 
peractum usque ad armorum inducias in Ciatalgiae 
montibus, victoriarum seriem constituit quamquam 
multa cum sanguinis effusione tum Bulgaris, qui 
per Kirkilisse et Lule Burgas fortissimis Turearum 
munimentis expugnatis, et Adrianopoli urbe obsi¬ 
dione cincta ad Ciatalgiae arces pervenerunt; 
tum Serbis, qui, Kumanovo oppido capto, Novi- 
Bazar, veteremque Serbiam occuparunt atque Dyr¬ 
rhachium usque, ad Adriaticum mare, feliciter sunt 
progressi. Graeci, Elassona victa, Thessalonicam 
tenuerunt et ad Janninam pervenere; dum Nigri- 
Montis incolae ad Scodram castra ponere valent. 
Hoc rerum statu induciae a consociatis populis, 
Graeco excepto, cum Tureis sunt pactae, ac Lon- 
dini de pace novoque Balkanicae regionis ordine 
agi coeptum. 

* 

* •» 

Non vero firmandae in orbe pacis unica haec 
voluntas per annum mota; quin imo et eventus 
alii constantem huiusmodi animum sanxerunt. Ut 
regum administrorumque conventus praetereamus, 
commemorare hic satis fiat et triplex foedus inter 
Germaniam, Austriam et Italiam postremis hisce 
diebus renovatum; et navalem pactionem inter 
Gallos et Russos mense Iunio conclusam ; et con¬ 
dictum, navale pariter, positum inter ipsos Gallos 
et Anglos, unde mense Augusto Gallorum classis 
in mari Mediterraneo e loco mota est; composi¬ 
tionem denique in quam Hispani et Galli de 
Mauritauo imperio convenerunt unde tandem ali¬ 
quando Africi illius imperii quietem sperare licet. 

Faxit Deus ut communibus optatis facta respon¬ 
deant, utque populi omnes — primique Itali nos, 
qui anno mcmxii civitatem nostram tam prospere 
auctam vidimus — ad sui quisque humani civi- 
lisque cultus incrementum, remotis procul bellis, 
anno mcmxiii tranquille perducantur! 



PUBLICI PER ORBEM COETUS 

legibus ferendis 

In Angi ia navalis rei administer Churchill ro¬ 
gationem legis obtulit de classiarium agmine au¬ 
gendo. 


In Austria rationes acceptorum et expensarum 
ratae habitae ; rogatio legis de militia instauranda, 
post acerrimam disceptationem, pariter approbata; 
Krobatin imperator bellicae rei administer suf¬ 
fectus, loco Auffenberg imperatoris, munere se 
abdicantis. 

In Gallia de peditum copiis reformandis lata lex. 

In Germania Bethmann Holhveg, administrorum 
praefectus, rationes renovandi foederis cum Austria 
et Italia facunde exposuit. 

In Hispania compositio de Mauritanis rebus 
cum Gallia inita sancitur. 

In laponia novum administrorum collegium com¬ 
positum Katsura-Goto-Kalosaita. 

In Italia a Senatu foedus cum Turearum imperio 
sollemniter confirmatum. 

In Russia novi coetus sessiones inchoatae Ko- 
kowzowii primi administri fusa et aequanimi ora¬ 
tione circa civitatis atque exterarum rerum statum. 
Makaroffius internis negotiis administer a Makla- 
koff gubernatore substitutus. 


PER ORBEM 

Die m mens. Decembris mcmxii ex Madagascar 
insula nunciatur Nossi - Be regio vehementissima 
procella fuisse longe lateque vastata. Octoginta 
hominum victimae lugentur. 

— d. vii Madriti publicae institutionis admnister 
Alba ex automobilis currus, quo vehebatur, of¬ 
fensu quodam, fractum brachii os reportat. 

In oppido Moncalieri ad Augustam Taurinorum 
scelesta furum manus sepulcrum Elisabeth, Ge- 
nuensis ducissae, maternae Italici regis aviae, re¬ 
cens vita functae, noctu violat. 

— d. x doctorum virorum coetus ad Nobelia 
praemia adsignanda constitutus, decernit nemini 
hoc anno praemium de pace tribuendum. 

— d. xi Monachii senectute confectus ac late 
defletus obit Luitpoldus princeps, regia maiestatis 
officia, pro Othone patruo mente capto, ab anno 
mdccclxxxvi gerens in Bavarico regno. Natus erat 
Herbipoli (vulgo Wurtzbourg) in urbe d. xii mens. 
Martii mdcccxxi. Aloisius filius natu maximus in 
potestate ei succedit. 

— d. xvi, Tergeste, Austriaci populi monumen¬ 
tum Elisabeth imperatrici, nefarie aliquot ante annos 
in Helvetia interemptae, sollemni ritu inauguratur. 

— d. xviii Montis Hannoniae (vulgo Mons) 
athenaeum fortuito incendio graviter pessumdatur. 

— d. xx flammis pariter fere omnino absu¬ 
muntur Nannetense theatrum, cui a renascente 
arte nomen, musiqesque schola eidem adnexa. 

— d. xxii similia contingunt notissimis vitreae 
artis officinis Murano in insula ad Venetias positis. 

— d. xxiv septuaginta et quatuor annos natus 
Lutetiae Parisiorum naturae concedit Eduardus 
Detaille pictor, qui Meissonieri illius discipulus, 
bellicas actiones et ipse penicillo reddere dilexit, 
ob quas sibi popularem auram multam acquisivit. 

— d. xxvi Vindobonae esse .desinit Georgius 
Constantinus Czartoryski, De Klewan et Zukow 

Dux, ex intimis Austrorum Imperatoris consiliariis, 
Dresdae in urbe natus d. xxiv mens. Aprilis 
mdcccxxv m. 

—- d. xxvii Romae septuagesimum octavum 
vitae annum agens decedit Petrus Lacava, publici 
Italorum coetus legibus ferendis decanus, iamque 
non semel supremi administrorum consilii particeps. 

— d. xxx Stuttgardiae subita morte extinguitur 
foderlen Waechter, Germanorum in Imperio ne¬ 
gotiorum ad exteros administer. 

>~G-G-G-G~~0-0-G~G-G-G-0-G-0-0-0-0-G-<>-< 

LIBRI RECENS DONO ACCEPTI 

Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdciri. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Dott. G. B. Bellissima, Professore di lettere Latine 
e Greche nel R. Liceo di Siena. II ponte Romano di 
Albium Ingaunum. Memoria archeologica con due in¬ 
cisioni. — Senis, ex Soc. Ed. Giuntini. (Ven. lib. 1,50). 

Corpusculum Inscriptionum Latinarum. Confecit Io- 
hannes Bellissima, Professor litterarum Latinarum et 
Graecarum in Lycaeo Senensi. — Senis edid. Iqntinus 
et Bentivolus. (Ven. lib. 1). 

P. Piacenza. In tres tabellas Cccurrentiae et Con- 
currentiae a S. R. C. noviter editae et in earum rubrica 
Commentarium, addita appendice decretorum recentiorum 
cum notis. — Romae edid. Desclee et Soc. (Ven. lib. 2,50). 

A. Gasparri. Tabulae perpetuae pro Divino Officio 
recitando Missaque celebranda iuxta novas rubricas SSmi. 
Dni. A. Pii PP. X iussu editas, ac novissima Decreta 
S. R. C. — Indidem. (Ven. lib. 0,75). 

P. De Carlo C. Instructio pro Tonsuram et ordines 
recepturis, ad mentem P. Aloisii Togni, iuxta RR. Pon¬ 
tificum et SS. Congregationum recentiora decreta. — 
Indidem. (Ven. lib. 2,50). 

Mons. Geremia Bonomelli, Vescovo di Cremona- 
ITobbedienza dei Cattolici alie Podestd terrene. — Se- 
conda edizione. —- Indidem. (Ven. lib. 0,60). 

Id. Religione, si; Chiesa, no. — Seconda edizione. 
— Indidem. (Ven. lib. 0,60). 

Id. La morale senza Dio. — Seconda edizione. — 
Indidem. (Ven. lib. 0,60). 

Id. L’emigrazione. — Seconda edizione. — Indidem. 
(Ven. lib. 0,60). 

Id. Capitale e lavoro. — Seconda edizione. — In¬ 
didem. (Ven. lib. 0,60). 

Id. Liberalismo ed equivoci. — Seconda edizione. — 
Indidem. (Ven. lib. 0.60). 

Id. II clero e la societd moderna. — Indidem. (Ven. 
lib. 0,60). 

Id. Cause della miscredenza moderna e rimedi. La 
libertd di pensiero. — Indidem. (Ven. lib. 0,60). 

M. Muloch. Miss Lycheet (Sorellina). Racconto in- 
glese per i ragazzi. — Indidem (Ven. lib, 2). 


Amy Steedman. Perle nascoste. (Storie e leggende 
d’Italia per piccoli e per grandi). Traduzione dall’in- 
glese di Maria Adelaide Colombo. — Indidem. (Ven. 
lib. 2,50). 

T. Bailey Aldrich. La storia di un cattivo soggetto. 
Racconto americano per i ragazzi, riccamente illustrato 
da A. B. Frost. — Indidem (Ven. lib. 2). 

Mons. Giambattista Menghini. Norme pratiche e 
note illnstrative per Luso dei Breviario e dei Messale 
Romano secondo la costituzione « Divino afflatu *, le tre 


nuove Tabelle per 1’occorrenza e la concorrenza, e le 
ultime disposizioni della Sacra Congregazione dei Riti. — 
Editio III. — Indidem. (Ven. lib. 0,60). 



AENIGMATA 


i. 

Integer ecce tibi subigas qui cuspide naves 
Incursus hostis vel superare queas. 

Verum si a toto studeas cor vellere, lector, 

Conspice : Aegeis insula surgit aquis. 

II. 

Dant vitam saltus ; nemorali nutrior esca, 

Quam natura mihi prodiga donat, agris 

Demoror in terris, sed spiritus aera scandit: 

Hic alas errat qui me adhibere putat. 

Me latet utilitas damnis an aequa resurgat, 

Et si illata premam damna aliena bonis. 

Novi ego si calidos hostis mox obsidet artus, 

Vim minime robur tendere posse meum. 

Vitali dum luce fruor, mihi construo viles 
Ipse pyras, vivum me monumenta tegunt. 

Exhorretque virum tumulati dextera tactum, 

Meque, timens, audet tangere nulla manus 
' Noscit ubi extinctum tenebrosa et sede sepultum, 

Ad lucem revocat, qui sine luce iacet: 

Instrumenta manu magica velut arte premendo, 

E saxo vita me facit ille fruj. 

A. Epiro. 

Ex sociis. Qui utriusque aenigmatis interpretatio¬ 
nem ad Doctorem lOSEPHUJVl FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

ALOISII CLASII 
LUSUS PASTORALES 
(Latine vertit IOANNES BATTANI). 


Aenigmata an. XV, n. X proposita his respondent: 

(1) Subter fugia fuge == Subterfugia fuge. 

(2) Dolium. 

Ea rite soluta miserunt: 

F. Arnori, Mediolano. — R. Richi, Traianopoli. — Leop. Brondel, 
Bnigis. — Petrus Tergestinus - Paulinus a S. Iosepho, Barcinone. — A- 
lois. Perraud, Lutetiae Parisiorum. —Vine. Starace, Neapoli. — Ad. Kozlow- 
ski, Petricovia. — Lud. Goux, Bituricis. — Leon. Feher, Chicagine. — 
lac. Meneudez, Madrito. — Alois. Geyer, Ratisbona. — F. X. Ghion, Ostu- 
niu. — Rieli. Mulier, Berolino. — Claudius Lucensis — I. Ortiz, More- 
lia. — lac. Gomez, Caesaraugusta. — P. Prado Venetiis. — Alb. Ivain, 
Lublino. —F. Wawer, Marianopoli. — Lud. Dubois, Massilia. — E. Burg, 
Monachio. 

Sortitus est praemium: 

LEOXARDUS FEHER, 
ad quem missum est opus, cui titulus: 

THOMAE VALLAURI 

HISTORIA CRITICA LITTERARUM LATINARUM. 


Sponsor: Ioannes Baptista Ciampi, iurisperitna 
Romae, ex offieipp, Societatis Editricis Romanae. 

ad Rom/n 

ACTIO DRAMATICA 

versibus plautinis composita et in tres actus distributa. 


Vitulus. 

Heic quid est? 

Velox. 

Statis loquentes ? 

Vitulus. 

Currite ! 

Multi Christiani sunt rapti in vincula. 

Sic imperator profecturus ifiiperat - 

1. Quid? 

2. Estne ? 

Vitulus. 

Certe ! 

4. Milites Maxentii?... 

Velox. 

Adest et ipse bellicis iam vestibus 
Indutus... 

1. Attamen... 

Vitulus. 

Cives huc colligit. 

2. Istis ut esset pressus sed angustiis 
Romanos territat, Christianos petit, 

Suos fidissimos sic pravus provocat. 

3. Quanam de causa? 

Vitulus. 

Dicunt maiestatis reos ! 

2. Sed ipse incusat, damnat et Maxentius ! 
Vitulus. 

Adsunt epistolae, sunt testimonia! 

(Voces hic e longe exaudiuntur) : 

« Sit impiis mors ! Ducantur ad bestias ! » 

1. In quod fatale tempus incidimus, 

2. Tace, sis ! 

3. Omnia supervasere milites ! 

4. Oh ! tempus omnium perquam turpissimum ! 

1. Maxentius ! 

2. Refert quod hic iudicium? > 

3. Qui vultus! Ira fremens, tumidus, ferox... 

Omnes. 

Audistin ? 

1. Quid? Fuit qui mendax proditor 
Tulit Maxentio res incredibiles ? 

2. Quasnam ? 

1. Pontificem dedisse litteras 
Potenti filio Constantii Caesari. 

2. Cur? 

1. Ut potens ei ferret auxilium! 

2. Hinc irae! 


3. Raptus in ius ! 

4. Quae tristia tempora! 

5. Est inquisitor ipse et iudex improbus. 

2. Erit fortasse condamnatus capitis. 

3. Quae turba in foro! Erit qui dolor populi! 

4. Amat Patrem suum. 

1. Qui clarus meritis 
Nos omnes curis cumulat muneribus, 

Premunt angustiae dum multae... 

2. Et undique. 

3. Potest iugum quis ferre sic iniurium ? 

4. Priusquam contra Constantinum congerat, 

Venit cum virum magna multitudine 

In forum, simulans orare ad populum 
Suos precari sacrificiis deos. 

5. Damno sic iungitur gravius ludibrium. 

4. Foret si Scipio ! 

5. Marcellus viveret! 

3. Tace, sis ! Adhuc securus es Romanis loqui ? 
Stipamur omnes barbaris militibus, 

Suos qui colligant dies tutissime 
Eum defendunt rostris et unguibus. 

1. Adest! 

2. Iuvat moestitiam nos fingere 
Et auspicari maximam victoriam. 

Scena VI. 

(E Longe militares buccinae exaudiuntur et voces ad- 
clamantium: Io, triumphe, Maxentio! Ei victoria! 
Io! Io!). 

Imperator introgreditur gerens in capite coronam au¬ 
ream et bellica iam veste indutus, multis circum¬ 
datus militibus, qui huc illuc populum impellunt, 
et ipsi partim ad dexteram, partim ad sinistram 
locum obtinent, dum duo milites curulem sedem 
in medio collocant, unde ipse alloquitur. Tunc sa¬ 
cerdos, laurum circa tempora ferens, progressus, 
porrigit incensum imperatori, omniaque ei fausta de¬ 
precatur. Publius, Scipio aliique Senatores adsunt. 
Imperator, tripodem adspergens exclamat: 

Tuum diis caput inferis nunc do et voveo 
Tandem, Constantine, cito qui te perduint. 

Tu mille turpiter Caesares artibus 
Nicomediae decepisti, furcifer: 

Meis sed perculsus mox exercitibus 
Dabis tua parem morte inundo denuo. 

(Ad proximum mimerum). 


I. B. Francesia. 










Ann. XVI. 


Romae, Mense Februario MCMXI1I. 


Num. II. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Luifpoldi Principis Bavariae regnum regentis laudatio. 

Haeresis atque Apostasiae conceptus. 

Acceptorum VOCIS URBIS praemiorum lacta fides. 

Quaestiones philologicae. Idemne « Animus » quod «Anima» sit. 

In Bacchanalia. Elegia. 

De heone XIII P. M. commentarius. In TJrbe ad Collegium Romanum. 

Paroemlae sive Adagia. Mare caelo miscere. — Miscere sana pro¬ 
fanis. — Sub lapide scorpio. 

Versalienses aedes. 

Goiloquia latina. Chartulae lusoriae. 

LUITPOLDI PRINCIPIS BAVARIAE REGNUM REGENTIS 

LAUDATIO 

HABITA IH AEDE IYSTINA CORAM SS. D. N. PIO PP. I AB AURELIO SALLI 
SS, AB EPISTOLIS AD PRINCIPES XII KAL. FEBRUA R. AN. MCMXIIIC). 


Corona senum inulta peritia, et gloria 
illorum timor Dei. 

{Eccl., XXV. 8). 

Raro admodum contingit, ut cniusquam interitus 
tantam tamque sinceram hominum complorationem mo¬ 
veat, quantam nuper excitavit amissio Viri Principis, 
cuius causa hic modo est divina Hostia perlitatum. Nam, 
quis dicendo luctum exprimat Bavariae, quae tot annos, 

1 eo Regente, felicius in dies floruerat? Etsi enim, opi¬ 
nione diutius, salvo illo atque incolumi usa erat, tamen 
ita desiderio defuncti illacrimavit, quasi nunquam senex 
optimus debuisset ex hac laboriosa vitae mortalis agi¬ 
tatione conquiescere. Quam acerbum praeterea funus 
hoc accidit Germaniae, quae praecipue eum semper 
coluit liabuitque Principum suorum Nestorem! Quam 
grave ubique bonis omnibus! quos quidem licuit au¬ 
dire passim de homine commemorantes summis cum 
laudibus, quum interim, quod sane est singulare, nulla 
vox dissona exsisteret. Nimirum in Luitpoldo non 
vana quaedam species honestatis eluxit, sed solida illa 
virtutum forma, quae, fundamento religionis constituta, 
amplitudinem homini dignitatemque veri nominis parit: 
nam, qui timent te {Domine), mctgni erunt apud te per 
omnia. (2) — Ita de amisso Principe, Beatissime Pater, 

(1) Quod vir excellentissimus, qua fuit et est erga nos benevolentia, 
concesserit, ut Laudatio haec, in sollemni Bavarici Principis recens vita 
functi funere ad aedem Xystinam Labita, per Vocem Urbis pervulgaretur, 
amplissimas grates publice referimus. 

(2) ludith., XVI, 19. 


Te sentire equidem scio; at simul intelligo Te de mea 
tenui ingenii facultate nimio clementius iudicasse, qui 
me in hoc amplissimo coetu animi Tui sensa inter¬ 
pretari iusseris. Sed Tua me hortatur benignitas ho¬ 
nestissimum onus atque munus obire fidenter. Quod ut 
iam aggrediar, mihi quidem in Luitpoldi vitam in- 
tuenti, continuo duae illae occurrunt tamquam insignes 
notae quae naturam moresque eius distinguere videan¬ 
tur: prudentia et pietas. Itaque in eum commode cadit 
illud Ecclesiastici: Corona senum multa peritia et gloria 
illo, um timor Dei. 


Non sane potest bene esse civitati, cuius ille sum¬ 
mum magistratum obtineat, qui, propter inopiam con¬ 
silii, ipse sibi nesciat moderari, nedum aliis. Quamobrem 
Iudaeis, qni Christum non essent recepturi, Deus per 
Isaiam (1) denuntiavit daturum se eis principes, illius 
inconsideratae temeritatis plenos, quam puerilis aetas 
praeferre solet. Neque autem multo melius habet civitas 
a senectute principis, si vel infirmitas naturae vel lan¬ 
guor aetatis inertem ignavumqne faciat ad gerendum 
imperium. Longe aliter cum regno Bavariae, Dei pro¬ 
videntis beneficio, est Rctnm, ubi graves iique satis 
cogniti casus summam rerum Luitpoldo detulerunt. 
Accessit ille ad rempublicam senex, at accessit — 

(I) Is., III, 4. 

quamvis nil tale suspicatus futurum — egregie paratus 
et promptus; quin etiam robur singulare et quasi quam¬ 
dam viriditatem eodem attulit. Quod mirum est nemini, 
qui eius ante actam vitam non ignoret. 

Etenim, quum in eo bona esset virtutis indoles, 
adhibita est ad naturae opus excolendum sana illa ac 
severa disciplinae ratio, cuius est, Eeligione duce, et 
mentem optimis praeceptis institutisque instruere, et 
animum confirmare contra vitiorum illecebras, et ipsum 
durare corpus, ne ad inertiam desidiamque declinet. 
Itaque laboribus, quibus exercentur vires, a puero de¬ 
ditus. imprimisque equitandi et venandi studiosus — 
in quo studio novimus ad extremam permansisse ae¬ 
tatem — adolescens militare coepit; gradatimque per 
altiores ordines pervenit ad summos, non sibi, regio 
sanguini, delatos, ut assolet, ornamenti gratia, verum 
sollertia laborisque constantia quaesitos. Ceterum quam 
bonus fortisque ductor evasisset, vidit Europa in acie 
plus semel; quam sciens autem peritusque rei militaris 
fuerit, illud ostendit, quod cum omnes Bavariae copias 
sapientius ordinavit, tum in primis ballistarium instru¬ 
mentum, cuius praecipuam semper egit curam, melius 
constituit. — Iam vero non in hoc solum genere, sed 
in omnibus, quae ad disciplinam civitatis pertinent, 
nonne oportuit hunc auctoritate florere, quem Maxi- 
milianus frater, ille quidem immortali apud Bavaros 
memoria dignus Eex, quum civilia instituta corrigere 
fortunamque rei publicae amplificare contenderet, ad 
grandia, quaecumque viderentur, et suscipienda et ex¬ 
sequenda auctorem adiutoremque adhibuit? Atque eum- 
dem postea fratris filius, Eex Ludovicus, utpote com¬ 
muni bonorum opinione commendatissimum, voluit sibi 
ad consiliandum adesse, suamque personam publice 
gerere. Sic igitur eruditus doctrina limatusque rerum 
usu Luitpoldus, ubi primum, Eo iubente qui rerum 
temporumque est arbiter, Eegni clavum tenuit, ob con¬ 
silii maturitatem mirifice iam aptus erat ad munus, 
cui praeficiebatur. 

Itaque his viginti sex annis, quum rem publicam 
gessit auspicio suo, sic gessit, quemadmodum initio 
professus erat: «nihil iam se curaturum, nisi quod 
prodesset Bavariae »; et vero nullum genus reperias, 
in quo non de illa praeclare meruerit. — Principio 
consentiunt omnes, hunc in externis Eegni rationibus 
id et perpetuo laborasse et adsecutum esse^ut salva 
sua Bavariae manerent iura, salva dignitas. Deinde in 
ipsa gubernatione civitatis hoc praesertim nomine lau¬ 
dandus est, quod, proposita sibi boni communis causa, 
suos administros consueverit perstudiose deligere: neque 
enim in eum numerum alios adsciscebat, quam qui in 
re politica recte sentire, ideoque vere in commune 
posse consulere viderentur. — Quaecumque autem pu¬ 
blicam prosperitatem efficiunt, ad ea omnia conversum 
habuit animum : ad firmandam pecuniarum rationem, 
ad promovendam privatorum industriam, ad fovendam, 
plurium quoque sodalitiorum ope, culturam agrorum; 


resque adeo successere, ut quem locum Bavaria inter 
primores Germanici foederis civitates potentiil obtinet, 
eumdem his etiam capitibus tueatur. Num vero pute¬ 
mus neglexisse exercitum, in quo quidem instruendo 
tam multus antea fuerat ? Immo sedulam dedit operam 
ne quidquam ei deesset, quod vel institutum militare 
vel ars bellica desiderat. Et quoniam nec satis arma 
possunt ad securitatem publicam, neque explicari com¬ 
mercia licet, si modici sint commeatus aut difficiles, 
vigilantia studioque Luitpoldi factum est, ut ferreae 
per omnem Bavariam tot munirentur viae, quot utrique 
rei abunde suppeterent. —- Ad haec, quod vix credibile 
videatur in viro tam gravi qui solida populi utilitate 
metiretur omnia, multum tribuit ingenuis artibus, qua¬ 
rum suavitate vehementer capiebatur. In quo Eegum 
decessorum exempla secutus est. Monacensem quidem 
urbem nemo ignorat cum omnis eruditionis cultu, tum 
maxime studiis humanitatis hodie clarere, eamque in¬ 
signibus artium monumentis collectisque undique ope¬ 
ribus affluere. Is igitur non modo urbis ornatum novis 
in usum reipublicae excitatis aedificiis magnifice auxit, 
sed etiam regia munificentia fovit artifices; quippe erat 
ei persuasum, quod dixit olim, «non leve quiddam 
sibi videri artes, quae magnum ad populorum vitam 
momentum habeant». — Postremo nimis manca haec 
foret tamquam adumbrata imago optimi Principis, nisi 
id adiungerem quod eius lineamenta animi quodam¬ 
modo efficit molliora: summam dico erga omnes beni¬ 
gnitatem. Nam usque adeo nesciebat superba fastidia 
dignitatis, ut, quemadmodum aditu facilis communisque 
vel infimae sortis hominibus, ita esset solitus interesse 
populo eiusque et laeta et tristia participare praesens, 
cum plerumque solus circumiret, nullo comitatu, quam¬ 
quam ei amor populi semper comitabatur. Etenim non 
est mirum, si Luitpoldus tali quasi complexione vir¬ 
tutum, qualem vidimus, omnium, quos aliqua ratione 
attingebat, benevolentiae caritatem sibi conciliavit. Prae¬ 
clare hoc patuit haud ita pridem per ea quae celebrata 
sunt sollemnia, quod et aetatis nonagesimum et regi¬ 
minis quintum et vicesimum complesset annum. Quo 
tempore in mediis significationibus effusae laetitiae — 
quas quidem studia gratulationesque foederatorum alio¬ 
rumque Principum, Te praeeunte, Beatissime Pater, 
longe auxere — quum ostenderet Bavaria iure se Luit- 
poldo optime de se merito gratulari, splendide illustravit 
illud Scripturae effatum: Corona senum multa peritia. 

* 

* * 

Iam si requiramus, quidnam rei esset, quod Luit- 
poldum faceret vel tam actuosum in utilitatem populi, 
vel tam constantem in officio, vel etiam tam serenum 
in domesticis iisque magnis luctibus, facile reperiemus 
tribuendum hoc esse religioni ac fidei, quae vitam eius 
omnem uti gubernavit, ita insignivit. In quo non est 
dubium, quin ille multum debuerit bonis vivendi prae- 





eeptoribus, quibus, Ludovicus I Rex, pater eius, filios 
tradens in disciplinam, mandabat, ut eosdem sibi et 
viros et Christianos aliquando redderent. — Itaque Luit- 
poldus, ut qui insculptum in animo illud haberet « non 
'esse potestatem nisi a Deo», (1) sibique persuasisset 
nullius gubernatoris, nisi Deo adspirante, prosperum 
fore cursum, cum regendam suscepit Bavariam, pro¬ 
fecto perpendit quam grave susciperet onus, et quantum 
erga Deum et patriam subiret officii. Nam quod est in 
sacris Litteris: indicium durissimum his, qui praesunt, 
fiet, (2) plane terrebat hominem, suspenso animo de 
die cogitantem, quando esset futurum, ut a se rerum 
Dominus rationem administrati muneris repeteret. Qua¬ 
re, ne unquam deesset officio, cavit diligentissime: quam 
diligentiam atque adeo religiosam curam vidimus pro¬ 
ximis diebus ab ipsis scriptoribus, qui nobiscum de 
Fide dissident, valde commendari. Etenim, ut alia 
praetermittam, non solum sui _consulendi copiam om¬ 
nibus Regni administris quotidie faciebat, sed etiam, 
raro exemplo, quoad regimen tenuit, nunquam eorum 
consiliis non praesedit, apte sapienterque semper suam 
interponens, in magna negotiorum varietate, sententiam. 
— Illud, autem hodie nimis vulgata et opinio et con¬ 
suetudo fert, ut Religionem respublica, tamquam rem 
a se alienam, negligat, officiumque Dei colendi relinquat 
omne arbitrio privatorum; quasi vero civitates non, ut 
homines singuli, a Deo conditore ct conservatore pen- 
deant, neque ex pari officii sanctitate eum revereri 
debeant palam et colere. Ita saepius usu venire solet, 
ut qui dant operam rei publicae, suam prodigialiter 
dividant duplicentque personam, atque alios se intra 
domesticos parietes gerant, id est deditos religioni, 
alios in luce civitatis exhibeant, id est a religione re¬ 
motissimos. Tantum vel pudor in ignavis vel in cupidis 
obsequium potest! Haud ita sane Luitpoldus ; neque 
enim caderet in eam naturam mentiri tam turpiter et 
discordare secum. Ergo uti privatim et apud se Deum 
castissime colebat, ita eum religionis ardorem palam 
demonstrabat, ut exemplo omnibus esset. Idque maxime 
quotiescumque sacris sollemnibus Christi Corporis inte¬ 
rerat; quum pompam Sacramenti augusti, magno prin- 
cipum procerumque comitatu, ipse, spirans pietatem, 
pedibus sequeretur. In quo veterem morem, a deces¬ 
soribus longo tempore intermissum, revocavit, sem- 
perque deinde retinuit, ingenti quidem cum Monacen- 
sium laetitia. Sed eximiae pietatis eius alia multa prae- 
tqreo, quae in promptu sunt, documenta: hoc tamen 
omittendum non est, quod is publicis in templis, quae 
sollemne habuit adire per annum, non aliter aderat 
sacris, nisi nixus genibus; quod si per valetudinem non 
ei licuisset in genua consistere, aede abstinere se ma¬ 
lebat, quam ibi adesse tali corporis habitu, qui minus 
decere Dei maiestatem sibi videretur. Atque in re 
publica quamvis potestatem gereret populi constitutione 

(1) Ad Rom., XIII, b 

(2) Sap., VI, 6. 


temperatam, non tamen, quantum in se erat, quidquam 
reliqui fecit, quod ad conservanda Christianae sapientiae 
instituta pertineret. Quin imo illud argumento est eius 
non minus fidei quam prudentiae, quod quum compe- 
risset quaedam parari publice, non adeo amica religioni, 
eisque oratores populares maiorem partem suffragari, 
is mira dexteritate effecit, ut simul constitutum Regni 
ius ne violaret, simul omnem religionis iniuriam pro¬ 
hiberet. Idem,, postquam in legumlatorum ordine plures 
numerari coeperunt, qui cum fide populi congruerent, 
eo liberius in custodia Religionis publicae, sine qua 
bonos mores intelligebat fore nullos, perseveravit. — 
Itaque de sana iuventutis institutione fuit maxime sol¬ 
licitus : et sicut suos ipsius filios, spem augustae Do¬ 
mus, Christiana diligenter disciplina eduxerat, sic im¬ 
pense curavit, ne disciplinae eiusdem sanctitas deside¬ 
raretur in scholis, ubi futura quodammodo fingitur 
fortuna civitatis. * 

Iam de tali viro supervacaneum videri potest me¬ 
morari quemadmodum erga beati Petri successorem 
fuerit affectus. Nam qui se catholicum non professione 
tantum sed re praebuit adeo, ut religionem in omni 
vita sequeretur ducem, is dubitarine potest, quin Ec¬ 
clesiae catholicae Magistrum et Caput eumdemque Iesu 
Christi Vicarium magnopere observarit et coluerit? Et¬ 
enim nihil antiquius habuit, quam ut rationum neces¬ 
situdinem, quae Bavariae cum Apostolica Sede interce¬ 
dunt, maiorem faceret atque coniunctiorem. Praeterea, 
quum Pontificem Romanum pientissimi filii more dili¬ 
geret, nullam omisit occasionem, quae sibi daretur, 
huius pietatis profitendae munificeque testandae; cuius 
piae munificentiae in hac ipsa aede indicia luculentis¬ 
sima videmus. Sed ego de Luitpoldi in Te pietate quid 
plura, Te praesente, loquor, Beatissime Pater, cui sane 
fuit exploratissima? Tuque eam studio rependebas ca¬ 
ritatis paternae; qui quidem idcirco voluisti haec in 
sanctissimo orbis terrarum loco celebrari sollemnia 
funeris, ut non solum tua erga Bavariam propensa 
voluntas exstaret, sed appareret etiam quanti ipsum 
faceres quamque haberes carum. 

Quid, quod in hoc homine ad ceteras laudes, velut 
cumulus, accedebat, singularis quaedam modestia ? 
Nempe solius Dei reverens iudicia, nequaquam opi¬ 
nionem multitudinis, quidquid semel intellexerat suarum 
esse partium, illud simpliciter et candide exsequebatur, 
admodum securus quid de se homines iudicarent. Nihil 
tam alienum erat eius moribus, quam rumori servire 
ac praedicationi sui nominis, quumque videret se prae¬ 
sertim ob consilii gravitatem apud foederatos exterosque 
Principes magno esse in honore, non se iactavit un¬ 
quam profuditque latius, verum finibus patriis continuit 
sese, atque in salute gentis suae omnem operam cu¬ 
ramque consumpsit. — Denique haec maxima est au¬ 
gusti senis "perpetuoque mansura laus, sancte eum 
in omni vitae munere divinae voluntatis praescripta 
servantem, specimen Christiani principis exstitisse. 

Nam corona senum multa peritia, et gloria illorum 
timor Dei. 

Quare inter summos viros, quos pervetustaWittelsba- 
cliia Domus genuit, Europae utiles, Germanicae genti 
salutares, quorum memoriam consecravit grata posteri¬ 
tas, adnumerandus non postremo loco est Luitpoldus, qui 
traditam a maioribus hereditatem gloriae non custodivit 
solum, sed auxit et quidem tam magnis promeritis, ut 
quo spatio temporis praefuit rebus patriae, illud in 
temporibus Bavariae felicissimis habeatur. — At popu¬ 
lum, tanti Parentis orbitate maerentem, respiciat Deus; 
et communia vota precesque benignus audiens, Animae 
desideratissimae aditum ad caelos, potioris regni sedem, 
mature patefaciat. Augusto autem Principi, Ludovico, 
regimen Bavariae feliciter auspicanti, assidue adsit 
semperque faveat; ut, qui Patrem optimum prudentia 
et religione refert, eiusdem vestigiis ad Bavarorum 
salutem ne cesset insistere. 



HAERESI8 ATQUE APOSTASIAE CONCEPTUS 


Teste catholicae Ecclesiae historia, nunquam defuere 
« viri loquentes perversa, vaniloqui et seductores, er¬ 
rantes et in errorem mittentes » ut S. Scripturae verbis 
utamur. (1) Verumtamen, postrema hac aetate, postea- 
quam «Omnium haereseon conlectum» fines «apatribus 
ac ab ipsa Sancta Ecclesia statutos, altioris intelligentiae 
specie et historicae considerationis nomine» praeter¬ 
gredi incoepit, horum hominum «numerum crevisse 
admodum fatendum est». Quidam ex istis a fide et ab 
Ecclesia apostatae facti sunt, dum alii in Ecclesia, 
« artibus omnino novis, — ait S.S. P.P. Pius X, (2) — 
astuque plenis, vitalem Ecclesiae vim elidere, ipsumque, 
si queant, Christi regnum evertere funditus nituntur ». 
Hi profecto, haeresis, atque apostasiae notionem obliti 
sunt. Eo igitur consilio ut clarius atque distinctius fidei 
conceptus appareat, iuxta Angelici doctrinam, haeresis 
atque apostasiae conceptum in memoriam revocabimus. 
* 

* * 

Haeresis atque Apostasia, nonnisi Infidelitatis species 
sunt. Magni propterea interest, quid sub nomine Infi¬ 
delitatis veniat, scire. Infidelitas actui «credendi» op¬ 
ponitur, et infidelem esse, idem valet ac fidem non 
habere. Quia vero fidem habere, prouti Angelicus (3) 
animadvertit, « non est in natura humana » quamvis in 
natura humana sit «ut mens hominis non repugnet 
interiori instinctui, et exteriori veritatis praedicationi» ; 
ideo potest aliquis fidem non habere, primo secundum 
puram negationem, uti in illis qui nihil audierunt de 
fide, et tunc habetur «Infidelitas negativa » ; et Infi¬ 
deles negativi habentur in quibus poena, non autem 

(1) Cf. Act. XX, 30; TU. I, 10; II. Tim. III, 13. 

(2) Epist. «Parcendi». 

(8) 2-2“« 10. 1. ad l\ 


culpa Infidelitas est. Secundo potest aliquis fidem non 
habere secundum contrarietatem ad fidem, uti in illis 
qui audierunt de fide, sed de fide nihil scire volunt^ 
imo fidem ipsam spernunt; et tunc habetur « Infidelitas 
contraria »: Infideles contrarii habentur, in quibus in¬ 
fidelitas tum culpa tum poena est. 

Theologia autem inspecta, infidelitas a) est actus 
intellectus a voluntate moti; dissentire enim est « pro¬ 
prius actus infidelitatis », ideoque sicut assentire est 
« actus intellectus, sed moti a voluntate», ita et ipsum 
dissentire et ipsamet infidelitas. (1) 

b ) Infidelitas est peccatum, imo maximum pecca¬ 
torum, quamvis in aliquibus nonnisi poena sit. Est 
peccatum, quia peccatum consistit in aversione a Deo; 
per infidelitatem vero homo a Deo elongatur. Est ma¬ 
ximum peccatorum, quia « aliquod peccatum est gravius, 
quanto per ipsum homo magis a Deo separatur. Per 
infidelitatem autem maxime homo a Deo elongatur : 
quia nec veram Dei cognitionem habet; per falsam 
autem cognitionem ipsius non appropinquat ei, sed 
magis ab eo elongatur». In aliquibus nonnisi poena 
est «sicut in illis qui nihil audierunt de fide ; quia 
talis ignorantia divinorum ex peccato primi parentis 
consecuta est». (2) 

c) Quamvis infidelitas maximum sit peccatum, 
non omnis tamen actio infidelis est peccatum. Pius V 
(1567) Gregorius XIII (1579) Urbanus VIII (1641) pro¬ 
positiones 25 am et 68 am Baii damnaverunt; quarum 
prima sonat: « Omnia opera infidelium sunt peccata, 
et philosophorum virtutes sunt vitia» ; secunda: «In¬ 
fidelitas pure negativa in his, quibus Christus non est 
praedicatus, peccatum est». Rursus per «infidelitatem 
non corrumpitur totaliter in infidelibus ratio naturalis, 
quin remaneat in eis aliqua veri cognitio, per quam 
facere possunt aliquod opus de genere bonorum» (3). 

* 

* * 

Ex Infidelitatis notione ad Haeresis, ac Apostasiae 
conceptum transimus. Haeresis est prima «Infideli¬ 
tatis » species atque definiri potest: « Liber et pertinax 
dissensus intellectus a veritatibus fidei ab Ecclesia ad 
credendum propositis, in homine qui fidem Christi 
profiteri fatetur, ipsique Christo assentire intendit». 
Haeresis vocatur : 

a) Dissensus, quia sicut fides assensus intellectus 
est, ita per oppositum «haeresis» quidam dissensus 
esse debet. 

b) Liber, quia, S. Hieronymo (4) fatente, « Air esis 
graece, ab electione dicitur: quod scilicet eam sibi 
unusquisque eligat disciplinam quam putat esse me¬ 
liorem ». 

c) Pertinax , quia prouti S. Augustinus (5) ani¬ 
madvertit : «Qui sententiam suam, quamvis falsam 

(1) S. Th. 2-2«« 1, 1», ad 1. 

(2) lb. a. 1. 2. 3. 

(3) Ib. a. 5. Dknzinger, 905, 948. 

(4) Comra. in Episl. ad Galat. 1. 3, c. 5, v. 19, 20. M. 20, 445. Cf. S. 
Th. 2-2 ae 11 a 1. «Haerebis electionem importat». 

(5) Epist. 43, C. 1. M. 33, 160. 

atque perversam, nulla pertinaci animositate defendunt, 
praesertim quam non audacia praesumptionis suae pe- 
pererunt, sed a seductis atque in errorem lapsis pa¬ 
rentibus acceperunt, quaerunt autem cauta sollicitudine 
veritatem, corrigi parati, quum invenerint; nequaquam 
sunt inter haereticos deputandi». 

d) Intellectus, quia haeresis respicit veritatem, 
quae obiectum intellectus est, quamvis actum volun¬ 
tatis moventis ad dissentiendum praesupponat. 

e) A veritatibus fidei, hoc est non solummodo a 
veritatibus quae « directe et principaliter» ad ipsam 
fidem pertinent, uti sunt articuli fidei; sed etiam a ve¬ 
ritatibus quae « indirecte et secundario » ad fidem per¬ 
tinent, sicut «ea ex quibus negatis sequitur corruptio 
alicuius articuli»; circa enim «utraque, scribit Ange¬ 
licus (1), potest esse haeresis, eo modo quo et fides». 

f) Ab Ecclesia ad credendum propositis, quia Ec¬ 
clesia a Christo munus recepit, declarandi, proponendi, 
ac conservandi fidei veritates, quae credendae sunt. 

g) In homine qui fidem Christi profitetur; si enim 
homo Iesu Christi fidem non profiteatur, ipsique Christo 
assentire nolit, habetur species infidelitatis «Paganorum 
et Iudaeorum», non vero haeresis; haeresis siquidem 
« importat corruptionem fidei Christianae ». 

h) Ipsi Christo assentire intendit; haereticus enim 
intendit Christo assentire, sed deficit in eligendo ea 
quibus Christus assentiat, quia non eligit ea quae sunt 
vere a Christo tradita, sed ea quae sibi propria mens 
suggerit» (2). 

Manifeste apparet, iuxta dissensus mentis haeretici 
diversitatem, diversas quoque haeresis species oriri. 
Si enim dissensus, pertinaci, scienti ac mala voluntate 
ponatur, haeresis « formalis » vocata habetur; si vero 
non pertinaciter neque mala voluntate sed ex sola 
ignorantia intellectus dissensus existat, haeresis « ma¬ 
terialis » dicta habetur. Rursus, si dissensus intellectus 
a veritatibus fidei, in interioribus animi maneat, hae¬ 
resis « interna » dicitur ; si vero dissensus verbis scripto¬ 
que manifestetur exterius, haeresis « externa » habetur. 
Hinc dari potest causa ac de facto datur, quod catho¬ 
licus vir haereticus sit; dum aliquis ex Protestantibus 
vel ex aliis Sectis a Romana Ecclesia separatus, hae¬ 
reticus non est. (3) 

* 

* * 

Ultima infidelitatis species est Apostasia, quae se¬ 
cundum Angelici mentem definiri potest: « Quaedam 
retrocessio vel discessio a fide». Homo enim diversimode 
Deo coniungi potest; primo quidem « per fidem » ; se¬ 
cundo «per debitam subiectionem voluntatis ad prae¬ 
ceptis eius obediendum paratae; tertio per aliqua spe- 

(1) L. c. .1, 2. 

(2) S. Th. 2-2»« 12, 1. 

(3) S. Th. 2-2»® 11, 2, ad 3. Nota verba S. Thomae respectu scriptorum 
qui dissenserunt circa veritates nondum per Ecclesiam definitas: «Si 
aliqui doctores videntur dissensisse in quibusdam ad fidem pertinentibus 
quae nondum erant per Ecclesiam determinata; postquam autem essent 
auctoritate Eeclesiao determinata si qu.s tali ordinationi pertinaciter 
repugnaret, haereticus censeretur ». 


cialia ad supererogationem pertinentia, sicut per reli¬ 
gionem, clericaturam, vel sacrum ordinem. Quoties 
homini contingit « apostatare a Deo, retrocedendo a re¬ 
ligione quam professus est, vel ab ordine quem suscepit, 
habetur apostasia «religionis» seu «ordinis». Quoties 
homini contingit « apostatare a Deo per mentem repu¬ 
gnantem divinis mandatis » habetur secunda apostasia, 
in qua sicut et in prima « adhuc potest remanere homo 
Deo coniunctus per fidem ». Quoties denique homo di¬ 
scedit a fide, tunc omnino a Deo retrocedere videtur. 
Et ideo simpliciter et absolute est apostasia per quam 
aliquis discedit a fide, quae vocatur « apostasia per¬ 
fidiae ». Apostasia huiusmodi « simpliciter dicta ad infi¬ 
delitatem pertinet. » (1) 

REGIN ALDUS FeI 0. P. 


(1) 2-2»«, 12. 1. 



Acceptorii YOCIS URBIS praemiorum facte fides 


I. 

PAULUS REC AN ATESI, viro clarissimo dri. 10- 

SEPHO FORNARI, “Yox Urbis,, commentarii 

Moderatori, s. p. d. 

Me duplex contristat hiems aetatis et anni; 
inde causae quibus ad hunc diem sum distentus, 
ne pulcherrimum illud argenteum numisma, quod 
coriacea theca reconditum dono misisti ad me di¬ 
ligentissime, acceptum testarer. Parce igitur morae, 
plurimasque hodie habeas gratias; habeas et omina, 
ut latinae linguae in honorem, vix heu! nunc a 
paucis balbutitae, ad veritatis, fideique nostrae, in 
tanta morum corruptela, strenuam defensionem, 
Vox Urbis commendabilis commentarius in dies 
magis per orbem diffundatur. Tu autem, rerum dul¬ 
cissime, macte nova semper virtute ac vale. 

Dab. Auximi, x Kal. Febr. mcmxiii. 

II. 

IOSEPHO F ORNARI, clarissimo atque impigro 

Commentarii “Vox Urbis,, moderatori, MAR¬ 
CUS GALDI s. d. 

Accepi argenteum pulcherrimumque numisma, 
quod mihi dono misisti ob mea qualiacumque anni 
superioris scripta, et gratias quamplurimas ex ani¬ 
mo ago. 

Magno quidem erit incitamento id laboris prae¬ 
mium, neque despero maiorem industriam in tuum 
Commentarium, si quid otii detur, conferre posse. 
Interea libenter opto ut, te moderatore, magis ma¬ 
gisque in dies Vocis Urbis decus nomenque per 
latiores fines augescat. 

Vale meque tibi ac tuis rebus omnia fausta 
precantem tuaeque benignitati addictissimum habe. 

Beneventi, ex R. Lycaeo, a. d. xvi Kal. Febr. mcmxiii, 

QUAESTIONES PH1L0L0G1CAE 


Idemne " Animus M quod "Anima,, sit. 

Huiusmodi quaestio multis fortasse mira aut plane 
superflua videbitur; rem tamen non parvi nonnun- 
quam momenti esse demonstrare conabor; idque etiam 
docebit quantum linguae latinae perfectum studium 
etiam in rebus «biblicis» valeat, et qua de causa 
prudens et accuratum studium pliilologicum scholis 
sacerdotalibus pontifex maximus Leo XIII suo tempore 
litteris encyelicis praeceperit (1). 

Sed ab initio ordiendum est. 

Fere quinquaginta ante annos, ut alibi, ita etiam 
apud nos in Poloniae parte Russis subdita iuvenum 
litterarum studiosorum cohors, quae « positivistarum » 
dicebatur, emicuit, nihil verum esse clamans, nisi quod 
sensuum ope aspici, tangi, probari posset. Quam doctri¬ 
nam etiam ad fidem Dei revelatam religionemque non¬ 
nulli accommodare studuerunt; ex quibus unus disputa¬ 
tione, in positivistarum ephemeride (Niioci idest « agel¬ 
lus » inscribebatur) excusa, prorsus hominum animos 
nullos esse demonstrare sibi proposuit. Quae disputatio 
Mozg i duszci (h. e. cerebrum et animus») inscripta est. 
Neque satis erat auctori argumentis physicis balbutire 
omnes, quae animo cuidam attribuantur actiones, ce¬ 
rebri atque nervorum esse fructus, sed rem sententia 
quoque ex libris sacris citata fulcire est ausus. Qaam 
sententiam ex 1. Levitico (XVII, 11) eripuit, ubi haec 
invenit verba: «Anima carnis in sanguine est»; quae 
quum magna pervicacia recitasset, en, inquit, ipsa Scrip¬ 
tura sacra animum existere negat. 

Iam, opinor, claret, quare quaestio animi animaeque, 
quae in studiis latinis neglegi et praeteriri solet, digna 
sit, quae disceptetur. 

Non est negandum in multis linguis excultis recen¬ 
tibus duo existere vocabula, quorum synonymica ra¬ 
tione alterum pro altero usitari solet, ut in lingua ger- 
•manica scimus esse Geist (animus) et Seele (anima), 
Polonorum aut Kussorum lingua duch et duszci. Idem 
etiam in lingua latina invenimus, in qua etiam anima 
saepe pro animo ponitur. Sed alia res est miscere ver¬ 
borum significationem in oratione neglecta aut sermone 
vulgari, alia iis in disceptatione rationali aut philoso¬ 
phica uti, id quod iam in ipsis iis linguis, quum res 
accuratius est distinguenda, clarescit. Verum est in 
lingua germanica dici die Seele (pro cler Geist) des 
Menschen est unsterhlich • nemo tamen excultus dicet 
die Seelemcelt pro die Geisterwelt ; simili modo Polonus 
aut Russus dicit clusza (pro duch ) cztowieka niesmiertelnci, 
neque tamen dici potest duszci ojcci mu sie pokarata, 
sed duch ojcci mu sie pokarat (non anima patris, sed 
animus ei apparuit). Iam inde sequitur etiam in lingua 
latina eiusmodi mixtionem et mutationem vocabulorum 
apud auctores nobis occurrere posse, ubi res accuratam 
eorum distinctionem non exposcit. Sed ne ab iis quidem 
anima pro animo usurpatur, si orationis sensus, ut 
significatio accurate distinguatur, postulat. Innumera¬ 
bilibus exemplis rem demonstrare est. Si quis dubitet, 

(l) Conf. Vo:e Urbis, N. VI, a. MDCCCCVI. 


indicare possumus. Hic satis esto citare aliquot prae- 
stantiores auctorum locos, ut Ciceronis: «Qui non 
modo animum integrum, sed ne animam quidem pu¬ 
ram conservare potuisset» (Fer. V, 58. 134); aut eius¬ 
dem : « Credo deos immortales sparsisse animos in cor¬ 
pora humana, » aut Sallustii: « Animi imperio, corporis 
servitio magis utimur ; alterum nobis cum dis, alterum 
cum beluis commune est» (Coniur. Cat. cap. i); aut 
cuius nomen, non sententia memoria mea excidit: 
«Difficile est animum perducere ad contemptionem 
animae », 

Nonne ex illis exemplis facile coniici potest, quam 
validum discrimen inter animum et animam apud per¬ 
fectae artis cogitandi compotes scriptores regnaverit ? 

Nonne videmus voce « animi» significari illam ho¬ 
minis partem, quae etiam ab eius corpore absumpto, 
mortuo, seiuncta aeterna remanet, vivit, ut inter alios 
etiam ab Sallustio ( Bel . Iug. c. 1) docemur: « Corporis 
et fortunae bonorum, ut initium, sic finis est — animus 
incorruptus aeternus rector humani generis..... » ? 

Quid igitur deinceps anima? Id nos praeter alios 
Vergilius distinctius monet ( Aen . IX, 349): «Purpu¬ 
ream vomit ille animam»; id quod alio loco (IX, 414) 
ita exprimit: «Vomens de pectore calidum flumen». 
Est igitur anima pro sanguine, qui fons vitae terre¬ 
stris, qui corporis vis vitalis est, posita; quae vis etiam 
beluae iam necatae aliquod tempus corpus movet, ut 
in gallina, aut vitulo, aut ove non solum ego puer, 
sed alii, opinor, animadvertere potuerunt; id quod 
Senecae sententiam in memoriam revocat: «Animantia 
quaedam animum habent, quaedam tantum animam ». 

Re ita soluta, iocose mihi, sed vere, addere liceat 
illum supra memoratum iuvenem « positivistam » no¬ 
mine salvo nostratem, qui animum scripto suo auferre 
conatus erat, posteriore tempore in « spiritistam» mu¬ 
tatum,- cum Eusapia illa Paladino migravisse et homi¬ 
num curiosorum coetui mortuorum animos ostendere 
conatum esse, qui animi negationem eius praeteritam 
ulciscentes, prodire noluerunt. 

Varsaviae Polonorum, 

IOSEPHUS WABNER. 



IN BACCHANALIA 

(Elegia) 


I. 

Cantibus adveniunt tandem sollemnia ^Bacchi: 

Dos, pueri, saltus, Vos, iuvenesque, date. 
Ingens fit strepitus, pulsantur tympana, plebsque 
Indulget vino, lusibus atque iocis. 

Tollitur immodicus, turba strepitante, cachinnus: 

Per plateas, vicos ludicra verba volant. 

En temulentus adest opifex trepideque labascit; 

Exagitant pueri, probra nefanda vomit. 
Festinas recta tremebundus tendere limen ; 

Iam personati mordicus exstimulant. 












VOX URBIS 


Cur mihi, si curis teneor districtus et anceps, 

Istorum insidias non datur effugere ? 

Cur mihi, dum spatior, sonitu exsurdantur et aures ? 

Percutiuntque animum terrificae species ? 

Heu furor et rabies, praecepsque licentia Bacchi! 

Quidne, iuventa, paras ? quo furiosa ruis ? 
Lascivae choreae, nocturni scommata risus, 
fftCollities sensus garrulitasque dicax... 

Nunc vero sensim lusus vanescit in auras : 

Orgia thyrsigeni quid prius enumeres ? 

II. 

Oidistisne virum silvas et prata vagantem 

Quaerere aves rapidas artibus atque dolis ? 

Si reperire sibi occurrit loca fraudibus apta. 

Ponit ibi insidias atque trucidat aves. 

Sic fallax daemon animas cum perdere quaerit, 
Fraudibus inquirit tempus et apta loca. 

Quodnam censetis crudelem quaerere tempus? 

Optima vina inter magnificasque dapes. 

Si ergo vos animam taedet tam amittere pulchram, 
Has vitate epulas laetitiasque breves. 

Sic Sancti, nam pompis divitiisque relictis, 

Traxerunt omnes in nemora alta dies. 

Quis nostrum florens annis et splendidus auro 
Istorum audebit fortia facta sequi? 

Quis poterit proprium corpus laniare flagello, 

jdtque famem, magnam pauperiemque pati ? 
Pfon tamen a nobis noster Deus ista requirit : 

Legem servato et sidera quisque petet. 

Quid vero lex ista iubet, quid praecipit ergo ? 

— Dilige consimiles, diligitote Deum. — 

Donec homo in terris vitam direxit ad istam, 

Nec leve nec magnum crimen in orbe fuit. 

Hac conculcata ut Pandorae ex vase venusto 
Quae terras premerent exsiliere mala. 

Atque adeo vastum presserunt crimina mundum 
Ut tibi non constet quae sit habenda via. 

Atque illuc hominum processit dira cupido 
Turpibus ut vitiis vel pueri scateant. 

ZNjos etiam istorum vestigia faba sequemur, 

Ibimus an potius sub sacra iussa Dei? 

Ah potius Christi legem et praecepta sequamur, 

Et pax in nostro corde perennis erit! 

Scribebam Beneventi, a. d. xv Kal. Febr. mcmxiii. 

M. GrALDI. 



Navita d°, vent s, de bobus narrat arator, 
Enumerat miles vulnera , pastor oves. 


Propertius. 

DE LEONE XIII F. b\. 

COMMENTARIUS w 


III. — In Urbe ad Collegium Romanum. 

Scholis adhuc Rethorices, ut illius aetatis vocabulo 
utar, rite idemque laudabiliter Viterbii peractis, ado¬ 
lescens Peccius domum rusticaturus adiit, ut valetu¬ 
dinem quoque suam tot la boribus exagitatam per otium 
reci peraret. 

Feriis autem autumnalibus labentibus, dum inter 
suorum amplexum omnia sibi bona a Deo auspicatur, 
acerba funera domum suam vexarunt, quibus eius ani¬ 
mus adflictatur miserrime. Vix enim a Collegio exces¬ 
serat, cum primum frater natu maior, quocum honeste 
in scholis de primatu decertaverat, et coniunctissimis 
animis vixerat, improbo morbo praereptus, florente 
omnino aetate, insigni parentum amicorumque luctu, 
sancte decessit. — Haud ita multo post, ipsa mater, 
quam unice noster deamabat, Deo defixa, in filiorum 
complexu, mortalem vitam immortali placide mutavit. 
Hoc refricato vulnere inconsolabilis Vincentius diu 
graviter ingemuit, atque in una eius contemplatione 
virtutum conquiescens, ei aeternam caelestium beati- 
tudinem adprecatus, inter caelites aliquando cum ipsa 
se victurum esse sperabat. Una eius in Deo fiducia, illis 
temporibus, animum rexit, atque adiuvit. Eique Deus 
praesenti auxilio adfuit, quo confisus, et naturali per¬ 
petua animi bonitate, quae nunquam humanis casibus 
agitata fuit neque minuta. — Imo nullis nequaquam 
periculis deterritus, invictum animum a terrenis cupi¬ 
ditatibus alienum exhibens, mortalia contempsit atque 
ad caelestia unice spectavit. 

Adpetente itaque novo scholarum anno, Romam a 
patre conductus est, ut ad philosophicos ludos animose 
accederet. Ipse vero, Deo unice devotus, quo tutius 
rebus divinis inserviret, sacrae militiae nomen dare 
instituit. 

Constat apud omnes in Urbe omnium fuisse tunc 
celeberrimum Collegium, quod a Gregorio XIII P. M. 
iuvenibus docendis excolendisque fuerat apertum. Ad 
hoc, sub ductu praescriptoque sapientissimorum soda¬ 
lium, qui nomen a Iesu habent, frequentissimi discipuli 
quotannis conveniebant ex omnibus Italiae provinciis, 
et dissitis undique regionibus, qui doctrinarum studio, 
pulcrique sensu exornarentur: quotquot aetatis suae 
doctrinarum peritissimi haberentur, qui clari essent in 
pueris instituendis, illuc ad docendum vocabantur. Ut 
alios omittam, floruerunt illa tempestate Ioannes B. 
Piancianius, Andreas Carafa, et paullo post Angelus 
ille Secchius, qui posterior patrum memoria, sic astro¬ 
rum scientiae peritissimus aestimabatur, ut omnibus 
non modo Italis, sed et exteris maxime praestaret. 

Hisce summis doctoribus usus, quum ingenio ma¬ 
xime valeret et virtutibus, omnium sibi gratiam facile 
conciliavit, atque ita in penitiore scientiae studio, ma- 
theseos, physicae, rerumque naturalium, quas vocant, 
in exemplum eluxit, ut primas in omnibus retulerit. 
Ita tamen mathesin arripuit, eiusque abdita studiosius 

(l) Cfr. mira. sup. 

perspexit, ut omnes aequales superaret. Quum vero poe¬ 
ticam artem in primis colere et praestare omnes per¬ 
noscerent, hic passim sermo inter socios serebatur, 
unum Peccium sua aetate demonstrare poesim et ma¬ 
thesin simul arripi posse et vinculo quasi sororio de¬ 
vinctas sibi mutuum auxilium exhibere. 

Nec suus quoque eloquentiae deerat honos. Sed eius 
dicendi facultas haud ieiuna erat et nuda, sed aspersa 
et distincta multarum rerum iucunda quadam varietate, 
quae rarissime in pueris adest. Yel illo tempore ra¬ 
pide' mente arripiebat, animoque referebat italicos poe¬ 
tarum cantus, eosque sub doctissimo magistro cum ex¬ 
quisitissimis Homeri aut Horatii carminibus eleganter 
comparabat, quorum lectissimos locos, pro re nata, de¬ 
vexa iam aetate, memoriter carius recitabat. Vere elo¬ 
quens videbatur, si eloquentia est, uti a Tullio deli¬ 
nitur, copiose loquens sapientia. 

Quoniam tempus et res ipsa me monet, arrepta oc¬ 
casione, vel honoris gratia, libenter memorabo suavissi¬ 
mum itemque doctissimum Franciscum Maneram, domo 
Neapoli, atque, illa aetate studiorum praefectum. Hic 
benigno hospitio- identidem excipiebat electissimos quos¬ 
que Collegii Romani alumnos, qui penitiore cultu ita- 
lici sermonis elegantias cuperent, eosque peculiari di¬ 
ligentia erudiebat, atque adsiduis scribendi legcndi- 
que exercitationibus sermonem patrium acerrime per 
otium procurabat. Experrecto ingenio donatus, idemque 
laboris patientissimus, illam sibi doctrinam compara¬ 
verat, ex qua sententiarum et verborum copia efflore¬ 
scit. Illustriores nostrorum historicorum narrationes 
cum veteribus componebat; neque minus delectabatur 
quum Vergilianas atque Horatianas sententias suavis¬ 
simis Aligherii, Pefrarchae atque Tassi luminibus hila¬ 
raret. 

Eius studium atque benevolentia nunquam ex alum¬ 
norum memoria excessit, atque felix egregii hominis 
institutio ab omnibus .memorabatur, nec annis laben- 
tibus imminui potuit. Quibus rebus, insigniter triennio 
. studiorum expleto, ut eius merita clarius explendesce- 
rent, suamque virtus haberet laudem, summi Collegi ma¬ 
gistri sententia statutum est, ut Peccius de studiis optime 
susceptis, causam diceret. Dolendum sane, quod vale¬ 
tudine prohibitus, a scholis ei fuerit antea disceden¬ 
dum, quam de omnibus thesibus ex universa philoso¬ 
phia desumptis disputaret. 

Bonis enim artibus fovendis cautum erat ut qui 
princeps inter aequales studiis exstaret, quibus fuisset 
instructus, proposito anniversario certamine, eleganter 
ac publice traderet in omnium exemplum (Q. 

Haud abs re erit, ut quisque pietatem indicet ado¬ 
lescentis eiusque in scribendo perspicuitatem atque elo¬ 
quentiam, deferre inscriptionem latino sermone exara- 

(1 Placet in medium referre nobile honoris documentum: 

« Collegium Romanum Societatis Iesu. 

« Fidem facimus praestantem inveiiem Ioaeliimum Pecci, per trion- 
« nium in hoc Athenaeo Gregoriano philosophiae studio vacasse, in eoque 
«adeo profecisse, ut indicio doctorum decurialium dignus habitus sit, 
« qui de selectis ex universa philosophia thesibus,.labente anno scbola- 
«stieo 1829, publice disputaret. Cum vero id perficere ab infirma valetu- 
« dine fuerit prohibitus, rem ipsam nostris hisce libris testatum volumus, 
«atque optimae spei adolescentem benemerita laude et elogio prosequi- 
«mur. — Datum in Collegio Romano 30 Decembris 1830. 

Franciscus Manera, 8. I. 

Studiorum praefectuH ». 


tam, quam hic in honorem Augustae Dei Matris insculpen¬ 
dam curavit: «Mariae Sanctae Deiparae ab angelo salu¬ 
tatae, templum hoc, quod positum inferius secus fontem, 
eminere olim minus poterat, Caietanus Pasqualis, fundo 
a gente Peccia tributo, aere a Carpenetensibus collato, 
in altiori et amoeniori hoc loco erexit an. mdcccxxvii». 
i (Ad proximum numerum). 

Subalpinus. 


PAROEMIA SIVE ADAGIA 

Mare caelo miscere. 

Proverbialis hyperbole pro eo adhibetur quod 
est omnia perturbare, nihilque non facere. T, Li¬ 
vius: «Quid est quod caelo terram, caelum terrae, ^ 
misceant?» Idem alibi: « Quid tandem est cur cae¬ 
lum et terras misceant?» Iu venalis : 

. . . Clame i licet et mare cado 
Confundas , liomo sum. 

Lucianus in Dialogo Promethei et Mercurii: 

Quid igitur, ait, oportebat ea gratia, terrae, quod 
dici solet, miscere caelum ? 

Vergilius in V. A en. de lunono omnia feritante, 
miscuisse scribit maria omnia caelo, atque paulo 
diversius in lib. xii: -„j 

. . . Non si tellurem effundat in undas 
Diluvio miscens caelumve in tartara solvat. 

Non dissimili figura usus est Aristophanes in 
Lysistrata. Plutarchus autem in Vita Romuli sic 
usurpat, ut caelum terrae misceant, qui ex homi¬ 
nibus deos, ex iis homines faciunt, et quae sunt 
hominibus fabulantur de diis. 

Miscere* sacra profanis. 

Consimili figura dixit Horatius: Miscebis sacra 
profanis; id est: Nihil non facies. Confundis fasque | 

nefasque. 

Apud veteres multum erat discriminis inter res 
hominum, ac res deorum; adeo ut Homerus etiam 
vocabula discernat, quibus dii consueverunt uti, a 
vocibus humanis; ef Pythagoras a quibusdam absti¬ 
neri iusserit, quod numinibus essent consecrata. 

Unde, qui nihil habent pensi, quique nihil non 
audent, miscent sacra profanis. 

Sub lapide scorpio. 

Admonet adagium cavendum esse, ne quis apud 
captiosos et calumniosos temere loquatur: quid¬ 
quid enim attigerit, periculum esse ne mordeatur. 

Constat enim scorpium solere sub saxis cubitare; 
quae si quis tollat incautius, fit ut, ictus, vulnus 
accipiat. Conveniet et in morosos, qui quidvis cau¬ 
sari solent; vel in pigros, qui frivola quaedam 
praetexentes suffugiunt laborem. 

Adhibuit Sophocles, atque etiam Aristophanes. 









VERSALIENSES AEDES 


Versaliarum urbs, undeviginti circiter millia 
passuum a Gallorum urbe capite distans, ineunte 
saeculo xvn parvum oppidum etiamtum erat, ubi 
Ludovicus rex, huius nominis xiii, venatoriam in¬ 
sulam sibi condidit. Ludovico autem xiv situs ille 
tam amoenus visus est, ut ordinarium domici¬ 
lium suum ibi ponere constituerit. Celeberrimis 
igitur artificibus undique accersitis, brevi pagum 
in splendidissimum rus, magnificentissimasque ae- 


est in venationis subiectum septum adspectus, ut 
vix oculis definiatur. 

Horti, iuxta lineas Le Notre architecti instituti, 
arboribus directo ordine consitis iucundisque lucu¬ 
lis affluunt, vasibus, statuis fontibusque exor¬ 
natis, quibus aquas alveus studiose manufactus 
suppeditat. Huius ad septem triones castrum Ma¬ 
gni Trianon, marmore per omnes parietes inducto, 
a Ludovico xiv et ipsum aedificatum est; proxi¬ 
meque, ad orientem versus, Ludovicus xv Parvum 
posuit Trianon , ab infelici illa Maria Antonia 



VERSALIENSIUM AEDIUM PROSPECTUS. 


des commutavit, tam magnum auri pondus in per¬ 
ficiendo opere impendens, ut non immerito a 
scriptore quodam divitiarum abyssus nova haec 
regia domus vocaretur. 

Aedes, in quibus Arduinus Mansard et Carolus 
Lebrun ingenium et virtutem suam explicarunt, 
edito loco extolluntur, nec valde speciosae appa¬ 
rent advenienti ex armorum, quod vocant, foro, a quo 
per amplam aream separantur in aliquot cavaedia di¬ 
visam, quorum praecipuis Honoris, Administrorum, 
Marmoris nomen. Heic insula ex latericiis parie¬ 
tibus a Ludovico xiii, ut diximus, exstructa adhuc 
conspicitur; quod si recentioribus aedium partibus 
maiestate longe cedit, ad occidentem vero solem 
solarium praebet, ex quo tam amplus variusque 


Ludovici xvi regis uxore, singulari arte deinde 
excultum. 

Quamquam, interior Versaliensium aedium cen¬ 
tralis pars, eaque omnium maxima, quamlibet ex¬ 
spectationem magnificentia vincit: ibi atria, exe¬ 
drae, peristylia, sacrariumftheatrum, pinacotheca; 
quorum parietes et camarae abacis, tectoriis ope¬ 
ribus (ipsisque plerumque deauratis) redundant; ibi 
pavimenta sectilia, tessellata, vermiculata, scalptu- 
rata; texta et supellectilia maximi pretii; ita ut 
Solis-regis veram sedem iure hanc et facile dixeris. 

Atqui rerum eversio quae, exeunte xvm saeculo, 
contigit, huiusmodi thesauros non semel profanavit 
corrupitque; regiaque Gallorum familia d. vi mens. 
Octobris mdcclxxxix fere per vim erepta inde est, 

deliciarum locum _ cum patibulo, parvo tempore 
post, commutatura. Illuc rediit Napoleon; nemo vero 
post eum Versalienses aedes habitavit, quae, in 
museum nunc conversae, antiquum aulicum splen¬ 
dorem raro tantum resumere videntur; quum sci¬ 
licet Gallici populi legati atque senatores eo con¬ 
veniunt, ut summam reipublicae dignitatem suis 
suffragiis eligant ; quemadmodum proximo quoque 
Ianuario mense factum est. 

I. F. 


COLLOQUIA LATINA 

Chartulae lusoriae (1). 

Valerius. — Quid agis? Non vertis chartam 
indicem,? 

Ludovicus. — Volo prius meas computare, ne 
plures aut pauciores acceperim. 

V. .•— Unam habes plus i usto. 

L. — Deponam. 

V. — Non est ea lex lusus, sed ut vicem tuam 
amittas distribuendi, et transeat ad sequentem: 
cede folia. 

L. — Non faciam, quandoquidem nondum pro¬ 
tuli indicem. 

V. — Imino facias, hercle! 

L. — Quid tu dicis, iudex? 

Manricus. — Profecto ignoro, quid sit in hoc 
facto statuendum. 

L. — Qualem iudicem nobis praefecimus sine 
iudicio, ducem sine oculis ? 

V. — Quid ergo flet? 

L. — Quid tandem ? Nisi ut mittamus quem¬ 
quam Romam, qui hac de re afferat nobis consul¬ 
tum aliquod Supremae Curiae iurium tribuendorum? 

Claudius. — Misce omnia, et rursum impertire. 

Theodorus. — 0 qualem ludum mitto de ma¬ 
nibus ! Non obveniet mihi hodie similis. 

C. — Misce probe isthaec folia, et praebeto 
singulis attentius. 

V. — Augeo sponsionem. 

T. — Num non praedixi, non habiturum me 
hodie in manibus ludum illi parem? Cur qgo lu¬ 
dum vel aspicio ocu’is ? 

V. — Recipis ne auctam sponsionem, Ludo vice ? 

L. — Recipio, et rursum augeo. 

V. — Quid tu speras me ferocibus tuis verbis 
protelare? Non concedo. 

L. — Effare tandem semel et expedite: admit¬ 
tis ne ? 

V. — Etiam, et quidem libentissime: et ani¬ 
mus instigat me tali ludo maiore pretio certare ; 
sed istud inter amicos sufficit. 

(l) Cfr. num. sup. 


T. — Quid vero me non computatis inter vivos? 
Adeo nulla est mei intentio ? 

M. — Quid igitur tu ad haec, homo morosus ? 

T. — Licet fortuna non mihi secundet, augeo 
tamen mea ex parte depositum. 

L. — Quid tu, Claudi ? 

C. — Nunc me tu consulis, posteaquam tua 
opera depositum crevit in immensum ? Ego incre¬ 
mentum hoc meo hoc ludo sustinere non sim ausus. 

V. — Responde affirmative, soci mi. 

C. — Non habeo quod sic respondeam, sed 
valde ambigue, et dubitanter, et cunctabunde, et 
timide, et diffidenter. Est ne sic satis expresse 
dictum ? 

V. — Deum immortalem, quanta copia! Non 
tam densa nuper cadebat grando! Sed quaeso -te, 
perielitemur paullisper. 

C. — Experiamur, quando ita tibi placet; a 
me vero non sperabis magnam opem. 

L. — Feres tamen quas poteris suppetias. 

C. — Nihil necesse id habes admonere. 

T. — Atque plane; nos enim victi sumus. 

V. — Vicimus denarios quatuor. Addo quinque 
asses. Misce. 

C. — Quid ad hanc provocationem dicis, Lu- 
dovice ? 

L. — Quid dicam? Fugio. 

C. — Tu perdidisti proximum ludum; sine nos 
hunc arbitratu nostro perdere. Sentio enim me 
esse inferiorem, sed substinendum est, quandiu 
aliquid video superesse virium. 

V. — Quid ? Recusas ? 

C. — Quinimo addico. 

M. — Tu, Valeri, non nosti hunc Claudium? 
Superiorem quum habet ludum, ita solet callidos 
provocatores illectare in suum rete. Vide, ne quo 
temere progrediaris ubi tenearis irretitus. 

V. — Divum fidem! Quomodo potuisti divinare 
solum mihi folium postremum huius familiae ? 

C. — Nulla equidem ei divinatio qui videat 
nescire te ludum ad victoriam scienter accommo¬ 
dare ; sed folia iacere absque arte, ubi sors tulerit, 
ratum nihil interesse quid prius, quid posterius 
mittas, quid socius aut adversarii iecerint, quae 
retinuerint. 

T. — Faciamus, quaeso, tandem ludendi finem. 
Omnium rerum est satietas; etiam voluptatum. 

C. — Et ego defessus sum in sedendo: assur¬ 
gamus aliquantisper. 

V. — Sit; atque Manricus capiat testudinem 
hanc et aliquid nobis cantillet. 

M. — Quid tandem? 

V. — De ludo quidpiam. 

M. — Carmen Vergilii? 

T. — Deus meliora! Vergilii versibus aptare 
modos!... 

EX SACRIS CONGREGATIONIBUS R01VIANIS 

SENTENTIAE NOVISSIMAE SELECTAE 

Ex Gongregatioine Concilii. 

De Communione in Ecclesiis non parochialibus etiam 
Regularibus clie Paschdis Fidelibus administranda. 

Quum quaesitum a Sacra Congregatione Concilii 
fuisset, an, post decretum de quotidiana SSmae. Eucha¬ 
ristiae sumptione, cuius initium: «Sacra Tridentina 
Synodus », servanda adhuc sit lex, qua prohibetur quo¬ 
minus die Paschatis in ecclesiis non parochialibus, prae¬ 
sertim regularibus, devotionis etiam causa, SSmae. Eu¬ 
charistiae Sacramentum administretur; SSmus. Domi¬ 
nus noster Pius d. p. PP. X, audita relatione Emi. 
Cardinalis S. Congregationi Concilii Praefecti, respon¬ 
deri iussit: Negative. 

(Ex decr. d. xxvm mens. Novembris mcmxii). 

Ex Congregatione Consistoriali. 

Decretum circa actiones scenicas in ecclesiis. 

Postremis hisce annis haud raro contigit ut per ci- 
nematographa et proiectiones , ut aiunt, actiones quae¬ 
dam scenicae in ecclesiis haberentur. Quod, etsi pio 
iuvandae religiosae fidelium institutionis desiderio per¬ 
actum fuerit, visum tamen est periculis atque incom¬ 
modis facile locum dare. — Quum itaque nonnulli Sa¬ 
crorum Antistites ab Apostolica Sede quaesiverint utrum 
eiusmodi usus tolerari posset an potius cohiberi deberet, 
ad Emos. S. Congregationis Consistorialis Patres delata 
res est. Porro hi considerantes, aedes Deo dicatas, in 
quibus divina celebrantur mysteria et fideles ad caele¬ 
stia et supernaturalia eriguntur, ad alios usus et prae¬ 
sertim ad scenicas actiones etsi honestas piasve agen¬ 
das converti non debere, quaslibet proiectiones et cinema- 
tographicas repraesentationes prohibendas omnino esse 
censuere. SSmus. autem D. N. Pius PP. X sententiam 
Emorum. Patrum ratam habuit confirmavitque, atque 
edi iussit generale, decretum, quo ea agi in ecclesiis 
prohiberetur, die x mens. Decembr. mxmxu. 

Ex Congregatione de Disciplina Sacramentorum. 

I urium. 

— Ordinarii permittere possunt per modum actus, 
ut sacrosancta missa extra locum sacrum, privatis in 
domibus, celebretur ex iustis et rationalibus causis, non 
tamen in cubiculo, sed in loco decenti, servatisque 
aliis de iure servandis et gratis omnino quocumque 
titulo. 

■— Ex iusta pariter et rationabili causa Ordinarii 
permittere possunt, ut parvulis, praeterquam quod in¬ 
stante mortis periculo vel urgenti infirmitate, domi 
baptismatis sacramentum administretur. 

— Item ex iusta et rationabili causa Ordinarii per¬ 
mittere "possunt, ut mala affectis valetudine, qui domo 
egredi nequeant et sacram Communionem ob devotio¬ 
nem petant, cum praesertim in aliqua paroecia plures 
petant, vel aliquis petat frequenter, S. Eucharistia pri- 


vatim, seu non observatis Ritualis praescriptionibus, 
ab ecclesia domum deferatur, servato, saltem ritu pro¬ 
posito a Benedicto XIV in Decreto Inter omnigenas, 

2 Febr. 1744, § 23, scilicet: «Sacerdos stolam semper 
habeat propriis coopertam vestibus; in sacculo seu 
bursa pyxidem recondat, quam per funiculos collo ap¬ 
pensam in sinu reponat; et nunquam solus procedat, 
sed uno saltem fideli, in defectu clerici, associetur». 

(Ex decr. d. xxm mens. Decembr. mcmxii). 

Ex Congregatione Indicis. 

Per decr. d. xx mens. Ianuarii mcmxiii in Indi¬ 
cem librorum prohibitorum relata sunt opera quae se¬ 
quuntur : 

Begey e Faveri. S. E. Mons. Arcivescovo L. Puecher- 
Passavalli, Predicatore Apostolico, Vicario di S. Pietro. 
Ilicordi e lettere (1870-1897) - Milano, Torino, Roma, 1911. 

Karl Holzhey. Kurzgefasstes Lehrbucli der speziel- 
len Einleitung in das Alte Testamen!. - Paderborn, 1912. 

Lvsplasas. Mi concepto d l mundo. Libro tercero: 
EI mundo y el yo humano. - San Sal vador, 1911. 

— Discurso sobre Ici filosofia. Resumen de « Mi 
concepto dei mundo ». - Barcelona, 1912. 

41) Thesen zur Geiverkschafts-Enzyklika « Singuari 
quadam » von Ghibellinus und Germanicus. Seiner 
Emineaz, dem Herrn Kardinal Kopp, Fiirstbischof von 
Breslau und Seiner Exzellenz, dem Herrn Kultusmi- 
nister Trott zu Solz ehrerbietigst zugeeignet. - Herford 
in Westf., 1912. 

Valeriano Fer3acci. Cenni biogrqfici della Serva 
di Dio Paola Mandatori-Sacchetti. Roma, 1905. (Decr. 
S. Off. 28 Aug. 1912). 

Ex eodem decreto notum fit Aloysium Izsof, Th. De 
Cauzons et Valerianum Ferracci decretis, quibus quidam 
eorum libri prohibiti sunt, laudabiliter se subiecisse. 

Ex Congregatione pro Negotiis Ecclesiasticis ex¬ 
traordinariis. 

Declaratio circa Indultum cie abstinentia et ieiunio 
pro America Latina. 

Proposito dubio, utrum Indultum d. i Ianuarii mcmx 
de abstinentia et ieiunio pro America Latina vim quo¬ 
que habeat in omnibus Antillis et ceteris insulis maris 
Caraibici, SS. D. N. Pius d. p. PP. X, respondendum 
decrevit: « Affirmative », ad normam Declarationis au¬ 
thenticae d. xvi Augusti mdcccxc vin, qua Litteras Apo- 
stolicas Trans Oceanum etiam in memoratis insulis vi¬ 
gere edicitur; quoad usum, vero, privilegiorum seu 
indultorum servandam esse quoque Declarationem d. 
xni Decembris mcmxi. 

(Ex decr. d. x mens. Decembris mcmxii). 

Ex Congregatione de Religiosis. 

Dubium quoad indulta abstinentiae et ieiunii relate 
ad Religiosos. 

Utrum in induitis apostolicis, quibus mitigationes 
vel dispensationes conceduntur ab abstinentia et ieiunio 
in regionibus intra et extra Europam, praeseritm in 







28 


VOX URBIS 




America Latina, comprehendantur familiae Religiosae 
ibi degentes? — Resp. I. Affirmative quoad abstinen¬ 
tiam et ieiunium a lege Ecclesiae generali praescripta, 
nisi ab induito excludantur Religiosi. — II. Negative 
quoad abstinentiam et ieiunium a propriis Regulis et 
Constitutionibus statuta, nisi in induito expresse de 
hac dispensatione mentio habeatur. Non servantes igitur 
huiusmodi abstinentiam et ieiunium, transgrediuntur 
quidem Regulam et Constitutionem, non autem legem 
Ecclesiae, ideoque culpam tantum et poenam incurrunt 
a Constitutionibus vel Regulis statutam. — III. Quoad 
vero Religiosos in America Latina degentes, standum 
novissimo Induito per Secretariam Status concesso, 
die i mens. lanuarii momx. 

(Ex decr. d. i mens. Septembr. muixii).- 

Dubium circa Religiosos votorum solemnium degentes 
ad tempus extra claustra. 

Utrum Religiosus, habitu regulari dimisso, extra 
claustra ad tempus degens induito apostolico, cum 
facultate ab episcopo obtenta celebrandi Missam et alia 
opera sacerdotis propria peragendi, subsit eidem Ordi¬ 
nario, ita ut episcopus habeat in eum iurisdictionem 
et auctoritativam et dominativam potestatem, quamvis 
in Rescripto desit consueta formula: «Ordinario loci 
subsit in vim quoque solemnis obedientiae voti?» — 
Resp. Affirmative, facto verbo cum Sanctissimo. 

(Ex decr. d. i mens. Septembr. mcmxii). 

Ex Congregatione R tuum. 

De Oratione Dominica et aliis Officio Defunctorum 
praem 'ttendis. 

Proposito dubio: «An ante Vesperas Defunctorum 
praemitti debeant Peder et Ave; et ante Matutinum 
Pater , Ave et Credo?» resp. «Affirmative, quoties 
Vesperae aut Matutinum Defunctorum separatim ab Of¬ 
ficio divino recitentur ». 

De Communione infirmarum in Monasteriis clau¬ 
surae papalis. 

In defectu Confessarii vel Capellani, tertius sacerdos, 
etiam regularis, licet sine socio, legitime vocatus de 
licentia episcopi, qui pro hac licentia nomine ipsius 
episcopi concedenda etiam abbatissam seu superiorissam 
habitualiter designare poterit, sacram Communionem 
infirmis valeat deferre Religiosis, quae ad ecclesiae 
.crates descendere nequeunt. Oportet autem ut quatuor 
religiosae maturae aetatis, si fieri possit, ab ingressu 
in clausuram usque ad egressum, sacerdotem comi¬ 
tentur, qui sacram pyxidem aliquas consecratas parti¬ 
culas continentem deferre, sacram Communionem ad¬ 
ministrare, reverti ad ecclesiam, eamdemque sacram 
pyxidem reponere debet, servatis rubricis a Rituali 
Romano pro Communione infirmorum statutis. 

(Ex decr. d. i mens. Septembr. mcmxii). 

Dubia varia. 

I. - In novis rubricis, tit. x, num. 2, Missae voti¬ 
vae aut privatae pro defunotis prohibentur in feria in 


qua anticipanda vel reponenda est Missa Dominicae. 
Quaeritur: Quid intelligendum in verbo «reponenda»? 
Resp. Dicitur Missa reponenda, quae.Dominica praece¬ 
denti, ob occursum nobilioris Officii, celebrata non fuit: 
et in casu, Missae votivae et privatae defunctorum pro¬ 
hibentur in illa feria in qua prima vice resumenda est 
Missa Dominicae. 

II. - Si prima dies libera mensis sit sabbatum, et 
in eo fiat de S. Maria in sabbato, Missa principalis de- 
betne esse de S. Maria, vel pro defunctis? Quid vero 
si impedita fuerit Missa Dominicae praecedentis? — 
Resp. Celebranda est Missa principalis de S. Maria in 
sabbato, etiam in casu quo impedita fuerit Missa Do¬ 
minicae praecedentis. In ecclesiis autem cathedralibus 
et collegiatis, post Primam et extra chorum, celebranda 
est sine cantu Missa pro defunctis. 

III. - In ecclesiis quarum titulus est S. Iosepli, et 
in locis in quibus S. Iosepli usque nunc tamquam pa¬ 
tronus principalis celebratur die 11) Martii, festum pa¬ 
tronale aut titulare servandumne adhuc est ipsa die 
19 Martii, seu potius in Dominicam III post Pascha 
reponendum? — Resp. Festum de quo in casu conve¬ 
nientius in Dominicam III post Pascha reponatur: nisi 
speciales habeantur rationes illud in sua die 19 Martii 
retinendi. 

IV. - In kalendariis dioecesanis reformatis quaedam 
festa particularia et non stricte propria suppressa sunt, 
quorum Officium vel ex Proprio dioecesano, vel ex ap¬ 
pendice Breviarii pro aliquibus locis desumebatur. Quae¬ 
ritur: Quodnam Officium adhiberi debet in ecclesiis 
ubi eiusmodi festa sint stricte propria, ac retinenda vel 
ratione tituli, vel patronatus, vel reliquiae insignis? 
Recitandumne adhuc est Officium in dioesesi suppres¬ 
sum, vel potius ad Commune recurrendum? — Resp. 
Adhibeatur Officium hucusque recitatum cum respon¬ 
dente Missa. 

V. - In vigiliis S. Mathiae Apostoli, S. Matthaei 
Apostoli et Evangelistae et S. Thomae Apostoli, prima 
in Quadragesima, ceteris in feriis Quatuor Temporum 
occurrentibus, licetne Missam privatam celebrare vel de 
festo occurrenti, vel de feria maiori, vel de vigilia? — 
Resp. Affirmative. 

VI. - Si eadem die 27 Iunii occurrant vigiliae S. Ioan- 
nis Baptistae et SS. Apostolorum Petri et Pauli, Missae 
privatae poteruntne esse vel de festo occurrenti, vel 
de alterutra vigilia? — Resp. Affimative. 

VII. - Attenta praesertim rubrica tit ix, num. 4, in 
locis ubi habetur Patronus principalis tum oppidi seu 
civitatis, tum dioeceseos, tum provinciae, tum nationis, 
debentne singula festa sub competenti ritu Patronis pro¬ 
prio celebrari? — Resp. Affirmative; etiam quoad Pa¬ 
tronum dioeceseos, dummodo hucusque festum eius per 
totam dioecesim, in locis quoque peculiarem Patronum 
habentibus, celebratum sit sub ritu duplici i classis 
cum Octava. 

VIII. - Octava ct nona lectio SS. Nerei et Socio¬ 
rum Martyrum, S. Matthaei Apostoli et Evangelistae, ac 
Dedicationis S. Michaelis Arcliangeli suntne uniendae 
quando legenda sit nona lectio feriae aut Dominicae? 
— Resp. Affirmative quoad lectiones tantum SS. Nerei 
et Soc. Martyrum ac Dedicationis S. Michaelis Archan- 
geli. 

IX. - Quo colore utendum est in festo Commemo¬ 
rationis Omnium Sanctorum S. R. E. summorum Pon¬ 
tificum ? — Resp. Servetur antiqua praxis Patriarcha- 
lium aliarumque ecclesiarum Urbis in quibus adhibe¬ 
tur color rubeus. 

(Ex decr. d. vi mens. Decembr. mcmxii). 

Quo titulo honoris gaudeant Capitulares almae Do¬ 
mus 1 au retanae. 

Ex documentis authenticis exhibitis ac mature ex¬ 
pensis constitit Canonicos, Beneficiatos, Capellanos Ba¬ 
silicae et almae Domus Lauretanae etiam honorarios, 
Familiares Papae nuncupari et esse; qua tales vero non 
recenseri inter Praelatos neque inter Cubicularios aut 
Capellanos Summi Pontificis ; ideoque non gaudere ho¬ 
rum coetuum titulis et privilegiis. 

(Ex declarat, d. xi mens. Decembr. mcmxii). 



DIARIUM VATICANUM 


(Mense Ianuario mcmxiii). 

Coram SSmo. admissiones. 

Praeter Purpuratos Patres, Ux*banos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem : 
Exterarum civitatum legati apud Apostolicam Sedem omina 
in novum annum offerentes; De Leiningen, Comes; Mela- 
ni a Metternich de Iohannisberg, Princeps foemina; Maria 
Theresia Ledochowska, Comitissa; De Rignon, Comitissa; 
Ioseph de Sanmarzano, Comes; Philippus Lancellotti, Prin¬ 
ceps Urbanus, eiusque familia; Alexander Skzynno-Skrzvn- 
ski, Comes, ex Austrorum Hungarorumque legatione apud 
Apostolicam Sedem; Hernestus Schonberg-Roth-Schbnberg, 
Dynast i ; Camillus Rospigliosi, Princeps Urbanus, eiusque 
familia; peregrinorum manus ex Opificum Germanorum So¬ 
cietate ; Raphael Errazuris Urmeneta, Chilensis reipublicae 
legatus cum uxore et liberis; Aloisia de Lardere 1 , Comi¬ 
tissa, cum Henrico filio; Collegii Germanici-Hungarici de 
Urbe alumni ac moderatores; Ioannes Borghese, Princeps 
Urbanus; D’Erp, Dynasta, legatus extraordinarius atque 
administer cum omni potestate civitatis Belgarum apud Apo- 
tolicam Sedem; Antici Mattei, Urbana princeps foemina; 
Olgierd Czartoryschi, Princeps, eiusque uxor; Von Jagow 
doctor, rerum ad exteros in Germania administer ; Petrus 
Iosephus De Rada y Gumio doctor, a Secretis Peruvianae 
legationis apud Apostolicam Sedem; De Bomarzo, Dux, 
eiusque familia; Giustiniani-Bandini, Urbanus Princeps, 
eiusque familia; Carmelus Arango doctor, Columbianae ci¬ 
vitatis administer apud Apo.stolicam Sedem; Franciscus Ser- 
lupi-Crescenzi, Marchio; De Bertier, Marchio; Turena e re¬ 
gali genere Comitiss 1 ; De Sancta Severina, Neapolitanus 
Dux. 


Pontificiae electiones. 

Provisio Ecclesiarum. — Per decreta S. Congregationis 
Consistorialis SSmus. D. N. Pius PP. X has quae sequun¬ 
tur ecclesias de proprio pastore providit, scilicet: Metropo¬ 
litanae ecclesiae Strigoniensi praefecit rmum. d. Ioannem 
Csernsch, hactenus archiepiscopum Colocensem et Bacsien- 
sem; archiepiscopali ecclesiae Cusentinae sac. Thomam 
Trussoni, vicarium generalem Comensem et canonicum ec¬ 
clesiae cathedralis; cathedrali ecclesiae Lugosiensi Rume- 
norum sac. Valerium Traianum Frentin, presbyterum eius¬ 
dem dioecesis, ibique vicarium foraneum ; cathedr. eccl. Ba- 
nialucensi r. p. Iosephum Garie, in saeculo Stephanum, 
Ordinis Fratrum Minorum Unionis Leonianae, provinciae 
Bosnae-Argentinae; titulari ecclesiae episcopali Amisensi 
rmum. d. Franciscum Di Costanzo, iam episcopum Mono- 
politanum; -cathedrali ecclesiae Catalaunensi sac. Iosephum 
Mariam Tissier, vicarium" generalem Carnutensem. 

Brevibus autem Apostolicis nominati sunt: R. p. d. Do¬ 
minicus Tappuui episcopus titularis eccl. Bathnensis et au¬ 
xiliaris Patriarchae Antiocheni Syrorum; r. p. Ludovicus 
Martrou e Congregatione S. Spiritus, episcopus tit. cccl. 
Corycensis et Coadiutor cum futura successione Vicarii Apo- 
stolici Gabonensis in Africa centrali; r. d. Andreas Leon- 
tius Iosephus Eloy, alumnus Seminarii Parisiensis pro mis¬ 
sionibus ad exteros, episc. tit. eccl. Magvdensis et Vicarius 
Apostolicus Tomkin meridionalis , r. d. Victor Carolus Quin- 
ton, alumnus Seminarii Parisiensis pro missionibus ad ex¬ 
teros, episc. tit. Larandensis et Coadiutor cum futura sueces- 
sione Vicarii Apostolici Cocincinae Occidentalis ; r. p. d. Io¬ 
sephus Hirt, nunc episcopus tit. Thevestinus et Vicarius Apo¬ 
stolicus de Victoria Nyanza meridionali, Vicarius Apostolicus 
novi Vicariatus de Kivu in Africa ; r. p. Cletus a Baltaggia, 
in saeculo Vincentius Peiov, Ordinis Fratrum Minorum Ca¬ 
pulatorum, episcopus tit. eccl. Lyrbensis et Coadiutor cum 
futura successione Vicarii Apostolici Sophiae et Philippo¬ 
polis. 

Nomin tio Praefecti Apostolici. — R. p. Iosephus Rei- 
ners, e Societate Verbi Divini de Steyl, Praefectus Aposto- 
lieus novae Praefecturae Apostolicae de Nygata in Iaponia 
nominatus est. 

Varia. 

Die xiv mens. Ianuarii mcmxiii in Xvstino Sacello Pon¬ 
tificia Cappella habetur ad exsequiis funus celebrandum 
Luitpoldi Principis Bavariae regnum regentis, recens vita 
functi. 



ANNALES 


Balkanicae res. 

Quae in Turearum imperio fiunt ea sunt, ut 
omnium Europearum nationum mentem atque con¬ 
silia occupent. De Balkanica enim quaestione ci¬ 
tius solvenda, ne reliquae Europae pax turbetur, sol¬ 
liciti sunt omnes: hinc legati, Londini, uti alias 
diximus, congregati; inde gubernia, quibus stetit 
tandem una sententia, apud Turearum administros 
simul urgendi, circa propositos a victoribus pacis 
terminos, ad remissionem. Re quidem vera huiusce- 
modi libellus exhibitus est, expostulans Adriano- 
polis urbis Balkanicis foederatis populis deditionem, 
utque ipsis exterarum Europearum gentium guber- 

niis Aegearum insularum additio deferretur. Kiamil, 
Turearum administrorum praeses, ei usque collegae, 
post vanas nonnullas moras, quum sibi tandem 
persuasum haberent finem bello tam infausto im¬ 
ponendum esse, neque id melius fieri posse quam 
Europearum nationum officiis assentiendo, contio¬ 
nem quae vulgo dicitur, nationalem, congregarunt 
secundamque eius voluntatem obtinuere; iamque 
ad redigendam hanc responsionem erant intenti, 
quum necopinato factiosorum Iu venum Turearum 
illorum globus, quibus profecto Tureae hodiernum 
statum suum miserrimum maxime debent, in admi¬ 
nistrorum aedes armata manu impetum facit; eos, 
qui obsistere conantur, et ipsum bellicorum nego¬ 
tiorum administrum Nazim, trucidant, Kiamilium 
eiasqne collegas summa imperii abdicare vi iubent; 
Abdicationem obtentam ac subscriptam ad Sulta- 
nuin deferunt, qui facile alteri eorum, Mahmud 
Chefket, supremam a sene illo ac prudenti Kia- 
milio — quem illius momenti terrore apoplexi ar¬ 
reptum dictitant — tum habitam potestatem com¬ 
misit. Brevi tamen innotuit facinoris huius — Enver 
illi praecipue tribuendi, cuius bellicam civilemque 
virtutem Itali nos hercle! in Libya cognovimus — 
utilitas, immo opportunitas. Tantae ne enim molis 
erat sanguinem effundere, ut inde tantum propo¬ 
neretur Adrianopolis urbis in duas partes divisio, 
quarum altera ad Maritza fluminis dexteram Bul¬ 
laris tribuatur; altera, ad laevam, servetur Tureis? 
Haec enim restitutorum patriae acute cogitata 
solutio! 

Interea Balkanici legati, non absurde fortasse 
putantes de certa pace, nunc saltem, agi ulterius 
non posse, indutias sustulerunt. Tertia igitur huius 
Februarii mensis die bellicorum tormentorum fra¬ 
gor, nisi improvisus quidam prosper eventus in¬ 
tercesserit, late rursus circumsonabit! 


PUBLICI PER ORBEM COETUS 

legibus ferendis 

In Anglia rogatio legis de iure suffragii hnmu- 
tando populi legatis oblata, qui legem de certis 
quibusdam suis iuribus Ibernis tribuendis tandem 
■ recognov.re. Quum vero huiusmodi lex ad Sena¬ 
tum venisset, patres ratam eam minime habuere. 

In Borussia rationes acceptorum et expensa¬ 
rum in disceptationem vocatae, reiectaque roga¬ 
tio, ut legatio apud Apostolicam Sedem supprime¬ 
retur. 

I11 Gallia post Raymundum Poincare, qui admi¬ 
nistrorum consilio praeerat, civitatis praesidem 
electum, administrorum collegium magna ex parte 
renovatum, eique Briand praepositus. 


In Germania nonnullis legibus, ex iis quae so¬ 
ciales vulgo nuncupantur, plena suffragia attributa. 
In locum Kiderlen-Waechterii vita functi, Von Ja- 
gow, Romae legatus, ad extera negotia moderanda 
vocatus. 

In Hungaria Szekely, iustitiae administro a mu¬ 
nere se abdicanti, Balogh suffectus. 

In Lusitania novum integrum administrorum 
consilium creatum, praeside Alfonso Costa. 

In Norvegiorum pariter regno de integro instau¬ 
ratum gubernantium consilium sub Kmdsen, «radi- 
calium » factionis principe. 

In Suecia publici coetus sessiones resumptae 
regali oratione, secundas regni res et amicitiam 
inter Scandinavos confirmatam commemorante. 

PER ORBEM 

Die m mens. Ianuarii mcmxiii Bonearensi in 
urbe civilia receptacula rerum quibus ignis exci¬ 
tari potest, magno cum damno, flammis destruuntur. 

— d. iv ad Somerset West, australis Africae 
urbem, dynamitis pulveris officina pariter incen¬ 
ditur, indeque opifices plures mortem aut atrocia 
vulnera reportant. 

— d. vi Lutetiae Parisiorum obit Aloisius Cail- 
letet, qui ob inventam rationem gasia, vel maxi¬ 
me resistentia, liquefaciendi, immortale nomen sibi 
comparavit In Burgundia natus erat an. mdcccxxxii. 

— d. viii loricata Gallorum navis Massena , va¬ 
poris machina vitiata, disrumpitur; classiariique 
octo exustione pereunt. 

— d. ix Bonearc nsem portum appellit Germa¬ 
nica navis Deutschland ab australibus regionibus 
redux, ubi novam terram reperit, cui Fitchner, 
expeditionis dux, nomen a Luitpoldo, Bavarici re- 
gni Principe Regente, imposuit. 

— d. xvm, Versaliis, Raymundus Poincare Gal¬ 
licae rei publicae praeses ad septennium ren un¬ 
datur. 

— d. xix Romae vexilla legionum, quae Libyci 
belli participes fuere, sollemni ritu in Capitolio 
aureo numismate ab Italico rege decorantur. 

— d. xxi Guadalajara, Mexicana ex urbe, nun- 
ciatur Kolima vulcanus violentos ignes evomere 
magna cum propinquarum regionum ruina. 

— d. xxii ad Elhambra improvisus torrens e 
montibus noctu precipitans, Indorum peregrinorum 
commeatum occupat, quorum trecenti et quinqua¬ 
ginta circiter gurgite submerguntur. 

— d. xxiii Berolini septuaginta annos natus 
vita fungitur Von Hollmann, classis praefectus, na¬ 
valis Germanorum rei quondam administer. 

— d. xxv Bielovucic, Peruvianus aviator, Ita¬ 
licas Alpes in aeronavi feliciter transgreditur. 

— d. xxvi Neo -Eboraci in aerea ferri via cur- 
ruum occursus fit. Ex viatoribus unus necatur, 
plures sauciantur. 

— d. xxviri annorum gravis, post diuturnum 
morbum, Vindobonae unanimi cum Austrorum luctu 
supremum obit diem Rairerus, Magnus Dux, regiae 
domus Nestor. Mediolani ortus erat d. xi mens. Ia- 
nuarii mdcccxxvii; fuitque vir multae doctrinae 
atque etiam bellica virtute praeclarus. 

— Madriti eadem die moriturSigismundusMoret, 
publici coetus legibus in Hispania ferendis praeses, 
ac liberalis quae dicitur factionis princeps, iamque 
pluries gubernio praefectus. Gadibus natus erat 
an. MDCCCxxxvnr ; iurisprudentiae doctor, multa 
opera historica atque civilis disciplinae reliquit. 

— d. xxxi Neo-Eboraco nunciatur Steiner, Ae¬ 
gyptiorum antiquitatis doctor, magnam illam mar¬ 
moream sphiugem explorans, vacuam invenisse 
magnumque templum in ea Soli dicatum. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

P. Gauthiez. Promenades parisiennes.Qroqms et Fan- 
taisies. — Lutetiae Parisiorum edid. Bloud et Soc., 
ad forum Sancti Sulpitii, 7. (Ven. lib. 3,50). 

P. Gillet. L’educazione della viriUtd cristiana. Tra- 
duzione dalla terza edizione francese. - Romae edid. 
Desclee et Soc. (Ven. lib. 2,75). 

L. Celier. S. Carlo Borromeo (1538-1584). — In¬ 
didem. Ven. lib. 2. 



AENIGMATA 


i. 

Ornatos axes Hyperion mergit in undas: 

Veste sub obscura splendida calco vias. 

Sidera quando nitent, tenebrosos protero calles, 

Quos iterum rutila cernet Apollo face. 

Hinc mea splendorem circum-nigra sphaera recludit; 

Lux radios vibrat, quae micat alma sinu. 

Candores nitidos calidas dum mutat in undas, 

Tunc ego recluso pectore gigno diem. 

Gigno diem gremio, vicibus quae subdita miris 
Luce peregrina compita plura lavat 
Dum'vestit splendore vias, secedit ab illis, 

Queis abiens profugo lumine saxa tegit. 

Hoc autem (heu miserum!) caecis aenigma patebit: 

Non opus est illi mente studere nova. 

Decipitur tamen is noctem qui aenigma fatetur; 

Nox etenim nescit pectore ferre diem. 

A. Epiro. 


II. 

Masculus immineo pelago; si fozmina campis; 

Neutrum sum fructus i Vox inimica Deo est. 

Ex sociis, qui utriusque aenigmatis interpretatio¬ 
nem ad Doctorem IOSEPHUIVI FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

BIBLIA SACRA 
VULGATAE EDITIONIS 

Xysti V. P. M. iussu recognita et Clementis VIII. aucto¬ 
ritate edita: (Editionem renovarunt Desclee et Soc.). 


Aenigmata an. XV, n. XI proposita his respondent : 

(1) Clavis; (2) Arar. 

Ea rite soluta miserunt: 

Petrus Tergestinus, — lac. Costa, Dnmio. — Ricli. Brondel, B>niffis. — 
Lud. Dubois, Massilia. — Alx. Martinez, Badaiocio. — Rich. Mulier, Be- 
rolino. — Lud. Goux, Bituricis. - Vine. Starace; Alex. Pintauro, Nea¬ 
poli. — F. Amori, Mediolano. — Clem. Fiard, Curia Rhaetorum. — Alb. 
Perraud, Lutetia Parisiorum. — Iae. Feruandex, Meocico. — F. Correa, 
Emerita. — Mart. Dunne; Eug. Dolmar, Neo Eboraco. — Fr. G-uorra, 
Alelio. — A. Tonelli; Areh. Magliano, Genua. — I. Ciolli, Papia. — Eug. 
Dolmar; Leon. Feher, Chicagins. — Ant. Masia, Tarragona. — Alb. Cat- 
teau, Lugduno. — lac. Menendez, Madrito. — Ant. Whiteside; Alb. Ivain, 
Dublino. — Raim. Silvan, Londino. — I. Ortiz,. Morelia. — Fr. Xav. 
ftliion, Ostunio. — Io. Martius, Philadelphia. — lac. Cordara, Parentio.— 
F. X. M., Prepano. — Xic. Lagumiua, Panormo. — R. Riclii, Traiano- 
pol-i. — Hern. Forgeot, Nicaea ad Varum. — P. Prado, Venetiis. — Aug. 
Bounin, Aureliano. — B. Ferraris; X. Bianclii, Augusta Taurin. — R. 
Ricci, Florentia. — Carm. Zlinczky, Cracovia. — Paulinus a S. Iosepho, 
Barcinone. — Frid. Horwath, Vindobona. — F. Wawer, Marianapoli. — 
Georg. Arehambeault, Quebeco. — St. Lowinski, ZerTtdiv. — Nic. Endrigi, 
Salisburgo. — lac. Gomez, Cassaraugusta. — E. Burg, Monach 'o. — Fr-. 
Salvatore, Syracusis. — Alois. Geyer, Ralisbona. — Claudius Lucensis. — 
Alois. Venti, Bononia. — Diomedes Falva, Constantia. — Ladisl. Thyssen, 
Dresda. 

Sortitus est praemium: 

ALFOXSUS MARTINEZ 
ad quem missum est opus, cui titulus : 

FABULAE SELECTAE IOANNIS LA FONTAINE - 
LATINE CONVERSAE 
A FRANCISCO XAVERIO REUSS. 



NUMISMATUM COLLECTORIBUS 

MONITUM 


Apud Vocem Ui-bis numismata plura ex iis, 
quae gesta Romanorum Pontificum referunt et quo¬ 
tannis in festo Apostolorum Petri et Pauli cudi 
solent, venalia prostant. Sunt inter haec numisma¬ 
tum aeneorum Leonis XIII et Pii X integra col¬ 
lectio; collectio paritet * integra argenteorum nu¬ 
mismatum Pii X; et Leonis XIII ab anno XIII 
ad XXVI Pontificatus eius inclusice. 

Si quis aliquod vel omnia habere cupiat, roga¬ 
tionem simul et oblationem suam scriptis mittat 
ad Doctorem Iosephum Fornari , Commentarii 
Vox Urbis Moderatorem, Romam, (Via dei Go¬ 
verno Vecchio, 96)L 


Sponsor: Ioannes Baptista Ciampi, iurisperitus 
Romae. — Officinae Societatis Editricis Romanae. 

AD RO/AA/A 

ACTIO DRAMATICA 

versibus plautinis composita et in tres actus distributa. 


Publius. 

Dies felicior tibi sit prae caeteris 
Haec qua contendis divum sub auxilio 
Ad hostem perfidum debellandum fortiter. 

Tuae nam copiae Romae fidissimae 
Exoptant bellum, dabunt quae victoriam. 

At, imperator, ore libero loquor, 

Decet quod mihi senatori maxime. 

Imperator. 

Libenter audiam, quid, Publi, dixeris. 

Soles nam semper me consilio regere; 

Et in Senatu, prudentiae meritis 
Tuae loquentem saepe Patres audiunt. 

PUBLltJS. 

Novum tu, fortis imperator, praelium 
Es adgressurus, dabunt quod dii prosperum, 

Tuis nam signis militat victoria. 

Iuvat sed externos quid hostes pellere, 

Manent si multi civitatis viscera 
Qui rodunt, tundunt, lancinant perfidi ? 

Imperator. 

Tuus quo tandem sermo tendit abditus? 

Qui sunt, timescis traditores dicere? 

Palam dic, iubeo, remotis nubibus ! 

Publius. 

Heic Roma vivit, imperator strenue, 

Tuis quam multis cumulas muneribus, 

Diis invisa, quos contemnunt perfidi. 

Est, inquam, secta turpis et vaferrima, 

Tuam perniciem quae inquirit unice. 

Eam debes prius gladio perdere, 

Velis Deorum ne priveris numine. 

Deos enim sanctos superba polluit, 

Deos, qui Romam rettulere gentium > 
Dominam rerumque, affluentem divitiis, 

Meamque gentem reddidere celebrem. 

Quis est nam gratior gente Cornelia? 

Viris est clara, celebris victoriis. 

At, at, cum primum venit superstitio, 

Cuius caput, Christus, damnatur Solymis, 

En omnis orbis funditus dissolvitur. 

Hoc est plectendum monstrum hominum .' Cuspide 
Suo qui venenum transmittit celere. 

Vir esto fortis, audax, sume consilium 
Diocletiani, hydram qui percussit acriter. 


Tibi debemus dedicare statuam 
Inscriptam: quidam maculabant foetidi 
Terram, sed adfuit fortis Maxentius, 

Eos qui gladio percussit strenue, 

Et omnes gentes liberavit gemitu. 

Imperator. 

Adest sed inclytus senator Scipio, 

Cuius gens protulit Romae salutem. 

Tuam placet nunc audire sententiam. 

Quid in praesenti faciendum dixeris ? 

Scipio. 

Solent Quirites grandibus temporibus 
Manu, consilio tentare grandia. 

Audivi nuper senatores inclytos 
Urgere exemplis Te verbis et plurimis, 

Ut cives plectas quosdam, qui consilium 
Sequuntur improbum, bonum quod iudicant. 
Tuus nam praecessor, dii quem sospitent, 
Vexavit istos, persecutus acriter... 

Ei quid ista profuit vexatio? 

Ut ipsum crudum tyrannum crederent, 

Ut illi nisu fortiori sisterent, 

Et coram gentibus dicerentur martyres. 

Hoc idem venerit, Maxenti, in posterum. 
Prudenter esset iter adgredi novum. 

Omnes et isti cives sunt, qui patriam 
Colunt, feruntque semper usque ad sidera; 
Imperium nunquam sunt adgressi hostiliter; 
Quin suos cives ut fratres diligunt, 

Amant Te, fortis imperator, insuper 
Eos qui vexas saepiusque percutis... 

Solvunt tributa citra querimoniam, 

Quin imo multi qui magistrum colunt, 

Merent in tuis copiis stipendia; 

Et omnes strenui praestant obsequium. 

Quid dicam? Lambunt illam laeti manum 
Eos quae percutit; pugnant pro imperio 
Etiamsi sciant morituros gladio. 

Erunt qui tutius Maxentio subditi ? 

Eis da veniam, merebunt utique ! 

Eos, pol, libera a tuis custodiis! 

Hoc idem nuper Constantinus aemulus. 

Ei quot urbes se dederunt alacres, 

Et adsunt, fortiter currunt quot milites! 

(Ad proximum numerum). 

I. B. Francesia. 









Ann. XVI. 


Romae, Mense Martio MCMXIII. 


Num. III. 


VOX URBIS 

DE LITTERIS ET BONIS ARTIBUS COMMENTARIUS 

PIO X PONT. /AAX. 


IN EIUS FESTU/A NOAINALE S. IOSEFH A. /ADCCCCXIII 



Recentissima PII PP. X imago. 
(Photographice espressit I. Felici eques - Romae). 

Festa lux, verno tepefacta sole, 
ecce Iosephi rediit, monetque 
me, vel incomptos, Decimo ‘Piorum 
edere versus. 

Editos tu nunc, age, Vaticanam 
defer ad Sedem, mea musa; valvas 
pandet aeratas vigil hastiferque W 
ianitor ultro. 

Principis sacri bicolore Signum 
candet et flavet foribus sub ipsis; 
tu salutabis, pia vota fundens, 

nobile Velum. 

Hinc adi scalas, Damasique vastam 
vise, quae magnis nitet a fenestris, 
aream, pulchris hodie refertam 

undique bigis. 

Purpuratorum globus inde Patrum 
exit et fertur ^ superas ad aulas, 
adprecalurus Fidei Magistro 

prospera quaeque. 

Hos et affines, mea musa, ne tu 
Praesules, cantrix petulans, sequar e; 
te fenestrata decet in platea 

sistere gressus. 

Heic viris esto comes, arte cultis 
musica, quorum litui tubaeque 
hanc diem gaudent celebrare faustam 
aere canoro. 

Misceat vox se tua buccinarum 


vocibus. Pices: « Tibi gratulatum, 
Pontifex, veni, minimi pusilla 
nuncia vatis. 



Rerum 

Pio X Poni. Max. in Eius festum nominale S. Ioseph. 

Quanam de causa iuvencs in litteris ediscendis languescant. 

De Syllabi Pii PP. X propositione XXI. 

De beone XIII P. M. commentarius. Carpineti inoratur. - Carmina 
varia. 

De quibusdam ex Gonstantiniana aetate in humanitatem ef¬ 
fectibus. 

Gratae iuventutis memoriae... 

Colloquia latina. Domus, 


« Laeta Iosephi Tibi lux in aevum 
rideat longum! Procul omnis absit 
morbus et languor; via nec dolori 
suppetat ulla ! 

« Fletus arescat tuus ob sororem 
nuper ereptam ! loca deserendo 
plena dumorum, POSjd nunc beatis 
floret in Hortis. 

« Pax cruentatis redeat serena 
Bosphori campis! Oriensque Romam, 
unde discessit, posita rebelli 

mente, revertat! 

« Qallus, et Gallum male Lusitanus 
aemulans, tandem sapiant utrique! 
Discat Urbs, discant Itali sacrata 
iura vereri! 

«jdc tuae Romae, Petrus unde terris 
imperat cunctis, homo ne praeesse 
pergat Hebraeus ! Crucis ille Christi 
sentiat ictus ! » 


Haec ubi iussu, mea musa, nostro 
dixeris. Patrem rogitabis, ut te 
meque, deducto Crucis in figuram 
indice, signet; 

signet et doctam resonare late 
URfBICAM VOCEM, pia quam latini 
cura sermonis premit, et Petrinae 
gloria Sedis. 

Fhanc. X. Relss. 

(1) Vox hastifer usurpatur in Inscriptione romana anni a Chr. n. 
ccxxxvi. 

2) Nempe per machinam scansoriam. 


index: 

Ex Sacris Congregationibus Romanis sententiae novissimae 
selectae. Ex Congregatione Rituum. 

Diarium Vaticanum. Coram SSmo. admissiones. —Pontificiae ejectiones. 
— Vita functi viri clariores. 

Annales. Balkanicum discrimen. — Mexicanum civile belum.In Mau¬ 
ritania. 

Publici per orbem coetus legibus ferendis. 

Per orbem. 

Aenigmata. 

Appendix: Ad Romam. 

QUANAM DE CAUSA IUVENES 

in litteris ediscendis languescant 


Quaerenti mihi saepe numero cur magis magisque 
in dies lenti iuvenes in litteras incumbant, nulla quasi 
pulchri specie excitentur, nihil ardore percipiant, quin 
immo mollitie atque imbecillitate quadam torpescant, 
quod gravissimum est ac sane periculi plenum, id pri¬ 
mum occurrit, nimis apud nos optimarum artium studia 
neglegi, nulla ope niti ut earum cultus augeatur, quin 
etiam illud in animo haberi ut litterarum gravitas ac 
vis, quae tam acuunt ingenium, fere sit contemptui 
utilitasque parvi aestimetur. Quod quantum iuvenibus 
instituendis damno sit, nemo est quin videat. 

Attamen, si iste litterarum contemptus ac negle¬ 
gentia unicuique nostri quam maxime displicet, si lan¬ 
guescentia in dies studia triste praebent spectaculum, 
Italam gentem — proh pudor ! — gravis haec quaestio 
non tangit, tamquam si pro certo habeat nullum vel 
parvum decus ex litteris proficisci, nihil eis patriae 
omnino opus esse, unam veramque gloriam in armis 
inque finibus proferendis consistere !... 

Qui loquor, id expertus affirmo : cotidie enim video, 
utpote cum meum sit litteras graecas latinasque disci¬ 
pulis tradere, mecumque ipse queror, pertaesos iuvenes 
ad doctrinae studia se applicare, nullo animi motu 
scriptores veteres et praecipuos prae manibus volvere, 
vix ac fere per stimulos, ne dicam obiurgationes, ve¬ 
teris cultus et antiquorum institutorum aliquantulum 
intelligere. Neque obiciatur per nosmet ipsos stare ut 
parum in litteris iuvenes proficiant, quum mercedis 
in angustiis ac tot difficultatibus districti, parum at¬ 
tente nostro munere fungamur... 

Quid hoc falsius maligniusve sit, nescio. Nos enim, 
prae ceteris omnibus qui officia atque munera exer¬ 
centes, rei publicae inserviunt, intus alimus flammam, 
neque patiemur minime exstingui, quippe qui nostri 
muneris praestantiae ac dignitatis quam maxime con¬ 
scii simus. 

■sr v? 

At redeo ad propositum. Dixi nuper nostris in 
scholis humanitatis studia a iuvenibus neglegi, nec me 
fefelli. Haeret enim, eorum animis infixa, vetus ac 
praeiudicata opinio, nihil ad vitae usus conferre, nihil 
mentis exercitationem iuvare, nihil emolumenti atque 
fructus antiquitatis studia afferre posse. Hinc torpor 
ille et quasi rigida segnities in eis ediscendis, hinc — 
iuvat in hoc argumento aliquantulum morari — illa 
satietas quae nostros iuvenes cotidie capit, tamquam 
si fastidiendus quidam odor vel perniciosus omnino 
halitus ex veterum optimorumque scriptorum lectione 
effluat. Quo enim abiit priscus ac flammeus ille ardor, 
quo nostri maiores in haec studia incumbebant ? Nonne 


nostros avos videmus in versibus latinis recitandis in¬ 
flammari ? tot carmina tenaciter memoria custodire ? 
Horatium prae ceteris extollere, Tacitianam vim in 
historia conscribenda magnis laudibus efferre? Quid 
vero maiorum ferventi studio nostra potest iuventus 
obicere ? Eandemne animi inflammationem ? eandemne 
reverentiam ? cultum ? religionem ? Minime, ut mea 
fert sententia. Nam idem tenet discipulos fastidium in 
litteris ediscendis ac in quadam tabula picta contem¬ 
planda. Ut enim haec, etsi pulchre expressa, eorum 
animos non allicit, non pectora movet, non pulchri¬ 
tudinis excitat amorem, quum illi tantum adament 
quod luxuriose, prodigialiter et fucatis, si id dici potest, 
pigmentis depictum sit ideoque oculos delectet ac sen¬ 
sibus blandiatur, sic optimorum scriptorum concinnitas, 
dulcedo, pulchritudo sane admirabilis non eos tangit ; 
quin immo, ut nescio quid molestum, offendit. Dixeris 
morosiores istos offendi eodem pacto quo Ramnes, de 
quibus loquitur Horatius : 

Celsi praetereunt austera poemata Ramnes. 

(Art . poet.) 

Quid vero censent de illis qui totam aetatem in 
litteris edocendis agunt quique meritissimo sane mu¬ 
nere funguntur? Librorum helluones appellant et eos 
qui tantum in litteris elaborantes, non bene utantur 
tempore, sed in ludicris atque nugis insumant, ut 
genus hominum a communi remotissimum, quod priscae 
aetati eiusque cultui ac linguae adhaerens et toto pectore 
subnixum, circum se vitae frementis stimulos invita¬ 
mentaque minime sentiat. 

Neque id satis est: addunt enim huius generis di¬ 
sciplinam gravem sibi esse, quod velut intolerabile 
onus ac magnum quoddam impedimentum umeros op¬ 
primat fatigetque, et moleste obstet, ne quisque suas 
ingenii vires libere et, ut ita dicam, natura duce, 
evolvat. Quid ad rem si optimi Graecitatis ac Latini¬ 
tatis auctores, optima quaeque tractantes, monumenta 
aere perenniora exegerint ? Non illis egregia opera 
videntur, nihilque in se habere quod diligentiam ex¬ 
poscat ; sed potius nugatorium quoddam ac leve, in 
quo tantum doctorum larvae, umbratilem fere vitam 
agentium, morari possint... Quid si insignis Homerus, 
egregia virorum facinora celebrando, optimum poe¬ 
matis epici exemplar tradiderit, quod et antiquitus 
merito laudibus exornatum est, nunc et ab iudicibus 
sane doctis adamatur putaturque studio dignissimum? 
Quid si Tyrtaeus in Martia bella mares animos versi¬ 
bus exacuendo, elegis et anapaestis virtutis hortamenta 
conscripserit, adeo ut sui milites, acriter in hostem 
pugnantes, laeti abirent victoria ? Quid si Aeschylus 
docuerit magnumque loqui nitique cothurno f si Plato, 
divinus, sapientissimus, sanctissimus, Homerus philo- 

sophorum, ut aiebat Panaetius, iD maximis cie philo¬ 
sophia quaestionibus inexstincta vestigia impresserit, 
adeoque in eis tractandis fuerit diligens ut amplius quod 
desideres nihil futurum sit? Quid si Cicero virtutem 
Demosthenis in foro aemulando, tot vires ac nervos 
suis orationibus inseruerit, tanta eas suavitate dicendi 
atque elegantia exornaverit, ut meiito summus eva¬ 
serit orator, hodieque nos non sine fremitu atque animi 
commotione eius scripta legamus? Si Vergilius, Hora¬ 
tius, ut hosce poetas prae ceteris afferam, litterarum 
latinarum decus ultra fines patriae portenderint lati- 
numque sermonem ditaverint? Nihil aliud quam ineptiae, 
nugae et hominum imperitorum rumusculi!... 

Sic, incredibili quadam levitate, vetustum aedificium, 
cui construendo tot illustrium hominum mentes atque 
ingenia subvenerunt, diruitur; sic nullo, prope dixerim, 
conscientiae cruciatu, praecipua scriptorum antiquorum 
opera in contemptionem adducuntur! 


Atqui quam uberes fructus ex antiquitatis studio 
proveniunt ! 0 utinam esset mihi calor et vis Mureti 
ad hoc plene et luculenter significandum ! 

Nam clarissimus Galliae Aquitaniae scriptor, in 
duabus illis orationibus quas habuit Venetiis: « De 
laudibus litterarum » et « De utilitate ac praestantia 
litterarum humaniorum adversus quosdam earum vitu¬ 
peratores » ut par erat ostendit, in magno virorum con¬ 
sessu, quaenam in litteris inesset dignitas, quid emo¬ 
lumenti ex eis ediscendis perciperetur, quantum denique 
se fallerent qui, litterarum tractationem leve quiddam 
ac nugatorium existimantes, in id studiorum genus 
acerbe inveherentur. Eae enim orationes dignae sunt 
quae vel hodie in nostris scholis legantur ac fere man¬ 
dentur memoriae : multa quidem ac certissima testi¬ 
monia invenies, si quid tibi otii erit, cur vel poetarum 
fabulae non levia quaedam et frugis expertia otiosorum 
hominum -commenta sint, sed omnis doctrina elegans, 
omnis ingenuo homine digna cognitio, omnis denique 
sapientia sub illis velut involucris atque integumentis 
contineatur ! «Non igitur — sinite ut unam hanc in¬ 
tegram sententiam saltem afferam — quum poetarum 
libros interpretamur, inanibus fabellis, nutricum more, 
animos ducimus ; sed sementem quamdam virtutis atque 
doctrinae facimus ; non in levibus minimeque frugi¬ 
feris rebus operam sumimus ; sed praecepta sapientiae, 
quo facilius in animos influant, insatiabili quadam 
admirabilium rerum varietate condimus ». Audiant iu- 
venes ista perquam fide digna clarissimi scriptoris 
verba, huic auctoritati pareant praeceptaque diu animo 
teneant infixa. 

Neque valet illis testibus uti qui iam inde a saecu¬ 
lis xvii et xvm optimarum disciplinarum studium uti¬ 
litatemque contemnere ac fere omnino negare ausi 
sunt. 


Dicat Pascalius antiquos nos esse prae illis qui hoc 
nomine appellantur, quippe qui humanum genus iam 
aetate provectum constituentes, doctrina atque usu 
longe eis superiores evadamus, idcirco nobis palmam 
deferri oportere. 

Dicat et Cartesius minime se posse intelligere cur 
boni viri esse debeat in latinas graecasque litteras 
potius quam in sermonem helveticum vel anglum edi¬ 
scendum incumbere ! Eorum sententias — neque sine 
aliqua reverentia adversus praestantissimos philosophos 
hoc sit dictum — facile tempus vel potius vivax illa 
virtus quae inde e litteris ipsis manat, redarguit re- 
fellitque. 

At quid altius auctoritatem et exempla repetam ? 
quid vetus afferam testimonium, quum vel apud nos 
non desint qui, litteris imbuti earumque vim, effica¬ 
ciam, splendorem, decus, utilitatem, ut certam stabi- 
lemque sententiam sane confirmantes, in obtrectatores 
vehementer cooriantur ac summa ope studeant ut me¬ 
rita laus illis tribuatur? Quid dicam de libris, de com¬ 
mentariis, de omnibus denique scriptis quae in id 
unum intendunt ? At, prae ceteris, in medium afferatur 
Fraccarolii auctoritas qui, vir summo ingenio ac summa 
exquisitaque doctrina, quanam cognitione in penitiores 
litteras graecas inquisiverit et quantum de illis bene 
sit meritus, inter omnes doctos constat. Is enim, su¬ 
periore anno, in commentario qui inscribitur « A tene 
e Roma», (1) his fere verbis utebatur (aggredior eius 
prosam doctam, elegantem, plerumque subtilissimis 
argutiis inspersam in latinum convertere; at quam 
longe ab ipsis scriptoris verbis disto!): «In litteris 
graecis et latinis nostra institutio tamquam in solidis 
fundamentis nitatur; rei publicae servitutem minori 
esse abiectioni quam mentis atque ingenii ; quam al¬ 
teram servitutem si cupiamus exuere, nullum aliud 
remedium dari posse nisi ut e doctae splendidaeque 
antiquitatis fonte copiose hauriamus..*». 

* 

* * 

Verum, si quid huius languoris mollitiaeque in lit¬ 
teris excolendis, quae non sine querimonia nuper dixi, 
ipsi discipulorum ingenio tribuendum est qui, plures 
ob causas a studiis distracti, parum libenter in id in¬ 
tendant quod ad libros pervolvendos atque mentem, 
velut in palaestra, exercendam cogat, ecquis dubitare 
poterit quin penitus radices malum immiserit eiusque 
origo altius repetenda sit? Nonne enim in annos doctae 
antiquitatis studium imminui ac refringi videmus ? 
Nonne modo hic, modo illic aliquid eius dignitatis 
atque incrementi detrahitur ? nonne palam fit, in om¬ 
nibus iussis quae in singulos fere dies alia alia subse¬ 
quuntur ac prope inter se pugnant, obstinatior voluntas 
omnem priscum thesaurum, omnem antiquam discipli¬ 
nam paene e nostris scholis, ut quaedam vilia scruta, 

(I) An, XV, n, 165-166, Florentiae. 

eorum similia quae quondam praeco horatianus tunicato 
popello venditabat, depellendi? 

Constitutum fuit, exempli gratia, usque ad annum 
superiorem, una cum optimis scriptoribus graecis ver¬ 
tendis atque litterarum monumentis ediscendis, ut di¬ 
scipulis breviter doctores explicarent quae graecorum 
institutorum quasi speciem adumbrare possent, quaeque 
ad vitam graiae gentis‘illustrandam, illius scilicet gentis 
quae monumenta mirae pulchritudinis edidit, graviores 
artes invenit, omnia denique promovit ex quibus hic 
'noster cultus atque humanitas initium ducit, aliquid 
conferrent. Ex quo studio quantum delectationis utili¬ 
tatisque proficiscatur, nemo est qui neget. Vel intra 
angustos fines inclusa, haec disciplina — vulgo cultura 
greca — magno est adiumento ac suos fructus edit. 
Quid vero paulo post fit? E scholis eicitur... Quod 
quantum nobis iuvenibusque ipsis displicuerit, inutile 
est dictu. 

Cum ita se res habeant, quum in hoc velut iussorum 
conflictu agamur, ecquis in litteris progressus sperari 
potest? Poteritne schola, ea quae speramus, dare? al- 
licienturne iuvenes ad litteras colendas summoque amore 
prosequendas, si ipsi primi vident cotidie non certis ac 
firmis legibus gubernari eas, haud multum illarum 
studium summis moderatoribus cordi esse, non quid 
sit eis propositum statui ? 

Oportet opportunis iussis litterisque passim missis 
ut iuvenes admoneantur suum esse quam maxime ad 
doctam antiquitatem se convertere, suum esse in illis 
doctrinae studiis exerceri, ex quibus tam splendida lux 
emanet, suum esse exemplaria graeca et latina versare, 
ut digni sint maiorum virtutibus externisque gentibus 
ostendant nunquam apud nos antiquitatis cultum ex¬ 
stinctum esse, nunquam fore ut exstinguatur. Hac ra¬ 
tione tantum iuvenes emendati rectam viam ingredi 
poterunt; his consiliis freti digni fient qui perfectissi¬ 
mum quidquam animo et cogitatione concipientes, ad 
effectum perducant. 

Scribebam Beneventi, post. Id. Febr. a. MCMXIII. 


M. Galdi. 



DE SYLLABI PII PAPAE X 


propositione XXI 


Saeculo xiii Almaricus Benensis (-J- 1204) fuit, qui 
tum Legem veterem tum Legem Novam imperfectas 
esse affirmabat. Professor Dollinger quoque, novam 
Spiritus Sancti effusionem futuram esse asseruit. Qui¬ 
dam denique inter « Protestantes » sentiebant, Ecclesiam 
Petrinam, idest catholicam, ecclesiamque Paulinam, 
idest « Protestanticam » imperfectas esse, progressuque 
temporis Novam Spiritus Sancti vel S. Ioannis Ecclesiam 
orituram esse. (1) 

(1) Of. Muller Theol. Mor. L. 1, 55, 45. 


Novissimb Modernistae, doctrinae « evolutionismi» fa¬ 
ventes, circa Revelationis depositum, denegant ab initio 
nec in germine exstitisse dogmaticas affirmationes, 
quas temporum progressu Ecclesiae magisterium deter¬ 
minatis expressit formulis. Ab initio — inquiunt, (1) 
forma religionis quaedam, absque determinata forma 
et absque dogmate (amorfa adommatica) invaluit, quae 
in formam quamdam concretam postea lente evoluta 
est. Causae huiusmodi evolutionis diversae sunt; idest, 
vel necessitas communicandi collective, vel necessitas 
manifestandi fidelibus sub forma abstracta principia 
quibus activitas religiosa eorumdem dirigi oportuit, 
vel labor scriptorum Christianorum, vel controversiae 
cum haereticis. Ideoque in Modernistarum sententia, 
divina revelatio, neque ab initio neque modo completa 
foret. Contra huiusmodi errorem sunt: 

a) Damnatio Ecclesiae. — Est auctoritas Cone. Vati¬ 
cani (Sess. IV c. 4 de Rom. Pontif. infall. Magisterio 
Denz. 1629): «Neque Petri successoribus Spiritus Sanctus 
promissus est, ut eo revelante novam doctrinam pate¬ 
facerent, sed ut, eo assistente, traditam per Apostolos 
revelationem seu fidei depositum sancte custodirent 
et fideliter exponerent». Est propositio Syllabi Pii 
P.P. X (21. a ): «Revelatio obiectum fidei catholicae 
constituens non fuit cum Apostolis completa ». 

b) Auctoritas Scripturae. — Sint huiusmodi textus. 
Apud Matth. (XXVIII, 20) Christus loquitur Apostolis 
dicens eis : « Docentes eos servare omnia, quaecumque 
mandavi vobis ». — Ioa. (XVI, 13): «Ille Spiritus veri¬ 
tatis, docebit vos omnes veritatem » ; et postea (c. XVII, 
20) Christus ait: «... Rogo... et pro eis, qui credituri 
sunt per verbum eorum (Apostolorum) in me». — Gal. 
(I, 9): «Si quis vobis evangelizaverit praeter id quod 
accepistis, anathema sit». Depositum revelationis igitur 
iam fixum et permanens in sua essentia apparet. 

e) Motiva theologica. — Status mundi, — inquit 
Angelicus (2), — variari potest secundum diversitatem 
legis ; et sic huic statui novae legis nullus alius status 
succedet. Successit enim status novae legis statui ve¬ 
teris legis, tamquam perfectior imperfectiori. Nullus 
autem status praesentis vitae potest esse perfectior 
quam status novae legis ; nihil enim potest esse pro¬ 
pinquius fini ultimo quam quod immediate in finem 
ultimum introducit; hoc autem facit lex nova ; unde 
Apostolus dicit, (ad Hebr. X, 19) : Habentes itaque 
fratres, fiduciam in introitu sanctorum in sanguine 
Christi, quam initiavit nobis viam novam, accedamus. 
Unde non potest esse aliquis perfectior status praesentis 
vitae, quam status novae legis : quia tanto est unum¬ 
quodque perfectius quanto est ultimo fini propinquius ». 

Contra vero somniantes novam Spiritus Sancti effu¬ 
sionem Angelicus animadvertit: (3) « Non est exspectan¬ 
dum quod sit aliquis status futurus, in quo perfectius 
gratia Spiritus Sancti habeatur, quam hactenus habita 

(1) 11 Programma dsi Modernisti, p. 79. 

(2) 1-2“ 106. a. 4. 

(3) Ibiderii. 

fuerit, et maxime ab Apostolis, qui primitias Spiritus 
acceperunt VIII, 23) : Nos ipsi primitias spi¬ 

ritus habentes». Praeterea, perfectione depositi reve¬ 
lationis denegata, Ecclesiae identitas simulque Ecclesiae 
infallibilitas perirent. 

* 

* * 

Neque audiendi sunt Modernistae, dum voce atque 
conceptu progressus abutuntur; alius est enim pro¬ 
gressus ab Ecclesia adsertus, alius progressus Moder- 
nistarum. Progressus catholicus in veritatibus Ecclesiae 
a Vincentio Lerinensi defensus, 1° Est quidam veritatis 
profectus: « 0 Tractator, o Doctor pretiosas divi dog¬ 
matis gemmas exculpe, fideliter coapta, adorna sapien¬ 
ter, adiice splendorem, gratiam, venustatem. Intelle¬ 
gatur, te exponente, illustrius quod ante obscurius 
credebatur. Per te posteritas intellectum gratuletur 
quod ante vetustas non intellectum venerabatur. Eadem 
tamen quae didicisti doce, ut cum dicas nove, non 
dicas nova... Fas est enim ut prisca illa caelestis phi¬ 
losophiae dogmata processu temporis excurentur, li¬ 
mentur, poliantur... Accipiant, licet, evidentiam, lucem, 
distinctionem ». 

2° In progressu hoc, nulla est permutatio veritatis. 

« Profectus sit ille Fidei non permutatio. Siquidem ad 
profectum pertinet ut in semetipsa unaquaeque res 
amplificetur ; ad permutationem vero, ut aliquid ex alio 
in aliud transvertatur. Crescat igitur oportet, et multum 
vehementerque proficiat, tam singulorum quam omnium, 
tam unius hominis quam totius Ecclesiae, aetatum ac 
saeculorum gradibus, intelligentia, scientia, sapientia, 
sed in suo dumtaxat genere, in eodem scilicet dogmate, 
eodem sensu, eademque sententia... Nefas est ut com¬ 
mutentur, nefas ut detruncentur, ut mutilentur... » 

3° Progressus iste explicatur similitudine ex aug¬ 
mento corporis humani desumpta. Corpora licet * an¬ 
norum progressu, numeros suos evolvant et explicent, 
eadem tamen quae erant permanent. Multum interest 
inter pueritiae florem et senectutis maturitatem : sed 
iidem tamen ipsi fiunt senes qui fuerant adolescentes; 
ut quamvis unius eiusdemque hominis status habitusque 
mutetur, una tamen nihilominus eademque natura, una 
eademque persona sit. Parva lactentium membra, magna 
iuvenum, eadem ipsa sunt tamen. Quot parvulorum 
artus, tot virorum : et si qua illa sunt quae aevi ma¬ 
turioris aetate pariuntur, iam in feminis ratione prae- 
serta sunt; ut nihil novum postea proferatur in senibus 
quod non in pueris iam ante latitaverit. Unde non du¬ 
bium est hanc esse legitimam et rectam proficiendi 
regulam, hunc ratum atque pulcherrimum crescendi 
ordinem ». (1) 

E contra Modernistarum progressus, non est pro¬ 
fectus, sed regtessus’, non perfectio veritatis, sed veri¬ 
tatis permutatio ; non veritatis in identitate conservatio, 
sed veritatis corruptio! 

ReGIN ALDUS FeI O. P. 

(1) Common., I, c, 22, 23. 


DE LEONE XIII E. /A. 

CO/A/AENTARIUS m 


IV. — Carpineti moratur. — Carmina varia. 

Roma profectus, muneribus praemiisque onustus, 
paterna rura alacer petiit, ut ibi valetudinem suam cu¬ 
raret. Laboribus enim paene accisus, animum otio re¬ 
laxare sperabat. Et ipse consentiebat immodicum fuisse 
nimiumque in studiis. Haud ita tamen solatium ex otio 
atque in aedibus paternis, quod hauriebat satis erat; 
namque moestitia animi laborabat, quod tamdiu mater, 
moerore confecta, in omnium luctu praerepta, haud 
amplius hilaritate vultus orisque pietate eum recrearet. 

Et frater quoque, morte antea interemptus, cum quo 
coniunctissime vixerat, animi angorem augebat. Atque ** 

adeo tot lamentabilibus casibus ita erat affectus, ut 
nunquam antea meminerit se tantum capere animo do¬ 
lorem. Et ipse morbo implicitus magno in periculo 
versabatur. 

Per idem fere tempus firma concepit mente carmen 
quod longo tamen intervallo in lucem edidit. Qui moe- 
stitiae sensus in ipso, quae verborum sententiarumque 
proprietas ! Nemo est qui vel nunc tristissimas ex oculis 
lacrimas non eliciat! Tute ipse perlegens facile hanc 
meam sententiam adprobaveris. Ei est titulus : **■ 

DE VALETUDINE MEA. 

Puber bis denos, Ioachim, vix crescis in annos; 

morborum heu quanta vi miser obrueris! 
luverit hos fando tristes memorare dolores, 

Et vitae aerumnas dicere carminibus. 

Nocte vigil, tarda componis membra quiete, 
viribus effetis esca nec ulla levat. 

Languentem stomachum; depresso lumine ocelli 
caligant; ictum saepe dolore caput. 

Mox gelida arentes misere depascitur artus 1 

febris edax, mox et torrida discruciat. 

Iam macies vultu adparet, iam pectus anhelum est; 

deficis en toto corpore languidulus. j 

Quid tibi blandiris, longos quid conspicis annos? 

Atropos horrendum mortis adurget iter. 

Tunc ego : « Non trepida frangar formidine : mortem , 
dum properat, fortis laetus et opperiar! 

Non me labentis pertentant gaudia vitae, 
aeternis inhians nil peritura moror. 

Attingens patriam, felix erit advena, felix 
si valet ad portum ducere nauta ratem! 

Quid est nobis dulcius, quid hoc carmine suavius? 

Hoc ipse Catullus laudaret, nec sibi si quis ei adtri- 
bueret, spernendum esse putaverit. 

Placent prae ceteris novissima verba, quae mortalium 
mentem ad sidera tollunt, dum inanes poetarum ve¬ 
terum sententiae nunquam in meliorem sensum noB 
rapiunt, neque divina quadam fiducia animos recreant. 

(1) Cfr. num. sup. 

j 

E contra noster, caelestibus rebus refectus, adsurgens 
canit: 

Aeternis inhians nil peritura moror! 

Hic libenter ponam iisdemque laudibus meritisque 
dignum et illud carmen quod multo post exaravit. 

Anno enim saeculi elapsi mdccclxiv aquam salu¬ 
berrimi haustus Carpinetum adducendam curavit, et 
sic festivis versibus loquentem fontem introducit: 

Leniter exsiliens Pandulphi e colle superna 
huc e nativis deferor unda iugis. 

Nam qui romani loachimus Peccius ostri 
primus natale hoc auxit honore solum, 
per caecos terrae, plumbo ducente, meatus, 
oblitam patriae me iubet ire viam. 

Improvisa quidem, sed gratior advena vobis 
ultro, municipes, candida, inempta fluo. 

Hac ergo properate : adsum nam sacra saluti, 
munditiae, vitaeque usibus et charis in. 

Nihil autem dulcius et verius carmine quod de se 
ipso composuit an. mdccclxxv. Est vitae suae omnis 
pressius atque elegantissimum compendium. 

Et hoc animi causa integrum referam, opportunis 
notis illustratum: 

Quam flore in primo felix, quam laeta Lrpinis 
orta iugis, patrio sub lare, vita fuit! (1) 

^ Altrix te puerum Vetulonia suscipit ulnis, 

atque in Loyolea excolit aede pium. (2)" 

Mutia dein Romae tenuere palatia: doctis 
florentem studiis Academia tenet. (8) 

Tempore quo, meminisse iuvat, praedivite vena 
Manera et Patrum nobilis illa cohors 
mentem alit, et puro latices de fonte recludens, 
de Sophiae atque Dei scita verenda docet. (4) 
Romae sacra litas: Romae tibi iuris alumno 
parta labore comas laurea condecorat. 

Addit mox animos et vires Sala secundas, 
princeps romano murice conspicuus; 
f auspice quo cursum moliris, mente volutans 

usque tui tanti dicta diserta senis. (5) 

Dulcis Parthenope, Beneventum dein tenet, aequa 
ut lege Hirpinos imperioque regas. 

Te gremio laeta excipiens Turrena salutat, 

rectorem atque ducem vividus Umber habet. (6) 

Sed maiora manent; en chrismatis auctus honore 
Pontificis nutu Belgica regna petis, 
atque tenes, adserturus sanctissima Petri, 

Romanae et fidei credita iura tibi. (7) 

(1) CarpiHetum est oppidum in Volscis prope Signiam in sinu montium 

r quos Lcpinos vocant. 

(2) An. 1818 cum Iosepho fratre V.terbium mittitur, et sodalibus e 
S. I. instituendus traditur. 

(3) Defuncta matre an. 1824, apud avunculum Romae diverSatur in 
palatio Marchionum Muti, ac deinde in Academia Nobilium Ecclesia¬ 
sticorum. 

(4) Franciscus Manera S. I. vir ingenio et doctrina praestantissimus, 
aliique Patres clarissimi. 

(5) Ioseph Antonius Sala Card. peculiari benevolentia adolescentem 
complectitur, et sapientibus monitis et consiliis plurimum iuvat. 

(6) Laurea doctorali insignitus, post susceptum sacerdotium, a Gre- 
gorio XVI P. M. inter antistites Urbanos Pontificales adsciscitur an. 1837, 
ac postea provinciarum Beneventi, et Perusiae gubernator constituitur. 

(7) In sacro Consistorio, habito an. 1843 die 27 Ian., archiepiscopus 
»Damiatensis eligitur, et Apostolicae Sedis Nuntius ad Belgas mittitur. 

Redditus at patriae, bruviali e littore iussus 
Ausoniae laetas et remeare plagas ; 

Umbros en iterum fines, urbemque revisis 

quam tibi divino flamine sponsat amor. (1) 

Iure sacro imperitas ter denos amplius annos 
et pleno saturas ubere Pastor oves. (2) 

Romano incedis Princeps spectandus in ostro, (8) 
Belgarumque equitum torquis honore nites. (4) 

Te pia turba, Deo pubes devota, sacerdos 
certant obsequiis demeruisse suis. 

Verum quid fluxos memoras, quid prodis honores ? - 

Una hominum virtus ditat et una beat. 

Scilicet hanc imam, aevo icim labente, sequaris, 
ad superos totum quae tibi pandat iter ! 

Aeterna donec compostus pace quiescas, . 

sidereae ingressus regna beata domus. 

Ah! miserans adsit Deus eventusque secundet: 
aspiret votis Virgo benigna tuis. 

(Ad proximum numerum),) 

Subalpinus. 

(1) Perusia a turribus, quibus muniebatur, dicta est Turrena. 

(2) An. 1845 a Gregorio XVI. P. M , in sacro Consistorio die 19 Ian. 

habito, ad sedem Perusinam provehitur. , 

(3) An. 1853, in sacro Consistorio habito die 19 Dec. a Pio IX P. M. 
Presbyter Cardinalis renunciatur titulo S. Chrysogoni. 

(4) Belgica legatione perfunctus, a Leopoldo I Belgarum rege inter 
equites torquatos Ordinis Leopoldiani adlectus est. 



DE QUIBUSDAM EX COSTAMAEA AETATE 

IN HUMANITATEM EFFECTIBUS 


Humanae vicissitudines, quae populorum regimen 
nationumque vitam perturbant ac mutant, legibus sem- 
per bonisque artibus ac monumentis profunda relinquunt 
vestigia. Haec enim, iuxta civilem populi praevalentis 
cultum, aut incrementum accipiunt, aut deprimuntur; 
plerumque tamen parum, si quid est, suo robore de¬ 
sciscunt. 

Victoris laudes gemitusque victi haud raro cele¬ 
brant musae ac posteris memoriam tradunt : gloriosa 
enim imperatorum gesta ingenii venam excitant poetis; 
monumenta denique et ipsa novis maximisque even¬ 
tibus afflantur, atque humana instituta eorumque cum 
relligione congruentiam commemorant. 

Multiplex hoc argumentum qui velit circa Constan¬ 
tini tempora, et quae proxime sequuta sunt, evolvere^ 
post scilicet relatam ad Saxa Rubra de tyranno Maxentio 
victoriam, complurium voluminum materiam habebit 
conscribendam. Nulla fortasse alia aetas est, quae gran¬ 
diora populis pepererit bona quam Constantiniana illa ; 
ac procul dubio ad civilem cultum hominisque prosperi¬ 
tatem quam maxime contulit. 

Verum enimvero haud de hostibus imperii, sed de 
Romanis legionibus profligatis Constantinus triumphavit; 
quapropter Maxentii debellatio et occisio, veluti spurci 
crudelisque tyranni caedes, posterorum quidem memoriae 
tradentur, at nihil de fratricidiis praeliis memorabitur. 

Leges, contra, omneque aliud civile institutum pro¬ 
vehetur, ac brevi tempore ad talem celsitudinem per¬ 
venient, ad quam assequendam, secundum ordinarium 
eventuum cursum saecula non sufficerent. Tanti autem 
pro humaninate emolumenti quaenam fuit caussa? Plu¬ 
rima huic dari possunt quaestioni responsa, quae nihi¬ 
lominus ad unum reducentur ; nempe Christianae rel- 
ligioni eadem atque ethnico deorum plurimorum cultui 
iura facta sunt, seu quod Christiana imbui sapientia, 
Christique fidem libere profiteri quisque potuerit. In 
Christiana enim doctrina, quasi semen reconditum, illa 
i acebat lex, quae optime hominis rationi congueret sive 
in se, sive ut civitatis familiaeve membrum homo 
spectetur; quod quidem semen, ut radices mitteret 
fructusque produceret nihil, nisi aptam sibi conditionem, 
requirebat. 

Quum Romae Christiani factionis veluti corpus ha¬ 
berentur, haud a ceteris, iuxta populi opinionem, dis¬ 
tinguebatur sectis, quibus Urbs, Caesarum temporibus, 
scatebat. Quapropter, etsi non pauci ad Christum at¬ 
trahi possent, vel inter magistratus, id tamen parum 
novae doctrinae propagationi moribusque ethnicae so¬ 
cietatis proderat; sed fidelium tantum numerum perse¬ 
cutionibus imminutum abundanter restaurabat. 

Ut vero evangelica sapientia leges afflaret, ac su¬ 
prema veluti iustitiae norma in re publica haberetur ; 
summam tam civilem quam relligiosam potestatem, seu 
ipsos supremos legumlatores Christi fidem, eamque 
ethnico cultui aequatam, amplecti oportebat. Sic enim, 
non solum leges ad Christianam doctrinam exemplatae 
condi possent, sed et populus ad illas recipiendas ob- 
servandasque paratus inveniretur; res vero haud secus 
ageretur ac si ethnici cultus nova praecepta in natione 
afferrentur. 

Deo igitur provido debetur, quod Constantinus Ma¬ 
gnus paganae relligionis pontificatu maximo esset insi¬ 
gnitus, neque eiusmodi potestatem, Christianus licet 
effectus, deponeret; ita enim neque ethnicis (saltem 
aperte) invisus, et Christianis protector patronusque 
exstitit, ac tales emanare potuit leges, ut vel hodie 
sapientissimae reputentur, in quibus vel nostra habeant 
praecipua instituta civilia fundamentum. 

Ad artem vero quod attinet, Constantiniana aetas 
felicissima dicenda; non solum quia quidquid iam vi¬ 
gebat novo resplenduit decore, verum etiam quia novi 
artis modi adinventi sunt, quibus altissima ac prorsus 
inauditae magnitudinis ac pulchritudinis templa erige¬ 
rentur. Quod utique nova quoque exigebat Ecclesiae 
facta libertatis lex, praesertim Romae et in occidenta¬ 
libus provinciis, ubi templa ecclesiae domesticae vo¬ 
cabantur, propterea quod in ipsis patriciorum Christia¬ 
norum domibus erant constituta; proindeque nec satis 
tuta ac libera exstarent, et, magis in dies fidelium 
numero crescente, angusta nimis evaderent. 

Ars praeconstantiniana necessario funeraria apparet, 
quum publica monumenta, praeter sepulcra, haud pos¬ 


sent aedificari, quae Christianas cogitationes exhiberent. 
Istas vero apud sepulcra expressas easdem fuisse quae 
in vetustissimis funerariis precibus inveniuntur, explo¬ 
rata res est. (1) Videlicet ipsae preces, quoties cadaver 
aliquod loculo componeretur, per cryptas resonantes, 
artifices veluti afflabant, qui, in depingendis sepulcro¬ 
rum parietibus, easdem biblicas historias precibus com¬ 
memoratas coloribus repraesentabant. 

Pace Ecclesiae per Constantini ac Licinii Mediola¬ 
nense edictum concessa, eaedem cogitationes in se¬ 
pulcris, etiam sub dio, vel in basilicarum atriis con¬ 
stitutis, apparent; sed nova haud pauca effinguntur 
tempora sua Ecclesiaeque novas conditiones redolentia, 
nempe Ecclesiae triumphi; quaedam autem novae co¬ 
gitationes apertius proferuntur, inter quae Petri super 
ceteros apostolos praecellentia, eiusdem cum Christo Do¬ 
mino similitudo, (2) Christi gloria divinaque maiestas, 
eminent. 

Quod si pro sepulcris talia elaborantur, quid fiet 
in templis ubique ac libere, electa materia abundan¬ 
tibus, suppeditatis auxiliis, aedificatis, necnon luce me¬ 
ridiana aut innumerabilibus lampadarum flammulis col¬ 
lustratis ? 

Primum quidem Romanae artis formae praecipue in 
sacris aedificiis erigendis adoptabuntur; in maiores 
tamen dimensiones evolutae. Hinc in maximis templo¬ 
rum absidibus decorandis, Christiani artifices novum 
quid efficient, quum nullibi unquam tam latae super¬ 
ficies opere musivo, tesseris auratis ac vitreis coruscante 
contectae apparuerint. Cuius quidem rei exemplum pul¬ 
cherrimum Romae, apud ecclesiam S. Pudentianae, vide¬ 
re est, in quo, pone Christi aliorumque personarum plu¬ 
rium imagines, urbs quaedam deprehenditur arte ex¬ 
quisita musivo depicta; quam alii Hierosolymae, alii 
ipsius Urbis delineationem putarunt. 

Sed ipsae architecturae lineae paullatim mutantur, 
praesertim in orientalibus regionibus, novaque huius 
artis problemata resolvuntur. Iam paullo ante Medio¬ 
lanense edictum (312) aliquid novi in arte construendi 
inductum fuerat, ut inter ruinas Diocletiani Palatii 
apud Spalatum cernere fas est. At ipsa orientalis ar¬ 
chitecturae elementa cum Romanis elementis commixta 
templis construendis adhibita, tantum ecclesiis contu¬ 
lerunt artis decoris, eorumque compositio ita proprior 
templorum factus est stilus, ut nemo hodie architectus 
praecipua quae nobis manent eius stili exemplaria 
sciret imitari. 

Huius novi stili, quem Byzantinum vocant, omnium 
pulcherrimum monumentum est Constantinopolitanum 
templum S. Sophiae, quod Deus concedat ut ad Chri¬ 
stianum cultum quamprimum et ad pristinum decorem 
restituatur. 

XvSTUS SOAGLIA 0. C. R. 

(1) Cf. opus meum: Notiones archaeol. Christ.. Vol. II, pars 2, 

(2) Cf. Vox Urbis, mense Septembr. MCMx-Febr. mcmxi. 

GRATAE IUVENTUTIS MEMORIAE...' 1 ’ 


Est iter in pulcram nemoroso tramite Villam (2) 
Frondibus obductum lauri, quae sole cadente 
Purpureo rarorum umbracula lumine inaurat. 

Per faciles callis flexus via cucit ad amplam 
Planitiem, cuius latera undique consita laetis 
jdrboribus curvo praetexit plurima gyro 
Sylva, levem tenebris suadens aprica quietem. 

Hinc atque hinc molli candentia marmore signa 
Obtinuere locum foliis vel condita densis. 

Hic nymphe sedet ad sacrum succincta Dianae 
Forte datura haustas illimi e flumine lymphas 
jdrmigerae manibus divae; innixusque capella 
Pan Deus Arcadiae cera coniungere plures 
Instituit calamos, septem discrimina vocum 
His imitans: contra, pratorum gaudet aperto 
Lumine flmor fNCatris geminas ad laeta columbas 
Pabula pastor agens; venas inflatus Iaccho 
In tereti saxo securae oblivia vitae 
Carpebat somnum Faunus; delapsa iacebant 
Serta procul capiti aeterno intertexta amarantho 
Nympharum manibus, nec earum cura madenti 
Vinoso somnis: haec illic copia prostat 
NKCarmoris, hisque fere similes habet area formas. 

Fons sonat in medio nitidis argenteus undis 
Multiplici lapsu, Varioque volumine aquarum 
Colludens : viridi e topho media emicat alte 
Unda fugax, pluresque ingenti aequata cylindro 
Procurrens trahit adverso sub sole colores. 

At raptim salientis aquae cum murmure leni 
Excipiunt latices subiecto concava in alveo 
cXlarmora; et irriguas circum violaria lymphas 
Halantesque bibunt herbae: nam quotquot odori 
Vere sub extremo septis nascuntur in hortis 
Purpurei flores, apibus gratissima dona, 

Tellurem late foliis gemmantibus ornant, 
jfreolae rident permulsae gramine olenti 
Concluduntque sinu foecundum dulcibus auris 
Deris opus : quales pellucida flumina propter 
($urotae tenero gignuntur cespite myrti. 

Orbis in extremo, domus alta cacumine cultuque 
Assurgit, sacraeque ministrat commoda pubi, 

Quae studiis lassata, jlutumni tempore, sive 
Qua vetus ostentat pulcherrima rura salubri 
E clivo deducta Urbem unde et prospicit aequor 
Oppidulum, (3) laetis fallens sermonibus horas 
Otia agit secura fruens vitalibus auris; 

(1) Clarissimus ille vir, qui Armorum socii carmen, duobus abhinc 
mensibus ad nos misit, qua est in nos benignitate altero hoc Vocis Urbis 
paginas voluit decorare. Sint illi debitae grates; sint et gratulationes; 
carmen enim hoc etiam, sexdecim vix annos natus ille composuit!... 

(2) Villa, de qua loquitur poeta, Romae sita erat ad clivum Esquilium, 
et subversa est ut ferriviae stationi locum cederet. 

(3) Hoc est Tusculum ; Vulgo Frascati. 


Sive suburbanam laeti tendit pede Dillam. 

Post, ubi mens recreata simul viresque receptae, 

In ludum iuvat ire. D alentes atterit annos 
Quisquis pampinea requiescens leitus in umbra 
Ver agit aeternum: sibi sic Romana iuventus 
Indoluit quondam patrium attenuasse vigorem. 

Huc ubi deveni, festiva luce frementes 
Laetitia iuvenes mihi se ostendere galero 
Protecti, in multos at se diffindit hiatus 
Fastigatus apex. Talos subi ustica ad imos 
Illudit vestis, pannoque intexta nigranti. 

Haec illis chlamys: at manibus nodosa gerebant 
Robora, queis pastor si forte cubare colubrum 
Diderit admordentem oneraret fortia membra. 
Liminaque ingressus fulvo laqueata metallo, 

Didi alios inter sese certare paratos 
Cantibus, aeque illis numerosa remurmurat Echo. 
Dulcisonum socius tangebat labilis errans 
Pollice ebur quadrulis textum, scitusque canoras 
Explorare notas, digitis modo acuta ferire, 
fNCoxque graves reddens sonitus Vocale premebat 
Dextera ebur, rapideque etiam sub pollice tactae 
Exiguo obstrepuere sono quadrulaeque, fidesque. 

Vel levis impellens, querulos modo dulce ciebat 
Tinnitus, pedibusque intensas ordine chordas 
Jld numeros cautus certos tenditque remittitque. 

Omnia quae molli quoniam moderamine aguntur 
Delectare meos poterant non fallere sensus : 

Nam placidum murmur, veluti cum Aurora fugatis 
Sideribus roseo vix primum effulsit Olympo, 

Turba avium in sylvis nascentia lumina solis 
Provocat arguto cantu; hinc nemus obstrepit omne 
Inclamantque cavae valles, montesque supini. 

Nec tamen (in tacitis quamvis admurmuret arvis 
Aligerum cantus) mulcet non gratior aures. 

Atqui ita non agitant sollemnia festa profani 
Dum rapidus choreae vortex W se circinat auris 
Saltantesque gravat: dum tympana pulsa sonorem 
jfere cient raucum, laxis dum immissus habenis 
Perque choros agitur furor et convivia laeta, 
Ebrietasque animos in coecas concitat iras. 

Praeses sancte , tuis inerat sed risus ephebis 
Ingenuusque pudor, mens candida in ore nitebat, 

In gestu virtutibus aucta modestia miris. 

Felices, quibus impendis curam atque labores, 

Felices nimium pueri, qui pace fruuntur, 

Lege sacerdotum certi se iungere quondam 
Posse Deo, cuius nunc mollia iussa sequuntur. 
(Smissus stygiis latebris fremat invidus hostis, 

Augeat et caedes; nunquam Vos turbine raptos 

(1) Vulgo Valtzer. 

Involvent turpes curae, atque illapsa cupiao 
Impia b:lla Deo, sacrisque indicere sceptris. 

Quare oculis egomet, Praeses, cum talia v'di, 
Conceptam dudum magis exarsisse medullis 
Persensi flammam, nimirum adsciscier almo 
Coetu, quem facili sapiens moderaris habena. 

Hoc erat in votis; nec enim ut traducere laetus 
Romanis autumni frigora mixtus ephebis 
Ipse velim, Thermae qua procubuere vetustae. 

Sed tantum ingenuos ut possim inducere mores 
Atque hac pace frui, caelo quae labitur alto, 

O iuvenes, quorum sine labe est vita peracta, 

Quique Deum posthac castae velamine frugis 
Obductum, fors thuricremam apponetis ad aram. 

O quis me rapit? In caelum feror arduus altum, 
Contemplorque Deum : turpes abscedite curae. 

Casta placent Superis; pura cum veste sacerdos 
Iam videor Christum, dum verba potentia dico, 
Stellantis caeli regnis excire volentem. 

Flecte genu : Deus ecce, Deus ! Curvamini et omnes... 

Quod mea mens inhiat divino percita ab oestro, 
Dux optate, dabis; Tibi nunc mea credita vota, 
Namque meis plene Tibi fas occurrere votis. 


Nicarinus. 



COLLOQUIA LATINA 


Domus. (1) 

Io ANNES. — Est tibi notitia cum insulario amplae 
atque elegantis huius domus? 

Leopoldus. — In primis, et est asseclae patris 
mei admodum propinquus. 

I. — Rogemus eum, ut nobis eam omnem pa¬ 
tefaciat; nam ferunt nihil fieri posse amoenius, 
nec delectabilius. 

L. — Pulsemus fores tintinnabulo ne irrumpa¬ 
mus inexspectati. At, at! 

Vitruvius. — Quis istic? 

L. — Ego sum. 

V. — O salve multum, dulcissime adolescens! 
Unde tu ? 

L. — E ludo. 

V. — Qua igitur gratia huc? 

L. — Sodalis hic meus et ego vehementer cu¬ 
pimus hasce aedes visere. 

V. — Nunquam spectastis ? 

L. — Ego non totas; hic earum nihil. 

V. — Ingredimini. Heus, Marce, affer mihi 
claves ostiorum ! — Primum hoc est vestibulum; 
patet semper interdiu absque ianitore, quod nec 
intra domum est, nec tamen extra : noctu clauditur. 
Contemplamini portam magnificam, valvas e robore, 

(1) Ex latinis colloquiis Ioannis Ludovici Vives passim retractavit 
hpdlernisque moribus accommodavit. I. F. 


munitas aere; utrumque limen, et infimum et su¬ 
premum, ex marmore alabastrite... Sequitur ostium 
atrii, quod atriensis servus custodit. Tum atrium 
Spatiosum ad deambulandum, antiquis vasibus et 
amphoris, ut videtis, ornatum. Nunc vero non 
magnas scalas, quae huc in publicum ferunt, ascen¬ 
damus, sed istas cochlides, secretiore ambitu, servis 
destinatas: rectiore via ad superiorem domum nos 
adducent. 

I. — Numne scansoria cellula hic est, in qua 
scilicet per electridem aut aliquam virtutem aliam 
aedium fastigia capiantur? 

V. — Mechanicae officinae commissa est, sed 
nondum perfecta. 

I. — Tum equidem rectissima ac citissima via 
ibitur; imo etiam sine labore! .. Atqui hic ascensus, 
quem persequimur, difficilis admodum praebetur. 

L. — Sed tamen, Deo adiuvante, per gradus 
hos ex marmore basalte, ni fallor, incolumes ad 
primam contignationem pervenimus. 

V. — Haec habitatio est domini. Coenaculum 
superius hospitale est, non quod herus meus faciat 
coenacularium ; sed paratum est hospitibus, amicis; 
ornatum, semper instructum et vacuum, nisi quum 
adsint hospites. Hoc est triclinium. 

I. — Quae fenestrae ! Quam scite depicta spe¬ 
cularia! Qui colores, quam vividi! Quae coassatio! 
Quae tabulae! Quae signa! Cuiusnam haec sunt? 

V. — Hoc Mutii Scaevolae... 

I. — Tanta arte effictum, ut non certe dici 
possit Mutus etiamsi Mutius. Quid mutiat? 

L. — Id profecto: «Non incendet me.hic ignis, 
quoniam alius maior ardet me intus». 

V. — Simulacrum, quod sequitur, est Helenae... 

I. — Ex lemmate conficitur: «Utinam fuissem 
semper talis ; minus nocuissem». At quid signat 
coecus ille seniculus recalvaster, indice ad mu¬ 
lierem verso ? 

L. — Homerus nonne est? 

V. — Est; Helenae dicens: «Quae male tu 
fecisti, ego bene cantavi». 

I. — Inspice, Leopolde, lacunar quanta magni¬ 
ficentia deauratum! 

L. — Quo spectant fenestrae? 

V. — Hae in hortos; illae in cavaedium. 

I. — Quid sibi vult tabula illa, in cavaedii 
pariete nobis opposita tam varie delineata? 

L. — Nonne sciothericum est? 

V.. — Id ipsum. — Adeamus nunc cubiculum 
et conclave 

L. — Pulcrum certo huiusmodi cubiculum cum 
pavimento contabulato tapetibus hinc, storeis inde 
tecto. Quae imago super lecto ? Plagula est enim 
fere omnino occulta, ut discernere possim. 

V. —r Beatae Virginis cum Christo puero, quam 
Botticellius olim Florentiae effinxit. 
















I. — Num herus tuus trusatili arcula utitur? 
Inter supellectiles eam non video. 

V. — Armarium istud, speculo per longitudi¬ 
nem fere omnino coopertum, in vicem eius po¬ 
suit. Bifariam dividitur, pro vestiario scilicet ac 
linteario. Prope est penularium, in quo vestes co¬ 
tidiani usus suspendantur. 

L. — Lychnus ille pensilis electricam lucem 
praefert, an non ? 

O. — Ille, ac lucernae omnes, quae in insula 
sunt 

I. — Quid scriptum est in limine superiore 
huius ostii? 

V. — «Recipe te in portum tranquillitatis af¬ 
fectuum ». 

I. — Quid in interiore poste forium ? 

V. — «Ne induxeris in portum tempestatem ». 

I. — Egregie dicta. 

V. — Ah ! conclavis huius elavem abduxit do¬ 
minus. 

L. — Nummariane capsa in eo asservatur? 

V. — Vacua tamen, quando herus procul abest. 

I. — Undenam odor hic acutus ? 

V. — A proximo balneo, ubi mattiacae pilae 
et vascula odoramentorum asservantur. 

I. — O bellum gurgustium cum laterculis hisce 
alba maltha illinitis; cum urnario ex marmore, 
malluvio ex Iaponica argilla! 

V. — Diaphragma illud abscondit lavacrum et 
hydrothecam cum sua machina ad calefaciendam 
aquam. 

I. — Nonne etiam balneos pensiles? 

V. — Imo eas recentissime conceptas. — At 
pergamus in alterum aedium membrum, quod est 
hibernum. Videtis omnia obscuriora et magis tecta. 

L, — Punicanos lectos ac sedes ex holoserico 
villoso... 

I. — Dossualia pro hypocaustis... 

L. — Dicunt hypocausta bonae valetudini ob¬ 
noxia. 

V. — Non tamen quum fumus per optima ae¬ 
stuaria evadat. 

I. — Quae est illa camera tam bene fornicata? 

V. — Sacrarium, seu sacellum: ibi agitur res 
divina. 

L. — Turriculae illae, et pyramides, et pilae, 
et indices ventorum, omnia qua venustate, quam 
admirabili arte ! 

V. — Descendamus. — Haec est culina... 

I. — Cuius machinae haustrum illud? 

V. — Organi pneumatici ex supposita cisterna. 
—- Hoc est promptuarium; haec cella vinaria. 

L. — Quot lageDae!... Salivam, hercle, mo¬ 
vent ! 

V. — Sequitur cella penuaria, in qua mire in¬ 
festamur rapacitate furum. 


L. — Qua tandem est huc furibus ingressus ? 
Omnia video probe clausa et fenestras cum ferreis 
cancellis. 

V. — Per rimulas et foramina. 

L. — Mures ergo sunt et mustelae, quae vobis 
penum diripiunt. 

V. — Illud est posticum domus, firmatum ple¬ 
rumque duabus seris, affixa et pensili. 

I. —- Cur fenestrae hae non habent cancellos? 

V. — Quoniam raro aperiuntur; spectant enim 
ad angustum angiportum, ut cernitis, et obscurum. 
Raro quisquam hic assidet aut profert caput; ideo 
et clathrare eas statuit herus meus. 

I. — Quibus clathris ? 

V. — Fortasse ligneis; nondum est certum; 
interea repagulum hoc sufficit. 

L. — Quam amplae columnae et porticus plena 
maiestatis! Vide ut Atlantes illi et Caryatides 
speciem praeferunt enitentium, ,ut fulcianta edifi- 
cium, ne ruat, quum nihil agant. Tales multi sunt, 
qui magna videntur praestare, quum otiosi et segnes 
vivant, fruentes alienis laboribus. — Sed quaenam 
est domus illa inferior huic adiuncta, tam male 
materiata et ruinosa ? 

V. — Est vetus aedificium, quod, quia ducebat 
rimas, et vitium faciebat ingens, herus meus de¬ 
crevit hanc alteram a fundamentis erigere. Illa 
nunc nidulatio est avium et habitatio murium, 
furum scilicet eorum, quos dixi. Sed brevi eam 
demoliemur. 

L. — Sint gratiae tibi quod tam humanum 
ducem te nobis praebuisti. 


I. — Et meas habe. 

V. — Absit inutilis verborum honos. Salvete. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 

Ex Congregatione Rituum. 

De iudiciali ordine servando in causis Servorum Dei 
procedentibus per viam casus excepti. 

In huiusmodi Cansis per decretum Cum in agendis 
d. xi mens Novembr. mcmxii vetns disciplina instau¬ 
rata est prouti sequitur: 

I. — Abrogato penitus quovis alio iudiciali ordine, 
ante omnia, more solito, perquirantur diligenterque 
recognoscantur scripta Servi Dei: tum confecto ab Or¬ 
dinario processu super fama sanctitatis vitae, virtutum 
(vel martyrii) et miraculorum, quo respondeatur quae¬ 
stionibus : « An in loco sit constans et communis fama 
et persuasio de sancta Servi Dei in terris conversa¬ 
tione (vel de eius martyrio et martyrii causa), necnon 
de miraculis ad eius intercessionem patratis: an ibb 
dem de praesenti vigeat ipsius S. D. cultus et quibus 

obsequiis S. D. honoretur», eoqiie ad S. Congregationem 
transmisso et ad normam iuris aperto, proponatur in 
congregatione ordinaria dubium: « An signanda sit Com¬ 
missio introductionis » exquisito in scriptis voto trium 
consultorum, quorum sententiam S. Rituum Congrega¬ 
tionis Secretarius in ipsa congregatione ordinaria referet. 

Signata Commissione, expediantur litterae remis- 
soriales ad viros ab ipsa S. C. electos, ut, ad trami¬ 
tem iuris, processus apostolicus instruatur super casu 
excepto et sententia feratur. Processu vero ad sacram 
Congregationem transmisso et aperto, atque comparata 
a causae patrono positione cum animadversionibus pro- 
motoris S. Fidei et responsionibus ipsius patroni, in 
ordinaria congregatione proponatur dubium : « An con¬ 
firmanda sit sententia iudicis delegati». 

II. — Processus probare debet tum cultus initium, 
tum eius iugem continuationem usque ad sententiam 
delegati iudicis. 

III. — Documenta historica manu scripta, autogra¬ 
pha tamen et impressa, cultus antiquitatem eiusque iu¬ 
gem continuationem comprobantia, transmittantur ad 
sacram Congregationem, ut a viris peritis examinentur: 
in casu vero quo ad S. C. transmitti nequeant, a peri¬ 
tis S. C. recognosci debent ubi asservantur. 

IV. — Si sententia super casu excepto favorabilis 
fuerit et a Summo Pontifice adprobata, expediantur 
litterae remissoriales ad processum super virtutibus vel 
super martyrio eiusque causa, iuxta diversitatem cau¬ 
sarum. Quo item ad S. C. transmisso et aperto, eiusque 
validitate adprobata, in tribus Congregationibus, nem¬ 
pe antepraeparatoria, praeparatoria et generali, propo¬ 
natur dubium super virtutibus vel super martyrio eius¬ 
que causa, prout fit in causis procedentibus per viam 

v ; non cultus. 

V. — Post editum Decretum, si Ssmo. placuerit, 
de heroicitate virtutum vel de martyrio, et de cultu 
immemorabili, Servus Dei dicitur aequipollenter beati - 
ficatus, et tunc tantum locus fit Officio et Missae, quae 
concedi non possint nisi iis Servis Dei, qui beatifica- 
tionis vel formalis vel aequipollentis, uti vccant, ho¬ 
nore decorati sint. 

VI. — Occasione confirmationis cultus, iis quorum 
interest, primo anno a confirmato cultu, inchoando a 
die editi Decreti, in ecclesia in qua adservatur Servi 
Dei corpus, vel ipse Servus Dei peculiari venomtione 
colitur, triduana sacra solemniter celebrare liceat. 

VII. — In progressu ad canonizationem omnia per¬ 
tractentur, ut in causis Servorum Dei procedentibus 
per viam non cultus: requiruntur vero quatuor mira¬ 
cula post indui tam venerationem patrata. 

Decretum de Causis Servorum Dei procedentibus per 
viam casus excepti , quarum discussio, edito Decreto d. xi 
mens. Nov . mcmxii, suspensa fuit de mandato Sanctissimi. 

i! 

Edito Decreto Cum in agendis die xi Novembris 
superioris anni, quo sanctissimus Dominus noster Pius 


Papa X iudicialem ordinem sancivit servandum in 
Causis Servorum Dei procedentibus per viam Casus 
excepti, quum Sanctitas Sua mandasset, ut suspensae' 
manerent Causae omnes eius generis quae apud sacro¬ 
rum Rituum Congregationem agi coeperant, non ex¬ 
clusa Causa Servi Dei Isnardi ex Ordine Praedicato¬ 
rum, Beati nuncupati, donec ipsa Sanctitas Sua emi- 
nentissimo Cardinali eidem Congregationi Praefecto, 
vel eiusdem Congregationis Secretario, mentem suam 
aperiret: quumque interea nonnulli Postulatores per 
S. Rituum Congnis. Secretarium supplicibus votis ab ipso 
sanctissimo Domino nOstro quaesissent, an sibi liceret 
prosequi Causas ante memoratum Decretum inchoatas, 
easque ad finem perducere veteri procedendi ordine 
servato; Sanctitas Sua negativum dedit responsum. 

Ex speciali vero gratia concedendum esse duxit, ut 
resumi possint illae Causae quae, quamvis tractatae iam 
fuerint apud sacrorum Rituum Congregationem, non¬ 
dum tamen ad exitum pervenerunt per approbationem 
vel confirmationnm Sanctitatis Suae; et illae praeterea 
quarum positiones typis impressae traditae fuerunt 
Promotori Fidei ante promulgationem Decreti memo¬ 
rati, iuxta elenchum ab ipso Promotore confectum et 
sacrae Rituum Congregationis Secretario exhibitum; 
quae omnes ita pertractandae erunt, ut quadam indul¬ 
gentia et moderatione adhibita, eiusdem Decreti sub¬ 
stantia omnino servetur, hoc tamen pacto, ut: 

1. Non procedatur ad ulteriora, nisi peractis, more 
solito, perquisitione et revisione scriptorum, si quae 
sint. 

Si post revisionem scripta approbata fuerint, in Con- 
gatione Ordinaria dicutiatur Dubium, nisi discussum 
iam fuerit, « An sententia lata ab Ordinario super Casu 
excepto confirmanda sit». Cuius Dubii favorabilis re¬ 
solutio erit, vel « Confirmandam esse sententiam, ita ut 
ad ulteriora procedi possit», vel « Sufficienter constare 
de Casu excepto, ut ad ulteriora procedi possit», prout 
res tulerit. 

3. Secretarius favorabilem Congregationis resolutio¬ 
nem, ut supra, Sanctissimo referat cum rationum mo¬ 
mentis, in compendium redactis, quibus suffragatores 
innixi sunt; quam Pontifex, si ei visum fuerit, aucto¬ 
ritate Sua confirmabit, iuxta ea quae Ipse constituit 
in Decreto Cum in agendis. Declarat autem Sanctitas 
Sua vim huius confirmationis, prout ex eodem Decreto 
eruitur, non eam esse ut censeatur Pontifex illico per¬ 
mittere cultum Servi Dei, sed tantum facultatem fa¬ 
cere ut ad ulteriora procedatur: quum enim agatur de 
antiquissimis Causis, eadem Sanctitas Sua non inten¬ 
dit cultum approbare, nisi iudicialiter constiterit de 
fundamento rationabili cultus, nempe de virtutibus Ser¬ 
vorum Dei. 

4. Si Sanctissimus hanc confirmationem addiderit, 
mandetur Ordinario, onerata eius conscientia, ut sa¬ 
crorum Rituum Congregationi significet, an eo loci vi¬ 
geat fama de sanctitate vitae, virtutibus et miraculis 

Servi Dei, et quae opera virtutum praecipua a fidelibus, 
ex traditione, Servo Dei tribuantur; vel an fama sit 
de martyrio eiusque causa et signis. Postulator autem 
syllogem virtutum ipsius Servi Dei cum instrumentis 
et documentis historicis illius virtutes probantibus tra¬ 
dat Promotori Fidei, qui pro rei veritate relationem 
faciat; eaque typis impressa eminentissimis PP. Car¬ 
dinalibus et Praelatis Officialibus distribuatur. Si emi- 
nentissimi Cardinales in Congregatione Ordinaria, au¬ 
dito voto Praelatorum Officialium, decernendum cen- 
suerint, constare de virtutibus Servi Dei in gradu he¬ 
roico, eorum resolutio Sanctissimo referatur, ut videat 
utrum cultus Servo Dei praestitus, sit confirmandus 
necne. 

'5. In ceteris omnibus Causis huius generis Decre¬ 
tum diei 11 novembris 1912 ut supra, religiose serve¬ 
tur. (D. xxxi mens. Ianuarii mcmxiii). 

Declaratio circa Rubricas tit. x, nam. 2 et 5 cie Mis¬ 
sis votivis et « de requie ». 

In nova Rubrica Constitutioni Pianae Divino afflatu , 
adiecta tit. x, num. 2 et 5, «prohibentur Missae vo¬ 
tivae privatae seu lectae pro defunctis, in feriis Qua¬ 
dragesimae, Quatuor Temporum, 11 . Rogationum,, in 
vigiliis, et in feria in qua anticipanda vel reponenda 
est Missa Dominicae; in Quadragesima vero permittun¬ 
tur Missae privatae defunctorum tantum prima die cu¬ 
iuscumque hebdomadae libera in kalendario ecclesiae 
in qua Sacrum celebratur. 

Nunc vero ad dirimendas quaestiones nonnullas 
S. Rituum Congregationi propositas circa applicationem 
praefatae Rubricae quibusdam Missis votivis privile- 
giatis tum in Ecclesia universali, tum certis in locis 
per Indultum apostolicae Sedis concessis, firmis manen¬ 
tibus legibus et privilegiis Missas solemnes seu in cantu 
respicientibus, quoad Missas privatas lectas, ea quae 
sequuntur decreta sunt atque declarata: 

I. — Privilegium Missae votivae lectae, de speciali 
gratia nonnullis Sanctuariis concessum, ita ut celebrari 
possit in duplicibus I et II classis, seu etiam II clas¬ 
sis tantum; et privilegium Missae votivae Ss. Cordis 
Iesu in prima feria vi cuiusque mensis, permanent in 
suo robore, etiam in feriis et vigiliis per dictam rubri¬ 
cam exclusis. 

II. — Privilegium Missae votivae lectae aliquibus 
Sanctuariis aut aliis ecclesiis vel communitatibus quo¬ 
cumque modo et titulo concessum, ita ut celebrari 
queat tantummodo in duplicibus maioribus et minori¬ 
bus, et exclusis feriis, vigiliis et Octavis privilegiatis, 
sic erit deinceps applicandum; ut dictae Missae votivae 
lectae prohibitae sint in omnibus feriis in praefata ru¬ 
brica enumeratis. Loco tamen huiusmodi Missae voti¬ 
vae, extra feriam iv Cinerum, hebdomadam maiorem 
et vigilias Nativitatis et Pentecostes, adiungi poterit 
oratio ipsius Missae votivae, vel in Missa de die post 
orationem feriae seu vigiliae, vel in Missa de feria seu 


vigilia ante alias orationes. Quod si adsit specialis con¬ 
cursus populi, unica Missa lecta ex praedictis Missis 
votivis celebrari poterit, quoties Missa in cantu com¬ 
mode haberi nequeat. 

III. — Privilegium Missae votivae lectae pro spon¬ 
sis ita erit applicandum, ut liceat, extra tempus clau¬ 
sum, haec Missa dici etiam in praedictis feriis et vi¬ 
giliis. 

IV. — Privilegium Missae pro defunctis .lectae ali¬ 
quibus locis vel Ordinibus concessum ita ut bis vel ter 
in hebdomada celebrari possit etiamsi occurrat aliquod 
duplex maius vel minus, in posterum ita erit appli¬ 
candum, ut intelligatur tantummodo concessum pro 
diebus in quibus non occurrat aliqua feria aut vigilia, 
ut supra. Quapropter in huiusmodi feriis vel vigiliis 
Missae lectae pro defunctis semper prohibitae sunt, ex¬ 
ceptis Missis in die obitus vel pro die obitus, in eccle¬ 
siis ubi celebratur funus alicuius defuncti cum. Missa 
in cantu; item excepta unica Missa quae pro defuncto 
paupere celebrari potest iuxta decretum d. ix mens. 
Maii mdccclxxxxix, n. -1024 ; item Missis quae in se¬ 
pulcretis celebrantur, ad normam decreti d. xix mens. 
Maii MDDOCLXXXxvi, num. 3903 ; item exceptis Missis 
lectis in prima die libera uniuscuiusque hebdomadae 
in Quadragesima iuxta novas rubricas. Ex indulgentia 
vero sanctae Sedis h ;bentur adhuc valida, donec ex- 
pirent, Rescripta quinquennalia, aliquibus dioecesibus 
et provinciis religiosis exteris nuper concessa, cele¬ 
brandi bis in hebdomada Missas lectas de Requie in 
die obitus seu depositionis, tertio, septimo, trigesimo 
et anniversario. 

(D. vm mens. Februarii mcmxiii). 


DIARIUM VATICANUM 


(Mense Februario mcmxiii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Pontificii Seminarii Pii moderatores et alumni; De Leyen, 
Princeps, eiusque uxor; Liechtenstein, Princeps fo.mina ; 
Andrassv, Comites ; Georgius De Gumppenberg, Marchio ; 
Iosephus Delia Torre, Comes, popularis unionis inter Italiae 
catholicos Praeses nuper rennneiatus; Aloysius De la Grang-e, 
Dynasta; De Langle, Marchionissa; De Cosse, Comitissa ; 
Du Chastel, Comes; Firminus Calbefcon v Btanehbn, Hispa¬ 
nici regni senator, atque legatus extraordinarius pro sua 
civitate nunc ad Pontificem missus; Aloysius Lancellotti, 
Princeps Urbanus; Camillus Desmaisjeres, Yicccomes; De 
Pimodan, Comitissa ; Tloinas Antici Mattei, Princeps Ur¬ 
banus; De Radziwill, Princeps; Eugenius De Biver, Comes; 
Ludovicus De Pastor, eques torquatus, eiusque uxor ; Lu- 
dovicus Chigi Princeps Urbanus; Bcrnardus Pichardo, eques 
torquatus, Dominicianae civitatis legatus ad nuncium Pon¬ 
tifici ferendum de novi rei publicae praesklis, illmi. ac revmi. 
viri Adulphi Alexandri Nouel, electione ; De Croij, Prin¬ 
ceps, eiusque uxor ; Tfaomas Balbi, Comes: Genuensis ei - 












vitatis legatio, ob denegatum ab Italico gubernio electo 
archiepiscopo officii sui exercitium, sollemniter apud Pon¬ 
tificem interpellans. 

Pontificiae electiones. 

Ulmus, ac revmus.^ dnus. Franciscus Ragonesi, archie- 
piscopus tit. Myren., Nuntius Apostolicus Madritum mit¬ 
titur. 

— R. p. Iosephus Lemius ex Congregatione Oblatorum 
Mariae Immaculatae, S. Congregationis Indicis Consultor 
creatur. 

Ad idem officium apud S. Congregationem Studiorum 
r. p. Henricus de Floch e Congregatione Spiritus Sancti, 
et apud S. Congregationem de disciplina Sacramentorum 
r. p. Thomas Pegues ex Ordine Praedicatoium d ‘putantur. 

Vita functi viri clariores. 

Die iv mens. Februarii mcmxiii Vindo' onae obit Purpu¬ 
ratus Pater Franciscus Xaverius Nagl, illius civitatis ar- 
chiepiscopus, ipsa in ui’be natus d. xxvi mens. Novembris 
mdccclv; episcopus Tergestin. et Iustinopolitan. electus 
d. ix mens. Iunii mcmii ; ad metropolitanam Vindobonensem 
promotus mense Augusto mcmxi; in Sacrum Senatum coo¬ 
ptatus d. xxvii mens. Novembris eiusdem anni ; vir prae¬ 
claris tum religiosis tum civilibus virtutibus refulgens. 



ANNALES 


Balkanicuin discrimen. 

Tonuit reapse, uti praevidebamus, bellicorum 
tormentorum iterum fragor tertia die superioris 
mensis Februarii; quorum effectus non aperte satis 
innotuerunt, militaribus exterarum nationum lega¬ 
tis, itemque diurnorum scriptoribus prohibitione 
a bellantibus facta, ne ulterius exercitus seque¬ 
rentur. 

Dum itaque omnes putant hostilia apud Cia- 
talgiam acriter renovari, dumque de die in diem 
Aarianopolis urbis deditionem exspectant, proelia 
, ex Thracica Chersoneso nunciantur magna vi utrin- 
que acta, non eo tamen successu, qui asperam 
hanc diuturnamque quaestionem dirimere tandem 
valeret. Quinimo huiusmodi veluti stasis et spem 
aliquam excitavit, Europaearum nationum officia 
non omnino interrupta fuisse; eamque eventus con¬ 
firmare videntur, siquidem quum scribimus pro 
certo affertur, utramque partem se aequo magna¬ 
rum Europaearum, quae vulgo dicuntur, natio¬ 
num animo commissuram pro certis atque defini¬ 
tivis pactionibus de pace constituendis. — 0 uti- 
nam auspicia addicta fuerint! 


Mexicanum civile bellum. 

Latinae Americae populi in quadam quiete vi¬ 
vere iam aliquo tempore videbantur, quum ex 
improviso atrox civile bellum in Mexicana repu- 


blica exarsit, a factiosis hominibus qui Felicem 
Diaz tamquam ducem sequuntur, submotum, contra 
Madero praesidem. Initio rebellis partis fautores 
numero inferiores' apparebant, ita ut facile vinci 
possent; verum Huerta et Blanquez imperatoribus 
per proditionem ad inimicos transmigratis, con¬ 
versae sunt' res, ac primum praesidis frater per 
fraudem est occisus, deinde ipse Madero et Juarez, 
alter a praeside, interempti. Rerum status, valde 
implicitus, Civitatum Foederatarum Septentrionalis 
Americae interventum ne provocet? 


In Mauritania. 

Iuxta foedus Hispaniam inter atque Galliam 
initum, Hispania Tetuan occupavit, quae urbs caput 
erit Hispanicae orbis in Mauritano imperio. Ibidem 
Alfen imperator sedem ponet, copiarum omnium 
iamnunc praefectus. 



PUBLICI PER ORBEM COETUS 

legibus ferendis 


In Anglia lex de rationibus imperii ab ecclesia 
in Vallia separandis, quae a populi legatis fuerat 
approbata, apud Senatum reiecta est. 

In Belgica de militari re innovanda rogatio 
legis prima vice rata habita. 

In Civitatibus Foederatis Americae Septentrionalis 
summa imperii pro Praeside ad sex annos dilata; 
prohibitum tamen ne sine annorum sex intervallo 
idem Praeses iterum eligi possit. 

In Gallia rationes expensarum pro re navali 
in disceptationem vocatae. 

In Germania publici coetus legati qui catholicas 
rationes protuentur obtinuere, ut lex qua Patres 
e Societate Iesu a civitate arcebantur, aboleretur. 

In Hungaria Zichy, Comes, publicae institutionis 
administer, a munere abdicavit, in eiusque locum 
suffectus Bela Iankowic. 

In laponia novum administrorum collegium con¬ 
stitutum, praeside Yamamoto. 

In Italia novae rationes circa ritum apponendi 
poenas constitutae. 

In Russia descriptae formae de civitatis defen¬ 
sione, de bellicis tormentis augendis, de militari 
portu ad Reval constituendo, apud publicum coetum 
lege confirmatae. In Senatu autem rogatio legis 
exclusa de patrocinio apud tribunalia mulieribus 
concedendo. 

PER ORBEM 


Die m mens. Februarii mcmxiii, Neapoli, ob 
aucta urbis vectigalia, opificum omnium ab ope¬ 
ribus desertio fit, tumultusque excitantur, quos per 
vim reprimere oportet. 

— d. iv sylvae Australis regionis Victoriae im¬ 
mani incendio late absumuntur. 

— d. v inter ferri viae stationes Elisabeth - Stadt 
atque Mediasch curruum series vapore actorum 
in alteram occurrit, quae, petrolei dolia vehens, 
facile incenditur. Viatores tres vulnerantur; ceteri, 
inter quos Eitel Fridericus, Borussiae princeps, 
incolumes fauste omnes evadunt. 

— d. vm flammae, qua de causa exortae igno¬ 
ratur, Boghazkechen Tophane, Constantinopolita- 
num vicum, ligneis domibus frequentem, fere om¬ 
nino destruunt. 

— d. ix atrae procellae Angliae septentrionales 
provincias late pessumdant. 

— d. x ex nova Zelandia nunciatur Scott, an¬ 
tarcticae expeditionis dux, polum mense Ianuario 
superioris anni mcmxii attigisse; quum vero re¬ 
diret, nivali turbine oppressus, cum comitibus ali¬ 
quot miseram mortem inter glacies occubuisse. 

— d. xii Romae placide quiescit in Domino 
Rosa Sarto, Pii X P. M. soror, Riese, in oppido 
Tarvisinae dioecesis, orta d. xii mens. Ianuarii 
MDCCCXLI. 

— d. xvi aviatoriae artis internationalis publica 
exhibitio coram Anglorum rege Londini inaugu¬ 
ratur. 

— d. xvi Sultan-Ahmed, Byzantinus vicus, et 
ipse ignis praeda fit. 

— d. xvn, Lutetiae Parisiorum, Raymundus 
Poincare, novus Gallicae reipublicae praeses ad 
septennium renunciatus, in imperii possessionem 
sollemniter immittitur. 

— d. xix Troyki, Petropolitanum templum a 
Petro illo Magno conditum, quod merito antiqui¬ 
tatis museum appellari poterat, malo fato com¬ 
buritur. 

Incendium alterum Kando ex oppido ad To- 
kium nunciatur, unde tria millia aedium ac tre¬ 
centae exustae feruntur. 

— d. xxm Berezovski vulcanus media in Kamt- 
chaka peninsula positus, multo abhinc tempore 
quiescens, excitari iterum videtur cineresque co¬ 
piose evomit. 

— d. xxv Daniae rex ac regina Berolinum 
perveniunt Germanicam imperialem domum visi¬ 
taturi. 

— d. xxvi novae ex Antarctici poli explorationis 
victimae lugentur: Ninnis, Anglicus centurio, et 
Mertz, Helveticus doctor. 


— d. xxvii Romae vita fungitur Angelus De 
Gubernatis, vir multarum litterarum cognitione 
clarus. Augustae Taurinorum natus erat d. vn mens. 
Aprilis mdcccxl. 


— d. xxvm Las Palmas insula terrae motu 
concutitur, nulla tamen hominum iactura. 



AENIGMATA 


i. 

Occiduis peterem Eoas regionibus oras, 

Quo placet ibo; viae haud fessa labore premar. 

Hinc minor aut maior numeratur massa metalli, 

Si brevis aut longius sit labor ille viae. 

Sic ego vicatim gestantis debile corpus 

Missa traho, noceat ne manus ulla mihi, 

Vaginis non arma gero, sed stemmata monstro, 

Atque styli nivea cyclade claudo notas. 

Vos idem simul ardor habet me optatis adesse; 

Hinc cupide vestros calco recepta lares. 

Aeris pressa notis venio; laceratis at illis, 

Reclusam tantum lumina vestra vident. 

Demite velamen primum, quod cinxerat artus, 

Si placet in patulas lumina ferre genas. 

Dum placet obtutus detectae immittere fronti, 

Frons mea non vili, visa, pudore rubet. 

A. Epiro. 

II. 

Vin tu, me a cauda, vin, rostro me legex: longo 
Est eadem semper bestia, nomen idem. 

1. Wabner. 

Ex sociis, qui utriusque aenigmatis interpretatio¬ 
nem ad Doctorem IOSEPHU1VI FORINA.RI, Commentarii 
moderatorem (Roma,, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

EUPLIUS 

Actio dramatica I. B. Francesia 
in tres actus distributa. 


Aenigmata an. XV, n. XII proposita his respondent: 

I (vulgo REBUS) : Neque intus neque foris. 

II. Is-is. 

Ea rite soluta miserunt: 

Athan. Hepp, Sancto Leone in Florida. — Petrus Tergestinus. — 
Diomedes Falva, Constantia. — B. Ferrari?, Augusta Taurin. — lac. Costa. 
Dumio. — Ant. Masia, Tarragona. — lac. Oordara, Parentio. I. Ciolli, 
Papia. — Xie. Lagumiua, Panormo. — St. Lowinski, Zerkdw. — Alois. 
Geyer, Ratisbona. — lac. Menendez, Madrito. — Rich, Mulier, Berolino. 

— Clem. Fiard, Curia Rhaetorum. — Frid. Horwatli, Vindobona. — F. 
Arnori, Mediolano. — Rich. Brondel, Brugis. —Lud. Dubois, Massilia. — 
Hern. Forgeot, Nicaea ad Varum. — Raim. Silvan, Londino. — Eug. 
Dolmar, Chicagine. — Mart. Dunne, Neo Eboraco, r— I. Ortiz, Morelia. 

— Io. Martins, Philadelphia. — F. Wawer, Marianopoli. — Claudius Lu¬ 
censis. — Nic. Endrigi, Salisburgo. — Alf. Martinez, Badaiocioi — Lud. 
Goux, Bituricis. — Alb. Perraud, Lutetia Parisiorum. — Arch. Magliano, 
Genua. — F. X. M., Drepano. — F. Correa Emerita. — Alb. Kain, Du- 
blino. — P. Prado, Venetiis. — Carm. Zlinczky, Cracovia. 

Sortitus est praemium: 

IGNATIUS CIOLLI 
ad quem missum est opus, cui titulus: 

MANUTII PAULI EPISTOLAE SELECTAE 
(Edid. M. Fickeclsherer). 


Sponsor: Ioannes Baptista Ciampi, iurisperitus 
Romae. — Ex officina Societatis Editricis Romanae . 

VOX URBIS 


AD RO/AA/A 

ACTIO DRAMATICA 

versibus plautinis composita et in tres actus distributa. 


Iuvabit ipsum persequi consilium... 

Sic, imperator, vinces adversarios, 

Tenebis Urbem tuis sub stipendiis, 

Italiam totam vocabis denuo. 

Publius. 

Meum licebit si consilium promere, 

Cave, imperator, cave ab hac sententia ! 
Super Christianos irruant nunc fulmina, 

Sibi quae semper adprecantur pessimi. 

Et adsunt multi nostris in custodiis 
Damnandi capitis propitiae victimae. 

Sic omnes discant sibi quod profuerit 
Christum sequi, Deum quem folles autumant. 
At verberamus inanes umbreculas 
Et paucos admodum fructus colligimus. 
Dicam : profundae si radices remanent, 

Vel ad radices nos secemus arboris. 

Radix est ille qui vocatur Melchias, 

Radix est omnium senator Scipio, 

Solet consiliis suis et perfidis 
Novarum subter qui virtutum tegmine, 

Suos trahit cives ad malum turpiter. 

Hi sunt in primis plectendi maxime, 

Rapi sin vultis ad ruinam breviter. 


Ut ipsi candidas feramus hostias. 

Sic ille primus adpellatus Melchias 
Qui Christianorum princeps est et caput. 

Christiani Cives (submissa voce). 

1. Audistin? 

2. Audivi! 

3. Christianis horrida 
Ruit procella, tollit quae multissimos 
In agro florent teneri qui calami. 

1. Iuvat sed in primis monere socios 
Agant prudenter ! 

2. Abdant se, sint in tenebris 
In istis magnis fidei periculis. 

SCENA VII. 

Melchias cum aliquot civibus, et dicti. 
Christiani Cives. 

1. Adest! 

2. Quis? 

3. Ipse ! 

4. Quisnam ? 

1. Ipse nam Pontifex ! 

2. Cur ita, Pater, curris ip periculum? 

Melchias. 


Imperator. 

Placet tuum sequi, Publi, consilium. 
Mittantur milites... 

Publius. 

Nec palam: clanculum. 
Imperator. 

Eos inquiram subito ! Nam in primis placet 
Hos iudicare cives, postea ad praelium. 
«Bonus nam venit Constantinus aemulus» (1) 
Suum qui forsitan renovabit Deum ! 

Sciat sed ipse, ceteri cives sciant, 

Suis favent partibus arte turpissima, 

Adhuc regnare Romae nunc Maxentium, 

Solet qui lites gladio dirimere, 

Suosque varios hostes deperdere... 

Et illos primum dicunt quos discipulos 
Iesu quem falso ponunt inter numina 
Quod ipse in caelis iners gaudet otium, 

Sui laborant dum magnis angoribus? 

Ego hos plectam, caedam, perdam citissime, 

(1) Ironice. 


Novi meas oves vexari pessime 
Vocari ad bestias, lancinari gladiis, 

Trudi in custodiam, tradi ad supplicium: 
Stabit quis abditus remotus praeliis ? 

Mali quid egimus, quidve peccavimus? 
Licebit vobis profanare thalamos, 
Supremum divum sic venerando Iovem ! 
Furtis adorare turpem Mercurium; 
Superbos esse, fraternas lites serere, 
Occulte fratrum sanguinem profundere, 
Vos esse sacrum divinumque creditis, 

Et hos vos dicitis laude dignissimos, 

Deos vos esse, tura mereri creditis,.. 

En, imperator, omnes, et satellites 
Meum si vultis avidius sanguinem, 

Sinite istos abire directe liberos. 


Imperator. 

Quis est hic audax ? qui vocaris ? 

Melchias. 

(Ad proximum numerum). 


Melchias ! 


I. B. Francesia. 






Ann. XVI. 


Romae, Mense Aprili MCMXI1I. 


Num. IV. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

XVII ineunte saeculo a Christi Ecclesia In libertatem vindi¬ 
cata. 

Gonstantini ac bicinii Augustorum edictum de Christi Ecclesiae 
libertate. 

De Cruce Christi triumphante. Carmen saeculare. 

De Bello. 

Ex Batavia. De certamine poetico Iloeufftiano anni mcmxu. 

Fridericus Ozanam. 

De pilari ludo, qui vulgo appellatur <Golf». 

Acta Pontificia. SSmi. Dni. Nostri Pii PP. X Litterae Apostplicae, quibus, 
in memoriam pacis a Constantino Magno Imperatore Christi Ecclesiae 
datae, Universale Iubilaeum indicitur. 


index: 

Ex Sacris Gongregafionibus Romanis sententiae novissimae 
selectae. Ex Congregatione S. Officii (Sect. de Indulgentiis). — Ex 
Congregatione de Religiosis. — Ex Congregatione Rituum. 

Diarium Vaticanum. Coram SSmo. admissiones. —Pontificiae electiones. 

— Vita functi viri clariores. 

Annales. Balkanicum discrimen. 

Publici per orbem coetus legibus ferendis. 

Per orbem. 

bibri recens dono accepti. 

Aenigmata. 

Sociis et beeforibus monitum. 

Appendix: Ad Romam. 


XVII INEUNTE SAECULO 

A CHRISTI ECCLESIA 

PER CONSTANTINI /AAGNI EDICTU/A 

IN LIBERTATE/A VINDICATA 


CONSTANTINE EXSULTA, EXSULTET MAXIMA ROMA 
NON TELIS, GLADIIS, TE DOMUISSE DUCEM, 
PECTORE QUI TUMIDUS FATALE INDICERE BELLUM 
IN COETUM EXARSIT, CHRISTIADUMQUE FIDEM; 

SED VIRTUTE CRUCIS, QUAE VISA EST FULGIDA CAELO, 
ATQUE TUAS ACIES PRAESIDIO TEGERE. 

NON AQUILAE SIGNUM IAM NUNC PONATUR IN HASTIS, 
SED CRUCIS IN CLYPEIS SPLENDEAT EFFICIES. 

EN DELUBRA CADUNT, EN TEMPLA AUGUSTA PATESCUNT; 
IMPUNE EST LICITUM SACRIFICARE DEO! 

UNDE TIBI PLAUDENS INDICIT ROMA TRIUMPHUM; 
CHRISTIADAE PLAUDENT TEMPUS IN OMNE TIBI. 

ANNE MIHI EST MENTIS LUSUS 1.. CRUX ALMA VIDETUR, 1 
QUAE EUXINUM PELAGUS PROSPICIT, ATQUE ASIAE 
FINES, LITUSQUE APRICUM BYSANTII ET ARCES, 
AGMINA DUM THRACUM TERRITA DIFFUGIUNT... 
AUSPICIUM FELIX! CRUCIS 0 VENERABILE SIGNUM, 

UT ROMAE VETERI, FULGEAT USQUE NOVAE. 


Albintemilii, Id. Februariis, mcmxiii, 


CALLISTUS AMALBERTI. 

















50 


VOX URBIS 


CONSTANTINI AC LICINII AUGUSTORUA 

EDICTU A 

DE CHRISTI ECCLESIAE LIBERTATE 

MEDIOLANI DAT. PRIMO VERE CCCXIII. 


Iamdudum quidem, cum adverteremus non esse cohibendam religionis libertatem, sed uniuscuiusque 
arbitrio ac voluntati permittendum ut ex animi sui sententia rebus divinis operam daret, sanximus 
ut tum ceteri omnes tum Christiani, sectae ac religionis suae fidem atque observantiam retinerent. Sed 
quoniam in eo rescripto quo haec facultas illis concessa fuerat, multae ac diversae sectae diserte ac 
nominatim additae videbantur, quidam eorum ob hanc fortasse causam paulo post ab huiusmodi ob¬ 
servantia destiterunt. Quamobrem cum nos, Constantinus ac Licinius Augusti, felicibus auspiciis Me¬ 
diolanum venissemus, et quaecumque ad commodum utilitatemque reipublicae pertinebant, sollicite 
inquireremus; inter cetera quae universis multifariam profutura iudicavimus, seu potius prae reliquis 
omnibus haec constituenda esse censuimus, quibus divini numinis cultus ac veneratio contineretur: hoc 
est, ut Christianis et reliquis omnibus libera facultas a nobis tribuatur quamcumque voluerint religio¬ 
nem consectandi: quo scilicet quidquid illud est divinum ac caeleste numen, nobis et universis qui 
sub imperio nostro degunt, propitium esse possit. Hanc igitur nostram voluntatem salubri et rectis¬ 
simo consilio promulgavimus, ut nemini prorsus Christianam observantiam ac religionem sequendi aut 
eligendi licentia denegetur. Sed unicuique liceat ad eam religionem quam sibi conducere censuerit, 
animum applicare; quo divinum numen propensum erga nos studium ac benignitatem in omnibus 
possit ostendere. Porro consentaneum fuit ut haec nobis ita placere rescriberemus, *quo sublatis pe¬ 
nitus omnibus sectis quae in priore nostra de Christianis epistola ad tuam devotionem missa contine¬ 
bantur, cum illa quae prorsus sinistra et a nostra mansuetudine aliena esse videbantur, omnino re¬ 
moveantur: tum ut in posterum quicumque Christianam religionem observandam sibi esse statuerunt, 
eam libere et constanter absque ulla molestia et impedimento retineant. Quae quidem idcirco tuae so- 
lertiae indicanda censuimus, ut liberam et absolutam licentiam religionis suae colendae Christianis 
concessam a nobis esse cognoscas. Quod quoniam a nobis simpliciter et absolute illis concessum est, 
simul etiam aliis observantiam et cultum suum sectari volentibus, id concessum esse tua devotio in- 
telligit. Quod profecto temporum nostrorum tranquillitati convenire perspicuum est; ut unicuique li¬ 
berum sit quamcumque voluerit colendi numinis rationem eligere atque observare. Atque id a nobis 
eo factum est, ut ne cui divino cultui atque honori quidquam a nobis dectractum esse videretur. Hoc 
autem amplius in gratiam Christianorum decernimus: ut loca ipsorum in quibus antehac convenire 
consueverant, de quibus in literis prius ad devotionem tuam datis alia erat forma superiori tempore 
constituta, si qui aut a fisco nostro aut ab alio quopiam ea emisse visi fuerint, ipsis Christianis absque 
ulla pecunia et sine repetitione ulla superadiecti pretii, incunctanter ac sine ulla ambage restituant: 
et si qui eadem loca dono acceperint, ut ea protinus Christianis reddant. Quod si qui ea loca emerunt 
aut donata acceperunt, aliquid a nostra clementia petere velint; ii Praefectum qui in illa provincia 
ius dicit, adeant; ut a nostra serenitate ratio ipsorum habeatur. Quae quidem omnia protinus sine ulla 
dilatione corpori Christianorum restitui tua cura ac diligentia oportebit. Et quoniam iidem Christiani 
non solum ea loca in quibus convenire solebant, sed etiam alia possedisse noscuntur, quae non pri- 
vatim ad singulos ipsorum, sed ad ius corporis pertinerent; haec omnia post legem a nobis memoratam 
absque ulla dubitatione iisdem Christianis, hoc est cuilibet corpori et conventiculo ipsorum restitui 
iubebis; supradicta scilicet ratione servata, ut qui ea loca absque redhibitione pretii, sicut dictum est, 
restituerint, indemnitatem suam a nostra benignitate exspectent. Atque in his omnibus supradicto cor¬ 
pori Christianorum operam tuam atque industriam quoad fieri poterit praestare debebis; ut mandatum 
citissime perficiatur, quo in hoc etiam communi et publicae tranquillitati a nostra clementia consulatur. 
Hac enim ratione, sicuti iam diximus, Dei erga nos cura ac benevolentia, quam in multis iam negotiis 
experti sumus, firma ac stabilis perpetuo permanebit. Porro ut huius legis ac beneficentiae nostrae 
sententia ad omnium notitiam perferri possit, has literas nostras ubique proponi, et ad cunctorum 
cognitionem pervenire conveniet: ne benignitatis nostrae constitutio quenlquam omnino latere possit. 

(Ex Eusebio. — Hist. Eccl. tib. X cap. V ). 

DE CRUCE CHRISTI TRIUMPHANTE 

CARMEN SAECULARE 0 


Arbor infelix! cetus unde Serpens 
sibilos fudit generique nostro 
virus afflavit, tua iactitare 

mitte venena. 

Alteram, quae nos nece liberaret. 

Arborem sevit Reparator orbis, 
hancque fatalem voluit nefasto 

esse Draconi. 

Cuius in dirum caput haec repente, 
lapsa de caelis, tonuere dicta : 

« Vae tibi, reptans pecus, hospes olim 
aliger aethrae! 

« Fraude vicisti; Veteri sed Hevae 
Heva succedet nova, quae novellum 
in tuas clades, Hominem Deumque, 

gignet Adamum. ( 2 ) 

« Nec geret 'Dictor sua bella, ferro 
dimicans; ligno tibi colla franget; 
franget armatus Cruce; Crux salutem 
afferet aegris. » 

O Crucem Christi, Satanae pavendam! 

O piam nobis! quibus et medela n 
praebet et vires, et ab hoste tutam 

porrigit umbram. 

Quis tuam digne canat, Arbor alma, 

Vim salutarem ? Tua quis per omnes 
dicat aetates benefacta, plena 

prodigiorum ? 

Aspidum morsu pereunt Hebraei; 
quos tamen sanat, trabe fultus alta, 
aeneus Serpens, morituri imago 

pendula Christi. ( a ) 

Aridas rursum perit inter oras 
Israel. Flentes radiata Mosis 
Virga solatur, Crucis efficaci 

lumine tacta; 

quae, simul rupem ferit, inde largos 
elicit fontes; ( 4 ) iterumque salsas 
mersa sub lymphas, veterem saporem 

arcet amarum. (°) 

(X) Crucis salutiferae triumphi opportune celebrantur hoc an. mdccccxiii, 
revoluto nempe saeculo xvi, ex quo Constantinus Magnus Christiano cul¬ 
tui plenam dedit libertatem, postquam Romae ad pontem Milvium, expli¬ 
cato Labari vexillo, Cruce et monogrammate Christi insigni, Maxentium 
tyrannum devicerat. 

(2) Gen. in, 4. 

(3) Sum. xxi, 9. — Cfr. Ev.vng. Io.\x. m, 14. 

(41 JVtmExx, ll. 

(5) Eoaod. xv, 25, 


Crux domuit orbem, non ferro, 
sed ligno. 

(S. Aug. in Ps. liv.) 

Surge nunc, divo rutilans cruore, 

Golgothae vertex! Crucis et potentem 
fare virtutem, tua qua recussa est 
saxea moles. 

Mira narrabis: Moriente Iesu, 
sol opacatur; nigrat aura, Morsque 
mortuos reddit, monumenta iussos 

linquere fracta; 

intremit tellus; mare fervet; hiscit 
sanctius Tfempli penetrale; culpas 
flet suas Latro; flet et ipse, tunso 

pectore, Miles. (;) 

Iamque per gentes viget universas 
lex triumphatrix Crucis: haec inermes 
martyres firmat, gladios et ignem 

spernere doctos; 
firmat Andream, cruce gloriantem; ( 7 ) 
roborat Petrum sociumque Paulum; 
armat Agnetem timidique sexus 

agmina longa. 

Jlrx erat Romae, Capitolium qua 
eminet, vasti velut umbilicus 
orbis, auratum Iovis unde signum 

fulmina vibrat. 

Heic, metus expers, tua collocasti 
castra, Maxenti: legione multa 
septus, et fausto bovis immolati 

omine fisus. 

Filium rides Helenae, cruentam 
qui tibi cladem, sibimet triumphum 
praecinit certum, Crucis explicato 

caelite signo. ( 8 ) 

Curris ad pugnam, Iove fretus; infit 
densa telorum volitare grando; 
mox sonant enses, truciorque saevit 
cominus ira. 

Silvium sentis trepidare pontem, 
quem graves calcant pedites, equorum 
quem premunt turmae; rubet a profuso 
sanguine Tibris. 

(6) Evangelistae passim. 

(7) Andreas Apostolus, visa cruce cui affigendus erat, in haec flam¬ 
mantia verba erupit: «O bona Crux... diu desiderata, sollicite amata..- 
accipe me et redde me Magistro meo ». (Offic. diei xxx Nov.) 

(8) Remo ignorat, quae Eusebius Caesariensis (in sua Vita Constantini, 
c. xxxviii, etc.) refert de radiante in caelis Cruce, quam imperator sub 
horis meridianis vidisse se testatus est, cum hac inscriptione: «In hoc 
vince ». Quam ad formam Labarum conficiendum esse iusgit, 

Heu tibi! cui flos cecidit cohortum; 
terga verterunt reliqui; fugamque 
ipse molitus, fluvii tumentis 

praeda peristi. 

f%Citis accurrit Ludovicus, ipsis 
hostibus carus ; ( 8 ) Superumque flagrans 
igne Franciscus, vigil ad Sionis 

1'mina custos. ( 9 ) 

Crux io victrix! nec habenda posthac 
poena servilis; (Q sed honore praestans 
stemma, quo regum, decorata gemmis, 
sceptra nitebunt. 

Huc et adspirat pia mens Columbi, 
ferre qui legem Crucis irrepertas 
ardet in terras, Solymamque regi 

reddere Christo. ( 10 ) 

En tibi surgunt, Helena iubente, 
templa turritis speciosa tectis, 
unde sublimis tua (dux viarum) 

emicat hasta. ( 2 ) 

Pergit huc aetas properare nostra; 
quaeque vectores pia fert carina, 
instruit proram Cruce, Davi disque 

personat hymnis. ( u ) 

Aedibus sacris operitur ultro 
occidens tellus oriensque; cunctas 
una sed vincit tua Golgothaei 

verticis jdra. 

Grande vexillum Crucis / ut bicornem 
saepe tu Lunam Mahumetis, utque 
mille sub formis inimica quaevis 

signa fugasti: 

Omnis huc orbis, pietate tractus, 
confluit: Paulam sequitur Quiritem 

Dalmatum Doctor; ( 3 ) peregrina monstrat 

Silvia calles. ( 4 ) 

sic novos hoste > preme, christiana 
stirpe qui nati, vetus exuerunt 
nomen, ac in te iaciunt, furentes 
irrita tela. 

Huc volat, Persis domitis, triumphans 

Bosphori princeps, humerisque gaudet 
te suis, mundi pretium redempti, 

ferre receptam. ( 5 ) 

Conteres ictu miseros supremo, 
qua die, fulgens Labarum, praeibis 

Iudici Christi: pavor impiorum, 

gaudia iustis. ( 4 ~) 

Jidvolat, terror trucis Islamitae 
sub Crucis signo Godefridus, ( 6 ) et qui 
a LEONINO meruit vocari 

CORDE Britannus. ( 7 ) 

(1) Constantinus M. legem tulit; ne deinceps Crux in suppliciis son¬ 
tium adhiberetur. 

(2) Unum ex his templis fuit Sessorianum in Urbe, quod vulgo ap¬ 
pellatur a Cruce Hierosolymitana. 

(3) Paula, nobilis matrona Romana, pietatis causa, Bethlehemuin 
secessit, ubi a. cccciv sancte obiit. Ibidem diu vixit et vita excessit eius 
Magister et Ecclesiae Doctor S. Hieronymus, natione Dalmata. 

(4) Silvia, monialis Aquitana, sub finem saee. iv celeberrimam suam 
peregit et conscripsit «Peregrinationem ad Loca Sancta,» unde ei agno¬ 
men «Peregrina». 

Franc. Xav. Reuss. 

(5) Heraclius, imperator Byzantinus, cum Persas devicisset raptam- 
que ab eis Crucem Christi recuperasset, sacrum Lignum a. dcxix suis 
humeris in templum Gfolgothaeum reportavit. 

(6) Godefridus, dux Bullionen., sub fin. saec. xi. 

(7; Richardus a Corde Leonis, rex Angliae, saec. xii. 

(8) S. Ludovicus IX, rex Galliae, saec. xiu. 

(9) Eodem saec., S. Franciscus Asisinas haud veritus est Sultanum 
adire, a quo clementer est exceptus. Ex co tempore, Sodalibus Franci- 
scanis custodia obtigit Locorum Sanctorum in Palaestina. 

(10) Christophoro Columbo in votis erat, opes Novi Orbis in recupe¬ 
randam Terram Sanctam impendere. 

(11) Singulis annis, nec semel, huiusmodi naves iter sacrum suscipiunt. 

(12) Matth. xxiv, 30. 


DE BELLO 

Optime Tullius in suo De Officiis: « In republica 
maxime conservanda sunt iura belli. Nam quum sint 
duo genera decertandi, unum per disceptationem, al¬ 
terum per vim, quumque illud proprium Sit hominis, 
hoc belluarum, confugiendum est ad posterius, si uti 
non licet superiore». Hoc est scilicet: disceptare de 
iure suo per rationes utrinque propositas, proprium est 
hominis, qua « animalis rationalis » ; disceptare autem 
per violentiam tantum, est proprium hominis ut « ani¬ 
malis » simpliciter, quidquid ceterum effutiant in con¬ 
trarium nonnulli falsi nominis philosophi, vel etiam 
homines rei militari unice addicti, seu quasi ad unum 
determinati. Isti, inquam, etsi quandoque sese ut ce¬ 
teris cultiores iactitent, barbarorum ferocissimi tamen 


remanent, qui iustitiae, veritati, iuramentis valedicunt, 
ubi de appetitu satiando agitur, asserentes, absque 
pudore ullo, vim praestare iuri, seu violentiae soli iura 
aliqua competere. 

Secus se doctrina Christiana habet. 

Bellum est congressio vi et armis inter duos exer¬ 
citus contrarios, in quo differt a duello quod est con¬ 
gressio eadem unius contra unum. 

Quae congressio fit sive iniuriam inferendam pro¬ 
pulsandi causa, sive illatam vindicandi : unde bellum 
vel defensivum vel offensivum ex duplici capite audit. 

In quo advertendum est bellum quodcumque etiam 
iustum, etsi ad bonum tendat, scilicet pacem, seu or¬ 
dinem restituendum, nonnullaque indirecte bona ex 
eodem habeantur, ut, puta, animorum fortitudo, con¬ 
stantia, aliaque huiusmodi; atrocia tamen mala secum 
inferre, nempe homicidia, ruinas, odia, miserias innu¬ 
meras, morum barbariem, insolentias triumphantium 












ineptias plaudentium, conscientiae perversionem, alia¬ 
que huiusmodi sexcenta. 

De hisce Vergilius ( Georg. lib. I): 

Quippe ubi fas versum atque nefas, tot bella per orbem, 
Tam multae scelerum facies: non ullus aratro 
Dignus -honos, squqllent abductis arva colonis, 

Et curvae rigidum falces conflantur in ensem. 

Hinc movet Euphrates, illinc Germania bellum. 

Vicinae ruptis inter se legibus urbes 

Arma ferunt: saevit toto mars impius orbe, 

Ut cum carceribus sese effudere quadrigae 
Addunt se in spatia, et frustra retinacula tendens 
Fertur equis auriga, neque audit currus habenas. 

Ita cum Marone illi omnes qui inter clamores trium¬ 
phales, eosdemque plerumque iniustos, audiunt et plan¬ 
ctus matrum, et miserias familiarum, et gentis inedia 
periturae. 

Horum malorum causa nonnulli, et veteres et no¬ 
strae aetatis homines, bellum quodcumque iniustum 
volunt atque diris devovent. 

Id oppido certum est, bellum propter se susce¬ 
ptum aut declaratum, vel etiam superbiae, praedae, 
aut odii causa, sceleris damnandum esse. Neque male 
in carcerem detrudendi forent, aut fune plectendi, qua 
publici malefactores, omnes quotquot effutiunt bellum 
esse humanae naturae per se consonum et utile, quum 
tamen non sit nisi belluarum naturae conforme. Ubi 
nempe hominem definis « animal rationale» esse, si¬ 
gnificas ipsum ex indole et natura propria rationi, con¬ 
scientiae, aequitati, honori cedere; ubi autem cedere 
vis soli violentiae, eum facis « animal irrationale ». 

Id e contra certum est, societatem non minus 
quam individuum hominem appetere natura et debito 
pacem, quae sit «tranquillitas ordinis», quaque pro¬ 
curetur unitas voluntatum individualium in eumdem 
finem conspirantium ; idque esse bonum commune. 
Itaque pax appetenda est tum domi, tum in bello, 
neque bellum indicendum est nisi ut pax, seu tran¬ 
quillitas ordinis vel in tuto ponatur, vel laesa vindi¬ 
cetur et instauretur. 

Hinc, rursus, ubi laesa fuere societatis iura, iudice 
Terentio : « Omnia prius experiri verbis quam armis 
sapientem decet». 

Laudandi eximie sunt propterea homines illi, qui 
vel tribunal .inter nationes instituere tentarunt, vel pro¬ 
curant ut populorum Rectores colloquia de iuribus suis 
habeant, priusquam ad armorum sortem recurratur. Hi 
sane sunt de genere humano benemerentes proclamandi; 
et quidem eo solemnius, quo huiusmodi colloquia vel 
tribunalis decisa magis ad iustitiam accedent quam 
arma et armorum fortuna, quum pateat ex logica et 
historia victoriam vel cladem non esse plerumque iuxta 
dictamina iustitiae, sed e contra iniustitiam novam 
priori additam, atque «grande latrocinium», ut ait 
Augustinus, novis facinoribus auctum. 

Evanuit utique illa superstitio qua vulgus opinabatur 
«duella iudiciaria» non resolVi nisi iuste, eo quod 


scilicet omnis victoria pro iure staret; sed vero vehe¬ 
mentius aetate hac nostra ea saevit de bello ipso, quasi 
non nisi iusti vincerent, iniusti vincerentur. Haec est 
barbaries iurisque naturalis solemnissima offensio. 

Attamen negandum nullatenus est, ubi graviter bo¬ 
num societatis laeditur, vel in periculum adducitur, 
nec potest'rationibus restitutio obtineri, vel salvatio 
haberi, tunc, quasi inter duo mala minus eligendo, ad 
arma recurri posse; in quo discrimine bellum quasi 
pars iustitiae vindicativae evadit. 

Quod egregie, more suo, explanat Angelicus : «Ad 
hoc quod aliquod bellum sit iustum, tria requiruntur: 

« Prima quidem auctoritas principis, cuius mandato 
bellum est gerendum. Non enim pertinet ad personam 
privatam bellum movere, quia potest ius suum in iu- 
dicio superiori prosequi. Similiter etiam quia convo¬ 
care multitudinem, quod in bellis oportet fieri, non 
pertinet ad privatam personam. Quum autem cura rei- 
publicae commissa sit principibus, ad eos pertinet 
rempublicam civitatis vel regni, seu provinciae sibi 
subditae tueri. Et sicut licite defendunt eam mate¬ 
riali gladio, contra interiores quidem perturbatores, 
dum malefactores puniunt, secundum illud Apostoli ad 
Rom. 13: — Non sine causa gladium portat; minister 
enim Dei est, vindex in ira ei qui male agit, — ita 
etiam gladio bellico ad eos pertinet rempublicam tueri 
ab exterioribus hostibus. Unde et principibus dicitur 
in Ps. 81: Eripite pauperem, et egenum de manu pecca¬ 
toris liberate,— Unde Augustinus dicit Contra Faustum, 
lib. 23, cap. 3: Ordo naturalis mortalium paci accom¬ 
modatus hoc posuit, ut suscipiendi belli auctoritas atque 
consilium penes principes sit. 

« Secundo requiritur causa iusta, ut scilicet illi qui 
impugnantur propter aliquam culpam, impugnationem 
mereantur. Unde Augustinus dicit in libro 83, Super 
Iosue, (qu. 10) iusta bella ea diffiniri quae ulciscuntur 
iniurias, si gens vel civitas plectenda est, quae vel vin¬ 
dicare neglexerit, quod a suis improbe factum est, vel 
reddere quod per iniuriam oblatum est. 

Tertio requiritur ut sit intentio bellantium recta; 
qua scilicet intenditur vel ut bonum promoveatur, vel 
ut malum vitetur. Unde Augustinus in libro De verbis 
Domini: Apud veros Dei cultores etiam illa bella pec¬ 
cata non sunt quae non cupiditate aut crudelitate, sed 
pacis studio geruntur, ut mali coerceantur, et boni 
subleventur. — Potest autem contingere ut si sit le¬ 
gitima auctoritas indicentis bellum, et causa iusta, nihi¬ 
lominus propter pravam intentionem bellum reddatur 
illicitum. Dicit enim Augustinus, in libro Contra Fau¬ 
stum , cap. 74: Nocendi cupiditas, ulciscendi crudelitas, 
impacatus et implacabilis animus, feritas debellandi, 
libido dominandi, et si qua sunt similia, haec sunt 
quae in bellis iure culpantur. (2 2> e q. 40, a. 1) ». 

Id quod dixit sanctus Doctor, nempe bellum ab 
auctoritate suprema indicendum esse, intellige de utro¬ 
que bello, offensivo scilicet et defensivo, cum hac tamen 

differentia, illud non nisi auctoritate praedicta indici 
posse; circa istud autem, in casu invasionis repen¬ 
tinae, ab omnibus, praesumpta potestatis supremae 
licentia,, resisti posse, atque vim vi repelli. 

Causa autem iusta est imprimis causa gravis, v. gr. 
iniuria gravis illata, recuperatio provinciae aut alicuius 
gravis debiti, auxilium hosti iniusto delatum, violatio 
pacti gravis, denegatio tributi iusti, etc. Si quis autem 
iniuriam levem in se et in circumstantiis passus per 
bellum castigare tentaret, ille sane contra honestatem 
pariter ageret. 

Causa iterum iusta erit, quum damnum illatum non 
possit aliter quam per bellum reparari: unde nemo po¬ 
test bellum indicere nisi prius ratione rem accommo¬ 
dare frustra tentaverit. 

Id ceterum nota, bellum etsi in se non possit esse 
utrinque iustum, esse posse tamen iustum ab utraque 
parte in opinione, propter bonam fidem utrinque ha¬ 
bitam. 

Causa iusta demum erit, quae tum certa tum certo 
gravis sit: ubi autem, iuxta optimatium aestimationem, 
dubia agnoscatur, bellum, quod est malum adeo grave, 
non potest indici, nisi adversarius compensationem pro 
rata dubii offerre noluerit. 

Sed vero, proh dolor! haec civitatis Christianae 
principia inter Christianos dimittuntur, nec legitur de 
ullo principe, excepto uno sancto rege Franciae Lu- 
dovico IX, qui conscientiae examen de hisce instituerit. 

Adverte, populos et principes qui armis suis unice 
fidunt, armis demum quandoque cessuros; tutius autem 
stare qui principiis iustitiae et honestatis nituntur. Id 
statuerat Tullius : « Armis Italia non potest vinci, nec 
Graecia disciplinis. ( Rhetor . lib. IV)». Quod si erravit 
de Italia armis nunquam vincenda; recte dixit de Grae¬ 
cia in disciplinis invincibili. 

Id meminerint aetatis huius nostrae homines, qui 
dum'simul praeesse ceteris cupiunt, non nisi armis 
suis, more barbarorum, fidunt; illos grandiores’ atque 
illustriores perpetuo fore populos, qui saniores rectio- 
resque rationis normas in suo aliorumque tuendo i ure 
observaverint, praedicaverint, in praxim deduxerint. 

Ceteri autem non nisi vel intellectu, vel moribus 
infimi apud historiam habebuntur. 

I. I. B. 


EX BATAVIA. 

De certamine poetico Hoeufftiano anni MCMXII. 

Accepimus, et libenter edimus: 

Die x huius mens. Martii iivconventu Ordinis litte¬ 
rarii Academiae Regiae Disciplinarum Nederlandicae 
relatum est de XXXVIII carminibus, quae Amstelo- 
damum missa erant ut de praemio Hoeufftiano anni 
aicmxii certarent. Horum aureo numismate dignum iu- 
dicatum est carmen inscriptum Amaryllis , cuius auctor 
apparuit Raphciel Carrozzari Mediolanensis. Praeterea 


prelo dabuntur septem carmina praestantissima, si 
poetae ante Kalendas Iunias veniam dederint scidulas 
aperiendi. Sunt autem his titulis: Vox patriae, Aeriae 
vo 'es, Duo insontes, Alma quies, Titanicae interitus , 
Alumnus Virgilii , In funere Ioannis Pascoli. 

Amstelodami, d. xi m. Martii mcmxiii. 

H. T. Ivarsten, 

Acad. lieg. h. t. ab Actis. 

Scimus praelaudati carminis, cui titulus Duo 
insontes, auctorem esse socium nostrum clarissi¬ 
mum Franciscum Sofia Alessio; cui igitur gratu¬ 
lamur ex animo. V. U. 



FRIDERICUS OZANAM 


Clarissimi huius viri, qui de bonis litteris, de hi¬ 
storia, de philosophia, praesertim vero de religione et 
Christiana caritate eximie meritus est, agitur hoc anno, 
per universum fere orbem, saecularis natalium com¬ 
memoratio. Ortus enim est anno MDCCCXIII Mediolani, 
ubi et aetatem infantilem transegit. Quum tamen pater 
eius, qui medicam exercebat artem, Lugdunum- demi- 
grasset, ibidem Fridericus puer et adolescens litteris 
est institutus. Sexdecim annos natus, tabellioni se di¬ 
scipulum tradidit; quo eodem tempore, multam dedit 
operam variis linguis addiscendis, nempe italicae, an¬ 
gi icae, germanicae, immo etiam hebraicae. Identidem 
scripta quoque edebat, evulgata sive in Commentariis 
periodicis, sive in libellis separatis; cuiusmodi est eius 
opusculum : liifiexions sur la doctrine de Saint-Simon. 

Annum agens decimum nonum, Lutetiam Parisiorum 
se contulit, ubi studia iuridica ulterius prosequeretur 
gradusque academicos acquireret. Et re quidem vera, 
elapso quadriennio, iurium doctor, novumque post 
biennium, doctor bonarum litterarum renuntiatus est; 
summopere laudatus ob duplicem tliesim, quarum al¬ 
tera, latine scripta, agebat De frequenti, apud veteres 
poetas , heroum ad inferos descensu; altera hunc prae¬ 
ferebat titulum : Dante et la philosophie catliolique au 
13* sidcle: quod postremum argumentum auctor deinde, 
copiosius tractatum, in iustum volumen ampliavit. 

Mox Lugdunum reversus, in illa Academia ius 
commercii docuit. Quum tamen anno MDCCCXL va- 
casset in Academia litteraria Parisiensi cathedra « pro¬ 
fessoris aggregati», Fridericus, indicto certamine, prin¬ 
ceps inter aemulos declaratus, munus illud obtinuit; 
nec multo post, defuncto in Academia Sorbonensi doctore 
titulari litterarum exterarum, in eius locum cooptari 
meruit: primus quidem a quatuor decenniis, qui in 
ea studiorum universitate palam se magistrum catho¬ 
licum prodere non vereretur. 

Neque id mirum fuit in nostro, utpote qui a prima 
aetate innocentissime vixisset fidemque catholicam nun- 
















quam occultasset: adeo ut, etiamtura discipulus, ma¬ 
gistros, qui veritates Christianas aut Romanam Eccle¬ 
siam offenderent, confutare non dubitaret, sive verbis 
coram prolatis, sive scriptis in docentium cathedra 
repositis. Praelectiones autem suas summo studio prae¬ 
parabat, praemissa etiam domi oratione ad Deum, sa¬ 
pientiae fontem. 

Anno MDCCCXLV1II, exorta seditione, qua Ludo- 
vicus Philippus rex e throno est deiectus atque omnia 
sunt perturbata, civem se fortem Fridericus exhibuit, 
aiictorque fuit Archiepb copo ut pacifer inter bellantes 
progrederetur. Restituta pace, ad praelectiones suas 
rediit; quas tamen anno MDCCCLII praetermittere 
coactus est, ob valetudinem tot laboribus labefactatam. 

Neque aquae salutares, quas adivit inter Pyrenaeos 
montes, neque caelum Italicum depellere morbum po¬ 
tuerunt. Pisis, ubi aliquamdiu constitit, testamentum 
suum scripsit, mense Aprili a. MDCCCLIII; Massiliae 
vero, morientium sacramentis pie susceptis, spiritum 
Deo reddidit, die VIII Septembris eiusdem anni. Corpus 
eius Parisios delatum, quiescit prope studiosam illam 
pubem, quam tantopere dilexerat, accensis eorum animis 
non minus optimae cuiusque - doctrinae studio, quam 
Christianarum virtutum aemulatione. 

Ozanamii opera omnia, amicorum manu collecta, 
primum typis excusa sunt Parisiis a. MDCCCLV, octo 
voluminibus comprehensa; ac decennio post, auctiora 
prodierunt, in volumina undecim distributa; quorum 
plura in alias etiam linguas conversa sunt. 

Horum praecipua numerantur: La civilisation au 
5 e si&cle. — Les Germains avant le christianisme. — 
Les po&tes franciscains en ltalie au 13 e sidcle. — Do- 
cuments inddits pour servir cl Vhistoire litUraire de 
VItalie. — Etudes germaniques pour servir d Vhistoire 
des Francs, etc. In his scriptis omnibus, insigni erudi¬ 
tione abundantibus styloque puro et eleganti exaratis, 
totus est auctor ut demonstret, quam efficaciter, per 
saeculorum decursus, Ecclesia catholica in recte for¬ 
mandis expoliendisque populorum moribus, in fovendis 
artibus bonisque litteris et doctrinis elaborare non 
destiterit, adeoque de civilitate humani generis meri¬ 
tissima sit. 

Omnium tamen laudum, quae Ozanamii nomini in¬ 
haerent, haec potissima est, quod admirabilem instituit 
societatem, sub vulgato nomine Conferentiarum S. Vin- 
centii a Paulo latissime propagatam. Adscitis enim sibi 
sociis aliquot, qui eosdem atque ipse sensus fovebant, 
apostolatui verbi et calami addere voluit apostolatum 
caritatis, quo nihil efficacius est, ad mentes etiam re¬ 
belles Christo lucrandas. Humilia fuerunt huius instituti 
exordia, uti fieri solet in omni re Deo placita. Pau- 
latim tamen auctus est sociorum numerus, aucta pau¬ 
perum multitudo, quibus subsidia tribuerentur. Pari¬ 
siorum finibus egressa, benemerita haec Societas divul¬ 
gata est in reliquas Galliae urbes; moxque in alias, 
non solum Europae, sed orbis universi regiones est 


dilatata : adeo ut in praesenti fere octo millia stationum 
complectatur, et singulis annis in egenos eroget li¬ 
bellarum circiter centies quinquagies centena millia 
(15.000,000). Quae res eo mirabilior est, quod col¬ 
lectae stipes generatim non a ditissimis hominibus pro¬ 
veniunt, sed plerumque ab iis qui arcta, aut certe non 
tam ampla, fortuna utuntur: quod indicio est, non 
humana, sed divina providentia hasce Conferentias ortas 
esse' atque inniti. 

Aequum igitur erat, ut tanti viri, qui in conditione 
laicali existens, tam eximia sanctitatis exempla prae¬ 
buit, brevis saltem commemoratio et in hoc nostro 
fieret Commentario. 


R. F. 



DE PILARI LUDO 

QUI VULGO APPELLATUR “GOLF 


Qui olim pollicitus sum de pilarum ludo «Golf» 
vulgo nuncupato me in Voce Urbis scripturum, de 
argumenti difficultate semper memor, nunc tandem, 
insufficienter licet, hoc fungi officio aggredior, 

Perantiquus apud Scotos est hic ludus; nec desunt. 
qui eum apud Scotos ortum esse omnino negent, quo¬ 
rum sententia quodammodo firmatur tabulis in conti¬ 
nenti repertis, quae hunc aut huiusmodi ludum exhi¬ 
bent. Asserunt quidam eum originem traxisse e Batavia, 
cuius terrae configuratio esse aptissima ad eum ge¬ 
rendum videtur. (1).Nihilominus quum Batavi eius obliti 
essent, Scoti eum sedule colebant et rursus in Bataviam 
induxerunt, ut in plerasque Europae et Americae partes, 
ubi Scoti « peregrini more suo » vitam forte degunt. 

Nominis ipsius «Golf» aliorumque verborum ad 
eum pertinentium derivatio est incerta, ne dicam ignota. 
Modo autem nec eius historiam nec verborum deriva¬ 
tionem investigo; id unum adnotans «Golf», nihil 
aliud quam «clavam» fortasse signficare; aut potius 
« elavem » ; in similitudinem scilicet « aduncae clavis » 
illius ad trochum agendum adhibitae; de qua Horatius 
(Carm . 3, 24, 57), Propertius (3, 14, 16) et Ovidius 
(Art. amat. 3, 383). Verbum fortasse utrumque e radice 
communi promanavit. 

Pro ludo hoc, qui sub dio semper gerendus est, 
nos habere oportet pilam duram clavulasque, quarum 
illa, ex galbano indico partim facta, magnitudine ovi 
gallinae — modo circularis — colore est alba, quo 
facilius in herba conspiciatur; hae baculorum conver¬ 
sorum persimiles sunt, quorum capita ex ligno, aere, 
ferro ad pilam variis conditionibus locisque feliendam 
perite confecta sunt. 

Elementa quidem seu principia ludi satis pervia sunt 
intellectui. Consistunt enim in pila agenda e car- 
ceribus ad metam quamdam signo notatam, ubi est 
cyathus terrae insertus, quemque in cyathum clavu¬ 
larum ictibus pila agenda est. 

(l) Hae tabulae decimi quinti saeculi ad finem referuntur. Antiquis¬ 
sima mentio huius ludi m Scotia anno MCCCCLVII occurrit. 









Duobus ex lusoribus, quorum uterque suam ipsius 
pilam sequitur, qui ictibus, paucissimis hoc perficit, 
victoriam a prima cursus parte reportat. Sed cursus 
insuete unam tantum metam habet: vulgo plures, vel 
ad duodeviginti, quum campus offeratur idoneus. 



DESCRIPTIO CAMPI AD «GOLF» LUDUM AGENDUM. (N' 1, 2, 

3, 4. 18 metas indicant, seu cyathorum loca; alii, scilicet 

250....300, etc. intervalla inter metas, Anglicis virgis, vulgo 
YARDS computata. — Ad tertiam supra decimam metam effi¬ 
cti huius campi, pilae cursus cursum intercidit metae decimae, 
quod vero imitandum non est.). 

Itaque meta prima fit locus carceribus secundis, 
unde ad alteram progrediatur. Sic prorsus itur ad ma¬ 
xime longinquam, sicque retrorsum, devio paulo itinere, 
usque ad ultimam, quae prope primos omnium carceres 
stat. Qui ad plurimas metas seu cyathos victor eva¬ 
serit, praemium feret. 

Hunc ludum, hercle, non multum difficilem esse di¬ 
xeris: sed mature nimis, quia qualis sit loci natura, per 
quem pila agi oporteat, nondum cagnovisti. Loci enim 
omnium optimi sunt tractus terrae arenaceae et aridae 
praeter oras maritimas iacentes, quales in Scotia ha¬ 
bemus apud Sancti Andreae urbem et Tain et Dornoch; 
quamvis in regionibus interioribus etiam cursus bonos 
fieri posse satis constet. Praeter oras maritimas autem, 
terra inculta longiores tractus offert ad cursus ludi fa¬ 
ciendos, quorum ad quinque millia passuum plus minus 
quidam pertinent. Tumulis, etiam abundant arenae 
vento cumulatae, in quibus gramina 5 brevia cristulae 
iuncorum, genistae spinosae parce florent. Cuniculi 
etiam et cavernae ex arena hic et illic dehiscunt. Ri¬ 
vulus praeterea amoenus et satis profundus fortasse 
per terram transfluit. Hic est cursus; lmec pericula. 
Haud dubium quin medio in cursu sint spatia aperta 
et aequa, quo lusor quisque artis peritus tentat, ut 
pila iaceat quam optime possit. Atqui si in rivulum, 
si in cavernam incidat, eheu ! dicendum est : « Facilis 
descensus.». 

- Sed remeare gradum! Nam gradus est remeandus, 
nec permittitur carceres inter et metas manu ut tanga¬ 
tur pila, nisi perraro ac poena semper soluta; quia lex de¬ 
crevit eam semper esse feriendam, ferendam nunquam. 

Itaque, si certamen non times, in arenam descen¬ 
damus. Pilam habes et clavulas. Itemque ego. Hae 
variis formis et «callidis iuncturis» scienter sunt 


constructae, quaedam ad pilam longe, quaedam in al¬ 
tum abigendam, ut occasio capiatur aut res adversae 
evincantur. Hi pueri qui adsunt asseclae nostri peras 
clavularum portabunt. 

Imprimis, manipulo arenae humidae e cistella ex¬ 
tracto, quae in hanc rem praestat carceribus, parvulum 
facio tumulum, pyramidis forma, cui pilam impono. 

De Alexandro Magno dicitur: «Sufficit huic tumulus, 
cui non suffecerat orbis» ; logica ratione pyramidula 
meo orbiculo sufficiet. 

Magni autem momenti in hoc ludo est ictus primus. 
Longissima igitur clavula utor, quae « propulsatoria » 
vocatur. Hanc, ad summum, sinistra teneo manu leviter, 
firmiter dextra paulo inferius posita, et tali modo «in 
statione manus et membra pugnae paravi», ut quum 
pilam petiverim, nec late nec in jerra currat, nec in 
altum nimis ascendat, sed volatu humiliori longum iter 
conficiat. Tramite quidem noto « sit oculus ad orbem » 
est consilium sapientum. 

Clavulam ergo, capite eius aequo pone pilam ha¬ 
bito, paulisper vacillo, ut pedes meos esse firmos om- 
niaque libera et aequa sentiam;..(« pilam alloqui» id 
vulgo dicitur); eamque extollo adeo ut manus prope 
humerum dextrum sint. Exinde tota curo vi ut de¬ 
scendat quasi circulum, cuius in peripheria punctum sit 
media pila velociter mihi describendum; eoque con¬ 
fecto, manus in humero sinistro, clavula in tergo ni- 



FERNIE, lusorum «Golf» in J 
«pilam alloq 


tuntur. Hoc fieri debet ita ut corpus et membra positio¬ 
nem assumant elegantem et clavigeri huiusmodi pecu- 
| liarem. Sed «oculos sit ad pilam».,. 

En ! longe pervolans transit rivulum aliaque pericula, 
donec tandem loco aperto e.t plano incolumis quiescit. 

— Bene iacet, certe! Tu-ne nunc tentabis, amice 
mi? Nonne semel saltem pilam propellere audeas? Audio 


Clavulam itaque breviorem — («spatulam» vo¬ 
cant) — capio. Per quam, ictu dato, pila cavernam 

revera transivit,. sed in clivo marginis paulatim 

mansit tremula; tandem deorsum in cavernam prae¬ 
postere ruit. 

Nescio, lector carissime, an claviger ipse sis. Sin 
minus, fabulam de Sisypho saltem audivisti, in Tartaris 
nequitias expiantis saxum volvendo ad summum mon¬ 
tem ; quod simul ac fastigium attigit, praeceps ad imum 
redit. Sic de illo fabulantur: atqui claviger imperitus 
iste Sisypho comparandus, cui, iuxta ludi leges, non nu¬ 
merantur ictus ! 

Si tamen solamen aliquod inde repetere volueris,, 
cogita huiusmodi poenam, non aliter ac te et Sisyphum 
illum, ipsos quoque reges nostrae aetatis mulctari 
posse. 

Rex enim Britannorum, eiusque administri, tam res 
gerentes quam emeriti, sunt clavigeri, qui cavernas 
non semper vitare sciunt. Quid ? Nonne senes etiam 
octogenarios et feminas adolescentes pilam in cursu 
sequi solitas videmus, qui ambulationem sub dio cor¬ 
porisque lene exercitium valetudini suae plurimum con¬ 
ferre affirmant ? Sed « Golf » ludus iuvenes bonos mores 
quoque docet; quamvis enim certantes golf inis iocis 
frequentioribus gaudeant, nemo nisi stultus, cito vitan¬ 
dus, malis utitur verbis. Esse iustum erga adversarios, 


FERNIE pilam propulsurus; 


te dicentem tironem esse ; timere ne risum asseclarum 
et adsistentium moveas; alias privatim te prius in 
hoc ludo exercere velle, quam manus publico cursui 
committere. 

Recte quidem. Sequaris igitur mecum pilam, quam 
in parva terrae depressione invenimus. Sed ne me¬ 
moria decidat: « Noli me tangere manu » legem esse. 
Ferream hic clavulam propulsatoria rigidiorem e pera 
deligo, et genibus meis paulo flexis, circulari modo ite¬ 
rum pilam percutere conor. Ah! eam vere expuli, 
caespite e terra fosso; quod cynicum risum tollit as¬ 
seclarum. 

— Num putas - inquiunt - Scotiam iam satis a 
priscis gigantibus effossam, ut tu nunc talem cicatricem 
facias ? 

Nobis vero qui sale et facetiis, neque iis asperis, 
minime indignamur, immo laeto animo perferimus, re¬ 
spondere iuvat: « Adiuva me, sis, hunc caespitem re¬ 
ponere, ne ad instar sit Horatii parmulae « non bene 
relicta ». 

Caespite tandem reposito et represso, pilam nunc 
invenimus ad imam herbae cristulam prope longam 
cavernam arenaceam. Hic vero non bene iacet. Locus 
apertus quidem haud procul est; sed si pilam vehe¬ 
menter percusserim, locum apertum praeteribit ; sin 
secus, in cavernam incidet. 


vicissitudines fortunae risusque asseclarum aequo animo 
tolerare, nec nimis rebus secundis efferri: haec monet 
ludus; haec clavigero discenda omnino. 

Edclerton in Scotia. 

Donaldus Macrae. 


FERNIE post ictum pilae datum. 

ACTA PONTIFICIA 


SSmi. Dni. Nostrii Pii PP. X Litterae Apostolicae, qui¬ 
bus, in memoriam pacis a Constantino Magno Impera¬ 
tore Christi Ecclesiae datae, Universale lubilaeum in¬ 
dicitur. 

PIUS PP. X. 

Universis ChristiMelibus has Nostras litteras inspecturis 
salutem et Apostolicam benedictionem. 

Magni faustique eventus commemoratio, quo sedecim 
abhinc saeculis pax tandem Ecclesiae concessa fuit, 
dum omnes catholicas gentes summa afficit laetitia, 
eisque pietatis opera suadet, Nos movet imprimis ad 
caelestium munerum thesauros aperiendos, ut ex hu- 
iusmodi solemnitate lecti uberesque fructus in Domino 
percipiantur. Par enim est, idemque peropportunum 
videtur, Edictum a Constantino Magno Imperatore Me¬ 
diolani promulgatum concelebrare, quod prope secutum 
est victoriam contra Maxentium, glorioso Crucis ve¬ 
xillo partam, et saevis in Christianos vexationibus fi¬ 
nem faciens, illos in eam libertatem vindicavit, cuius 
pretium divini Redemptoris et Martyrum sanguis fuit. 
Tum demum militans Ecclesia primum ex iis triumphis 
egit, qui qualibet eius aetate omnigenas insectationes 
perpetuo subsequuntur, atque ex eo die potiora semper 
in humani generis societatem contulit beneficia. Nam 
homines superstitioso idolorum cultu paulatim, relicto, 
tum legibus, tum moribus institutisque Christianam 
vitae rationem magis ac magis amplexi sunt, atque ita 
factum est, ut iustitia simul et caritas in terris florerent. 
Consentaneum igitur esse ducimus, hac felici occasione, 
qua tam egregium factum recolitur, Deum, Virginem 
Eius Genitricem et reliquos Caelites, Apostolos prae¬ 
sertim, etiam atque etiam adprecari, ut populi universi 
decus et honorem Ecclesiae instaurantes, ad tantae 
matris gremium confugiant, errores, quibus inconsulti 
fidei inimici eius claritati tenebras obducere nituntur, 
pro viribus depellant, Romanum Pontificem summa 
observantia colant, in catholica denique religione om¬ 
nium rerum praesidium et columen fidenti animo in¬ 
tueantur. Tum sperare licebit, homines oculis ad Cru¬ 
cem denuo fixis, in hoc salutari signo et Christiani 
nominis osores, et effraenatas cordis cupiditates omnino 
devicturos. Verum quo humiles preces, in catholico 
orbe hac saeculari sollemnitate adhibendae, spirituali 
fidelium bono satius cumulentur, eas Plenaria Indul¬ 
gentia in forma Iubilaei locupletandas censuimus, omnes 
Ecclesiae filios vehementer hortantes, ut Nostris suas 
quoque supplicationes pietatisque officia coniungant, 
et hac eis oblata Iubilaei gratia in animorum emolu¬ 
mentum pariter atque in religionis utilitatem quam 
maxime fruantur. Quare de Omnipotentis Dei miseri¬ 
cordia ac Beatorum Apostolorum Petri et Pauli aucto¬ 
ritate confisi, ex illa ligandi solvendique potestate, 
quae Nobis licet immerentibus divinitus data fuit, atque 


auditis etiam VV. EE. NN. S. R. E. Cardd. Inquisito¬ 
ribus Generalibus, praesentium tenore omnibus ac sin¬ 
gulis utriusque sexus Christifidelibus vel in hac alma 
Urbe Nostra degentibus, vel advenientibus ad eam, 
qui hoc vertente anno a Dominica in Albis, ex qua 
saecularia sollemnia in Ecclesiae pacis memoriam in¬ 
cipient, usque ad festivitatem Deiparae Virginis ab 
Immaculata Conceptione inclusive, Basilicas S. Ioannis 
in Laterano, S. Petri Principis Apostolorum ac S. Pauli 
extra muros bis singulas adeant, et ibi aliquandiu pro 
Ecclesiae catholicae et huius Apostolicae Sedis prospe¬ 
ritate et exaltatione, pro haeresum extirpatioue, et 
omnium errantium conversione, pro Christianorum Prin- 
cipum concordia et totius fidelium populi pace et uni¬ 
tate secundum mentem Nostram preces ad Deum ef¬ 
fundant, ac semel intra huiusmodi temporis spatium, 
admissis rite expiatis, caelesti convivio se reficiant, 
atque insuper eleemosynam pro sua quisque facultate 
vel in egenos, vel, si malint, ad pias caussas erogent, 
plenissimam omnium peccatorum Indulgentiam ad instar 
Iubilaei generalis concedimus et impertimus. Iis vero, 
qui ad Urbem convenire nequeant, Plenariam eandem 
largimur Indulgentiam, dummodo sui loci templum vel 
templa, ab Ordinario semel tantum designanda, pari 
temporis intervallo, omnino sexies visitent, et alia pie¬ 
tatis opera, quae superius diximus, integre perficiant. 
Veniam praeterea facimus, ut haec Plenaria Indulgentia 
etiam animabus, quae Deo in caritate coniunctae ex 
hac vita migraverint, per modum suffragii applicari 
possit ac valeat. Concedimus autem, ut navigantes et 
iter agentes, ubi ad sua domicilia seu alio ad certam 
stationem se receperint, operibus suprascriptis peractis, 
et visitata sexies ecclesia cathedrali vel maiori aut 
parochiali loci eorum domicilii seu stationis, eandem 
Indulgentiam consequi licite queant. Regularibus vero 
personis utriusque sexus, etiam in claustris perpetuo 
degentibus, nec non aliis quibuscumque sive laicis, 
sive ecclesiasticis saecularibus vel regularibus, in car- 
cere vel in captivitate exsistentibus, vel aliqua corporis 
infirmitate, seu alio quovis impedimento detentis, qui 
memorata opera, vel aliqua ex iis praestare nequeant, 
ut illa Confessarius in alia pietatis opera commutare, 
vel in aliud proximum tempus prorogare possit, eaque 
iniungere, quae ipsi poenitentes efficere poterunt, cum 
facultate etiam dispensandi super Communione cum 
pueris, qui ad eam nondum admissi fuerint, concedi¬ 
mus item atque indulgemus. Insuper omnibus et sin¬ 
gulis Christifidelibus tum laicis, tum ecclesiasticis sae¬ 
cularibus vel regularibus, cuiusvis Ordinis et Instituti, 
etiam specialiter nominandi, facultatem facimus, ut sibi 
ad hunc effectum eligere possint quemlibet presbyterum 
Confessarium saecularem seu regularem ex actu appro¬ 
batis, et hac facultate fas sit uti etiam monialibus, no- 
vitiis, aliisque mulieribus intra claustra degentibus, 
dummodo Confessarius approbatus sit pro monialibus. 
Talis Confessarius eosdem vel easdem intra dictum 

temporis spatium ad confessionem apud ipsum peragen¬ 
dam accedentes animo praesens lubilaeum consequendi, 
et reliqua opera ad illud lucrandum necessaria adim¬ 
plendi, hac vice et in foro conscientiae dumtaxat ab 
excommunicationis, suspensionis, et aliis ecclesiasticis 
sententiis et censuris, a iure vel ab homine quavis de 
causa latis vel inflictis, etiam Ordinariis locorum et 
Nobis, seu Sedi Apostolicae etiam in casibus cuicumque 
ac Summo Pontifici et Sedi Apostolicae speciali licet 
moclo reservatis, et qui alias in concessione quantumvis 
ampla non intelligerentur concessi, nec non ab omnibus 
peccatis et excessibus, quantumcumque gravibus et 
enormibus, etiam iisdem Ordinariis ac Nobis et Sedi 
Apostolicae, ut praefertur, reservatis, iniuncta ipsis 
poenitentia salutari, aliisque de iure iniungendis, et si 
de haeresi agatur, abiuratis prius et retractatis erroribus, 
prout de iure, absolvere; nec non vota quaecumque 
etiam iurata ac Sedi Apostolicae reservata (exceptis 
semper castitatis, religionis et obligationis, quae a tertio 
acceptata fuerint, seu in quibus agatur de praeiudicio 
tertii, nec non poenalibus, quae praeservativa a peccato 
nuncupantur, nisi commutatio futura indicetur eiusinodi, 
ut non minus a peccato committendo refrenet, quam 
prior voti materia) in alia pia et salutaria opera com¬ 
mutare, et cum poenitentibus huiusmodi in sacris Or¬ 
dinibus constitutis, etiam regularibus, super occulta 
irregularitate ad exercitium eorumdem Ordinum, et ad 
superiorum assecutionem dumtaxat contracta, dispen¬ 
sare possit ac valeat. Non intendimus autem per prae¬ 
sentes super alia quavis irregularitate, sive ex delicto 
sive ex defectu, vel publica vel occulta aut nota, aliave 
incapacitate, aut inhabilitate quoquo modo contracta 
dispensare, vel aliquam facultatem tribuere super prae¬ 
missis dispensandi, seu habilitandi et in pristinum sta¬ 
tum restituendi etiam in foro conscientiae; neque etiam 
derogare Constitutioni cum appositis declarationibus 
editae a fel. rec. Benedicto XIV decessore Nostro, 
quae incipit «Sacramentum Poenitentiae» neque de¬ 
mum easdem praesentes iis, qui a Nobis et Apostolica 
Sede vel aliquo Praelato seu Iudice ecclesiastico no- 
minatim excommunicati, suspensi, interdicti, seu alias 
in sententias et censuras incidisse declarati, vel publice 
denunciati fuerint, nisi intra praedictum tempus satis¬ 
fecerint, et cum partibus, ubi opus fuerit, concorda¬ 
verint, ullo modo suffragari posse aut debere. Quod si 
intra praefinitum terminum, iudicio Confessarii, satis¬ 
facere non potuerint, absolvi posse concedimus in foro 
conscientiae hd effectum dumtaxat assequendi Indul¬ 
gentias Iubilaei, iniuncta obligatione satisfaciendi sta- 
tim ac poterunt. — Quapropter in virtute sanctae obe- 
dientiae praesentium tenore districte praecipimus, atque 
mandamus omnibus Ordinariis locorum ubicumque exi- 
stentibus, eorumque Vicariis et Officialibus, vel, ipsis 
deficientibus, illis, qui curam animarum exercent, ut 
quum praesentium Litterarum transumpta aut exempla 
etiam impressa acceperint, illa per suas ecclesias ac 


dioeceses, 'provincias, civitates, oppida, terras et loca 
publicent, vel publicanda curent, populisque etiam verbi 
Dei praedicatione, quoad fieri possit, rite praeparatis, 
ecclesiam seu ecclesias visitandas, ut supra, designent. 
— Non obstantibus Constitutionibus et Ordinationibus 
Apostolicis, praesertim quibus facultas absolvendi in 
certis tunc expressis casibus ita Romano Pontifici pro 
tempore existenti reservatur, ut nec etiam similes vel 
dissimiles indulgentiarum et facultatum huiusmodi con¬ 
cessiones, nisi de illis expressa mentio vel specialis 
derogatio fiat, cuiquam suffragari possint; nec non re¬ 
gula de non concedendis indulgentiis ad instar, ac 
quorumcumque Ordinum, et Congregationum sive In¬ 
stitutorum etiam iuramento, confirmatione Apostolica, 
vel quavis firmitate alia roboratis statutis, et consue-' 
tudinibus, privilegiis quoque induitis, et Litteris Apo- 1 
stolicis eisdem Ordinibus, Congregationibus et Institutis 
illorumque personis quomodolibet concessis, approbatis 
et innovatis; quibus omnibus et singulis etiamsi de 
illis eorumque totis tenoribus specialis, specifica, ex¬ 
pressa et individua, non autem per clausulas generales 
idem importantes, mentio seu alia quaevis expressio 
habenda, aut alia aliqua exquisita forma ad hoc ser¬ 
vanda foret, illorum tenores praesentibus pro sufficien¬ 
ter expressos, ac formam in iis traditam pro servata 
habentes, hac vice specialiter nominatim et expresse 
ad effectum praemissorum derogamus, ceterisque con¬ 
trariis quibuscumque. Ut denique praesentes Nostrae, 
quae ad singula loca deferri non possunt, ad omnium 
notitiam facilius deveniant, volumus, ut praesentium 
transumptis, vel exemplis etiam impressis, manu ali¬ 
cuius Notarii publici subscriptis, et sigillo personae in 
dignitate ecclesiastica constitutae munitis, ubicumqne 
locorum et gentium eadem prorsus fides habeatur, quae 
haberetur ipsis praesentibus, si forent exhibitae vel 
ostensae. 

Datum Romae apud S. Petrum, sub annulo Piscato¬ 
ris, die viti Martii mcmxiii, Pontificatus Nostri anno x. 

De speciali mandato Ssmi. 

L. f S. 

R. Card. MERRY DEL VAL, 
a Secretis Status 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione S. Officii. (Sect. de Indiligentiis). 

Dubia circa Missas tricenariasGregorianas et altaria 
item Gregoriana. 

I. — Utrum sit necessarium quod Missae triginta, 
quae Gregorianae appellantur, celebrentur triginta die¬ 
bus continuis sine interruptione? — Resp. Affirmative, 
prout in decisis a S. Congregatione Indulgentiarum, 
d. xiv mens. Ianuarii mdccclxxxix. 

II. — Utrum in casu satisfaciat sacerdos, qui eadem 
die bis vel ter, vel per se (v. gr. die Natalis Domini) 
vel per alios, celebrationem reassumat, ita ut triginta 
dierum spatio Missae omnes celebrentur? — 1iesp. 
Negative. 

III. — Utrum idem sacerdos teneatur alium sibi 
substituere celebraturum Missam aliquam tricenariam? 
— Resp. Affirmative. 

IV. — Utrum quis satisfaciat obligationi curandi 
tricenarium Gregorianum, si pluribus sacerdotibus tri¬ 
ginta Missas Gregorianas distributas committat, eadem 
die vel paucorum dierum spatio omnes celebrandas ad 
dictam intentionem? — Resp. Negative. 

V. — Utrum diebus in tricenario occurrentibus, in 
quibus Missa de requie a rubricis permittitur, ipsa legi 
debeat ad onus tricenarii Gregoriani satisfaciendum? — 
Resp. Negative; poterit tamen laudabiliter legi, pie¬ 
tatis gratia erga defunctum, diebus quibus licet et 
decet. 

VI. — Utrum altare S. Gregorii in Monte Coelio 
de Urbe sit vere ac proprie privilegiatum? — Resp. 
Affirmative, iuxta Rescriptum ex audientia SS. d. xvm 
mens. Februarii mdcclii. 

VII. — Quaenam requirantur conditiones ad obti¬ 
nendum privilegium Altaris Gregoriani «. ad instar »? — 
Resp. Deinceps Altaria Gregoriana non esse concedenda. 

VIII. — Utrum concedatur privilegium personale 
Altaris Gregoriani «ad instar»? — Resp. Negative. 

IX. — Quid dicendum de concessionibus Altaris 
Gregoriani personalis forsitan iam factis? — Resp. Ha¬ 
beantur ut merae concessiones Altaris personalis sim¬ 
pliciter privilegiati. 

(Ex decr. d. xi mens. Decembris mcmxii). 

Ex Congregatione de Religiosis. 

Decretum circa Monialmm et Sororum confessiones. 

I. — Unicuique religiosae communitati tum Monia- 
lium tum Sororum, regulariter, unus dumtaxat detur 
Confessarius ordinarius: nisi ob magnum ipsarum nu¬ 
merum, vel aliam fustam causam, alterum vel plures 
dari oporteat. 

II. — Confessarius ordinarius, regulariter, non ultra 
triennium in hoc munere permaneat. Episcopus tamen 
seu Ordinarius eum ad secundum, immo etiam ad ter¬ 
tium triennium confirmare poterit: 

a) si ob sacerdotum ad hoc officium idoneorum 
penuriam aliter providere nequeat; vel, 

b) si maior Religiosarum pars, earum quoque quae 
in aliis negotiis ius non habent ferendi suffragium, in 
eiusdem Confessarii confirmationem, per secreta suf¬ 
fragia, convenerit; dissentientibus tamen, si velint, 
aliter providendum erit. 

III. — Pluries in anno, unicuique religiosae commu¬ 
nitati detur Confessarius extraordinarius, ad quem om¬ 
nes Religiosae accedant oportet, saltem ut benedictio¬ 
nem accipiant. 


IV. — Unicuique domui religiosae aliquot ab Or¬ 
dinario sacerdotes deputentur, quos Religiosae in ca¬ 
sibus particularibus, confessionis peragendae causa, 
facile vocare queant. 

V. — Si qua Religiosa, ad animi sui quietem et 
maiorem in via Dei progressum, aliquem specialem 
Confessarium vel moderatorem spiritualem postulet, 
erit facile ab Ordinario concedendus; qui tamen invi¬ 
gilabit ne ex hac concessione abusus irrepant: quod 
si irrepserint, eos caute et prudenter eliminet, salva 
tamen qonscientiae libertate. 

VI. — Si Religiosarum domus Ordinario loci sub- 
iecta sit, hic eligit sacerdotes a confessionibus tum 
ordinarios tum extraordinarios; si vero Superiori regu¬ 
lari, hic Confessarios Ordinario loci praesentet, cuius 
est iisdem audiendi confessiones potestatem concedere. 

VII. — Ad munus Confessarii sive ordinarii, sive 
extraordinarii, sive specialis, deputari possunt sacer¬ 
dotes, tum e Clero saeculari tum, de Superiorum li¬ 
centia, e Clero regulari, dummodo tamen nullam ha¬ 
beant in easdem Religiosas in foro externo potestatem. 

VIII. — Hi Confessarii, qui annos quadraginta ex¬ 
pleverint oportet, morum integritate et prudentia emi¬ 
neant; at Ordinarius, iusta de causa, et onerata eius 
conscientia, ad hoc munus eligere poterit sacerdotes, 
qui nondum ea aetate sint, modo memoratis animi lau¬ 
dibus excellant. 

IX. — Confessarius ordinarius non potest renun¬ 
tiari extraordinarius, et, praeter casus in articulo 2 
recensitos, rursus eligi ut ordinarius, in eadem com¬ 
munitate, nisi post annum ab expleto munere. Extraor¬ 
dinarius immediate ut ordinarius eligi potest. 

X. — Confessarii omnes sive Monialium sive Soro¬ 

rum, caveant ne interno vel externo communitatis re¬ 
gimini sese immisceant. - j 

XI. — Si qua Religiosa extraordinarium Confessa¬ 
rium expetat, nulli Antistitae liceat, vel per se vel per <j 

alios, neque directe neque indirecte, petitionis ratio¬ 
nem inquirere, petitioni verbis vel factis refragari, aut 

quavis ratione ostendere se id aegre ferre: quod si ita 
se gesserit, a proprio Ordinario moneatur; si iterum 
id ipsum peccaverit, ab eodem deponatur, audita ta¬ 
men prius sacra Congregatione de Religiosis. 

XII. — Omnes Religiosae de sociarum confessioni¬ 

bus nullo modo inter se colloquantur, neve eas sorores 
carpere audeant, quae apud alium, quam deputatum, 1 
confessionem peragant; secus ab Antistite vel ab Ordi- . 

nario puniantur. 

XIII. — Confessarii speciales, ad monasterium, seu 
domum religiosam vocati, si intelligant Religiosas nulla 
iusta causa vel necessitatis vel utilitatis spiritualis ad 
ipsos accedere, eas prudenter dimittant. Monentur prae¬ 
terea omnes Religiosae, ut facultate sibi concessa spe¬ 
cialem petendi Confessarium sic utantur, ut, rationibus 
humanis sepositis, tantummodo spirituale bonum et ma¬ 
iorem in religiosis virtutibus progressum intendant. 






DIARIUM VATICANUM 


XIV. — Si quando Moniales aut Sorores extra pro¬ 
priam domum, quavis de causa, versari contigerit, li¬ 
ceat iis in qualibet ecclesia vel oratorio, etiam semi- 
publico, confessionem peragere apud quemvis Confes- 
sarium pro utroque sexu adprobatum. Antistita neque 
id prohibere, neque de ea re inquirere potest, ne in¬ 
directe quidem; Religiosaeqne nihil Antistitae suae 
referre tenentur. 

XV. — Moniales omnes aut Religiosae, quum gra¬ 
viter aegrotant, licet mortis periculum absit, quemli¬ 
bet Sacerdotem ad confessiones excipiendas adproba¬ 
tum arcessere possunt, eique, perdurante gravi infir¬ 
mitate, quoties voluerint, confiteri. 

XVI. — Hoc Decretum servandum erit ab omnibus 
religiosis mulierum familiis, votorum cum solemnium, 
tum simplicium, ab Oblatis .aliisque piis communitati¬ 
bus, quae nullis votis obstringuntur, etiamsi Instituta 
sint tantum dioecesana. Obligat etiam communitates, 
quae.in Praelati regularis iurisdictione sunt; qui nisi 
fidelem observantiam huius Decreti curet, Episcopus 
seu Ordinarius illius loci id agat ipse tamquam Apo- 
stolicae Sedis Delegatus. 

XVII. — Hoc Decretum Regulis et Constitutionibus 
uniuscuiusque religiosae familiae addendum erit, et 
publice legendum lingua vulgari in Capitulo omnium 
Religiosarum, semel in anno. 

(D. iii mens. Februarii mcmxiii). 

Ex Congregatione Rituum. 

Dubia de c eremoniis quibusdam servandis coram Au¬ 
gustissimo Sacramento , adsistente vel celebrante Episcopo. 

I. — In solemni benedictione cum sanctissimo Eu¬ 
charistiae Sacramento, quando episcopus assistit cappa 
indutus, et ponit incensum in thuribulo, debetne etiam 
ipse thuriferare SSinum. Sacramentum? — Resp. Af¬ 
firmative, iuxta decretum n. 3035 Briocen., 21 Iulii 
1855, ad 1. 

II. — Si praedicta benedictio solemnis detur post 
vesperas pontificales, presbyter assistens throno, debet 
genuflectere a dextris episcopi in infimo gradu alta¬ 
ris, eique ministrare incensum ac demum porrigere 
ostensorium pro benedictione impertienda? — Resp. 
Presbyter assistens accedit ad episcopum tantum pro 
ministrando incenso et thuribulo ad incensationem; 
mox locum cedat diacono assistenti qui deinde osten¬ 
sorium episcopo est porrecturus. 

III. — Si aliquando contingat, ut episcopus Missam 
pontificalem celebret coram augustissimo Sacramento 
exposito, debetne ipse canere Gloria et Credo et legere 
Epistolam atque Evangelium in throno, more solito abs¬ 
que mitra? — Resp. Affirmative in casu: sed iuxta mo¬ 
rem et consuetudinem ecclesiarum cathedralium et con¬ 
gruenter menti Caeremonialis Episcoporum, lib. I, c. 12, 
num . 8 et 9, episcopus se abstinet a celebranda Missa pon¬ 
tificali coram sanctissimo Sacramento publice exposito. 

(Ex decr. d. viii mens. Februarii mcmxiii). ,, 


(Mense Martio mcmxiii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem : 
MaximilianusBrenner doctor. Collegii Teutonici ad S. Mariae 
de Anima in Urbe rector nuper cooptatus; Vincentius Mi- 
suraca, a Secretis Apostolicae Legationis Washingtoniensis 
electus; De Caraman, Comes, eiusque uxor; Dessewffy, Co- 
mitissa; Lomer Gouin, doctor, Quebecensis civitatis admi¬ 
nister primus; Friderica Isenburg, Princeps foemina; Flo- 
rinda De Liedekerke, Comitissa ; Camillus Rospigliosi, 
Princeps Urbanus, Pontificiae nobilium stipatorum cohorti 
praefectus, ascriptivorum militum agmen coram adducens; 
De Sanmarzano, Comitissa; Bentivoglio De Aragona, Mar- 
chio; Nani-Mocenico, Comes, eiusque uxor; Gonzales, Mar- 
chio; Paty du Clam, Tribunus militum. 

Pontificiae electiones. 

Provisio Ecclesiarum. — Per S, Congregationis Consi- 
storialis decreta SSmus. D. N. Pius PP. X has quae se¬ 
quuntur ecclesias de proprio pastore providit; scilicet: Ca- 
thedrali ecclesiae Novae Segobiae praefecit r. p. d. Pe¬ 
trum Iosephum Hurth, hactenus episcopum tit. Milopota- 
mensem; tit. eccl. episc. Thasensi sacerdotem Emericum 
Bjelit, vicarium castrensem et canonicum eccl. cath., Ma- 
gnovaradiensis ritus latini in Hungaria; cathedr. eccl. de 
Aguas Calientes r. p. d. Ignatium Valdaspino y Diaz, 
hactenus episcopum de Sonora; cath. eccl. Elphinensi sac. 
Bernardum Coyne, parochum loci vulgo Boyle et canonicum 
theologum Elphinensem; cath. eccl. Carolinopolitanae sac. 
Henricum 0’ Leary, parochum loci vulgo Bathurst in dioe¬ 
cesi Chatamensi; cath. eccl. Kearneyensi sac. Iacobum Al- 
bertum Duffy, rectorem ecclesiae cathedr. Cheyennensis 
et cancellarium episcopalis curiae eiusdem dioecesis; ca¬ 
thedr. eccl. Ebroicensi r. p. d. Ludovicum Ioannerri DA 
chelette, hactenus episcopum tit. Hierapolitanum; tit. eccl. 
episc. Miletopolitanae sac. Alexium Charost, canonicum 
eccl. metropolitanae Rhedonensis, ibique vicarium gene¬ 
ralem, quem constituit auxiliarem revmi. archiepiscopi Ca- 
meracensis pro vicariatu generali Insulensi, recens consti¬ 
tuto; cath. eccl. Piahunensi sac. Quintilium Rodrigues de 
Oliveira e Silva, presbyterum dioec. Fortalexiensis, ibidem 
parochum loci vulgo Orato. 

Brevi autem apostolico r. d. Stephanus Larue, e Socie¬ 
tate Missionariorum ad Afros nominatus est episcopus tit. 
Thuburbitanus et Vicarius Apostolicus novi vicariatus de 
Banguelo in Africa ceptrali. 

— R. p. d. Dominicus Mannaioli, episc. tit* Pomarjen.; 
r. d. Ioannes Prior, S. Romanae Rotae Auditor; r. d. U- 
baldus Mannucci et r. p. Ildebrandus Hopfl 0. S. B. in 
collegium Consultorum S. Congnis. Indicis adsciscuntur. 

— R. p. d. Ioannes Oberti, episcopus Salutiarum, inter 
episcopos Pontificio solio adstantes adnumeratur. 

- R. d. Vincentius Misuraca a secretis dicitur Aposto¬ 
licae Legationis apud Civitates Foederatas Americae Septen¬ 
trionalis. 

— Purpuratus Pater Dominicus Ferrata, praefectus S. 
Congnis. Sacramentorum, qui XXIV Coetui Eucharistico 
praeficiat, Melitae proxime habendo, deputatur, tamquam 
Pontificis Legatus. 

Vita functi viri clariores. 

Die xxii mens. Martii mcmxiii, Romae diutino morbo 
confectus placide quiescit in Domino Purpuratus Pater 

Petrus Respighi, Cardinalis in Urbe Vicarius, vir pientissi- 
mus ac virtuti simillimus. Bononiae natus erat d. xxn mens. 
Septembris iviDcccxLJii •, episc. Guastallen. creatus ann. 
mdcccxci ; ad Met.-opolitanam Ferrariensem promotus ann. 
mdcccxcvii; iu Sacrum Senatum cooptatus an. mdqccxcix, 
annoque post Urbis Vicarius electus. 


A N NAL E S 

Balkanicum discrimen. 

Alius iam pertransiit mensis, quum tamen illa 
pax, quae tam imminens videbatur, concludi ne¬ 
quiverit. Etenim cetera Europae gubernia, quae in 
eam tam bona voluntate conspirant, superioribus 
eventibus edocta, non prius Turcicae novae de sua 
intercessione rogationi assenserunt, quam hinc 
Turearum administri inde Balkanici socii, non 
tantum rei definitionem omnem se ipsis tradere 
ultro profiterentur, sed suas cuiusque rationabiles 
in casu exspectationes exponerent. Quum vero Bal¬ 
kanicum foedus declarasset, se conflictus resolu¬ 
tionem magnarum Europae. civitatum studio li¬ 
benter committere, dummodo tamen nonnullae 
condiciones servarentur, quae non certe, et Tur- 
, cico imperio, et ipsis magnis Europae civitatibus 
acceptabiles erant, responsum redigi oportuit, foe¬ 
deratis populis suadens, ut ab exaggeratis prae- 
tensionibus desisterent, praesertim de belli indem¬ 
nitate, de finibus Bulgariae ad Midiam ac Rodosto 
producendis; de Scodra Montisnigri regno, de 
Aegei insulis Graeciae addicendis. Quin etiam, de 
Scodrae obsidione,, tum Montisnigri tum Serbiae 
rex moniti sunt de suorum conatuum inutilitate, 
quum iam uno animo Scodrae possessio Albaniae 
civitati decreta fuerit. Quum denique Montisnigri 
gubernium huiusmodi monita spernere apparuerit 
atque in suo proposito instare, ipsis monitis ad¬ 
ditae minae. 

Rebus ita ^sese volventibus, transegit inutiliter 
tempus, armorum furor minime remissus est, et 
Adrianopolis urbs tandem in deditionem concessit. 
Hic revera fuit totius belli hucusque acti militaris 
item ac 1 politicus eventus maximus; quamquam 
nunc influxum valde sensibilem circa discriminis 
solutionem allaturus non erit: nemo enim dubitabat, 
quin illius urbis possess : o Bulgaris concedenda foret; 
neque est credendum Serbos, qui suam operam in 
Adrianopolis obsidionem, nec eam levem, contu¬ 
lerunt, postulata sua hodie aucturos, quum quaestio 
omnis in id iampridem reducta fuerit, ut de una 
aut altera finium via trans Adrianopolim consensus 
haberetur. 

Speramus fore ut in proximo numero pacem, 
tandiu tamque impense a cultis omnibus huma¬ 
nisque hominibus invocatam, enunciari tandem 
nobis liceat! 


PUBLICI PER ORBEM COETUS 

leg-ibus ferendis 


In Angi ia regali oratione nova sessio inaugurata, 
confirmataeque optimae Angliae cum ceteris po¬ 
pulis rationes tum a rege ipso, tum deinceps ab 
Asquith et Churchill administris. 

In Gallia quum senatus comitiorum reforma¬ 
tioni a gubernio proposita suffragium negasset, 
Briand ei usque collegae ab officio se abdicarunt; 
novumque administrorum collegium suffectum, prae¬ 
side Barthou. 

In Graecia novus rex Constantinus coram po¬ 
puli legatis iufamentum fidelitatis regni legibus 
emisit. 

In Helvetia conventio de Gothardo monte agi¬ 
tatur, legis rogationi, ab administris propositae, le¬ 
gatis natione Gallis acriter refragantibus. 

In Hungaria lex de iure suffragii reformando 
tandem approbata. 

In Italia disceptationes rationum accepti et ex¬ 
pensi occasionem praebuerunt civilium et extera¬ 
rum rerum administris firma proposita sua decla¬ 
randi, magno legatorum plausu accepta. 



PER ORBEM 


Die ii mens. Martii mcmxiii New-Castle ad ur¬ 
bem vaporitraha in curruum seriem electride acto¬ 
rum Tynemouth profectam vehementer occurrit: 
viatores quatuor supra triginta gravibus vulneribus 
afficiuntur. 

— d. iv Bircucae, Tripolitaniae in oppido, ther¬ 
marum Romanarum reliquiae insignes reperiuntur. 

— d. v Woodrowius Wilson, novus in Civita¬ 
tibus Foederatis Americae Septentrionalis rei pu¬ 
blicae praeses, in imperii possessionem Washing- 
tonii immittitur. 

— d. vi Petropoli in urbe capite, atque per 
Russicum Imperium omne, centenaria tertia dies, 
ex quo Romanoff genus summam obtinuit in Russia 
potestatem, sollemniter peragitur. 

Ad Heligoland sinus decussans navis Germanica, 
cui nomen York per noctis tenebras navem quan- 
dam torpedinibus iaciendis offendit atque submer¬ 
git. Classiarii centuriones quatuor, militesque se- 
xaginta sex misere pereunt. 

— d. vili Baltimorensi in portu dynamitis pul¬ 
veris acervi fortuito incenduntur, ingentiaque dam¬ 
na longe lateque circum perferunt. 

— d. xn Guajimquilapa, Guatemalensis urbs, 
ingenti terrae motu pessumdatur. 

— d. xiv Provencal, Luisianae civitatis urbs, 
turbine subvertitur. 

— d. xvi Lawson, Australiensis doctor, austri¬ 
narum regionum explorator, terram a se nuper 
repertam, ad centesimum primum longitudiirs gra¬ 
dum productam atque a Georgio V rege nuncu¬ 
patam, in Angliae dictionem redigit. 

— d. xvn Georgius I, Graecorum rex, dum in 
urbe Thessalonica, recens suae ditioni armis sub- 
iecta, tranquille deambulat, ab insano quodam 
Alexandro Schinas, homine socialistarum factioni 
addicto, manuballistulae ictu nefarie interimitur. 
Strenuus comploratusque vir, Gulielmus nomine, 
e Danorum regia stirpe natus erat Copenaghen 
d. xxiv mens. Decembris mdcccxlv ; ac d. xv mens. 
Octobris mdccclxvii uxorem duxerat Olgam Co- 
stantinowna Romanow-Holstein-Gottorp, Magnam 
Imperialis Russicae stirpis Ducissam, a qua liberos 
sex accepit. Quinquagesimum nunc regni annum 
agebat, a nationali Graecorum coetu, iuxta con¬ 
ventionem d. v mens. Iunii mdccclxiii Londini a 
Gallia, Anglia et Russia firmatam, ipsi oblati, 
quod magna cum omnium laude tenuit. Ei succedit 
Constantinus filius, natu maximus, Spartae Dux, 
Athenis ortus d. n mens. Augusti mdccclxviii. 

.— d. xxi atrae procellae in nordica America, 
atque praecipue in Mississipi fluminis valle furunt, 
maxima tum rerum tum hominum ruina. 

— d. xxii Bonilla, Honduras reipublicae praeses, 
Washingtonii obit. 

— d. xxvi ex Civitatum Foederatarum Ame- 
ricae Septentrionalis regione Ohio nunciant, victi- 

, marum numerum ex saevientibus tempestatibus 
millia quinque illic superasse. Ad ruinam augendam 
inundationes sequuntur. 

— d. xxix Schleiz, in castro ad Gera, supremum 
obit diem Henricus XIV, Reuss Germanici prin¬ 
cipatus dominus, Coburgi natus d. xxvm mens. 
Maii mdcccxxxii. 

— d. xxx Spetiae in sinu, adstante Italorum 
rege et regina, loricata nova Italicae classis navis, 
cui ab «Andrea Doria» nomen, in mare immittitur. 

LIBRI RECENS DONO ACCEPTI 

Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis clterum eorum sibi cu¬ 
piat, petat necesse est ab editore, quem semper indi¬ 
camus. 

Christophori M. Assumma, Ecclesiae Metrop. Rheg. 
Can. Decani, Carmina. — Edidit Antoninus Assumma 
frater; curavit Can. Franciscus Quattrone. — Rhegii 
Iulii, ex off. Francisci Morello, mcmxiii. (Ven. lib. 2,50). 

I. B. Menghini. Echo Liturgica seu Decreta SS. Ri¬ 
tuum Congregationis anno 1912 vulgata cum rerum 
indice ac notulis. -- Romae edid. Desclee et Soc., 
mcmxiii (Ven. lib. 0,60). 

Ordo Divini Officii recitandi Missaeque celebrandae 
iuxta novum kalendarium Cleri Romani, additis-var la¬ 
tionibus pro kalend. Eccles. Universalis pro anno mcmxiv. 
— Indidem. (Ven. lib. 0,75). 

Card. A. Capecelatro. Le virtii cristiane. Editio 
altera. — Indidem. (Ven. lib. 3). 

A. Eymieu. II governo di s& stesso. Saggio di psi- 
cologia pratica. Unica traduzione italiana approvata 


dairautore sulla XXI eclizione francese. — Indidem. 
(Ven. lib. 3,25).' 

A. Steedmann. Piccola vita di Gesii per i fanciulli. 
Traduzione dall’ inglese di Maria Adelaide Colombo. — 
Indidem. (Ven. lib. 2). 


AENIGMATA 

I. (vulgo REBUS) 

FlixE CORULAT IuRrA 

II. 

Pellor et eiicior Ionas ut in aequora missus ; 

Saeva procellosi me tegit unda maris. 

Me, quasi naufragio pereuntem, concutit aequor; 

Tutor ego lignum, dum furit unda freti. 

Distinctus longusque meo de vertice pendet 
Multiplici textus stamine funis, aquis. 

Est tenuata meos species quae contegit artus, 

Quos tu Tyrrhenae Virginis ossa putes. 

Hoc modo littoreis celatur corpus arenis ; 

In sabulis, strato corpore, pace fruor. 

Nunc artus ego pigra meos compono sub umbris 
Arboris expertis fructibus atque comis. 

Spes hominum vitae nostro de stamine pendet; 

Anxia, concusso stamine, corda rego. 

Sollicitos animos atrox dum cura remordet, 

Illorum torto consulo fune malis. 

A. Epiro. 

Ex sociis, qui utriusque aenigmatis interpretatio¬ 
nem ad Doctorem lOSEPHEM FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

VINCENTII LANFRANCHI 
DE ORATORIBUS ROMANIS 
ACROASIS. 

Aenigmata an. XVI, n. I proposita his respondent: 

I) Contus; Cous. 

II) Ignis. 

Ea rite soluta miserunt: 

I. Oiolli, Papia. — Petrus .Tergestinus. — Ladisl. Thyssen, Dresda. 

— Iac. Costa, Dumio. — I. Ortiz, Moralia. —E. Burg, Monaciio. — Alb. 
Kain, Dublino. — Fr. Xav. Chion. Oslunio — F. Wawer, Marianopoli. 

— Diomedes Falva, Constantia. — Iac. Cordara, Parentio. — Mart. Dunne, 
Nuo Eboraco. — Raim. Silvan, Lonclino. — Rich. Bondel, Brurjis. — 
Lud. Dubois, Massilia. — A. Tonelli, Genua. — Rich. Mulier, Berolino. 

— Alb. Perraud, Lutetia Parisiorum. — Nic. Laguiniua, Panormo. — 
F. X. M., Drepano. —P. Prado, Venetiis. — Cavm. Zlinczky, Cracovia. — 
Paulinus a S. Iosepho, Barcinone. — Vine. Starace ; Alex. Pintauro, 
Neapoli. — Ad. Kozlowski, Patricovia. 


Sortitus est praemium: 

PAULUS PRADO, 

ad quem missum est opus, cui titulus: 

ALOISII CLASII 
LUSUS PASTORALES 
(Latine vertit IOAKNES BATTANI). 


SOCIS ET LECTORIBUS 

['IGNITUM 

Kulemlis Aprilibus MCMXIII Societatis Edi- 
tricis Romanae Urbana Sedes translata est in 

VIA DEL TRITONE, 46. 

Huc igitur exinde conferatur quidquid COCIS 
URBIS administrationem respiciet; quae vero 
ad redactionem spectant, mittenda semper erunt 
ad Moderatoris domicilium, VIA DEL GOVERNO 
VECCHIO, 96. 

Sponsor: Ioannes Baptista Ciampi, inrisperitua 

Romae. — Ex officina Societatis Editricis Romanae. 



















AD RO/AAA 

ACTIO DRAMATICA 

versibus plautinis composita et in tres actus distributa. 


Imperator. 

Es ille Christum qui sequuntur caput? 

Melchias. 

Sum equiclem ! Merito glorior prae ceteris ! 

Sciat simul Roma et imperator resciat 
Fateri certo Christi me discipulum, 

Imo omnium supremum esse Pontificem ! 

Non erubescam, fatebor libentius, 

Pro quo paratus me mori in posterum. 

Civis romanus sum : quid est antiquitus 
« Fortiaque adversis opponere pectora rebus »? 
Nos autem Christi cives qui vocabimur 
Suae inhaerentes divae sapientiae, 

Superbe habemus, surgit si necessitas 
Fortia pro ipso pati et mori in vinculis. 
Imperator. 

Tu qui sic iactas Christi te discipulum, 

Qui nominaris ? 

Melchias. 

Iam dixi antea: Nominor 

Ego Melchias! 

Imperator. 

Nomen proditoris Melchias ! 
Te nempe audivi praedicari saepius. 

Es ille vafer, celeber flagitiis, 

Sua qui decepit multos astutia ? 

Melchias. 

Egon vafer? Meos qui cives decipio? 

Deus sit ipse verbis testimonium. 

Loquar Romanis primum nunc in publico, 
Loquar, meus qui mos est, apertissime. 

Nihil peccavimus, Vetat relligio! 

Nullum putamus qui violandum torum, 

Nos prohibemur qui convicia dicere, 

Et inimicis qui vel ipsis parcimus, 

Egenis opem large nos perfundimus, 

Furta damnamus, execramus turpia ! 

Sumus tuis plexi, Maxenti, legibus, 

Sumus nos cives tibi execrabiles... 

Ubi est aequalitas laudanda civibus? * 

Pro te, qui semper insecutus miseros, 

Tuis precamur Christum pro negotiis ! 
Imperator. 

Et hoc in bello? 

Melchias. 

Adhuc sic nos tu iudicas ? 
Pro te precamur, regnes in iustitia, 

Tuisque dones late pacem civibus! 

Imperator ( ironice ). 

Novae, sed litterae te accusant perfide ! 


Melchias. 

Meae nunc litterae quas scripsi ? Nescio ! 


Imperator. 
Opem vocasti Constantini... 

Melchias. 

Mali me accusant! 


Perperam! 


Imperator. 

Dabo post sententiam! 

Eum post reditum servari iubeo. 

Eris diis nostris victima pulcherrima. 

Deorum spiritum irruisse sentio, 

Qui nos ad arma portat... ad victoriam ! 

Vos, sacerdotes, interpretes caelestium, 

Deorum mentes aperite auguriis, 

Eos placate victimis egregiis. 

Obferte in primis plurimas placabiles 
Ex Christianorum cruore infantium. 

Enim rescitis his placari maxime ! 

Dux hostiarum, morte sit turpissima. 

Hic qui vocatur Christianorum Pontifex. 

Ad arma, milites ! Novum sit canticum, 

Certum Deorum quod nobis det auxilium! 

Milites (proficiscentes canunt): 

« Sol qui fuisti patribus 
Securus aster gloriae 
Nobis refulge gratior, 

Hostes repelle in tenebras». 

Imperator procedit, et ipsum sequuntur milites. Media 
in scena manet Melchias inter aliquot milites. — 
Tunc undique in scenam proripiunt Cives, Chri ¬ 
stiani et infideles , quibus maxime admirantibus 
alloquitur 

Melchias. 

Deus dedisti maris Thiberiadis 
Olim qui pacem securam fluctibus, 

Tuae quietem tandem dona Ecclesiae, 

Quae tam laborat, suffert isto tempore ; 

Velis si victimam, libenter immolor ! 


Christiani. 

(submissa voce, ad sidera oculos levantes dicunt): 
Spes omnis est in Christo nostra posita ! 

Iesu, qui fulges inclytus, 

Accende nostros spiritus, 

Pacem da maestis fratribus, 

Et solve nos de vinculis. 


Explicit actus primus. 
(Ad proximum numerum). 


I. B. Francesia. 








Ann. XVI. 


Romae, Mense Maio MCMXIII. 


Num. V. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Utrum S. Thomas Graecam linguam calluerit. 

De Leone XIII P. IVI. Commentarius. 

Selecta ex bibliothecis et archivis. De actione oratoria. 

Horae subsecivae. Iuliani Apostatae mors. - Florum cultura. 

Constantlniana monumenta. De Urbana basilica S. Ioannis in Laterano. 

Colloquia latina. Silentium et attentio. 

Acta Pontificia. SSmi. Dni. Nostri Pii PP. X litterae in forma « Brevis », 
quibus Purpuratus Pater ad sollemnem commemorationem Antonii 
Friderici Ozanam Lutetiae Parisiorum habendam,.tamquam Pontificius 
Legatus mittitur. 

Ex Sacris Congregationibus Romanis sententiae novissimae 
selectae. Ex Congregatione Concilii. — Ex Congregatione Consisto- 


Utrum 3. TUomas graecam linguam calluerit 


Sub huiusmodi titulo anno mdclxvii, P. B. Guyard 
dissertationem in lucem edidit, quae veluti parva fuit 
scintilla, ex qua, et propter quam, successivis saeculis 
usque ad nos, circa vexatam quaestionem plura scripta 
prodiere. (1) Mens quorumdam fuit, S. Thomam Aqui¬ 
natem graecam non calluisse linguam ; dum alii- e contra 
Angelicum graecae linguae peritum fuisse asseruerunt. 
Siquidem, Aquinas ipse testatur, - inquit Koselli, (2) - 
se vidisse libros de substantiis separatis noildum in 
latinum versos. Meminit praeterea libri Procli Platonici, 
quem dicit « in Graeco inveniri ». Ait item, se interdum 
ex Homiliis Chrysostomi sensum accepisse, dimisisse 
verba, eo quod translatio esset vitiosa. Quid ? si eius 
Commentaria in Aristotelem conferantur cum antiqua 
versione, qua Thomas usus est, invenietur profecto, 
ipsum magis intendisse ad textum graecum, quam ad 
versionem illam, eamque saepissime vel explicasse, vel 
emendasse. Nonne et Italiae cultus conditiones sen¬ 
tentiae huic favere videntur? Baconus enim ad lingua¬ 
rum, praesertim graecae studium adhortans, scribit: 
«Nec multum esset pro tanta utilitate ire in Italiam 
in qua clerus et populus sunt pure graeci in multis 
locis; et episcopi et archiepiscopi et divites et seniores 
possent ibi mittere pro libris et pro uno vel pluribus 
qui scirent graecum sicut Dominus Robertus S. Epi¬ 
scopus Lincolniensis solebat facere ». (3) 

* 

* * 

Certe Sancto Thomae Aquinati, aliqualem linguae 
graecae peritiam esse tribuendam, ex eiusdem scriptis 

(1) Cf. De Rubeis, De gestis et scriptis etc. S. Thomae, Diss. XXX, 
c. 4. — Talamo - L'Aristotelismo delta Scolaslica c. IX. — L. Si;niiTZ l)er 
heil. Thomas von Aquin, etc.; lahrbuch, etc. 1895, VIII p. 271, 1896 X, 

p. 408. 

(2) Summa Philos., vol. 1, q. 1, a, viii n, 100. 

(3) Talamo, 1. c, 


index: 

riali. — Ex Congregatione S. Officii (Sect. de Indulgentiis). — Ex Con¬ 
gregatione Rituum. 

Diarium Vaticanum. De recenti morbo SSmi. D. N. Pii PP. X. — Co¬ 
ram SSmo. admissiones. — Peregrinorum adventus in Urbem. — Pon¬ 
tificiae electiones. 

Annales. Balkanicum discrimen. — Italorum in Lybia progressus. 

Publici per orbem coetus legibus ferendis. 

Per orbem. 

Ex Bitavia, De certamine poetico Hoeufftiano in an. momxiv indicto. 

Aenigmata. 

Sociis et Lectoribus monitum. 

Appendix: Ad Romam. 


apparet. Invenimus enim Angelicum graecum adhibuisse 
textum hisce ducti motivis : 

a) Saepe ad graecae dictionis differentiam sese ap¬ 
pellat, ut dum in Summa de habitibus : « Et ideo non 
dicit quod sanitas difficile mobilis simpliciter sit ha¬ 
bitus, sed quod est ut habitus, sicut in Graeco ha¬ 
betur ». Et in Summa c. Gentes, contra Averroem 
scribit: «Non sicut praedictus Averroes fingit, sub 
dubitatione hoc proferens, ut patet ex exemplaribus 
Graecis ». (1) 

b) Affirmat Aristotelis tractatum De Memoria et 
Reminiscentia penes graecos esse partem alterius tracta¬ 
tus eiusdem Aristotelis, De Sensu et Sensato: «Ille 
tractatus (De Memoria et Reminiscentia) est pars istius 
libri (De Sensu et Sensato) secundum Graecos »(2) 

c) Ad graecam denominationem libri Aristotelis De 
Caelo et Mundo sese appellat; dum in Commentariis 
de Anima se non iam versionem, sed graecum textum 
secutum fuisse fatetur : « Haec tria in hoc libro aguntur, 
qui apud Graecos intitulatur de Caelo »; « Hic incipit 
liber tertius apud Graecos. Et satis rationabiliter. Ex 
hinc enim Aristoteles ad inquirendum de intellectu 
accedit». (3)- 

d) Versum Homeri ab Aristotele non integre relatum, 
complet: «Sciendum est autem, quod hunc versum 
Homeri Aristoteles non totum posuit, sed solum prin¬ 
cipium. Unde nec in Graeco nec in Arabico plus ha¬ 
betur quam hic. Talis enim intellectus est, ut sic in- 
telligatur hoc dictum, sicut consuevimus inducentes 
aliquem versum alicuius auctoris tantum ponere prin¬ 
cipium, si versus sit notus. Sed quia hic versus Ho¬ 
meri non erat notus apud latinos, Boetius totum po¬ 
suit». (4) 

e) Vocabulorum graecae linguae saepe tradit signi- 

(1) 1-2.»« 50, 1, ad 2. ; c. G. 1. 2. c. 61. 

(2) De Sensu et. Sensato 1. nn. lect. 2. 

(:•() In Praemio de Caelo et Mundo , Quatuor vicibus scribit «Intitu¬ 
latur de Caelo, intitulari de Caelo, intitulatur de Caelo, nominatur totus 
liber de Caelo ». 

(4) De Anima, lect, 4, 

ficationem, uti, de aliis locis tacendo, dum scribit: 
«Agit de alia passione, quae vocatur nemesis, idest 
reprehensio, quae est medietas invidiae et epicaco- 
tharchiae, tharcus enim dicitur gaudens, cacos malum, 
epi super; ac si dicatur gaudium de malo. Neme- 
siticus enim, idest reprehensor, tristatur... Sed ille 
qui dicitur epicacotharcas, tantum deficit a tristando, 
ut etiam gaudeat de malis, qui in sua malitia pros¬ 
perantur ». (1) — « Physis, quod apud graecos naturam 
significat, si progeneratione viventium accipiatur, habet 
primum ypsilon productum; si vero pro principio, sicut 
communiter utimur, habet primum ypsilon breve ». (2) 
— « Plato in Timaeo secundum linguam Graecam dixit, 
illomenum esse eum, qui per omnem ordinatum polum; 
hoc autem quod dicitur illomenum, si in graeco scri¬ 
batur per iota, significat alligationem; si vero scribatur 
per diphthongum, significat prohibitionem-». (3) — 
« Apud Graecos hoc nomen ethos dupliciter sumitur : 
et secundum quod importat diuturnitatem quamdam, 
dicitur febris ethica; secundum autem quod importat 
morem secundo modo acceptum, dicitur scientia* ethica, 
quam nos moralem dicimus ». (4) — « Per hoc autem 
excluditur opinio Stoicorum qui secundum ordinem 
causarum intransgressibilem, quem Graeci eimarmenen 
vocabant, omnia ex necessitate dicebant provenire ». (5) 
Denique ipsemet Angelicus contra Averroistarum 
«impudentiam» scribit (6) : «Quia quibusdam in hac 
materia verba Latinorum non sapiunt, sed Peripateti¬ 
corum (Graecorum) verba sectari se dicunt, quorum 
libros in hac materia nunquam viderunt, nisi Aristo¬ 
telem, qui fuit Sectae Aristotelicae institutor; ostende¬ 
mus positionem praedictam eius verbis et sententiae 
repugnare omnino ». Affert postea plurimos Aristotelis 
textus, eiusque mentem aperit, verbaque animadver¬ 
sione addit: « Huiusmodi quaestiones certissime colligi 
potest Aristotelem solvisse in his libris quos patet eum 
scripsisse de substantiis separatis, ex his quae dicit in 
principio XII (Libri) Metaphysicae; quos etiam libros 
vidimus num. 14, licet nondum translatos in lingua 
nostra ». (7) 


Non concessa igitur Doctori Angelico graecae lin¬ 
guae completa atque perfecta cognitione, quomodo eius¬ 
dem aliqualis cognitio explicatur? Ad huiusmodWfactum 
historicum recurrendum est. 

Saeculo xm, philosophiae Peripateticae, scriptorum¬ 
que Aristotelis studium, praesertim Lutetiae Parisiorum 
maxime crevit. Quum vero Averroistae plurimi, Phi¬ 
losophi mentem contra fidei veritates interpretarentur, 
Romana Ecclesia iuste recteque insurrexit. Ad omne 

(1) Ethicorum, 2, lect. 9. 

(2) Metaphys., 1. 5, lect. 5. 

(3) >De Caelo et Mundo, 1. 2, lect. 21 . 

(4) 3 Sent. d. 23, q. 1, a. 4, q. 3, Sol. 2. 

(5) S. c. Gentes, 1, 3. c. 73. 

(6) De Unitate Intellectus, opus. XV, (Ed, Rom, XVI). 

(7) Ibidem, 


periculum praecavendum, Urbanus IV, Fratrem Guil- 
lelmum de Moerbeke, Ordinis Praedicatorum atque 
Fratrem Thomam de Aquino Romam vocavit, et dum 
primus, qui linguam solide callebat graecam, novas Ari¬ 
stotelis scriptorum versiones parabat, alius, idest Ange¬ 
licus, nova eorumdem operum Commentaria scribebat. 

« Frater Wilhelmus Brabantinus, legimus, (1) Corin¬ 
thiensis, transtulit omnes libros naturalis et moralis 
philosophie de greco in latinum ad instantiam fratris 
Thome. Item transtulit libros Procli et quedarn alia ». 
Versiones istae, quamvis a Bacone passione motus 
«omnino erroneae et vitandae» vocatae fuerint, recen- 
tiorum tamen Criticorum iudicio, « textui litterali Ari¬ 
stotelis scrupulose conformes, imo, fideliores nonnullis 
versionibus modernis inveniuntur». (2) Guillelmus et 
Thomas ab anno mcclxi, usque ad annum mcclxix in 
Curia Romana simul laboraverunt. Nil mirum propterea, 
si Angelicus, a Confratre suo Guillelmo, linguae grae¬ 
cae peritissimo, notiones illas communes, cognitionemque 
aliqualem graeci idiomatis acquisiverit. 

Neque moveamur, dum de seipso Thomas aliique 
affirmant, « libros de Substantiis separatis graece scrip¬ 
tos, vidisse, evolvisse, interpretasse ». 

Haec enim omnia, peritorum ope facta, eique tribui 
palam est. Neque moveamur rursus, dum quidam ex 
antiquis affirmant Angelicum linguam calluisse graecam. 
Nonne et hodie multis linguarum peritia tribuitur, et 
tamen nobis apertum est, eos, vel solum alphabetum 
cognoscere, vel nonnisi superficie tenus linguas cal¬ 
lere ? Nolite Pici Mirandulani oblivisci. Scimus, ei vi- 
ginti duarum linguarum peritiam tributam fuisse ; ex 
facto tamen apparet, multarum linguarum nonnisi 
alphabetum cognovisse, neque italicam linguam per¬ 
fecte calluisse, ita ut carmina Laurentii Magnifici pluris 
quam Aligherii faceret; imo legimus hebraicam lin¬ 
guam tam leviter cognovisse, ut Iudaeus quidam sex- 
aginta falsos codices ei vendere potuerit. (3) 

Verum, cum Roselli nostro concludimus: (4) Si 
permittamus Thomam vel prorsus ignorasse Graecam 
linguam, uti de se fatetur S. Gregorius Magnus, vel 
graece mediocriter fuisse doctum, ut de se scribit 
S. Augustinus ; non modo nihil eius detrahitur laudi, 
sed magna fit accessio. Neque satis mirari possumus 
S. Thomae Aquinatis, qui Aristotelem talium interpre¬ 
tationum subsidio unico legerat, acumen, et industriam; 
quum saepe Aristotelem verius, aut saltem verisimilius, 
quam Graeci nonnulli interpretatus fuisse cognoscatur. 

Reginaldus Fei 0. P. 

(1) Cf. Mandonnet, Siger cie Brabanl LV; Deniflb, Archiv. II, 226-27. 

(2) A. Vacant, La Controverse et le Contemporain. annce 1888. p. 456; 
Les versions latines da la Morale a Nicomaque antdrieures ait XVIme 
sUcle. 


(3) Villare Storia di Gerolamo Savonarola, vol. I, 1. 1, c. V. 

(4) L. c. 



Priusquam promittas clelibera, et cum promiseris, facias. 


Seneo., De moribus, 

DE LEONE XIII F. /A. 

COMMENTARIUS m 

Ad stilum quod attinet, ab illis immortalibus ma¬ 
gistris usurpatum, hoc in primis adnotem, Ioannem 
Perrone, illustriorum sodalium vestigiis insistentem, 
qui in acroasibus suis, quas ad alumnos haberent, na¬ 
tivo passim candore nitebant, et singulari quadam 
suavitate laudabantur, Tulliani stili virtutes tam feliciter 
esse consecutum, ut ipsa rerum divinarum dignitas 
aliquo splendore decorari videretur. Nam multiplicis 
doctrinae varietate cum Ambrosio, tum Hieronymo 
atque Augustino identidem comparabatur. 

Quibus rebus frequentiores in dies erant sacrarum 
doctrinarum alumni, qui iussu atque consilio tot ma¬ 
gistrorum, abundantius fructus referebant. Prae ceteris 
inter omnes, qui ingenio pollebant et virtutibus, Pec- 
cius eminebat, cuius prudentiam studiumque religionis 
iamdiu omnes optime noverunt. Hic enim exquisita 
magistrorum sapientia allectus, eodem quo parentes 
honore, eorum memoriam prosequebantur, eisque ita 
erat devinctus, ut quoad posset, ab eorum disciplina 
nunquam discederet. His igitur ingenii et doctrinarum 
praesidiis egregie ad sapientiam instructus, tantum 
habuit noster commendationis, ut in hisce quoque stu¬ 
diis princeps teneretur. 

Attamen haec ei quoque laus est tribuenda, quod, 
dum animum divinis cogitationibus exerceret, et totus 
esset in arripienda Christi doctrina, haud iacturam tem¬ 
poris tacere videretur, quod in stilo exercendo in¬ 
sumpsisset. 

Quo factum est, ut eius quoque disputationes, quas 
identidem ex temporum more apud condiscipulos ha¬ 
bebat, latini sermonis elegantia laudarentur, et summa 
omnium voluptate auribus reciperentur. Sic Christianam 
doctrinam ab adversariorum incriminationibus acerrime 
tueri parabat, atque vel ab illa aetate apparuit, ut la- 
bentibus annis e summa sapientiae sede, vindex veteris 
disciplinae, optimorum studiorum sospitator atque in 
sacris concionibus caelesti prope eloquio disertus et 
pugnax. 

Hinc merito sub anni finem, in certamine publice 
habendo, Peccius eligitur atque magnis laudibus extol¬ 
litur. Tute ipse, candide lector, si lubet, tuis usurpare 
oculis poteris documentum quod honoris causa in me¬ 
dium referam. 

« Vincentius Pecci de selectis quaestionibus ex tra¬ 
ctatu De Indulgentiis , nec non De Sacramentis Extre¬ 
mae unctionis atque Ordinis, in Aula Collegii maxima, 
publice disputavit, facta omnibus obiiciendi facultate, 
in praesentia praesulum aliorumque insignium. In qua 
disputatione idem adolescens tale ingenii sui specimen 
praebuit, ut ad altiora proludere visus sit». 

(l) Cfr. sup. nam. III, 


Haec in indice Ephebei maximi Romani legi pos¬ 
sunt. Sed paullo maiora nos manent, neque omnino 
silentio praetereunda. Namque in volumine quod Ail- 
nuario inscribitur, quodque singula iuvenum nomina 
refert qui praemio donati sunt et laude, haec leguntur: 
«Inter Theologiae academicos Vincentius Pecci strenue 
certavit de Indulgentiis in Aula Maxima, coram du¬ 
ctoribus collegii aliisque viris doctrina spectatissimis. 
Quum vero in hac publica exercitatione, academico 
more peracta, industrius adolescens non parvam ingenii 
vim, et diligentiam impenderit, placuit eius nomen, 
honoris causa, hic recenseri». 

Hactenus Vincentii nomine vocari, in matris me¬ 
moriam atque obsequium passus, Ioachim in posterum 
adpellari iubetur. 

Hoc unum restat, ut homo fortunandis hominibus 
natus civium que praesidio, universo quoque iure civili 
atque sacro, ad saeculi rationes, solliciter exacto, rite 
institueretur. Quare, quamquam multis iam muneribus 
decorabatur, ratus aptius Deo posse in posterum in¬ 
servire in publica dignitate, quum esset annorum qua- 
tuor et viginti, sacrae Academiae nomen dedit. Atque 
adeo sub doctissimorum hominum disciplina ita est 
omnis scientiae aditus adgressus, ut tandem populorum 
felicitati, nobilibus studiis institutus, admodum prospi¬ 
ceret. Is erat autem in eo doctrinae amor, ut omnium 
consilia negligeret qui eum hortabantur, r& a studiis 
aliquantisper abstineret, et ruri versatus, valetudinem 
recuperandam curaret. Verum in Deo unice fretus, 
totus se ad nova studia conferre statuit. Et in hac pa¬ 
laestra, summa cum dignitate in omnium exemplum 
eluxit. Recentiora populorum eloquia arripere, eorum 
mores inventaque cum veteribus Romanis componere, 
leges ad labentis aetatis ingenium exactas, ad prove¬ 
hendam civium humanitatem, omnes curas animi et 
cogitationes adferre. 

Hinc factum est ut eius oratio ad doctores habita 
de doctrinis adiudicandis, omnium suffragiis, et prae 
ceteris cudi digna publice haberetur, praemiisque pro¬ 
positis maxime honestaretur. Eius igitur nomen lau¬ 
dibus longe iam lateque extollitur, eique omnia bona 
in aevum universa civitas auspicatur. 

Quumque magnam spem omnibus adferret, fore, 
ut proxime munia publica adgressus, res romanas, su¬ 
periorum temporum malis fractas, aliquando erigeret 
atque recrearet, indica lues urbem invadit et immen¬ 
sam civium stragem edit. Tunc praeter omnium opi¬ 
nionem Ioachinus noster, sui securus, animae pro po¬ 
pulo prodigus, aegros invisere postulat eisque inser¬ 
vire. Quod autem munus nondum sacerdos optime 
perfecit. Infirmos enim adspectu, alloquio scienter 
confirmat, omnique ratione praesentem laborantibus 
opem abundanter adfert. 

Hactenus de studiis; nunc ad ordines suscipiendos 
venio. Fere curis omnibus solutus, vel inter litterarum 
studia sempcr operam virtutibus navavit ar imique in- 

tegritatem humana despicientis adsidue exhibuit. Hoc 
unum optabat, illuc summo opere tendebat, ut aliquando 
sacerdotio initiatus sacris muneribus fungeretur. 

Tandem primo die exorientis anni millesimi octin¬ 
gentesimi septimi et trigesimi sacerdotio auctus est, in 
aede S. Andreae ad Quirinalem, suffragante Odescalchio 
Cardinali, qui. mox, omnibus honoribus ablegatis, inter 
tirones Societatis Iesu adnumerari obtinuit, quodque 
caput est, in obsequium candidissimi eiusdemque san¬ 
ctissimi Stanislai Kostkae, cuius virtutes optime inor- 
dicusque erat prosecutus. 

(Ad proximum numerum). 

Subalpinus. 


SELECTA EI BIBLIOTHECIS ET ARCHIVIS 


DE ACTIONE ORATORIA 

Ad amicum Cenetev.sem. 

Fateris, nihil esse vitiosius in Oratore, praesertim 
sacro, quam motum vocis et corporis arte quaesitum: 
et tamen, quae sint artis praecepta, cognoscere cupis; 
meque non litteris modo tuis, sed etiam amicorum 
auctoritate urges, ut de re hac aliquid scribam. Non 
artem, opinor, sed siquid est in arte nimium, repre¬ 
hendis. Constitueram Quinctiliani Institutiones ad te 
mittere : et sane misissem, nisi paullo esses ad iram 
pronior, quam oporteat. Quid enim ? Putasne me, aut 
nostrum quempiam posse meliora? Sed quando falli 
vis, falllamus officiose. 

Oratoria Actio dividi solet in Pronuntiationem, et 
Gestum. Ad illam quod attinet, etsi vocis bonitas non 
est in nobis, ut ait Cicero ; tractatio tamen atque usus 
in nobis est. Quapropter in sua illa, qua pollet unus¬ 
quisque, vocis facultate bonus Orator videri poterit, si 
magna in primis cura animadvertat, ne praepropera 
quotidiani sermonis festinatione verba mutilet. Fere 
enim familiaris locutionis vitia ad actiones quoque 
publicas afferuntur ; et solent blaterones, cum dicunt 
e rostris, ut ut aliqua in parte naturam conando vin¬ 
cant et consuetudinem, extrema saltem periodorum de- 
glutire. Ita porro distincte pronunciabimus, ne tamen 
diutius in verbis immorantes singulis, hiulcam faciamus 
orationem, aut memoria laborare videamur, aut syllabas 
numerare. Quamquam vitium hoc non est ita commune, 
ut primum illud : quod ut tollatur, nulla me quidem 
re adiuvari magis expertus sum, quam clara expres- 
saque litterae caninae pronunciatione. Fit enim hac 
adhibita unius litterae recte efferendae diligentia, ut 
omnes bene pronuncientur. Imo si cui balba quaedam 
fiaesit minusque aperta aliquorum verborum pronun- 


ciatio, quae pro consuetudine vetustissima tolli non 
posse videatur, R, sibi dumtaxat, si quod est in verbis 
illis, valde proponat spiritu linguaque premendum; 
brevique sentiet, in aliis quoque litteris efferendis 
nectendisque se mirifice expeditum. 

Qum perspicue pronunciare poteris, illud deinde 
cura quam diligentissime, ut vocis varietate rerum, de 
quibus dicis, varietatem consequaris. Nihil enim aeque 
audientes enecat, atque unus ille, constans, et perpe¬ 
tuus quasi cantus adolescentis e schola. Vitium tamen 
hoc, quod in foro et in curia ferri non potest, Oratori 
sacro interdum condonatur reverentia quadam rerum, 
de quibus dicit, si cetera sit gravis et facundus. Addo 
etiam illud, ipsam variandi curam hoc in genere, si 
nimia sit, et loci oblita videatur, magis offendere, 
quam monotonian. Ceterum vocis variandae leges longe 
plurimas et pulcherrimas habes a Quinctiliano : quibus 
addere qui velit aliquid, praesertim ad fori consuetu¬ 
dinem, nugas agat. Ego inde pauca ducam pro modo 
Epistolae, quae non nimis enucleata existimabo. Sit 
igitur vox laetis in rebus exponendis ipsa quoque 
quodammodo hilaris, plena, explicata, et suaviter fluens: 
in contentionibus audax, elata, et nervis omnibus in¬ 
tenta : atrox in ira, aspera, densa, et respirationibus 
crebra : paullo in invidia creanda lentior et subobscura: 
in blandiendo, fatendo, satisfaciendo, rogando lenis et 
submissa: in suadendo, monendo, pollicitando, conso¬ 
lando gravis: in metu et verecundia contracta: in mi¬ 
seratione aegre faucibus exiens, flexa, reducta, impe¬ 
dita ; in aggressionibus fusa, secura, incitata : in expo¬ 
sitione teres, quasique media inter gravem sonum et 
acutum ; ad summam, attollatur concitatis affectionibus, 
compositisque descendat; et pro rerum natura, loci, 
temporis, et personarum, elata modo sit, modo demissa. 
Nolim tamen religiose nimium omnes animi motus 
imitemur. Nam et exultare clamose, et muliebres la¬ 
mentationes edere histrionum more, oratoriam dedecet 
gravitatem. Illud vero tibi certum decretum que sit, ut 
initio magnae Orationis voce utaris demissiore ; ne cum 
paullatim crescere debeat pro ipsa contentionis natura, 
supra vires augeatur, et quod consequitur, in asperum 
quemdam sonum degeneret, gallorum clamori persimi¬ 
lem. Praeterquamquod modesta illa vocis tenuitas, qua 
dicere incipimus, idonea est ad significandum timorem, 
quem debet Orator reverentia quadam concionis initio 
profiteri; modo ne quid sit ex abrupto alicui expro¬ 
brandum, quale illud Ciceronis in Catilinam : Quousque 
tandem, etc. Esset enim praeter artis leges, praeterque 
rationem, tale quippiam timide proferre. Universe ca¬ 
vendum, ne tussi nimiaque excreatione, quem Graeci 
ptyelismon vocant, intercidatur oratio; ne spiritus per 
nares emittatur; ne vox subsultet inaequalibus spa¬ 
tiis,» quasique claudicet; ne rudis sit, dura, pinguis, 
rusticana; sed quam maxime fieri potest, clare, sua¬ 
viter et urbane flectatur, sonumque efficiat sine mo¬ 
lestia aequabilem. Si vis autem pronunciationem et 

gestum ipsum egregie moderari, oportet paratus ac¬ 
cedas ; remque totam, de qua dicis, firmissime teneas. 
Nam si quid ex tempore, vel animo non satis firmo 
aggredieris publice ad dicendum, ita eris totus me¬ 
moriae diffidentia metuque occupatus, ita in qualibet 
periodo proferenda simul de futura sollicitus eris, nihil 
ut de actione possis cogitare. Sed hactenus de Pronun¬ 
tiatione: venio nunc ad partem alteram, quae Gestu 
continetur. 

Gestus nomine totius corporis habitum, figuram, 
motumque intelligo : cuius ea summa lex est, ut vel 
ex hoc ipso rerum dicendarum species aliqua statim 
offeratur. Vestium et capillorum primum habenda ratio: 
illudque maxime curandum, ne nimia negligentia a 
civili cultu abhorrere videamur, concionemque con¬ 
temnere ; neve cura putidiuscula in mollitiei suspicio¬ 
nem incidamus. Coma vestibusque decore compositis, 
de fronte, oculis, manibus, pedibusque cogitare debes. 
Hecta enim horum membrorum conformatio et motus 
dicentem mirifice adiuvat; magisque capit auditores, 
quam ipsa propemodum oratio. Frons itaqne celsa et 
explicatalaetitiae index est, demissa obsequii vel doloris, 
caperata indignationis, dura contumaciae, aversa des¬ 
pectus et irrisionis. Celsam porro cum dico, nolim 
putes Palaemonas mihi probari. Nam ita attollere fron¬ 
tem, ut in tergum inclinetur, nunquam decet; quem¬ 
admodum nec ita demittere, ut sinum prope tangat: 
illud impudentis hominis est ac superbi, hoc timidi et 
vecordis.. Oculi, ex quibus maxime dicentis animus 
eiusque affectiones eminent, in sublime elati arrogantem 
hominem atque imperiosum ostendunt, demissi humilem 
et orantem, aversi negantem ac despicientem : nictando 
malitiam significant, lacrymando dolorem, connivendo 
simulationem : clausis optime describes cogitabundos, 
valde apertis attentos, incensis minitantes : nihil de¬ 
nique in oratione tam varium est, quod vario oculorum 
motu Orator consequi non possit, unde qui audiunt, 
maxime pendent; dicendaque intelligunt, antequam 
dicantur. 

Manus, quibus secundum linguam nihil est vocalius, 
tantam vim addunt actioni, ut sine earum adiumento 
plane frigeat. Sinistra non bene sola gestum agit, sed 
inservire dexterae debet. Sive tamen sola, sive alteri 
accommodata moveatur, intra humeros semper est con¬ 
tinenda. Quod si Oratori aversanti aliquid necesse sit 
manus ambas in laevam partem valde propellere, tum 
vero humerus ipse et caput illuc protendatur. Dexterae 
motus a sinistra parte incipiat, et secutus verborum 
sensum desinat loco suo. In ea componenda multum 
operae collocavit Quinctilianus ; et superstitiose adeo 
digitis singulis leges imposuit, ut neque in scena hoc 
tempore tantam diligentiam requiramus. Minus sane 
peccat, qui intra familiaris sermonis usum manus con¬ 
tinet, quam qui nimia quadam gesticulatione digitis 
micat, et ad Verba singula modum aliquem accommodat. 
Modus ubique servandus ; et pro rei propositae ratione 

videndum, quid deceat. Quaedam enim sunt, quae mul¬ 
tiplicem gestum celeremque postulant, quaedam tardum, 
quaedam etiam nullum. Praesertim vero initio dicendi 
ab omni gestu abstinere oportet; ita tamen ut ad se¬ 
cundam periodum manus paullatim excitentur; quarum 
deinde motus incalescente oratione percrebrescet. In 
rebus magnis et laetis manus extendi solent, in parvis 
et tristibus contrahi: lentiores promittunt, citatae hor¬ 
tantur et urgent: dextera sublata iurantem linguam 
recte comitatur ; itemque robur et potentiam significat; 
ori admota silentium indicat, porrecta foedus et fidem, 
protensa extra humerum odium et aversationem. Manus 
utraque pectori adposita precantis est, et miserias suas 
profitentis, contracta avari, explicata largi et gratula¬ 
bundi. Digitorum commissio anxios ac dolentes ostendit, 
brachiorum complicatio pigros ac desides, iactatio im¬ 
modica iratos et furentes. Haec singula advertere siquis 
potest, et in dicendo praestare, ex arte faciet: verum 
cum ardet oratio, dicentem rapit, nec eum patitur ex 
praeceptis consilium capere. 

Pedes quoque suas partes habent, sed postremas. 
Ac primum quidem curet Orator, ne pedes quasi va¬ 
ricando distorqueat; neve praeter modum supplodat. 
Deinde oportet eius excursiones per suggestum esse 
quam moderatissimas, saltationes vero omnino nullas. 
Qua in re cum Q. Haterius (ut refert Seneca in Con¬ 
troversiis) frequentissime ardore dicendi peccaret, mo¬ 
nitorem a tergo habere solebat, qui se tactu vestis, ubi 
opus esset, ad moderationem revocaret. Qui sedens ex 
scripto recitat, paucioribus indiget: illud tamen mo¬ 
nendus videtur, ne crus cruri foedum in modum im¬ 
ponat. Quod quidem multis etiam ex concione dictum 
volumus, qui in hanc se otiosae pecudis figuram com¬ 
ponere solent. 

Atque haec de Gestu satis tibi fore putamus. Quam¬ 
quam neque ex his, neque ex aliis, quae de Pronun¬ 
tiatione dedimus, fructum aliquem capies, nisi usus 
accedat et exercitatio. Dicendo homines apti fiunt ad 
dicendum, agendo ad agendum. Desere aliquando um¬ 
bram istam : in sole et pulvere non modo nobis, sed 
ipse tibi magis placebis. Vale. 

Facciolatus. (1) 

(1) Iacobus Facciolatus, comptissimus latinae linguae scriptor, obscuro 
loco natus est in oppido Torriggia Euganeorum montium an. MDCLXXXU. 
Docuit in Seminario illo Patavino, nbi educatus fuerat; quin etiam studiis 
ibidem praefuit, multam impendens operam emendans, amplificans li¬ 
brosque edens, quo graecae atque latinae linguae doctrina planior ma¬ 
gisque utilis discipulis redderetur. An. MDCCXXII logicae doctor in Pa¬ 
tavino athcnaeo reuunciatus est, de qua disciplina Acroases nonnullas 
vulgavit, elegantia atque eruditione singulares. Sed tamen eius Epistolae 
atque Orationes quas dixit studiis auspicandis, Facciolati opus potissimum 
dicendae sunt, quippe quae summa eloquentia ac sapientia exaratae, eius 
nomen extra Italiae fines produxerunt. 


.. Minuti 

Semper et infirmi est animi, exiguique voluptas 
Ultio. . . . 

Iuvenal., Satgr. xm. 










HORAE SUBSECIVAE 

IULI ANI APOSTATAE MORS 

Contemptor Superum et cultus desertor aviti 
Princeps, antiquos iamdudum excindere ritus 
Christiadum legesque sacras abolere parabat. 

Quo fert cumque gradum, tristem collapsa ruinam 
Templa trahunt, rutilis flammis data praeda per orbem, 
Sollemnes arae, veterum monumenta parentum. 

Eversae sine honore iacent, nec tristia praeter 
Rudera et horrendas possis agnoscere moles. 

Christe, vides immane scelus nec fulmina mittis? 

Ufec caput invisum meritas detrudis ad umbras ? 

At vos, Christicolae, dextram praestate Superno: 

Causa Dei vestra est, vestram defendite gentem. 

Vos quoque vesanis Princeps temerarius ausis 
Oppugnat: vires addat Deus ipse secundas, 
iTKioxque triumphus erit devicto ex hoste superbus. 

Sed quid ego haec? prohibete manus, avertite fenum, 
Christicolae: iusto devota haec victima Caelo. 

Nam quis de supera telis armatus et arcu 
Aliger arce venit? telum fatale coruscat 
Te, Princeps scelerate, petens? tibi debita portat 
Funera ? nulla mora est, volat atri turbinis instar 
Iamque haeret stridens costae letalis arundo... 

Ille oculos diros clamans ad sidera torquet 
Impius et fundit multo cum sanguine vitam... 

M. Galdi. 

FLORUM CULTURA 

Si quem ridentis delectet gratia ruris, 

Fragrantesque iuvent, quos pulcre ostentat honores 
Hortus d.ves opum variarum, et molle vireti 
Allidat capiatve decus, quid dulcius esse 
Credam, quam flores tenuem coluisse per artem ? 

Illos fictilibus libeat si credere testis, 

Seu brevibus magis areolis componere, buxus 
Quos viridans aeque secernat; terra b nignam 
Se dabit, et variata coloribus intermixtis 
Gnavis laetitiam pariet cultoribus ultro. 

Haec fortunatae grata oblectamina vitae 
Primos, ut fama est, olim tenuere parentes. 

Cum nondum spinis ac sentibus obsita tellus 
Floreret, nostrum nec posceret invida cultum. 

Devia per lucos et per viridantia tempe 
Eva parens ibat, teneris qua plurima circum 
E foliis arbos animas halabat odoras, 

Qua sol firmabat radiis, et molliter aurae 
cMulcebant tremulae natos sine semine flores. 

Ludicra cura sibi aut vitreis adspergere lymphis 
Gramina, sive solo teneras defigere stirpes; 

Nunc ramos fulcire leves, nunc nomina plantis 
Indere odoratis: et se quacumque pererrans 


Ferret, purpurei pingebant arva colores, 

Et niveo passim optabant pede gramina tangi. 
Saepe etiam halanti circumdata flore capillos, 
Tinnulo et argutam crispans modulamine vocem, 
Qua pellucidulo fons purior amne petebat, 

Constitit ut sese opposita spectaret in unda : 

Quam cultuque novo et praestantis imagine formae 
Gaudentem, furtim nimbo sparsisse rosarum 
Dicitur Integritas. Felix! ni protinus anguis 
Testi fer i hausisset fallaces credula voces. 

U\[on humus ingenium, non degeneres sua flores 
Munera mutassent: ea nunc cultura laborem 
Fert saepe, et curas interdum fraudat inanis. 
Delicias tamen innumeras, atque otia praebet; 
Felicis nam servat adhuc vestigia vitae. 


II. N. 



CONSTANTINIANA MONUMENTA 

De Uri» basilica 8. Iiimis Ii Lalnn 


Inter omnes constat, Constantinum imperatorem, 
non solum leges edidisse, quibus unicuique liceret 
Christum colere; sed ad ipsam Christianam religionem 
muniendam efferendamque animum ad ingentium ba¬ 
silicarum et templorum erectionem convertisse, ubi 
Christiani coetus congregari valerent. De hisce aedibus, 
per diversas orbis Romani partes, ab imperatorio fisco 
pecunia erogata, exstructis, nonnulla adnotare iubilari 
hoc anno in nostro commentario opportunum duximus; 
quod opus hodie aggredimur, de Lateranensi illa Ur¬ 
bana basilica sermonem facientes, quae «omnium Ec¬ 
clesiarum mater et caput» iure meritoque omnium 
prima, immensa tum civium tum advenarum frequentia 
splendidoque cultu, centenaria a Summo Pontifice in¬ 
dicta sollemnia superiore mense Aprili concelebrata 
vidit. 

Ipsamet igitur basilica ab aedibus nobilissimae olim 
senatoriaeque Lateranorum familiae in Coelio monte, 
cognomen vulgo accepit; quae quidem aedes sive post 
Plautii Laterani infelicem in Neronem coniurationem, (1) 
sive virili Plautiorum genere forte deficiente, in Fisci 
manus pervenerant, atque ineunte saec. iv in potestatem 
Faustae Augustae, Maximiani filiae et uxoris Constantini 

(1)' De hisce Tacitus lib. XV de Pisoniana coniuratione: Anno U. c. 
Dccexvm, a. C. n. lxvi, Neronis imperantis XI, P. Silio Nerva et Attico 
Vestino coss.« Annaeus Lucanus, Plautiusque Lateranus Consul designatus, 
vivida odia [in Neronem] intulere; Lucanum propriae causae aecenden- 
bant, quod famam carminum eius premebat Nero, prohibueratque osten¬ 
tare, vanus asSimilatione. Lateranum Consulem designatum nulla iniuria, 
sed amor Keipublicae sociavit.Proximam necem Plautii Laterani Con¬ 

sulis designati Nero adiungit, adeo propere, ut non complecti liberos, 
non illud breve mortis arbitrium permitteret. Raptus in locum servilibus 
Poenis sepositum, manu Statii Tribuni trucidatur, plenus constantis si- 
leptii, nec Tribuno obiiciens eandem conscientiam». 









imperatoris, (1) qui post victoriam ad Milvium pontem 
habitam eas brevi tempore habitavit, ac deinde sive Mel- 
chiadi pontifici, ant potius Sylvestro, eius successori, 
dono dedit, ut inibi templum Christo Servatori et Pon¬ 
tificiam sedem, seu Patriarchium, aedificaretur. 


Re quidem vera Pontifices per annos circiter mille 
apud Lateranensem basilicam habitarunt, quae an. 
mcxliv, addito a Lucio II peculiari cultu SS. Ioannis 
Baptistae atque Ioannis Evangelistae, a Sancto Ioanne 
coepit nuncupari; quo nomine nunc etiam vulgo dis¬ 
tinguitur. 

* * 

Atqui generalis Lateranensium aedificiorum pros¬ 
pectus, qui usque ad medii aevi finem fere immutatus 
permansit, is erat, qualis ex tabula lectorum nostrorum 
oculis hodie in his paginis subiecta apparet. Basilica 
orientem spectat: prope eius absidem, baptisterium cum 
adnexis suis extenditur; inde, ad dexteram, xenodo¬ 
chium, Pontificum pietate inde a remotissimis tempo¬ 
ribus excitatum. Ad templi meridiem amplum erat 
coenobium, monachorum domicilium, quibus cura divini 
cultus concredita erat; ad septem autem triones ponti¬ 
ficiae aedes longe lateque afferebantur cum suis porti¬ 
cibus magnisque chalcidicis, ad oratorium usque pro¬ 
ductae, ubi nostra aetate « Sancta Sanctorum » et « Scala 
Sancta», de quibus inferius, asservantur. Denique in 
magna plateae centro, ubi nunc Toutmesii III obeliscus 
extollitur, Annibaldensium Comitum turres surgebant, 
quas inter atque basilicam, quo per minorem aditum et 
hinc accedebatur, positum erat aeneum illud Marci Au¬ 
relii equestre signum, falso Constantini diu habitum, 
quod Xystus IV «e sordido loco in augustiorem in 
area ipsa» (2) collocaverat, ac postremo Paulus III in 
Capitolium transtulit. 

(1) Cfr. Optatus MileviT. Contra Donatisl. lib. I: «Dati sunt iudices... 
Ad urbem Romam ventum est, ab iis tribus (iudicibus) Gallis et ab aliis 
quindecim Italis. Convenerunt in Domum Patpstae in Laterano (an. Chr. 
CCCN.lt!). 

(2) Panvinus, Manuscr., 1. IV, cap. 8. 


Lateranensis vero basilicae structura antiqua atque 
Constantiniana primaeva qulim ferales casus non seihel 
perpessa fuerit, proindeque Pontificum Romanorum re¬ 
ligio eam iterum iterumque excitaverit, instauraverit, 
nullam certam ad haec nostra tempora sui transmisit 
memoriam. Graviores autem 
praecipuaeque ruinae refectio¬ 
nesque eius fuerunt quae hic 
sequuntur. 

An. dcccxcviii quum terrae 
quodam ingenti motu magna 
parietum pars usque ad peristy¬ 
lium corruisset, quumque tum 
civium domesticorumque priva¬ 
tis dissidiis, cum publicis ali¬ 
quot schismatum vexationibus 
Romani Pontifices premerentur, 
«dilapsa fuit Ecclesiarum om¬ 
nium Mater, Romanorumque 
Pontificum propria potissimaque 
sedes, informemque suimet spe¬ 
ciem ac triste spectaculum per 
septennium praebuit, quo tempo¬ 
ris lapsu penitus destituta utpote inaccessa iacuit». (1) 
Attamen 

Spes dum nulla foret vestigia prisca recondi 
Se gius ad culmen produxit tertius ima 
Cespite ornavit ingens haec moenia Papae. (2) ) 


Postea Ioannes XII, creatus an. dccoolvi, Pontificum 
exstruxit sacrarium, quod Oratorium S. Thomae deno¬ 
minatum fuit; (3) Anastasius IV (mcliii-mcliv) multis 



Lateranensis basilicae antiqua facies externa ad orientem solem. 

(Ex antiqua tabula). 


fabricis aedificiisque templum auxit, exornavitque ; In¬ 
nocentius III (mcxcviii-mccxvi) qui, uti notum vulgo est, 
vidit in somnis Lateranensi basilicae instare ruinam ac 

(1) Ciampinus, Di sacris aedificiis, etc., tom. II, c. II. 

(2) Hos, aliosquo de re versus Caesar Card. Rasponus in suo opere- 
de basilica Lateranensi fuisse affirmat in abside et fronte basilicae mu¬ 
sivo charactere expressos. Ante ianuam, quae in sacrarium ducit atrium, 
deinde translati sunt. 

(3) Cfr. fi-., nuni. 



Lateranensiurn aedificiorum prospectus generalis per aevum quod medium dicitur. 

(Ex antiqua tabula ligno cusa). 

S. Francisci Asisinatis humeris ne coliaberetur susten¬ 
tari, somnium iuxta litterarum sensus interpretatus, 
tectum restauravit, turrimque campanariam quae casum 
excidiumque minabatur nova mole excitavit; Nicolaus IV 
(mgclxxxviii-mccxcii) anteriorem posterioremque basi- 


siiica firmiter consistere diutius nequibat; inde factum 
est ut Innocentius X, an. mdcl, eam ex integro reae¬ 
dificari constituerit; quod opUs Borrominio commisit, 
ei in primis praecipiens ne quidquid antiqui aedificii 
servari posset pro novo immutaretur: Sed, heu, morosus 
ille, quamquam in suo genere praeclarus architectus, 
ne Columnas quidem servavit, quas intra latericias 
pilas abscondit et clausit. 

Quum an. mdccxxx Clemens XII ad Pontificatum 
pervenisset, videns basilicae frontem ad orientem 
solem digno prospectu carere, quippe quia antiquus 
etiamtum angustiorque exstaret, novum eumque am¬ 
plissimum substituit, cuius formam Alexander Gali- 
leius excogitaverat. Denique Leo XIII absidem per 
metra viginti ulterius produxit ac ditissimis marmo¬ 
ribus, musivi? operibus picturisque ornavit, ac no¬ 
vissime Pius X tectum solumque large refecit. 


Hodiernus Lateranensis basilicae aditus maior ad orientem solem. 


licae partes iam ruinosas validissimis repagulis firmavit; 
Bonifacius VIII (mccxciv-mccciii) maximum addidit ni¬ 
torem, arrepta, prouti videtur, Iubilaei magni occa¬ 
sione, quod a Laterano indixit. Attamen vix octo annis 
post, scilicet anno mcccviii — quemadmodum in suis 
Chronicis Villanius narrat — pridie festum S. Ioannis, 
dum in choro Vesperae canuntur, opificis cuiusdam 
incuria tecto ignis iniicitur, qui ad reliquas basi¬ 
licae partes facile diffusus, pene omnes consumpsit. 
Pontificatum tum regebat Clemens V, Avenione 
sedens, unde, auctore praesertim Francisco illo Pe- 
trarcha, poeta tum Italica tum Latina lingua ce 
leberrimo, minime cunctatus est Romam pecuniam 
mittere ad basilicam reficiendam. Neque Urbanus V 
(mccclxii-mccclxx) a restauratione prosequenda 
abstinuit. Martinus V (mccccxvii-mccccxxi) Ale¬ 
xandrino opere templum ruderavit; quinimo pa¬ 
rietes Gentili ac Petro Pisano pingendas commisit; 
Eugenius IV (mccccxxxi-mccccxlvii) columnas et 
epistylium reparavit; turrim autem campanariam 
nonnullosque muros Xystus IV; Innocentius VIII 
(mcccclxxxiv-mccccxcii) — sive, iuxta alios, Ale¬ 
xander VI (jiccccxcii-mdiii) — arcum ante Pontifi¬ 
cium altare extulit, duabus magnis columnis ex 
lapide psaronio innixum; Pius IV (mdlix-mdlxv) 
templi frontem ad septem triones restituit; Pius V 
(mdlxvi-mdlxxii) mediam basilicae alam deaurato 
lacunari operuit; Clemens VIII (mdxcii-mdcv) ma¬ 
gnificum altare ad SS. Eucharistiam servandam 
erexit, transversamque alam omnem, in qua ipsum 
posuit, picturis illustrandam curavit; quum Xystus V 
' (mdlxxxv-mdlxxxx) septentrionali fronti porticus addi 
iussisset. 

At vero hisce curis omnibus, aliisque, quas Brevitatis 
causa omisimus, minime obstantibus, Lateranensis ba- 


Constantinianae Lateranensis basilicae historia sic 
enarrata, id unum restaret ut ad eius partium acces¬ 
sionumque tum antiquarum tum recentiorum descri¬ 
ptionem deveniremus; quod profecto huius fasciculi 
spatium superaret. Ad rem igitur facilius, brevius, 
planiusque expediendam diagramma ponere constitui¬ 
mus numeris distinctum, de locis ab isdem indicatis 
compendiaria explicatione subiecta. 

1. — Antiquae basilicae porticus. 


Aditus minor Lateransis basilicae et Pontificiae aedes post Xystum V. 

-• — Oratorium S. Thomae, sive Sacrarium, ubi Pon¬ 
tifices sacras vestes induebant. 

3. — Ecclesiae ianuae, quarum media quae Regia dici¬ 
tur, ex aede S. Hadriani, in Foro Romano ab 
Alexandro PP. VII liuc translata, exstat adhuc, 

4. — Porta sancta. 

5. — Naves ecclesiae. 

6. — Ubi antiquitus erat Canonicorum chorus, nunc 

sepulcrum Martin i V. 

7. — Situs ubi olim erant ambones pro Epistola le¬ 

genda et Evangelio. 


Pauli cratibus ferreis deauratis inclusa, religiose 
coluntur. 

16. — Navis transversa. 

17. — Absis et Pontificia sedes. 

18. — Chorus olim Canticorum Reg. S. Augustini, qui 

basilicae divinis inserviebant. Supra hunc chorum 



8. - 9. - 10. — Altaria. 

11. — Ianua et scalae, qua patebat aditus ad Concilio¬ 

rum aulam. 

12. — Aditus ad Monachorum aedes; nunc ad claustrum. 

13. - 14. — Altaria. 

15. — Ara maxima in qua inclusum ligneum illud 
altare est, quo fertur S. Petrus usus fuisse. Ci¬ 
borium ex pario marmore quatitor columnis ex 
Aegyptio marmore cum capitulis ordinis Corinthii 
sustentatur, in quo capita Apostolorum Petri et 


Odeum atque Organum el‘at; (nune vero in absidis 
lateribus). In hoc situ exstructurh est altare SS. 
Sacramenti. 

19. — Ianua per quam olim ad claustrum dabatur in¬ 

gressus. 

20. — Aditus Ecclesiae minor, ad septem triones. Hic 

a Xysto V porticus (num. 34 distinctae) excitatae 
sunt, quarum a superiore Pontifices populo deinde 
benedixerunt. 

21. — Porticus «leonina » post absidem, muro clausa. 


' ' V- 

22. — Locus ubi olim sepulcrum B. Helenae, Constan¬ 

tini matris. 

23. — Monasterii claiistrum, etiam nunc eleganti stru¬ 

ctura insigne. 

24. — Monasterium Canonicorum Regularium. 

25. —, Monasterium a S. Pancratio quondam nuncu¬ 

patum. 

, 26. - 27. — Atrium et 
porticus oratorii 
S. Venantii, unde 
aditus ad Bapti¬ 
sterium. 

28. — Oratorium S. Ve¬ 

nantii, sive Basi¬ 
lica Theodori, 
musivis operibus 
magni momenti 
quondam ornata. 

29. — Baptisterium La¬ 

teranense. (I) 

30. — Oratorium Sancti 

Io annis Bapti¬ 
stae. 

31. — Oratorium Sancti 

Ioannis Evange- 
listae. 

32. — Oratorium S. 

Crucis. 

33. — Triporticus, quae 

ante hoc Orato¬ 
rium exstabat, de 
qua Anastasius 
bibliothecarius 
in Vita Hilarii 
PP. : « Hic fecit 
Nymphaeum et 
Triporticum ante 
Oratorium S. Cru¬ 
cis, ubi sunt co¬ 
lumnae mirae ma¬ 
gnitudinis quae 
dicuntur heca- 
tonpenta. Lacus 
et conchas c a- 
striatas duas, 

cum columnis porphyreticis perphoratis aquam 
fundentes, et in medio locum porphyreticum, 
cum concha assirtha in medio, aquam tunden¬ 
tem, circumdatam a dextris vel sinistris. In 
medio cancellis aereis et columnis cum fastigiis, 
et epistyliis undique ornatum ex musivo, et co¬ 
lumnis Aquitanis et tripolitis et porphyreticis». 

34. “- Recentes Xystinae porticus. 

35. —* Conciliorum aula in patriarchio. 

36. — Interseptum sive diaphragma, ubi tres aderant 


Bonifacius PP. VIII ex meniano Lateranensis patriarohii lubilaeum an. MCOG 
iudicit. (Iotti tabula in Lateranensi basilica adhuc asservata). 


ianuae quae Sanctae dicebantur, e palatio Hiero¬ 
solymitano Pontii Pilati transvectae, ut antiqua 
fert traditio, «per quas non semel Salvatorem 
D. N. I. Christum Passionis tempore transiisse 
pia verisimilitudo diu suasit» (1) 

37. — Menianum a Bonifacio VIII exstructum ad bene¬ 
dictionem populo impertiendam; quod ab ipso 
Pontifice nomen 
retinuit. 

38. — Palatii Latera¬ 
nensis deambu¬ 
lacra. 

39. — Oratorium S.Syl- 
vestri, ubi Pon¬ 
tifices peculiares 
caeremonias per¬ 
agebant. 

40. — Situs ubi Scalae 
sanctae exsta¬ 
bant. 

41 : 42 - 43. — Scalae 
et porticus Late¬ 
ranensis palatii. 

44. — Vestibulum ante 
Oratorium Sav - 
cta Sanctorum. 

45. — Oratorium S. 

Laurentii sive 
Sancta Sancto¬ 
rum,, peculiare 

Pontificum sacel¬ 
lum. In eodem 
(nunc proprio ae¬ 
dificio distincto 
ab Lateranensium 
aedium globo se¬ 
gregato, quo 
tiam Scalae San 
ctae translatae 
sunt) teste Pan- 
vinio, altare erat 
sub quo diu ia 
cuerunt Apostolo 
rum capita; et 

adhuc asservatur 
antiquissima SS. Salvatoris imago, quam adiero- 
pitam dicunt, multis iisque pretiosissimis orna 
mentis aureis, argenteis gemmeisque corusca, 

46. — Triclinium, vulgo Leonis III, «maius super 

omnia triclinia», cuius absidis musivum opus 
adhuc conspicitur. 

47. -r Oratorium S. Nicolai, ubi sacra Pontificum in¬ 

dumenta et supellectilia ad sacra peragenda cu¬ 
stodiebantur. 

48. — Interior pontificia domus. 


(X) Cfr. eius figuram in Voce Urbis huius anni n, i, pagi 9. 


(1) CtAMPixtfs,-1. e. 

49. — Novi Lateranensis palatii exstructiones, aXystd V 

inchoatae. 

50. — Turrium Annibaldensium locus. 

51. — Vestigia et situs Pontificiae bibliothecae. 

52. — Via ad portam Capenam (hodie S. Sebastiani). 

53. — Monasterium B. Bartholomaei et Andreae, ab 

Honorio I, saec. vn fundatum, deinde in Xeno¬ 
dochium conversum. 

54. — Via ad amphitheatrum Flavium (hodie vulgo 

di S. Giovanni in Laterano). 

55. — Via ad Liberianam basilicam (hodie vulgo Me- 

rulana). 

56. — Locus ubi olim erat Dataria et habitationes Pon¬ 

tifici inservientium. 

57. — Aquaeductus Claudii. 

58. — Locus statuae equestris M. Aurelii Imperatoris. 


I. F. 



COLLOQUIA LATINA 


Silentium et attentio (1 ) 

Sigismundus. — Dupliciter peccatur in gym¬ 
nasio quotidie, ab aliis hoc, ab aliis illo modo. 

Caelestinus. — Quae sunt ista peccata? 

S. — Confabulari, et praeceptori non attendere. 

C. — Qui prius designant utroque tenentur. 

S. — Ita prorsus existimo. Verum qui aliud, 
alibi oculis curiose divagantur, pingunt animalia, 
equites, stultos, libellos ineptos legunt, chartas et 
scamna conscindunt, illi in posteriore genere cul¬ 
pam castigabilem committunt. 

C. — Vere dictum sentio, et novi quorum ista 
est consuetudo. 

S. — Tu ipse unus de illis es. 

C. — Egone ? 

S. — Ita; nae. 

C. — Falso hoc in me vitium confers. 

S. — Mentiri non est meum. 

C. — Attentissime audio. 

S. — Non semper. 

C. — Quando eorum quae tu commemorasti 
aliquid ago, quasi si quid per transennam inspi¬ 
cerem, et levi brachio id fit. 

S. — Ut elevat hic peccatum suum! 

C. — Haud elevo; ut loquor, ita res. 

S. — Quin est quando sermunculos seres cum 
proximis. 

C. — Demiror tantum tibi esse otii a rebus 
tuis, ut aliena cures. 

S. — Tam sine pudore id perpetras, ut non 
possim non notare: videret vel caecus, audiret 
etiam surdus. 

(1) Ex opere I.vcom Fontani cui titulus Progymnasmata Latinitatis 
passiui retractavit I, F. 


C. — Vicissim te captabo. 

S. — Capta, non capies tamen. Sed, extra io- 
cum, desiste, si te amas, ab huiusmodi virtutibus, 
et noli cum te ipsum privare tantarum utilitatum 
fructu, tum alios impedire. 

C. — Quos alios impedio quum tenuissimo sono 
loquar ? 

S. — Qui propius tibi assident dextra, sinistra 
et a tergo. 

C. — Apage cum superstitiosa ista religione tua. 

S. — Amico monenti volens obsecunda, ac bono 
tuo consule; alioqui coactus, non mihi, sed magistro. 

C. — Adeo infanda haec tibi peccata videhtnr? 

S. — Magna procul dubio suo in genere. Nam 
quid indignius et gravius in schola delinqui possit, 
haud video. 

C. — Nisi aut ego mutus fiam, aut tu obsur¬ 
descas, difficile pax inter nos erit. 

S. — Tu considera quorsum eas, et quid tibi 
futurum sit. Auceps quando concinnavit aream, 
effundet cibum; aves assuescunt; saepe edunt; 
semel si sunt captae, rem solvunt aucupi. 

C. — Intelligo parabolam. Opere maximo da¬ 
bitur opera, ne fraudi sit hoc aucupium. 

-O— -O-O-G-O-G-G- 

ACTA PONTIFICIA 


SSmi. D. N. Pii PP. X litterae informa «Brevis», quibus 
Purpuratus Pater ad sollemnem commemorationem 
Antonii Friderici Ozanam, Lutetiae Parisiorum haben¬ 
dam, tamquam Pontificis Legatus mittitur. 

Venerabili Fratri. Nostro Vincentio S. R. E. Cardi¬ 
nali Vannutelli Episcopo Praenestino 

PIUS PP. X 

Venerabilis Frater Noster, Salutem et Apostolicam Be¬ 
nedictionem. 

Quod propediem, exeunte saeculo, ex quo Antonius 
Fridericus O zanan i l ianc juc em aspexit, Societas Vin- 
centiana, ut accepimus, sollemni commemoratione ce¬ 
lebrare virum parat, Nos equidem probamus vehementer 
tale propositum, libentissimeque facturi sumus, ut illa 
ipsa sollemnia Nostrae dignitatis accessione amplifice¬ 
mus. Etenim cum iustum arbitramur eius ornare nomen 
qui profecto in illustranda et scriptis et factis salutari 
virtute fidei catholicae aetatem omnem, heu non ita 
longam, comsumpsit, ut inter praeclaros Christianae sa¬ 
pientiae vindices ponatur; tum vero nolumus occasioni 
deesse, quae datur, testandae rursus propensissimae 
voluntatis Nostrae erga illud Opus quod conferentiarum 
dicitur, cuius hic iure primarius conditor habetur. — 
Nam consociatio id genus - quae cum ad Christianam 
caritatem tota spectet, nomine patrocinioque recte utitur 
Vincentii a Paulo - quis non miretur quam brevi tem¬ 
pore quantaque cum utilitate communi se usque quaque 
propagarit? Vixdum eius hic noster cum paucis eius- 

dem animi virtutisque sodalibus semina iecerant, alte 
radices egit, atque opinione celerius tamquam in celsam 
arborem patulisque diffusam ramis excrevit; ut con¬ 
sentaneum ceteroqui erat ingenio nationis Gallicae, qua 
quidem ad Religionem promovendam nihil actuosius, 
aut uberius. Eademque nunc late per terrarum orbem 
magno est usui non solum multitudini egenorum, qui¬ 
bus tum ad lianc vitam tum ad aeternam bona adiu- 
menta suppeditat, verum etiam sociis ipsis, quos com¬ 
mode per varia Christianae misericordiae munia ad 
omnem sanctimoniam exercet. — Haec reputantibus 
Nobis satis superque est causae, cur nos in primis ista 
participemus sollemnia, optemusque ut honoribus ha¬ 
bendis meritissimo viro simul operis eius notitia apud 
homines atque studium crescat. Ac sane in tanta per¬ 
turbatione rerum omnium, quantam vel doctrinarum 
fallacia vel cupiditatum licentia creat, optimi civili so¬ 
cietati consulatur, si, quotquot Christianam ipsius disci¬ 
plinam curae habent, Ozanam et magistrum sequantur 
et ducem. Itaque maiora semper a Deo Societati Vin- 
centianae incrementa precanda sunt, ut saluberrima 
sui auctoris instituta longe lateque usque in ultimas 
oras possit extendere. Iam vero, cum in generali coetu, 
quem apud summum Consilium delecti conferentiarum 
habituri sunt Parisiis, velimus esse qui haec animi Nostri 
sensa exponat, nullum videmus aptiorem cui hoc mande¬ 
mus officii, quam illum S. R. E. Cardinalem, qui vicesi¬ 
mum iam annum Societatis huius apud Apostolicam 
Sedem patronum agit, particeps studiorum eius coepto¬ 
rumque fautor perdiligens. Quare te, Venerabilis Frater 
Noster, Legatum Nostrum mittimus, qui, quae his litteris 
tibi significavimus, in eo coetu verbis Nostris exprimas. 
Idem generali Consilio ac ceteris, quos una conventuros 
diximus, universis etiam, quos Societas Vincentiana 
vel habet sodales, vel iuvat pauperes,, atque omnibus 
de Clero populoque claris viris, quicumque ad haec 
sollemnia honestanda contulerint aliquid, Apostolicam 
Benedictionem, auspicem divinorum munerum, afferes; 
quam tibi primum, Venerabilis Frater Noster, aman¬ 
tissime impertimus. 

Datum Romae apud Sanctum Petrum, ipso die sol¬ 
lemni Paschae, anno mcmxiii, Pontificatus Nostri decimo. 


PIUS PP. X. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 

Ex Congregatione Concilii. 

Decretum de privilegio Officii Divini iuxta veterem 
psalterii ordinem recitandi. 

Edita Constitutione apostolica Divino afflatu, de 
nova Psalterii in Breviario Romano dispositione, non 
pauci ex iis quos obligatio tenet persolvendi Horas 
canonicas, ob peculiares causas, impetrarunt pontificium 
indultum retinendi veterem. Quum autem exortum 
subinde sit dubium num qui eiusmodi indultum obti¬ 
nuerunt possint ad libitum sequi alterutrum Psalterii 


ordinem, adhibendo nempe modo veterem modo novum 
iuxta propriam cuiusque commoditatem, S. Congre¬ 
gatio Concilii, de speciali mandato SSmi. D. N. Pii di¬ 
vina providentia PP. X, declaravit atque decrevit id 
non licere, sed omnes et singulos cuiuscumque gradus, 
conditionis et dignitatis, qui impetrato, prout supra, 
induito uti velint quotiescumque privatim Officium di¬ 
vinum persolverint, debere recitare pro singulis Horis 
omnes psalmos et reliqua prout distribuuntur in Bre¬ 
viario Romano a S. Pio V edito et a Clemente VIII, 
Urbano pariter VIII, et Leone XIII recognito, servato 
tamen quotidie novo ordine sive kalendario iuxta prae¬ 
dictam Constitutionem apostolicam et regulas seu ru¬ 
bricas eidem adiunctas praescripto pro dioecesi, capitulo 
seu clero cui quisque est adseriptus, ac firma abolitione 
indulti generalis dati die 5 Iulii 1888 pro Officiis vo¬ 
tivis; contrariis quibuscumque non obstantibus. 

(D. x mens. Martii mcmxiii). 

Ex Congregationi Gonsistoriali. 

Monitum de peregrinatione ad Constant inia na so- 
lemnia alumnorum ex Seminariis. 

Quum in aliquibus Seminariis agatur de mittendis 
Romam aliquot alumnorum manipulis ut vice totius 
Seminarii partem cum ceteris peregrinis habeant in 
solemniis saecularibus de Ecclesiae pace, beatissimus 
Pater, etsi filiorum coronam in spem Ecclesiae adole¬ 
scentium magna cum laetitia conspiceret, sciens tamen 
hoc fieri non posse sine aliquo detrimento spiritualis 
illius recollectionis, quae tam magni momenti est in 
clericorum institutione, hortatur omnes ut hoc consilium 
deponant, potiusque apud se in fervore spiritus pro 
Ecclesia enixe Deo preces effundant. Ipse vero alumnos 
omnes praesentes habens benedictione apostolica con¬ 
firmat amantissime. 

(D. xxx mens. Martii mcmxiii). 

Ex Gongregatione S. Officii (Sect. de Indulgentiis). 

De qualitate Missae ad Indulgentiam Altaris privi- 
legiati lucrandam. 

Ad Altaris privilegiati, quod vocant, Indulgentiam 
lucrandam, non amplius in posterum sub poena nudi¬ 
tatis requiritur, Missam de requie aut de feria vel vi¬ 
gilia cum Oratione defuncti propria celebrari; id tamen 
laudabiliter flat, quum licet ac decet, pietatis gratia 
erga defunctum. 

(Ex decr. d. xxi mens. Febr. mcmxiii). 

Ex Congregatione Rituum. 

De Missis votivis B. Mariae Virginis ex privilegio 
recitandis, dubia. 

I. — Utrum infra octavas festorum atque in ipsis 
festis B. Mariae Virginis, etsi de eis sola commemo¬ 
ratio vel nulla commemoratio in Officiis classicis fiat, 
praefatae Missae, iam concessae, debeant esse votivae, 
an potius festivae, de festis vel octavis, et quidem cum 
Gloria et Credo ? Resp. Negative ad primam partem 

et affirmative aci secundam, iuxta alia decreta ac de¬ 
cretum generale n. 3922 De Missis votivis 30 Iunii 1896, 
ad. V, q. 1 et 2. 

II. — An in vigiliis, saltem commemoratis, festorum 
eiusdem beatae Mariae Virginis, enunciatae Missae 
debeant esse de vigilia, sine Gloria et Credo , cum ora¬ 
tionibus iuxta rubricas et decreta? — Resp. Affir¬ 
mative. 

(Ex decr. cl. xvn mens. Maii mcmxii, rei. in Acta 
Apostolicae Sedis d. xxxi mens. Martii mcmxiii). 


DIARIUM VATICANUM 

(Mense Aprili mcmxiii). 

D 3 recenti morbo SSmi. D. N. Pii PP. X. 

Die vn mens. Aprilis mcmxiii SSmus. D. N: Pius PP. X 
— quem morbus, cui ab influentia vulgo nomen, aliquot 
ante diebus invaserat; ipse vero, qua est summi magisterii 
sollicitudine, parum curaverat — vehementius atque im¬ 
proviso ab ipso morbo repetitur, unde thoracis laeva pars 
offenditur. Aetas venerandi senis, magis quam aegritudinis 
vis, catholici orbis animos omnes commovet atque perturbat; 
qui supplici voce a Deo una postulant, ut Patrem sanctis¬ 
simum tamque dilectum filiorum pietati sospitem quo citius 
restituat, incolumemque diu servet in aevum. Quibus votis 
annuens benignus Omnipotens, Summi Pontificis valetudi¬ 
nem iam confirmare dignatus est, qui sese in dies firmius 
recolligit; quod Ipsi uuiversisque Christifidelibus felix, bo¬ 
num faustumque siet! 

Coram SSmo. admissiones. 

Praeter Purpuratos Patres, Urbanos Antistites, aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
De Oettingen Spielberg, Princeps, eiusque uxor ; Czarto- 
riyska, Princeps foemina; peregrinorum manus ex Gallia 
atque ex Italis dioecesibus Mediolanensi ac Mantuana, a 
Purpurato Patre Andrea Ferrari, archiepiscopo Mediola¬ 
nensi, coram adductorum. 

Peregrinorum adventus in Urbem. 

Indicto Universali Iubilaeo ad pacem celebrandam Christi 
ecclesiae abhinc saecula xvi a Constantino Magno per Me¬ 
diolanense edictum attributam, coepit peregrinorum adventus 
in Urbem, qui ob Summi Pontificis aegritudinem a Purpu¬ 
rato Patre Raphagle Merry dei Val, a Secretis Status, Eius 
nomine excepti ac salutati sunt. 

Per Aprilem mensem ii fuerunt ex dioecesi Labacensi ; 
ex Rhaetia; ex societate catholicorum militum in Batavia; 
ex Italica Subalpina regione; ex Berolinensi foedere Opifi¬ 
cum Catholicorum; ex Polonia; ex Piceno; ex Belgica so¬ 
cietate diurnariorum catholicorum; ex Sodalitate Catholicae 
Iuventutis in Anglia; ex foederatis ferriviarum operariis in 
Batavia; ex dioecesi Cameracensi; ex nordica America, etc. 

Pontificiae electiones. 

Purpuratus Pater Basilius Pompili, Cardinalis Urbis Vi¬ 
carius renunciatur. 

— Purpuratus Pater Dominicus Ferrata, Praefectus S. 
Congregationis de disciplina Sacramentorum, Archipresbyter 
Lateranensis basilicae eligitur. 


ANNALES 

Baikanicum discrimen. 

Civilium rerum magister ille sagacissimus Pal- 
merston dicere solitus erat, de Orientalibus populis 
id unice praevideri posse, nihil posse praevideri. 
Atqui huiusmodi iudicium a veritate minime aber¬ 
rare, ex recentibus quoque de Balkanica quaestione 
eventibus innotuit. Dum enim magnarum Euro¬ 
paearum civitatum administris auctoribus, qui pacis 
interpretes accesserunt, induciae Bulgaros inter 
atque Tureas constituuntur, quarum causa ad Cia- 
talgia et Bulair fines tormenta bellica tandem ali¬ 
quando tacent; dum Graeci, Ianina urbe atque 
omni fere Epiro occupatis, reapse arma deposuisse 
videntur; Serbia denique milites suos ex Scodrae 
obsidione retrahit, quae urbs Albanorum novo 
regno addicenda foret, Nicolaus, Nigri Montis rex, 
hisce ceterarum Europae nationum decisis proterve 
resistit, spernitque earum promissa, futurum ut 
huius privationis sacrificium pecunia aliisque ter¬ 
ritoriis aeque ipsi rependatur. 

Itaque, suasionibus frustra adhibitis, ad coer¬ 
citionem ventum est, navesque in Superum mare 
missae, quae Orientales oras custodirent. Ecce au¬ 
tem ex improviso nunciatur Scodra urbs post novam 
obsidentium vim in istorum fidem atque potestatem 
sese permisisse; paulo post vero palam fit, postre¬ 
mum impetum fictum fuisse, atque urbis illius oc¬ 
casum non aliunde ortum esse, quam ex secreta 
Nigri Montis pactione cum Essad Pacha, oppidi 
propugnatore, inita, qui, proditor suorum, se Alba- 
nicae novae civitatis regem dicit, Scodrae urbis pos¬ 
sessionem in favorem Montis Nigri renuntians, sta¬ 
tumque rebellionis inaugurans, periculorum maxime 
plenum illis praecipue Europae nationibus, quae 
peculiares suas rationes tuendas illic habent: Au- 
striam dicimus atque Italiam. Quid inde? Licebitne 
impune hisce sibi per vim providere si admini¬ 
strorum coetus Londini iamdiu congregatus haud 
opportunum reputabit, rem alterius imperio dele¬ 
gare, ut ea quae unanimi sententia decreta sunt 
ad effectum adducantur ? Nurnne - quod Deus aver¬ 
tat - per Europam omnia videamus iri permixtum ? 


Italorum in bybia progressus. 

Mense qui praeteriit Itali progressionem in Cy : 
renaica constanti erectoque animo aggressi sunt, 
ita ut viginti vix diebus illius regionis loca omnia 
occidentem versus in certam veramque ditionem 
suam prope sine sanguinis effusione redegerint. 
Ptolemaidis in litore appulsi, ad Merg colles pro¬ 
cesserunt, Arabumque manu, iis resistere conante, 
fusa atque fugata, ulterius procedebant, Arsinoem 

usque; quum alia agmina Bengasi ex urbe pro¬ 
fecta, hinc Coeffiam, Sidi Califam, Hoebiamque oc¬ 
cupabant, inde Benina, Regima montem, Bu Mariam, 
EI Abiar. Denique exercitus huiusmodi partes inter 
se feliciter et cum incolarum quiete coniunxe- 
runt. 



PUBLICI PER ORBEM COETUS 

legibus ferendis 


In Anglia George, Imperii cancellarius, de fe¬ 
lici tum civitatis tum commerciorum reditu fuse 
et cum plausu disseruit. 

In Argentina republica Robertus Pinero aerarii 
praefectus, Perez doctore a munere sese abdicante, 
suffectus. 

In Civitatibus Foederatis Americae Septentrio¬ 
nalis Wilson, novus rei publicae praeses, primum 
sui imperii nuntium ipse populi oratoribus legit, 
atque portorium regimen ita immutandum esse 
edixit, ut liceat nova foedera cum Europae civi¬ 
tatibus inire. 

In Germania acceptorum et expensarum ratio¬ 
nes in examen revocatae. 

In Helvetia conventio de Gothardo monte tan¬ 
dem rata habita. 

In Hungaria dissensiones inter gubernatores eo- 
rumque adversarios acriores factae, quum tamen 
non renovati sint excessus, quibus, heu, assuevimus. 

In Russia acceptorum et expensarum rationes 
prosperae omnino recognitae. 

In Sinis primus popularium legatorum coetus 
congregatus, cui ante omnia erit munus, reipublicae 
praesidem deligere. 


O-O-O-& G-G -G-G G O-C 


PER ORBEM 


Die i mens. Aprilis mcmxiii ex Batavia notum 
fit, Indicas insulas Siao, Sanghi ac Talaut vehe¬ 
menti terrae motu funditus eversas superiore mense 
Martio fuisse. 

— d. nr, Athenis, Georgio, Graecorum regi ne¬ 
farie interempto, iusta sollemnia summo civium 
cum luctu persolvuntur. 

— d. iv militaris Germanorum dirigibilis qui¬ 
dam aerostatus adverso vento in Gallicam terram 
appellit, magnam incolis concitationem procurans, 
falso reputantibus, eum munimentorum speculan¬ 
dorum causa missum fuisse. 

— d. v Domodossola ex Italico oppido nunciatur 
nivium ingens moles de Alpibus devoluta opifices 
aliquot, in angustiis ad Furcam montes laboribus 


intentos, obruisse; ceteros, ad ducentorum nume¬ 
rum, in obsidione misere tenere. 

— d. vi Nussdorf, in oppido ad Salisburgum, 
templum atque aedificia triginta duo fortuito in¬ 
cendio absumuntur. 

— d. vii ad ferri viae Austriacam stationem 0- 
gulin ex curruum vapore actorum collisu plures hu¬ 
manae victimae lugentur. 

— d. xm opificum desertiones a laboribus per 
Belgarum omnem regionem fiunt. Vim tamen adhi¬ 
bere militum non est necesse. 

— d. xiv Madriti, dum Alfonsus XIII Hispa¬ 
norum rex, e militum recensione revertitur, a sce¬ 
lesto Catalaunensi quodam homine manuballistula 
petitur, at fauste feliciter incolumis evadit. 

— d. xv per Liburniam omnem foeda tempestas 
ingentia damna affert. 

— d. xvi Chilensi in urbe S. Iacobi, Acevedo 
aviator in illa civitate primus, ob aeronavis quam¬ 
dam propulsoris machinae laesionem, a caelo prae¬ 
cipitat ac moritur. 

— d. xxiii Eucharisticus annuus omnium na¬ 
tionum conventus sollemni ritu a Pontificis Legato, 
Purpurato Patre Dominico Ferrata, Melita in insula 
inauguratur. 

— d. xxiv Stabiis nova Italorum loricata navis, 
cui a C. Duilio nomen inditum, coram Italico rege 
regiaque domo feliciter in mare immittitur. 

In fodinis apud Cincinnati gasii incendium exo¬ 
ritur, in quo horrendam mortem cunicularii octo¬ 
ginta inveniunt. 

— d. xxvi Lutetiae Parisiorum centenaria dies 
ab ortu Friderici Antonii Ozanam sollemniter com¬ 
memoratur. Conventui praeestEmus. P. D. Vincen- 
tius Cardinalis Vannutelli, a Pio PP. X tamquam 
Pontificius Legatus missus. 

— d. xxviii Olisippone civium manus, ex liberae 
reipublicae factione, gubernio inimicorum, seditio¬ 
nem movere frustra conatur. 

— d. xxix in Pensilvaniae oppido Monongahela 
fodinarum nova calamitas defletur, ex qua cuni¬ 
cularii centum viginti quinque mortem heu! op¬ 
petunt. 


i 



EX BATAVIA 


De certamine poetico Hoeufftiano 
in an. MCMXIV indicto. 

Accepimus, et libenter edimus: 

A. d. IV. Idus Martias in conventu Ordinis Litte¬ 
rarii a iudicibus ita est relatum de XXXVIII carmi¬ 
nibus, quae ad tempus ei fuerant tradita. 

Tria ad certamen omnino admitti non potuerunt, 
utpote.e variis constantia poematiis, quorum nullum 

legitimum implebat versuum numerum. Eorum hi erant 
tituli : Aenigmata; Violae; Simplex. Neque illud quod 
inscriptum erat Idyllium, carmen iam antea ad certa¬ 
men missum et nunc, correctum. 

Statim seposuimus ut prorsus hoc certamine indigna 
carmen inscriptum De mira ingenii potentia; carmen 
cui addita erat sententia, scidulae inscripta : Iocosae 
datur hora Musae , et illud ipsa nocte obscurius cui 
nomen Zephyrus. 

Parum placuerunt haec octo, licet in iis aliquae 
virtutes apparerent: Votum Sulpiciae, In bellum Tur¬ 
cicum, Navale duellum; De bello Lybico; Ad Lourden- 
sem rupem; Roma fatorum sedes; Nugipolyloquidae; 
Pediculi. 

Multo magis probabantur XV haec, quae tamen non 
esse in lucem edenda post aliquam demum decrevimus 
dubitationem: Trossulus; Cultor maiorum; Res Sacra 
Poesis; De cruce Christi triumphante; In columnam 
memorialem; Heroum; Pax; Materna Corda; M. Vale¬ 
rius Corvus; In obitum Ioannis Pascoli; In feminas ius 
suffragii appetentes; Mortis hymnus; Suprema Caligulae 
nox; De nativitate Virginis; Alcaicon. 

Restant octo optima, quae libenter publici iuris fa¬ 
ciemus, lectu iucundissima, vera verorum poetarum 
atque artificum opera. Eorum titulos sic enumeramus 
ut quo quodque est praestantius eo posterius nominetur: 
Vox patriae; Aeriae voces; Duo insontes; Alma quies; 
Titanicae interitus; Alumnus Virgilii; In funere Ioan¬ 
nis Pascoli; Amaryllis. 

Post aliquam dubitationem quod inter tria carmina, 
quae hic ultima ponuntur, (Alumnus Virgilii; In fu¬ 
nere Ioannis Pascoli; Amaryllis) esset optimum, prae¬ 
stare tamen duobus aliis decrevimus Amaryllida carmen 
egregium, tersum, venustum. Hoc aureo ornandum 
praemio visum. Aperta scidula nomen prodiit Raphaelis 
Warrozzari, Mediolanensis. 

ft Septem illa, quae proxime ante Amaryllida enume- 
lavimus, sumptibus legati Hoeufftiani in lucem emit- 
ftntur, si eorum poetae nobis ante Kalendas Iunias 
Ridularum aperiendarum dederint veniam. 

Jl Ad novum certamen cives et peregrini invitantur 
his legibus, ut carmina latina, non ex alio sermone 
versa nec prius edita argumenti ve privati, nec quin¬ 
quaginta versibus breviora nitide et ignota iudicibus 
manu scripta, sumptu suo ante Kal. Ian. anni proximi 
mittant ad Hermannum Thomam Karsten, Ordinis litte¬ 
rarii Academiae ab-actis, munita sententia, item inscri¬ 
benda scidulae obsignatae, quae nomen et domicilium 
poetae indicabit. Ceterum iudicibus gratum erit, si 
poetae in transcribendo portabile prelum Britannicum 
(typemriter) adhibebunt. 

Praemium victoris erit nummus aureus quadringen¬ 
torum florenorum. Carmen praemio ornatum sumptibus 
ex legato faciendis typis describetur eique subiungentur 
alia laude ornata, quando scidulae aperiendae venia 
dabitur. Hoc ante Kal. Iunias fieri debebit. 


Exitus certaminis in conventu Ordinis mense Martio 
pronunciabitur; quo facto scidulae carminibus non pro¬ 
batis additae Vulcano tradentur. 

Amstelodami, Kal. Apr. mcmxiii. 


P. D. Chantepie de la saussaye 
Ordinis Praeses. 



aenigmata 


I. 

Integrum constat, ruptum totiesque fatiscit, 

Vel sonitu trepidans allicit auriculas. 

II. 

Advolat, ignavumque aliena ad pabula currit, 

Mendaci vultus sive colore linit. 

F. X. B. 

Ex sociis, qui utriusque aenigmatis interpretatio¬ 
nem ad Doctorem lOSEPHUM FORINA.RI, Commentarii 
moderatorem (Roma, via dei Goremo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

FABULAE SELECTAE 
IOANNIS LA FONTAINE 
latine conversae a Fr. Xav. Reuss. 

Aenigmata an. XVI, n. II proposita his respondent: 

I) Laterna ; 

II) Malus-Malum. 

Ea rite soluta miserunt: 

Diomedes Ealva, Constantia. — P. Prado, Venetiis. — Ant. Masia, 
Tarragona. — Petrus Tergestinus. — Iae. Gomez, Caesarait/gusla — E. 
Wawer, Marianopoli. — Ladisl. Thyssen, Dresda. — Aug. Ricei, Flo¬ 
rentia. — N. Bianchi, Angusta Taurinorum. — E. Amori, Mediolano. — 
Nic. Endrigi, Salisburgo. — Claudius Lupensis. — I. Ortiz, Monlia, — 
Eug. Dolmar, Chicagine. — Hern. Forgeot, Nicaea ad Varum. — Rich. 
Brondel, Brugia. — Nic. Lagumiua, Panormo. — Rich. Mulier, Berolino. 
— Olem. Eiard, Curia Rhaetorum. — Apch. Magliano, Genua. — Alb. 
Perraud, Lutetia Parisiorum. — Lud. Goux, Bituricis. — IaC. Menendez, 
Madrito. — Er. Xav. Ghion. Ostunio — E. X. M., Drepano. 

Sortitus est praemium: 

LAD1SLAUS THYSSEN, 
ad quem missum est opus, cui titulus: 

B1BLIA SACRA 
VULGATAE EDITIONIS 

Xysti V. P. M. iussu recognita et Clqmentis VIII auctoritate edita. 
(Editionem renovarunt Desclde et Soc.). 


SOCIIS ET LECTORIBUS 

MONITUM 

Kalendis Aprilibus MCMXIII Societatis Edi- 
tricis ltomanae Urbana Sedes translata est in 

YIA DEL TRITONE, 46. 

Huc igitur exinde conferatur quidquid VOCIS 
URRIS adniinistrationein respiciet; quae vero 
ad redactionem spectant, mittenda semper erunt 
ad Moderatoris domicilium, VIA DEL OOVERNO 
VECCHIO, 96. 

Sponsor: Ioannes Baptista Ciampi, iurisperitus 
Romae. — Ex officina Societatis Editricis Romanae, 

AD RO/AAA 

ACTIO DRAMATICA 

versibus plautinis composita et in tres actus distributa. 


ACTUS II. 

Vestibulum internum templi cum foribus in ima parte, 
qua itur in subterraneum, ubi sunt captivorum cu¬ 
stodiae. Circumstant amplae columnae aere com¬ 
pos i. ae. 

Scena I. 

Duo Milites qui inter 'se colloquuntur. 

I. Miles. 

Ii si Cliristi fidi sunt discipuli, 

Mei quid interest? 

II. Miles. 

Leges sic imperant! 

I. Miles. 

Leges, ct usque leges! Quid si arbitrariae ? 

Mali quid ipsi in cives ? 

II. Miles. 

Sunt innoxii, 

Nos ipsi cernimus citra malitiam. 

Frequentant carceres, ferunt subsidium... 

Stipem nec exiguam dant nobis pro munere... 

I. Miles. 

Canunt hymnos, docent novos et canticus, 

Sonant nec unquam dulces Amaryllides. 

II. Miles. 

Deum sed honorant ipsi quem colunt... 

I. Miles. 

Deos nos contra colimus turpissimos. 

II. Miles. 

Pium, bonum, sed illi sanctum prae ceteris. 

I. Miles. 

Nos adoramus, colimus vei stercora! 

II. Miles. 

Nemo nos torquet, nemo dat molestiam. 

I. Miles. 

Premunt hi carceres, vocant Pontificem, 

Ab ipso postulant modo licentiam 
Eum tuendi! 

II. Miles. 

Parvula est custodia, 

Sunt pauci et milites; sic possent liberum 
Reddere! 


I. Miles. 

Sed ipse? 

II. Miles. 

Vetat, vult in carcere 
In vinculis mori suo pro Numine. 

I. Miles. 

Mirum! Quid accidet nostri si perderent? 

Quid imperator bello si recederet? 

II. Miles. 

Erant et multi Christiani milites ! 

At ipsi ad arma cursitant, et alacres 
Gerunt in bellis martiales spiritus, 

Ut ipsi in bello rem suam defenderent. 

I. Miles. 

Tibi sed pectoris pandam nunc depositum 
Modo secretum dixi quod servaveris ? 

II. Miles. 

Quid est quod verbis dicas tam solemuibus? 
Tacebo, furcifer, tacebo ! Dic admodum. 

I. Miles. 

Eram mox custos ad theatrum positus 
Marcelli, mille pressus sed angustiis, 

Quidam cum venit, traxit qui me clanculum 
Et paucis verbis, pluribus sed gestibus, 

Placet, dixit, tibi magna vis pecuniae? 

Quid ni? Sed quibus, dixi, conditionibus? 
Habesne Mitrae templi tu custodiam? 

Quid ad te? dixi. Eiusne tu decuriae? 

Quid hinc? Habebis auri magnam copiam, 

Si,.... - Quid? - Dummodo deferas si chartulam a 
Puero captivo, Aniciorum filio, 

Qui nominatur, ni fallor, Octavius. 

Ei libenter postulanti assentio. 

Ecce marsupium, vides et chartulam. 

II. Miles. 

Quid autem legitur? Caveto, tragula 
Ex improviso tuum ne frangat caput. 

I. Miles. 

Lubet videre? 

II. Miles. 

Perlubet! Quis scit an exeat 
Fortuna nostra, quasi Deus ex machin a ? 

(Ad proximum numerum). 


I. B. Francesia, 





Ann. XVI. 


Romae, Mense Iunio MCMXIII. 


Num. VI. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Do syllabi Pii PP. X propositione VIII. 

Quid Itali ab Moratio mutuati sint, quidque dc oius carminibus 
consuerint, breviter inquiritur. 

In columnam memorialem. 

Numismatum collectoribus. 

De Leone XIII P. M. Commentarius. — V. Beneventum legatus mit¬ 
titur. — VI. Perusii moratur. Nuncius apud Belgas renunciatur. 

Crux Rutliwelliana. 

Colloquia latina. Armorum scholasticorum coemptio. 

Paroeiniae sive Adaqia. Non tam ovum ovo simile. —Zonam perdere. 
— Ars multa vulpi, ast una echino maxima. 

Ex Sacris Congregationibus Romanis sententiae novissimae 


DE SYLLABI PII PAPAE X 

propositione Vili 


Ex Romanae Ecclesiae historia scimus, Romanorum 
Pontificum, uti Leo XIII scribit, (1) « hoc caput, sum¬ 
mamque semper fuisse, assidue vigilare atque omni 
ope contendere, ne quid integritas Fidei morumque 
Christianorum detrimenti caperet ». Ex experientia 
scimus rursus, contra integritatem Fidei morumque 
Christianorum nihil perniciosius esse quam prave scripta 
in vulgus disseminata; ob eamque rem Romani Ponti¬ 
fices in id perpetuo studuerunt, ut homines, quoad in se 
esset, pravorum librorum lectione, hoc est pessimo ve¬ 
neno, prohiberent. 

Nonne, uti monumenta litterarum testantur, Ana- 
stasius I scripta Origenis perniciosiora, Innocentius I, 
Pelagii; Leo Magnus Manichaeorum opera omnia, gravi 
edicto damnavere ? Nonne, aetatum decursu, Monothe- 
litarum, Abaelardi, Marsilii Patavini, Wicleffi et Hussii 
pestilentes libros sententia apostolicae Sedis confixit? 
In i ure integritatem Fidei morumque Christianorum 
servandi causa, S. Indicis Congregatio, eiusdemque 
Congregationis vigilantia fundantur. 

Recitata breviter Sacrae Congregationis Indicis hi¬ 
storia, Modernistarum error a Pio X merito damnatus 
in Syllabo Lamentabili sane, circa eiusdem Congrega¬ 
tionis proscriptiones, reprehendetur. 

* 

* * 

Ab initio Ecclesiae, maiores difficilioresque contro¬ 
versiae ad Sedem Apostolicam propter suam principa¬ 
litatem deferebantur, Romanique Pontifices, habito pres¬ 
byterorum consilio, vel romanis conciliis collectis, om¬ 
nia per semetipsos dirimebant. Verum, crescente con¬ 
troversiarum rerumque agendarum copia, saeculo xii, 
coetus Emorum. Cardinalium ipsis Romanis Pontificibus 

(1) Const. Apost. « Officiorum » vm kal. Febr, 1897. 


index: 

selectae. Ex Congregatione de disciplina Sacramentorum. — Ex Con 
gregatione Indicis. — Ex Congregatione Rituum. 

Diarium Vaticanum. Coram SSmo. admissiones. — Peregrinorum adven¬ 
tus in Urbem. — Pontificiae electiones. 

Annales. Pax de Balkanicis composita. — Parvum Italorum in Lybia dis¬ 
crimen. 

Publici per orbem coetus legibus ferendis. 

Per orbem. 

Librorum recensio, (C. Assumma). 

Libri recens dono acceptf. 

Aenigmata. 

Appendix: Ad Romam. 


magni fuit momenti in gubernium Ecclesiae; hinc spe¬ 
ciales Cardinalium Commissiones prodiere. Speciales 
huiusmodi Commissiones progressu temporis, gradatim 
et lente ad Romanarum Congregationum originem atque 
constitutionem viam sternunt. Congregationes istae iam 
a saeculo xvi exstant, et Paulus III S. Officii Congre¬ 
gationem instituit, dum Xystus V ad ecclesiastica ne¬ 
gotia solvenda novas quindecim Congregationes condit. 
Saeculis successivis, Clemens VIII, Gregorius XV, Ur¬ 
banus VIII, Clemens IX, Pius VII, iam exstantibus 
novas addiderunt Congregationes. Hisce Congregatio¬ 
nibus denique, Pius IX, Leo XIII, et Pius X, nonnul¬ 
las reformationes contulerunt. (1) 

Contra libros fidem moresque impugnantes, vel per 
Litteras, vel per Decretales, vel per Sententias speciales 
ab initio Romani Pontifices insurrexerunt. Saeculo vero 
decimo quinto, comperta, scribit Leo XIII, (2) arte nova 
libraria, magnum, prave scriptorum malum, ipsa vul¬ 
gandi celeritate maius erat ac velocius effectum. 

Itaque saluberrimo consilio cum Alexander VI, tum 
Leo X certas tulere leges, utique congruentes iis tem¬ 
poribus ac moribus, quae officinatores librarios in officio 
continerent. Mox graviore exorto turbine, multo vigi¬ 
lantius ac fortius oportuit malorum haereseon prohibere 
contagia. Idcirco Leo X, posteaque Clemens VII gra¬ 
vissime sanxerunt, ne cui legere, nec retinere Lutheri 
libros fas esset. Quum vero perniciosorum librorum im¬ 
pura colluvies crevisset, novum remedium Paulus IV 
adhibuit, dum scriptorum et librorum, a quorum usu 
cavere fideles oporteret, elenchum proposuit. Triden- 
tinae Synodi Patres, novo consilio pravos libros legendi 
licentiam coercendam curaverunt eorumque iussu Theo¬ 
logi et Praesules Indicem et elenchum Pauli IV au¬ 
xerunt et perpoliverunt, Regulasque tum in editione 
cum in lectione librorum servandas conscripsere; quibus 
regulis Pius IV apostolicae auctoritatis robur adiecit. 

(1) Cfr. Dictionnaire Apologdtique, fasc. III, pag. 863. 

( 2 ) Litt. cit. 

Clemens VIII, Alexander VII, Benedictus XIV iuxta 
temporum necessitates urgentiores, nonnulla quaedam 
hisce regulis addere decreverunt, dum Pius IX Indi¬ 
cis Regulam decimam magna mitigavit ex parte. De¬ 
nique septimo kalendas Februarias anno millesimo octin¬ 
gentesimo nonagesimo septimo, Leo XIII, per Aposto- 
licam constitutionem Officiorum et Munerum , Decreta 
Generalia de Prohibitione et Censura librorum edidit. 

*** 

Absque dubio S. Congregationis Indicis decreta, 
quibus aliquorum auctorum libri proscribuntur disci¬ 
plinaria sunt, atque in Decreta generalia, et particu¬ 
laria specificari possunt. Generalia dicuntur, si pro 
Ecclesia universali fuerint edita, ac formulis : Urbis et 
Orbis, vel in om?iibus observanda Ecclesiis expressa; 
particularia vero, si particulares controversias indivi¬ 
duarum personarum dirimant. Palam est generalia de¬ 
creta vel Romano Pontifice consulto, vel ex speciali 
eius mandato, aut approbatione publici fieri iuris. 

Circa S. Congregationis Indicis decreta generalia, 
du^> inter alios habentur errores. Primus est eorum error, 
qui non verentur asserere, decreta haec, non pro om¬ 
nibus, sed pro quibusdam catholicis regionibus tantum 
valere : secundus , error Modernistarum, qui « venenatis 
imbuti penitus doctrinis, omni posthabita modestia a- 
nimi» docent esse ab omni culpa immunes qui decreta 
Congregationis Indicis parvi pendant. 

Primus error per verba Leonis XIII damnatur, dum 
in citata Constitutione legimus (1): «Libri ab Aposto- 
lica sede damnati, ubique gentium prohibiti censeantur, 
et in quodcumque vertantur idioma». Modernistarum 
error proscribitur : 

a) ex auctoritate. — Pius IX (Epist. Encycl. Quanta 
Cura 8 Dec. 1864) (2) scribit: «Atque silentio praete¬ 
rire non possumus eorum audaciam, qui sanam non 
sustinentes doctrinam contendunt, illis Apostolicae Sedis 
iudiciis et decretis, quorum obiectum ad bonum gene¬ 
rale Ecclesiae, eiusdemque iura, ad disciplinam spectare 
declaratur, dummodo Fidei morumque dogmata non 
attingat, posse assensum et obedientiam detrectari abs¬ 
que peccato, et absque ulla catholicae professionis 
iactura». Leo XIII (3) ait: «Nulli ergo hominum li¬ 
ceat hanc paginam Nostrae Constitutionis, ordinationis, 
limitationis, derogationis, voluntatis infringere, vel ei 
ausu temerario contraire. Si quis autem hoc attentare 
praesumpserit, indignationem omnipotentis Dei et bea¬ 
torum Petri et Pauli apostolorum eius se noverit in¬ 
cursurum ». 

b) Ex motivis theologicis. — Absque dubio membra 
omnia Ecclesiae Christi ad leges ab eadem Ecclesia latas 
observandas tenentur, ita ut non sint a culpa immunes 
catholici eas parvipendentes. Decreta vero S. Congre¬ 
gationis Indicis, quum universalia sint, pro tota Ee- 

(1) Tit. II, C. 4, n. 45. 

(2; Denz., 1547. 

(3) Constit. iam cit. Tit. II, c. 4, in fine. 


clesia vim legis obtinent, ideoque a culpa excusari ne¬ 
queunt qui eadem decreta nihili faciunt. Praeterea, si 
per Bullam Clementis XI « Vineam Domini» (die 16 
Iulii 1705) (1) reprehenduntur qui decisionibus S. Sedis 
tenent esse adhaerendum «tacendo » silentioqne obse¬ 
quioso, multo magis reprehensione digni sunt, qui S. 
Congregationis Indicis nihili faciunt. 

Merito propterea Pius Papa X damnavit proposi¬ 
tionem 8 am in Syllabo «Lamentabili sane exitu» con¬ 
tentam, quae ita sonat : « Ab omni culpa immunes exi¬ 
stimandi sunt qui reprobationes a Sacra Congregatione 
Indicis latas nihili pendunt». 

Regin ALDUS M. Fei 0. P. 


(1) Denz., 1317. 



QUID IULI AB HORATIO MUTUATI SINT 


QUIDQUE DE EIUS CARMINIBUS CENSUERINT 

BREVITER INQUIRITUR 

Operae pretium est, ut mihi videtur, vel per otium 
et quadam animi causa interdum inquirere, quid ab 
optimis et veteribus scriptoribus mutuati sint qui paulo 
ante renatas litteras floruerint auctores, vel qui inde ab 
illo, ut ita dicam, instaurationis doctae antiquitatis pro¬ 
digio per saecula manaverint, decus gloriamque opti¬ 
marum artium studiis daturi. Illud enim iuvat prae 
oculis habere, quum tanta esset ingeniorum voluntas et 
quasi certatio sese recta coniungendi cum praestantis- 
simis illis auctoribus, quorum vim et mentem et af¬ 
flatum crederent referre, nulla ope impediri posse quo 
minus eorum cogitationes, sensa, praecepta, quidquid 
denique carminibus cecinerint vel prosae orationis lu¬ 
minibus exornaverint, plus ininusve suo stilo obum¬ 
brarentur. In quo non solum summus erat amor, sed 
etiam summa laus ponebatur, quippe quum haud dubio 
sibi decori vertendum esse putarent, quod hereditatem 
captam strenue tuerentur augerentque. Potest autem 
fieri ut, facile auctoris cuiusdam arte, vel potius leno¬ 
ciniis, decepti, primis labellis attingentes pro inven¬ 
tionis felicitate et novitate accipiamus quod paulo post, 
re accuratius perpensa altiusque repetita, ex aliquo ve¬ 
tusto fonte depromptum fateri necesse sit: non idem est 
verborum nexus, non idem sententiarum apparatus, non 
idem cogitationum orbis; atqui sub varietate rerum nescio 
quid latet quod abhinc iam multis saeculis sensum ex¬ 
pressumque fuit! 

Quae hucusque diximus, penitus et proprie ad vim 
scriptorum pertinent; sed altera causa est cur haec 
investigatio sit diligentius promovenda. Nam, si magis 
magisque in dies vel ab optimis quibusdam viris acerbe 
in litteras antiquas invehitur, ecquid erit efficacius ad 
eorum injurias repellendas vituperationesque funditus 
diruendas, quam aperte ostendere nunquam per saecu- 

lorum intervallum Graecitatis atque Latinitatis cultum 
intermissum esse, nunquam doctae antiquitatis radices, 
si ita potest dici, siccatas, immo vero ex eo velut ve¬ 
tusto trunco novas gemmas, novas frondes, novos re- 
centesque ramos germinasse?... 

Fuere autem ex praestantibus scriptoribus antiquis 
qui paene diu neglecti iacerent: etiam res litteraria 
gustatu non caret, et temporibus quoque inserviendum 
est! At contra nonnullos alios videmus qui magno sunt 
in honore penes doctos, quique eis multas ex suis co¬ 
gitationibus iisdem fere verbis suppeditant, ne dicam 
subiciunt; adeo ut passim invaleat consuetudo sese in 
eius cognomentum adsciscendi, quem quisque in sum¬ 
mis deliciis ac sibi fere propositum exemplar habuerit. 
Nonne paulo post renatas litteras floruerunt et Claudiani 
et Lucretiani et Ovidiani et Vergiliani, ii scilicet qui 
unumquemque scriptorem quum sibi proposuerint imi¬ 
tandum, in id unice intenderunt, ut eius stilum, verba, 
imagines de industria redderent, eiusque scribendi genus 
tanquam vestem sibi, quantum possent, aptarent? Hinc 
efficitur, ut saepius et scriptoris veteris sententiae red¬ 
dantur, et apparatus quoque rei metricae extrinsecus 
renovetur. Nam, quantum ad melica pertinet, ad illius 
modi scilicet carmina quae interiores scribentis sensus 
prae se ferunt, quotquot modos numerosque latina poesis 
expresserit, instaurare commodum est. 

Neque vero conamen hoc illos tantum amplectitur, 
qui latine, vulgarem sermonem aspernantes, tantum¬ 
modo scribant; sed etiam large copioseque ab eis quoque 
adhibetur qui versibus italicis cogitationes commotio¬ 
nesque suas committant. Ecquis enim oblivisci poterit 
magnam olim esse factam ingeniorum contentionem, ut 
metra, quae barbara advocantur, restituta sint? Quae 
omnia neminem latent, vel qui summatim italicas lit¬ 
teras attigerit... 

* 

* * 

At tempus est ad id quod propius ad argumentum 
propositum spectat, venire. 

Pervolvi, diebus hisce, librum accurate conscriptum, 
de studiis circa Horatium Flaccum in Italia a saeculo 
xiii ad xviii. (1) Egregius eius auctor complura edidit 
de re litteraria latina specimina critica, in quibus acumen, 
prudentiam consilii, scientiae pervestigationem ac doctri¬ 
nam inter se mire connexa admiramur. Liber autem, 
de quo agimus, harum virtutum testimonium luculen¬ 
tissimum affert. In XVI capita materies distributa est. 
Pauca praemittuntur in quibus, ut par est, disputatur 
philologiae esse inquirere quantum vetus ac praestans 
scriptor ad aliorum scriptorum mores et stilum doctri¬ 
namque formanda perpoliendaque contulerit; quod vere 
munus, etsi arduum, non caret praeceptis... 

Ita videmus, ab ineunte saeculo xiii, quantum in 
Horatio perlegendo Franciscus Petrarca elaboraverit, 
quae praecepta ex eius carminibus in suam rem deri- 

(1) Gaetano Curcio. — Q. Orazio Flacco , studiato in Italia dal se- 
cold xiii al xviii. — (Catanae, edid. off. Franoisei Battiato, 1913). 


vaverit, quid denique illi debuerit ad suos generosos 
animi sensus excolendos. (1) Raro Boccaccius in suis 
operibus eruditis Horatii mentionem facit, ut raro illius 
meminerunt qui in « Studio » florentino, bononiensi, pa- 
tavino litteras professi sunt, praeter Coluccium Salutati, 
qui ad suum dicendi genus exornandum haud parum 
a Venusino sumpsit. Verum, usque ad id tempus, Flacci 
carmina nullo fere in honore sunt et in pretio. Postea, 
res mutant in peius: quod si Victorinum e Feltria exci¬ 
pias, qui famam poetae ab oblivione hominum littera¬ 
torum atque a silentio vindicavit, non defuere qui vel¬ 
lent optimae Latinitatis lectio scriptoribus rerum eccle¬ 
siasticarum cederet, ita ut si qui latini auctoris versus 
occurreret, paulo immutatus ad rem ecclesiasticam trans¬ 
ferretur... (2) 

Qui vero humanitatis studia profitentur in « Studio » 
florentino, vergente saeculo xv, inter quos ob ingenii 
merita primus est recensendus Angelus Poliziano, magna 
cum diligentia Horatium interpretantur et peropportuna 
commentaria in eius scripta componunt; quae adeo prae 
manibus evolvunt, ut Ambrogini illud carmen ad epi¬ 
scopum Gentile potuerit exarare, quod merito cum opti¬ 
mis horatianis coniungere fas est : tantum auctor Mi¬ 
scellaneorum in veterem poetam incubuit, ut multa eius 
in rem suam convertens, nova fere imagine signaverit! 

Neque in hac studiorum horatianorum contentione 
Florentiae urbi cedit Ferraria. Nam si alii alios poetas 
imitantur, eadem paene verba conantes reddere, en 
Ludovicus Areostus qui poetico furore, percitus, exemplo 
sumpto ab Horatio, in eius morem contexit versus, prae¬ 
sertim qui ad rem amatoriam vel bucolicam vel epicu- 
ream pertineant. Vix viginti duos annos natus, inter 
blanditias voluptatesque aulae versatissimus, quippe 
quae se decoraret luxuriae omni quaque solertia atque 
deliciis afflueret, ecquid mirum si illa aetate pravis ani¬ 
mi contentionibus indulgeret, ac totus pulchritudine in¬ 
census beateque vivendi otia contemplans, hos animi 
sensus in carmina transfunderet? Quod si poeta ferra- 
riensis frequenter Horatii vestigiis insistit, haud raro 
autem Catullum exprimit effingitque, praesertim in eo 
quod ad blandula epitheta exornantia attinet. In suis 
vero satiris bene egregieque vim et spiritum Flacci 
reddit, idem ingenii acumen sapit, scilicet modice per 
ridiculum dicendo, eamdem perscrutandi peritiam, eam- 
dem denique artem sententiis praeceptisque fabellas fe¬ 
stivas hilaresque nectendi. 

Neapoli autem, etsi per id tempus Academia ad lit¬ 
teras renovandas ab Antonio Beccadelli instituatur, quae 
postea, summum decus ac splendorem nacta, Pontaniana 
denominata est, scilicet ab Ioanne Pontano, qui multum 

(1) « Orazio contribui anche, e fortemente, ad alimentare nel carattere di 

Fr. Petrarca. se non ad infondire, nobili sensi . il sentimento delVami- 

cizia e quello della gloria.,... Sensa Orazio, egli non avrebbe trovato nella 
poesia latina un poeta formato al sentimento dell’amicizia secondo i det- 
tami ep.curei... » (Lbc. cit.)'. 

(2) Gregorius Corraro, ex. gr., haec inter alia habet : «Et ego ipse 

Gentis humanae Pater et Redemptor 

sumpsi ex carmine Horatii paululum immutatis, ut Christum significantius 
denotarem. Atque utinam hoc exemplo cetera fecissem!» 

in ea promovenda atque illustranda elaboravit, vix 
paucos reperias qui Horatium in deliciis habuerint eum- 
que exprimere effingereque nisi sint. Namque praestan- 
tiores elegantioresque Academici Catullum ac Vergilium 
praeferunt, eosque in exprimendos omnem operam atque 
curam impendunt. Haud multo post, sub Pontanianae 
auspiciis, academia Consentina, velut novum litterato¬ 
rum collegium, conditur; sed hic horatianum sidus pal¬ 
lidula luce micat: Ianus enim Parrasio, conditor et in¬ 
structor eius, Artem Poeticam, notis additis, explanat, 
et Antonius Telesio, summi philosophi patruus, quem 
ipse accurate erudiit, Romae in Gymnasio, haud multa 
cognitione ac ratione litterarum, legenda explicandaque 
carmina Horatii suscepit. 

In primo dimidio saec. xvi, quum magna lis inter 
Ciceronianos Anticiceronianosque exoritur et artes inge¬ 
nuae ad cognoscendam antiquitatem se applicant, studia 
critica in Horatium coepta sunt fieri atque editiones 
cum scholiis nonnullorum curantur, ut Aldina , Giustina, 
Ascensiana, quae Italiae fines excedunt peregreque magno 
in pretio sunt. Venetiis per idem fere tempus Horatius 
summo amore excolitur; nam poema melicum in quo 
Veneti se exercent, ad normam atque regulam horatia- 
nam renovatur; quique autem latine scribunt, ut Ioannes 
Cotta, ille scilicet iuvenis doctissimus qui immaturo 
funere extinctus est, A. Navagerus, Ieronimus Amal- 
theus M. A. Flaminius, horatianum quidquid sa¬ 
piunt. 

Non desunt hac aetate conversiones vel carminum, 
vel epistularum, vel sermonum, imitationesque italicae 
et latinae, plus minusve liberae. At saeculo insequente 
Horatii fortuna mutat, et fere dici potest eius sidus ad 
occasum vergere; vis enim horatianae poesis non recte 
intelligitur, per allegoriam fit critica, Pindarus adamatur, 
eoque insulsitatis nonnulli perveniunt, ut impune affir¬ 
mare possint, Horatium unicum apud latinos lyrici 
carminis lumen foedis moribus poeticae gloriam obscu¬ 
rasse! Verum, ex hoc numero secludendi sunt Io. Chia- 
brera et F. Testi, qui magnopere adnisi sunt venam 
quamdam verae poesis in suos versus infundere: tali 
modo, post dulciculas Arcadum nugas canoras, quae 
litteras lente inquinatas labefactaverant, itala poesis, 
ad Horatii imitationem se flectens, revirescit ac novis 
frondibus exornatur. Quum autem non desint qui optimo 
sane iudicio cum optimis vetustatis exemplaribus se 
coniungant, en mirificum, ne dicam monstruosum, Lo- 
reti Mattei conamen, qui id sibi proponit, in Horatio 
vertendo, ut poeta venusinus quasi officii magister ap¬ 
pareat ! Eius enim paraphrasis, sive « metamorfosi li- 
rica» ut ipse appellabat, ad id unice intendebat, ut 
aurum ex luto, e veneno antidotum extraheretur: ita¬ 
que non modo omnes loci obsceni ad sensus honestos 
rectosque transferebantur, sed etiam res parum honestas, 
lascivae poesis more cohibito, intra moderationis fines 
includere opportunum fuit!... Hoc iter ingressi, nonnulli 
alii per interpretationem, seu per paraphrasim, seu per 


conversionem immodice quisque suis ipsius ingenii mo¬ 
tibus confisi, in ineptias delapsi sunt... 

Ineunte saeculo xvm, quum studiorum instauratio 
quasi vitalis spiritus afflet omnia, et diligenter perpen¬ 
datur quidquid ad philosophiam, ad iurisprudentiam, 
ad litteras attineat, et inveteratis erroribus ex consue¬ 
tudine diiudicandi convictis restituatur ius, resque om¬ 
nes ad maiora pergant, etiam Horatio arridet fortuna. 
De eo enim magna cum diligentia ac doctrina Vincentius 
Gravina disputat in libro qui inscribitur « Delia Ragion 
Poetica in qua eius opera extollit laudibus, dignitatem, 
vim, virtutem, lumina, momentum maxime commemo¬ 
rans. Quod scriptum quantum ad studia promovenda 
contulerit, acueritque ingenia in critica ratione exer¬ 
cenda, nemo est quin videat. Hinc enim Antonius Volpi, 
Franciscus Algarotti, Clemeutinus Vannetti manant, qui 
in iudicando Horatio sui peracris iudicii significationem 
luculentissimam fecerunt. Neque multo post, ex Gallia 
Cisalpina lyricum melos, novis viribus auctum, iucunde 
sapiens, nobilibus honestisque sensibus perfusum, libe¬ 
rum audaxque progreditur. Tunc itali poetae sub Ho¬ 
ratii signa congregantur, eiusque auctoritatem sequentes, 
optimis sententiis sua carmina vestiunt: en balvioli, 
Parini, Paradisi, Cerretti, Cassoli; denique ille Fantoni, 
qui merito Horatius Tuscus ( Orazio Toscano ) appellatus 
fuit. 

Eodem modo interpretationis ratio renovatur; nam 
omnibus interpretibus, quos multos hac aetate habuit 
Horatius, in animo est quam maxime vim mentemque 
poetae reddere. At, si non desunt optimae quaeque in¬ 
terpretationes, ab editionibus contra et commentariis 
laboratur: illum enim locum quem antea Italia habue¬ 
rat in editionibus curandis, nunc extera gens habet... 
Hic est finis Curciano volumini constitutus, quod, ut¬ 
cumque potui, in epitomen coegi. 

Interea non displicebit huius Commentarii lectoribus 
si pauca quaedam addamus. 

* 

* * 

Peropportune, ut mea sententia fert, evulgatus liber, 
quippe iam diu desideratus, multas easque haud parvi 
momenti notitias, veluti vidimus, praebet. Eo enim duce, 
penitius in vim italorum carminum inspicere possumus, 
abditiores sensus ac structuram intellegere, quid proprii 
sit, quid adventicii diiudicare; adeo ut ex animo liceat 
vota facere, quam eruditissimam disputationem egregius 
auctor intra saec. xni-xvin. fines incluserit, etiam ad 
saec. xix perducat. Verum, quod ipse fatetur, haud leve 
est onus, propterea quod nimia cum prudentia consilii 
de illis scilicet scriptoribus disceptandum est, qui adhuc 
vivunt vel nuper mortui sunt. At id maxime volumus, 
ut nihil praetereatur eorum quae pro argumento dici 
possint; nec nos dubitamus quin, bene auspicato, auctor 
optatis nostris respondeat. Nam eius liber illorum vo¬ 
luminum speciem atque imaginem fere adumbrat, quae 
abhinc aliquot annos docta Germania pervulgat. Ecquem 

latet illud opus Zielinski: Cicero im Wandel d. Jahrun- 
derte ? Quem fugit doctissimum opus confecisse Stem- 
plinger a. 1906 in lucem editum, quod inscribitur: das 
Fortleben der horazischen Lyrik seit der Renaissance? 
In quo auctor, consilium sibi adhibens sane latum atque 
admirabile, enititur et contendit, ut quid omnes Euro¬ 
paei poetae ac philosophi ab Horatio sumpserint abhinc 
renatis litteris, copiose nos edoceat. (1) Neque huius- 
modi libri, quamquam intra angustiores fines conclusi, 
utpote qui nostras tantum litteras amplectantur, apud 
nos desunt. Ecquis enim ignorat illum sane aureum ac 
cedro dignum Comparetti librum, cuius inscriptio est: 
Virgilio nel Medioevo ? Quem latet diligentissime Ramo- 
rinum inquisivisse in famam existimationemque Taciti 
per saecula vigentem? Cui incognitum est illud erudi¬ 
tionis plenum opus Sabbadini de « Ciceronianismo » ? 
Nonne per hosce dies in illo de antiquitate erudita optime 
sane merito Commentario, qui inscribitur : La Rivista 
di Filologia e d’Istruzione Classica, Hector Bignone 
mira sagacitate ac, ut par est, quam eruditissime in 
Lucretii famam per saecula medii aevi florentem in¬ 
quirit? (2) At, quantum scio, nondum de diuturnitate 
horatiani cultus apud Italos de industria inquisitum erat; 
nondum investigandi fuerat voluntas quidquid Itali ab 
Horatio essent per saecula mutuati, quidve de eius car¬ 
minibus censuissent. Hinc merito Curcio gratulamur 
ob eius egregium opus, quod ut latius et diffusius lega¬ 
tur ac dignam plausus mercedem praestet, ex animo 
Optamus. 

Verum, quamvis iam inde a principio se excuset 
auctor non potuisse totam quaestionem absolvere, utpote 
quam maxime latam, dolendum est quod ipse, quum de 
lyricis florentinis eorumque studiis horatianis tractet, 
nullam Io. Casa mentionem fecerit! Atqui « Galateum-» 
qui scripsit elegantique stilo ac peculiari volumine vitam 
P. Bembo latine exaravit, summis in deliciis habuit 
Horatium, eumque in suis latinis carminibus vel nimium 
imitatus est, adeo ut carmen de horatiano charactere 
confecerit, illamque inflatam laudem a Petro Victorio 
sibi paraverit: « Non enim facere possum quin laudem 
hanc tuam tangam ac de mirifica vi ingenii tui loquar, 
quum ... in lyrico carmine pangendo cum Horatio certes ...». 

Hoc argumentum paulo fusius abhinc paucis annis 
tractavi; (3) iuvat igitur disputationis summam quam 
brevissime afferre. 

loannes Casa... plura habet carmina in quibus saepe 
Horatium imitatur... (lata est ac nullo fere scrupulo 

(1) « Es ist kein geringer Genuss, und es ist von nicht geringem Erliennt- 
niswert, ein so erstaunlich.es, ja man mochle beinahe sagen, einzigartiges, 
Phdnomen wie dieses unabldssige Fortwirken und Fortzeugen der Gedanlien 
und der Phantasie des Venusiners uber Volher und Zeiten so unmittelbar 
vor Augen zu haben ». (Cfr. Berliner Philologische Wochenschrift , n. 15, 
1907). 

(2) Cfr. Riv. etc. a. xli, fasc. 2°, m. Aprili 1913. 

(3) Cfr. De latinis loannis Casae carminibus Disputatio. Memoria letta 
alia R. Acc. di Napoli da Marco Galdi. (Napoli, Tip. R. Univ, 1909). — 
Placet autem hic addere, mihi quoque in animo fixum esse in idem ar¬ 
gumentum quod Curcio tractaverit, inquirere : « Forsitan aliquando iuva- 
hit, validioribus armis ad idem argumentum redire, quod nunc vix per¬ 
stringimus. Tunc facile erit demonstrare de industria quid quantumve 
homines nostri eruditi, in saeculis quae e litteris renatis provectisque 
nomen habent, ex Horatii carminibus hauserint». 


sumpta mutuatio): sunt hemistichia quae... inde sumit 
ac suam in rem convertit, sententiarum paraphrases, 
plerumque ineptae et nimium artificium redolentes, 
aliaque id genus quae passim offenduntur... 

Exemplo sint: 

Casa ad Corn. Mussium : 

Non marmor Parium, non ebur indicum 
Nec quid Lybicis conditur horreis, 

Non auri rutilans lamina, clavibus 
Asservata tenacibus... 

Hor. lib. I od. XXXI: 

Non aestuosae grata Calabriae 
Armenta , non aurum aut ebur Indicum 
Non rura... 

(ubi vero simplex aurum pro Casae auri rutilans la¬ 
mina clavibus asservata tenacibus positum est). 

Casa, ad Apollinem: 

0 Iovis magni soboles decusque 
Crineque intonso et pharetra superbe, 

Applices aures precibus benignas 
Pulcher Apollo. 


Lenta per te pampineis racemis 
Uva dependens coquitur rubetque 
Purpurae certans... , 

Hor. lib. I, od. 21: 

Intonsum, pueri, dicite Cynthium 

lnsignemque pharetra. 

vel lib. III, od. 11: 

Dic modos, Lyde quibus obstinatas 
Applicet aures. 
et carm. saec. 

Curet et votis puerorum amicas 
Applicet aures. 

et epod. 2: 

Ut gaudet insitiva decerpens pira 

Certantem et uvam purpurae . 

Insuper, hoc autem statui potest, sententiarum co¬ 
lores, imagines vel translationes audaciores, omnia ab 
Horatio deducta esse. At quam significantior efficaciorque 
venusinus poeta! Quod hic breviter perstringit et quasi 
graphice repraesentat, Casa multis verborum flosculis, 
comparationibus ornat inducitque ! Quod autem spectat 
ad satiras vel epistulas quas, exiguo licet numero, Casa 
in otio conscripsit, haud aegre dignoscitur Horatium 
quoque nonnulla ei mutua dedisse... 

Nec longius provehor: si quis plura velit scire, 
opusculum meum, quod supra memoravi, adeat. Inve¬ 
niet enim forsan haud praetermittendum esse illum 
Ferrariensem poetam, scilicet Pignam, vere lumen urbis 

et decus, qui gloriatus est quod sua carmina numeris 
Horatianis conscripserit: 

Conscripsi numeris horatianis 
Mea carmina principi dicata. 

Hac Flaccum sequor aemulatione. 

(Ad Io. Casam, carm. lib. I). 

Itaque, forsan, et Caelii Calcagnini et Lampridii 
mentio fleri poterat. Qui alter iisdem horatianis numeris 
« odes graves elegantesque, » ex sententia Iovii, con¬ 
fecit, atque in epistula ad Latinum Iuvenalem liaec de 
Horatio sentiebat: 

. sed Horatii lumina solum 

Tangere si possum, bene mi nunc atque beate est, 
Cuius ego illoto non tractem pollice librum; 

Sed veneror timidus, semperque excerpo fideli 
Quod scribam in mentis tabula . (1) 

Ex iis quae addidi, quibus et alia quam multa addi 
possunt, hoc manat, ut iam in principio huius dispu¬ 
tationis aiebam, nunquam per saecula xiii-xvm Horatii 
cultum intermissum vel labefactum esse, nunquam eius 
poesis vim, quasi senio confectam ac lenta tabe con¬ 
sumptam, languisse; immo vero multos excitavisse imi¬ 
tatores, qui, lepore et venustate illius sententiarum al¬ 
lecti, numerorum concinnitate, festivitateque quadam 
et facetiis capti, praesertim in sensibus expromendis 
artibus suaviterque dicendo delectati, eum ipsius fere 
vestigiis persequi studerent. Qua in contentione, ne 
dicam aemulandi cupiditate, quantum de via quisque 
fessus fuerit, inutile est dictu. Nam nonnulli in hoc 
tantum morati sunt, ut horatiana quaedam verba trans- 
scriberent, huc illuc sententias quasdam excerperent 
suisque innecterent, quasi opus tessellatum, ex variis 
particulis constans errabundis, varieque tinctum con¬ 
ficientes. 

Utcumque se res habet, doctis pervestigationibus 
Curcianis gratulemur, nam liber, de quo disputavimus, 
haud sine magna utilitate ac proventu legitur. (2). 

Beneventi, (ex R. Lyceo), Kal. Maii mcmxiii. 

M. GrALDi. 

(1) De Lampridio, Pindari imitatore (possunt haec quoque illis addi 
quae Curcio in suo volumine de vi atque efficacia poetae Thebani habet) 
vide quid Io. Mathaeus Tqscanus (Pepli Italiae, lib. II) et Io. Auratus 
« poetarum, rex » - senserint. 

In «lusibus canoris » Camilli a S. Hieronymo Urbinate hoc iudicium 
Horatii legitur: 

Flaccus ego, qualuor qui pango carmina libris 
Et laudo et doceo et mordeo et amica loquor. 

Dum laudo, placo sensus animosque legentum 
Dulcibus et numeris, innumerisque modis. 

Dum doceo, iucunda fero praecepta Poesis, 

Mordeo sed vitium; blandus amica loquor. 

(Romae, mdclxxii). 

(2) Non displicebit claro auctori, si eum nonnulla menda typographica, 
in librum illapsa admoneam : sempUta, (pag. 22); occorono, (35); pro¬ 
lusioni, (81); unale [salve?], (113); ed (et) (114); critico-filosofico, (119); 
publico [cum alibi sit pubblicft,] (134); Giov. Costa, [pro Cotta], (146); 
innenellati, (169); fauturi, (169); un ode, (170); pvediliggeva, (181); repu- 
bliche, (201); ingeguo, (203); rccpre, (ib.); frase, [pro frasi;], (206); Aeschines, 
[pro Aeschinis], (213); quantoque, (223); misuTa, (236); pieni ' [pro pieno], 
(249); dubio [ cum alibi sit dubbio]; (271); lu [prolui], (274); conlrappoi, 
[pro contrappo - ], (274); in, (276); un’arlista, (282); publicisli, (282); esig- 
gono, (297); Vatie an, [pro Vaticano], (307). 


IN COLUMNAM MEMORIALEM (,) 


Siste, qui callem teris hunc, viator; 
siste, nam sanctus locus est, Columna 
haec ubi surgit, monitura seros 

usque nepotes. 

Huc trahebatur PIVS obserato 
SEPTIMUS curru; nova quem manebant, 
vi S AVON ENSI graviora, FONTIS 

vincla BLIALDI ( 2 ) 

Solis aestivi calor et rotarum 
quassa compages iter heic morantur; 
heic et, amissis soleis, equorum 

claudtcat unus. 

Jleger et fractus salebris viarum, 

Pontifex rheda, titubante gressu, 
exit et gratam cerasi Vetustae 

tendit ad umbram. 

Ut iuvat lassum brevis hora, densis 
acta sub ramis! viguere rursus 
membra; fulserunt oculi; silenti 

reddita vox est. 

« Ferte — tum dixit Pius, assidendo — 
ferte mi lactis cyathum, molestam 
qui sitim pellat; cerasique molles 

addite baccas ». 

Proximam currit quis ad officinam, 
calceos promptam fabricare mannis; 
hinc puer prodit, Ganymedis audax 

munere fungi. 

Prodit et mater; latuit sed ambos, 
cui propinarent: toga namque nigra 
Hospitem celat, niveos amictus 

ponere iussum. 

Jit Senex, mulcens puerum, « Memento 
inquit — oblati calicis; PIORUM 
SEPTIMVS grates tibi, nate, solvit; 

accipe nummum. 

(1) Columna memorialis, de qua agitur, erecta fuit apud Gallos in agro 
Nivernensi (Niitvre), prope pagum Tronsanges, eo ipso loco, in quo Pius 
VII P. M., quum iussu Napoleonis I e custodia Savoncnsi in urbem Fon- 
tainebleau clam raptimque abduceretur, paulisper passus est sub annosa 
ceraso acquiescere. Quae res contigit horis pomeridianis diei xix Iunii 
a. mdcccxii, radiante sole fervidissimo. Atque eiusdem eventus celebratus 
est nuper centesimus anniversarius coram frequenti, quae Columnam cir¬ 
cumstabat, civium et advenarum corona. 

Quidquid autem in carmine minutatim describitur, id omne veritati 
historicae apprime consonat, uti currus clave obseratus; officina fabri 
ferrarii'; novus calceus equo aptandus; annosa et umbrosa cerasus; cya¬ 
thus lactis a puero porrectus; nummus dono datus a Pontifice huius que 
vestis talaris, non candidi, sed nigri coloris, ne ipsius conditio agnosce¬ 
retur, et cetera porro omnia. 

Anno MDCCCLxiu, vetusta periit cerasus, late notissima; in eiusque 
locum, elapso vix quadriennio, suffecta est, aere collato, memorialis Co¬ 
lumna marmorea, altior ped. XX, cui imminet Crux inaurata, cum Tiara 
Pontificali et Clavibus Petri decussatis. 

(2) Urbs Fonlainebleau, vulgo dicta Fons Bellaqueus, rectius, iuxta 
vocis etymon, nominatur Fons Blialdi. 

« Ille mercedem dabit ampliorem, 
cuius est dictum: Mihi contulisti, 
quidquid in fratres opis erogaris, 

frater, egenos ». (3) 

Adstupens, sacram puer osculatur 
‘Praesulis dextram; poplitemque flectunt 
mater et visus faber ora raptim 

tergere fusca. 

Jldmovet labris puer hinc numisma, 

Clavibus Petri gemiris decorum; 
nectit et collo, nitidum superbus 

ferre monile. 

Interim crescit iuvenis, vetusque 
arbor occumbit; sed ubi Tiara 
sederat cinctus, posuere celsa 

fronte Columnam; 

cuius extremum superat cacumen 
alma Crux Iesu; superat Petrina 
Clavis, aeternas reserare caeli 

callida sedes. 

Praepotens Caesar! tua te tyrannis 
perdidit. 'Dictus patriaque pulsus, 
occidis, dirae (novus heu ! Prometheus) 
incola Rupis. 

Crux tamen, crebris licet icta telis, 
perstat, haud ullo ruitura saeclo. 

Discite invictam, populi, Vereri; 

discite, reges ! 

Franc. Xav. Reuss. 


(3) Matth. XXV, 40. 



NUMISMATUM COLLECTORIBUS 


Apud Vocem Urbis numismata plura ex iis, 
quae gesta Romanorum Pontificum referunt et quo¬ 
tannis in festo Apostolorum Petri et Pauli cudi 
solent, venalia prostant. Sunt inter haec numisma¬ 
tum aeneorum Leonis XIII et PiiX integra col¬ 
lectio; collectio 'pariter integra argenteorum nu¬ 
mismatum Pii X; et Leonis XIII ab anno XIII 
ad XXVI Pontificatus eius inclusive. 

Si quis aliquod vel omnia habere cupiat, roga¬ 
tionem simul et oblationem suam scriptis mittat 
ad Doctorem Iosephum Fornari , Commentarii 
Vox Urbis Moderatorem, Romam , (Via dei Go- 
verno Vecchio, 96). 


DE LEONE XIII E. A. 

COMMENTARIUS (1) 


V. — Beneventum iegatus mittitur. 

Egregias loachimi Peccii virtutes admirabatur Gre- 
gorius XVI P. M. qui acerrimum eius ingenium atque 
prudentiam, occasionem nactus, magno munere statim 
decoravit. Et unum aptum reputans ad quietem redu¬ 
cturum Beneventi provinciam, sacro tunc principatui 
adhaerentem, in maxima rerum et animorum concita¬ 
tione, eo Delegatum mittit. Qui vix provinciam suam 
attigit, caste, naviter, integre munus sic obit, ut, sui 
securus, posthabita etiam salute, ab officio nunquam 
declinet. Vir solers, industrius, maximiqueconsilii, stre¬ 
nuam omnibus operam navat, rebusque civium fidissi¬ 
mus, nihil carius habet quam operibus suis impensius 
incumbere. Sic autem se gerebat, ut communis infimis, 
par principibus videretur. Quo factum est ut huic omnes 
honores quot possent publice haberent, suumque civem 
facere studerent. At in grave subito morbum implicitus, 
magnis febribus, typho correptus, suos maximo dolore 
confecit. Namque si paulo ante omnia erant plena lae¬ 
titiae et gratulationis, nunc omnia luctu miscentur et 
lacrimis. Omnes ordines, ut diuturni morbi acerbitatem, 
quantum in ipsis esset, ei lenire studerent, precibus pu¬ 
blicis ac supplicationibus a Deo pristinam valetudinem 
aegrotanti postulabant. Verum, quum, Deo adiuvante, 
tandem convaluit, extemplo ad intermissa munera ad¬ 
vigilans rediit, eaque alacritate, ut omnibus esset ad¬ 
mirationi et deliciis, quod macie periculosa adhuc con¬ 
fectus, laboris impatiens, nihil intentatum relinqueret 
quod in suorum commodum reputaret. 

Administratio rerum publicarum, prudenti eius au¬ 
xilio, optimo cuique defertur, agri solertius excoluntur, 
commercia inter regiones circumpositas proferuntur, 
aliaque id genus complura invehit, quibus res publica 
maximis in dies auctibus crevit. Hisce rebus confectis, 
subitam animorum commutationem videre licuit. Sic 
inveterata quaedam barbaries, quae adhuc reliqua illic 
erat ex omnibus moribus et disciplina penitus fuit de¬ 
leta. Et praesertim turbulentissima ea aetate erat per¬ 
versa illa hominum perniciosorum natio, quae per fas 
et nefas, citra opinionem, omnia commiscere consueverat; 
per latrocinia, per incendia, per peculatus, terrorem in 
omnes iniiciebat. Ipse divina veluti virgula excitatus, 
adeo amor pietatis, moris vindex, restitutor sacrarum 
disciplinarum habetur, et manu et consilio nefarios 
corripit, sententiis extirpat. Erant illo tempore longe 
lateque initae societates arctissimae, corruptaeque homi¬ 
num sententiae quo impunius liceret. Hinc infinita ma¬ 
lorum labes apud illas infelicissimas civitates manaverat, 
hinc dissensionum semina prolata, et bella bellis sata, 
furore, metu ambitione undique arma subministrantibus. 
Haec summa eius victoriae. Quascumque enim postea 

(1) Gfr. num. sup. 

controversias inter se Cives haberent, sna sponte, etiam 
secundo indicum praelio ad Legatum in ius adibant, ut 
quam integerrima essent ad pacem omnia. Vir mitis¬ 
simi ingenii, civibus romano tumultu male habitis sua 
restituit, urbium moenia disiecta, fanaque diruta refecit, 
civitatibus leges libertatemque instauravit. Neque id im¬ 
perite fecit: nam quod ceteri imperio vix potuerint, 
hic benevolentia tenet. Iamque omnes in se animos ci¬ 
vium advocaverat, et duplicem de dissidentibus victo¬ 
riam retulerat, quum, praeter omnium opinionem, vir 
sapiens, impiger, iustus, magnus aliquando futurus, re¬ 
licto Benevento, ad Perusinam provinciam procurandam 
mittitur. 

VI. — Perusii moratur. - Nuntius apud Belgas renunciatur. 

Prosperae hoc tempore tranquillaeque res Romano¬ 
rum fluebant, si Spoletinorum seditionem excipias, atque 
intolerandam coniuratorum licentiam et saevitiam. 

Tunc enim in omni fere Italia, sed in primis apud 
gentes sacro Pontificum principatui obedientes, homines 
occulto sacramento initiati, tenebricosis latebris erum¬ 
pebant et adversis populorum studiis adlecti, Italiae 
principibus insidias struebant. Noster omnia potius to¬ 
lerare paratus quam impiae factioni cedere, invicta fide, 
urbes sibi concreditas malorum hominum faucibus eri¬ 
pere, regi suo reddere atque ad pristinam dignitatem 
revocare. Dies auctoritatis suae enumeravit beneficiis 
in cives collatis. Namque non tam honoribus titulisque 
sibi laudem quaesivit, quam consilio et sapientia, quibus 
fecit, ut populi, qui in sua ditione tenebantur, alius 
alio more viventes, simul facile coalescerent. Ad haec 
Gregorius XVI, qui nihil antiquius habebat, quam ut 
aliquando ipsemet Perusium adiret, illuc Ioachim Pecci 
destinavit, eo potissimum nomine ut universam illam 
provinciam veteri concordiae ac patientiae mansuetu¬ 
dine ac clementia restitueret. 

Incredibile dictu est quam celerrime hanc sibi de¬ 
mandatam provinciam exornavit. Namque primo quoque 
tempore in sedem honoris sui se contulit, eamque 
tanta caritate complexus est atque rexit, ut brev} eam 
ab adversariorum factionibus, quae civitatem miserrime 
discerpebant, re atque auctoritate nominis vindicaret. 
Bene animatos cives confirmavit, alienatos ad officium 
redire coegit: unus et alter fuit qui contumacius se 
gerere studuerit. Insuper pietas, doctrina, integritas 
vitae eum bonis omnibus commendabant. Quo factum 
est ut haud ita multo post Gregorius XVI, universis 
ordinibus feliciter adclamantibus, in pacatam urbem 
invehatur. Quin imo ipse vir summi consilii eligitur ut 
sit Gregorio XVI comes itineris per illam provinciam 
suscepti, atque sic se gessit, ut ipse Pontifex spectaret 
accensa in publicum parentem populorum studia. 

Memoriae proditum est, Gregorium ad Urbem rever¬ 
surum ita ei locutum fu4sse: Peregrinantibus nobis per 
diversa ditionis loca, modo honores tamquam religioso 
homini allati sunt, omnia quaeque terrena aspernanti; 


in nonnullis decore utique ac sumptuose, modo sed 
Cardinali; Perusii vero atque Anconae regali omnino 
cultu ac pompa Principi dignissima. 

Quamobrem Legatus ingenio et prudentia celebratur, 
et brevi omnium sermone maxime percrebrescit. Nec im¬ 
merito-sane. Laboris enim impatiens et rebus publicis pro¬ 
spiciens, leges tulerat, ut tum erant tempora, sumptibus 
minuendis : mensas populares eximia cura fovit ; vias 
negligentia corruptas restituit, alias ob mutua commercia 
deducendas curavit et civium felicitati penitus prospexit. 
Nulli fides eius, nulli opera, nulli res familiaris defuit. 
Et sic se gerendo minime est mirandum, si ei munus 
fuit securum et discessio acerba. Dum in tot rebus stre¬ 
nuam operam navat atque tempus adstare videtur quo 
egregiis operibus editis in posterum edendis carior 
omnibus pretiosiorque foret, praeter omnium opinionem, 
Romam vocatur ad Legationem suscipiendam apud Bel¬ 
gas. Quod quidem boni aegerrime ferebant, ea potissimum 
verba laudis repetentes, quae Legato suo Summus An¬ 
tistes dixerat Perusio profecturus. Namque ad Legatum 
conversus, civibus omnibus adstantibus, in signum opti¬ 
mae erga eum voluntatis : «Tui, inquit, propediem 
memor ero ! ». 

Huc enim, aiebant, erant illa verba evasura, ut 
brevi nos tanto viro privaret ? 

Belgica gens, religionis studio atque libertatis prae¬ 
clara, patrum memoria, sese in libertatem vindicaverat. 
Namque diu sub externo dominatu, multis laboribus 
adflictata, iugi haereticorum tandem pertaesa, mirabili 
ausu adsurrexerat suique iuris atque arbitrii esse coe¬ 
perat. Attamen regem sibi imponi placuit, qui liberis 
ipsos ordinibus constitutos iusle ac prudenter admini¬ 
straret. 

Leopoldus hic est, qui in magna rerum hominumque 
concitatione et suapte natura pacis studiosus, quum se 
integrum a discordiis vellet servare, quae inter popu¬ 
lares exardescerent atque optimates, parum abfuit 
quin . in utriusque offensionem incurreret. Optimates 
enim nil carius habebant, quam Ecclesiae iura cum li¬ 
bertate, res olim, pravorum hominum iudicio, disso¬ 
ciabiles, mirum in modum adserere. Hac modo causa 
nuper, armis simul collatis, ab Hollandia recesserant, et 
res Belgae multis calamitatibus accisae, ad pacem ma¬ 
xime hortabantur, eoque tendebant, ut compositis un¬ 
dique animis iisdemque legibus, ad communem felici¬ 
tatem progrederentur. 

Rex impigro atque acerrimo praeditus ingenio, multo 
labore, multaque cura in tantam claritudinem brevi 
pervenit, ut Belgarum gentis vindex et stator sit appel¬ 
latus. Dolendum modo, quod vir tot meritis probandus, 
Luteranorum doctrina esset infectus; minus aequo tem¬ 
poribus indulgens, in rebus quae ad religionem spec¬ 
tant, ancipitem se gerebat, atque adeo in hoc potissi¬ 
mum nec suam nec subditorum prosperitatem fovebat. 

(Ad proximum numerum). 

Subalpinus. 

Cruois Ruthvellianae segmenta cum inscriptione latina. 

crux nodos et lineas intertextas celtico modo antiquiori, 
nec litteras celticas exhibet; sed praeter margines lit¬ 
teras runicas habet, quae diutissime obstabant laboribus 
doctorum, qui earum sensum solvere tentarent. Quo vero 
perspicue magis de re disceptem, in tres partes me-eam 
dividere oportet; quae sunt: 

1. Sculpturae. 

2. Explicationes latine scriptae. 

3. Runae. 

Sculpturae in anteriori crucis parte, a summa ad 
imam, in decem segmenta sunt divisae. 

Primo in segmento sunt homo et avis — qui pro- 
culdubio Sanctum Ioannem et aquilam, symbolum eius, 
repraesentant. 


Crucis Ruthvellianae pars, runis illustrata. 

(Secundum, tertium, quartum instaurata sunt). 

5. — Duae figurae, quarum altera librum tenet. 

6. — Ioannes Baptista, Dei Agno sinistra manu ha¬ 

bito, in duobus orbibus stat. 

7. — Christus cum duabus feris sub pedibus iacen- 

tibus. 

8. — SS. Paulus et Antonius frangunt panem in de¬ 

serto. 

9. — Fuga in Aegyptum. 

10. — Incertae figurae, sculptura valde oblita. 

Explicationes in anteriore parte : 

Circa segmentum primum saxonicis litteris uncia¬ 
libus scripta sunt verba: « In principio erat Yerbum ». 


In medio crucis capite et in brachiis transversis sunt 
tria segmenta jnuper instaurata ornamentis hodiernis, 
quod hae partes amissae sunt. 

In 5° segm. — Sagittarius tendit arcum; sed inscriptio 
hic omnino desideratur. 

In 6° — Salutatio Beatae Virginis. 

In 7° — Maria Magdalena ungit pedes Domini. 

In 8° — Christus sanat caecum. 

In 9° — Annuntiatio. 

In 10° — Crucifixio: Sol et Luna: Beata Maria et 
S. Ioannes. 

Posterior pars etiam in decem segmenta divisa est: 
1. — Avis in ramo sedens. 


CRUX RUTHVELLIANA 


Inter vetusta monumenta lapidea in Scotia reperta 
nullum spectatius est et insignius, quam Crux ruth- 
velliana, in provincia gallovegensi sita. Septemdecim 
est pedes alta, tres lata ad imam, unum ad summam. 
Anterior et posterior partes in segmenta partiuntur, 
quae scenis e S. Scriptura mutuatis et figuris implen¬ 
tur, quarum explicationes latina lingua, at litteris an- 
glosaxonicis, in marginibus sunt exaratae. Crucis latera 
ramis tenuibus foliisque ornantur, itemque fructibus, 
quibus aves et parvae ferae vescuntur. Nusquam autem 

Circa septimum segmentum : — « Attulit alabastrum 
unguenti et stans retrosecus pedes eius lacrimis coepit 
rigare pedes eius et capillis capitis sui tergebat». 

Circa octavum — «Et praeteriens vidi(t) 

(hominem caecum) 
a natibitate et sa(navit) 

(eum ab infirmitate.) » 

(Nota hic b pro v in verbo « nativitate»). 

Circa nonum — « (I)ngressus Ang(elus). 

Explicationes in posteriori parte: 

~ Circa sextum segmentum — « Adoramus ». 

Circa septimum — » IHS XPS Iudex aequitatis. Sal¬ 
vatorem mundi bestiae et dracones cognoverunt in de- 
(serto). » 

Circa octavum — «Scs Paulus et (Antonius ere¬ 
mitae) fregerunt panem in deserto ». 

Circa decimum — « Maria et Io(sephus) i. 

Runae. 

De his diu saeviit inter eruditos vera pugna ver¬ 
borum. 

Imprimis, Repp ille Islandus, eruditus vir, disser¬ 
tationem latine scriptam de runis huius crucis evul¬ 
gavit. Secundum eius interpretationem, runae comme¬ 
morant donum fontis et terrae cuiusdam apud Ashla- 
fardhal factum a monachis Therfusarum. Post eum Fin 
Magnussen, vir clarissimus,'etiam Islandus, commen¬ 
tationem longam anno 1837 scripsit, qua demonstrare 
conatus est cfiicem illam honore nuptiarum cuiusdam 
nomine Ashlof elatam esse. Itaque toto caelo hi illu¬ 
stres inter se distulerunt. Tandem anno 1840 Ioannes 
M. Kemble, linguarum septentrionalium peritissimus, 
librum de runis tractantem evulgavit. Inter alias, in¬ 
terpretationem runarum crucis ruthvellianae dedit, qua 
demonstravit eas esse partem poematis, anglica-septen- 
trionali lingua antiqua expressi; hocque tanta sagaci¬ 
tate consecutus fuerat, ut Fin Magnussen statim reco¬ 
gnosceret Kemble illud problema demum solvisse. 

Sed confirmatio Kemblii lectionis miro modo ex 
Italia advenit. Quidam enim Germanus, Blume nomine, 
in conventu vercelliano librum vetustum membraneum 
sex poemata anglica-antiqua lingua decimi saeculi con¬ 
tinentem invenit. Unum ex his poematibus « Sancta 
Crux—Somnium » vocatum est. Quum hoc, brevi antea 
vulgatum, vidisset Kemble anno 1842, recognovit magno 
cum gaudio suam lectionem runarum cruce ruthvelliana 
eandem esse ac viginti lineas poematis « Sanctae Crucis » 
codice vercelliano servati, nec plures quam tres litteras 
sibi esse mutandas. 

Crucis runae latine redditae hae sunt: 

Crux loquitur 

« Cinxit Eum Deus omnipotens 

Incessurum ad crucem, 

Coram omnibus fortem, serenum, 


Nec ausa sum me inclinare, 

Divitem Regem extollens 
Dominum caelorum, 

Niti non ausa sum. 

Nos ambos turpiter vituperabant et laeserunt: 

Ibi ego cruore cooperta sum 
Sparso de Illo. 

Christus erat in cruce, 

Sed velociter de longe 
Festinaverunt amici sui 
Principi ut ferrent auxilium. 

Omnia ibi videns 
Acerbis doloribus vexabar. 

Eum telis vulneratum, 

Membra lassum deposuerunt. 

Iuxta caput Eius inanimum 
Stabant in caelum intuentes ». 

Quod ad aetatem crucis attinet, plerique scriptores 
eam saeculo septimo assignabant secundum auctoritatem 
illius Stephens, qui in runis plurimum versabatur mul¬ 
tumque fecerat ad eas illuminandas. Is in tabula quadam 
crucem ruthvellianam exhibente vidit aut existimavit 
se vidisse seriem runarum quam legit « Caedmon me 
fecit». Itaque, Caedmone poeta saeculo septimo vivente, 
crux ei tempori relata est. 

Stephens equidem non is certe erat, qui ita erraret 
nisi pro edita sua sententia aliquid basis habuisset. 
Nihilominus, demonstravit Victor ille, hanc inscriptio¬ 
nem in ipsa cruce non extitisse: porro ornamenta fo¬ 
liis liberis, floribus, draconibus alatis artem ostendere 
saeculi non maturioris quam decimi: linguam etiam 
quae paulo differat ab ea codicis vercelliani idem in¬ 
dicare. Itaque lingua, ars, aliaque eam saeculo decimo 
referunt. 

Sed quaestio nunc oritur, cur haec crux in ea re¬ 
gione exstructa est ? Ipsa nihil praebet quo responsum 
reddatur. Nuper autem, inventum est proelium insigne 
Brunanburg inter Anglos sub Athelstan rege una ex 
parte, et Scotos et Danos ex altera, quo Scoti magnam 
anno 937 cladem acceperunt, prope Ruthvell pugnatum 
fuisse. Potitus est Athelstan totius Angliae per hanc 
victoriam quam cecinit poeta, hodie ignotus, cantu sa- 
xonicis Annalibus servato. Athelstan mortuo, successit 
regno Eadmund, qui totam Cumberlandiam itemque 
Ruthvell a se vastatam, tribuit Malcolmo Scotorum regi 
ea conditione ut in proeliis terra marique commissis 
adiutor et socius suus esset. Veri simile est igitur, hanc 
crucem foedus inter hos reges ictum commemorare, 
nec fore ut locus ipse, presertim Scotis, sine significa¬ 
tione esset. Si hae coniecturae eruditorum verae sunt, 
alia a King-Hewison illo doctore illustri nuper edita, 
probabilis valde est. Opinatur enim artificem crucis, 
aut qui eam faciendam curavit, Sanctum Dunstanum, 
Abbatem monasterii glastonburgensis, fuisse. Scriptor, 
poeta, regis Anglorum amicus et consultor, viator, mu¬ 
sicus, mystes, artifex lapide metallisque fuit S. Dun- 

stanus; quare non sine causa cruceui rutlivellianam 
extractam et ornatam esse ab illo Sancto illustrissimo 
putamus. 

Edderton in Scotia, mense Martio mcmxiii. 

Don aldus Macrae. 


COLLOQUIA LATINA 

Armorum scholasticorum coemptio. (1) 

Bern ardus. — Scisne, Godefride, ubi nanci¬ 
scamur instrumenta discipulis necessaria? 

Godefridus, — Ex adverso scholastici aedificii 
hperta est non ita pridem officina. Bibliopola in¬ 
venis est affabilis, et merces vendit sat commodo 
pretio. 

B. — Duc me ad illum. 

G. — Sin aliud vis, eamus. Salve, Francisce. 

Franciscus. Salvus tu quoque sis, domine 
mi; quid ex usu tuo est me penes? 

G. — Apparatum scholasticum desidero huic 
parvulo. 

F. — Habeo omnis generis. Quibusnam opus 
est tibi rebus ? Age, eloquere. 

B. — Habes ne chartam venalem? 

F. — Habeo, nec eam unius generis. 

B. — Profer. Haec est charta tenuis et subhu¬ 
mida: atramentum perfluet. Cedo densam, quam¬ 
quam nequq asperam, neque scabram. 

F. — Haeccine placet? 

B. — Quod huius est chartae pretium ? 

F. — Vendo in singulos scapos quinque et vi- 
ginti centesimis. 

B. — Plus minus, ut existimo. 

F. — Ita ut dixi. 

G. Non tibi opus codice ex charta pura 
comsuto? 

B. — Maxime, ad excipienda quotidiana scri¬ 
ptionis argumenta. Videam volumen aliquod ad rem. 

F. — Hoc in annum integrum sufficiet, aut plus 
eo, ut coniicio. Placetne? 

B. — Sic satis; appone. Pasceolo nunc indigeo, 
ad includendas chartas. 

F. — Ecce tibi commodissimum, factum corio 
vitulino nigro, cui oris limbus obit aureus. 

B. — Pennae istae quanti sunt venales? Vah! 
quam sunt molles! 

F. — Sunt aliae aliis firmiores. Est tibi optio. 

B. — Quot vis dare quinque centesimis ? 

F. — Quinque dabo, modo promiscue de manu 
mea accipias. 

B. — Malo deligere arbitratu meo. 

G. — Delige; sed solves pluris. 

(1) Ex dialogorum libro Antonii Van Torre Antuerpiae edito ann. 
mdclvii. Passim retractavit I. F. 


B. — Mox videbimus. —Age, profer atramenti 
vascula et thecas calamarias. 

G. — Vidi heri apud te nonnulla atramenti 
vascula cornea, torno affabre facta. 

B. — At ego nolo thecam, quae nonnisi uni¬ 
cam pennam capiat. 

F. — Scio quid quaeras. Vis thecam oblongam 
et rotundam ? 

B. — Ipsam volo. 

F. — Ecce atramenti capacem et calamorum 
complurium. 

B. — Accumulemus in acervum eumdem : ad 
extremum una licebor in omnia. Imple hanc la¬ 
gunculam vitream atramento. 

F. — Id praestat: necesse non habebit puer in 
dies ad propolam recurrere. 

B. — Adesdum, Godefride, num quid mihi desit 
praeter haec. 

G. — Habesne regulam ligneam? 

B. — Contra, comparanda est mihi, eoque ma¬ 
gis quod curvos plerumque quum versus ducam, 
a magistro saepe obiurgor. Deinceps plumbo du¬ 
cam lineas secundum regulas. 

F. — Placet his amplius? 

B. — Nihil. Nunc indica merces has una omnes, 
quam sis daturus minimo. 

F. — Quinque francis a me auferes. 

B. — Iocone an serio? 

F. — Neque obolo minoris. 

B. — Numerabo tres francos. 

F. — Tantillo tibi non addixero. 

G. — Discrimen pretii dividatur ex aequo. 

B. -— Tibi decedet medium, mihi accidet. 

F. — Quod bene vertat, habeas; per me licet, 
sed ea spe, ut me crebro revisas. 

B. — Age, recense pecuniam et missos nos fac. 

F. — Nihil desideratur aut superest. Vis tibi 
scribam apocham ? 

B. — Nil opus est: habeo verbis tuis fidem. 


Precamur tibi felicem vesperum. 

F. — Idem vobis vicissim precor. 



PAROEMIAE SIVE ADAGIA 


Non tam ovum ovo simile. 

De rebus dicitur indiscretae similitudinis. Ci¬ 
cero (Acad. quaest., lib. II): « Vides ne, ut in pro¬ 
verbio, sit ovorum inter se similitudo». Narrant 
autem Deli fuisse complures, salvis rebus illis, qui 
gallinas alere quaestus causa solerent. Ii, quum 
ovum inspexerant, quae id gallina peperisset, di¬ 
cere solebant: « Neque id est contra nos; nam nobis 
satis ova internoscere ». — Idem proverbium re¬ 
fertur et a Fabio Quinctiliano; usurpatur et a 

Seneca in libello, quem in Claudium Imperatorem 
lusit. 

Neque absona sunt ea adagia: Non tam lac 
lacti simile. — Non tam aqua similis aquae. — 
Apes apum similes. 

Zonam perdere. 

Castrense proverbium in eos qui nihil habent 
nummorum. A Graeca quadam fabula tractum 
Acron admonet; Porphyrion a militum consuetudine 
qui, quidquid habent, in zona secum portant. Cu. 
iusmodi sane hominem perquam venuste describit 
Lucilius, citante Nonio: 

Cui neque iumentum est, nec servus nec comes ullus; 
Bulgam et quidquid habet nummorum secum liabet omne; 
Cum bulga coenat, dormit, lavat: omnis in una 
Spes hominis bulga, huic devincta est cetera vita. 

Nam bulgam appellat Lucilius folliculum sive 
crumenam et sacculum de brachio propendentem, 
ut apud Horatium: 

Suspensi laevo tabulas, loculosque lacerto. 

Tametsi Festus bulgam Gallicum vocabulum 
autumat. 

Consimili modo Gracchus loquitur apud Gellium: 
« Quum Roma profectus sum, zonas, quas plenas 
argenti extuli, eas ex provincia inanes retuli». — 
Horatius in Epistolis: «Ibit eo, quo vis, qui zonam 
perdidit». — Plautus in Poenulo: « Tu, qui zonam 
non habes, qui in hanc venisti urbem ? aut quid 
quaeris?» In quibus Plauti verbis duplex est allusio, 
et ad vestem Poenorum more discinctam, et ad 
pecuniam, quae in zona gestatur, citra quam in 
urbe sumptuosa non sat commode vivitur. — Pe¬ 
scennius Niger apud Spartianum vetuit, ne milites 
zonam secum deferrent in bellum, sed, si quid 
haberent pecuniae, publice commodarent, recepturi 
post proelium; simul et ipsis voluptatis materiam 
eripiens et hosti praedam, si quid adversi evenisset. 
— Est apud Lampridium in Alexandro: «Miles 
non timet, nisi vestitus, calceatus, armatus et ha¬ 
bens aliquid in zona». 

Ars multa vulpi, ast una echino maxima. 

Zenodotus huiusmodi versum ex Archilao ci¬ 
tat. Dicitur in astutos et variis consutos dolis; vel 
potius ubi significabimus, quosdam unica astutia 
plus efficere, quam alios diversis technis. Nam 
vulpes multiiugis dolis se tuetur adversus vena¬ 
tores, et tamen haud raro capitur. Echinus, quem 
dicunt herinacem esse, (nam hoc loco de terrestri, 
non de pisce fit mentio), unica dumtaxat arte tutus 
est adversus canum morsus. Siquidem spinis suis 
semet involvit in pilae speciem, ut nulla ex parte 
morsu prendi queat. 

Citantur apud eundem Zenodotum huiusmodi 
quidam versus ex Ione Chio, tragico poeta. Eosdem 
ex eodem citat in Sermonibus convivialibus Athe¬ 


naeus e tragoedia, cui titulus Phoenicia, qui latine 
sonant: 

Leonis artes in solo sane probo; 

At magis echini comprobo miseros dolos; 

Qui simul odorem belluarum senserit, 

Se contrahit spinis operto corpore, 

Tutus iacens, morsuque tactuque omnium. 

Refertur proverbium, ac simul ad carmen al¬ 
ludit Plutarchus in commentario, cui titulus: tJtra 
animantia prudentiora, terrestria an marina. 
Eius verba sunt latine reddita: «Iamvero terre¬ 
strium echinorum in tuenda servandaque incolu¬ 
mitate sua sollertia, proverbio locum fecit: 

Ars varia vulpi, ast una echino maxima; 

Siquidem cum illa aggreditur, quemadmodum aiunt, 
Flexibile spinis corpus obvolvens suis 
Tutus iacet, sic, ut nec ore tangier 
Ulla queat ratione, nec morderier. 

Sed omnium copiosissime huius animantis in¬ 
genium et astutiam describit Plinius (lib. VIII, 
cap. 37): « Praeparant - inquit - et herinacei cibos, 
ac volutati supra iacentia poma, affixa spinis, 
unum non amplius ore tenentes portant in cavas 
arbores. Iidem mutationem aquilonis in austrum, 
condentes se in cubile, praesagiunt. Ubi vero sen¬ 
sere venantem, contracto ore, pedibus, ac omni 
parie, inferiorem, qua raram et innocuam habent 
lanuginem, convolvuntur in formam pilae, ne quid 
comprehendi possit praeter aculeos...». 

Ceterum celebre est et piscis echini ingenium, 
qui «saevitiam maris praesagiens, correptis lapillis 
operit sese, ut mobilitatem stabiliat pondere, ne 
nimia volutatione atterat spinas; quod aspicientes 
nautae, pluribus mox anchoris navigia infraenairt». 
(Plin., lib. IX, cap. 31). 

Vulpem autem versipellem esse, variis instru¬ 
ctam artibus, quum alii complures apologi, tum 
ille peculiariter indicat, qui refertur a Plutarcho 
in Moralibus: «Quum aliquando pardus vulpem 
prae se contemneret, quod ipse pellem haberet 
omnigenis colorum maculis variegatam, respondit 
vulpes, sibi id decoris in animo esse, quod illi 
esset in cute. Neque vero paullo satius esse ingenio 
praeditum esse vafro, quam cute versicolore». 

Narratur et alius quidam apologus, ab hoc 
proverbio non multum abludens. Quum aliquando 
vulpes in colloquio, quod illi erat cum fele, iactaret 
sibi varias esse technas, adeo ut vel peram haberet 
dolis refertam; feles autem responderet sibi uni¬ 
cam dumtaxat artem esse, cui fideret, si quid exi- 
steret discriminis, inter confabulandum repente 
canum accurrentium tumultus auditur; ibi feles in 
arborem altissimam subsiliit, quum vulpes interim 
a canum agmine cincta capitur. — Innuit fabula, 
praestabilius esse nonnunquam unicum habere 
consilium, modo id sit verum et efficax, quam 
plures dolos consiliaque frivola. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione de disciplina Sacramentorum 

Dubia circa Missae celebrationem in Oratoriis pri¬ 
vatis. 

I. — An Missa in Oratoriis privatis prohibita sit 
diebus festis Commemorationis solemnis S. Ioseph, An¬ 
nuntiationis B. M. V., Commemorationis solemnis San¬ 
ctissimi Corporis D. N. I. C. et in festo Patroni cu¬ 
iusque loci, quum non sint de praecepto ? — Resp. 
Negative. 

II. — An prohibita censeatur in festo SSmae. Tri¬ 
nitatis, in Dominica infra Octavam Corporis Christi et 
in Dominica qua celebratur Nativitas S. Ioannis Bapti¬ 
stae? — Resp. Negative. 

(Ex decr. d. xi mens. Aprilis mcmxiii). 

Ex Congregatione Indicis. 

Per decr. d. v mens. Maii mcmxiii damnata pro- 
scriptaque et in Indicem librorum prohibitorum relata 
sunt opera, quae sequuntur: 

Annales de philosophie Chr£tienne (fonddes par A. 
Bonnetty), 8ecr6taire de Redaction L. LaberthonnUre. — 
Paris, 1905-1913. 

Henri BrIsmond, Sainte Chantal (1572-1641). Colle- 
ction « Les Sain-ts. » — Paris, 1912. 

Ce qu’on a fait de l’Eglise. Etule d’h isto ire re- 
ligieuse , avec une supplique d S. 8. le Rape Pie X. — 
Paris. 

Ex Congregatione Rituum. 

Dubia circa dies in quibus institui potest consecratio 
Episcoporum. 

I. — Quum Evangelistae in re liturgica Apostolis 
aequiparentur, quaeritur utrum consecratio episcopalis 
possit fleri diebus natalitiis S. Lucae et S. Marci ? — 
Resp. Negative. 

II. — Utrum fleri possit in festo S. Barnabae apo¬ 
stoli ? — Resp. Negative. 

III. — Utrum speciale indultum Summi Pontificis 
requiratur ad consecrationem episcopalem peragendam 
diebus festivis infra hebdomadam a) qui adhuc sunt de 
praecepto et proinde Dominicis aequiparantur, b) vel 
etiam qua olim erant de praecepto, sive in festis sup¬ 
pressis ? — Resp. Affirmative ad utrumque. 

(Ex decr. d. iv mens. Aprilis mcmxiii). 



DIARIUM VATICANUM 


(Mense Maio mcmxiii). 

Coram SSiiio. admissiones. 

Quam SS. D. N. Pius PP. X nondum satis firmo corpore 
esset, per integrum fere mensem Maium Purpuratos Patres 
atque Episcopos ad limina Apostolorum advenientes coram 
se tantum admisit. Postremis vero eiusdem mensis diebus 
sive in Consistorii aula, sive in cavaedio magno Vatica¬ 
narum aedium, cui a S. Damaso vulgo nomen, peregrino¬ 
rum manipulis sive ex Italia sive ex exteris gentibus simul 
congregatis benedixit, 


Peregrinorum adventus in Urbem. 

Per Maium mensem ad indulgentias Constantiniani Iu- 
bilaei lucrandas, peregrini in Urbem advenerunt ex Fri- 
burgensi, Moguntina et Kottemburgensi dioecesibus, ex His¬ 
pania, ex Bavaria, ex Gallia, ex Belgica, ex Nordica Ame¬ 
rica et Hispania iterum, ex dioecesi Zagabriensi, ex talis 
regionibus Subalpina, Tusca, Campana. 

Pontificiae electiones. 

Provisio ecclesiarum. — Per S. Congnis. Consistorialis 
decreta, SS. D. N. Pius PP. X has quae sequuntur eccle¬ 
sias de proprio pastore providit, scilicet: Metropolitanae ec¬ 
clesiae Capuanae praefecit r. p. d. Ianuarium Cosenza, 
hactenus episcopum Casertanum; titulari eccl. archiepisco- 
pali Larissensi sac. Carolum Montagnini, canonicum pa- 
triarchalis basilicae Laieranensis et delegatum apostolicum 
ia republica Columbiana; cathedrali eccl. Corporis Christi 
sac. Paulum Nussbaum, consultorem Congregationis a Pas¬ 
sione D. N. I, C. in provincia Baltimorensi; cath. eccl. 
Calgariensi sac. Ioannem Thomam Mc Nally, parochum in 
archidioecesi Ottaviensi; metropolit. eccl. Calaritanae sac. 
Franciscum Rossi, dioecesis Patavinae, vicarium generalem 
archidioecesis Perusinae; cath. eccl. Imolensi r, p. Pauli- 
num a Cortona, in saeculo Ioannem Tribbioli, Ord. Min. 
Capulatorum, secretarium generalem Curiae generalitiae 
eiusdem Ordinis. 

Brevi autem apostolico r. p. Ludovicus a Mazzano, in 
saeculo Ioannes Baptista Antomelli, Ord. Fr. Min. unionis 
Leonianae, episcopus tit. eccl. Leptimagnensis et Vicarius 
Apostolicus novi Vicariatus Lybiae nominatus est. 

— R. p. Gaudentius Barlassina ex Instituto Taurinensi 
a Virgine Consolata pro missionibus ad exteras gentes, 
Praefectus Apostolicus de Kaffa meridionali dictus est. 


— R. p. d. Carolus Pietropaoli, episcopus Triventinus, 
legatus apostolicus mittitur in civitatem Venezuelanam. 



ANNALES 


Pax de BalkaniGis composita. 

Die trigesima elapsi mensis Maii Londini foedus 
tandem subscriptum est, quod bello per menses 
septem et ultra acto finem imponens, hac de causa 
praesertim memorabile in historia evadet, quia 
scilicet finem diuturnae Turearum dominationis in 
Europa Christianarumque gentium redemptionem 
a Mahumetano iugo significabit. Quamquam eventus 
eo quem deceret animi ardore consalutari in Eu¬ 
ropa minime potest, quum internationalium rerum 
status sit tamen plenus difficultatum, munusque 
Europaearum nationum, quae eventum ipsum com¬ 
pararunt, tamquam onus maxime arduum etiam- 
nunc praebeatur. 

Re quidem vera orationes, in Londinensi ipso 
conventu post pacem confirmatam a Montisnigri 
et Serbiae legatis habitae, in mentem revocant hasce 
civitates, non aliter atque Graecam, foederi illi 
invito animo accessisse, dum quae adhuc definienda 
supersunt - et novi Albanorum regni fines et iura, 
atque Aegearum insularum addictio - ea sunt, quae 
valde sollicitum cordatum quemque virum neces¬ 
sario reddant. 

Adde, et Bulgarorum tum cum Serbis, tum cum 
Graecis dissensiones, alius alium accusans foederis 
pactiones ante bellum initas fregisse, et Albanicae 
regionis internas condiciones. Si enim Essad ille 
pacha arroganti regni ambitione se abdicare visus 
est, ita ut recessum Montisnigri copiarum a Scodra 
urbe et eiusdem occupationem classiariis maxi¬ 
marum Europae nationum expeditiorem reddiderit, 
nunc se exteri regis dominatui minime obsequu- 
turum praedicat, civesque iam aliis discordiis agi¬ 
tatos ad seditionem prevocat ac praemolitur. Faxit 
igitur Deus ne pax tamdiu tantisque curis quae¬ 
sitam scriptis unis maneat! 

Parvum Italorum in bvbia discrimen. 

Italorum in Lybia felix progressus ad brevem 
stationem in Cyrenaica coactus est, Arabum pro¬ 
ditione, qui Italorum agmen quoddam in insidias 
traxerunt, eique, quamquam cum magna suorum 
clade, iacturam fecerunt. Quod gravius est, inter 
hostes morti ab Italis traditos, nonnulli militum 
praefecti reperti sunt militaribus Turearum vestibus 
induti; ex quo facile coniici licet, Tureas promissis 
in foedere cum Italis inito haud integre stetisse, 
indeque fore ut Italia Aegei maris insulas, quas 
occupavit ac veluti datae fidei pignus post pacem 
retinuit, ad longum tempus adhuc iure sibi possit 
obtinere. 



PUBLICI PER ORBEM COETUS 

legibus ferendis 


In Angi ia rogatio legis de iure suffragii mulie¬ 
ribus quoque concedendo reiecta. 

In Argentina et Brasiliensi republica praesidis lit¬ 
teris ad populi legatos, optimum tum in civitate 
tum cum exteris nationum rerum statum confir¬ 
mantibus, publici coetus sessiones resumptae. 

In Austria de internationalibus, Balkanicis prae¬ 
sertim, negotiis acriter disceptatum. 

In Belgica leges de militiae constitutione inno¬ 
vanda, a socialistarum factione maxime oppugnatae, 
ratae tamen habitae. 

In Borussia nova comitia ad Iunium mensem 
indicta. 

In Dania quum nova comitia socialistarum atque 
«radicalium » factionibus favorabilia cessissent, ad¬ 
ministrorum collegium cum Berntsen praeside mu¬ 
nus abdicavit, in eiusque locum aliud suffectum, 
cui Zahle praeest. 

In Gallia militares reformationes apud populi 
legatos agitantur. 

In Hispania ob vehementem Maura legati in 
administrorum collegium eiusque gubernandi pro¬ 
posita orationem, administri omnes munus suum 
dimiserunt. 

In Italia, rationibus acceptorum et expensarum 


in examen revocatis, nova lex de militum delectu 
approbata. 

In Russia leges omnes Imperii ad Finlandiam 
provinciam, frustra privilegia sua obtestantem, 
prolatae. 



PER ORBEM 


Diem mens. Maii mcmxiii Bruxellis nosocomium 
S. Ioannis incendio pessumdatur. Aegri tamen sos¬ 
pites omnes auferri possunt. 

— die iv Romae monumentum Ioachim Belli, 
generis Romanae linguae poetae principi, in vico 
trans Tiberim, ubi cives maxime eumdem sermo¬ 
nem adhuc loquuntur, sollemni ritu dicatur. 

— d. v Mannheim in urbe Magnus Badensis Dux 
ab insano quodam homine nefarie, at, Deo iuvante, 
frustra petitur. 

— d. vn atra procella Graeciae litoribus, ad 
Athenas praesertim, ingentia damna apportat. 

— d. vili Alfonsus XIII, Hispanorum rex, Lu¬ 
tetiam Parisiorum pervenit, novum Gallicae rei- 
publicae praesidem salutaturus. 

~ d. ix, Scodrae, tabernarum duo millia, in re¬ 
rum venalium foro, fortuito igni absumuntur. 

— d. xii inter Drama et Buk oppida ad Thes¬ 
salonicam curruum series vapore actorum militibus 
onustorum, in alteram pariter militibus affluentem 
occurrit. Mortui centum ac vulneribus affecti trecenti 
et ultra lugentur. 

— d. xiii Manila ex urbe nunciant typhonem 
iam duobus diebus furere, quo nullum vehementius 
ac perniciosius multis abhinc annis flavisset. 

— d. xviii Perczel, populi legatus, iam Ruine- 
nici publici coetus legibus ferendis praeses, quon¬ 
dam etiam civilium negotiorum administer, Buca- 
restini obit. 

— d. xxi catacumbae ad decimum viae Latinae 
lapidem nuper repertae magna tum Romanorum 
tum Latii civium frequentia inaugurantur. 

— d. xxm in civitate Rutenorum (Rodez), 
Aureliani, Toulii, Bafordiae aliisque in oppidis Gal¬ 
liae, milites ex condicto seditionem tentant, quae 
tamen cito coercetur. 

— d. xxiv sollemni pompa, adstantibus Rus¬ 
sorum Caesare Anglorumque rege, Berolini nuptiae 
celebrantur inter Victoriam Aloisiam, Germanici 
Imperatoris filiam, et Hernestum Augustum Prin¬ 
cipem ex ducali genere de Cumberland, Brunswickii 
throni heredem. 

— d. xxv Alafridus Regnier, Gronau Comes, 
vir musicae artis valde peritus, Lutetiae Parisio¬ 
rum vita fungitur. 

— d. xxvi Gandavi in artium ostensione recens 
dicata, tentoria gentis Indu flammarum praeda fiunt. 

— d. xxix Petropoli dum tormenti cuiusdam 
bellici experimenta fiunt, ex eius disruptione clas¬ 
siariorum alter a centurione misere occidit, aliique 
nautici milites graviter sauciantur. 

— d. xxx Augustae Taurinorum decedit Arturus 
Graf, illius athenaei doctor litterarum Italicarum; 
in quibus, nec minus in sermonibus neo-latinis, 
tam singulari peritia pollebat, ut eius fama Italiae 
fines iure meritoque fuerit praetergressa. Natus 
erat Athenis d. xix mens. Ianuarii mdcccxlviii. 

LIBRORUM RECENSIO 


Christophori M. Assumma, Eccl. metrol. Rheginensis 

Can. Dec. Carmina (Rhegii Iulii, mcmxiii). 

Carmina haec latina, viginti quatuor numero, edita 
a fratre auctoris Antonio, praemissa laudat epistola 
Archiepiscopi Rheginensis, et Canonici Francisci Quat- 
trone proloquium, in quo dotes poetae egregie illu¬ 
strantur. 

Et iure quidem urbs Rhegium, suo superba cive 
Didaco Vitrioli, inter recentiores vates latinos celeber¬ 
rimo, Christophorum quoque nostrum colit, qui totus 
fuit in imitandis hendecasyllabis Catullianis. Stilus eius, 
facilis una et castigatus, elegantem prae se fert simpli¬ 
citatem cum sermonis puritate coniunctam. 

Ipsius poematia, brevia licet nec adeo multa, tot flo¬ 
sculos dicas e solo Latii sponte enatos. Argumenta 
plerumque sacra tangit auctor; cuius ut scribendi ratio 
pateat, satis erit si hic paucos afferamus versus, qui 
de Ioanne Berchmans agunt, Aloisii Gonzagae sancti¬ 
tatem aemulante: 

Casti Loisidis videt puellus , 

Belgis ortus, imaginem in tabella 
pictam : tum rapitur simul puellus 
intra lilia candidusque vivit; 
almae Virginis ardet usque flammd; 
fiammd Virginis aestuans, ad astra- 
integer volat ut nitens columba. 

Franc. X. Reuss. 


-Q—Q—Q-Q—Q—< 


LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Frustula solutae orationis latinae. Scripsit Iohannes 
Bellissima, Professor litterarum latinarum et graecarum 
in lyceo senensi. — Senae Iuliae, ex off. L. Lazzerii, 

MCMXIII. 

Inscriptionum latinarum corpusculum tertium. Con¬ 
fecit Iohannes Bellissima. — Indidem. 

Les cloches par Dom. I. Baudot. — Parisiis edid. 
Bloud et Soc. (Venit lib. 0.60). 

Heitri Heme par Pierre Gautier. — Indidem. (Ven. 
lib. 2,50). 

I Fioretti. Appendices: Consideratioris sur les stig- 
mates. — Vie de Fr&re Junipdre. — Vie et dits de Frfrre 
Fgide. Traduction et notes d’ARNOLD Goffin. — In¬ 
didem. (Ven. lib. 1,20). 

A. I. Millot, Vicario Generale di Versailles. Che 
cosa contiene un’Ostia. Trattenimenti e discorsi sulla 
SSma. Eucaristia per i fanciulli che si preparano alia 
S. Comunione. — Traduzione dal francese. — Romae, 
'edid. Desclde et Soc., mcmxiii. 

P. Callisto della Provvidenza. Vita della Ven. 
Anna Maria Taigi, Terziaria della SS. Trini t&, pre- 
sentata ai lettori italiani da Pietro Vigo. — Indidem. 
(Ven. lib. 4) 

Ferd. Ehrenborg d. C. d. G. Un seminarista mo- 
dello dei nostri giorni. — Indidem. (Ven. lib. 2,50). 

M. S. Gillet. L } educazione della purezza. (Metodo 
scientiflco — Metodo dei silenzio — Metodo dei buon 
senso — Ignoranza e innocenza di domani — Pro¬ 
gramma delPEducazione della Purezza). — Traduzione 
dal francese. — Indidem. (Ven. lib. 1,75). 


AENIGMATA 

i. 

Formosae palmae en vestris me motibus aptum; 

Me tamen explicitum sedula dextra regat. 

Lenibus expositum ventis, validoque calori 
Ossa premunt: corpus pellis odora facit. 

Si ferrum eripitur plantis imbellis et aegrae, 

Tunc erit ablato libera planta stylo; 

Non ultro utroque manu gestabor ab illa, 

Auxilium subito, quae mihi ferre solet. 

Frigus amo aestivum, brumae mihi frigora sordent: 

Aestas me pellit limine; bruma tenet. 

Si caperata mihi facies vel vultus anilis, 

Non sedet in vultu ruga vetusta meo. 

Ut crescam, oblique medio dilator in orbe; 

Explicor aestivo quum calet igne Polus. 

Exiguus labor inde meus, sed dextra laborat 
Alterius; vivax sic sedet aura genis. 

II. 

Ingredior campos, flavos ubi pellicit aestas 
Ad pastum; utilitas est mihi nulla tamen. 

Herbosos agros, quos aere perambulo curvo, 

Non premit armentum, detur ut esca sibi. 

Instar avis, quae multa rapit, flaventibus escis 
Attrahor instructis, quas seco dente meo. 

Ut cereris gazas comedendi vota secundem, 

Una meis votis est; sat in ore mola. 

Dura rotunda silex, quae stillat mollibus undis 
Dat labio vires irrequieta meo. 

Subtili undarum lapsu, quo planta madescit, 

Vis mea fit maior; germen acuta secat. 

Immerito eructant moerenti voce querelas, 

Qui sibi sollicito pectore saepe nocent. 

Quod pastum appositum rapiam non iure queruntur; 
Plura illis restant quando ego plura voro. 

A. Epiro. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNAR1, Commentarii 

moderatorem (Roma, via dei Governo Vecchio, 96) 

miserint intra menses duos. unus, sortitus, «ratis 
accipiet I. B. FRAINCESIA comoediam Iatinis versibu » 
scriptam, cui titulus : 

SATURIO. 


Aenigmata an. XVI, n. III proposita his respondent: 

I) Epistola ; 

II) Sus. 

Ea rite soluta miserunt: 

P. C. Peltenjburg, Soeler-wonde apud Lugdunum Batavoru-w. — Athan. 
Hepp, Sancti Leonis.Abbas in Florida. — Diomedes Falva, Constantia. 
— Lad. Thyssen, Dresda. — F. Arnori, Mediolano. — Alois, Geyer, Ra- 
tisbona. — Arch. Magliano, Genua. — Fr. Xav. Ghion. Ostunio — F. 
X. M., Drepano.— Petrus Tergestinus. — lac. Costa, Dumio — lac. Go- 
mez, Caesaraugusla — Rich. Broridel, Brugis. — Lud. Goux, Bituricis. — 
lac. Menendez. Madrito. — Paulinus a S. Iosepho, Barcinone. — E. Burg, 
Alonac tio. — Rich. Mulier, Berolino. — B. Ferraris, Augusta Taurin. — 
Lud. Dubois, Massilia. — Raim. Silvan, Londino. — Frid. Horwath, Vin¬ 
dobona. — F. Wawer, Marianopoli. — Georg. Arehambeault, Quebeco. — 
I. Ciolli, Papia. — Claudius Lucensis. — I. Ortiz, Morelia. 

Sortitus est praemium: 

DIOMEDES FALVA, 
ad quem missum est opus, cui titulus: 

EUPLIUS 

Actio dramatica I. B. Francesia in tres actus distributa. 

Sponsor: Ioannes Baptista Ciampi, iurisperitns 
Romae. — Oftieinao Societatis Editricis Romanae. 

AD ROAA/n 

ACTIO DRAMATICA 

versibus plautinis composita et in tres actus distributa. 


I. Miles. 

Velint quid haec dicere sibi optime nescio. 

II. Miles (tangens marsupium). 

Hoc autem nescis, stulte? 

I. Miles. 

Hoc nempe intelligo ! 

Et caeci intelligunt apprime hanc scientiam. 

II. Miles. 

Dabis sed auri, furcifer, dimidium ? 

I. Miles. 

Dabo ! 

II. Miles. 

Sed ostium flagitium edidit. 

Quid est? 

I. Miles. 

Silentium ! 

II. Miles. 

Quod infortunium! 


I. Miles. 

Quid est? 

II. Miles. 

Adest, ni fallor, sacerdos et centurio. 
(Milites recedunt ad carceris ostium). 

SCENA II. 

Mutius et Centurio. 

Mutius. 

Me subsequuntur nunc captivi plurimi 
Christiani trusi recens in carcerem. 

Hi vigilantia teneantur maxima : 

Sic fert voluntas durior Maxentii. 

I. Miles. 

Mitte, sis, nugas! 

II. Miles. 

Gerrae ! 

I. Miles. 

Signum rumpito ! 

II. Miles (legit). 

« Deus cras mittet redemptionem populo, 

Erunt et omnes concaptivi liberi! » 


Centurio. 

Sunt sacrificii recentes victimae! 

Mutius. 

llomae nascatur timet ne seditio, 

Enim patritii pueri sunt obsides. 

Sperat sic fidem servaturos optime. 

Centurio. 

Divus si vincit strenuus Maxentius, 

Erunt devoti barbarae cuncti neci. 

Mutius. 

Sed Constantinus? 

Centurio. 

Magnis itineribus 

Ad Urbem tendit! 

Mutius. 

Vincimus nos numero; 

Ei sunt pauci milites! 

Centurio. 

Victoriam 

Dii nobis dabunt! Propinquos sentio 
Captivos, ire me nunc decet maxime (exit). 

Scena III. 

Introgrediuntur pueri captivi. Centurio qui resedit 
penes ostium quasi esset reversurus, tacitus eos observat, 
deinde exit. — Duo milites recedunt ad ultimam par¬ 
tem theatri. 

Captivi. 

1. — Heic sumus Christi nos captivi nomine 
Diebus multis, et obscuris latebris. 

Quis scit quod fatum detur nobis proxime? 

2. — Deus det nobis cordis fortitudinem! 

3. — Modo videntur longa tibi tempora; 

Heri te milites duxerunt in carcerem... 

Miser! Quid diceres, plures me hebdomadas 
Ab ulnis matris detulere barbari! 

2. — Heic sum plurimas passus angustias, 

Et tamen sustuli, somnum, sitim, verbera, 

Sed omne pertuli citra fastidium, 

Erat Deus praesens superna gratia. 

(Ad proximum numerum). 

I. B. Francesia. 

CRITICES BIBLICAE NOTIO 


Duplex critices genus, litterarium nempe et histo¬ 
ricum, olim distinguebatur. Modernis temporibus res 
aliter cessit, atque dum penes Germaniae sapientes de 
critice «sublimiori» (habere Bibelkritik) necnon de cri¬ 
tice «inferiori» (tiiedere Kritik) fit sermo (1); penes 
Anglos expressiones «sublimior criticismus, — subli¬ 
miores critici» (higher Criticism, higher Critics) adhi¬ 
bentur. Alii denique de critice «originis» (de prove- 
nance) et de critice «instaurationis» (de restitvtion), 
de critica « interna» et « externa » loquuntur. (2) Mo- 
dernistae eo usque critices sublimioris vocabulo abusi 
sunt, ut non immerito in malum sonet sensum. Hinc 
Leo XIII (3) de illis qui ad sacras Litteras profitendas 
designantur scribit: «Hos autem ipsos, eiusdem rei 
gratia doctiores esse oportet atque exercitatiores in vera 
artis criticae disciplina: perperam enim et cum reli¬ 
gionis damno inductum est artificium, nomine hone¬ 
statum «criticae sublimioris», quo ex solis internis, uti 
loquuntur, rationibus cuiuspiam libri origo, integritas, 
auctoritas diudicata emergant». — Non aliter Pius 
Papa X (4): «Evidens fit, criticen eiusmodi non quam¬ 
piam esse criticen, sed vocari iure “ agnosticam, im- 
manentistam, evolutionistam,,: atque ideo, qui eam 
profitentur eaque utuntur, errores eidem implicitos pro¬ 
fiteri et catholicae doctrinae adversari. Quam ob rem 
mirum magnopere videri possit, apud catholicos homines 
id genus critices adeo hodie valere ». Dum vero idem 
Pontifex in Motu Proprio de « Praestantia Scripturae sa¬ 
crae » (18 Nov. 1907) de praedecessore suo, Leone XIII, 
loquitur, ait: « Ab opinionibus vindicavit falsae doctri¬ 
nae, quae critica sublimior audit». 

, [1) Cf. II. Ilbr^L, Die hohere Bibelkritik. 

, (2) Dictionnaire Apologdtique, ecc., fasc. III, p. 782. 

(3) Providentissimus Deus, 18 Nov. 1893. 

(4) Pascendi, 8 Sept. 1907. 

Quamobrem non parvae erit utilitatis critices bibli- 


cae notionem, definitionem videlicet divisionemque tra¬ 
dere, eiusdem obiectum atque processum determi¬ 
nare. 

* 

* * 

Falso putaverunt quidam, criticam vel particularem, 
vel novam esse scientiam. Siquidem scientia hominis, 
quae sine critica nunquam est, semper exstitit, om- 
niumque disciplinarum, sive historicae sive philoso¬ 
phicae sint, proprium est, respectu sui obiecti criticam 
instituere. Hoc unum fas est asserere, videlicet* tem¬ 
porum progressu, critices scientiam maiorem nactam 
esse perfectionem. Generatim sapiens vocatur criticus, 
qui in veritatis acquisitione iudicem nulli parti faventem 
se praebet, methodo procedendo rationabili, ita ut omnia 
scrutetur, super omnia invigilet, omniaque rigorose di¬ 
metiatur. Respectu libri alicuius sapiens vocatur criticus, 
si librum ipsum in sua totalitate, in suis partibus, nec¬ 
non in forma rebusque contentis, propria investigatione 
complectatur. Critica vero, prouti de Libris inspiratis di¬ 
citur, et « biblica » nuncupatur, a quibusdam sub hisce 
verbis definiri consuevit: « Sacrae Scripturae examen, 
recentioribus inventionibus adhibitis, auxilioque aliarum 
disciplinarum, praecipue vero scientiae historicae ac lin- 
guisticae, peractum». Nonnulli criticam biblicam defi¬ 
niunt : « Textus Scripturae sacrae examen ad eiusdem 
Scripturae sacrae authenticitatem integritatemque osten¬ 
dendam » (1). 

Divisio critices biblicae. est in criticam realem, su¬ 
periorem ac sublimiorem, et in criticam inferiorem, 
textualem, ac verbalem. Prima, Librum sacrum in sua 
totalitate considerat, atque authenticitatem eius inve¬ 
stigat, vel ad relationes inter libros sacros existentes 
constituendas operam navat. Secunda textus verba, pro¬ 
positionesque considerat, et textus originalis genuinita- 

(1) Cf, Mignot, Letlres sur les etudes ecclesias liques, 1908, p, 243-46, 

tem secundum critices textualis dictae leges statuitj(l). 
Critices biblicae obiectum est, authenticitatem, li¬ 
brorumque sacrorum integritatem probare; idest a) libros 
sacros esse vere eorum auctorum quibus tribuuntur, 
documentisque sufficientibus fulciri, per quae eorum- 
dem inspiratio ostenditur, ac credibilitatis nostrae ra¬ 
tionabilitas explicatur. Critices biblicae proprium est, 
libros sacros sub adspectu historico litterali examini 
subiicere, auctorem conditionesque vitae eius, tempus, 
locum, scopum compositionis investigare, atque res in 
libris sacris contentas per analysim exponere, b) Inte¬ 
gritatis cuiusque libri sacri demonstrationem adducere; 
aliis verbis, ostendere librum in eadem forma, in qua 
ab auctore scriptum fuit usque ad nos pervenisse, neque 
augmentum, neque diminutionem esse passum, neque 
interpolationem aliquam, vel per ornamentum vel per 
eruditionem, vel per mutationem interfuisse. Critica 
biblica denique textus formam scrutatur, variationesque 
discordantes eo fine investigat, ut veritatem textus in¬ 
stauret. (2) 

Critica biblica, duplicem adhibet processum; utitur 
nempe, «criterio externo, » necnon « criterio interno ». 
Per criterium externum, historiae testimonium circa 
textus originem vel circa factum aliquod cognoscit; 
per criterium vero internum, ipsius textus analysim 
instituit, linguam libri, ipsasque res in libro contentas 
scrutatur. 

* 

* * 

In processu critices biblicae absque dubio peccat 
Hypercriticismus, quia interno abutitur criterio, dum 
quasi ex instinctu Traditioni fidem denegat suam. Contra 
defectum huiusmodi Catholicos munit Leo XIII: « Per¬ 
spicuum est, — scribit ipse, — in quaestionibus rei 
historicae, cuiusmodi origo et conservatio librorum, 
historiae testimonia valere prae ceteris, eaque esse 
quam studiosissime et conquirenda et excutienda : illas 
vero rationes «internas » plerumque non esse tanti, ut 
in causam, nisi ad quamdam confirmationem, possint 
advocari. Secus si fiat, magna profecto consequentur 
incommoda. Nam hostibus religionis plus confidentiae 
futurum est ut sacrorum authenticitatem Librorum im¬ 
petant et discerpant: illud ipsum quod extollunt genus 
criticae sublimioris, eo demum recidet, ut suum quisque 
studium praeiudicatamque opinionem interpretando sec¬ 
tentur : inde neque Scripturis quaesitum lumen accedet, 
neque ulla doctrinae oritura utilitas est, sed certa illa 
patebit erroris nota, quae est varietas et dissimilitudo 
sentiendi, ut iam ipsi sunt documento huiusce novae 
principes disciplinae : inde etiam, quia plerique infecti 
sunt vanae philosophiae et rationali$mi placitis, ideo 
prophetias, miracula, cetera quaecumque naturae or¬ 
dinem superent, ex sacris Libris dimovere non vere¬ 
buntur ». 

(1) Krieg, Enciclopedia scientifica, ecc., tradmione dei Cardinali, 

p. II, §§. 67. 

(2) Kribg, 1. c, 


Critices biblicae obiectum universalius est, quam 
obiectum tum Hermeneuticae biblicae, tum Exegesis 
biblicae. Hermeneutica enim est vox quae ab Hermete 
(Mercurio), qui credebatur deorum nuntius et inter¬ 
pres, (1) derivatur, et in genere dicitur « disciplina re¬ 
gulas complectens, quarum ope verus alicuius ora¬ 
tionis sensus tutius erui et rite exponi potest» ; et 
Hermeneutica biblica in specie definitur a Prof. Za- 
pletal (2) « disciplina regulas complectens, quarum ope 
sensus s. Scripturae verus, i. e. a Spiritu Sancto in¬ 
tentus, tutius erui et rite exponi potest». Obiectum 
materiale (seu id circa quod vefsatur) huius disciplinae 
est s. Scriptura seu libri canonici utriusque Foederis; 
obiectum autem formale (seu id quod in obiecto ma¬ 
teriali respicit) sunt regulae interpretationis. 

Exegesis vero est proprium alicuius dicti obscura 
explicare; est regularum Hermeneuticae applicatio; est 
textus biblici explicatio atque interpretatio. Critices 
biblicae autem, uti vidimus, obiectum est authentici¬ 
tatem librorumque sacrorum integritatem probare. 

Criticus biblicus, Hermeneuticae biblicae et Exe¬ 
gesis catholicus sapiens, ad. veritatem Scripturae sacrae 
defendendam normam a Concilio Tridentino traditam 
prae oculis habeat (3): « Nemo suae prudentiae innixus, 
in rebus fidei et morum ad aedificationem doctrinae 
Christianae pertinentium sacram Scripturam ad suos 
sensus contorquens, contra eum sensum, quem tenuit 
et tenet sancta mater Ecclesia... aut etiam cortra una¬ 
nimem consensum Patrum, ipsam Scripturam sacram 
interpretari audeat». 

Reginaldus Fei 0. P. 

(1) Aci. 14, 11, Lystrenses vocaverunt Paulum « Mercurium », quoniam 
ipse erat dux verbi. 

(2) Hermeneutica Biblica, Prolegomena §§ I. 

(3) Cone. Trid. Sess. IV, Den/,. 6 67. 


SELECTA EX BIBLIOTHECIS ET ARCHIVIS 

M. A. Mureti oratio de laudibus litterarum (1) 

... Magna omnino vis magnumque momentum posi¬ 
tum est in litteris ad conservandas, bonisque cumulandas 
omnibus civitates. Nam quum felicitas publica, ad quam 
humana omnia referenda sunt, et singulorum civium 
felicitate constet; singulorum autem felicitas in exco- 

(1) Quae clarissimus socius noster Marcus Galdi recens in nostro com¬ 
mentario scripsit (an. XVI, n. III) de causis ob quas iuvcnes in litteris 
ediscendis languescant, frugem aliquam latinitatis causae ferre visa nobis 
iucundc sunt; siquidem nonnulli socii alii a nobis quaesiverunt, ut Mu¬ 
reti orationes a Galdio tanto cum animi ardore' commendatas, nostrisque 
diebus — dolendum sane! —parum cognitas, in nostris paginis ederemus. 
Quod quidem libenter hodie aggredimur. Sequentur, quum congruum 
spatium habebimus, non solum oratio « de utilitate et praestantia litterarum 
humaniorum adversus quosdam earum vituperatores », sed illa etiam « de 
via ac ratione tradendarum disciplinarum », in qua si studiorum pros¬ 
pectus a magistro illo doctissimo traditur cum nostra aetate haud facile 
nominatiin congruens, is tamen in universum talis apparet, qui ad hu¬ 
maniorum studiorum necessariam instaurationem utilitatis auxilium ali¬ 
quod sit proculdubio allaturus. — Oratio quam hodie exhibemus habita 
a Mureto fuit Venotiis mense Octobri mdliv. 






lenda, exercendaque virtute praecipue sita sit, et ad 
perfectam virtutem consequendam, necessariam quan- 
dam praecursionem adhibeant litterae, illud prolecto con¬ 
sequitur, ut nisi in qua litterarum cultura vigeat, florere 
absolute civitas nulla possit. Ponite vobis ante oculos 
omnes aetatis humanae partes, omnem publicorum tem¬ 
porum varietatem, omnes instituendae vitae rationes; et 
vias animo et cogitatione percurrite; nullam omnino 
reperi estis, quae non ita litterarum auxilio indigeat, ut, 
eas si quis sustulerit, solem ipsum de mundo sustulisse 
videatur. Eae nos, ubi primum firmius incedere, atque 
articulatius loqui coepimus, de ipso prope nutricum 
acceptos sinu, titillatione quadam honestissimae vo¬ 
luptatis alliciunt, allectos praeceptis saluberrimis com¬ 
plent; non tantum bene dicendi, verum etiam bene vi¬ 
vendi commonstrant vias, excitant in animis nostris 
igniculos gloriae ; quantus sit in virtute splendor, quanta 
in vitiis deformitas, edocent: quae qui semel bene 
penitus imbiberint, ii nunquam non postea et vitii 
turpitudinem omni studio refugient, et officii honesta¬ 
tisque rationem rebus aliis omnibus anteponent. Ut 
alutem in semente posita spes messis est, ita totius re¬ 
liquae vitae exspectatio ab educatione pueritiae pendet; 
ubi vero infirmam illam ineuntis aetatulae teneritatem 
robur adolescentiae excepit, quae tandem alia res, aut 
animum praeclararum rerum studio accendere, aut ef¬ 
ferentibus sese cupiditatibus, quibus ea pars insigniter 
agitari solet, frenos iniicere, praeter litterarum tractatio¬ 
nem, potest? Themistoclem olim, quum somnum capere 
adolescens non posset, dicere solitum tradunt, se Mil¬ 
tiadis trophaeo, quiescere volentem, excitari; quanto 
eos acrius incendi, atque inflammari necesse est, qui 
quotidie non unius, sed innumerabilium hominum vir¬ 
tute praestantium trophaea, non ex marmore constituta 
ad exigui praedicationem temporis, sed ad omnem ae¬ 
ternitatem commendata litteris intuentur? Neque vero 
pertimescendum est, ne aut labore frangantur, aut vo¬ 
luptatis irretiantur illecebris ii, qui aetatis suae florem 
litterarum - studiis dedicandum esse statuerunt. Tanta 
siquidem est oblectatio paulatim acquirenda cognitione 
rerum sese pascentis animi, ut, ea qui fruuntur, ab 
iis neque laboris-taedium, neque avocantium voluptatum 
blanditiae sentiantur. Itaque sapienter poetae, quum 
ceteros omnes Deos Veneris imperio subdidissent, in 
Minervam modo, et in studiorum praesides Musas, nihil 
ei, nihil Cupidini iuris esse voluerunt. Quin etiam- 
’ illud ab iisdem memoriae proditum est, Iasonem olim, 
ceterosque Argonautas, quum eam insulam, quae ab 
amoenitate florumque copia nomen invenerat, praeter¬ 
navigarent, periculumque esset, ne molli ac delicato 
Sirenum cantu, quae eam insulam incolebant, ad exi¬ 
tium perducerentur; unum in Orpheo perfugium ha¬ 
buisse: qui quum assedisset in puppi, simulque fides 
blandis impellere digitis, simul vocem illam, qua rupes 
nemoraque traxerat, explicare coepisset, tanta simul 
aures animosque audientium voluptate complevit, ut 


iam Sirenum vocibus nemo navigantium moveretur. 
Hoc figmento, quid tandem aliud doctissimi homines, 
nisi id, quod nos volumus, indicarunt? Florida vide¬ 
licet illa insula iuventus est. Eam qui quasi praeter¬ 
vehuntur, magno in periculo sunt, ne Sirenum, id est 
voluptatum blanditiis decepti, et at recto itinere ab¬ 
ducti, in vada et scopulos deferantur. Quodnam igitur 
huic tanto periculo comparatum remedium est? Quod 
nisi Orphei, optimi ac sapientissimi vatis, lyra? Cuius 
suavitatem qui percipiunt, ii et Acheloidum cantus pro 
nihilo putant, et tandem institutum illud iter emensi, 
vellus aureum, id est, virtutem cum immortali con¬ 
junctam gloria, consequuntur. Nimirum ut maior lux 
minorem, ita minoris voluptatis sensum perceptio ma¬ 
ioris extinguit. 

Quanto autem voluptas ea, quae discendo sentitur, 
ceteris omnibus maior sinceriorque sit, vel illud in¬ 
dicio est, quod aliarum, etiam qtii eis plurimum tri¬ 
buunt, satietatem tamen quandam esse, ac taedium, 
confitentur; huius ut quisque percepit plurimum, ita 
eam arctius, atque avidius concupiscit. Quod si cui forte 
dubium est, prodeat in medium Crysippus, qui saepe 
studio intentus tanta voluptate fruebatur, ut eum, tan- 
quam extra se positum, cibi potionisque caperet oblivio. 
Pro:leat sollertissimus ille caelestium orbium non per¬ 
scrutator tantum, sed etiam imitator, Syracusanus Ar¬ 
chimedes, qui non modo earum rerum, quas natura 
fert, prae ea, quam capiebat e studiis, oblectatione 
memor non erat; sed in illa ipsa Syracusanae urbis di¬ 
reptione, ita defixus erat in , studio, ut prius hostilis 
gladii cuspidem corpore exceperit, quam urbem in 
hostium potestatem venisse sentiret. 0 rem omnium 
saeculorum admiratione dignissimam! Diripiebatur urbs 
ea tempestate omnium opulentissima; effusi per vias 
milites, ut in quemque inciderant, sine ullo sexus, ae¬ 
tatis, ordinis discrimine obvios contrucidabant; undique 
gladiorum fulgor praestringebat oculos; undique ar¬ 
morum sonitus; undique cadentium tectorum fragor 
audiebatur; puerorum eiulatibus, mulierum lamentis, 
morientium gemitibus, militum clamoribus, privata pu¬ 
blicaque omnia circumsonabant; ipsa urbs pene di¬ 
mota, et convulsa sedibus suis, suorum civium in caede 
ac sanguine natabat, quum unius hominis mens in 
media civitate, civitatis ipsius casum ac ruinam non 
sentiebat. Solonem vero accepimus, quum in lectulo, 
morti proximus, decumberet, inaudissetque assidentes 
amicos, de re quapiam, summisse, ne ipsi molestiam 
parerent, disputantes, erecto, ut potuit, iam semimortuo 
capite, rogasse eos, ut aliquanto loquerentur elatius; 
sibi, si etiam moriens aliquid discere potuisset, disces¬ 
sum e vita iucundiorem fore. 0 discendi cupiditas, 
quid non efficis, ubi semel generosa ingenia occupasti? 
Tenebatur homo sapientissimus gravissima vi morbi 
delixus in lecto; vicinitate iam mortis pene corporis 
partibus sensus abscesserat; egregius ille animus mox 
liber ac solutus futurus, e corporeis vinculis exsilire 

cupiebat, quum quidquid supererat virium, eo contulit, 
ut deficiente lingua, vocibusque interruptis ac mori en¬ 
tibus, suum doctrinae, cogitationisque desiderium indi¬ 
caret. Quid hunc verisimile est firmum ac valentem fecis¬ 
se; qui ne mori quidem, nisi discendo, voluerit? Merito 
igitur tam diu floruit Atheniensium respublica, quamdiu 
tam praeclari viri tenuit disciplinam. Sed, ut eo re¬ 
deamus, unde nos facta praeclarissimorum hominum 
mentio paulisper abduxit, dici profecto non potest, 
adolescentes nobilissimi (vos enim, vos mea iam com¬ 
pellabit oratio), dici, inquam, non potest, ea studia, in 
quae nunc toto pectore incumbitis, quanto olim vobis, 
et ornamento, et auxilio futura sint, quum vos, et ge¬ 
neris vestri nobilitas, et vestra virtus ad reipublicae 
gubernacula admoverit. Etenim quibus artibus civi¬ 
tates praecipue conservantur, pietate, iustitia, fortitu¬ 
dine, imprimisque prudentia, earum sunt omnium ar¬ 
tium quasi semina litterarum prodita monumentis. Neque 
vero haec a me ita disputantur, ut contendam, nisi 
litteris eruditum, civem patriae utilem esse neminem 
posse; sed hoc dico: nisi litteris exculti sunt ii, qui, 
velut in reipublicae puppi sedentes, clavum tenent, 
multis eos muneris sui iisque praecipuis partibus ne¬ 
cessario defuturos. Nam quum duo publicorum tempo¬ 
rum genera sint, unum pacis, alterum belli, quorum 
alterum semper optabile est, alterum nunquam optabile, 
nonnunquam necessarium, quomodo, ut hanc partem 
priore loco attingamus, in pace, civibus iura descri¬ 
bere, quantum cuique tribuendum sit, intelligere, ci¬ 
vium inter se dissidia componere, verba publice facere, 
legationes cum laude gerere, praeterita tenere, futura 
prospicere, quid in omnibus rebus factu optimum sit, 
videre, et ex aliis alia colligere poterit, nisi qui haec 
sibi de litterarum fontibus haurienda omnia existima¬ 
verit? Nisi vero eorum recipienda sententia est, qui 
fieri putant posse, ut qui reipublicae praeest, quamvis 
litterarum sit expers, tamen ad eas res, quas modo 
enumeravimus, aliena opera non incommode utatur. An 
vero T. Manlium Torquatum, memoriae proditum est, 
quum consul declaratus fuisset, excusasse valetudinem 
oculorum, et summum imperium detractasse; quod 
indignum duceret, ei capita ac fortunas ceterorum 
committi, qui alienis oculis omnia gerere cogeretur, qui 
alieno ingenio, alienaque lingua ad omnia uti necesse 
habebunt, ii satis ad gubernandos ceteros idonei vide¬ 
buntur? At oculorum quidem lumine carentes, nihil 
prohibet acie ingenii etiam futura cernere, optimeque 
consulere; quales in fabulis Tiresiam, in historiis Ap 
pium legimus: cuius vero doctrinarum luce carea 
animus, quid is tandem gerere, quid suscipere, quid 
cogitare praeclarum potest ? Sed sunt quidam homines, 
qui quum litterarum tractationem tranquillis pacatisque 
temporibus et honestam imprimis et utilem esse fatean¬ 
tur, iidem tamen, quum occupata bello aliquo civitas est, 
latere eas, quasi perterritas metu, et inter tubgrum li¬ 
tuorumque clangorem, nullum sui amplius praebere 


usum arbitrantur. Quorum nobis hac in parte coar¬ 
guendus error est, et quantum vel in medio bellorum 
tumultu litterae valeant, aperiendum. Etenim si cor¬ 
poris tantum, non etiam animi, viribus bella gererentur, 
um isti fortasse aliquid dicerent: nunc quis est, qui 
quum mihi et maximum esse in bellis consilio ac pru¬ 
dentiae locum, et eas virtutes bona ex parte litterarum 
studio comparari, certe quidem insigniter augeri, con- 
firmarique concesserit, idem tamen earum scientiam in 
bello inutilem esse contendat? An ignoramus celebre 
llud regis Agamemnonis votum, qui ut Troia faci¬ 
lius potiretur, non Achillis, aut Aiacis, sed Nestoris 
decem similes optabat sibi? Neque temporis nobis ad 
vivendum a natura praescripti ea longitudo est, neque 
ita fert humanarum rerum ratio, ut multis admodum 
bellis interfuisse unus idemque possit: itaque qui unum 
alterumve spectant, multum sibi militaris prudentiae 
collegisse existimantur. Quid eos iudicabimus, qui hoc 
sibi diuturna librorum evolutione pepererunt, ut om¬ 
nibus, quotquot post hominum memoriam gesta sunt, 
bellis interfuisse videantur? Quod si quis ita bella ali¬ 
quot spectare posset, ut utriusque partis consilia teneret, 
rerum administrandarum viam, rationemque cognosce¬ 
ret, eventus animo cerneret, quid non ei postea in 
rebus bellicis omnium consensu tribueretur ? At haec 
omnia, qui versantur in litteris, aliaque plurima ac 
pulcherrima, otiosi ac sedentes consequuntur. Taceo, 
quam multa expressa sunt eruditissimorum hominum 
scriptis de virtute, de gloria, de caritate patriae; de 
animorum aeternitate, de praemiis, quae post mortem 
manent eos, qui se pro patria animose ac fortiter ges¬ 
serint; quae tantam vim habent, ut neque qui ea igno¬ 
rent, verae laudis habere gustum, neque qui tractant, 
verae ac solidae gloriae ullam omnino rem anteferre 
possint. Qui illud, an non quantivis est, quod saepe 
labentes iam ac deficientes exercitus eloquentum ho¬ 
minum voce legimus fuisse revocatos ? Citetur testis 
Lacedaemoniorum civitas, cuius exercitus Tyrtaei poetae 
versibus inflammatus, pulcherrimum illam de Messeniis 
victoriam reportavit. Dies me deficiet, si aut eruditos 
homines, qui bellicis laudibus praestiterunt, aut fortis¬ 
simos Imperatores, qui eruditionis et doctrinae gloria 
excelluerunt, enumerare instituam.. Nam, et Architam 
Tarentinum sexies exercitum duxisse comperimus, et 
Melissum navalibus aliquot victoriis insignem fuisse, et 
ter stipendia fecisse Socratem, et Platonem, et Xeno¬ 
phontem egregiam in bello civibus suis operam prae¬ 
stitisse. Quid illa propugnacula Graeciae, Periclem, 
Themistoclem, Epaminondam loquar? Quid illa Romani 
Imperii columina, Scipiones, Lucullos, Fabios, Mar- 
cellos, aliosque innumerabiles proferam? Quos omnes 
quum bellicis laudibus claros, tum praestantes doctrinae 
studiis fuisse, historiae loquuntur. Nam Iulium Caesa¬ 
rem, quis nescit, utra laude praestaret, ambiguum po¬ 
steris reliquisse ? Brutus autem, quanto litterarum ar¬ 
dore flagraverit, vel ex eo colligi potest, quod ea ipsa, 

nocte, quae mortem ipsius antecessit, Platonis dialogum 
de animorum immortalitate legisse aliquoties dicitur. 
Atque hoc praeclare olim intellexisse videntur Mityle- 
naei, praecipuam esse in republica vim litterarum, 
qui, quos populos bello devicerant, nulla eis aliam 
poenam irrogabant, nisi ut ne liberos suos litteras edo¬ 
cerent. Sciebant videlicet eas tantum civitates florere 
posse, in quibus litterarum studia colerentur. Cuius rei 
cur tandem aliunde exempla repetamus? An vero, cives, 
quod viget hodie vestra republica, quod floret, quod 
beata est, quod quum seterae orbis universi partes gra¬ 
vissimis bellorum tempestatibus agitentur, una haec 
(quod ei Deus Opt. Max. proprium ac perpetuum faxit) 
in pace atque in otio conquiescit, aliunde id fleri cre¬ 
ditis, quam quod ei et praesunt homines cum ceteris 
omnibus, tum hac eruditionis et sapientiae laude cla¬ 
rissimi, et semper eorum simillimi praefuerunt? 0 di¬ 
vine Plato, tua sunt omnia et dicta et cogitata prae¬ 
clara. Tu dicere solebas, tunc demum respublicas 
beatas fore, quum eas aut philosophi coepissent regere, 
aut qui regerent, philosophari. Tuum hoc sapientissi- 
mum oraculum perpetua iam mille amplius annorum 
felicitate Venetorum Respublica comprobavit. Equidem 
quo longius in altum invehor, patres amplissimi, eo 
mihi amplior et patientior orationis quasi cursus osten¬ 
ditur. Sed et temporis me ratio, et vestra singularis 
sapientia, ut vela contraham, portumque tandem ali¬ 
quando respiciam, monet. Neque enim credibile est, 
posse aut me, aut quemquam de litterarum praestantia 
fructibusque, qui ex earum tractatione capiuntur, vo- 
biscum melius, aut copiosius, quam unumquemque 
vestrum secum loqui, et mihi non tam orationis con 
quirenda copia est, quam vestra societas refugienda. 
Itaque finem dicendi faciam, si vos prius etiam atque 
etiam rogavero, ut si forte minus a me ornate aut co¬ 
piose dictum est, quam ut huius loci amplitudo, et 
summa audientium dignitas postulabat, meum tamen 
idcirco, placendi vobis studium ne improbetis. Ego 
quidem si non indignus a vobis, qui saepius audiar, 
iudicer, erit quod mihi magnopere gratuler; sin forte; 
sed reprimam me, neque committam, ut meis ipse 
votis videar male ominari, qui tamen a tot, tam prae¬ 
claris viris, tanta benignitate auditus fuerim, magnum 
mihi non huius modo laboris, sed totius anteactae vitae 
fructum hodierno die vestro singulari beneficio videor 
consecutus. Dixi. 


Ineuntis aetatis inscitia senum constituenda et regenda 
prudentia est. 

Cic., De offic. i, 34. 

Virtus est vitium fugerq, et sapientia prima 
Stultitia caruisse ,... 

Horat„ Ep. i, 1. 

Sera nunquam est ad bonos mores via. 

Senec., Agamemrt., act. ii. 


HORAL SUBSECIVAE 


CONSTANTINI MAGNI SOMNIUM 

Occiduas iam prona dies festinat ad undas, 

Et nox tellurem obvolvit nigrantibus alis, 

Cum Constantinus, caelesti laetus honore, 

Prodigioque Crucis, iam fessa dat ossa sopori. 

In somnis illi sese, pulcherrimus ore, 
ffisgenitus Ufatus manifesta in luce videndum 
Offert, festiva aligerum stipante corona. 

Tegmine fulgenti et variis distincta figuris, 

Candida eum vestis tenui circumdat amictu; 

Sceptra tenet dextra, diademate tempora fulgent. 
Leniter arridens, miti sic pectore fatur: 

« Maxime Qallorum ductor, si solvere gentem 
Nexibus hesperiam duris, regnoque superbo 
Est animus, nostris facilem da vocibus aurem. 

Tessera Christiadum, medio quae pendula caelo 
Apparet vobis, diffulgens solis ad instar, 

Oexillum sit pugnae, sperataeque salutis 
Pignus. Crede mihi: vires, animique vigebunt 
Illius adspectu: frustra Maxentius ipse 
Tela parat, frustra bellum committere tentat. 

Ah! nimium infelix! nec dum implacabile sentit 
jd tergo funus, crudelia stamina rumpens. 

Ligneus, armorum et fugientum pondere pressus, 
Praecipitat pons, absorbet Tibris unda tyrannum. 

Libertas tandem inde meis cultoribus orta, 

Relligio terris cunctis dominabitur altrix, 

Fraterno populi iungentur foedere amoris. 

Macte animis esto: sum magno aequaeva Parenti 
Progenies, quae mortali sub imagine missa 
Humanum genus aeterna de morte reduxi, 

Optatamque dedi mundo per saecula pacem. 

Ne dubites, quaeso, longos perferre labores, 

Me duce, nec saevis caput obiectare periclis, 

Iam tibi laeta parat memorandum Roma trophaeum». 

jdttonitus Caesar visis, dictisque benigni 
lNuminis, ex oculis somnoque et nocte fugatis, 

Corripit e stratis corpus supplexque supinas 
Ad caelum palmas humili cum voce tetendit: 

« Deliciae, Iesu, et summi Genitoris imago, 

Aeque Deo Deus, atque salus mortalibus aegris, 
Ecquis condignas poterit Tibi reddere grates 

uner e pro tanto? Unde mihi tam mira parantur 
Dona? Utinam, Deus alme, tuum vitale lavacrum 
jdccipere hic liceat, niveas et cingere vestes. 

Verum cum nobis nondum haec concessa facultas. 

En tibi perpetuo memorem spondemus amorem 
jltque palam meritos indicimus undique honores: 
Undique Christiadis consurgant templa decora, 

Quae prece ferventi resonent et carmine sacro. 

Ius, legesque tuas noster tutabitur ensis ». 

T)ix ea fatus, longe alios in pectore sensus 
Concipit; haud mora, mox cunctos iubel ipse morantes 

Acciri armatos, atque ordine castra teneri. 

Continuo properant iussi; mox aequore toto 
{Belligerum glomerata manus futgentibus armis, 

Et late instructis campi legionibus horrent. 

Jit Caesar, sublimis equo, mirabile pandens 
Oexillum, arcano Labari de nomine dictum, 

Et Cruce, perfusa gemmis auroque, coruscum: 

« Hoc, - inquit - signum donat Regnator olympi: 

Sub Crucis auspicio, ut formis spectatis in ipsa 

Expressum auratis, victoria certa sequetur; 

fNjam dabitur Christi atque hostes submittere vostros, 

Et nova felici procedere tempora cursu ». 

Exsultant cuncti et laeto clamore salutant 
Aethereum pignus, tibi grates, dive Redemptor, 
Persolvunt, nomenque tuum laudesque canentes: 

« Crux io - convalles geminant, saltusque propinqui - 
Per te victores erimus, venietque triumphus ». 

Talia dicta dabant; ardentia vota coronat 
(5 ventus felix; Christi promissa supremo 
Nota duci implentur; portentum insigne bis octo 
Saecula testantur, nec non solemnia cultu 
Insueto, totum hoc anno renovata per orbem. 

Det Christi Sponsae, Omnipotens, ut ubique locorum 
Plena pace per aevum et libertate fruatur! 


I. VlTTORI. 



DE LEONE XIII F. r\. 

COMMENTARIUS (,) 


Quapropter id inter omnes convenit, Leopoldum, ut 
erat experrecta mente et strenua, si ad optimates potius 
respexisset, summi et perfectissimi Principis laudem 
apud aequales habiturum fuisse. 

Ita erant res quum Ioachimus Pecci ad Leopoldum 
pervenit. Qui humano vultu iuvenem Pontificis Maximi 
Nuncium accepit, et vix eum agnovit pietate et doctrina 
insignem, cum paterna paene benevolentia eum est pro¬ 
secutus. Etsi in ipso aetatis flore erat, archiepiscopali di¬ 
gnitate ex more honestari eum voluerat Gregorius XVI, 
qui maximam sibi ac religioni felicitatem et decorem 
ex eius legatione fore sperabat. 

Illuc enim totis viribus nitebatur, et magni operam 
eius futuram esse confidebat, si Nuncius industria atque 
prudentia tantum Principem sibi conciliare potuisset, 
et ita rebellantibus a sancto religionis iure obstitisset, 
ad quorum arbitrium pleraque in Belgis iamdiu geri 
videbantur. Et ipse vel in primo suo adventu ita sibi 
eum amicitia devinxit, ut nihil carius iam haberet quam 
eius voluntati pro viribus obsequi. Cives quoque pri¬ 
mores alloquio, benignitate et ipsa vultus dignitate, 
quam recte romanam dixeris, mitissimoque animo sibi 
facile adquisivit. Multum praeterea in iudiciis privatis 

(1) Cfr. num. sup. 


versabatur, saepe in Episcoporum conventum prodibat; 
nulla res maior sine Pontificis Nuncio gerebatur; hic 
celeriter quae opus erant reperiebat, facile eadem ora¬ 
tione explicabat. 

Neque minus in rebus gerendis promptus quam exco¬ 
gitandis, quod et de instantibus verissime iudicabat, 
et de futuris callidissime coniiciebat. Quo factum esjt, 
ut brevi admodum tempore illustraretur et maxime om¬ 
nibus adprobaretur. 

Sui tamen consilii, sacri Romani principatus adsi- 
duus vindex egregium civilis prudentiae sese exhibebat 
specimen, et gentes catholicae professionis a potentio- 
rum iniuria sollerter prohibebat. Sapide tamen se iden¬ 
tidem gerebat. Namque civis in primis romanus, ar¬ 
gutia saepe sapienterque vel in aulicis conventibus ute¬ 
batur, ut adversariorum iactantiam lepide contunderet. 

Sed temperatae suavesque erant, quae nunc Mar¬ 
tialem redolebant, nunc Iuvenalem in eos qui perni¬ 
ciem Nomini Christiano minarentur; et aptis omnino 
verbis multoque acumine hominum mores et ingenia 
describens velamine quodam sapienti corripiebat, eaque 
simul dictione atque elegantia, quae ad caelum lau¬ 
dibus ferebatur. Sic autem gallice loquebatur, ut Pa¬ 
risiis natus videretur; tanta insuper suavitas huius ser¬ 
monis, ut appareret in eo nativum quemdam leporem 
esse, et non adscitum. Eiusmodi verba salibus romanis 
adspersa, diu per ora hominum iocose volitabant, quae 
ex aula per vicos passim et per fora vulgo ferebantur. 
Subridens aliquando fortius et melius plerumque se¬ 
cabat res. Quo facto nomen Nuncii Pontificalis om¬ 
nium sermone laudabiliter longius ferebatur. 

Quum in circulum venisset, in quo aut de republica 
disputaretur, aut de philosophia sermo haberetur, nun¬ 
quam inde prius discedebat, quam ad finem sermo 
esset adductus. Erat etiam tunc disertus, ut nemo ei 
par esse videretur eloquentia, neque minus concinnus 
in brevitate respondendi quam in perpetua oratione 
ornatus. 

Quod quidem maximi habebatur in Belgis, qui quum 
populari potestate admodum regantur, omnis res publica 
libero ore defendi atque actitari consuevit. Eloquentia 
enim res omnes ad bellum, ad pacem, ad leges, ad 
iudicia spectantes agebantur; atque plures qui ad mu¬ 
nera publica sibi viam munirent, et pulcri sensui magis 
adsuescerent, ad eius consuetudinem moremque dedu¬ 
cebantur. 

Quamobrem ipse rex verbis et scriptis etiam atque 
etiam Nuncii eloquentiam admiratus, omnia ei in po¬ 
sterum felicitatis omina honorumque auspicabatur. 

Interea omnium maxima inter cives exorta erat 
contentio, in qua vigentem se ac parem negotiis ostendit. 
Etenim pacem atque aequitatem suadendo fortiter ad¬ 
versariis restitit, et sollertiae praesertim laude inclaruit. 
Quaedam enim impiorum placita de puerili institutione 
per speciem libertatis eo potissimum spectabant, ut 
Belgica soboles in neutram vel uti partem abrepta, 

quum de fide sanctissima esset quaestio, ad impietatem 
subdole traheretur. Ipse pericula, erroresque porten¬ 
dens, rectam atque germanam Christianorum sapien¬ 
tiam liberrimo ore, suffragantibus episcopis, adnuente 
populo, adseruit. 

In hisce rerum adiunctis praesertim egregia viri 
sapientia enituit. Atque scitus, disertus enarrator in 
proposita inopinata difficultate, suorum commodis hu¬ 
manissime inserviens, atque religionis iura mirum in 
modum omnique tempore adserens, omnium sibi be¬ 
nevolentiam atque admirationem magis in dies conci¬ 
liaverat. 

Sic se res de Ioachimo Peccio apud Belgas habebant, 
quum ex improviso Romam vocatur, ad regendam Pe¬ 
rusinorum Dioecesim. 


VII. — Episcopus Perusinorum et Pater Cardinalis. 

Narratur Probus, olim Aemiliae praefectus, Ambrosio 
Mediolanum proficiscenti, gravibus discordiis dilacera¬ 
tam ob Arianam pravitatem, dixisse: « Vade, age non 
ut iudex, sed ut Episcopus ». Qui pro officii sui mu¬ 
nere templum ingressus, et ut commotam civitatem 
sedaret, quum multa de quiete et tranquillitate reipu- 
blicae praeclare diceret, de repente puero Ambrosium 
Episcopum exclamante, universi populi vox erupit Am¬ 
brosium deposcentis. 

Id propemodum Ioachimo Peccio Perusii accidit. 
Namque, etsi nunc erat orator apud Belgas, adhuc ta¬ 
men ob praeclaras ingenii virtutes Perusinis est ita carus 
atque acceptus, ut ubi primum I. Sabattinius Episcopus, 
omnibus flebilis desideratus est, universorum consensu 
eum sibi cives Episcopum postulent, eumque enixis 
precibus a Pontifice Maximo exoptent. Etiam nunc erat 
in terris Gregorius XVI, qui laetus omnino quem antea 
miserat Legatum praetoria potestate, nunc Episcopum 
postulari, facile admodum assensit. 

Ipse legatione Belgica decedens, claris iam familia¬ 
ritatibus florens, peragratis celebrioribus Europae ur¬ 
bibus, Romam rediit, quum Pontifex gravi morbo ten- 
tatus 'placido exitu ad sedes caelestium emigravit. Re¬ 
ligioni fuit ipsi in urbe morari in diem quo, incredi¬ 
bili Romanorum laetitia, Pius IX Pontifex Maximus 
est designatus, regnumque sibi demandatum suscepit. 
Tunc denique vel inter cives romanos gaudio gestientes, 
difficiliora tempora mente praesagiens, ad sedem ho¬ 
noris sui festinanter se contulit. 

Rem adgredior illustrem, gravissimam, quaeque tam 
late patet, ut vix aliud argumentum queat excogitari, 
in quo sibi magis amplissimus quisque orator placeat 
atque exultet. 

Nou iam amplius ignotus, sed omni cuique proba¬ 
tissimus, universis civium ordinibus adclamantibus, 
peramanter accipitur, eique omnia fausta a superis 
omnes adprecantur. 

In sacro munere obeundo ita est versatus, ut opti¬ 
marum partium et esset et existimaretur, neque tamen 

se civilibus fluctibus committeret, quod non magis eos 
in sua potestate existimabat esse, qui se his dedissent, 
quam qui maritimis iactarentur. 

Itaque vix rerum potito, nihil sibi potius fuit quam 
ut viros legeret divina et rerum usu spectatissimos, 
qui ipsi essent adiumento. Ut egenis feliciter leviterque 
prospiceret, qui civitatem saepe deturpare solent, re¬ 
ceptus aere collato brevi constituit, ipsis custodiendis 
alendisque, annuo quoque proventu adtributo : ludos 
publicos pueris aperire, virgines lectissimas Deo de¬ 
votas arcessere ad puellas tutandas, instituendas, ut 
vel a prima aetatula honestis artibus imbutas, ipsa vir¬ 
tutis illecebra potius quam legum metus a maleficiis 
deterreat. Ad haec Episcopi providentia quoque cautum 
est, ut in pagis robusta et valens tunicata pubes in- 
nocentissimis maiorum institutis addicta, antiqui moris 
candorem tueatur. 

Sed indica lues, quae immodice in urbe grassatur, 
haec omnia commoda commiscere eiusque consiliis 
obluctari coepit. 

Eius vero prudentia, ne aegrotantibus vel remedia 
deessent vel adiutorium, magno opere nititur, ut sacer¬ 
dotes vel commodiores cives vestigiis eius insistentes, 
suique securi ac divino numine freti, amplissimam 
morbo perculsis opem ferant. Nihil hoc gravissimo tem¬ 
pore intentati reliquit, ut miseri curis recreentur, sa¬ 
lutem recipiant, et omnibus studiis, medicorumque prae¬ 
scriptionibus, ne magis morbus inter suos vagetur in¬ 
cumbit, quo factum est, ut lues brevi acriori gravitate 
caruerit, atque in dies admodum desierit. 

Sed grave malum gravius excepit. 

Iam eae res in Italia agitabantur, quae omnium 
quietem perturbarent. Nam motus populares et sedi¬ 
tiones in proximiore Hetruria, omniaque, quibus patres 
nostri interfuerunt, ominabantur. Lenes primo rumores, 
adveniente anno millesimo octingentesimo nono et quin¬ 
quagesimo, et mox factiosi homines callide libertate 
abutentes, atroces in principis maiestatem cooriuntur. 

Indignis honores, imperia, sacerdotia exprobrare, 
communem libertatem queri, senescentis sacri princi¬ 
patus vices dolere: atque iam tempus adesse ut omnes 
simul populi diversarum Italiae regionum ab stirpe 
similes iisdem et legibus in unam gentem coalescant. 
Multi libertina audacia praediti, in urbem irrumpere, 
et omnia quaestui habentes et aliorum divitiis, uti ex 
hostibus praedae palam inhiantes. Parum abfuit, ita ni¬ 
mirum ferentibus Perusinorum fatis, quin exactis ci¬ 
vitatis rectoribus, in alterna vulnera, tamquam ad tri¬ 
stes inferias, se mutuo converterent. 

Tunc perspicue adparuit Peccii prudentia, qui in 
tanta rerum hominumque commotione, verbis, praesen¬ 
tia, consilio inter ipsa pericula inclaruit, maioremque 
suorum sanguinis effusionem prohibuit. 

(Ad proximum numerum). 

Subalpinus. 

qui prisca aetate floruerunt, iam inde a re¬ 
motissimis historiae suae temporibus in heroum vita 
narrationes plures inseruere, unde aquae pretium osten¬ 
deretur; ingeniosisque fictionibus balneorum utilitatem 
exprimentes, ponto, flumini cuique, singulisque paene 
fontibus suum numen tribuerunt. Quin etiam, teste Ibyco, 
Herculem effinxerunt calidi lavacri inventorem, quibus 
diuturno labore defessus uteretur, sive Vulcano, sive 
Minerva id remedium ei suadente. 

Homerus saepenumero de balneis loquitur tamquam 
de praecipuo hospitii officio ; Hippocrates - mirus ille 
vir, cuius opera, argutis sapientibusque animadversio¬ 
nibus et iudiciis redundantia, etiam nunc admiramur - 
balnea innumeris morbis mederi optime monuit; Pli¬ 
nius denique metallicae aquae venas non immerito, et 
quasi nostra tempora praevidens, «urbem condere» 
scripsit. 

Scimus Lacedaemone civibus omnibus quotidianam 
in Eurota lotionem lege iussam. Graecia capta etiam 


balneorum usu ferum victorem cepit, et ipsa 
aquarum publica aedificia agresti Latio intulit; 
quae «balineae» appellata sunt, atque magni¬ 
tudine et splendore Graeca superarunt. 

Sic Antonius Caracalla thermas suo insignes 
nomine struxit, quarum cellam solearem, id 
est in qua forent balneo destinata solia, nega¬ 
runt architectonicae consulti, ulla posse exprimi 
imitatione. Nam ex aere vel cupro cancelli 
fuere superpositi, quibus concameratio tota 
concrederetur. Atque Diocletianus Romae, Ma¬ 
ximianus Carthagine ac Mediolani, thermas pa¬ 
riter eas instituerunt, quarum vestigia, ad no¬ 
stros usque dies admiranda, aedificiorum et 
vastitatem et magnificentiam apprime indi- 
gitant. 


Ex iis, et maxime a balineis Pompeiis* de¬ 
tecta, licet huiusmodi aedificiorum rationes 
atque dispositionem deducere. 

Plures erant aditus, quorum alii iis qui ad 
aquas venirent, alii famulis; unum denique 
mulieribus, quae balineas suas habebant a vi¬ 
rorum omnino separatas. 

Ostium in atrium immittebat, amplum satis 
columnisque decorum, et subselliis plerumque 
iuxta latera munitum, in commodum sive ser¬ 
vorum domini reditum exspectantium, sive ge- 
neratim civium, quibus aliqua de causa illic 
esset commorandum. 

Prope, cubiculum erat, cuius non satis liquet 
usus, utrum procoetonis, an balneorum mode¬ 
ratoris. 

Cryptoporticus ad «apodyterium» ducebat, con¬ 
clave scilicet ubi vestes deponebantur. Inde ad «fri¬ 
gidarium » accessus, cuius in medio «baptismus», hoc 
est aquae frigidae piscina, patebat. Sequebatur «tepi¬ 
darium »; quo in conclavi aer tum per candentes car¬ 
bones, tum per vapores aptis cuniculis immissos, ad 
certum caloris gradum sustentabatur. Tepidarii usus 
duplex; alter ad impediendum, ne transitus a ther¬ 
mis ad caelum nocens corpori fieret; alter ut corpus 
post lotionem per servum, cui «alipta» nomen, et 
destringeretur et unguentis oblineretur. 

Hinc ad « caldarium » aditus, duobus partibus di- 


qua cruditates digererentur ac solverentur. In laconici 
denique centro vas erat grande latique oris - « labrum » - 
aqua repletum, qua lutor sese aspergebat, effusum su¬ 
dorem a se abradens. 

Simili prope modo balnea privata disposita erant, 
quorum nomen, ut a balineis, h. e. publicis balneis ( «ther¬ 
mae » etiam vulgo nuncupatis) distingueretur, singula¬ 
rem numerum continenter retinuit. Quamquam «bal¬ 
neum » de nobilibus ac divitibus aedificiis proprie 
dicebatur; «lavatrina» de dimissioribus, constans ple- 
rumqufe cubiculo cum supellectili ad corpus abluendum 
idonea. 



Thermarum Diocletiani ruinae (Ex tabula, quam aere cusit Piranesius). 


stinctum, « alveus » et « laconicum » ; altera, constabat 
fossa cavata ex lapide, vel etiam structili, suos gradus 
intus habente ad descendendum, et pulvinum ad inni¬ 
tendum ; altera - ita appellata quoniam a Laconicorum 
moribus invecta, - locus erat cameratus, in quo sicco 
calore sudor provocaretur. Accenso enim igne sub ipso 
pavimento, quod eam ob rem vacuum instruebatur et 
suspensum - «hypocaustum» dicebatur - flamma et 
calor per tubulos in ipsum laconicum ascendebat et ad 
summam camerae curvaturam; in cuius medio foramen 
aperiebatur, clypeo aeneo catena apto obstructum; quo 
clypeo remisso, patebat calori aditus, ut ad superiora 
conscenderet, aestumque laconici minueret; reducto, 
omnis calor in laconico inclusus vim suam augebat, 
atque hac ratione temperatura sudationis perficiebatur, 


Romano imperio in ruinam collapso, in ruinam 
quoque sumptuosae thermarum aedes ceciderunt. 

Medio quod appellamus aevo, nedum balineae, ne 
balneum quidem in domibus, ipsisque in principum 
castellis, nobis offeruntur. Ut ad novam vitam Roma¬ 
norum balneorum morem revocatum inveniamus, ad 
renatarum tum litterarum tum artium aetatem venien¬ 
dum est; quo tempore iterum cubicula ad lotiones et 
balnea comptissime marmore atque picturis decorari 
coepta sunt, quemadmodum Romae in domo Cardi¬ 
nalis de Bibbiena apud Vaticanum, et Clementis VII 
P. M. in castro S. Angeli* magna cum admiratione vi¬ 
dere adhuc licet. 

COLLOQUIA LATINA 


Accusatio varia scholastica. (1) 

Scholae Ianitor. — At, at, ecce, nunc capti 
estis: nonne, absente magistro, dum vobis silen¬ 
dum est, confabulamini? 

Clemens, discipulus. - Certe fatemur ingenue; 
sed te, quaeso, ne velis nos magistro notare. 

I. — Ergo conticescite; connivebo. Heus tu, 
Praeceptor adest. 

C. — Quid tum? 

I. — Respice ad illum. 

C. — Quamobrem? 

I. — Ut ei caput aperias et venientem salutes. 

C. — Sic decet; sed adhuc cogitabam. 

I. — Clarissime domine, admonitione mea non 
desinunt tumultuari. 

Magister. — Quinam auctores sunt turbarum ? 

I. — Felix iam inde ab ingressu suo nihil aliud 
quam garrivit; Gregorius sursum deorsum de scam¬ 
nis saltitat. 

Gregorius. — Placetne ut respondeam ? 

M. — Quid dices? 

G. — Felix exturbavit me de loco meo, et pro¬ 
trusit cubito, ut de scamno deciderem. 

Felix. — Atqui mihi Gregorius decussit pileum. 

I. — Ita se res habet, Magister; Gregorius prior 
Felicem adortus est. 

F. — Quin imo mihi minatus est verbera. 

M. — Siccine ? 

F. — Prodi, inquiebat, e schola in plateam: 
impingam tibi alapas; omnes dentes labefaciam 
tibi. 

M. — Novi te ego, Gregori, quam sis petu¬ 
lans : dabis mihi poenas. 


Caesar, discipulus. — Praeceptor, Remigius 
mihi assiduo crines vellicat. 

Remigius. — Ille a tergo imponit scamno pe¬ 
des, et chlamydem meam calceorum luto conta¬ 
minat. 

C. — Nonne, tu, Remigi, rapuisti e manibus 
meis pensum et concerpsisti? 

R. — Et tu nonne modo conspuis libros meos, 
modo atramentum adspergis scripturae, et foedas 
maculis chartas meas? Non sinit me momento esse 
quietum. 

M. — Mox ego adero vobis, et faciam una ca¬ 
stigatione altercandi finem. — Alberte, quis tuam 
sic unguibus laceravit faciem? Videris cum fe¬ 
libus concurrisse. 

Albertus. — Acceptum id refero Gaspari 
nostro. 

(1) Ex dialogorum libro Antonii Van Torre passim retractavit I. F. 


Gaspar. — Prior me invasit; ego me defendi, 
Domine: pulsabat me quantum poterat. 

A. — Equidem iocabar; at ille serio agens 
deiecit me in terram, et excussa palma os meum 
pulsavit ad satietatem. 

M. — 0 Gaspar, Gaspar, tuam istam semel 
compescam lasciviam ! — Tu autem, Ianitor scho¬ 
lae et Custos, nihil praeterea ante meum adven¬ 
tum effrenis de hisce adolescentibus observasti? 

I. — Simon et Henricus ante fores singulari 
certamine decertarunt. 

M. — Audiamus eventus pugnae. 

I. — Ponunt utrinque pallia et libros humi: con¬ 
sistunt altrinsecus: librant brachia et pugnos. Sine 
mora involarunt, et se invicem pugnis ceciderunt. 
Circumfluunt pueri, succlamant; risus tollitur in¬ 
conditus : turbae fiunt mirabiles. 

M. — Uter victoria potitus est? 

I. — Uterque mulctatus est probe: Simon e 
naribus cruorem emisit; Henricus oculum plagis 
lividum retulit. 

M. — Belle! meae nunc sunt partes, ut pacem 
conciliem. 

I. — Lu licra fuit velitatio, Domine: non age¬ 
batur de capite. 

M. — Nec in schola, ubi redierint, agetur de 
capite, sed de poena. 


Benedictus. — Redde mihi meum Cornelium, 
Donate. 

Donatus. — Quem Cornelium repetis? 

B. — Meum; abstrusisti quopiam. 

D. — Hodie nunquam vidi. 

B. — Immo clam surripuisti. 

D. — Magister, ait Benedictus me sibi furto 
abstulisse Cornelium Nepotem. 

M. — Fecisti necne? 

D. — Hoc ut fecerim ? Malim egere indigne, 
quam clepere. 

B. — Fabulae! Idem nuper suffuratus mihi est 
chartam de capsula: deprehendi in facinore. 

D. — Mutuabar modo; aliam deinde restitui. 

M. — Iacebit fortasse sub scamno de quo liti¬ 
gatis Cornelius. 

B. — Investigavi; non inveni. 

M. — Excute pallium et peram: alicunde ex¬ 
cidet. 

D. — En, Magister, iacet ante pedes. Nempe 
ego abstuleram ? Agam iniuriarum. 


Natalis; discipulus. — Siccine, Gratiane ? 
Scribis pensum in schola? 

Gratianus. — Quid tua id refert? 

N. — Deferam te ad Praeceptorem. 

G. — Id ego curo scilicet! I, curre ; non tamen 
feceris impune. 

N. — Neque has minas adeo Magistrum ce¬ 
lavero. 

G. — Dic quidquid in buccam venerit; non 
laboro. 


MartinUs, discipulus. — Decuriae praefectus 
nostrae notavit me signo ignorantiae. 

ViTUS, discipulus. — Merito: ad singulos versus 
haesitas. 

M. — Itnmo non amplius his me fefellit me¬ 
moria. 

V. — Certabo quovis pignore ignorare te lectio¬ 
nem : sit Magister arbiter. 

Mag. — Quid deponis, Vite, si citra errorem 
reddiderit ? 

V. — Ego pro illo luam. 

Mag. — Dura conditio: sed quid si causa cadas? 

V. — Equidem stabo conventis. 

Mag. — Periclitemini. 

PAROEMIAE SIVE ADAGIA 


Nuces relinquere. 

Nuces relinquere est, omissis studiis ac nugis 
puerilibus, ad graviora magisque seria converti. 
Persius: 

. Et nucibus facimus quaecumque relictis, 

Cum sapimus patruos. 

Translata metaphora a vetusta nuptiarum cae¬ 
remonia, in quibus sponsus uxorem ducens nuces 
spargebat, utpote iam pueritiae renuncians. Ita 
Catullus in carmine nuptiali: 

Da, puer, propere nuces. 

Et Virgilius in Bucolicis (ecl. vin): 

Sparge, marite, nuces. 

Quamquam Plinius (lib. XV, cap. XXII) causas 
alias affert, quam ob rem nuces in nuptialibus 
caeremoniis consueverint antiquitus adhiberi. Sed 
praestat ipsius referre verba: «Nuces, - inquit - 
inglandes, quamquam et ipsae nuptialium Fesce- 
ninorum comites, multum pineis minores univer¬ 
sitate, eaedemque portione ampliores nucleo. Nec 
non et honor his naturae peculiaris, gemino pro¬ 
tectis operimento, pulvinati primum calicis, mox 
lignei putaminis. Quae causa eas nuptiis fecit re¬ 
ligiosas, tot modis foetu munito, quod est verisi¬ 
milius, quam quia caedendo tripudium sonumve 
faciant». 

Festus item indicat, in nuptiis a pueris nuces 
spargi solitas, ut novae nuptae, intranti domum novi 


mariti, faustum esset auspicium, Addit Servius 
pueros catamitos, quum resipiscerent, solitos nuces 
spargere, significantes se posthac omnia puerilia 
spernere. Vel hinc igitur, vel certe a puerorum 
lusibus, qui nucibus peraguntur, ductum prover¬ 
bium videri potest. Nam talis ac nucibus olim lu 
sitasse pueros, vel Horatius testis, quum ait: « Te 
talos, Aule, nucesque». 

Proinde ad hanc proverbii formam pertinebunt 
et reliquae illae figurae : Nunquam a nucibus re¬ 
cedere — Redire ad nqces — Nuces abiicere — 
Nuces intermittere — Nucibus indulgere— Nuces 
repetere, etc. 

Bis pueri senes. 

Una est ex illis proverbialibus inscriptionibus 
satyrarum Varronis. Quadrabit in eos, qui pro¬ 
vectiore quum sint aetate, tamen puerilibus qui¬ 
busdam studiis intempestiviter detinentur. Aut in 
senes aetatis vitio desipiscentes, tamquam iterum 
in pueritiam revolutos. Seneca: «Non - inquit - 
bis pueri sumus, ut vulgo dicitur, sed semper; verum 
hoc interest, quod maiora non ludimus ». Plato, 
in libro de republica I, habet quae latine reddita 
sic sonant: «Non solum igitur senex, ut videtur, 
bis erit puer, sed ipse etiam temulentus». Et Ari¬ 
stophanes in Nubibus : « Pueri, inquies, tibi videri 
facinus illud esse. Respondeo ipse contra, senes 
bis esse pupos». 

Sophocles autem in Peleo : «Ego Peleum Aeaco 
fatum, pueri in vicem, senem puella moderor at¬ 
que tempero. Nam iterum puer quisquis senescit 
redditur». 

Theopompus: « Pueros bis esse recte senes di¬ 
cuntur». — Antiphon: «Senem nutrire perinde est, 
quasi nutrices puerum ». — Lucianus : « Sic enim 
fiet, ut verum videatur adagium, quo dici solet, 
senes rursum repuerascere ». 

Huc pertinet quod in libro De lingua latina III 
scribit Varro, identidem in Atellanis haberi pupum 
senem, quod Osci suapte lingua vocent casnar; 
nam veteres pupum vocabant puerum. Neque vero 
proverbium ideo tantum esse dictum, quod senes 
aetatis culpa desipiscant; verum etiam quod om¬ 
nibus modis in senibus iam velut exacta vita ad 
initium recurrere videntur, quemadmodum scite 
dixit Aristoteles in problemate quodam, in quo 
quaerit quonam pacto sint accipienda quae priora 
dicuntur, ac posteriora. Primum enim redit albor 
simul et raritas capillitii, quorum utrumque pueris 
familiare; deinde balbuties, velut altera infantia. 
Praeterea gingiva exarmata dentibus, aut certe 
perpaucis, et eis vacillantibus instructa, quod et 
ipsum cum infantibus commune. Quin etiam se¬ 
nibus omne corpus ad puerilem decrescit modum: 
(Consimilis virium imbecillitas. Iamvero cibi quoque 

consimiles utrique congruunt aetati. Postremo mo¬ 
rum ineptia, levitas animi, et hoc ipsum nihil sa- 
pere in senibus infantiam quamdam referre videtur. 
Auctor est enim in Politicis Aristoteles, post annos 
duodequinquaginta ingenii vigorem evanescere coe¬ 
pisse. Unde fit ut senes pueris mire delectentur, 
quasi similes ad similium amorem propensi. 

Unus vir, nullus vir. 

Sensus est, nihil egregium praestari posse ab 
uno homine, omni auxilio destituto. Huc pertinet 
quod ait Euripides in Heraclidis: «Solitariae manus 
invalida pugna est». Item illud eiusdem: «Vir 
unus haud videt omnia». 

Poterit ad varios usus deflecti proverbium: vel 
ad insuavem vitam, si non adsit convictor amicus; 
vel ad iudicium haudquaquam uni committendum; 
vel ad studium litterarum, quod citra socium et 
eiusdem, ut aiunt, aemulum Musae, plane friget: 
vel ad quodvis denique peragendum negotium, 
quod citra alterius adminiculum commode confici 
nequeat. 

Adagii mentionem facit Zenodotus. 

Asinus inter Simias. 

Ubi quis incidit in homines nasutos et contu¬ 
meliosos, ipse stolidus, a quibus impune rideatur, 
dicitur Asinus inter Simias. 

Exstat paroemia apud Aulum Gellium (lib. II, 
cap. XXIII); constat autem simiam animal esse 
petulantissimum, adeo ut non vereri dicatur etiam 
leonem agitare. Dicunt etiam vulgo : « Noctua inter 
cornices,» ubi stupidior aliquis in homines petu¬ 
lantes ac dicaces incidit. Nihil vero vetat quominus 
generaliter usurpelur ubi quis in negotium incidit 
vehementer molestum, aut in infortunium aliquod, 
unde se non queat exstricare. 

Unguibus notari. 

Dicitur quod soleat ungue signum apponi, ubi 
quid parum placet. Horatius dixit: «transverso 
calamo signum apponere» pro eo quod est: «dam¬ 
nare». In eundem sensum «Censoria virgula» 
legitur identidem apud S. Hieronymum pro casti¬ 
gandi notandique auctoritate. Item apud Quincti- 
lianum (Inst., IJ: «Qua quidem ita sunt severe 
usi veteres grammatici, ut non versus modo cen¬ 
soria quadam virgula notare», etc. 

A censoribus Romanis traductum, quorum partes 
erant notare si quid in moribus civitatis dignum 
emendatione iudicassent, ac mulctam dicere. 

Eodem pertinent spongia - lima - caelum, quae 
in emendationis proverbium abierunt. Spongia de¬ 
letur, quod non placet; lima detrahitur atque ex¬ 
politur quod redundat, quodque incultum est; caelo 
deformatur item ac fingitur id quod est rudius. 
Proinde 'in spongiam incubuisse dixit Augustus 


Aiacem suum, quem deleverat, et sculpturam ora¬ 
tionis cultum dicunt, etc. 

Sus tubam audivit. 

In eos quadrabit, qui res quidem egregias au¬ 
diunt; verum eas neque intelligunt, neque miran¬ 
tur. Aut in eos, qui iis quae audiunt, neque gau¬ 
dent neque commoventur. Equum tubarum clangor 
concitat ad bellum: suem abigit citius, quam ani¬ 
met ad pugnam. 

Exstat apud Suidam de re senarius quidam, 
qui latine reddi potest: 

Asinus lyram, sus audiit stolidus tubam. 

Nihil graculo cum fidibus. 

Id est: Nihil stolidis et imperitis cum bonis lit¬ 
teris. Nam graculus avis est ineptae molestaeque 
garrulitatis, atque adeo obstrepera, ut a voce qua 
sonat, nomen ei inditum putent, auctore Quincti- 
liano ( Instit ., lib. i). Tum sui generis conventus 
amat, quo mutuo garritu strepitus fiat odiosior; 
porro cithara fidesque silentium postulant atque 
aures attentas. 

Aulus Gellius ( Noct . Att. elucubr. postrema) hoc 
adagium torquet in quosdam pinguiore ingenio ho¬ 
mines, stolidaque loquacitate praeditos, ac profa¬ 
nos, id est a Musarum sacris alienos. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Consistoriali. 

Decretum de sacerdotibus ad munus « deputati » in 
Gallia concurrentibus . 

Quum sub exitum huius anni finem accipiat in 
Galliis lex civilis quae vetat ecclesiasticos viros eligi 
ad munus « Deputatorum » in aula legislativa Reipu- 
blicae et ad alia similia officia, et idcirco sacerdotes in 
proximis futuris electionibus possint ad illa assequenda 
concurrere; quaesitum est a nonnullis locorum Ordinariis 
nuru adhuc vigeat dispositio a SSmo. D. N. Pio PP. X 
data per officium S. Congregationis a Negotiis eccle¬ 
siasticis extraordinariis die 2 Aprilis 1906, qua statu¬ 
tum est nulli sacerdoti licere sese candidatum sistere 
ad memorata munera absque consensu proprii Ordinarii 
loci ubi se candidatos sistere cupiunt. 

Porro, audito Consultorum voto et re mature con¬ 
siderata, S. Congregatio Consistorialis respondendum 
censuit vigere memoratam praescriptionem pro omnibus 
cuiusvis ordinis et conditionis ecclesiasticis viris, etiam 
si forte antea munera praefata fuerint assecuti. 

Ssmus. autem D. N. iussit hanc resolutionem publici 
iuris fieri, et ab eis ad quos spectat religiose servari. 

Datum Romae e Secretaria eiusdem S. C. die ix 
mens. Maii, mcmxiii. — Sign. C. Card. De Lai, Secre- 
tarius. 

Ex Congregatione Indicis. 

Per decretum d. xvi mens. Iunii mcmxiii damnantur, 
proscribuntur atque in Indicem librorum prohibitorum 
referuntur opera, quae sequuntur: 

Luigi Renzetti. Lotte umcine; romcinzo di vita russa. 

— (Roma, 1911). 

Sebastian Merkle. Vergangenheit und Gegenwart 
der katholisch-theologischen Fakultdten. — (Akade- 
mische Rundeschau; Leipzig Oct. et Nov. 1912). 

L. Laberthonni£re. Sur le chemin du catholicisme . 

— (Paris, 1913). 

— Le temoignage des mavtyrs. (Ibid., 1912). 

Stephen Coube. Ames juives. — (Paris s. a.). 

M. D. Petre. Autobiographg and life of George Tir- 
rel. — (London, 1912). 

H. A. Van D alsum. Er is geene tegenstelling tusohen 
de beginselen van de fransche Revolutie en die van het 
Evangelie. —(’S. Gravenhage, 1912). 

Ex eodem decreto innotuit Plenricum Bremond, 
decreto S. Indicis Congregationis, quo liber ab eo con¬ 
scriptus notatus et in Indicem librorum prohibitorum 
insertus fuerat, laudabiliter se subiecisse. 

Ex Sacra Poenitentiaria Apostolica. 

Declaratio circa Jubilaeum. 

Proposita quaestione : « An Iubilaeum indictum lit¬ 
teris apostolicis Magni faustique eventus, datis d. xin 
mens. Martii huius anni, pluries acquiri possit, si in- 
iuncta opera repetantur», declaratum a S. Poeniten¬ 
tiaria est, prout alias, occasione praecedentium iubi- 
laeorum, «praedictum Iubilaeum, quoad plenariam 
indulgentiam, bis aut pluries acquiri posse, iniuncta 
opera bis aut pluries iterando; semel vero, idest prima 
tantum vice, quoad ceteros favores, nempe absolutiones 
a censuris et a casibus reservatis, commutationes aut 
dispensationes ». 

(Ex decr. d. vi mens. Iunii mcmxiii). 



DIARIUM VATICANUM 

(Mense Iunio mcmxiii). 


Corani SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem : 
Bruno Chaves doctor, legatus extraordinarius atque admi¬ 
nister cum omni potestate Brasiliensis civitatis apud Apo- 
stolicam Sedem, officio functus suo; Angelus De Estrada 
doctor, ab Argentinensis reipublicae praeside ad Pontificem 
missus ad grates agendas quod Argentinensis civitatis cen¬ 
tenariis sollemnibus recens habitis particeps et Ipse esse 
voluerit. Denique et in Consistorii aula et in cavaedio magno 
Vaticani palatii, cui nomen a S. Damaso PP., peregrinorum 
manipulis sive ex Italia sive ex exteris gentibus simul cum 
Romanis civibus congregatis pluries in mense sollemniter 
Sanctissimus benedixit. 


Peregrinorum adventus in Urbem. 

Per Iunium mensem, ad indulgentias Constantiniani Iu- 
bilaei lucrandas, peregrini in Urbem advenerunt ex Hetruria, 
ex Liguria, ex Samnio, ex Campania, ex Monacensi prin¬ 
cipatu atque ex dioecesi Bergomensi. 

Pontificiae electiones. 

Provisio Ecclesiarum. —Per S. Congregationis Consisto- 
rialis decreta SSmus. D. N. Pius PP. X has quae sequuntur 
ecclesias de proprio pastore providit, sc ; licet: Cathedrali 
ecclesiae Matanzensi praefecit sacerdotem Carolum Warren 
Currien, archidioec. Baltimoren.; titulari eccl. archiepisco- 
pali Chalchidensi revmum. d. Carolum Pietropaoli, hactenus 
episcopum Triventinum et nuper Delegatum apostolicum 
in ditione Venezuelana renunciatum ; metropolinanae eccl. 
Varsaviensi sac. Alexandrum Kakowski, canonicum Varsa- 
vien. et rectorem academiae ecclesiasticae in civitate P6- 
tropoli; metropoli tanae ecclesiae Viennensi sac. Fridericum 
Piffl, in saeculo Gustavum, abbatem Lateranensem ac prae¬ 
positum canoniae Claustroneoburgensis ; tit. eccl. arch. 
Metymnensi revmum. d. Thomam Fennelly, hactenus ar- 
chiepisc. Cassiliensem; tit. eccl. episc. Cibyrensi sac. Si- 
gismundum Wartz, professorem theologiae moralis in se-; 
rninario Brixinensi, quem constituit auxiliar, m revmi. d. 
Francisci Egger. episc. Brixinen.; cathedr. eccl. Dunkel- 
densi sac. Robertum Fraser, rectorem collegii Scotorum in 
Urbe; cathedr. eccl. Nicosiensi seu Herbitensi r. p. Augu¬ 
stinum Addfeo, in saeculo Felicem, ex ordine Eremitarum 
S. Augustini, priorem in conventu S. Augustini, Papiae: 
tit. eccl. episc. Tiberiensi sac. Iacobum Sinibaldi, canonicum 
patriarchalis basilicae Vaticanae, rectorem collegii Lusitani 
de Urbe; cathedr. eccl. Venusinae sac. Angelum Petrelli, 
dioecesis Licien., parochum loci vulgo « Arnesano» ; tit. 
eccl. episc. Modrensi revmum. d. Stefanum Iulium Gaxaniol, 
hactenus episc. Constantien,; tit. eccl. episc. Domitiopoli- 
tanae sac. Arthurum Beliveau, parochum cath. eccl. S. Bo- 
nifacii, quem constituit auxiliarem rmi. d. Ludo vici Phi¬ 
lippi Adelardi Langevin, archiep. S. Bonifacii; cath. eccl. 
Constantiniensi sac. Iulium Alexandrum Leonem Bouissiere, 
archidioec. Albien., vicarium generalem Oranensem. 

Brevi autem apostolico nominati sunt: Episc. tit. eccl. 
Gor tini ensis et coadiutor cum futura successione archiep. 
Wellingtonensis r. p. Thomas 0’ Shea, Societatis Mariae 
alumnus; episc. tit. eccl. Milopotamensis et Vicarius apo¬ 
stolicus Guamensis r. p. Augustinus ab Artesa de Segre, 
in saeculo Ioseph Bernans et Serra, ex ordine Minorum 
Capulatorum; episc. tit. eccl. Myndensis, cum munere ordi¬ 
nandi clericos Maronitas in Urbe, r. d. Nematallah Carame, - 
rector collegii Maronitarum in Urbe; episc. tit. eccl. Gin- 
darensis et Vicarius apostolicus novi vicariatus de Fiana- 
rantsoa in insula Madagascar r. p. Carolus Givelet, Socie¬ 
tatis Iesu alumnus ; primus episc. novae dioecesis Aime- 
rensis in Indiis Orientalibus r. p. Fortunatus a Turone, in 
saecnlo Henricus CaumoMt, sacerdos ordinis Minorum Ca¬ 
pulatorum; episc. tit. eccl. Gerrhensis et vicarius aposto¬ 
licus Laosiensis r. p. Constans Ioannes Baptista Prodhomme, 
alumnus seminarii Parisiensis pro missionibus ad exteros; 
episc. tit. eccl. Ionopolitanae r. p. d. Henricus Doulcet, 
translatus ab ecclesia Nicopolitana. 

— Rev. d. Antonius Stoppani, ex Instituto Veronensi 
Filiorum SS. Cordis Iesu, Praefectus Apostolicus de Bar-el 
Gazal in Africa centrali nominatus est. 

— Illmus. et revmus. d. Carolus Pietropaoli, archiep. 
tit. Chalchid., legatus extraordinarius mittitur ad Venezue- 
lanas foederatas civitates. 

— Einus. P. D. Octavius Card. Cagiano de Azevedo, 
Pro-Praefectus dicitur S. Congregationis Religiosorum. 

— R. p. Aegidius Bertolotti Sch. Piar. inter Consultores 
adsciscitur S. Congnis. Indicis. 

— Illmus. et revmus. d. Dominicus M. Valensise, archiep. 
tit. Oxyrynchius, inter episiopos Pontificio solio adst ntes 
adnumeratur. 

Varia. 


Die XXVIII mens. Iunii, sub vespere, SSmus. D. N. 
Pius PP. X in Vaticanam basilicam de more descendit, se¬ 
pulcrum Apostolorum Petri et Pauli veneraturus. 



ANNALES 


Turearum et Bilca deae gentis nova discrimina. 

Et hodie de Orientalibus Europae populis ser¬ 
monem habentibus iterandum id nobis est, quod 
alias adnotavimus, illam necopinatorum eventuum 
esse regionem. Re quidem vera, ut in superiore 
Ianuario mense civilis Turearum perturbatio tum 
obiecta Europae est, quum videbatur Londini pax 
inita; sic, proximis hisce diebus, pace tandem certa 
vix composita, Supremi Turearum Administri cae¬ 
des omnium animos graviter et acerbe nimis occu¬ 
pavit. 

Mahmud Chefket Pacha in pubblica via manu- 
ballistulae ictibus est interemptus a quorumdam 
coniuratorum globo, quos qui procuraverit haud 
facile liquet. Sunt enim qui in nefando facinore 
privatam amicorum Nazim Pacha ultionem repe¬ 
tant; sunt qui supremum conatum factionis, cui ab 
Unione et Progressu nomen, videant, non uno eo 
fine ut Iuvenum Turearum aemulorum potentiam 
frangerent, sed ad ipsum senem Abdul Harnid Sul- 
tanum in regnum restituendum. 

Quae quidem postrema excogitata nisi veritati 
apprime respondeant, ad utilitatem certe Iuvenum 
Turearum illorum cessit, qui statum, ut ita dicamus, 
terroris per imperium omne instituerunt, in vincula 
detrudentes, in exilium, ad ipsamque mortem iuxta 
libitum suum trahentes quos sibi aliquo modo ob¬ 
staculo esse aut futuros reputarent: exercitus atque 
classis duces, populi legatos, diariorum scriptores, 
ne regiae domus quidem principibus parcentes. Ex 
facile quibus apparet, minime nunc virtutem eam 
oriri posse, qua Turearum imperium omnino in¬ 
diget, ut morbis tot tantisque mederi queat, unde 
ipsum vexatur. 

Neque melior Balkanicarum gentium sors obii- 
citur; quarum discordiis, a nobis in superiore 
Iunii mensis fasciculo enumeratis, ut finis impone¬ 
retur, Russorum Caesar suum arbitratum interpo¬ 
suit. Praetereamus aemulationem aliquam apud 
nonnullam aliam Europae civitatem ex huiusmodi 
actu, - qui ceterum in foedere, a Bulgaris cum 


Serbis ante recens bellum facto, praevidebatur - 
exortam, et bona animorum voluntate facile com¬ 
positam; gravius id fuit, neque Bulgaros hinc, nec 
inde Serbos invitationi obsecundasse; contra, con¬ 
diciones ponere, causam intersere, nugas agere; 
imo ad ipsa arma venire; quemadmodum nuncii 
hodie attulere, quos equidem falsos ominamur. Id 
vero heu! certum, in re adhuc omnes versari pe? 
riculorum plena. 


Mauritanae decertationes, 

Quae mense Maio Italis in Lybia Contigerunt, 
Gallis et Hiberis nunc in Mauritania evenere. A- 
ciem enim Maugin chiliarcae Mauritani adorti sunt, 
quae centum et quinquaginta milites aut necatos 
aut vulnere affectos reportavit; ad Tetuan autem 
Hispanorum negotia valde iterum facessunt. 



PUBLICI PER ORBEM COETUS 

legibus ferendis 


In Anglia navalis rei administer Churchill apud 
populi legatos classem praeter terrestres copias 
augendam et tutandam vehementer adseruit. 

In Austria publicae rationes acceptorum et ex¬ 
pensarum ad tempus ratae habitae. 

In Batavia nova comitia favorabilia factioni 
cesserunt administris obstanti, qui deinde a mu¬ 
nere abdicarunt. 

In Borussia contra, nova comitia factiones eas¬ 
dem, quae antea erant, reliquerunt. 

In Dania novum administrorum collegium suf¬ 
fectum, praeside Zahle. 

In Gallia apud populi legatos lex de militia 
reformanda post acerrimam disceptationem tandem 
approbata; apud Senatum gubernii propositum de 
vectigali in successionis iuribus augendo, reiectum. 

In Germania de re militari novanda adhuc 
disputatur. 

I 11 Hispania administrorum coetus, cui Roma- 
nones praeficitur, bis dimisit ac bis resumpsit im¬ 
perium. 

In Hungaria ad gubernacula imperii Stephanus 
Tisza, Comes, rursus vocatur. 

In Italia «legislatura», ut. vulgo audit, tempus 
suum absolvit, ita ut oporteat nova comitia brevi 
indicere. 

In Lusitania legationes nonnullae apud exteras 
gentes, quas inter et apud Summum Pontificem, 
sive lege sive administrorum decretis ablatae. 

f PER ORBEM 

Die ii mens. Iunii mcmxiii nova via ferreis axi¬ 
bus strata inter Bernicas Alpes publice patet. 

— d. m Alafridus Austin, Anglicus poeta, Lon 
dini moritur. 

— d. v Stoyovic, publici coetus legibus ferendis 
in Serbia quondam praeses, dum filio graviter ae¬ 
grotanti multa cum pietate adstat, improvisa ipse 
morte corripitur. 

— d. vi ad Hercyniam sylvam et iuxta Rheni 
fluminis medium cursum atra procella maxima 
damna apportat. 

— d. xi Olysippone magno populi concursu in 
memoriam Camoens poetae dies festus agitur. 

— d, xv ingens terrae motus Balkanicam re¬ 
gionem quatit. 

— d. xvi Berolini, ac per Germaniam univer¬ 
sam, ob expletum a Gulielmo II Caesare feliciter 
XXV regpi annum, sollemnia celebrantur. 

— die xix incendium, necopinato exortum, Nea¬ 
poli navalia pessumdat. 

— d. xxn, ad Waterloo oppidum, monumentum 
inauguratur in Francorum memoriam erectum, qui 
celebri in pugna, d. xvm mens. Iunii mdcccxv illic 
pugnata, occubuerunt. 

— d. xxiii Augustae Taurinorum gravis anno¬ 
rum vita fungitur Iosephus Allievo, moralis phi¬ 
losophiae et de arte educandi magister insignis. 

— d. xxiv Gallicae reipublicae praeses Poincare, 
ad Angliam proficiscitur, Georgium regem saluta¬ 
turus. In portu vero Roule, dum bellicorum tormen¬ 
torum laeto fragore eius discessus salutatur, ex im¬ 
proviso ignitae pulveris glandes nonnullae simul 
incenduntur mortemque aliquot militibus heu! af¬ 
ferunt. 

— d. xxv regalis Hispaniae domus novus prin¬ 
ceps, paucos ante dies natus, baptisma percipit, 
nomine Ioannis ei imposito. 

— d. xxviii terrae motu ulterior Calabra regio 
concutitur. 

— d. xxix curruum series vapore actorum ob 
cuiusdam pontis ruinam ad Onday Duruah, An- 
glicae Indorum regionis oppidum, in flumen prae¬ 
cipitat. Viatores omnes misere aquarum impetu 
rapiuntur. 


— d. xxx cuniculus sub Loetschberg monte 
effossus, adstantibus tum Italicae tum Helveticae 
civitatis administris, ferrivia primum transitur. 



Sic facies , quaecumque facies , tamquam spectet aliquis. 


Senec., Epist., xxv. 


I O C I 

Democritus ridens Rabulam. 

— Quo properas cum isto chartarum scapo manans 
sudore? 

— Ad agendam causam patrisfamilias. 

— Estne inclusus in carcerem ? 

— Ne per somnium quidem : idcirco patronum me 
adscivlt, fama notum, ut ne ullam poenam criminis 
daret. 

— Cunctanter in arduis, amice : noli, quaeso, citius 
petere forum; quo enim serius defensionem clientis 
miserrimi susceperis, eo diutius ipsi frui praecaria, 
quam vocant, libertate licebit. 



AENIGMATA 


i. 

Claro e patre traho magnae primordia stirpis : 

Filius aspernor vilis et ater ego. 

Cum patre producor, vitae dum pascor ab auris ; 

Planta coruscantes occupat atra vias. 

Hoc de more meo: sana non mente renidet 
Inclusum laribus, qui mihi frenat iter. 

Opportuna mihi dant omnes tecta penates; 

Vix patre productum pensilis umbra tegit. 

Dum feror ad caelum ventis, iure esse superbum 
Censeo, qui tumida dat mihi mente locum. 

Si vitiis madeo, violo si sorte lacunar, 

Haec vitiis virtus additur una meis. 

Caelicolas veneror, festivis nempe diebus; 

Gaudeo divinis semper adesse sacris. 

II. 

Ad caelum surgo frondoso vertice. Muta 
■vocalem : iam te semita tuta manet. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORINA.RI, Commentarii 
moderatorem ( Roma , via dei Governo Vecchio , 96 ) 
miserint intra menses duos. unus, sortitus, gratis 
accipiet opus, cui titulus : 

MARCI MINUCII FELICIS 
OCTAVIUS 

ADNOTATIONIBUS ILLUSTRATUS 


Aenigmata an. XVI, n. IV proposita his respondent: 

I. (vulgo REBUS) : 

Infelix cor cumulatur in ira. 

II. Anchora. 

Ea rite soluta miserunt: 

Aloisius Cappelli, Sinis. — Petrus Tergestinus. — Lad. Thyssen, 
Dresda. — lac. Costa, Dumio — Diomedes Fulva, Constantia. — R. Per¬ 
raris, Augusta Taurin. — lac. Fernaudez, Mexico. — Clem. Fiard, Curia 
Rhaetorum. — P. Prado, Venetiis. — St. Lowinski, Zerhow. — Ali). Kain, 
Ant. Whiteside, Dublino. — I. Ortiz, Morelia. — Claudius Lucensis. — 
lac. Gomez, Caesaraugusla — Cavm. Zlinezky, Cracovia. — Io. Martins, 
Philadelphia. — Ant. Masia. Tarragona. — Alex. Pintauro; Vine. Staraee, 
Neapoli. — Rich. Mulier, Berolino. — Rich. Brondel, Brugis. — F. Cor- 
rea, Emerita. — F. X. M., Drepano. — Fr. Xav. Ghion. Ostunio — I. Ciolli, 
Papia. 

Sortitus est praemium: 

ANTONIUS WHITESIDE, 
ad.quem missum est opus, cui titulus: 

V1NCENTII LANFRANCHI 
DE ORATORIBUS ROMANIS 
ACROASIS. 

Sponsor: Io annes Baptista Ciampi, iurisperitus 
Romae. — Officinae Societatis Edilricis Romanae. 













AD RO/AA/A 

ACTIO DRAMATICA 

versibus plautinis composita et in tres actus distributa. 


3. — Quis autem Romae novit hoc latibulum? 
Enim per obscuros truderunt abditus, 
Praecinctos vinculis, velatis oculis. 

Manemus donec lux beata affulgeat, 

Qua nos ducamur forsitan supplicio! 

1. — 1 Foret si protinus! 

2. — Quid moramur adhuc? 

3. — Et cur? 

1. — Sumus quia Christi discipuli. 

4. — Dies dum Domini fulgidus pervenerit 
Iuvabit, socii, rogare supplices 

Deum pro nobis, nostris pro parentibus, 

Et ipso nobis saevo pro Maxentio, 

Duris qui vexat diu nos suppliciis. 

Dei si donum nosceret miserrimi s, 

Nec nos inquireret tamquam adversarios, 

Suos haberet subditos fidissimos. 

1. — Deus, da lumen Maxentio et gratiam! 

Da Romae pacem! 

2. — Redde nos in patriam! 

3. — Iesu, qui semper pueros nos diligis, 
Eisque fausta Solimis precatus es, 

Memor quae mundus admiratus repetit, 

Iesu, nos salva, conduc nos in patriam, 

Da libertatem nobis et Ecclesiae! 

4. — Et usque Roma sit regina gentibus, 

Non armis victis, domitis vel sanguine, 

Novis sed placitis quae Petrus tradidit. 

2. — Quod omen faustum sit et felix populis! 

1. — Tacete, postes panduntur, fores crepitant. 
Novi quid adest? 

2. — Iudicium? 

1. — Supplicium! 

'Scena IV. 

Mutius et Octavius, qui introgrediuntur caute. 

1. — Adest quis? 

2. — Mutius! 

1. -— Quod infortunium ! 

2. — At, at venit... 

3. — Quis? 

2. — Alter infelix puer! 

Hic est Octavius, nepos Anicii! 

Octavius (more puerorum). 

Feci quid tibi ? Cur huc me ducis, miser ? 


Mutius. 

Resumas pervelim paulatim spiritus. 

Bonus redibis ad patrem mox denuo; 

Sed antea nobis sunt agenda plurima. 

(ad milites) 

Heu! vos venite citius ad me, milites! 

Tenete hunc puerum vestra sub custodia,.. 

Istos sed subito in carceres trudite! 

{Milites Mutii, sententiam sequuntur, et deinde re¬ 
deunti obtortis oculis adspiciunt Octavium). 

Mutius (egrediens). 

Eundum tandem sacerdotes monitum, 

Heic captivum mea sub custodia 
Detrusum puerum mihi concreditum. 

Nec parvus puer, de familia Anicia ! {Exit). (1) 

Scena V. 

Octavius, solus. 

Octavius. 

Quid sibi vult haec longa rerum novitas? 

Cur huc duxere clanculum? Quis intelligit? 
Premunt me mille circumstant angustiae! 

Modo scio nihil; sed quid in posterum? 

Hoc unum noverim Patris angustias... 

Si possim! subito meus custos angelus 
Ei daret nuncium... Moneret placide 
Adhuc me tenuem respirare aerem, 

Deum fateri fido Christum pectore. 

Ut olim Romae, Christo nunc Anicii 
Suam dant fidem semper citra invidiam. 

I. Miles {accedens pavide). 

Hanc lege chartulam! 

Octavius. 

Quam ? 

I. Miles. 

Tibi porrigo! 

Octavius {legit) 

«Deus cras mittet redemptionem populo, 

Erunt et omnes concaptivi liberi! » 

Quod nuncium ! Quot sunt agendae gratiae ! 

(Ad proximum numerum). 

I. B. Francesia. 


(1) I us Miles eum caute sequitur. Postea redit. 





Ann. XVI. 


Romae, Mense Augusto MCMXIII. 


Num. VIII. 


VOX URBIS 

DE LITTERIS ET BONIS ARTIBUS COMMENTARIUS 


R e r u m 

« Ghillasmus Millenium, Milleni!rismus». 

Selecta ex bibliothecis et archivis. De utilitate ac praestantia litte¬ 
rarum humaniorum adversus quosdam earum vituperatores. 

Horae subsecivae. Ad iuvenes Beneventanos, qui litterarum studiis 
rite confectis, ex lyceo dimittendi sunt, carmen. 

De Leono XIII P. M. Commentarius. 

Do Crvpta Benedicti Patris Legiferi ad Montem Casinum splen¬ 
dido artis cultu nuper decorata. 

Paroemiae sive Adagia. Stylum vertere. — Omne tulit punctum. 

Ex Batavia. Do exitu certaminis poetici Hoeufftiani an. mcmxii. 

Acta Pontificia. Constitutio Apostolica de novo ad Lateranum Seminario 


“(MIAM, MILLENIUM, MILLIARISIf S,, 

Circa veritates eschatologicas, idest de ultimis ho¬ 
minis, vel de Novissimis, primis Ecclesiae saeculis, 
non leves surrexerunt errores. 

Quidam ex iudaica religione ad Christianismum con¬ 
versi, ac propterea Iudaeo-christiani appellati, antiquae 
Legi nimio addicti amore, in Montanismum atque Chi- 
liasmum prolapsi sunt. Ab Iudaeorum fabulis atque a 
gentis iudaicae conceptionibus sine dubio originem ducit 
error, qui triplici donatur nomine, idest « Chiliasmi, 
Millenii, Millenarismi», quique saeculis secundo et tertio 
inter aliquos ex Christianis diffusus fuit. Ista credentes, 
ait S. Augustinus, (1) « Chiliastas appellant graeco voca¬ 
bulo, quos verbum e verbo exprimentes, nos possumus 
Milliarios nuncupare ». Chiliasmi error, qui saeculo 
quinto non supervixit, a protestantibus quibusdam saec. 
xvn et xvm, immo et a catholico theologo Schneider 
(>ft 1881) in forma tamen mitigata, iterum eductus fuit. 
Recolendum igitur est, quid Millenarismus docuerit, 
quaenam occasiones originis illius, quinam fautores, 
quaenam repugnantiae eiusdem cum Ecclesiae doctrinis. 
* 

* *- 

Chiliasmus idem sonat ac « Regnum Christi mille 
annorum in terra». Videlicet: «Filius hominis glo¬ 
riosus in terram descendere debet, atque cum iustis in 
civitate nova Ierusalem per mille annos regnare. Post 
regnum huiusmodi, generalis resurrectio, iudicium et 
finis omnium rerum, necnon aeterna bonorum felicitas 
locum habebunt; ita ut retributio, quae statim post 
mortem datur, ad tempus sit, et nonnisi post finale iu¬ 
dicium fiat definitiva ». 

Duplex fuit Millenarismi forma, altera subtilis et 
mitigata altera crassa. In forma Millenarismi mitigata 
et subtili gaudia sensibilia excluduntur; in forma vero 


index: 

(Jeque aliis institutis in Urbe i ro romano italoque clero. 

Ex Sacris Congregationibus Romanis sententiae novissimae 
selectae. Ex Congregatione Consistoriali. — Ex Congregatione 8. Of¬ 
ficii. — Ex Congregatione Rituum. — Ex Pontificia Commissione de 
Re Biblica. 

Diarium Vaticanum. Coram SSmo. admissiones. — Pontificiae electiones. 
Annales. Balkanicum novum discrimen. — Ex ultimo Oriente. 

Publici per orbem coetus legibus ferendis. 

Per orbem. 

Aenigmata. 

Appendix: Ad Romam. 


Millenarismi crassa, gaudia sensibilia spiritualibus iun- 
gnntur. (1) 

In origine Millenarismi assignanda, praeter scripta 
apocrypha, ad Iudaeorum ideas et fabulas, atque ad non 
rectam interpretationem nonnullorum verborum Apo¬ 
calypsis S. Ioannis recurrendum est. Iudaei siquidem, 
regnum Iesu Christi temporale per mille annos dura¬ 
turum exspectabant; quia vero Iesus Christus exspecta : 
tionem huiusmodi suo primo adventu non adimpleverat, 
ideo quidam inter Christianos existimaverunt Christum 
secundo novoque adventu exspectationem illam esse 
adimpleturum. Praeterea, in sensum Millenarismi a 
quibusdam Christianis fuerunt intellecta verba S. Ioan¬ 
nis (Apoc. II, 5,7): « Haec est resurrectio prima. Beatus 
est sanctus, qui habet partem in resurrectione prima; 
in his secunda mors non habet potestatem; sed erunt 
sacerdotes Dei et Christi, et regnabunt cum illo mille 
annis. Et cum consummati fuerint mille anni, solvetur 
satanas de carcere suo ». 

* 

* * 

Eusebius refert (2) verba Caii Cerinthum de Mille¬ 
narium errore accusantis. Verba eius haec sunt: « Post 
resurrectionem regnum Christi in terris futurum, ac 
rursus homines Hierosolymis degentes cupiditatibus et 
voluptati obnoxios fore ». Cerinthus propterea defen¬ 
sor Millenarismi et quidem crassi fuit. Tertullianus 
etiam Millenarismi errorem admisit, et in eiusdem fa¬ 
vorem, Ezechielis Ioannisque auctoritatem invocat: 
« Confitemur in terra, - inquit ipse, (8) - nobis regnum 
promissum; sed ante caelum sed alio statu, utpote post 
resurrectionem in mille annos, in civitate divini operis 
Ierusalem caelo delatam. Hanc et Ezechiel novit (xlviii), 
et Apostolus Ioannes vidit - (Apoc. XII)». 

A pauc^ inter Millenarismi defensores, S. Iustinus 
et S. Irenaeus adnumerantur. Primus, quia de partiali 

(1) CL Tixeront, Histoire des dogmes, I. Les Hdrdsies dii 2.e sUcle, §. 8. 

(2) Hist. Eccl., 1. 3, c. 28. 

(3) Adv. Marcionem, 1. 3, c. 24. 


(1) De Civitate Dei, 20, 7, 

resurrectione a Millenarismo edocta videtur loqui dum 
scribit: (1) «Ego autem et qui recte in omnibus sen¬ 
tiunt Christiani, et carnis resurrectionem futuram sci¬ 
mus, et mille annos in urbe Ierusalem aedificata et 
ornata et amplificata; quemadmodum Ezechiel et Isaias 
et ceteri prophetae promittunt». 

Alter, quia in Millenarismi defensionem Isaiae et 
Ezechielis textus afferre videtur dum ait: (2) «Ipse 
Isaias manifeste annuntiavit tale gaudium in resurre¬ 
ctione iustcrum futurum... Hoc idem et Ezechiel... Si 
autem quidam tentaverint allegorizare haec, quae eius- 
modi sunt; neque de omnibus poterunt consonantes 
sibimetipsis inveniri ». Assertioni huiusmodi contradi¬ 
cunt alii pro quibus tum S. Iustinus, tum S. Irenaeus 
asseruerunt (3) errorem Millenarismi a Christianis or¬ 
thodoxis non admitti, et qui non admittunt, putantur, 
recte credidisse; vel fatentur praedictos Patres Mille¬ 
narismi « formae mitigatae » nobiliorique adhaesisse, 
prouti videlicet Millenarismus, statum quemdam idea- 
lem felicitatis Ecclesiae designabat. (4) 

S. Augustinus (5) de Millenarismi errore loquens, 
scribit: « Etiam nos hoc opinati fuimus aliquando » ; 
postmodum vero, Apocalypsis (XX, 4) verba recte in¬ 
terpretatus est. 


Millenarismus, alienus est a mente Christi, qui nun¬ 
quam de gaudiis sensibilibus, a « forma crassa » Mille¬ 
narismi assertis, loquutus est. Scriptura rursus, non¬ 
nisi de unica universali resurrectione loquitur, non 
vero de prima et secunda, uti Millenaristae affirmant. 
Nonne Christus (Ioa. V, 28) ait: «Nolite mirari hoc, 
quia venit hora in qua omnes, qui in monumentis sunt, 
audient vocem Filii Dei? » Et (Ioa., VI, 32): « Omne, 
quod dedit mihi, non perdam ex eo, sed resuscitem 
illud in novissimo die » ? Nonne Apostolus, bonorum 
malorumque simultaneam resurrectionem describit ad 
Corinthios (I. Ep. c. XV, 52): «In momento, in ictu 
oculi, in novissima tuba : canet enim tuba, et mortui 
resurgent incorrupti: et nos immutabimur » ? Ex Ec¬ 
clesiae magisterio edocti, scimus praemium vel poenam 
alternam animabus post mortem tributas definitiva, non 
temporanea esse. Contrarium a Millenarismo asseritur. 
Propter quae omnia, dum Millenarismum reficimus, 
verba S. Hieronymi prae oculis habemus: « Quae qui 
recipiunt mille quoque annorum fabulas, et terrenum 
Salvatoris imperium iudaico errore suscipient, non in- 
telligentes Apocalypsim Ioannis, in superficie litterae 
medullata Ecclesiae Sacramenta contexere ». (6) 

REGIN ALDUS FeI 0. P. 

(1) JDial. cum Tryph.. 80, 81. 

(2) Gont. Haeres., 5, 34-35. 

(3) Tixeront, 1. c. S. Iust. Dial., 80. S, Iren, Adv, haeres., V, 31, 1. 

(4) Specht. Dogmatili, II, B. § 174. 

' (5) De Civit. Dei, 20, 7. 

(6) In Isaiam , 1. 9, c. 30, in fine, 


SELECTA EX BIBLIOTHECIS ET ARCHIVIS 


De utilitate ac praestantia litterarum humaniorum 
adversus quosdam earum vituperatores. (1) 

Permultos esse intelligo, qui de his litteris, quae 
humaniores vocantur, eam animo imbibere sententiam, 
ut earum tractationem leve quidam esse, ac nugatorium 
existiment, neque aut magnos admodum labores ab iis 
suscipi, qui eas iuventuti tradant, aut eorum magno¬ 
pere fructuosam esse Reipublicae industriam, in iis 
denique non exquisitam ullam, ac reconditam, sed 
circumforaneam quandam, haustamque de triviis ac 
circulis requiri doctrinam putent. A quibus ego quo¬ 
niam ita dissentio, ut ex omnibus, qui se aliquid do¬ 
cere profitentur, horum vel gravissimum munus esse 
contendam, neque ullos esse, qui aut laborum plus 
perferant, aut maiores in Republica pariant fructus; 
doctrinae denique a nullo hominum genere maiorem 
aut copiam requiri, aut varietatem arbitrer, constitui 
hodierno die, eam mihi ad dicendum materiam sumere, 
et nobilissimam studiorum partem, quantum id quidem 
in me positum erit, a contemptu atque intolerabili in¬ 
eruditorum hominum insolentia vindicare. Et vero quid 
aut huic tempori, aut omnino meo muneri facere con¬ 
venientius possum, quam ut, quae mihi studia celebri¬ 
tatis aliquid cum aliis in locis, tum hac ipsa in civi¬ 
tate pepererunt, a quorum ego veluti fontibus ad hanc 
quantumlamcunque profluxi hominum famam ; iis quo¬ 
que vicissim oratione mea splendoris ac claritatis afferre 
aliquid coner ? Praesertim cum qui hoc litterarum genus 
aspernantur, facere nullo modo possint, quin de vestra, 
patres amplissimi, singulari, spectataque in omnibus 
rebus, ac pene divina sapientia non nihil eadem su¬ 
perbia detrahant. Etenim si haec tota res tam levis est, 
quam isti eam videri volunt, quae vos tandem causa 
commovit, ut proximo superiore anno, propositis pu¬ 
blice libellis, studiosorum hominum animos ad nobilem 
illam ingenii doctrinaeque contentionem excitaretis, 
utque iis, qui vobis in certamine probati essent, hone¬ 
stissimum postea praemium ex aerario decerneretis? 
Quae certe una res ad coercendam istorum temeritatem 
satis ponderis habere debebat, ut si habetiores eos 
natura, stolidioresque finxisset, quam ut pervidere harum 
rerum praestantiam possent, quod tamen vestro, talium 
virorum iudicio probatum foret, magnum esse aliquid, 
ac praeclarum suspicarentur. Sed quoniam cum iis, qui 
auctoritate non moventur rationibus, agendum est, ade¬ 
ste animis, mihique breviter ostendenti, quam varia, 
quamque multiplex eruditio requiratur in iis, qui lit¬ 
teras humaniores docent, eademque opera quantos ex 
eorum navitate atque industria Respublica percipiat 
fructus, non aures modo, sed mentes quoque attentas, 
quaeso, paulisper adhibere. Atque adeo, ut haec tota con¬ 
troversia melius diiudicetur, operae pretium est, initio, 
quaenam sit istorum contemptorum humanitatis oratio, 
cognoscere. Qui quoniam eos, qui hasce litteras tractant, 
ad nullum fere maioris momenti negotium adhiberi 
vident, non ad iudicandas lites, non ad agendas causas, 

(1) Cfr. num. sup. — Oratio haec habita, est Venetiis postridie non. 
Octob. ann. MDLV. 

non aci dicendam de rebus gravioribus sententiam; 
facile in eam opinionem prolabuntur, ut ab eis, praeter 
poeticas quasdam fabulas ad pueriles animos hilarandos 
compositas, et aliquot levia comendae ac poliendae ora¬ 
tionis praecepta, nihil omnino teneri putent. Quid au- 
■ tcm magni negotii est, inquiunt, in puerorum consessu 
de eiusmodi figmentis commemorare, ac modo de The¬ 
bano, modo de Troiano bello, modo de Ulixis, aut 
Aeneae erroribus, molli, et ad inanem oblectationem 
composito sermonis genere disserere; iclentidemque velut 
e quibusdam arculis accommodata colorandae orationi 
pigmenta depromere? Ecquae autem magna eruditio 
est scire, quot navibus Graeci ad oppugnandum Ilium 
accesserint; quot filios habuerit Priamus; Helenam ra¬ 
puerit Alexander, ut Homerus, an Helenae simulacrum, 
ut Euripides prodidit ? quod emolumentum ex istorum 
omnium scientia; quod detrimentum ex ignoratione 
percipi potest? Nam ceterarum quidem artium profes¬ 
sores quantum utilitatis afferant, perfacile est ad intel- 
ligendum. Sive enim dialecticos spectes, ab iis certa 
quaedam veri falsique in rebus omnibus cognoscendi 
ratio traditur: ii se, quid cuique consentaneum sit, 
quid repugnans, quid ex quoque efficiatur; quae sit 
dividendi, quae finiendi, quae argumentandi ratio, te¬ 
nere, et alios docere prae se ferunt. Quid physici? qui 
rerum principia causasque tractant, qui, quomodo quid- 
que gignatur, quoque modo intereat, edisserunt; qui 
nimborum, fulminum, tempestatumque causas ; qui cor¬ 
porum caelestium magnitudines, intervalla, cursus, pro¬ 
gressiones, institiones; qui animi naturam, qui rationem 
sensuum, qui animantium omnium ortus, victus, figuras; 
qui stirpium, qui omnium ferme rerum, quae gignuntur 
e terra, naturas ita persequuntur, nulla ut pars ab eis 
caelo, mari, terra, ut poetae loquuntur, praetermissa sit; 
haec cum tractant, mediocriter ne reipublicae prosunt ? 
Nam si ad eos te convertas, qui eam susceperunt phi¬ 
losophiae partem, in qua de rebus expetendis fugien- 
disque disseritur; ii vero sunt, quorum industriae nulla 
unquam poterunt praemia satis ampla reperiri. Quibus 
enim, quamque praeclaris in rebus eorum disputationes 
consumi videmus? Qui hoc primum docent, qui sit finis, 
quid extremum, quid ultimum bonorum omnium; quod 
unum, intueri, quo omnes actiones, omnes cogitationes, 
omnia consilia referri oporteat; quot sint virtutum, quot- 
que vitiorum genera; quibusque modis illas assequi, 
ab his declinare possimus; quo modo exsultanti, iactan- 
tique se et detrectanti rationis imperium, frenos infi¬ 
cere oporteat cupiditati; tum quo modo quisque se in 
re familiari gubernanda gerere debeat; postremo quo 
nihil pulchrius, nihil praeclarius, nihil denique divinius, 
ne votis quidem conceptis optari potest, quibus moribus, 
institutis, legibus temperandae sint civitates; quibus 
illae modis fundari atque institui, quibus augeri, atque 
amplificari; quibus denique copiosissimae, locupletis¬ 
simae, uno verbo, beatissimae effici possint. 0 res prae¬ 
claras, et ardentissimo studio, summaque corporis atque 
animi contentione dignissimas! 0 vitae philosophia gu¬ 
bernatrix! 0 virtutum omnium parens, vitiorum om¬ 
nium expultrix! Tuum est falsarum opinionum teme¬ 
ritatem diripere, tuum est omnem inanitatem et erro¬ 
rem amputare ac circumcidere; tuum est vitiorum fibras 


evellere, stirpes elidere, semina extinguere. Merito di¬ 
vinus Plato nihil te praestantius hominum generi a Diis 
immortalibus dari potuisse dicebat. Eant nunc isti ver¬ 
borum magistri, fabularum interpretes, nugarum archi¬ 
tecti, perfricent frontem, si quam habent, et se ulla 
ex parte cum philosophiae doctoribus conferendos esse 
praedicent. Qui si aliquid forte paulo abstrusius lo¬ 
quendi genus, aut aliquam voculam non ita pervulga¬ 
tam, aut quampiam paulo reconditiorem fabulam repe- 
rire potuerunt, dignos se inaurata statua putant, non- 
nunquam etiam de eiusmodi tricis ita inter se digla¬ 
diantur, ut pro aris et focis certamen suscepisse vi¬ 
deantur, Haec fere est eorum, qui studia laboresque 
nostros deprimere conantur, oratio; qui quod philoso¬ 
phiam laudant, libentibus id nobis, atque approbantibus 
faciunt; nunquam enim cuiquam concedemus, ut eam 
plus amet, plurisve faciat; quod autem nullum censent 
studiis atque artibus nostris cum ea esse commercium; 
in eo quantopere fallantur, facile ex iis, quae dicturus 
sum, intelligetur. Nam primum omnium, si hoc ipsis 
concederemus, nihil aliud nobis quam poeticas fabulas, 
et exornandae orationis praecepta tradi, non ex eo tamen 
efficeretur, quod isti volunt, inanem quandam, et lu¬ 
dicram nostram omnem esse doctrinam, neque alio, 
quam ad puerorum animos, vana quadam oblectatione 
demulcendos, referri. Etenim poetarum fabulae, quas 
isti tantopere exagitant, et frugis expertia otiosorum 
hominum commenta sunt; immo vero sub eis, velut 
involucris, atque integumentis, omn : s doctrina elegans, 
omnis ingenuo homine digna cognitio, omnis denique 
sapientia continentur. Eratosthenem quemdam fuisse 
aiunt, qui poeticem ita contemneret, ut Homerum ineptae 
loquacitatis magistrum nominaret. At certe Plato, ac 
Aristoteles, quorum noa paulo maior est, quam nescio 
cuius Eratosthenis, auctoritas, ita saepe repetitis ex eo 
testimoniis utuntur ad confirmanda ea, quae tradunt, 
ut eum non tantum studiosissime legisse, sed vix un¬ 
quam de manibus deposuisse videantur. Itaque mirari 
soleo, cum quidam, qui se philosophos videri cupiunt, 
et quidem eiusmodi philosophos, ut tamquam Atlante 
caelum, ita philosophiam supercilio suo niti putent, ita 
despicatui ducunt poetas, ut eorum scripta adspicere 
se dignari negent. Qui quidem cuiusmodi philosophi 
sint, ipsi viderint, cum eos contemnant, quos philo¬ 
sophorum coryphaeus Plato, modo sapientiae patres ac 
duces, modo deorum interpretes, modo deorum filios 
vocat. Aristoteles autem, cuius isti se germanos esse 
interpretes gloriantur, non tantum, ut ante dixi, in 
omnibus scriptis suis identidem poetarum testimoniis 
utitur, verum etiam libro primo de sapientia, philoso¬ 
phum omnem, fabularum amatorem esse confirmat. 
Quod igitur Aristoteles esse se aiunt; fortasse verius, 
sine dubio quidem verisimilius dicerent, si se ab Epi-, 
curo esse affirmarent; hunc enim ex omni memoria 
unum fuisse philosophum accepimus, qui cum omnem 
elegantiam doctrinae, tum poetarum praecipue scripta 
contemneret. Quod quidem se negligendis poetis, ex 
Aristotelis disciplina ac familia censeri volunt, in eo, 
meo quidem iudicio, faciunt et impudenter, et impe¬ 
rite. At enim id mihi hoc tempore propositum non est, 
ut de poetarum laude dicam; quod si esset, facile os- 

tenderem, omnia praeceptae vitae, omnia virtutum of¬ 
ficia nihilo ab eis deterius, quam a philosophis ipsis, 
doceri. Non igitur, cum poetarum libros interpreta¬ 
mur, inanibus fabellis, nutricum more, animos ducimus; 
sed sementem quandam virtutis atque doctrinae facimus; 
non in levibus, minimeque frugiferis rebus operam su¬ 
mimus, sed praecepta sapientiae, quo facilius in animos 
influant, insatiabili quadam admirabilium rerum varie¬ 
tate condimus. Quid, cum ornate ac copiose loquendi 
praecepta tradimus, ludere videmur, an ea docere, quae 
semper principem locum in omni bene instituta civitate 
tenuerunt? An nescimus, eloquentiam a gravissimis 
auctoribus rerum omnium reginam vocari? Haec enim 
est illa virtus, quae quamlibet in partem arbitratu suo 
flectit audientium animos, eosque pulchritudinis suae 
splendore obstupefactos, quibusdam velut habenis nu¬ 
merosae orationis regit. Haec illa est, quae consolatur 
maerentes, afflictos excitat, iacentes erigit; quae sce¬ 
leratis .exitio est, innocentibus praesidio, improbis ter¬ 
rori, probis ornamento. Hac Cicero fretus Catilinae 
furores et nefarie in patriam inita consilia dissipavit: 
hac togatus superavit armatos, ut vel inimicorum con¬ 
fessionem omnibus triumphis maiorem adeptus lauream 
diceretur. Hac instructi qui sunt, maius omnibus ty¬ 
rannis imperium in homines obtinent. Siquidem tyranni 
possunt illi quidem corpora constringere; animis nullam 
adhibere vim possunt: hi vero dominantur in animis; 
quaeque ipsis honesta atque utilia videntur, ea non fa¬ 
cere modo alios, sed etiam velle cogunt; illi invitis 
imperant, hi volentibus; illi et oderunt omnes, et odiosi 
sunt omnibus, hos in omne hominum genus benefi¬ 
cos, perpetua omnium benevolentia comitatur. Neque 
vero qui eloquentiam contemnere se simulant, illius 
praestantiam intelligunt; sed quod assequi non queunt, 
invidiose vituperare malunt, quam ingenue de imbe¬ 
cillitate suarum virium confiteri. Orationis igitur meae 
summa eo redit denique, etiam si nihil aliud a nobis 
requireretur, quam ut explicaremus poetarum fabulas, 
et iuventuti quasi vias, quibus ad dicendi facultatem 
pervenire posset, indicaremus: tamen neque mediocriter 
reipublicae prodesse nos, neque parvis in rebus con- 
temneiidisque versari. Nunc tantum abest, ut ea solum 
requirantur a nobis, ut nulla sit ars digna hominis 
liberaliter educati studio, cuius non aliqua cognitione 
oporteat tinctum esse eum, qui munus hoc cum laude 
sustinere meditetur. Itaque hoc inter nos et alios in- 
terest, quod alii eos tractant scriptores, quorum uno 
aliquo de genere tota disputatio est. Non enim fere in 
libris dialecticorum, physicorumve, aut in iis quibus 
medicinae iurisve civilis scientia continetur, quidquam 
reperias, cuius intelligentiam non ex illis ipsis, de 
quibus inscripti sunt, artibus repetere possis; at nobis 
ii quotidie sunt explicandi libri, qui cum scripti sint 
a viris omnium scientia excultis, ipsi quoque innume¬ 
rabiles locos ex omni disciplinarum genere depromptos 
habent. Itaque ceteri, etiam si eam unam artem teneant, 
quam docent, aliorum omnium sint omnino rudes, ta¬ 
men sufficere posse suo muneri existimantur; neque 
unquam, aut medico turpe habitum est, nescire leges; 
aut iurisperito, vel medicinam, vel astrorum scientiam 
non tenere, Nos uni sumus, quibus omnis illa libera¬ 


lium artium varietas non pertractanda quidem, ac per¬ 
noscenda penitus, sed degustanda tamen, et delibanda 
necessario est. Non longe abierimus. Superiore anno Ci¬ 
ceronis orationes in Verrem interpretati sumus. Quam 
multa ibi nos explicare meminerunt, qui tum aderant, 
in quibus alios propemodum omnes iuris civilis igno¬ 
ratio fefellerat? Libros eiusdem de finibus nunc ipsum 
interpretandos suscipimus. Quam multa nobis ex om¬ 
nibus philosophiae partibus depromenda erunt, quibus 
ignoratis, hos quoque libros ignorari necesse est ? Quid 
astrorum ratio ? quid terrarum situs? nisi qui haec 
utraque utcumque teneat, satis ne se quisquam idoneum 
poetarum interpretem profiteri potest ? Et tamen, usque 
eo alienis laboribus iniqui homines reperientur, qui 
ludere nos, ac iocari, et nihil docendo aliud, quam 
puerilem voluptatem aucupari putent! Nam illud quo¬ 
que minime praetermittendum est, quod agrariorum 
artium doctoribus neque ornata, neque elegans, neque 
multis quidem in locis, latina oratio postulatur. Itaque 
ruant licet in dicendo, et impure, improprie, barbare 
loquantur: suo id eis quodam iure licere creditur. At 
nobis dicentibus sunt, qui quosdam quasi laqueos ten¬ 
dant; ut si quid exciderit parum expolitum, diem nobis 
continuo dicant violatae latinitatis. Quodque postremae 
iniquitatis est, peccare nos putant, nisi in iis etiam, quae 
subito fundimus, plurimi illigati sint, et verborum, et 
sententiarum lepores. Quae cum ita sint, quis est, qui 
non intelligat, si hominum exspectationi huius profes¬ 
sionis satisfacere cupiamus, infinitos esse nobis labores 
exhauriendos? Desinant igitur, desinant isti alienae in¬ 
dustriae contemptores, gloriae obtrectatores; compri¬ 
mant vocem stultitiae atque invidentiae indicem. Vos 
vero, patres amplissimi, pergite, ut facitis; benignitate 
vestra labores nostros fovete; ut haec florentissima, et 
bonarum artium studiis deditissima iuventus, exercita¬ 
tionibus hisce nostris ad virtutem praeparata atque 
praeculta, vestram olim in hac felicissima Republica 
gubernanda sapientiam facilius imitari queat. Dixi. 

M. A. Muretus. 


HORAE SUBSECIVAE 

AD IUVENES BENEVENTANOS 
QUI LITTERARUM STUDIIS RITE CONFECTIS 

EX LYCEO DIMITTENDI SUNT 

CARMEN 

jddvenit tempus, iuvenes, diesque 
Claustra quo ludi nimium petentis, 

Oinculis fractis rigidi laboris, 

Linquere fas est. 

ZNjempe vos omnes studii palaestra 
Terruit monstrum quasi turpe visu, 

‘Pressit et longos humeros per annos 
Pondere magno. 

Ut metum fictum pueris anile 
Inicit multis, referens triformem 
Del feram, aut Orcum ingluvie voraci 
ZN.il miserantem... 

Hinc iuvat, curis vacuos, per oras 
Ire, laetantes per aperta terrae. 

Cursu et effreno validas novasque 
Cogere vires. 

Strata pratorum zephyris tepescunt, 
Effluunt rivi laticum sonantes, 

Imperat campisque Ceres h atis 
Aurea circum. 

Ilicis ramis philomela cantat 
jdbdita et cantu varii tenoris 
Gnara concentus modulatur omnes 
jdemula plectri... 

Dulce, dum caeli nimio calore 
Cur.cta labuntur, medius diesque 
Saevit aestivus, nemoris sub umbra 
Degere densa. 

Dulcius vero renovare cursum, 
Quaeque et hoc anno, studiis vacando, 
Ceperit quisquis meminisse grata 
fM.ente placebit. 

Vidimus ‘Plauti numeros salesque, 

Et quibus verbis parasitus aures 
Subdole placet domini, superba 
Fercula carpens. 

Iamque Lucreti licuit gradatim 
A rtis insignis penetrare quaedam: 
Didimus parvas atomos fluendo 
Gignere mortem . . . 

Ille nec scriptor brevis et profundus 
Cuius est causas penitus referre. 

Arduus quamquam, Tacitus palaestra 
Unus abivit. 

At quid o Flacci memorem poesis 
Uberem fructum? Quid acumen eius 
fMenlis? et praecepta? quid et levamen 
Illius artis? 

Hfonne ditavit lepidus poeta 
Singulum multis monitis acutis ? 

Scripta quam mox num decet inscienter 
Edere vulgo ? 

Nonne picturae similis poesis? 
Optimum vatem decet et litura 
lNonne? scribendi et sapere est origo 
Maxima recte ? 


Verba provisam poterunt libenter 
Rem sequi: punctum tulit omne dulce 
Utili miscens: rude nil valebit 
Ingeniumque... 

Multa nam quisquis monet aestimanda 
Dersus, ut rerum pretiosa gaza, 

Unde tu plenis manibus per aevum 
Sumere possis... 

Mitto nec dulcem Sophoclem, Creontis 
lura qui pinxit populis timenda, 

Quique fraternum celebravit aestum 
jdntigoneum. 

Euge: tollantur studiis vetustis 
Gratiae et plausus, animique sensus 
‘Palpitent illis, velut ob figuram 
Dulce canentis. 

Ite: splendescat, tenebris fugatis, 

Iugiter sidus, generosa Samni 
O iuventus: et tibi vita donet 
Commoda multa. 

Flamma virtutis micet usque luce 
Fulgida: pulchri species ocellos 
Excitet, sensus graviore nisu 
Vilia spernant. 

Corda nunc sursum : petere est cacumen 
Laudis, ut cautes gelidas viator 
Alpium fortis petit et pruinas 
Despicit altas. 

Scande confidens iuga: ridet illic 
Praemium metae procul atque nictat: 

En gradum, spretis nivibus geluque 
Perge, animosa. 

Atque ubi dulcis patriae Vocarit 
Sors amoenas et lituus per oras 
Italas stridet, gladio coruscans 
Fortiter insta... 

Nonne pugnantes Libycis arenis 
Gloriae sertis caput haud caducae 
Vinciunt? fama super atque noti 
Aethera surgunt? 

At procul specta memoranda signa 
Istius terrae, tibi quae alimentum 
Dulce largita est gremioque fovit 
Mater ut alma. 

Hic enim aetatis monumenta priscae 
Atque honor, rerum seriesque fulget 
Longa clararum: micat inde fastus 
Urbis avitae. 

Quidquid attingis, pede vel peragrans 
Conteris, volvisve leve et minutum 
Frustulum, testis decoris superbi 
Assula stabit. 

Nititur pilis sinuata moles 
Fornicis, prisci monimenta fastus: 

Prostypis surgit redimita circum 

Aurea porta. (1) 

Principi Nervae genito dicatus 
Arcus jdugusto, notat et triumphum 
Numinis clarum et bene facta belli, 

Marmore sacrans. 

Cernis alata ut mulier decoro 
Vestis ornatu facieque pulchra 
Flamulam victrix reserare iussa 
Brachia tendit ? 

Virgo et insignis pharetra triformis, 

Cruribus nudis, speciosa vultu, 

'Vestit angustam tunicam, pudenter 
Pexa capillos? 

Splendor et clarus capitum decusque 
Funditur longe, foliis superbum 
Caule ut incincto calicem recenti 
Lilia tollunt? 

Pontium cernis veterum ruinas. 

Signa pilarum ruta, compitorumque: 

Illius cernis quoque dicta quae Re- 
[gina viarum est... 

Est et hic duplex obeliscus, arae 
Isidis quondam celebri dicatus, 

Sunt et, heu terra, miserum, theatri 
Rudera tecti! 

Non ego scurrae memoro Vatini (1) 
Quatuor nasum calicem, nec illam 
Asperam nodis ferulam unde Flaccus 
Verbera sensit. 

Ast tuam laudem celebrans tuamque 
Gloriam, laetor, quasi fastus omnis 
Priscus occurrat mihi, laude digna 
Urbs Beneventum. 

(1) Ita, monumentum hoe, scilicet Arcus Traianus, appellatum fuit 
usque ab anno 774. Vide De Vita : Thesaurus antiquitatum Beneventanarum 
(Romae, ex typog,-. Palladis, 1754). 

(1) Vatinius, Beneventanus, alumnus sutrinae tabernae, facetiis scur¬ 
rilibus notus, corpore detorto fuit ac grandi naso. Vitreorum artifex ca¬ 
lices effingebat rostra quatuor, velut nasos, protendentes: ab eo enim 
Vatiniani calices appellati sunt. 

De Vatinio vide Iuvf.nal,, Sal. V: 

Tu Beneventani sutoris nomen habentem 
Siccabis, calicem nasorum quatuor . 

V. etiam Vartial. Lib. 14, Epigramm. 96, et Tacit. Anna!. 15. 


Hinc mihi salve, docilis iuventa, 
Cuius est factis decorare pulchris 
Hoc solum, laudum caput et novarum 
Cingere sertis. 

Perge, quo tendis, salebrasque temne, 
Flosculos carpens per amoena prata, 

<§t ove sensus animi levaque 
Membra quiete. 

Gaudium exopto comitetur usque, 
Ausa dum effingis valide parentum, 
Sors et haud fallax referat laborum 
Praemia iusta. 

Ufec tui excedat vigilis magistri 
Mente, per vitae spatium, figura: 

Heu fluit quidquid, tamen ipse restat 
Pectore sensus! 

Beneventi, a. d. xi kal. Iui. a. mcmxiii. 


Marcus Galdi. 



DE LEONE XIII E. /A. 

COMMENTARIUS (1> 


In omni procuratione rei publicae omnes eum acto¬ 
rem auctoremque habebant. 

Utinam sententiam eius essent omnes secuti! Sic 
Parentem Christianae gentis supremum improbi calumnia 
haud obruissent. Namque hi passim subito atque in 
posterum in Pontificem iacere consueverunt, quam falso 
vocabant, Perusinam caedem. Ipse enim ne in suos vel 
criminis insimulatio caderet, proposuit ut, in rebus Pe- 
rusii componendis, supremus militum dux ex Gallorum 
copiis agmen reciperet, quod Hornae versabatur. Ne 
verbum quidem quis esset ausus in Gallorum impera¬ 
torem, tunc faustum Subalpinorum socium, hac de re 
promere ? 

Apud Perusium enim, ad regni confinia positum; 
colluvies hominum confluxerat, idque a principe rebel¬ 
lavit, rebusque novis extemplo insolescens studuit. Sed 
ecce adfuit Pater, qui benignitate docuit, impotentiam 
animorum auctoritate refraenavit. 

Improborum convicia et audaciam aspernatus, novis 
rerum ordinibus advenientibus, certus cuilibet se ob- 
iectare periculo, Christianae sapientiae vindex adstitit, 
et sollertissimus consilio, scriptis iura Ecclesiae mordicus 
retinuit atque adseruit. Difficillimo illo tempore in Eum 
nedum fideles ipsi concrediti, sed omnes fere Itali tam¬ 
quam in acerrimum veritatis magistrum respiciebant. 

luvabat enim identidem in civitatis commotione vel 
suos monere de sancta religionis institutione, vel a 

(1) Cfr. num. sup. 

falsis praedicantium erroribus eos prohibere, et diutur¬ 
nam doloris acerbitatem, quantum in se esset, Patri 
lenire. Idque sapientissime obsequitur modo Epistolis 
suo nomine ad populum datis, modo omnium quoque 
Provinciae Episcoporum officio. «Quis ipso, aiebant, 
rectius, quis aptius hoc poterit munere fungi, ad haec 
maiore fruitur auctoritate vel apud novos rerum ar¬ 
bitros, dum Galli, sub ductu imperatoris Napoleonis III, 
et Subalpini, ductore suo rege Victorio Emmanuele II, 
graviter adversus Austriacos in Insubria praeliantur? » 

Ephebos in religionis spem succrescentes, legibus 
datis, apertisque novis gymnasiis, auctis ministeriis, 
sanctiore disciplina instituere alacer studuit. Quo melius 
voti compos esset, in iis pietatem erga Virginem Ma¬ 
trem impense fovit, et verbis atque exemplo impigre 
ad hanc promovendam populos excoluit. Uno verbo, 
per omnes temporum vices, veteris disciplinae atque 
optimorum studiorum sospitator adparuit. 

Aedes pontificales novo cultu exornavit, eo tamen 
admodum spectans, ut ad puerorum Collegium facilius 
ipse accederet, et portas, qua posset pro arbitrio in Se¬ 
minarium introgredi, aperuit. Illuc se se, dato tem¬ 
pore, conferebat, et laetus inter pueros versabatur, 
quo se modo haberent peramantius postulabat, eorum - 
que studia curiosius curabat. Quadam die, absente 
forte schola magistro, ipse ultro illuc adiit, et, ne quid 
esset discipulis detrimenti, pro re nata, admirantibus, 
iuvenili eruditione, locum ex oratione Ciceronis enu¬ 
cleandum tradidit atque interpretatus est; dum alumni, 
incerti sunt, quid potius laudibus extollerent, doctorisne 
sapientiam an patris dulcedinem. 

Sic quoque sacrorum administros, quibus excelsi 
animi firmitate ac doctrina praelucet, ad exemplar vitae 
prioris optime in se animatos fingit. Qui coniunctissimi 
cum ipso vivebant in Dei amore et religionis studio, 
eumque parentem dulcissimum intuebantur. 

Mutuo pectoris amore, ipse excellentes aliquo ge¬ 
nere sacerdotes carminibus , laudare, item ex sacris vir¬ 
ginibus optimas quasque celebrare consueverat. 

Inter eos, veluti princeps vel ingenio vel erga Pa¬ 
rentem voluntate, adnumerandus est Ieremias Brunel- 
lius, politiorum litterarum magister idemque poeta sua¬ 
vissimus. Ei saepe carmina dicavit Noster, quae iden¬ 
tidem laudatus in Italicum sermonem eleganter reddebat. 
Prae ceteris paucula memorabo, quibus et Parentis 
amorem eruere poteris filiique benevolentiam, qui gra¬ 
tulabundus officiosissimas Ei litteras dabat: 

Dum, Senae Adriacis, Cancri sub sidere, in undis 
Mersor, caerulei mulcet et aura freti, 

Me salvere iubes, et pignus mittis amoris, 

Vota, cidfert Ioachim quae mihi sacra dies. 

Quae sit par dono, dulci jucunda Poetae, 

Quae, Brunelli, animo gratia digna tuo ? 

Carmina carminibus, votis et vota rependam. 

Te bonus incolumem sospitet usque Deus. 


Antequam vero ad maiora accedo, aliud carminum 
specimen hoc loco proponendnm optime putaverim. Et 
nobis se se primus offert sacerdos antiquae pietatis et 
continentiae, nomine Nicolaus Pompilius, qui erat recti 
tenax, ad consilia prudens, et Curionis munere apud Pru- 
netenses diu integreque fuerat functus. Quo facto ca¬ 
nonicus maximi Perusini templi conclamatus est, sa¬ 
croque Seminario regundo praeficitur. In eius honorem 
haec carmina composuit, mira simplicitate animique 
candore eximio : 

Pastor ad exemplum , Pruneti in dulcibus arvis 
Suffecit tenero pascua laeta gregi. 

Rector ad exemplum, fingenda pube peritus, 

Florere hanc studiis, hanc iter atterere, 

Se duce, virtutis docuit: laus inde superstes, 
Famaque Pompilium non peritura manet. 

Quid excogitari dulcius, quid et dictu rapidius, 
quam carmen, quod in honorem Petri Penna mox exa¬ 
ravit? Petrus Penna, curio sanctissimi exempli fuerat, 
admirabili pectoris simplicitate, multorumque recte 
tactorum memoria clarus. Eum sic Noster laudat: 
Fortunate senex, dulcis dum vita maneret, 

Te candore animi, te pietate, fide, 

Aequabat nemo, laetis in rebus, in arctis 
Delicium populi, Tu, bone Pastor, eras! 

Haec aliaque multa ex compluribus quae passim, 
arrepta occasione, componebat, e communi naufragio 
ad nos enatarunt, sicque adhuc doctorum solatio ocu¬ 
lisque usurpantur. Quae vulgo omnes admirabantur ac 
saepius inter se familiares per ludum memorabant, 
etiam nunc leguntur; cetera nobis aetas invidit, ni 
potius dicam, ipsa auctoris modestia. 

Obiter memorabo anno millesimo octingentesimo 
tertio et quinquagesimo, a Pio IX P. M. omnium lae¬ 
titia Nostrum inter Patres Cardinales adnumeratum fuis¬ 
se. Quod iamdiu ipse Leopoldus Belgarum Rex, ut 
aliquod esset suae admirationis testimonium ei profici¬ 
scenti praenuntiaverat, quodque universi auspicari con¬ 
sueverant, compositis tandem in Urbe rebus, plauden¬ 
tibus omnibus, perfectum est. Incredibile dictu est, quo 
gaudio, quibus populi solemnitatibus, rem acceperint 
Perusini, quorum animi erga Parentem in immensum 
creverant, quod vir singulari virtute ac pietate praedi¬ 
tus, tot esset honoribus decoratus. 

Ipse enim per triginta et amplius annos antiqua fide 
atque vitae integritate ita se omnibus probaverat om- 
niumque ad se benevolentiam devinxerat, ut nihil ei 
quod ad res suas spectaret confidentius abderent, vel 
pleraeque civium controversiae ad eius arbitrium com¬ 
ponerentur. Nupturis puellabus pauperioribus eius con¬ 
silio erant publice dotes adsignatae. In urbe receptum 
puellis aperuit inopia laborantibus, ut magisterio virgi¬ 
num Deo dicatarum, Christianis moribus instituerentur. 
(Ad proximum numerum). 

Subalpinus. 







120 


VOX URBIS 


DE CRYPTA BENEDICTI PATRIS LEGIFERI 

AD AONTEA CASI NUA 

SPLENDIDO ARTIS CULTU NUPER DECORATA 


Montis Casini celeberrimum illud atque notissimum 
coenobium nova quasi vita vivere nuper apparuit, con¬ 
venientibus illuc ex omni Italia, imo ex orbe universo, 


filiis eius viri, qui vitae sanctimonia, gratia et nomine 
vere Benedictus apparuit ; iit Patris sui, eiusque sororis 
Scholasticae, sepulcrum merito decore exornatum dedi¬ 
carent. 

Eventus memorabilis est, quippe legatorum coetum 
congregavit ex omni illo Ordine, qui Magistri ac Legi¬ 
feri sui vestigiis per saecula quindecim insistens, Chri¬ 
stianae Crucis sub umbra, orans et laborans, barbarorum 
quascumque ruinas semper et ubique coercuit, ab eo¬ 
rum impetu humanitatis opera servans; quin etiam 
nova instituens, quae a sodalibus suis assidue culta, ea 
tum litterarum, tum artium specimina ediderunt, unde 
non semel novus ab integro studiorum processus, isque 
praefulgens, initium sumpserit. 

Atqui ornationis species, qua crypta veneranda, ubi 
Benedicti Patris ossa recondita sunt, nunc splendide 
nitet, ea quidem est, quae lapidem huiusmodi miliarium 
posuisse facile dixeris; in ilia scilicet Christianae artis 
renovandae ratione, cuius necessitatem sentimus omnes, 
qui e puris fontibus haustum sanctae religionis nostrae 
cupimus sensum, et vehementer dolemus artem ipsam 
nomine tantum, non re esse quidem nunc sacram, quum, 
iudicii sanitate sensim apud fideles corrupta, hac animi 


depravatione abutens, in templis, ipsisque augustissi¬ 
mis, ineptam insulsamque suorum operum rusticitatem 
impudenter proterveque explicat. 

Ingenua, contra, sim¬ 
plicitas fere primigenia; 
apta linearum compositio 
et concinnitas; rerum con¬ 
gruentia et aequalitas; con¬ 
venientia consensusque lu¬ 
cis ad colores et umbras; 
sublimis denique nobilis- 
que humanae vitae per 
religionem informatio, 
cuius vi per templum oinne 
pars aliqua saltem immen¬ 
si, ut ita dicam, Christiani 
poematis revocetur, penitus 
inter se congruentibus ta¬ 
bulis, sculpturis, ipsaque 
aedificii fabrica; ut omnia 
simul ifeemque Deum lo¬ 
quantur et concelebrent: 
hae rationes, caput id ac 
summa novae huius Bene- 
dictinae artis scholae, quae 
Beuronensi ex coenobio 
Mdccclxxx pro¬ 
lata, Beuronensis nomine 
distinguitur, et singularem 
suam perfectionis imagi¬ 
nem animo et cogitatione 
Casinensi crypta hodie amplissime o- 



Nolo tamen ne quis eiusdem scholae specimina vi¬ 
dens, quae sub lectorum oculis in hisce paginis pono, 
me rerum praeconem insimulet, quarum communem in- 
telligentiam fugiat vis atque notio. Scio enim notiones 



Ex toreumate'sanctas Virgines referente ex Ordine S. Benedicti in crypta Casinensi. 
(Beuronensis scholae specimen). 

conceptam in 
s tendit. 

Germanicorum in mente informatas longe aliter atque I- 
taloruni ; ac generatim singulorum populorum esse, quo¬ 
rum quisque habet suos, quas sequi eum oporteat qui 
omne apud cives suos ferre punctum expetat; id unum 
contendo, artem eam in sacris esse necesse, quae ex 
intimo religionis sensu genita, per animorum elevatio¬ 
nem ad Deum educata atque confirmata, ad templum 


schola rigiditate sua nondum aperire valuit, potuerunt 
quidem Angelicus Fesulanus eiusque discipuli animorum 
delectationi quondam praebere; — cum hac, inquam, 
sacra arte religiosi cultus nostri res omnis harmonice 
informata, religiosae fidei sublimi, ut nostra est, reapse 
inserviet; divinisque Gregorianis concentibus, quorum 
nunc suavitatem pulcritudinemque percipere coepimus, 



Musivum novum opus in crypta Casinensi. (Bcuronensis scholae specimen). 


unice apta, peculiarem suam, puram, severam, liiera- 
ticam formam imponat, cum arcana illa liturgiae nostrae 
nostrique ecclesiastici cantus gravitate apprime concor¬ 
dem; praecipue autem cum prece nostra, nostraque fide. 

Cum huiusmodi sacra arte, — cuius intimam com¬ 
prehensionem si universorum intellectui Beuronensis 


tamquam naturali socio adiuncta, auxilio nobis profecto 
erit, ut spiritum ex terrae angustiis liberemus ac su¬ 
blimem ad caelum tollamus, in Deo nos colligentes, ani¬ 
mumque in aeternae pacis spe recreantes, ad quam sacra 
haec ars una cum illo cantu placide, blande invitat. 

I. F. 


Crypta veneranda 
quae in Monte Casino 
Beatissimi Benedicti 

Monachorum Conditoris ac Patris Legiferi 

OSSA 

A SAECULIS SERVAT 

NUPERRIME INSTAURATA ET EXORNATA. 

Crypta quae in urbe Nursia 

EIUSDEM CAELITIS BEATI INCUNABULA REFERT 
RECENTIBUS OP RIBUS 
PARI MAGNIFICENTIA ET PIETATE 
INSTAURATUR ET IPSA, AC DECORATUR. 

Anno Chr. mumxiii. 

CARMEN 

Benedictus qui venit in nomine Domini. 

. C/'! I I 'I ( Matth t 25.) 

Quidnam portendat, nostris quod cernimus oris, 
Prodigium patrii cultus, et pignus amoris? 

Quum novo et insigni prorsus fulgore nitescat 
Crypta Patris sacra quae {Benedicti continet ossa, 


Ipsius et cunas, quas Jlltrix Nursia servat, 

Pulvere deterso, miro splendore refulgent. 

Anne novus nobis seclorum nascitur ordo, 

Ut demittatur caelo B ene dictus ab alto. 

Visat ut jdusonias pollentes artibus urbes 
Omnigenis, cives largis opibusque potentes ? 

Ferrea si mundum aetas, Te nascente, premebat, 
Sterneret ut passim densa caligine terras, 

Sol velut exoriens noctem depellit et umbras, 

Italiae tu barbariem , Benedicte, fugabas. 

Arma Tibi pietas dedit et sapientia lumen; 

Quin, Phoebo potior, tu blanda voce piisque 
Demulces modulis hominum rigidissima corda. 

Quis neget heu! alias nunc incubuisse tenebras 
Qentibus excultis, animos moresque protervos ? 

Hanc tu barbariem procul, o BENEDICTE, repelle, 
Quae Italiae urbibus exitium parat, atque ruinas: 
Unde Tibi grati rursus plaudemus, et aras 
Iam Tibi sacratas merito cingemus honore. 

Albintimilii. 

Callistus Amalberti. 

PAROEMIAE SIVE ADAGIA 

Stylum vertere. 

Ex Horatiano illo in Serm.: «Saepe stylum 
vertas », est mutare quod scripseris. — Antiquitus, 
uti notum est, in tabellis ceratis scriptitabant stylo 
graphiario, cuius altera parte, nimirum acuta, per 
aequor cereum ducta, litteras exarabant, altera 
latiore rursus obliterabant, quod exarassent. 

S. Hieronymus adversus Rutinum: « Quamdiu 
non renuebam laudationem tuam, sequebaris ut 
magistrum; fratrem et collegam vocabas, et ca¬ 
tholicum in omnibus fatebaris. Postquam vero non 
agnovi laudes tuas, et me indignum tanti viri prae¬ 
conio iudicavi, vertis stylum, et omnia laudata 
prius vituperas, de eodem ore et dulce proferens 
et amarum ->./ Hieronymus imitatus est Ciceronem, 
qui in Verrinarum actionum IV scribit: «Timuit 
aliquando et commotus est; vertit stylum in ta¬ 
bulis suis; quo facto causam omnem evertit suam ». 

Invenitur et «stylum infigere», et «stylo ap¬ 
petere » pro eo quod est scriptis insectari atque 
invehi. 

Omne tulit punctum. 

« Omne tulit punctum», itemque «cunctorum 
calculis» legimus pro eo quod est «omnium sen¬ 
tentia et comprobatione». Quorum prius transla¬ 
tum est a consuetudine comitiorum, ubi tabella 
circumferri consuevit, in qua puncto apposito si¬ 
gnificabant, cui candidatorum suffragarentur; po¬ 
sterius a iudiciorum sortibus. — Notum est Hora¬ 
tianum illud in Art. poet . .* 

Omne tulit'punctum, qui miscuit utile dulci; 
quibus significatur, qui iucunda modo scribant, iis 
dumtaxat placere, qui voluptatem appetant; contra, 
qui utilia, iis tantum probari qui utilitatem quae¬ 
rant; at qui voluptatem cum utilitate coniunxerit, 
eum omnium suffragio laudari. 

Idem in Epistolis: 

Discedo Alcaeus puncto illius , ille meo , quis ? 

Quis , nisi Callimachus? 

Et in epigrammate choriambico, quod refertur 
a Porphyrio: 

Ciconiarum Rufus iste conditor, 

Hic est duobus elegantior Plancis: 
Suffragiorum puncta non tulit septem. 

Aristides in Themistocle communem Graecorum 
calculum dixit pro eo quod erat totius Graeciae 
consensus. — Cicero (Tuscul. II): «Quae flamma 
est, per quam non cucurrerunt, qui haec olim 
punctis singulis colligebant?» Agit nempe de ma¬ 
gistratibus, qui singulorum civium suffragiis man¬ 
dabantur. — Appuleius denique (Asin., lib. VI): 
« Certe calculo cunctorum, utcumque mors ei fuerat 
destinata » ; id est omnium suffragiis sententiisque. 


EX BATAVIA 

De exitu certaminis poetici Hoeufftiani an. MOMXII. 

A Regia Nederlandica Academia haec de exitu cer¬ 
taminis poetici Hoeufftiani an. MCMXII ulterius acce¬ 
pimus, quae libenter edimus: 

Exitus certaminis in hunc annum indicti hic fuit. 
Praemium aureum reportavit RaphaEl Carozzari, poeta 
Amaryllidis. Deinde hoc ordine magna ornata laude 
legati Hoeufftiani sumptibus in lucem edentur haec 
carmina: Tn funere Ioannis Pascoli poetae Petri Rosati, 
Alumnus Virgilii poetae Adolphi Gandiglio, Titcinicae 
interitus poetae Henrici Padberg, Alma quies poetae 
Petri Helberti DamstE, Duo insontes poetae Fran- 
cisci Sofia-Alessio, Vox patriae poetae Antonii Gio- 
vannini, Aeriae vocis poetae Ios. Albini. 

P. D. Chantepie de la Saussaye, 


Ordinis litterarii Academiae Regiae Nederlandicae praeses. 



ACTA PONTIFICIA 


Constitutio Apostolica de novo ad Lateranum Seminario 
deque aliis institutis in Urbe pro romano italoque clero. 

PIUS EPISCOPUS 
Servus servorum Dei 
AD PERPETUAM REI MEMORIAM 
In praecipuis et maximis apostolici officii muneribus 
hoc Nos iam inde ab initio Pontificatus habuimus, stu¬ 
diose diligenterque curare, ut qui in sortem Domini 
vocati essent, ad tantum ministerium et virtutis et 
doctrinae ornatu quam plenissime instruerentur. Cuins 
quidem Nostrae curae illa sunt argumento: sacrae se¬ 
minariorum visitationes decretae et pluribus iam locis 
peractae; novae, praesertim Italiae seminariis, leges 
datae de disciplina ac pietate refovenda deque studiis 
ad tempora accommodandis; aedes, item per Italiam 
maxime, adiuvantibus locorum Ordinariis, ab inchoato 
exstructae, ubi segregati a natu minoribus maiores 
clerici plurium dioecesium, qui proximi sint sacerdotio, 
communiter sub delectis moderatoribus et magistris 
exquisitiori quadam magisque sacro ordini congruenti 
ratione conformentur; ad haec sacro Consilio Consisto- 
riali, cui Pontifex ipse maximus praeest, peculiaris se¬ 
minariorum demandata curatio, aliaque in hoc genere 
opportune constituta. 

Consentaneum enimvero erat, ut huius diligentiae 
studiique partem non postremam alma haec Urbs Nostra 
sibi vindicaret, ubi inter plura omnium fere nationum 
ephebea, sacrae iuventuti instituendae providentissime 
condita, floret quoque a tempore SS. Concilio Triden- 
tino proximo seminarium Nostrum Romanum; et cum 
eo aliis temporibus erecta seminaria Vaticanum, Pium, 
SS. Ambrosii et Caroli, nec non collegia Capranicense, 
Leonianum, et in Romano Seminario Cerasolium; ad 

quae non modo ex Urbe, sed ex tota ferine Italia 
alumni confluunt, rite, inspectante Sede Apostolica, 
ad sacra instituendi. 

Ac primum omnium, quum ex relationibus Nobis 
factis et ex peritorum consultatione cognovimus sedes; 
quas Seminarium Romanum una cum Pio ad Sancti 
Apollinaris inhabitat, necessitatibus pares non esse, 
eisque carere commoditatibus rerum, quae ad tuendam 
adolescentium valetudinem requiruntur, de nova sede 
comparanda res esse videbatur. Ergo quam cogitaremus 
de idoneo ad aedificandum loco, menti Nobis occurrit 
antiquissima illa ac omnium celeberrima schola, quae 
in Patriarchio Lateranensi primitus instituta et dein 
aucta firmiusque constabilita, sanctorum ferme semi¬ 
narium fuit ac tot tantosque Dei sacerdotes per saecula 
Ecclesiae donavit; quam ob rem in solo privato Sedis 
Apostolicae ad Archibasilicain Lateranensem ampliorem 
commodioremque domum seminario Nostro a funda¬ 
mentis excitari iussimus, non sine spe vetustas Cleri 
Romani glorias, Deo favente, revocandi. 

Hisce autem aedibus ingenti molitione exstructis, 
opus esse videbatur efficere, ut ipsum seminarium Ro¬ 
manum et alia, quae diximus, pro Italis clericis urbana 
seminaria et collegia mutatis temporum conditionibus 
iam aptius congruerent. 

Quare nonnullos S. R. E. Cardinales in consilium 
adhibuimus, qui omnia diligenter considerarent, ac 
Nobis quae sibi visa essent opportuniora proponerent. 
Itaque ipsorum Nos consulto atque ex matura delibe¬ 
ratione Nostra haec statuimus et iubemus : 

I. — Seminarium Romanum duplex esto, minus et 
maius; 

II. — Seminarium minus eos habeat alumnos, qui 
studiis litterarum in gymnasio dent operam; idem locum 
sedemque seminarii Vaticani occupet. — Ita seminarium 
a clarae memoriae Pontifice maximo Urbano VIII in 
cultum venerandae S. Petri Basilicae erectum atque ab 
aliis decessoribus Nostris munifice amplificatum, nunc, 
salvo eius fine naturaque incolumi, seminarii Romani 
honorem nanciscitur; 

III. — Seminarium maius alumnos philosophiae ac 
theologiae studiia deditos complectatur; sedem vero. 
in novis apud Archibasilicain Lateranensem aedibus 
habeat; 

IV. — In aedes easdem seminarium Pium, a der 
cessore Nostro sanctae memoriae Pio IX conditum, 
transferimus, salvis pariter, quod ad finem eius -natu¬ 
ramque pertinet, legibus conditoris ; 

V. — Ibidem sit SS. Ambrosii et Caroli collegium, 
quod Seminario Romano adi ungimus ; 

VI. — In collegium Leonianum posthac ne reci¬ 
piantur nisi sacerdotio iam initiati, qui, studiorum et 
amplioris eruditionis causa, sui quisque Episcopi per¬ 
missu, Romam se contulerint; 

VII. — Facultates philosophiae ac theologiae, ut in 
seminario Romano sunt a Pontificibus maximis consti¬ 


tutae, ita in seminario maiori ad Lateranum perse¬ 
verent ; ; , 

VIII. — Facultas vero disciplinae, iuris, quae item 
in Seminario Romano usque adhuc fuit, iam nunc cum 
suis alumnis apud collegium Leonianum sit: ea tamen 
a seminario Romano avulsa ne. habeatur, sed semper 
in ipsius seminarii scholis numeretur; 

IX. — Academia theologica, olim in magno lyceo 
Sapientiae instituta, in, aedibus ad S. Apollinaris, quas 
Consistoriali decreto, diei xxv Ianuarii mcmxi pio operi 
cessimus pridem erecto,„in religiosa domo a SSma. Tri¬ 
nitate penes Quriam Innocentianam, perpetuo maneat; 

X. — Legitimo studiorum curriculo in Urbe ad sa¬ 
cerdotium tendere iam nemini ex Italia liceat, nisi vel 
in Lateranensi vel in Vaticano seminario commoretur. 
Hac tamen lege ne ii teneantur, qui ad Evangelium 
infidelibus praedicandum sese in propriis Urbis collegiis 
parare velint; neu quibus in collegio Capranicensi, ex 
primigenio eius instituto, locus pateat. 

Quod reliquum est, de hac exsequenda Constitutione 
Nostra peculiares praescriptiones mox edituri sumus; 
quas quidem sancte inviolateque, % ut ea quae his lit¬ 
teris constituimus, ab omnibus servari volumus. 

Iam vero divitem in misericordia Deum imploramus, 
ut sujier hanc domum, quam quasi alterum Patriar- 
chium magnis impendiis excitavimus, oculi Eius aperti 
sint die ac nocte; opus a Nobis singulari studio ad 
Eius gloriam pro animarum salute susceptum, perficiat 
Ipse et confirmet; alumnisque sacri ordinis^ Apostolo¬ 
rum principum et utriusque Ioannis patrocinio com¬ 
mendatis, benignus adsit, ut sacerdotes evadant integrae 
fidei, actuosae caritatis, probe doctrinis exculti, solide 
humilitate constituti, quales Ecclesia sancta omnibus 
sibi precibus et votis exposcit, 

Haec autem statuimus et sancimus, decernentes has 
Nostras litteras firmas et efficaces esse ac fore, con¬ 
trariis quibusvis, etiam peculiari mentione dignis, non 
obstantibus.. 

Datum Romae apud S. Petrum die xxix Innii, na¬ 
tali SS. Apostolorum Petri et Pauli, anno Incarnationis 
Dominicae mcmxiii, Pontificatus Nostri decimo. 

A. Card. Agliardi 
S. R. E. Cancellarius. 


C. Card. De Lai 

Rprvtit.nvhis ,0 ( 7 ( y n?> sistnrinl.is 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 

Ex Conciregatione Consistoriali. 

Dubia circa iuramentiim antimodernisticum. 
Ordinarius Verapolitanus ad oras Malabaricas in Asia, 
ad S. Congregationem Consistorialem dubia quae se¬ 
quuntur proposuit circa iuraruentum antimodernisticum, 
nempe : 

I. — An Ordinarius in casu concedere possit sa¬ 
cerdotibus extradioecesanis latini ritus, a suis Ordinariis 
pro sua respectiva dioecesi iam adprobatis, facultatem 
audiendi confessiones sive pro una alterave vice sive 
ad aliquod plus minusve longum temporis spatium, quin 
cogatur ab eis denuo excipere iusiurandum praescriptum 
in Motu Proprio Sacrorum Antistitum contra modera i - 
starum errores. — Resp. Affirmative. 

II. — An idem possit Ordinarius, si agatur de sa¬ 
cerdotibus ritus syromalabarici, qui, etiamsi in suo 
ritu adprobati fuerint ad confessiones; nunquam tamen 
dictum iusiurandum praestiterunt. — Resp. Si agatur 
de facultate concedenda per modum actus transeuntis, 
affirmative; aliter, negative. 

(Ex decr. d. xx mens. Iunii mcmxiii). 

Declaratio de novis legibus a Republica S. Marini 
circa bona ecclesiastica conditis. 

Civile Reipublicae S. Marini gubernium, nulla per¬ 
tractatione cum ecclesiastica auctoritate praemissa, imo 
ne hac quidem praeventa, die xxvii mens. Aprilis 
mcmxii legem tulit, cui adiecit aliquas exsecutionis nor¬ 
mas, quibus, supremum dominium in bona ecclesiastica 
sibi arrogans, ius sibi vindicabat bona ipsa concedendi, 
vel non, parochis aliisque ab auctoritate ecclesiae electis; 
eademque in vacatione beneficiorum occupandi; imo 
semel concessa, unius potestatis civilis iudicio et ar¬ 
bitrio, auferendi et sequestrandi, nedum « quando siansi 
« commesse m r dversazioni o gravi negligenze nelVam- 
« ministrazione; sed etiam « quando sia necessario per 
« motivi di ordine pubblico » ; ac denique in casu va¬ 
cationis aut sequestrationis bonorum, reditus erogandi 
in finem alium ac a fundatione praefinitum. 

Ad S. Congregationem Consistorialem delatam rem 
Emi. Patres semel et iterum expenderunt, ac denique, 
probante SSmo. Dno. N., haec quae sequuntur decla¬ 
randa et publici iuris facienda iusserunt: « Memoratam 
legem et additas exsecutionis normas spolium consti¬ 
tuere iuris ac status, quibus a saeculis in Republica 
S. Marini legitime Ecclesia fruebatur, tanta maiori of¬ 
fensione patratum, qua sine ullo praenuntio, sine ulla 
plausibili ratione statutum et consummatum est. Quae 
enim adducitur patrimonii ecclesiastici tuendi ratio 
commentitiam esse evinci, tum ex eo quod canonicae 
leges, si libere riteque applicefitur, abunde sufficiant 
ad conservationem rectamquebonorum ecclesiasticorum 
administrationem; tum ex eo quod plures legis et nor¬ 
marum articuli nil ad bonorum conservationem confe¬ 
rant, sed ad id unum intendunt, ut privationis aut se¬ 
questrationis bonorum minatione sacerdotes terreant, 
eisque iustam libertatem adimere et civilis potestatis 
ditioni et arbitrio mancipare nitantur. Quapropter eam- 
dem legem, utpote iniustam, laesivam iustae libertatis 
Ecclesiae et dissolutivam ecclesiasticae disciplinae, nullo 
modo ab Ecclesia acceptari posse; quin imo a canonicis 
legibus iam esse damnatam, prout liquet ex art. XI 


Const. Apostolicae ledis, quo contra usurpantes aut 
sequestrantes bona ecclesiastica poenae statutae sunt ». 

| — Dat. d. xiv mens. Iunii mcmxiii. 

Ex Gongregatione S. Officii (Sed. de Indulgentiis). 

Dubia circa ss. numismata scapularibus sufficienda. 

I. Utrum sacerdos pollens facultate scapularia 
imponendi, possit unico signo crucis pro unoquoque 
scapulari benedicere publice omnia ss. numismata quae 
habent fideles in ecclesia vel in quodam conventu, quin 
haec numismata videantur, nec in individuo cogno¬ 
scantur? — Resp. Affirmative. 

II. — Utrum benedictio impertiri possit ss. numi¬ 
smatibus pro personis iam non adscriptis scapularibus 
per impositionem, sed postea vel serius adscribendis; 
quae numismata gauderent favoribus scapularium, tem¬ 
pore quo personae erunt adscriptae per regularem im¬ 
positionem ? — Resp. Affirmative ad primani partem; 
negative ad secundam. 

III. — Utrum benedici possint numismata multa, 
quae distribuenda sunt quibuscumque personis, quarum 
aliae iam scapularibus adscriptae sunt, et aliae non 
adscriptae; et in hoc casu, numismata, saltem personis 
iam scapularibus adscriptis data, eruntne benedicta? 
— Resp. Provisum in II. 

(Ex decr. d. v mens. Iunii mcmxiii). 

Decretum seu Declaratio circa pia obieda a Summo 
Pontifice benedicta. 

SSmus. D. Pius div. prov. Pp. X, in audientia r. 
p. d. Adsessori supremae Congregationis sancti Officii 
impertita d. xii mens. Iunii mcmxiii, benigne declarare 
dignatus est, Indulgentias, quas Ipse solet adnectere 
crucibus, crucifixis, rosariis, coronis, ss. numismatibus 
et parvis statuis, sibi a fidelibus porrectis, illas tan¬ 
tummodo esse intelligendas, quae in elencho, a S. C. 
Indulgentiarum d. xxvm mens. Augusti mcmxiii edito, 
recensentur quaeque apostolicae nuncupantur; nisi ex¬ 
pressis verbis significet, alias insuper velle adnectere, 
v. gr., S. Birgittae, vel Crucigerorum, specifice ac no- 
minatim eas designando. 

Ex Congregatione Rituum. 

Decretum de mutationibus in Breviario Romano fa¬ 
ciendis ad normam Constitutionis Apostolicae « Divino 
afflatu ». 

Per decretum S. Rituum Congregationis Urbis et 
Orbis diei xxm mens. Ianuarii mcmxii iniunctum fuit 
ut Breviariis et Missalibus Romanis iam editis et apud 
typographos adhuc exsistentibus adiiceretur fasciculus, 
iuxta prototypum vaticanum adprobatus, cui titulus : 
«Mutationes in Breviario et Missali Romano facien¬ 
dae», etc., ne utriusque textus liturgici exemplaria 
iam impressa inutilia evaderent. Quum vero sacra ea¬ 
dem Congregatio ceteras omnes mutationes, ad normam 
Constitutionis Apostolicae Divino afflatu et Decretorum, 
tum Breviarium tum Missale Romanum concernentes 

una cum praedictis iam evulgatis, mon solum ad mo¬ 
dum appendicis, sed suis locis respective adiungendas 
et inserendas censuerit; interim praehabito specialis 
Commissionis liturgicae suffragio, has mutationes, Bre¬ 
viarium tantum respicientes, distincte et ordinate dis¬ 
positas atque collectas, sanctissimi Domini Nostri Pii 
Papae X supremae sanctioni demisse subiecit. Sanctitas 
porro Sua, referente Cardinale S. Rituum Congrega¬ 
tioni Praefecto, easdem mutationes, prouti in novo ex¬ 
stant prototypo, ratas habere et adprobare dignata est, 
simulque mandavit, ut ipsae, in futuris Breviarii Ro¬ 
mani editionibus suis respectivis locis aptatae, rite in¬ 
serantur. Attamen eadem Sanctitas Sua benigne indulsit, 
ut Breviarii Romani editiones huc usque impressae 
adhuc acquiri et adhiberi licite valeant; dummodo 
utentes observent normas pro Horis canonicis persol¬ 
vendis in Constitutione Divino afflatu aliisque Aposto- 
licae Sedis dispositionibus praescriptas. — Dat. d. x 
mens. Iunii mcmxiii. 

Ex Pontificia Commissione de Re Biblica. 

I. 

Pe auctore, cie tempore compositionis et de histo¬ 
rica veritate libri Actuum Apostolorum. 

Propositis sequentibus dubiis Pontificia Commissio 
de Re Biblica ita respondendum decrevit: 

I. — Utrum perspecta potissimum Ecclesiae universae 
traditione usque ad primaevos ecclesiasticos scriptores 
assurgente, attentisque internis rationibus libri Actuum 
sive in se, sive in sua ad tertium Evangelium relatione 
considerati, et praesertim mutua utriusque prologi af¬ 
finitate et conuexione ( Luc. I, 1-4; Act. I, 1-2), uti 
certum tenendum sit volumen, quod titulo Actus Apo¬ 
stolorum praenotatur, Lucam evangelistam habere au¬ 
ctorem ? — Resp. Affirmative. 

II. — Utrum criticis rationibus, desumptis tum ex 
lingua et stylo, tum ex enarrandi modo, tum ex uni¬ 
tate scopi et doctrinae, demonstrari possit librum A- 
ctuum Apostolorum uni dumtaxat auctori tribui debere; 
ac proinde eam recentiorum scriptorum sententiam, quae 
teuet Lucam non esse libri auctorem unicum, sed di¬ 
versos esse agnoscendos eiusdem libri auctores, quovis 
fundamento esse destitutam? — Resp. Affirmative ad 
utramque partem. 

III. — Utrum, in specie, pericopae in Actis con¬ 
spicuae, in quibus, abrupto usu tertiae personae, in¬ 
ducitur prima pluralis (Wirstiicke), unitatem composi¬ 
tionis et authenticitatem infirment, vel potius historice 
et philologice Consideratae eam confirmare dicendae 
sint? — Resp. Negative ad primam partem, affirma¬ 
tive ad secundam. 

IV. — Utrum, ex eo quod liber ipse, vix mentione 
facta biennii primae romanae Pauli captivitatis, abrupte 
clauditur, inferri liceat auctorem volumen alterum de¬ 
perditum conscripsisse, aut conscribere intendisse, ac 
proinde tempus compositionis libri Actuum longe possit 


post eamdem captivitatem differri; vel potius iure et 
merito retinendum sit, Lucam sub finem primae captb 
vitatis romanae apostoli Pauli librum absolvisse ? — 
Resp. Negative ad primam partem, affirmative ad se¬ 
cundam. 

V. — Utrum, si simul considerentur tnm frequens 
ac facile commercium quod procul dubio habuit Lucas 
cum primis et praecipuis ecclesiae Palaestiniensis fun¬ 
datoribus nec non cum Paulo gentium Apostolo, cuius 
et in evangelica praedicatione adiutor et in itineribus 
comes fuit; tum solita eius industria et diligentia in 
exquirendis testibus rebusque suis oculis observandis; 
tum denique plerumque evidens et mirabilis consensus 
libri Actuum cum ipsis Pauli epistolis et cum since¬ 
rioribus historiae monumentis; certo teneri debeat, Lu¬ 
cam fontes omni fide dignos prae manibus habuisse, 
eosque accurate, probe et fideliter adhibuisse; adeo ut 
plenam auctoritatem historicam sibi iure vindicet? — 
liesp. Affirmative. 

VI. — Utrum difficultates quae passim obiici solent 
tum ex factis supernaturalibus a Luca narratis; tum 
ex relatione quorumdam sermonum, qui, cum sint com¬ 
pendiose traditi, censentur conficti et circumstantiis 
adaptati; tum ex nonnullis locis ab historia sive profana 
sive biblica apparenter saltem dissentientibus; tum 
demum ex narrationibus quibusdam, quae sive cum 
ipso Actuum auctore sive cum aliis auctoribus sacris 
pugnare videntur; tales sint ut auctoritatem Actuum 
historicam in dubium revocare vel saltem aliquo modo 
minuere possint? — Resp. Negative. 

II. 

De auctore, de integritate et de compositionis tem¬ 
pore epistolarum pastoralium Pauli Apostoli. 

Propositis pariter sequentibus dubiis Pontificia Com¬ 
missio de Re Biblica ita respondendum decrevit: 

I. — Utrum prae oculis habita Ecclesiae traditione 
inde a primordiis universaliter firmiterque perseverante, 
prout multimodis ecclesiastica monumenta vetusta te¬ 
stantur, teneri certo debeat epistolas quae pastorales 
dicuntur, nempe ad Timotheum utramque et aliam ad 
Titum, non obstante quorumdam haereticorum ausu, 
qui eas, utpote suo dogmati contrarias, de numero pau- 
linarum epistolarum, nulla reddita causa, eraserunt, ab 
ipso apostolo Paulo fuisse conscriptas et inter genuinas 
et canonicas perpetuo recensitas? — Resp. Affirmative. 

II. — Utrum hypothesis sic dicta fragmentaria, a 
quibusdam recentioribus criticis invecta et varie pro¬ 
posita, qui, nulla ceteroquin probabili ratione, immo 
inter se pugnantes, contendunt epistolas pastorales po¬ 
steriori tempore ex fragmentis epistolarum sive ex epi¬ 
stoliis paulinis deperditis ab ignotis auctoribus fuisse 
contextas et notabiliter auctas, perspicuo et firmissimo 
traditionis testimonio aliquod vel leve praeiudicium 
inferre possit? — Resp. Negative. 

III. — Utrum difficultates quae multifariam obiic 

solent sive ex stylo et lingua auctoris, sive ex erro¬ 
ribus praesertim Gnosticorum, qui uti iam tunc ser¬ 
pentes describuntur, sive ex statu ecclesiasticae hie- 
rarchiae, quae iam evoluta supponitur, aliaeque huius- 
cemodi in contrarium rationes, sententiam quae genui- 
nitatem epistolarum pastoralium ratam certaraque habet, 
quomodolibet infirment? — Resp. Negative. 

IV. — Utrum, quum non minus ex historicis ratio¬ 
nibus quam ex ecclesiastica traditione, Ss. Patrum 
orientalium et occidentalium testimoniis consona, necnon 
ex indiciis ipsis quae tum ex abrupta conclusione libri 
Actuum tum ex paulinis epistolis Romae conscriptis et 
praesertim ex secunda ad Timotheum facile eruuntur, 
uti certa haberi debeat sententia de duplici romana 
captivitate apostoli Pauli; tuto affirmari possit epistolas 
pastorales conscriptas esse in illo temporis spatio quod 
intercedit inter liberationem a prima captivitate et 
mortem Apostoli ? — Resp. Affirmative. 

(Dat. d. xii mens. Iunii mcmxiii). > ■ 


DIARIUM VATICANUM 

(Mense Iulio mcmxiii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, SS. D. N. per mensem Iulium coram se admisit 
peregrinorum manus ex dioecesi Bergomensi ac Berolinensi, 
quibuscum piares alii Gernanici cives sese congregarunt; 
praeterea ex Sardinia et Dalmatica regione. Ad Pontificem 
etiam accessit Catholicorum alumnorum acies ad nauticum 
ministerium addicta apud Civitates Foederatas Americae 
Septentrionalis. 

Pontificiae electiones. 

R. p. Franciscus Iosephus Dautin, e Congregatione Mis- 
sionarioruin « de la Salette » Praefectus Apostolicus de Be- 
tafo nominatus est. 

— R. p. d. Petrus Zanolini, episcopus Fabrianen. et 
Matelicen, ad cathedralem ecclesiam Laudis Pompeiae trans¬ 
fertur. 

— R. p. Philippus Maroto, Procurator generalis Con¬ 
gregationis Filiorum Immaculati Cordis B. M. V. inter 
Patres Consultores Supremae S. Congregationis Sancti Officii 
adsciscitur. 



ANNALES 


Baikanicum novum discrimen. 

Bellum quod inter fratres Balkanicos populos 
nuper exarsit, licet brevi ad finem pervenisse ap¬ 
paruit, id tamen fuit, ut Berolini non immerito vo¬ 
catum sit omnium rerum infitiatio, quae humana 
mente concipi possint. Bulgari, qui profecto bellicae 
suae virtuti nimis confiderant, contra Serbos et 
Graecos simul operantes in campum descendere 
non dubitarunt; malo tamen auspicio, quia ad Co- 
scianam, Doiram atque Strumnitza superati, deper- 


ditisque Istip, Serres, Ghergelique oppidis, abatam 
a se omnem triumphi spem viderunt. In gravi 
hoc discrimine Rumeni ecce, iamdiu parati, maiores 
utilitates sibi optantes, favorabilem occasionem nacti, 
integris copiis Silistriam, Turtukai, Dobric, Balcik 
occupatis, Sophiam usque pergere minitantur, ubi 
civium iram rerum per seditionem evertendarum 
cupidam componere necesse est Danefium, gubernii 
praesidem, eiusque collegas per novos administros 
Radoslawoff, Gheradieff atque Ghescioff sufficiendo, 
qui pacis actionem cum proxima Rumenorum ci¬ 
vitate inire satagunt. 

Neque haec satis Bulgaris; imo et Europae 
omnis anxietatibus. Tureae enim et ipsi, quam¬ 
quam Londinensis pactionibus devincti, memoratis 
eventibus abutentes, ad Enos Midia constitutos 
sibi fines castra ponunt, deinde ad Maritza flumen 
progrediuntur, denique Adrianopolim ipsam urbem 
indefensam repente iterum occupant, eidemque suos 
administros sollemniter imponunt. 

Adversus audacem hanc agendi rationem, Eu¬ 
ropae civitates quid reapse agendum sit ne peiora 
gignantur non clare adhuc perspiciunt: dum enim 
in unum facile conveniunt, Tureas neque debere 
neque posse Adrianopoli in urbe manere, quid 
consilii capiendum sit ut illi illinc excedant inter 
se dissident. Certe rei exitus facilior eo erit, quo 
citius inter Balkanicos populos concordia restituatur; 
ad quam indutiarum consensus, qui hodie quum 
scribimus nunciatur, fore ut brevi adducat spe¬ 
ramus. 

* 

* * 

Ex ultimo Oriente. 

Belli rumores ex ultimo quoque Oriente insonant. 
In Sinis enim dum conflictiones impendere dicuntur, 
ob concessiones a Russico gubernio in Mongolia 
habitas, cives inter se intestinis discordiis digla¬ 
diantur, gentibus australes magnae illius regionis 
oras incolentibus, rem publicam a septentrionali 
gubernio omnino separatam repetentibus. Quam¬ 
quam huius conaminis exitus ob longe superantes 
ac disciplina coercitas Yuan-Sci-Kai, universae ci¬ 
vitatis praesidis, copias non erit indubius, is tamen 
non sine sanguinis effusione fiet. 

>ggg-g-&-g-g-g-g-g-g^g-&-g-g-g--g-g-< 

PUBLICI PER ORBEM COETUS 

legibus ferendis 

In Anglia apud publicorum legatorum coetum 
disceptatio inita de novarum navium constructione; 
apud Senatum lex tum de Hiberniae libertate tum 
de separatione, quae dicitur, inter statum et ec¬ 
clesiam in Vallia rursus reiectae. 

In Batavia novum administrorum collegium 
constitutum, praeside Bos. 

Iu Gallia leges de militiae ordine atque vecti¬ 
galium renovando, post longam acremque dispu¬ 
tationem, tandem iuxta administrorum consilium 
ratae habitae. 

In Germania Heeringen dynastae, bellicae rei 
administro, Von Falkenhain, copiarum dux, suf¬ 
fectus. 

In Hungaria Beoethy, commerciorum praefecto 
a munere sponte recedenti, Harkany substitutus. 

In Italia Leonardi Cattolica, praetori navali, 
navalium rerum gubernationem dimittenti, Henricus 
Milio propraetor successit. 


PER ORBEM 

Die i mens. Iulii mcmxiii Italiae rex et regina 
ad Kiel et Stocolmam proficiscuntur, Germanorum 
Caesarem et Suetiorum regem visitaturi. 

— d. ii octoginta et tres annos natus Aquis 
Allobrogum moritur Victorius Henricus de Roche- 
fort Lugai, notissimus ille et acer sive in diariis 
sive in publico Gallorum coetu legibus ferendis 
disputator. 

Incendia dolo, uti creditur, facta ingentibusque 
cum damnis nunciantur Neo Eboraco, Vindobona 
et ex vico Stamboul Constantinopolitanae civitatis. 

— d. v Petropoli incendium aliud diversorium 
comburit cum hospitibus omnibus, qui centum ac 
quinquaginta fuisse dicuntur! 

— d. xii Chatenay Robinson ad oppidum prope 
Versailles, in quodam latericio, caldarium ex im¬ 
proviso disrumpitur magna circum tum rerum tum 
hominum ruina, quorum septem necantur, ac de¬ 
cem gravia vulnera patiuntur. 

— d. xiii Montisvidei in urbe vita fungitur 
Petrus Ramurez, iuris peritus in latina America 
valde celebratus. 

— d. xiv Berolini obit Gastonius De-la-Touche 
pictor, «novi Watteau» ex peritia sua cognomine 
ornatus. 

— d. xv Dresdae nosocomium flammarum late 
praeda fit, quum tamen aegrotos omnes in tutum 
prospere conferre licuerit. 

— d. xvi in Siculorum castro Termini sulfuris 
fodina incenditur ; cunicularii circiter triginta spi¬ 
ritu intercluso exstinguuntur. 

— d. xvm Leith in Anglia opifices ad sarcinas 
levandas ex condicto ab opere recedunt, tumul¬ 
tusque excitant, quos manu militari sedare oportet. 

— d. xx per Wurtembergensem regionem om¬ 
nem terrae motus fiunt non sine aedificiorum 
iactura. 

— d. xxiii Ubach, Hungariae in oppido, in 
carbonis quadam fodina, putei recens effossi ex 
improviso delabuntur, cunicularios quindecim in 
ruinis sepelientes. 


— d. xxv incendium, foeda tempestate furiente 
exortum, Posaldes, Hispanicum oppidum, omne 
solo aequat. 

— d. xxvii curruum series vapore actorum 
Copenaghen, ex Daniae urbe capite, Esbjerg recta 
petens, ad Bramminge stationem ferreis axibus exit 
atque subvertitur, viatoribus viginti mortem af¬ 
ferens. 

— d. xxviii ex Belgica atrae procellae nun¬ 
ciantur. 

— d. xxx Barcinone et per Catalauniam omnem 


textores, civili perturbationi studentes, seditio¬ 
sam ex officinis desertionem late comparare di¬ 
cuntur. 



AENIG M A T A 


i. 

Ut ferar excelsus chscendo e vertice s.immo, 

Unde ego conturbo murmur ab ore fluens. 

Me cupit aequoreum numen; causa inde refulget, 
Quae lato in regno det mihi saepe lares. 

Una cavernoso multum quae pectore turget, 
Horrendis lymphis comprimit atra sinum, 

Cui geminum circumdo latus; bino ordine cingo, 

Et stimulos addo, currat ut illa celer. 

Turba virum numerosa nimis sua corpora curvat; 
Flectentem video corpora saepe mihi. 

Deposito primum, capitis de vertice, crine, 

Artus inde suos aptius illa movet. 

Deservire mihi communi dicitur ore, 

Non leve plebeiae dedecus esse domus. 

Et tamen illucet veteri mihi sanguine nomen 
Conspicuum, quando condita Roma fuit. 

A. Epiro. 

II. (vulgo REBUS): 

\ ferimus 



Ex sociis, pui utriusque aenigmatis interpretatio¬ 
nem ad Doctorem IOSEPHUM FORN4RI. Commentarii 

moderatorem (Roma, na dei Governo Vecchio, 96) 

miserint intra menses duos, unus, sortitus, gratis 
opus accipiet, cui titulus : 

THOMAE VALLAURI 

HISTORIA CRITICA LITTERARUM LATINARUM 


Aenigmata an. XVI, n. V proposita his respondent: 

I) Fides; I) Fucus. 

Ea rite soluta miserunt: 

Petrus Tergestinus. — Raim. Silvan, Londino. — Iae. Costa, Duinio. 
— Lad. Thyssen, Dresda. — Hem. Forgeot, Nicaea ad Varum. — Clau¬ 
dius Lucensis. — Nic. Endrigi, Salisburgo. — P. Prado, Venetiis. — Ant 
Musia, Tarragona. — I. Ciolli, Papia. — F. Wawer, Marianopoli. — B 
Ferraris, Augusta Taurin. — Alb. Kain, Dublino .— Cavm. Zlinczky, Cra- 

AD ROAAA 

ACTIO DRAMATICA 

versibus plautinis composita et in tres actus distributa. 


I. Miles. 

Hanc cito chartulam puer disrumpito! 

Tuosque socios mone ex composito, 

I raptim puer, cave ue quis resciat. (1) 

SCSNA YI. 

Mutius. (Praecedit sacerdotes, qui velato capite et 
simul verba serentes inter se arcane, procedunt). 

Mutius. 

Vocare cunctos ad concilium placuit, 

Ut aptius rebus certius remedium 
Quaeramus una callidis sententiis. 

Fugit nec vos divis quae sit calamitas : 

Gravis diffunditur Christi perversitas, 

Italiae surgunt subito provinciae, 

Res omnis solvitur aerumnis publica, 

Et fortes aemuli currunt ad praelium. 

At imperator, (semper sit incolumis!) 

Vult profecturus auspicari auguriis, 

Queis cognoscat qui sit finis denique. 

I. Sacerdos. 

Dii spernuntur a Romanis undique, 

Eis sint victimae, dignae criminibus. 

Iuvat levare verbis et operibus 
Impios cultus victimis feralibus. 

II. Sacerdos. 

Iuvant quid victimae, quid sacrificia, 

Ii si vivunt peccant et impunius ? 

Erunt in primis extirpandi funditus 
Christiani! Perdendos esse existimo 
Yel gladio, aut fustibus, saevis tortoribus. 

III. Sacerdos. 

Quid hinc? Infundimus per vias sanguinem 
Prius quin perfidi contemnant numina... 

Suas polluerunt manus turpitudine... 

Potest quis vocibus comparare crimina, 

Queis se Christiani macularunt turpiter ? 

Suis adlecti Romani fallaciis, 

Sequuntur blanduli doctrinam sedulo, 

Et ipsa misit sic radices altius ! 

Velim... 

IV. Sacerdos. 

i Si mitius tractabis belluam 
Erit ferocior! 

(1) Eum in-carcerem, ducit et rediens suum iterum locum obtinet, 


III. Sacerdos. 

Mactanda potius! 

Mutius. 

Simul componi in Concilium placuit 
Vos, quos considero priores augures, 

Quorum consilio detur sententia. 

Nostis profectum Maxentium proxime 
Ad arma in Caesarem Britanniae progredi. 

Omnes (i adsurgentes ) 

Sit omen faustum proximae victoriae ! 

. Mutius. 

Suis exsultat in copiis merito, 

Timet tamen, rogat enixe augurium 
Deorum, magnis vocat sacrificiis. 

I. Sacerdos. 

Erunt multae diis obferendae victimae. 

II. Sacerdos. 

Habemus inclytos infantes nobiles... 

Mutius. 

Et Aniciorum puerum prae ceteris! 

II. Sacekdos. 

Diis nunc, socii, mactemus alacres. 

III. Sacerdos. 

Erit quid carius diis innocentia? 

I. Sacerdos {aci pueros). 

Huc ferte statim pueri vos vascula, 

Incensum, taedas et olivarum ramulos. 

(cui milites) 

Huc ferte victimam sacratam Numini! 

Indutam rite candidis et vestibus. 

Sit haec Octavius! Quae purior hostia ? 

SCENA VII. 

Octavius manucluctus a milite, velatus panno candido. 
Octavius. 

Quo me, scelesti, quo me vultis ducere? 

Mutius. 

Veni, puer, dic... Christianis ritibus 
Es initiatus? Quinimo Christianus est 
Pater, materque, tota Aniciorum domus? 

Aperte dic! 

, (Ad proximum numerum). - 

I. B. France;sia. 

DE LITTERIS ET BONIS ARTIBUS COMMENTARIUS 


Rerum 


Sociis monitum. 

De Seminariorum studiis notulae. 

In Virginem Nascentem 

De Heinio. Germaniae poeta. 

De Leone XIII P. JYt. Commentarius. 

De aulaeis, quae vulgo «arratia» nuncupantur. 

Quaestiones philologicae. Unde eadem vocabula cuin «in » composita, 
modo positivam, modo negativam significationem habeant ? 

Colloquia latina. Pecunia petitur; mutuo datur. 

Paroemiae sive Adagia. Sero sapiunt Cumani. — Quid, si caelum ruat ? 
— Suam ipsius umbram metuere. — Nimium tendendo, funis abrum¬ 
pitur. — Moino satisfacere. — Multa cadunt inter calicem supremaque 
labra. Flamma fumo est proxima. 


index: 

Ex Sacris Congregationibus Romanis sententiae novissimae 
selectae. Ex Congregatione de Religiosis. — Ex Congregatione 
Rituum. 

Diarium Vaticanum. Coram SSino. admissiones.— Pontificiae electiones. 

Annales. Pax inter Balkanicos populos composita. — Mexicanum cum 
Septentrionalis Amerieae civitatibus discrimen. — Sinarum civile 
bellum. 

Publici per orbem coetus legibus ierendis. 

Per orbem. 

Libri recens dono accepti. 

Aenigmata. 

Appendix: (Ad Romam). 



SOCIIS MONITUM 


Plures socii sunt, quemadmodum ex 
actis nostris apparet, qui nondum currentis 
anni subnotationis pretium solverunt; quin 
imo nonnulli, in quos cum pretio superioris 
anni in solidum sil quoque appellatio. 

His omnibus, qui commentarium dili¬ 
genter et continue missum retinuerunt , me¬ 
minimus, ipsis pecuniam quasi creditam a 
nobis esse, cuius restitutio debeatur; eoque 
magis quod haec VOX, non litterarum tan¬ 
tum, sed omnis humanitatis vindex , nullo 
emolumento fulciatur, nisi favore et collata 
stipe sociorum; quae si defecerint , et ipsam 
deficere oportebit. 


S. E. R. 



DE SEMINARIORUM STUDIIS 

NOTULAE 


Revertamur ad fontes! 

Anceps ac salebrosum iis iniungitur obire munus, 
quorum curae « in sortem Domini vocatos, » ad tantum 
ministerium et virtutis et doctrinae ornatu quam ple¬ 
nissime instruere commissum est ac demandatum. Pue¬ 
rulus enim intra sacra moenia detrusus, tenellam illam 
aetatulam ceteramque insequentem illo loco, illis in scho¬ 
lis, in illa umbratili politiorum litterarum divinarumque. 
disciplinarum palaestra aetatem agit, suosque mores ita 
componit, ut ex auditore, suo tempore, in praeceptorem 
vel animarum ducem suffectus, sedulam navet operam, 
ut illud quod a maioribus acceperat minoribus cum 
foenore reddat. Quo fit ut viri iam adulti animus non 
abalienatus ab illo sacro contubernio, ea semper erga 
Seminarium fide se gerat, constantia, pietate, quae li¬ 
berorum est in amantissimam parentem. 

Magnum equidem opus adulescentum fingere mores; 
sed longe maximum, sacerdotalem vitam effingere ! 

Fuit quoddam tempus felicissimis exorientis Ec¬ 
clesiae primordiis, fuit beatissimum tempus, quo illius 
fundatores et administri una simul cum vocatione, 
atque electione caelitus facta scientiam quoque sacro¬ 
sanctis mysteriis capessendis, peragendisque consenta¬ 
neam et opportunam acciperent divinitus atque auspi¬ 
carentur. Affluentissimo Spiritus Sancti illapsu perfusi, 
sub tanto caelesti magisterio ex indoctis protinus do¬ 
ctissimi, ex rudibus extemplo eruditissimi, atque ex 
discipulis statim orbis terrarum magistri ob repenti¬ 
nam illam omnigenae spiritualis scientiae infusionem 
et communicationem evadebant. Quibus etiam tam¬ 
quam pedissequa ancillabatur miraculorum virtus, ut 
pervicacia ingenia quae scientia apostolica non revin¬ 
ceret, portentorum monstra frangerent et edomarent. 

gibus requiritur ad diplomata capessenda. Fatendum 
equidem quod saepius hic unicus finis, terminus hic 
Unicus ! quo perspecto, patrum nostrorum finis supremus 
omnique laude cumulatus obliteratur, ac non difficulter 
aliquando risui vertitur. Concedo in nostris seminariis 
alumnos reperiri rerum physicarum, mathematicarum, 
naturalium, historicarum cultu ea doctrina pollentes 
qua maioribus nostris superiores evadant, sed in Sa¬ 
cerdote id non omnino laudabile puto. 

Quid enim haec scientia ad aeternitatem? quid ad 
animarum salutem ? Quid, nisi ad illam inflantem 
scientiam a qua nos Spiritus arcet? Non est hic Spi¬ 
ritus Dei; mundi spiritus est ac tenebrarum, spiritus 
procellae ac tempestatis, quo seminariorum aulae in¬ 
vasae, itineris tenebricosi aditum aperuerunt steri- 
lemque illam divinam vocationem effecerunt, qua Deus 
in alumnorum mentem intraverat ibique divinum taber¬ 
naculum instituerat. 

Prae oculis habendum est, seminaria non esse lai- 
corum collegia, (1) in quibus viri efformantur ad laicas 
professiones quamvis Christianae Reipublicae utiles; 
nec a nobis Christus quaeret quot medicos vel mathe 
maticos efformaverimus. 


Illud tamen in propatulo est atque exploratum, tui 
duobus veluti capitibus, pietatis scilicet et doctrinae,' 
veras et solidas ecclesiasticas dotes contineri; tum ad 
eas obtinendas, amplificandas conservandasque Semi¬ 
narii institutionem spectare. Id pro ea, qua insigniter 
praecellebant, sagacitate et accuratione, non sine divini 
Numinis ope, consilio et collustratione viderunt et pro¬ 
spexerunt Oecumenici Tridentini conventus proceres, 
qui inter tot immortalia beneficia Ecclesiae Christi tum 
maxime haereticorum insidiis et fraudibus periclitanti 
collata, hoc potissimum instituto armamentario et mu¬ 
nimento, eam perpetuo sartam, tectam, servandam 
curaverunt. Post tria siquidem et amplius lustra ab¬ 
soluta demum iam fuerat ea Synodus praeclarissima, 
haereses detectae et profligatae, Fidei dogmata sancita 
et roborata, morum regula ad rectam Canonum rationem 
praestituta et conformata, ut nihil desiderari posse 
amplius videretur. Atqui tamen piissimos illos, sapien- 
tissimosque Christianae Reipublicae Senatores, dum in 
patrias oras remearent, dictitare consuevisse accepimus: 
reliquis rebus omnibus praetermissis, se vel ex hoc 
uno capite solari, vel hac unica ratione suos labores 
satis compensatos iudicare, quod in illo concilio de¬ 
creta esset Seminariorum institutio. 

Revertamur ad fontes ! 


g 

«i 


Alexander Aurelt. 


At vero Ecclesiae aedificio iam satis constituto, Chri- 
stique religione longe lateque propagata, uti donum 
miraculorum impertiri infrequentius, ita quoque sa¬ 
pientiae infusae superni fontes lentius fluere, et ferme 
exarescere coeperunt, ut studio, labore, vigiliis ea 
deinceps scientia compararetur, quae antea nulla prae¬ 
meditatione, cura et molimine divinitus satis abunde 
et affluenter immittebatur. 

Multa sunt quae Ecclesia expetit a suis candidatis 
et administris; quorum nonnulla adeo necessaria, ut si 
eorum quidpiam desit, omnem aditum ad altiorem gra¬ 
dum interdicat penitus et intercludat; cumprimisque 
eo in numero recensetur vel probatae famae, vel prae- 
requisitae scientiae defectus, qui ex Canonum prae¬ 
scripto ineluctabile ad ecclesiasticos honores et munia 
obiecit semper impedimentum. Inscitis enim istis et 
imperitis statim occurrit gravissimum illud Malachiae 
decretum: « Quoniam repulisti scientiam, repellam te, 
ne sacerdotio fungaris mihi ». Ad hoc rigida et severa 
instituta sunt examina, in quibus nec favor, nec ami¬ 
citia, nec preces ausint dominari; alias peccaretur tur¬ 
piter adversus Apostoli monitum, quo cautum esse voluit 
consecratoribus, ne cito manus cuicumque imposuerint. 

Non est enim huius loci neque temporis definire, 
quanta debeat esse quaesitae scientiae supellex, appa¬ 
ratus, instructio. Aliquid vero attigisse prorsus vanum 
esse non puto. Rem enim eiusque fines declarare dif¬ 
ficile non est quum, pontificia auctoritate, sapientiae 
plenas doctissimi viri in lucem dederint leges de ra- 
, tione studiorum habenda. Sed potius id unum prae 
oculis minus habitum est, legislatoris dicam voluntatem, 
quae enixe orat atque obsecrat, ne latinae linguae 
studium, quod Romanae Ecclesiae decus est et gratia 
vivax, a reliquarum disciplinarum cultu quasi dumis 
et vepribus compressum, in dies conficiatur. 

In Pontificiis et Episcopalibus Seminariis, nostra 
memoria, nobilis ac princeps gloria fuit tirones la¬ 
tina graecaque lingua ita eruditos habere, ut cultores 
clarissimi nulli secundi inde haberentur. In proverbio 
est id quod clarissimus Momsenius dictitabat: « Nos ger- 
manici grammatice, italici seminariorum alumni latino 
scribunt». 

Sed hisce volventibus temporibus, nos ipsi quibus 
latinae et hellenicae linguae magisterium est deman¬ 
datum, nos ipsi, proh dolor ! confiteri cogimur, patrum 
nomen illud ac decus in eo esse ut confici possit. Causas 
nonnullas huius rei, viri docti in medium attulerunt; 
sed ratio princeps haec esse videtur, quod sensim sine 
sensu laicorum spiritus ac mens septa sacrumque se¬ 
minariorum vallum pervaserunt. Plerumque alumnorum 
ac parentum mens tota in eo est, ut licentiam vel ex 
Gymnasio vel ex Lyceo alumnus consequatur, non aliter 
ac si de futuris medicis, vel physicis, vel pharmaco¬ 
polis ageretur, non vero de sacris ministris in sortem 
Domini vocatis. Inde fit ut maximi conatus ac vires 
in illud intendant, quod ex gubernii scholasticis le¬ 


(1) Opportune in : Normo per l’ Ordinamenlo educativo e disciplinare 
dei Seminarii d’Italia ( pag. 42). «I Seminari, sieno gelosamente mante- 
« nuti nello spirito proprio, e rimangano esclusivamente destinati a pre 
« parare i giovani, non a civili carriere, nia ?iU’alta missione dei mini- 
« t tri di Cristo », 

IN VIRGINE/A NASCENTEM 


Io! vocata longis 

Mortalium usque votis 
Inivit alma lucem 
Hanc primulum Puella. 

Io! colores explicat 
Jlurora pulcra amabiles, 
Quae pulcriorem candido 
Solem afferet dium sinu. 


Sed matris in sinu suae 
Timenda vindex emicans 
Hiantis anguis asperos 
Morsus minasque contudit » . 

Haec tinniente voce 

Iterat canens iocosa, 

Pede plaudit et decentes 
Jlrgutulo choreas. 


Videtis in labellis 

Puellulae ut decorus 
Renideat levesque 
Pjsus serenet auras ? 


At tu, Puella, honoribus 
Cui fulget ortus aureis, 

Tot iure quamvis munera 
Tfeque inclitum exornet decus; 


Atque ut beatis insidens 
Festive ocellis torqueat 
Amor sagittas, intimo 
Quae corda tangant vulnere? 


Fastidias caveto 

Nostras, Puella, sedes 
Rerum Pater tibi uni 
Has maxime paravit. 


locetur ut venustas 

Per colla perque frontem, 
Per et rosas genarum, 
Perque aureos capillos? 


Serena per noctem faces 
Quae luna ducit igneas. 
Mollem soporem languidis 
Tuis ocellis offeret. 


Ergo alitum frequens cohors 
Circum supraque convolans 
Miratur, ardet, exsilit, 

Et mille lusus implicat. 


Croco rosisque picta 

Jiurora surget undis, 
Diem ut reducat almum 
Tuis, Puella, ocellis. 


Coniuncta utraque palma 
Hic adspicit Puellam: 
Hic osculum dat imo 
Pedi, sibique plaudit: 


Cunas at ille argenteis 
Fundit pudicas liliis : 

Hic flosculum pronus rapit 
Et laetus in caelum redit: 


Summum ad lacunar alter 
Supinus ora versus 
Mariae micante nomen 
Pulcre colorat auro. 


Tum lapsa summo ab aethere 
Sertis revincta candidis 
Et purior pura nive, 

Dia haec Voluptas concinit : 

« Hinc fletus omnis absit, 

Procul et dolor facessat: 

Stygii malas tyranni 
tffon sensit ista fraudes; 


Jit sol eoo ab aequore 
Dum fundit immensum iubar, 
Lustratque montium iuga 
Flexus et imos Vallium; 

c Ce frondei recessus 

Nemorum vocant, et aurae 
Lascivius iocantes. 

Et fontium susurri. 

Nam quidquid usquam amabile 
Sensus beare gestiat, 

Qestit tibi se conditum 
Et te beare discupit. 

Quod si scelesta fraudum 
<f,t criminum caterva 
Laxis ubique frenis 
Licentius vagatur; 

Per te sub imis sedibus 
Pelletur exspes, et diu 
Despecta virtus candidis 
Terras reviset moribus. 


H. N. 

DE HEINIO GERMANIAE POETA (1 


Nemo est — id ausirn affirmare — quin, vel litte¬ 
rarum germanicarum rudis, Heinium noscat, unum e 
poetis qui primo dimidio saeculi xix floruerunt; nemo 
est, ut mea fert sententia, quin eius in carminibus le¬ 
gendis, scilicet illis in quibus amoris sensus tanta ima¬ 
ginum varietate distinguitur, tanta colorum suavitate 
perfunditur, tot luminibus verborum exornatur, magna 
commotione affectus sit, atque una cum poeta laeti;ia 
sit elatus, animo succubuerit, cupiditate arserit, moe¬ 
rore se confecerit curis vigiliisque vexatus... Namque 
Heinius plane suus est in canendo describendoque quid¬ 
quid penitus sentiat, nullo artificio, nullo dicendi ap¬ 
paratu, omnibus lenociniis vel fucatis pigmentis sepo¬ 
sitis : eaque vera poesis est ac poetam immortalitati 
commendat, quae sinceros animi sensus referat pul- 
chrique quamdam speciem et formam persequens, non 
exquisito, non opimo et inflato, sed simplici, vero et, 
ut ita dicam, nativo stilo obumbret. Hinc fit ut per¬ 
rarus sit eorum numerus qui, poetarum nomine digni, 
et maximam ab omnibus laudem adipiscantur et quasi 
divino in solio ob artis suae excellentiam collocentur. 

Consules fiunt quotannis et novi proconsules: 

Solus aut rex aut poSta non quotannis nascitur. (2) 
Heinius autem is est auctor ut, mente perquam 
vegeta praeditus, et ingenii celeritate excellens, plura 
eaque luculentissima testimonia tum mentis agitationis, 
tum doctrinae insignis obtulerit. Acer in rebus inve¬ 
niendis, uti solitus dissimulatione, ad facetias acerbas 
proclivior, in sensibus animi motibusque effingendis 
facile princeps, modo se impetu efferebat, violentam 
amoris vim in lyricis canendo, modo molliore versu et 
delicatiore sollicitudines ex ipso amore manantes ef¬ 
fundebat, modo denique in satira stomachosius in omnes 
invehebatur, vel quibus praestare se maxime officiosum 
et gratiam referre debebat... Haec inconstantia muta¬ 
bilitasque mentis quae scriptorem si respicis, late patet, 
latior manifestiorque apparet in privato. Neque ego 
meminisse scio qui possit cum illo comparari ob hanc 
vicissitudinem ne dicam oscillum, amoris et odii, laudis 
et criminationis, candoris et dissimulantiae... in qua 
eius vita continebatur. Scilicet Heinii natura et indoles 
mixtum quiddam fuit ex variis elementis, unde diffi¬ 
cile est eum diiudicare. Quod si Seneca scribit : 

«Nullum magnum ingenium sine mixtura dementiae 
fuit», ecquis ire infitias audebit haec verba apte in 
Heinium quadrare ? Quid autem dicam de eius impigra 

(1) Egregius huius elucubrationis scriptor - (liceat nobis id animadver¬ 
tere) - dum in Henrico Heine miram variamque facultatem poeticam 
exaltat, quam et nos ultro agnoscin us, non satis forte ad fontem respexit, 
unde poesis illa amatoria erupit. Fons autem erat animus violentis cupi¬ 
ditatibus, iisque mature depravatis, misere agitatus. Quare fleri non potuit, 
quin poesis inde enata satis frequenter limum amoris inordinati atque 
erotici secum traheret; quem flores poetici,, veste quadam eleganti ol- 
ductum, eo pleniorem periculorum reddunt, pravarumque illecebrarum. 

Vox Urbis. 

(2) Florus. De qualitate vitae, Fragm. VIII. 


in scribendo industria? Qui, etsi libidinosus et intem¬ 
perans ac moribus dissolutis fuerit, etsi morbo lente 
tabesceret et oculorum infirmitate aegrotaret, numquam 
tamen a scribendo deterritus est, et ut sumptus in dies 
crescentes couipenstret et ut in litteris, quarum amore 
flagrabat, sese continuo exerceret. 

At omnibus ex scriptis eius, tum numeris adstrictis, 
tum oratione soluta, in quibus ingenium haud commune, 
mentis aciem, celeritatem, ardorem animi necesse est 
admireris, longe eminent amatoria carmina, opus af¬ 
fabre exaratum, in quo non loquitur poeta, non vates 
laureatus et numine sacro afflatus canit, sed ipsius cor 
se totum aperit, se totum effundit, eo canendi genere 
usum quod, imaginibus delicatulis intextum, venustate 
et concentu verborum pervasum, aureis colorihus pictum, 
ambrosios odores exhalans, quemque profanum fugit... 
0 prodigium potlsis! o singularis et sane admirabilis 
ingenii vis! Nam, etsi suavitate carminum capiamur, 
quorum etiam nonnulla memoriae committimus, et iocis 
et blandulis vocibus et mollitie numerorum allecti, vix 
possumus intellegere quonam miraculo artis et studii 
ac voluntatis — quum tot poetae, idem argumentum 
tractantes, viribus et spe destituti, recto itinere lapsi 
plerumque deflectant atque ad imum vergant — Hei¬ 
nius tam varie, tam venuste, tam eleganter, tam de¬ 
licate unam rem vel argumentum tractare potuerit, 
quum numquam eisdem verbis id reddiderit vel eam- 
dem cantilenam cecinerit, quum numquam in molestas 
putidulasque dictiones dilapsus sit. Dixeris, ob eius 
meritum amatoriam rem evolvi, innecti, sinuose pandi, 
magnis orbibus explicari, ut nexilis pallensque hedera 
« sequaci fronde robora complectitur », vel ut in arcum 
fornicis pampinei curvata vitis, desuper impendens, 

. . . racemiferis praetendit poma corymbis. 

Quid mirum si subtilius ab existimatoribus de arte 
heiniana quaeratur, si Heinii poemata in dies conver¬ 
tantur vel explicentur, si hodieque investigari velit qui 
privatus ipse fuerit, quanam indole, quibus moribus 
vixerit, ab ineunte adulescentia usque ad extremam 
vitam?... Omnes enim existimatores, alii alio genio usi,- 
si ita potest dici, evolvere et quasi enucleare eius ani¬ 
mum amant, et vitae institutum, et amores, et studia, 
et vitia, et libidinem arbitriumque et . . . omnes res 
et quasdam alias. 

En habes istiusmodi librum nuper editum, qui Hei¬ 
nium privatum praesertim attingit amplectiturque. (1) 
Expediam paucis, nullis ambagibus retentus : hoc libro 
tamquam optimo duce utemur, si penitus in naturam 
moresque poetae inspicere volemus. Namque auctor, 
huc illuc ipsius Heinii verbis usus, qui saepe sui men¬ 
tionem in. operibus facit, et prudens adhibens consi¬ 
lium in notitiis litterisque secernendis, maxime quod 

(1) Pierre Gauthiez. — Henri Heine. (cx officina Bloiul et O' 0 , Lute¬ 
tiae Parisiorum, mcmxiii. — Opus continetur sylloge quaednsoribituf': Lee 
grande derivaine dlrangerx', 

attinet ad illos qni de eius vita exposuerunt, a prima 
origine, scilicet quum Heinius natus est d. 13 mens. Dee. 
a. 1799 usque ad mortem quae incidit in annum 1856, 
narrationem prosequitur. Nihil enim silentio praeterit: 
itaque videmus quibus parentibus ortus, quaque in urbe, 
infantiae initia exegerit; quomodo iam inde ab adule¬ 
scentia sui ingenii celeritatis significationem dederit; 
qua fuerit animi inclinatione, qnibus sensibus et gen¬ 
tem suam et natale solum prosecutus sit, quibus denique 
signis portenderit sese facile principem in amatorio 
carmine pangendo evasurum... Namque is, simul atque 
in patrui domum acceptus est, vehementi sororis patrue¬ 
lis amore flagravit; qui ardor tantum eum medullitus 
pervasit ut, etsi puella alii viro nupserit, numquam 
amatae imago ex poetae animo excesserit. Tunc inde 
effluxere versus et poeta, sacro percitus oestro , se totum 
sensusque animi mollioris motusque patefecit: 

Hat clich die Liebe so ldeinlich gemacht, 

Die Liebe, sie hebt dicti ivieder. 

(Neue Gedichte). 

Quum enim Heinii amatoria carmina, sive per otium 
sive de industria lego, magna laetitia et libera quadam 
animi oblectatione perfundor ; illa colorum pulchritudo, 
illa imaginum venustas, in quibus velut nimbo circum 
fusa amatae imago exstat, ilia tamquam conspiratio 
consensusque et florum et avium et nemorum, ille de¬ 
nique lusciniae concentus, qui per omnia carmina per¬ 
sonat, ea sunt ornamenta ac deliciae, ut me magno¬ 
pere mulceant teneantque. Seligo autem ex libro Gau- 
thiezii, quem supra nominavi, nonnullas sententias Hei- 
nianam excellentiam in poesi amatoria confirmantes 
(iuvat vero id animadvertere, Heinium non'esse a vul¬ 
gari intellegentia remotum, quin immo illum simpliciter 
et secundum naturam scribere, idcirco eius poesim 
candidam esse, quippe quae ab ipsa natura res imagi¬ 
nesque derivet): «II ( Heine ) est le premier podte d’Al- 
lemagne » ; « Vetranger meme peut sentir, dans cette lan¬ 
gue incorruptible et magnifique, les dons de ce genie 
precis, profond, d’une forme parfaite et d’un goilt pres- 
que toujours sitr » ; — « or, ce recueil, (Buch der Lieder) 
e’est un chef-d’oeuvre... » •— il savait possdder cette 
magie supreme de la podsie vdritable: Vart de la con- 
centration » ; — « c’est le Livre des Chants, le Buch der 
Lieder, dternel honneur du lyrisme allemand » ; — 
«... c’etait un chef-d’oeuvre, pourtant, ce petit bouquin 
de trois-cent soixante douze pages. Le reproche qu’on lui 
faisait, d’etre trop voisin du lied populaire, c’est le 
principe meme de sa valeur et la cause de son dternitd...» ; 
«jamais on n’oubliera que ce podte fut le plus grand 
podte d’une des passions maitresses qui dternisent Vetre 
humain: l amour, le ddsespoir d’amour Quibus 

sententiis necesse est ut astipulemur; iure enim hodie, 
omnium iudicum consensu, affirmatur nihil dulcius, 
nihil elegantius, nihil omnibus numeris absolutius his 
carminibus inveniri posse, idcirco Heinium monumen¬ 
tum aere perennius exegisse. 


In capitibus quae sequuntur, Gauthiezius et vitae 
et studiorum et munerum Heinii cursum evolvit: tali 
modo poeta, qui vere variis casibus iactatus fuit quique, 
ubicumque est moratus, difficilis et, ut ita dicam, mo¬ 
rosi ingenii signa quam plurima reliquit (ecquem la¬ 
tent, ex. gr., omnia quae sibi imposuit ob suas impares 
nuptias?) penitus a nobis dignoscitur. 

Hoc unum doleo, quod auctor libri, cuius censuram 
facimus, potuerit scribere, multis de causis, scilicet vita 
publica et privata et natura et moribus animoque ipsius 
perspectis, Heinium miserum quemdam hominem fuisse! 
(un pauvre homme, dans tous les sens de ce mot, et rien 
que cela). Negare non possum quin ille inordinatam 
atque incompositam vitam degerit, et praesertim amoris 
odiique fuerit impotens; sed pernimium interest inter 
hoc et auctoris sententiam! 

Ceterum, Gauthiezius, in Heinii vita ad trutinam 
perpendenda, praeiudieata quadam opinione in Iudaeos 
atque Iudaismum, huc illuc inspersa, utitur duce: quae 
res efficit ut, etiamsi Heinium, poetam amatorium, ad¬ 
miratione celebret, in eum privatum severe acerbum se 
praestet. Nec silentio praetermittere possum, in indice 
conficiendo, eorum, qui plurimum ingenii sui atque ope¬ 
rae in heiniana stadia contulerint, vel Heinii vitam accu¬ 
rate narrantes, vel eius artis et poesis occulta et prope 
dixerim miracula patefacientes, Italos tantum illum ne¬ 
glegere et omittere potuisse! Atqui apud nos magno 
amore colitur Heinius; nec desunt optimae conversiones 
optimaeque et eruditissimae disputationes de eo, ex 
quibus primas memoratu dignas illas Bonardii non in- 
iuria esse censeo. 

Scribeb im Beneventi, knl. Iui. a. mcmxiii. 

M\rcus Galdi. 


DE LEONE XIII F. /A. 

COMMENTARIUS (1> 


Ad aegrotantium subsidium atque ad iuvenum utilita¬ 
tem aere conlato domum constituit alendisque atque do¬ 
cendis. Quibus omnibus non se modo, sed suam quoque 
substantiam devolverat. Ad haec, ut sui intelligerent 
quam magnum vectigal sit parsimonia, suo consilio, 
princeps fortasse in Italis, mensas commodiores cum 
usura condidit, ubi modicus quisque pecuniam fenori 
daret. Sciebat enim vir prudens, annonam nunquam 
ingravescere iis, qui sibi tempestive consulunt; idque 
suis altius persuaderi studebat. Si qua casu adsurgeret 
ex improviso necessitas, ei rara prudentia erat adiu- 
mento, et omnibus plagis remedium sagaciter ferebat. 
Ad omnia veluti cumulus accedit, quod, saeviente 
hieme, instituit vulgo le cucine economiche, ubi tunicatus 
popellus atque opifices parvo quidem pretio sibi atque 
familiae succosius pulmentum invenirent. 


(1) Cfr. num. sup. 

Sic omni cuique suorum necessitati levamini erat. 
Quamobrem omnes eum in oculis ferebant, et ipse Pe- 
rusium, ceteris posthabitis urbibus, deamabat. Quum 
Pius IX P. M. devexa iam aetate, Perusinorum Epi¬ 
scopum volens ad latera sua, ut saepius prudenti eius 
consilio uteretur; Camerlengum quem dicunt, elegit, ei 
tamen est permissum ut Perusii usque maneret. Qua 
in re, uti opinor, non modo dignitati serviebat, sed 
etiam tranquillitati, quum suspiciones quoque vitaret in¬ 
vidiae. Quo fiebat, ut eius observantia omnibus esset 
carior, qui eam officio, non timori neque spei tribui 
viderent. 

Sed quum primum vox allata est Perusium, defuncto 
Pio IX, ipsum renuntiatum esse Pontificem Maximum, 
omnes cives dolere, ingemiscere et maestos esse., ut in 
communi parentis luctu fieri solet; Romani vero, qui 
mentem novi Pontificis novissent, laetitia gestientes et 
gratulabundi precantur ut in augusta Sede diu placi- 
deque populo Christiano intersit. 

Quid dicam? Laetabor et ego, quod et per omne 
tempus quo Leo XIII ad rerum gubernacula sedit, ipse 
et Perusium unum atque idem sonabant: adeo erant 
mutua atque eximia honoris et voluntatis benevolentia 
devincti.! A c propterea et ego aptissima haec eius car¬ 
mina promam: 

Laetare, Etrusca civitas, 

Tanta refulgens gloria: 

Attolle centum gestiens 
Caput clecorum turribus. (2) 

X. — Leo XIII, Pontifex Maximus. 

Novus nimirum Pontifex Maximus, opimis iam spoliis 
onustus undique relatis, multis comitantibus Cardina¬ 
libus stipatus ad nos venit, nobis a Deo omnia fausta 
adprecaturus; ei obviam effusis una voce adclamandus: 

Adgredere o magnos, aderit iam tempus, honores! 

Quo die Ioachimus Peccius Pontifex est Maximus re¬ 
nuntiatus suffragiis Cardinalium, ipse sudore diffluens, 
pallore conspersus adparuit. Tunc Donnetus, Cardinalis 
idemque archiepiscopus Burdigalensium haec tacite 
auribus electi mussitavit: « Macte animo, iam non de 
Te hic agitur, sed de Ecclesia, imo de universo ter¬ 
rarum orbe ! » 

Sic semper res erit cum de Pontifice Maximo No¬ 
minis Christiani agitur. Non enim Ipsum fugiebat quam 
humanae fragilitati sit pondus formidandum Romani 
Pontificis auctoritas omnibus scilicet temporibus, sed 
maiorem in modum illis, quibus, animis infensis, ma¬ 
gnum in eius sacrum Principatum bellum exardesceret, 
et omnes fere populi a voluntate Pontificis dissentire 
viderentur. 

Quis in tot rerum difficultatibus amplius animum 
sustulit, quam Pius IX, qui paullo antea fato cesserat; 
quis tam invicta fortitudine hostium audaciam fregerat, 
quis demum tot insignes de ipsis triumphos retulerat? 

(2} Sic ipse Leo XIII in Hymno ad sanctum Herculanum, 


Haec secum Peccius mente volutans, trepidus omnino ad 
suprema rerum catholicarum gubernacula accedebat. 

Incredibile dictu, quo erat tunc orbis terrarum, ne¬ 
dum Roma, moerore adflictus, cum sanctissimus Pon¬ 
tifex, vita perfunctus, flebilis omnibus ad caelestes ad¬ 
volaverat. Omnes enim paullo antea praesentia sua, 
et quamquam iam infirmo corpore, vegeta tamen mente, 
hilarare solebat, qui ipso vivo minus res humanas 
sentiebant divinasque modo respicientes. Illo enim quis 
clarior ? Vix Pontifex Maximus renuntiatus, a motuum 
civilium oblivione, clementiae laude inclaruerat, et 
omnes circa populi, concordi plausu, eum restitutorem 
felicium saeculorum salutarunt. Quot postea labores, 
quotque angustias a nefariis passus est! Pietate insi¬ 
gnis Virginem matrem ab origine immaculatam, magno 
Patrum Cardinalium Episcoporumque numero stipatus 
Romae, cunctis esse credendam solemniter decrevit. 

Ut hostes Christianorum uno ictu contunderet er¬ 
rorumque tenebras discuteret, romano ausu, sapiens 
veritatis magister magnum Romae Concilium cogi 
iussit atque in ipso Petriano Templo ad aedes Vaticanas. 
Sic enim lumen veritatis recentioris pravitatis errores 
iis verbis perculit, quae liberrime ad extremos terra¬ 
rum fines aeternum duratura perrumperent. 

Novo anno exoriente octingentesimo octavo et se¬ 
ptuagesimo supra millesimum, parenti optimo, faustis 
ominibus et donis gratam suam voluntatem Italis cum 
omnibus bonis testantibus, per Urbem primum vox 
fertur incerta atque vaga, mox latissime percrebrescit 
Pontificem Maximum gravi morbo interceptum, magno 
in periculo versari, imo in eo esse ut animam exhalet. 

Tum omnes, vel incerti gravi moerore perculsi, ad 
Vaticanum adcurrere, anxius quaerere quo se habeat 
modo Pontifex, an sit ei periculum certum, an sit pro¬ 
xima mors. 

Cum tandem sub vesperum, septimo idus februarii 
eodemque anno, sanctissimis religionibus rite perfun¬ 
ctus, Pius IX diem obiit supremum, timor et moestitia 
irruit in Urbem. Nec vero iam remisso animo quisquam 
omnium fuit, qui ea nocte conquieverit. Tanta erat 
summa rerum exspectatio, quid Cardinalibus, quid Ro¬ 
mae, quid demum universo terrarum orbi accideret, 
qui quosque eventus exspectarent. 

Ioachimus Peccius iam non Cardinalis sed Pontifex 
Maximus, attonitus, confusus, haerens animo, nihil ( in 
praesentia respondendum putavit archiepiscopo Don- 
neto, qui eum submisse monebat, ut munus sibi divi: 
nitus demandatum laetus sumeret festinanterque exor¬ 
naret. Sed oculis ad caelum conversis, adstitit diu si¬ 
lens atque gravibus in illis rerum adiunctis immotus, 
quasi a Deo consilium postularet. 

Certus postea pro Ecclesia omne obiectare periculum, 
supremam Ecclesiae auctoritatem animis refectis in nu¬ 
mine caelesti adsumsit, atque in obsequium Leonis XII, 
cuius fortitudinem admodum adulescens adprobaverat, 
vocari iussit eius nomine, Leo XIII. Ut primum Romae 

nuncium pervagatum, omnium consensu festive accipitur, 
ac subito incredibili civium laetitia percrebrescit. Ei 
enim ob animi aequitatem, atque imprimis studiorum 
sapientiam et in litteris latinis elegantiam praecipuus 
lionos habitus est; quibus rebus omnibus, opera eius 
magni futura esse repetatur. Itaque nemini fuit illis prae¬ 
sertim temporibus dubium in eius potestate maximam 
gloriam vel eo nomine rem Christianam mereri posse. 

Et reapse etsi res erant adflictae, cum primum ta¬ 
men regnare coepisset, eo est animo munus adgressus, 
ut non quaerere videretur ubi ipse tuto viveret, sed 
unde praesidio posset esse commissae sibi Ecclesiae. 
Et primum quidem in ipsis laudibus, quas ex more 
ad Cardinales recitavit de Pio IX, ea fuit dignitate 
verborum sententiarumque elegantia atque altitudine, 
ut omnes spiritus recrearentur. Pleri que futurum quasi 
praesagientes, cum novus Pontifex referret quodam¬ 
modo defunctum, una voce dicebant, ut anirpum ei ad¬ 
derent: 

Tu longe sequere, et vestigia pronus adora! 

Iuvat ipsum magno ore sonantem alloquentem Patres 
Cardinales audire : 

« Virtutum suarum splendore - aiebat - hanc Aposto- 
licam sedem illustravit, et universam Ecclesiam amore 
atque admiratione sui complevit. Insignis Ille Catho¬ 
lici gregis Rector, qui pro veritate et iustitia invicto 
semper animo certavit, magnis laboribus in Christiana 
republica administranda fuit in exemplum perfunctus». 

Ipse peritissimus iuris humani eiusdemque divini 
et percomis omnibus est vel ab initio probatus. Omnes 
eum praedicant acceptam a maioribus gloriam multis 
augere virtutibus, disertum esse, impigrum ac multarum 
litterarum peritum, neque minus civitatis regendae. 

Sed propius rem adgrediamur. 

Ab amicitia Pontificis Maximi, sic tristia tunc tem¬ 
pora se ferebant, omnes fere respublicae defecerant, et 
ipsestatim, usu rerum sapientiaque praestans, ita effecit, 
ut in omnibus esset spes ut amissa cito possent recu¬ 
perari. Primum utile est arbitratus, hostes, ut ita dicam, 
insequentes supprimere. 

Gallia, post insignia vulnera in bello Borussico 
accepta, iterum valens, multa moliebatur, et amicitiam 
cum Pontifice Maximo vix retinebat. Populus enim ille 
in primis acer, suspicax, ob eamque rem, mobilis, 
adversarius, invidus, Oratorem Pontificis remisit, accu¬ 
satum propemodum proditionis. 

Hispania contra omnibus praestitit in obsequii mu¬ 
nere erga Pontificem obeundo; mox et Lusitania natio, 
praeeuntibus regibus. 

Belgae, ad quos antea fuerat Nuncius, ut aliquod 
erga Eum coram omnibus adstaret venerationis antiquae 
atque voluntatis testimonium, incredibili omnium or¬ 
dinum frequentia, Romam peregrinantur gratulabundi 
ac Pontifici omnia fausta ominantes. 

In signum pietatis non ultimus venit Franciscps 
Iosephus, Austriae imperator idemque Hungariae rex, 


ut ita rei Christianae laboranti volens adesset et pro¬ 
pitius. 

At minax instabat agmen Caesaris recentis Germa¬ 
nici, universum imminebat, opera potissimum Othonis 
Bismarcki, qui summam omnium rerum potestatem facile 
obtinebat. Hic unus multum impedivit, saepeque pacis 
consiliis obstitit. Acerrimo enim odio in catholicos ex¬ 
ardescens, elatior ob victorias quas proxime de Gallis 
retulerat, totus erat, ut subditos novi Germanorum im¬ 
perii ab obedientia Pontificis abalienaret. Immane tunc 
bellum animisque infensis in catholicos exorsum est. 
Acerbitatibus Parentis Christiani, praeter omnium ex¬ 
spectationem subvenit primum quaedam solida homi¬ 
num compago, cui datum est nomen, Italorum more, 
Centrum, a loco ubi plerique in publicis consiliis adsi- 
debant, pugnaces atque illius conatibus in fidem obsi¬ 
stentes ; et pari quoque felicitate in ea re ita se gerere 
coeperunt, ut maiores in dies appeterent res. Namque 
Bismarckus cum factiosior esset atque audacior, sic 
sibi indulsit, ut eius potissimum opera, in maximum 
odium Germanicis sociis Borussi pervenirent. Ipsius 
nutu omnia geri palam omnes praedicabant. Cuius de 
feritate et perfidia satis est referre in religiosos homines 
legem tulisse qua omnes ex imperio essent expellendi. 
Ad incitas iam iam res reductae videbantur, cum Deus 
virum excitavit, qui adhuc paene ignotus, mox ardenti 
religionis studio atque eloquentiae omnibus fit carus 
acceptusque. 

Hic enim superbissima Bismarcki imperia aspernatus, 
Ecclesiam libero ore cum veritate defendit, ab iniustis 
criminationibus vindicavit. Tunc aequales didicerunt, 
Germanorum pietatem erga Pontificem Maximum tam 
altis defixam esse radicibus, ut non paucorum vafritia, 
commodis suis unice inservientium, non impiorum voce, 
non imperatorum minis labefactari posset. Sub Windhor- 
sti ductu atque consilio complures oratores a populo 
delecti legibus ferendis atque annuis vectigalibus de¬ 
cernendis, veluti agmine facto, propositi tenaces, in¬ 
victam excelsi animi firmitatem retulerunt et commu¬ 
nem Christiani Nominis hostem contuderunt. Et ipse 
in exemplum maxime enituit, divinam Ecclesiae com¬ 
pagem, quae xix saeculorum consilio et virtute coaluit, 
convelli sine exitio convellentium non posse. 

Namque superbissimus ille administer, tot triumphis 
impotens, quibus tanta tamque subita virium accessione 
ad summam altitudinem brevi iam pervenisse videbatur, 
ad meliora ducitur, quod Deo sic disponente, ex im¬ 
proviso fortuna saevire, eiusque consiliis coepit obluctari. 
Bismarckus sic, quem ferreum adpellitare vulgo populi 
consueverant, et praedicabant supremam vel de re re¬ 
ligiosa auctoritatem regi suo fuisse erepturum, innu¬ 
meris difficultatibus circumventus, ut Hannibal a Sci¬ 
pione dicitur petiisse, ipse a Leone XIII solemniter 
itemque omnibus gentibus admirantibus demisse pa¬ 
cem postulavit. 

(Ad proximum numerum). Subalpinus. 

DE AULAEIS 

QUAE VULGO “ARRATIA,, NUNCUPANTUR 


De aulaeis nonnulla liodie scribere aggredior, non 
quae uti stragula in lectis, vel peripetasmata pro la¬ 
cunaribus aut in scaena maiores adhibebant; verum de 
rectagonis . iis, thesauro regio dignis, quae a media 
quam dicimus aetate, ad nostros usque dies, celeber¬ 
rimorum artificum tabulas aemulata sunt, atque arduo 
incognitoque prius filorum magisterio, differenti colorum 
specie ac varietate intextorum, terras, pontum, virorum 


iisque ex facto praestandum fuit colorem ipsum a pe¬ 
culiari quorumdam salium, quibus BiSvre torrens abun¬ 
dabat, saturationi deberi! 

Arratiorum fama, pretium et usus eo in Gallia crevit, 
ut Aloisio XIV rege, auctore Colbert administro, ci¬ 
vilis de re industria constituta fuerit, impensisque pu¬ 
blicis schola condita, quam, in rerum publicorum illa 
occidentis saeculi xvm summa perturbatione, Maratus 
primum, ac deinde Robespierre aboleverunt. SedNapoleo 
consul arratiorum arti avitum honorem reddidit: quem 
restitutum Gallorum imperium auxit, aulaea innumera 
aptis artificibus committens, imo, an. mdcccxlviii, anti¬ 
quam scholam’ restituens. 


Gobelinlanum aulaeum Amalecitarum pugnam referens. 


ac mulierum imagines, pugnas, fabulosos aut historicos 
eventus, atque etiam interiores Franco-Belgarum ae¬ 
dium partes, escariis vasibus ex cyprio aere lucentes, 
initio reddiderunt. Atrebate ex urbe primum huiusmodi 
aulaea confecta putantur, exque gallica ipsius urbis 
voce Arras, arazzi nomen vulgo coepisse, quorum ce¬ 
lebratissimi artifices ac magistri Gobelins fratres e- 
vasere. 

Non tamen primae « arratiorum » - (sit venia latino 
heic hodie conflato verbo) - peculiari officinae Lutetiae 
Parisiorum saec. xv inter vicum Mouffetard torren¬ 
temque Bifevre positae, fortuna arrisit; non enim eam 
Rabelais ille mordaci carmine tantum perstringebat, sed 
Panurgius calumniosam historiam in populo circa ipsam 
diffundebat, rubrum in aulaeis illis a nullo homine prius 
adhibitum neque facile imitabilem colorem maleficio 
tribuens. Itaque Gobelins artifices in ius. vocati sunt, 


Ex Flandria arratiorum 
artifices in Italiam quoque 
transmigrarunt: quae hu¬ 
iusmodi artis, non minus 
quam ceterarum, digna se¬ 
des facta est. Venetiis 
circa dimidium saeculi xv 
invecta arratia sunt a 
Ioanne Brugensi atque Va- 
, lentino Atrebatensi; dein¬ 
de Ioannis Rost ibidem in¬ 
venitur, tamquam de re 
« procurator Ecclesiae S. 
Marci ». Ferrariae, an. 
mcdxxxvi ducali aulae ad 
aulaea reficienda novoque 
stylo efformanda addicitur 
« Iocomus de Flandria de 
Angelo », et an. mcdxli 
« Magister Petrus de An- 
drea » ex Flandria et ipse. 
Florentiae Lavinius Giglius 
Brugensis primus, uti vide¬ 
tur, hanc artem excercuit, 
qui apud « Artium Priores » laudibus effertur tam¬ 
quam « vir utique probus et artifex excellentissimus 
in contexendis mirabilique artificio figurarum com¬ 
ponendis pannis thapetalibus ». Revera is comunalium 
aedium parietes per mille ac trecenta brachia quadrata 
operuit tam pulcra ratione tamque conspicuis figuris, 
ut iis «solum spiritus et vox deficere viderentur et 
vera corpora dici possent». 

Anno mdxlvi, auspice Cosimo I e Medicea gente, 
publicus aulaeorum discendorum ludus Florentia ipsa 
in civitate aperitur, eique praeficiuntur Ioannes ille 
Rost, qui Venetiis hucusque fuerat, et Nicolaus Kerber, 
hisce positis conditionibus, ut scilicet optimos artifices 
sibi adsciscerent; tamquam tirones admitterent iuvenes 
omnes ex Hetruria, qui artem percipere vellent, neve 
fas esset illos nisi probante Principe dimittere; ut de¬ 
nique toto animo ac studio operam suam, congruo tri- 

buto pretio, non solum in schola darent, sed ubicumque 
Principi placeret. Sic Mediceorum urbanae aedes et 
rura locupletata et ornata sunt splendidis illis pannis, 


Arratium primum ab Italis artificibus Florentiae contextum. 

ex aureis, bombycinis lanisque filis contextis, quos 
etiam nunc admiramur; atque Italici quoque clarissimi 
artifices habiti sunt Franciscus de Pescina, (a. mdxlix) 
Michael Sopelli, Bastianus Sconditi, Guaspar Papini 
Bartholomaei filius, Ioannes Pollastri, Ioannes ac Ste- 
phanus Termini, Bernardinus Masi, Matthaeus Benve- 
nuti, Nicolaus Bar- 
toli, Leonardus Ber- 
nini, Victorius De- 
mignotti, Ioannes 
Sagrestani. 

Ioannes 'Gasto- 
nius, Magnus Dux, 
ultimus arratiorum 
artis Moecenas, in 
Hetruria recensen¬ 
dus est; eo demor¬ 
tuo, Franciscus Lo- 
renensis, in imperii 
procurationem suffe¬ 
ctus, an. MDCCxxxvii, 
publicam arratiorum 
officinam clausit. 

Tusci artifices 
tunc huc illuc disces¬ 
serunt ; nonnulli se¬ 
dem Neapoli posuere, 
a Carolo III e Borbo- 
nica gente liberaliter 


excepti. Quamquam Ferdinandus I, qui ei successit, 
vere Neapolitanae arratiorum scholae conditor exstitit, 
sub eoque aulaea Cervantesii, hispanici poetae, he¬ 
rois gesta referentia fabricata sunt, quae tum per¬ 
fectione operis tum Gallicis inscriptionibus in ambiguo 
fuit, utrum Gobelinensi officinae potius tribuerentur. Sed 
Neapolitana schola et ipsa cessit an. mdccclix. 


Romanorum Pontificum erat hoc etiam decus Italiae 
servare. Iamque Leo PP. X Raphaeli Sanctio commisit 
ut historias ex Novo Testamento exque Apostolorum 
actis depromptas lineis describeret totidem arratiis red¬ 
dendas, quae reapse summa arte Atrebate confecerunt 
Van Orley atque Michael Coxie, et adhuc in Vaticano 
asservantur. In illam arratiorum viginti ac duorum 
seriem admiratione perculsus Franciscus Card. Bar- 
berini, Urbani VIII Pontificis nepos, utile, imo neces¬ 
sarium duxit officinam quae cum Atrebatensi, Pari- 
siensi ac Florentina certaret, Romae condere. Arces¬ 
situs inde in Urbem Florentia est, unde Barberiniana 
familia et ipsa repetebat originem, Iacobus de la Riviera, 
qui secum aliquot egregios peritosque discipulos duxit; 
splendidisque in aedibus Barberinianis Romae ad col¬ 
lem Quirinalem tunc arratiorum prima urbana fabrica 
collocata est, unde centum et ultra pretiosissima aulaea 
edita sunt, quae inter et Constantini Imperatoris cogno¬ 
mine Magni, et Urbani VIII Pontificis gesta referentia. 
Urbano VIII vita functo an. mdcxliv, non operis qua¬ 
litate atque artificio, sed numero, Barberiniana officina 
aliquantum defecit. Brevi tamen; nam ineunte saeculo 
xviti Clemens PP. XIII splendidiore loco atque cultu in 
magno illo apostolico hospitio S. Michaelis ad Ripam 


Barberinianae officinae aulaeum Constantini Magni navalem pugnam referens in Chersoneso Thracica pugnatam. 




















trans Tiberini eam posuit, eiquepraefeeitVictorram.de 
Mignh, tunc temporis arratiorum artificem celebratis¬ 
simum. Qui suecesserunt Pontifices eidem scholae sti¬ 
mulum omnes verbis ac re addiderunt; nec frustra : 
eius enim nomen per orbem universum ad nostros usque 
dies summis laudibus manavit. Quum denique, post 
an. mdccclxx, S. Michaelis hospitium una cum adne¬ 
xis artium scholis in Italici gubernii dicionem ces¬ 
serit, nova a Leone XIII Pontifice arratiorum fabrica 
in. ipsis Vaticanis aedibus constituta est, Petro Gentili 
eam etiam nunc moderante, arratiorum artis, quam a 
maioribus suis, in hospitio S. Michaelis magistris, ex¬ 
cepit, cultore et ipso probabili, illustratore et historico. 

Sic ipsa ars, Pontificum praesertim opera Italorum 
facta, nobilissimam gloriosamque saeculorum traditio¬ 
nem in Urbe servat, fovet, alit. 


Forpex. 



QUAESTIONES PH1L0L0G1CAE 


Unde eadem vocabula cum “in„ composita, modo 
positivam, modo negativam significationem ha¬ 
beant? 

Quaestio hodie proposita similis est eius, quam quon¬ 
dam de Graecorum a negativo et a intensivo tractavi¬ 
mus ; (1) atque res maxime mira est, quaestionem hanc 
graecarum vocum ope solvi posse et solvendam esse; 
quae duae voces sunt altera particula ne, sed non ea, 
quae pro ndi, (nae) usitatur; altera praepositio en; 
quarum prior cum vocabulis coniuncta significationem 
refrum, ut scimus, negat; posterior servat, aliqua ex 
parte eam nonnisi definiens. Quare illa latinae particulae 
negativae «ne» ; haec autem latinae praepositioni « in » 
respondet. 

En exempla composita cum ne negativo: nepios 
(ex ne et epo ) idem proprie est, quod latinum « infans » 
(pro nefans), compositum ex « in » negativo et « fans», 
quod inusitatum est participium verbi « fari », unde 
nepia tecna de pullis passerum (Hom. Ilias, II). Eius¬ 
dem generis exempla praebent etiam necer cies, (non 
lucrosus), neceros (non cornutus), necestos (insana¬ 
bilis)., etc. 

Composita cum praepositione en, ut latina cum prae¬ 
positione «in», innumerabilia Sunt, ut endidomi (in 
manus do), enclocsos (inclytus, celeber), enclrome, (in¬ 
cursus, impetus), eneimi (insum), etc. 

Quid igitur illis exemplis edocemur? Id, quod iam 
supra est notatum, Graecorum ne respondere particulae 
latinae negativae «in», en autem praepositioni «in». 

De praepositione en «in » res facile clarescit'; sed 
quo modo etiam ne negativum particulae latinae ne¬ 
gativae «in » respondet ? Qua ratione rem explanemus? 

(l) Cfr. mun. X, ann. mcmxi. 


At ratio clarissima est. Satis est vocabula latina nega¬ 
tiva cum « ne » composita respicere, ut « necessarius » 
(res necessaria ea est, quae non cessat ), « nemo » (ex 
ne-hemo-homo), «nefas» (unde iam nefandus, nefa¬ 
rius), «nefrens» (ex ne et frendo), quod de porcis 
usitari potest, «nequeo», «nescio», «nevis» aut «ne- 
vult» (pro non vis, non vult, ut apud Plautum); nonne 
iam perspicuum est latinam negationem « ne », ut, inter 
alias Gallorum «ne», Slavorum «ne» (nie), eandem 
esse, quam Graecorum ne? Eam autem negationem in 
vocem «in» saepe mutatam esse facile intellegitur, si 
animadvertimus exempla, ubi «ni» pro «ne» pro- 
nunciatur, ut «nisi» pro «ne-si», aut «nihilum» pro 
« ne-hilum » (ex ne pilum, ut Cic. Att. 5.20.G, ne pilum 
quidem). Quid enim hominibus obstabat, quominus 
euphoniae, aut alii rationi satisfacientes, litterarum 
metathesim adhiberent et pro ni pronunciarent « in », 
ut id in variis linguis et populis nobis occurrit? Iam 
Graeci aut cartistos, cartos, aut cratistos, cratos, pro- 
nunciabant; Polonorum plebs pro koldra dicit kordlct; 
pro wilk (lupum) vocat wlik ; quod etiam rectius et 
rationabilius est; nam radix graecae vocis lucos cum 
diga minate flucos est. 

Itaque etiam Latini pro ni, saepe pronuntiabant in; 
quod videmus in eiusmodi vocabulis, ut infandus (ex 
nifandus) pro recto ne fandus, quorum utrumque in 
usu est; integer pro niteger (neteger) ; ingratus (pro 
nigratus — negratus). 

Qua duplici natura vocis «in » cognita, iam facile 
intelligitur, quare vocabula cum «in» ut graeca cum 
a ( an-am ), composita modo positivam modo negativam 
significationem habeant, quod praeter alia sequentibus 
exemplis etiam evidentius probare liceat: inclaresco 
dico, si clarus fio, contra inclarus est non clarus ; in¬ 
clinis vocatur, qui se (re)clinat, aut qui se non clinat; 
inerrantes stellae sunt, quae non errant (Cic. N. D. 
2, 21, 54), contra, memoria imaginis oculis inerrat 
(- oberrat) ; inaequare est aequum facere (Caes. B. C. 
1, 27), inaequatus autem est non aequatus ( Tibul. 4, 
1, 43); infucatus est fuco obductus (Cic. De Or. vitia 
infucata), contra, verba infucata, idest non obducta 
fuco, sed vera audire (Arnob. 2, 47); infrenatus equus 
est equus cum freno aut equus sine freno ; insomnium 
est Graecorum enupnion aut ailpnia; cubile instratum 
dici potest, si non est stratum; equi autem instrati 
appellantur etiam clitellis ornati; illacrimare (pro in- 
lacrimare) caedibus parentum (Tacit.) est eas deflere; 
illacrimabilis autem pro nilacrimabilis est culacrutos, 
qui aut non excitat lacrimas (Horat., Od. 4, 9, 26), 
aut non fundit (Hor., Od. 2, 14, 6), illaqueatus dicitur 
et laqueatus et non laqueatus. 

Quibus exemplis iam prorsus quaestioni satisfactum 
arbitramur. 

Varsaviae Polonorum. 

Ios. Wabner. 

COLLOQUIA LATINA 


PAROEMIAE SIVE ADAGIA 


Pecunia petitur; mutuo datur. (:) 

Iuvenalis. — Vis a me magnam inire gratiam, 
Clemens, amicorum optime? 

Clemens. — Nihil libentius quam tibi gratifi¬ 
catus fuero, si quidem penes me res ipsa erit. 

I. — Malo nimis omine hodie cum vicinis non¬ 
nullis ludere volui: omnem amisi pecuniam. 

C. — Numquid crumenam tibi praecidit? 

I. — Lubet tibi ridere; mihi non item. 

C. — Quidni? 

I. — Exhausti sunt loculi perdendo. 

C. — Quo lusu certasti ? 

I. — Ut hpdie ego scopulum transfixerim. Ira¬ 
scor mihi quum recogito. Non secus deerravi ac 
si captus fuissem oculis. 

C. — Sed quid est in quo tibi commodare pos¬ 
sim ? 

I. — Da mihi mutuam libellam unam, plus 
minusve. 

C. — Non tantum nunc habeo praesentis pe¬ 
cuniae. 

I. — Quantum, quaeso ? 

C. —■ Nescio nisi crumenam inspexero. Ecce 
tibi centesima sexaginta. 

I. — Da mihi mutuo dimidium, nisi incommo¬ 
dum est. 

C. — Totum, si usus est, accipe. 

I. — Inurbanus sim si te prorsus pecunia spo¬ 
liavero. 

C. — Hodie non egebo: universam accipe. 

I. — Accipiam ergo; sed quod sine incomodo 
tuo fiat. 

C. — Ne verere. 

I. — Amo de te, ista tam prompta benignitate. 

• C. — Si quid aliud poscis, ne parcas. 

I. — Reddam tibi obolum, Deo volente, quum 
primum cras te videro. 

C. — Illam mitte sollicitudinem : nondum est 
opus mihi. 

I. — Nolo esse in alieno aere: ego vero red¬ 
dam, nec sine foenore. 

C. — Apage! Ego domum me confero. Vale. 

I. — Ego sodales revisam ut lusum repetam. 

C. — Faxit Deus, ut meliori auspicio iteres. 

I. — Alit ludentem spes victoriae; et ipsa dies 
quandoque parens, quandoque noverca est. Vale 
in crastinum. 

/ (l) ICx' dialogorum libro Antonii Van Torre passim retractavit I. F. 


veri 


Fides est fundamentum societatis humanae; perfidia 
eiusdem pestis. 

Plato, De. leg. v. 


Sero sapiunt Cumani. 

Id adagium refertur a Strabone (Geograph., 
XIII), putatque eos vulgo male audisse, tamquam 
stupidos atque insulsos, ob hanc causam, quod 
ducentis annis portus vectigalia hoc nomine exe¬ 
gerint, ut urbem aedificarent, quae dare tamen 
non desierunt, quum iam urbs esset exstructa. 
Adiicit et aliam fabulam: Cumanos, publica pecunia 
mutuo accepta, porticus construxisse; deinde, quum 
pecuniam eam ad praescriptum diem non reddi¬ 
dissent, a deambulatione fuisse prohibitos. Aliquanto 
post, quum ingens esset pluvia, creditores ludibrii 
causa praeconem misisse, qui publicaret edictum, 
uti Cumani porticus subirent. Atque ita voce prae¬ 
conis admonitos subiisse: inde natum adagium sero 
sapere Cumanos, qui nonnisi moniti senserint de¬ 
fugiendam esse pluviam. 

Notat et Stephanus Cumam atque Lesbum male 
vulgo audisse stupiditatis nomine. Proverbium au¬ 
tem non sentit de Cuma Italiae, sed Aeolidis, quae 
eadem dicta fuiss t Amazonium et Phriconitis, aut 
- ut Herodotus (lib. I) - Phriconis. 

Simillimum illi: « Sero sapiunt Phryges» ; nihil 
enim vetat quominus et in illos dicatur, qui non¬ 
nisi suo malo docti parent recte monentibus. 

Quid, si caelum ruat? 

Ironia proverbialis in eos, qui tutissimis etiam 
in rebus ridicule timent. Hoc unde manari t, Ari¬ 
stoteles indicat in Physic. lib. V scribens priscis 
illis et rudibus mortalibus persuasum fuisse, cae : 
lum hoc, quod videbant imminere, Atlanticis hu¬ 
meris sustineri; quod si ille subduxisset, fore ut 
sublimi in terram decideret. Idque non solum poe¬ 
tarum figmentis fuisse proditum, verum etiam a 
physicis nonnullis affirmatum. 

Plutarchus in libello de facie quae apparet in 
orbe lunae, citat Phenacem quendam, qui metuerit 
ne luna decideret in terram, quique commiseratus 
sit vicem eorum, qui lunae forent subiecti, cuius- 
modi sunt Aethiopes ac Taprobani, si tantum pondus 
in eos rueret; idem veritus de terra caeloque, 
nisi columnis Atlanticis fulcirentur. 

Theognis haec de re habet, quae latine sonant: 

Deinde meo vastus capiti illabatur Olympus 
Ferreus, antiqui quod metuere viri. 

Ac Terentius in Eautontimorumenos: « Quid 
si redeo ad illos, qui aiunt: Quid si nunc caelum 
ruat ? » 

Allusit huc denique Horatius in Odis: 

Si fractus illabatur orbis , 

Impavidum ferient ruinae . 

















Suam ipsius umbram metuere. 

Suam ipsius umbram metuere dicuntur, qui 
pueriliter trepidant, ubi nihil omnino sit periculi. 
Translatum vel ab iis, qui, forte conspecta corporis 
sui umbra, subito expavescunt; vel a melancho¬ 
licis quibusdam, qui, auctore Aristotele, propter 
oculorum imbecillos spiritus, in aere proximo ve- 
luti suam quamdam imaginem contemplantes, ar¬ 
bitrantur sese suos videre manes. Socrates in Phae¬ 
done Platonis: «Tu vero tuam, quemadmodum 
dici solet, metuens umbram, id est tibi ipsi diffi¬ 
sus». — Quintus ad Ciceronem de consulatu pe¬ 
tendo: «Alter vero, quo, dii boni, splendore est? 
Primum nobilitate eadem, qua Catilina. Num ma¬ 
iore? Non, sed virtute. Quamobrem, qui manium 
umbram suam metuit, hunc negliges quidem». (1) 

Nimium tendendo, funis abrumpitur. 

Ex Graecis inductum proverbium in eos dici 
solet, qui dum extrema experiuntur, alienant a se 
eos quibuscum agunt, et universae rei iacl uram 
faciunt, dum plus satis attenti sunt ad lucrum, Sed 
generaliter trahi poterit ad quemlibet conatum 
immodicum et ob id in malum aliquem erumpentem. 
Nec abhorret Mimus ille Publianus: 

Furor fit, laesa saepius patientia. 

Atque alter huic consimilis eiusdem creditur, 
etiam si Senecae nomine feratur : «Bonus animus 
laesus gravius multo irascitur». 

Momo satisfacere. 

Hesiodus in Theogonia Momi cuiusdam memi¬ 
nit, quem aitNocte matre, Somno patre progenitum. 
Huic deo mos est ipsum quidem nihil operis edere, 
sed aliorum deorum opera curiosis oculis contem¬ 
plari, et si quid est omissum aut perperam factum, 
id summa cum libertate carpere. Atque Momos 
graece reprehensionem sonat. 

Aristoteles autem (De pari. animal., lib. III) 
Momum inducit naturam incusantem, quod bobus 
cornua in capite ac non in armis potius addiderit, 
videlicet quo vehementius possint ferire. 

Momi etiam Lucianus cum aliis compluribus 
locis meminit tum in Dialogo.de haeres., huius- 
modi quamdam de eo fabulam referens : Minervam, 
-Neptunum et Vulcanum de principatu artificii inter 
se contendisse ; et, ut quisque artis suae precipuum 
aliquod specimen ederet, Neptunum taurum quem¬ 
dam finxisse, Minervam domum excogitasse, Vul¬ 
canum hominem composuisse. Momus delectus ar¬ 
biter certaminis et artis expensor. Ille, inspecto 
uniuscuiusque opere, praeter alia, quae in reli¬ 
quorum operibus reprehendit, illud potissimum in 

(1) Hic vero locus non uno modo in codicibus invenitur. 


hominis opificio notavit, quod artifex non in pectore 
fenestras aut ostiola quaedam addidisset, quo per¬ 
spici posset, quid in corde lateret, quod illi spe- 
cuosum alioqui, multisque recessibus sinuosum fin¬ 
xisset. 

Hic igitur Momus varias adagiorum formas 
suppeditavit. Vel quum Plato (De rep., VI) scribit, 
philosophiae studium esse huiusmodi, ut ne a Momo 
quidem possit reprehendi; vel quum Cicero scribit 
ad Atticum (Lib. V): «Quod me maxime hortaris, 
et quod pluris est, quam omnia in quo laboras, ut 
etiam Ligumio Momo satisfaciam, moriar, si quid¬ 
quam fieri poterit elegantius». 

Ergo proverbii speciem habebunt omnes id genus 
formulae: Haud dubitem tecum vel Momo iudice 
decertare. — Inculpatior est eius viri vita, quam 
ut vel Momus ipse possit carpere. — Hanc faciem 
ne Momus quidem possit reprehendere. — Nec 
Momum iudicem recusarim; etc. 

Multa cadunt inter calicem supremaque labra. 

Sulpicius Apollinaris grammaticus apud Aulum 
Gellium (Noct. Alt., lib. xm, 17) duo quaedam 
adagia notat, alterum Graecum, alterum Latinum; 
quorum eadem sit sententia: « Multa inter calicem 
et suprema labra cadunt». Qua monemur, nihil tam 
certum sperari, nec quidquam tam esse vicinum, 
quod non repentinus aliquis casus queat interver¬ 
tere; adeoque non esse tutum venturis fidere, ut 
vix etiam illa sint certa, quae manibus tenemus. 

Originem adagii quidem ad huiusmodi fabulam 
referunt. Ancaeus, Neptuni et Astypaleae Phoeni 
cis filius, quum vitem sereret, graviterque mini¬ 
stris instaret urgeretque, quidam, operis taedio 
commotus in herum, negavit futurum ut ex ea 
vite herus unquam vinum gustaret. Post, ubi vitis 
provenisset feliciter, atque uvae maturuissent, he¬ 
rus exsultans ac gestiens, servum eumdem accersit, 
atque, ut sibi vinum infundat, praecipit. Deinde 
iam calicem admoturus ori, servo quae dixisset re¬ 
degit in memoriam, quasi vanam exprobrans di¬ 
vinationem. At ille sententiam hanc hero respon¬ 
dit, inter calicem ac summa labia multa posse in¬ 
tervenire. Servili sententiae favit eventus. Nam 
inter loquendum, priusquam ille vinum hauriret, 
alter quidam minister ingressus nunciat vinetum 
ab apro quopiam immani vastari. Quibus auditis, 
Ancaeus, deposito poculo, protinus in aprum fer¬ 
tur, a quo inter venandum percussus, interiit. 

Interpres adagii citat Aristotelem auctorem, quum 
tamen de Ancaei nihil fabula meminerit; Lyco¬ 
phron alio detorsit, nempe ad Agapenorem patrem, 
et Ancaeum, Actoris et Eurythemistidis filium, et 
ad aprum Calydonium. Dionysius apud Zenodotum 
mavult paroemiam ad Antinoum referre, de quo 
Homerus in Odyss. xxn. Is Antinous erat unus 

ex procis, cui, poculum tenenti iamque bibere 
paranti, Ulysses ingulum telo transfixit. Atque ita, 
manibus elapso poculo, concidit, atque interiit. 

Flamma fumo est proxima. 

Exstat apud Plautum in Curculione adagium, 
id commonens, mature fugiendum esse periculum; 
quique malum evitare cupiat, ei vitandam prius 
occasionem. Ut qui corrumpi nolit, ab improborum 
abstineat consuetudine. Nam et illud protinus addit 
poeta: «Fumo comburi nihil potest; flamma po¬ 
test». Fumus enim indicium est flammae mox 
erupturae. 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione de Religiosis. 

De manuscriptis Religiosorum. 

Religiosi tum votorum solemnium, tum votorum 
simplicium, qui aliquod manuscriptum durantibus votis 
exaraverunt, eiusdem dominium non habent, ita ut il¬ 
lud donare aut quocumque titulo alienare valeant. 

. (Ex decr. d. xm mens. Iulii mcmxiii). 

Ex Congregatione Rituum. 

l ecretum de precibus in fine Missae recitandis. 

A nonnullis locorum Emis. Ordinariis, Sacr. Rit. 
Congregationi sequens quaestio, pro opportuna solutione, 
proposita fuit; nimirum: «An, attentis S. R. C. de¬ 
cretis n. 3697, Ordinis Min. Capu citiorum, 7 Decembr. 
1888, ad III, de Missa Conventuali sine cantu; et 
n. 4271, Baionen., 8 Iunii 1911 ad II, de Missa votiva 
lecta S. Cordis Iesu prima feria VI cuiusvis mensis, 
etiam aliqua similis Missa lecta, ex gr.-occasione primae 
communionis generalis, sacrae confirmationis vel ordi¬ 
nationis aut pro sponsis, haberi possit uti solemnis; 
eiquc applicari valeant praefata decreta quoad preces 
in fine Missae, a Summo Pontifice praescriptas, omit¬ 
tendas?» Et Sacr. Rit. Congregatio, audito Commis¬ 
sionis liturgicae suffragio, omnibus accurate perpensis, 
ita rescribendum censuit: « Affirmative , si Missa cum 
aliqua solemnitate celebretur, vel Missam, quin cele¬ 
brans ab altari recedat, immediate ac rite subsequatur 
aliqua sacra functio seu pium exercitium». 

(D. xx mens. Iunii mcmxui). 



DIARIUM VATICANUM 


(Mense Augusto momxiii). 

Coram SSmo. admissiones. 

Praeter Purpuratos Patres, Urbanos Antistites aliosqne 
viros, qui sui quisque muneris gratia Pontificem de more 
adiverunt; SS. D. N, per mensem Augustum eora n se ad¬ 
misit peregrinorum agmina ex Dalmatia, ex Uetruria, ex 
Sardinia ex que Cenedensi dioecesi. 


Pontificiae electiones. 

Provisio Ecclesiarum. — Per S. Congregationis Consi- 
storialis decreta ecclesiis proprio pastore, viduatis, provi¬ 
sum est prouti sequitur : Titulari ecclesiae Castabaldensi 
praefectus est sac. Marcus Zapata, archidiaconus catedr. 
eccl. S. Ioannis de Cuyo, auxiliaris constitutus revmi. d. 
Iosephi Americi Orzali, episc. S. Ioannis de Cuyo; cathe- 
drali ecclesiae Casertanae revmus. d. Marius Palladino, 
hactenus episc. Isclanus; cathedr. eccl. S. Severini revmus. 
d. Adam Borghini, hactenus episc. tit. Carpasiensis; cath. 
eccl. Adriensi sac. Anselmus Rizzi, dioecesis Mantuanae, 
ibidem parochus loci vulgo Ostiglia; tit. eccl. episc. Ge- 
rasensi sac. Carolus Iosephus Eugenius Ruch, vicarius ge¬ 
neralis Nanceyensis, Coadiutor constitutus cum iure futurae 
successionis revmi. dni. Caroli Francisei Turinaz, episcopi 
Nanceyensis; cnthedralib.vs ecclesiis Parentinae et Solensi 
sa\ Tryphon Pederzolli, parochus eccl. S. Antonii thau- 
maturgi in civitate Tergestina; cathedr. eccl. Peterborou- 
ghensi sac. Michael Iosephus 0’ Brien, parochus ecclesiae 
SSmi. Cordis in urbe Peterboroughensi; cathedr. eccl. Flo- 
rianopolitanae sac. Ioannes Borges Quintao, Congregationis 
Missionis et rector santuarii Curitybensis de Parana; ca¬ 
thedr. eccl Hajdudoroghensi graeci ritus sac. Stephanus 
Miklosy, parochus loci vulgo Satoraljanjhely; tit. eccl. 
episc. Castoriensi sac. Franciscus Gossmann, canonicus 
cathed . eccl. Vaciensis, Auxiliaris constitutus rmi. dni. Ca¬ 
roli Emmanuelis Csaky, episc. Vaciensis. 

Brevi autem Apostolico nominati sunt: Episcopus titul. 
eccl. Adrahensis.et Vicarius Apostolicus novi Vieariatus de 
Urubamba et Matre Dei, r. p. Raymundus Zubieta, Ordinis 
Praedicatorum; Vicarii Apostolici Cameronensis Coadiutor 
cum iure futurae successionis rev. dnus. Franciscus Henne- 
mann, Societatis Missionum. 

— Rmo. dno. Carolo Froncisco Turinaz, amplioris ho¬ 
noris c uisa, conlatus et additus personaliter est a SSmo. 
archiepiscopalis titulus Antiochiae de Pisidia, retentis si¬ 
mul Nanceyensi ab eo sede, atque ecclesiae Tulleusis titulo.- 

— Emus. P. D. Benedictus Lorenzelli inter PP. Cardi¬ 
nales Sacr. Rituum Congregationis coojtatur. 

— Rmi. dni. Stephanus Iulius. Gazaniol, episc. tit. Mo- 
drensis, et Iacobus Stammler, episc. Basileien. et Luganen. 
inter episcopos Pontificio solo adstantes adleguntur. 

— Rr. pp. Stanislaus Federici S. I. et Placidus Lugauo, 
ex Ordine S. Benedicti Congnis. Olivetanae, inter Patres 
Consultores S. Congregationis Studiorum adnumerantur. 



ANNALES 


Pax inter BilkaMcos populos composita. 

Indutias, quas in superiore numero enuneiavi- 
mus inter Balkanicos bellantes populos Initas, le¬ 
gatorum ex iis Buearestinus conventus sequutus 
est, unde pax, fausto auspicio, brevi genita. Huius 
novi foederis vi, Cavalia urbs eiusque territorium 
Graeciae attributa sunt; Strumitza Bulgariae, Var- 
dar denique fluminis dextera ora omnis Serbiae 
addicta est. Neminem fugit, Bulgariam non solum 
ab arrogantia lute usque habita, verum etiam a 
postulationibus, quae non omnino iniustae vide¬ 
bantur, faeile recessisse; quod ita absonum appa¬ 
ruit, ut huiusmodi ratio non aliunde explicati posset, 

nisi in spe exterarum nationum interventus, ad 
pacis foedus hic illic retractandum. 

Re quidem vera Austria primum, ac deinde 
Russia, eius excussionem, antequam definitive ipsum 
comprobaretur, postularunt: obstiterunt Germania 
et Gallia, dum Angliae atque Italiae haud difficile 
est damna opportune colligere,- quae inde forent 
oritura, atque suadere ne quieta, tanto labore parta, 
nunc illico saltem moverentur. Quum igitur Guliel- 
mus, Germanorum Caesar, litteris suis ad Carolum, 
Rumenorum regem, missis aperte declaravit, se 
ob pacis rationes definitive conciliatas ipsi gra¬ 
tulari, quasi gravi pondere levati, remissi omnium 
animi sunt atque refecti. 

Interim Londinensis etiam Europaeorum lega¬ 
torum coetus munus suum prosequutus est de Bal- 
kanicarum rerum, post recens bellum, nova con¬ 
stitutione. In postremis hisce quae habitae sunt 
sessionibus Albaniae fines ad meridiem positi, deque 
insulis duodecim quae, uti patet, in Italorum ma¬ 
nibus sunt, Gallia quamquam repugnante, est re¬ 
cognitum, disceptari non licere, priusquam Lau- 
sannensibns pactionibus, quae Tureas inter atque 
Italos vigent, fuerit omnino satisfactum. 

Restat Adrianopolis urbis possessio, quam Bul- 
gari iure belli et initi foederis sibi repetunt; Tureae 
autem vindicant suam. 

Heic etiam videtur res posse componi sine ul¬ 
teriori sanguinis effusione, sed mutuo consensu 
bonaque partium voluntate: quod quidem ex animo 
ominamur. 

* * 

Mexicanum cum Septentrionalis Americae civi¬ 
tatibus discrimen. 

Mexicanam civitatem intestinis discordiis acriter 
iamdiu vexari nemo ignorat. Huiusmodi rerum 
status tam longo tempore produbtus Septentrionalis 
Americae civitates iure commovit, quibus tot ne¬ 
gotia cum vicino populo sunt; apud quem immo 
tot cives sui domicilium posuerunt. Itaque Wilson 
praeses, Lind legatum ad Mexicanum gubernium 
misit tamquam pacis suasorem; quae quidem non 
facile componi poterit, nisi Huerta imperator a 
procuratione reipublicae discesserit, liberum po¬ 
pulum in comitiis relinquens novum virum ad illud 
officium deligendi. Sed Huerta huiusmodi sollici¬ 
tationes despicere videtur, ita ut Washingtoniensi 
coetui Wilson litteras dederit de acris rationibus 
fortasse in Mexicum a Nordica America adhibendis 
ad necessariam quietem restituendam. Quid inde ? 
Eventus indicabunt. 

* 

* * 

Sinarum civile bellum. 

Sinensium, inferiorem civitatis partem incolen¬ 
tium, rebellio nondum remittitur, habita a factiosis 
aliqua de gubernii copiis victoria, quae eo usque 


.eorum arrogantiam incendit, ut Germanicam bel¬ 
licam quamdam navem aggredi quoque ausi sint; 
quod quidem eorum sortem in peius vertet. 


Ceterum omnes adhuc credunt, eam esse Yuan- 
Sci-Kai praesidis . vim atque virtutem, ut rebellium 
conatus is demum sit ad nihilum redacturus. 



PUBLICI PER ORBEM COETUS 

legibus ferendis 


I 11 Anglia apud Senatum de navalium rerum 
statu disceptatum. 

In Batavia novum administrorum collegium suf¬ 
fectum, praeside Cord van der Linde. 

In Belgica scholasticae reformationes in disce¬ 
ptationem ante ferias adduci non potuerunt. 

In Gallia apud Senatum leges militares ac de 
reditibus publicis ratae habitae. 



PER ORBEM 


Die m mens. Augusti mcmxiii Neoportus ex 
urbe nunciant sexaginta et tres annos natum 
vita functum esse Ioannum Milne, sysmologiae 
magistrum praeclarum, quam in Iaponia primum, 
deinde in Oxoniensi athenaeo summa cum laude 
professus est. Ipse sysmographicam chartam totius 
orbis descripsit, in quo opere decem annos adla- 
boravit. 

— d. iv Mediolani opifices omnes ex 'condicto 
ab operibus suis recedunt, tumultusque excitant, 
quos manu militari cohibere oportet. 

— d. v antiquitatis magister Loat regiae disci¬ 
plinarum societati Londinensi refert, Abydi coeme¬ 
terium avium, Ibis praesertim, a se repertum esse. 

— d. vi Peruvianae urbes Caravai et Guisasha 
ingenti terrae motu solo prope aequantur. 

— d. xi Catalauniensis operariorum a laboribus 
desertio, sub finem superioris mensis inita, tandem 
remittitur. 

— d. xii Neoeboracensis civitas ventorum im¬ 
mani vortice affligitur, gravi tum rerum tum ho¬ 
minum i actura. 

— d. xin septuagesimum vitae annum agens 
Passugg in oppido ad Coiram repentino fato cor¬ 
ripitur Augustus Bebel, socialistarum factionis per 
orbem universum facile princeps. 

— d. xv Centumcellis monumentum dicatur 
Alberto Guglielmotti, Sacerdoti ex Ordine Praedi¬ 
catorum, historico navalium rerum apud Italos 
summo. 

— d. xvn Divoduri (vulgo Metz) in urbe sexa¬ 
gesimus catholicorum Germanorum conventus sol¬ 
lemni ritu inchoatur. 

— d. xviii Franciscus Iosephus, Austrorum Im- 

perator Himgarorumque rex, quartum supra octo¬ 
gesimum aetatis annum feliciter explet. 

— d. xix Macao ex portu Hong-hong usque, 
turbo (vulgo typhon ) ingentissima damna apportat. 

Tacubaya, in vico ad Mexico urbem, currus 
electrica virtute actus, dynamite ignita pulvere 
onustus, incenditur, centum et ultra hominum cor¬ 
pora misere lanians. 

— d. xx ad thermarum stationem Sancti Ger- 
vasii supremum diem obit Aemilius Olli vier, Na- 
poleonis III, (lallorum quondam imperatoris, ad¬ 
minister, sub quo infelicissimum contra Germanos 
bellum an. mdccclxx peractum est. Natus erat 
Massiliae d. n mens. Iunii mdcccxxv, fuitque etiam 
vir multarum litterarum. 

— d. xxi Saccorgiane in litore ad Polam ur¬ 
bem, dum tormentorum bellicorum experimenta 
fiunt, ex improvisa machinae cuiusdam fractura 
pyrogranaeque inde incensione, milites tres ne¬ 
cantur, atque Lanjus Wellemburg, Comes, pro 
praetor navalis gravi vulnere afficitur, cuius causa 
et ipse insequenti die mortem occumbit. 

— d. xxii officinae plures in urbe Jersey ad 
Neoeboracum, flammis, ventorum vi diffusis, ma¬ 
ximis cum damnis vorantur. 

— d. xxvii Catalauniensi in oppido S. Antonii 
nitratae pulveris ingens receptaculum fulmine in¬ 
cenditur. Pagi proximi Tremp, Salas ac Talaran 
graviter inde pessumdantur. 

t— d. xxviii coram Batavorum regina, prae¬ 
sentibus universi orbis legatis, «pacisaedes» Hagae 
ad urbem sollemni pompa aperiuntur. 

— d. xxx atrae procellae in Iaponia furiunt, 
quibus pontes innumeri destruuntur, Tokioque ipsa 
in urbe multa aedium millia aquis inundantur. 

— d. xxxi tempestates quoque violentae ex 
Gallia omni nunciantur. 

LIBRI RECENS DONO ACCEPTI 

Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis ( Iterum eorum, sibi cu¬ 
piat, petat necesse est ab editore, quem semper indi¬ 
camus. 

De cognitione sensuum, externorum. — Inquisitio 
,psycologico criteriologica circa Realismum criticnm et 
obiectivitatem qualitatum sensibilium, auctore P. Ios. 
Gredt 0. S. B. in Collegio d. Anselmi de Urbe phi¬ 
losophiae professore. — Romae, edid. Desclee et soc., 
MCMxnr. (Ven. lib. 1, 25). 

Ramirus Marcone 0. S. B. —Historia philosophiae 
scholarum usui accommodata. Volumen I. Philosophia 
orientalis et graeca. — Indidem. (Ven. lib. 3,50). 

P. A- Pederzolli. L’editto di Milano e la liberta 
della ChUsa. Note, raffronti, considerazioni. — Indid. 
(Ven. lib. 0,75). 

Egilberto M artire. L’anima di Feclerico Ozanam. 
Discorso. Indidem. (Ven. lib. 0,50). 


AENIGMATA 

i. 

Illa ego sum, notas hqminuin quae punio sordes; 

Ut purgem pleno iure statuta fui. 

Mors me et vita tenent, mea dant et funera vitam, 
Quum tenet oppressum pectoris aura sinum. 

Ad sua prata vocant omnes me tempore certo; 

Sed membris cupiunt me procul esse suis. 

Quum ruo de sphaeris artusque in frusta secantur, 
Vos dolor excruciat, vos quoque poena ferit. 

Quae me prog-enuit gaudet non luce serena, 

Quum grave me proprio in pectore gestat onus. 
Syrmate septa nigro lacrymantes inter amictus, 

Me parit in terris, quam tenet ante Polus. 

Libertas mihi cara placet, nec compeda possum 
Vinciri: e manibus labor, ut aura, notus. 

Si me nonnulli servire penatibus optant, 

Illuc vi interdum debeo fune trahi. 

II. 

Quum miser absumit cunctas et devorat escas. 

Qui me progenuit denique orexe perit; 

Non semel extinctum, soboles pia, corpore texi; 

Altera non p)tui vota replere patris. 

Torrida zona dedit vitae primordia flammis : 

Sum, nigros inter, candidus ortus ego. 

Sed mea vita fuit nimium damnosa parenti; 

Me nascente, suos perdidit ille dies. 

Dum mea stringebant genitorem brachia, lethum 
Oppetiit: purus trivit ad astra vias.' 

Avolat ad caelum; infelix ego deseror orbe: 

Pellendi maculas, hic mihi munus erit. 

Nomine symbolico Metanoeae dicor amicus, 

Cui cycladem proprio saepe colore tego. 

Sed cave, ne multum credas in veste colori: 

Saepe etenim mendax contegit illa dolos. 

Augustinus Epiro. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem ( Roma, via dei Governo Vecchio, 96) 

miserint intra menses duos, unus, sortitus, gratis 
accipiet. IOACHIM ANTONELLI COSTAGG1NI Milesiam 
fabulam, cui titulus: 

ARRAE GORGONIAE. 


Aenigmata an. XV, n. VI proposita his respondent: 

I) Flabellum; II) Falx. 

Ea rite soluta miserunt: 

P. C. Peltenburg, Soeterwonde apud Lugdunum Batavorum. —Petrus 
Tergestinus. — Diomedes Falva, Constantia. — lac. Costa, Dum io — 
Lad. Thyssen, Dresda. — Alois. Geyer, Ratisbona — Lud. Dubois, Massilia. 

— Claudius Lucensis. — Ricli. Brondel, Brugis. — Alf. Martinez, Bada- 
iobio. — lac. Goinez, Caesar augusta. — B. Ferraris, Augusta . Taurin. — 
Lud. Be nard, Gratianopoli. — Lud. Goux, Bituricis. — F. Arnori, Me¬ 
diolano. — F. Correa, Emerita. — Alex. Pintauro; Vine. Starace, Neapoli. ■ 

— Cleni. Fiai'd, Curia Rkaetorum. — E. Burg, Monachio. — Cavm. Zlin- 
czky, Cracovia. — Nic: Endrigi, Salisburgo. — St. Lowinski, Zerltow. — 
F. Wawer, Marianopoli. — Georg. Archambeault, Quebeco. — Io. Martins, 
Philadelphia. — Mart. Dunne, Neo Eboraco. Leonardus Feher, Chica- 
gine. — Alb. Perraud, Lutetia Parisiorum. — Ant. Masia, Tarragona. — 
lac. Menendez. Madrito. — Alb. Kain, Dublino. — I. Ortiz, Morelia. — 
F. X. M., Drepano. — Fr. Xav. Ghion. Oslunio. — P. Prado, Venetiis. — 
Paulinus a S. Iosepho, Barcinone. — Arch. Magliano, Genua. 

Sortitus est praemium: 

IACOBUS COSTA, 

ad quem missa est IO ANNIS BAPT. FRANCESIA comoedia latinis ver¬ 
sibus scripta, cui titulus: 

SATURIO. 


Sponsor: Io annes Baptista Ciampi, iurisperitus 
Romab. — Officinae Societatis Editricis Romanae. 

AD ROAA/n 

ACTIO DRAMATICA 

versibus plautinis composita et in tres actus distributa. 


Octavius. 

Sum Christianus equidem, 

Et ipse fortior divino auxilio, 

Fatebor alte coram vobis, iudices! 

Mutius. 

'At imperator... punit vos sententiis 
Magis ne fundatur Christi perversitas. 

Octavius. 

Christi perversitas? Vobis ignoscat Deus! 
Iesu quid castius, quid purius, sanctius? 
Deos vestros stulte quos vos colitis, 

Quos foedos omnibus scitis criminibus, 
Asperno maximis verbis et spiritu. 

Mutius. 

Quam si vitam vis salvare, et liberum 
Domum redire... oportet contemnas Iesum 
Colis quem stulte! Tibi quid hoc prodest ? 

I. Sacerdos. 

Novam relinque legem, quam vos docuit 
Magister ille venit qui de Solimis, 

Suo qui meruit damnari crimine. 

Octavius. 

Dicam liberius, quamvis paene puer. 
«Suo» dixisti? Dic «nostro» potius. 
Eramus omnes saucii criminibus, 

Et ultro lapsi, misere, in ira Numinis. 

Erat sors tristis vivens et post funera. 
Poetae nostri, qui erravere turpiter, 

Haec vera passim nos fecerunt monitos. 
Adest salus nulla; labendum in baratrum! 
Dabit quis mercedem salvandis fratribus? 
Quis exsules duxerit laetos in patriam? 
Fuit sed ipse qui redemit sanguine. 

Mutius. 

Alumnos quaerit. 

I. Sacerdos. 

Nos Christianos autumat. 
Octavius. 

Quod ignoratis vos iniuste temnitis. 

Sic olim celeber pro Roma Curtius 
In foveam vitae non avarus cecidit. 

Quis audet illum incusare crimine? 


Iesus colendus est omnibus gentibus, 

Suum qui prodigus profudit sanguinem. 

Laetor puer Christi cultum defendere 
Mori paratus duris et cruciatibus. 

Et esse Christianum, mens iam praesagit 
Mihi, qui venerint, dicent, historici, 

Agant qui fortiter, patiantur duriter! 

Mutius. 

Lubet quam, iudices, ferri sententiam? 

I. Sacerdos. 

Et hic qui audacior iudicium provocat? 

II. Sacerdos. 

Diis placandis est mactanda victima! 

Omnes. 

Deos adora, ni velis plecti gladio! 

Octavius. 

Adoro Christum, veneror suaviter; 

Nec praeter ipsum venerabor in posterum. 

Omnes. 

Tenax eris ? 

Octavius. 

Quin pertinax, ad sanguinem! 

I. Sacerdos. 

Necem tibi petulans imputabis, puer! 

Omnes. 

Adeste ferris, taedis, vos sacrificuli... 

Octavius. 

Adoro Christum! Veneror! 

(Interea captivi qui chartulam legerunt, gestientes 
laetitia, elata voce concinunt): 

Deus cras mittet redemptionem populo 
Erunt et omnes concaptivi liberi 
Contritus laqueus liberati sumus. 

I. Sacerdos ( Exaudiuntur diversae voces ) 

Qui strepitus? 

Omnes. 

Quid huc profani turbatim introeunt? 

(Ad proximum numerum). 

I. B. Francesia. 


_ 

VOX URBIS 

DE LITTERIS ET BONIS ARTIBUS COMMENTARIUS 


Rerum 

Sociis monitum. 

Erroneus revelationis conceptus , enes Modernistas. 

IU. Antonii JUureti notitia. 

Selecta ex bibliothecis et archivis. M. Antonii Mureti oratio de prae¬ 
stantia litterarum et earum artium quae litteris continentur. 

Horae subsecivae. Peregrinus. 

De l>eone XIII P. IU. Commentarius. 

Antumnales excursiones. De domo (xeorgii Washington. 

Ex Sacris Gonnregatlonibus Romanis sententiae novissimae 
selectae. Decretum S. 0. de Propaganda Fide pro negotiis ritus 
orieutalis quo statuuntur mutuae relationes disciplinares inter epi- 


index: 

scppos canadenses et episcopum ruthenum illius regionis, nec non 
inter clerum et fideles utriusque ritus. 

Diarium Vaticanum. Coram SS-mo admissiones — Pontificiae electio¬ 
nes. — Vita functi viri clariores. 

Annales. Balkanicae novae nubes. — Sinenses res. — Italorum proelia 
in Lybia. 

Per orbem. 

hfbri recens dono accepti. 

Aenigmata. 

Appendix: (Ad Romam). 



SOCIIS MONITUM 


Socios illos, qui nondum subnotationis 
pretium solverunt , iterum iterumque roga¬ 
mus ut clebito nobiscum contracto Com¬ 
mentarium nostrum diligenter et continue 
missum retinentes, quamprimum exeant, 
pretium ipsum, quod est in Italia libell. 6; 
ubique extra Italiam libell. 9 (Doli. 1,80; 
Sch, 7; M. 7; Rubi. 4; Coron. 9) Socie¬ 
tatis nostrae Administratori (Romae - Via 
clel Tritone, 46) satisfacientes. 

Causa nostra — ne sit supervacaneum 
repetere — in Sociorum auxilio unice po¬ 
sita est; quo deficiente, ab incepto, cui tam 
diu acriterque vires nostras sacravimus, 
necessario erit nobis recedendum. 


Vox Urbis. 




PENES MODERNISTAS 


Penes theologos, quoties in ordine supernaturali de 
actione Dei in mentem humanam fit sermo, tria haec 
«assistentia, inspiratio", revelatio» continuo occurrunt, 
eaque non raro usurpantur promiscue, licet immerito. 
Inspiratio siquidem, intellectus et voluntatis motionem, 
in qua nulla quandoque est veritatis manifestatio, im¬ 
portat; assistentia vero immunitatem quidem ab errore, 
non autem veritatis manifestationem includit; revelatio 
denique praeter haec praedicta, in proprio conceptu 
veritatis manifestationem dicit. Revelare enim est ve¬ 
lum removere, et ipsamet revelatio iuxta vim etymo¬ 
logicam est veli remotio et ablatio. 

Haec veli remotio, h. e. veritatis manifestatio, pro¬ 
pter obiectum modumque quo fit, triplex esse potest. 
Siquidem vel in ea manifestatur res, et tunc « revelatio 
quoad rem » habetur; vel non manifestatur res, sed 
potius indicium circa rem ferendum, et « revelatio quoad 
indicium » habetur. Vel denique res, ipsumque de re 
iudicium manifestantur, et «revelatio quoad rem si- 
mulque iudicium » habetur. Audiatur Angelicus : (1) 
« Quandoque igitur cognitio est supernaturalis secundum 
acceptionem tantum, quandoque secundum iudicium 
tantum, quandoque secundum utrumque». 

Modus quoque, quo menti humanae veritas a Deo 
manifestari potest, triplex distinguitur; videlicet, vel 
per signa sensibilia, vel per actionem in facultatem 
imaginativam exercitam, vel per actionem exercitam 
in intellectum; seu, ut verbis Angelici (2) utamur, ma¬ 
nifestatio veritatis fieri potest «secundum visionem 
corporalem, quando aliqua corporalibus oculis divinitus 

(1) Ed. De Verit. 12, a. 7. 

(2) lbid. 

demonstrantur, ut manus scribentis Balthassari; et se¬ 
cundum imaginariam visionem, quando divinitus aliquae 
rerum figurae Prophetis ostenduntur, ut olla succensa 
Hieremiae, et equi et montes Zachariae; et secundum 
intellectualem, quando aliqua intellectui ostenduntur 
supra naturalem facultatem ». 

* 

* * 

Revelationis catholico sensu acceptae conceptus con¬ 
tinetur et exprimitur per verba P. Pesch, (1) dum 
scribit: «Quaevis revelatio definiri potest: Veritatis 
per divinam testificationem manifestatio» ; vel per verba 
d. Tanquery (2) scribentis: «Revelatio est manifestatio 
alicuius veritatis a Deo creaturae intellectuali factae 
praeter consuetum ordinem naturae *. Magis complete, 
revelationis catholicae conceptus traditur a Card. Zi- 
gliara (3) per verba: «Magisterium divinum, quod 
praeter exigentiam naturae docet creaturas rationales 
veritates divinas, quae, sive per se et absolute, sive 
per accidens et relative, excedunt vires intellectus 
creati». Per huiusmodi definitionem, revelationem tum 
immediatam tum mediatam, veritates tum naturales 
tum supernaturales complectuntur. « Revelationem di¬ 
cimus, ■ ait ad rem Card. Billot (4) - omnem locutionem 
Dei ad nos, sive per organum coniunctum, quod est 
humanitas hypostatice unita Verbo, sive per instrumenta 
separata, cuiusmodi fuerunt sancti illi Dei homines, de 
quibus 2 Petri 1-21. Quae etiam locutio terminata est, 
partim ad verbum orale, seu ore ipsius Christi, vel 
apostolorum eius, Spiritu Sancto dictante, sive scripto 
probatum, et partim ad verbum scriptum per ministe¬ 
rium hagiographorum tam veteris quam novi testa¬ 
menti ». 

Neminem latet, revelationem divinam, mentis di- 
yinae ac mentis humanae unionem importare; est enim 
actio quaedam vitalis, quidam mentis tactus, quaedam 
Dei locutio, quaedam divinae locutionis perceptio. 

* 

* * 

Modernistae, duce ipso Loisy, revelationis notionem 
a theologis catholicis traditam, tamquam « anthropoinor- 
phicam, ethnicam necnon scientiae hodiernaeque phi¬ 
losophiae contrariam» reiiciunt, simulque revelationis 
notionem tali modo corrigere atque explicare conantur. 

Quod revelatio appellatur, - asserunt illi, • nonnisi 
conscientia relationis hominis cum Deo, per hominem 
ipsum acquisita, est, sicut Christiana revelatio, in anima 
Christi est perceptio relationis, quae Deum cum Christo 
omnesque homines cum Patre caelesti unit. - Revelatio 
fit realis (se realise) iD homine; sed est opus Dei in 
ipso et per ipsum. Causa efficiens revelationis est su- 
pernaturalis, sicut supernaturale est obiectum eius; 
causa enim haec, et huiusmodi obiectum Deus est; qui 

(1) Propaed. n. 151. 

(•J) De Vera Relig. c. 1, a. 2, n. 24. 

(3) Propaed. 1. 2, c. 1, XI. 

(4) De S. Traditione, in proemio. 


Deus, in hominem agit atque ab homine cognoscitur... 
Veritates quae, iuxta modum loquendi theologorum, 
revelationis substantiam constituunt, per idearum ac 
imaginum coniunetionem efformatae sunt; quaeque ideae, 
imaginesque ante veritates has in mente eorum, qui 
primitus eas cognoverunt, praeexistebant. Principium 
revelationis, rudimentalis perceptio fuit relationis exi- 
stentis inter hominem habentem conscientiam sui ipsius 
et ipsum Deum praesentem phaenomenorum mundo. 
Revelationis evolutio facta est per novarum revelatio¬ 
num perceptionem, vel potius per determinationem 
magis distinctam essentialis relationis ab initio prae¬ 
visae, dum homo melius ac melius Dei magnitudinem, 
obligationisque suae characterem ad Deum cognoscere 
coepit. Veritatum religiosarum perceptio, non unius 
rationis fructus est opus, sed intellectus moti, si ita 
loqui fas est, a sensu (sentiment) religioso et morali, 
necnon a voluntate boni... Inter hominem silvestrem, 
quem Deus illuminat ut in cultu illius vitam adinveniat, 
ipsumque prophetam, qui est organum revelationis, quae 
veritatum omnium religiosarum perfectissima existit, 
in solo gradu luminis supernaturalis et in gradu exten¬ 
sionis obiecti a fide illuminati differentia datur; sed 
luminis qualitas ac huius obiecti substantia eadem 
sunt. (1). 

# * 

Modernisterum lianc sententiam circa revelationis di¬ 
vinae conceptum tamquam erroneam breviter reiicimus. 

Primo, sententia haec damnata fuit a Pio X (■ yllab ., 
prop., 20) per illa verba: «Revelatio nihil aliud esse 
potuit quam acquisita ab homine suae ad Deum rela¬ 
tionis conscientia ». 

Contra eamdem rursus haec quae sequuntur animad¬ 
vertere placet: 

a) Falsum est suppositum illius. Supponit enim di¬ 
vina Maiestate indignum esse, Deum homines docere, 
esse humani generis magistrum : dum tamen ipsimet 
Modernistae recognoscunt libenter, nihil dignius inter 
homines atque pro hominibus dari, quam veritatem 
docere, aliisque scientiam tradere. Quo iure igitur as¬ 
serere possunt, esse Deo indignum quod dignissimum 
in homine ac pro homine est? (2). 

b) Falsa est notio, quam de revelatione catholica, 
qualiter a catholicis theologis explicatur, Modernistae 
sibi ipsis fingunt. Putant siquidem divinam revelatiofiem, 
violentam esse idearum infusionem, vel actionem quam¬ 
dam mechanicam; dum tamen scimus, actionem esse 
vitalem, nullamque violentiam inferentem. Revelatio 

(1) Cf. Autour d’un petit livre, p. 192-193. Revue du Clergi , Janvier 
1900, p. 239-60 - Cf. Epist. Pascendi , ubi Modernistarum sententia hisce 
verbis refertur. « Cum Fidei Deus obiectum sit aeque et caus^, revelatio 
illa et de Deo pariter et a Deo est; habet Deum videlicet revelantem 
simul ac revelatum ». 

(!) Cf. Bulletin de Liti. eccl. de Toulouse, Janvier 1904, p. 78, Ibi P. 
Portalier contra Loisy scribit : « II en appelle d’abord d la dignitd divine- 
c’est un anlhropomorphisme grossier et indigne de Vinfini d’en faire le 
mailre d’dcole de Vhumanitd. Etrange grief d une epoque qui prdlend 
diviser la Science et Venseignement de la Science. En quoi messUrait - it 
au Crdateur, qui a daignd donnex de son elre a sa crdature de lui faire 
missi confidente de ces secrets i M. Loisy ne l’a jamais dit ». 

enim locutio quaedam libera Dei ad homines est, libera 
communicatio intellectus divini ad intellectum huma¬ 
num, voluntatis divinae ad voluntatem humanam. 

c) In Modernistarum sententia non satis apparet, 
quomodo revelationis supernaturalitas, tum ex parte 
causae, tum ex parte obiecti eiusdem salvetur. Voce 
quidem huiusmodi supernaturalitatem asserunt ; facto 
autem negant. 

Reginaldus Fei 0. P. 



M. Antonii Mureti notitia 


Marci Antonii Mureti orationes in nostris paginis 
revocantes, quae propius rem nostram, litteras scilicet 
atque bonas artes, respiciunt, facere non possumus quin 
et vitae sapientissimi viri, qui renascentis humanitatis 
vindex inter primores ac decus exstitit, notitiam ali¬ 
quam in lectorum intelligentiam simul atque commo-t 
dum repetamus. 

Natus ille est in Galliae Aquitaniae suburbano op¬ 
pidi Lemovici, cui Mureto nomen, mense Aprili ann. 
mdxxiv, loco honestissimo, patre iurisconsulto eodemque 
genere perantiquo et nobili, quippe quod et pagum 
ipnm antiquitus possederit, unde etiam familia cogno¬ 
minata est. Ab ipsa pueritia Antonius admirabili in¬ 
genii magnitudine excelluit, ita ut vix ullam desiderare 
disciplinam visus fuerit, discipulosque prius habere 
coepisse, quam magistros; idque primum in patria sua, 
deinde vero Aginni, quae urbs princeps in Aquitania 
florebat. Heic summo duce et adiutore studiorum Iulio 
Caesare Scaligero usus est, viro in omni eruditionis 
atque humanitatis genere perfecto ac perpolito, qui excel¬ 
lentissimum adolescentis ingenium admiratus, volens ac 
lubens rectam quae ad rerum scientiam ferret viam 
ei monstravit, quo sua eum natura ducebat. In qua 
tamen bonitate naturae - ait quidam eius vitae scriptor 
eiusdem temporis - atque ingenii abundantia tanta uteba¬ 
tur contentione animi atque industria, quanta utendum 
est homini, qui, quo minus ingenio potest, subsidio sibi 
comparat diligentiam, ut et ingeniosos diligentia vin¬ 
cat, et ingenio diligentes; totum illud sibi tempus pe¬ 
rire credat, in quo non aut doceat aliquid, aut discat. 

Quum igitur aliquandiu moratus Aginni luisset, ad 
doctrinarum Galliae domicilium, Lutetiam Parisiorum, 
profectus est, ubi, quum itidem ingenii divitias explicare 
coepisset, brevi ad se omnium studia atque ora con¬ 
vertit. Novus - (sic in funebri oratione legimus, quam 
de eo Romae habuit Franciscus Benci S. I.) - vide¬ 
batur exortus Demosthenes Christianis Athenis, ita 
docente Mureto et quidem adhuc peradolescente: con¬ 
cursus audiendi causa ex tota urbe flebant; magna ho¬ 
minum frequentia Gymnasium celebrabatur: ne pes 
quidem relinquebatur prae maxima audientium multi¬ 
tudine ubi pedem doctor ipsq ponere posset. Nihil 

ferme, aliud erat Lutetiae magis eo tempore in hominum 


sermonibus quam Muretus, quem ipse etiam rex ali¬ 
quando et regina, ut quod fama et auditione accepe¬ 
rant, re ipsa experirentur, audire voluerunt. 

Postquam, praeter Parisienses, litteras atque ius 
civile Pictavienses, Burdigalenses, Auscitanos atque 
Tolosanos edocuit, vix duodetriginta annos natus Ve- 
netias demigravit a Lauredano, Bembo, Contareno, So- 
riano, Manutio summa familiaritate exceptus; pauloqne 
post Patavium concessit, donec, anno circiter mdlx, ad 
summum illum doctorum Moecenatem Hippolytum Car¬ 
dinalem Estensem, honestis condicionibus invitatus, se 
contulit; in cuius comitatu quum in Galliam rediisset, 
mox etiam legatione obita in Italiam revertit. Romam 
tandem an. mdlxiii, ipsius Purpurati Patris Suasu, venit, 
uti Aristotelis ethicen publice interpretando explicaret; 
quod quidem ita perfecit, ut «Aristoteles quidem ipse 
Romae docere, sed Romano ore, et lux quaedam Urbi 
reddita veteris eloquentiae viderentur». (1) Item ius 
civile tradidit, neque ab iis libris explanandis absti¬ 
nuit, ut Platonis, Senecae, Horatii, Taciti, Ciceronis, 
qui noii solum acuere sed alere etiam ingenium solent. 
Sic ad vitae annum nonum supra quinquagesimum per¬ 
venit; tunc a Stephano Bathorio, Polonorum rege, in 
regnum suum amplissimis praemiis accersitus est, mo¬ 
remque optimi principis voluntati gessisset, nisi Gre- 
gorius PP. XIII, qui eum plurimi faciebat, cum sua 
sponte, tum magistratuum admonitu, qui Mureto ipsi 
aliquot ante annos ultro Romanae civitatis ius pertu¬ 
lerant, egisset ne discederet. Quo factum est ut tan¬ 
tum ei stipendium decerneretur, quantum fortasse un¬ 
quam tum nemini. (2) 

Ceterum vir erat etiam animi virtutibus valde com¬ 
mendabilis, inter quas, ex aequalium 'testimonio, be¬ 
nignitas et religio enitebant. Totus erat omnibus, eius- 
que aedes portus quidam, oraculum ac perfugium cui 
liberet; tantaque in Deum pietate, ut postremis vitae 
annis voltferit quoque sacerdotio initiari. Novem annos 
sacerdos vixit; « quo tempore tam sancte sacris ope¬ 
ratus est, ut inter sacrificandum et lacrimas effunderet 
frequenter et easdem aliis excuteret... Saepe de morte 
senex, tamquam demigratione cum familiaribus disse¬ 
rebat, ut ex pedibus aeger iam iam sibi esse migrandum 
domo, cuius fundamenta laborent, praedicaret... Triduo 
ante mortem sacrosanctum Christi Corpus suscepturus, 
omnibus qui eo convenerant praesentibus atque au¬ 
dientibus, supplex veniam a familiaribus petiit, lacri¬ 
mantibus omnibus qui aderant». (3) 

(1) Benci, ibid. 

(2) Sic enim ipse Muretus ad Ioan. Zamoscium, Polonici regni Pro- 
cancellarium (Epist. I, 18): «Praeter spem et opinionem meam accidit, 
ut quum me ad itey accingerem, atque istic animo cogitationeque totus 
essem, subito ostenderet Gregorius Pont. Max. profectfonem meam sibi non 
placere, atque per viros summa auctoritate praeditos curaret, ne ex Urbe 
discederem; sibi curae fore, ut ne in Urbe deteriori conditione essem, 
quam quae in Polonia deferretur. Quin etiam ad quingentorum aureorum 
annuorum stipendium, quod mihi iam pridem constitutum erat, statim 
ducentos adiici i ussit, mandavitque Datario suo primo quoque tempore 
quoquo modo efficeret, ut aliunde mihi trecenti aurei nummi quotannis 
penderentur; ea re factum est, ut coactus sim deponere-consilium quod 
ceperam. .. ». 

(3) Benci, ibid. 

Quid de eius studiorum, navitate dicamus? Sunt et 
orationes plurimae Venetiis praesertim ac Romae, baeque 
in consessu ipso Purpuratorum, habitae. (1) Poemata 
item, quae Romae pariter quum esset composuit; nam 
quae adolescenti annorum circiter viginti exciderunt et 
iuvenili quodam calore atque impetu in Gallia profudit, 
ea saepe Francisco Bencio, quem supra memoravimus, 
ceterisque familiaribus dicebat sibi adeo non placere, 
ut ne pro suis quidem agnosceret: tantum abest ut pro¬ 
baret. At senilia eius carmina pia sunt, erudita, iu- 
cunda; lusitque Graecis et Latinis versibus primae ae¬ 
tatis institutionem in gratiam M. Mureti, fratris filii. 
Hymnos quoque sacros, Mantuani Ducis rogatu, edidit, 
et Ferrariae eruditas de iure civili disputationes in 
quatuor libri primi Pandectarum titulos; h. e. de ori¬ 
gine iuris - de legibus et Senatus consultibus - de prin- 
cipum Constitutionibus - de officio eius, cui mandata 
est iurisdictio. 

Epistolarum exstat volumen ad familiares; exstant 
commentarii et scholia in veteres poetas Terentium, Ho¬ 
ratium, in Catilinarias et Philippicas. Haec omnia ferunt 
ea ratione illum composuisse, ut nihil unquam bis 
scriberet, vix adeo bis legeret id ipsum quod scripsisset; 
non saepe aliquid mutaret, aut emendaret; rarius de¬ 
meret, deleret: ita, quum uno quasi tenore omnia ftue-' 
rent, nihil nisi aptum et accommodatum ad manum 
mentemque ei venire, ut multo meliora fortuito illi ex¬ 
ciderent quam alii, qui eandem assidue incundem tun¬ 
dunt, excudunt labore; totum denique sic in studio 
esse, ut ad summum singulis noctibus somno quinas 
horas, quaternas plerumque, aut etiam ternas indul- 
geret. 

Obiit Romae pridie Non. Iun. an. mdlxxxv, atque 
sepultus est ad SS. Trinitatis in colle hortulorum, ap¬ 
posito eius tumulo supremo titulo, qui sequitur : 

Hic Marci caros cineres Roma inclyta servat, 

Quos patria optasset Gallia habere sinu: 

Stat colle hortorum tumulus, stat proximus astris, 
Quae propius puro contigit ille animo. 

Tu sacros latices lacrumans asperge, viator, 

Et dic: Heu linguae hic fulmina fracta iacent. 


SELECTA EX BIBLIOTHECIS ET ARCHIVIS 

M. Antonii Mureti oratio de praestantia litterarum 
et earum artium quae litteris continentur. (2) 

Cum mihi a summis viris, quorum auctoritate, atque 
imperio nostra omnium studia diriguntur, mandatum 
esset, ut hodierno die, quo, ut scitis, more maiorum, 
noster hic quasi Musarum exercitus quotannis lustrari 
solet, de praestantia litterarum, et earum artium quae 
litteris continentur, aliquid publice dicerem, quo iuve- 

(1) Alloquutus est etiam S. R. E. Cardinales quum subrogandi 1’onti' 
ficis gratia conclave ingressuri essent; atque in templo Vaticano ann- 
mdi.xxi i laudes dixit Pii V. Pont. Max. 

(2) Habita Romae xv Kal. Novembr. ann mdlxxiii, 


num animi ad earum amorem incitarentur: quod prius 
facere debueram, sed inconsueto quodam obsequendi 
studio abreptus non feceram; coepi oneris suscepti ma¬ 
gnitudinem cum viribus meis sollicite comparare. Atque 
interdum quidem ita ratiocinabar, ut mihi nihil ar¬ 
duum, aut difficile impositum crederem. Nam, ut Cy¬ 
renaeus poeta facile ait esse omnibus Apollinem laudare, 
in quo tot, tantaque laudum argumenta sint: ita facile 
videbatur homini quamlibet infanti atque indiserto 
laudare eas artes, quas vere, ac merito bonorum fontes 
nominare possumus. Neque enim dubitabam, quin om¬ 
nium concessu multo iustius artibus nostris, quam illis, 
de quibus id Xenophon dixit, honos huius nominis 
tribueretur. Cogitabam etiam tum demum in summa 
me difficultate versaturum fuisse, si eas aut, quod nefas 
est, vituperare iussus essem, aut earum dignitatem abii- 
cere et extenuare dicendo: nullum enim sane argu¬ 
mentum, quod quidem alicuius momenti esset, ad eam 
rem reperire potuissem. Quod si Socrates praesente 
Phaedro amorem vituperaturus, facere id non audet, 
nisi sibi prius pallio caput obnupserit, multo me magis 
verecondari par fuisset, in tanto eruditissimorum homi¬ 
num coetu declamantem adversus eas artes, quarum 
omnes dignitate, ac pulchritudine, ita incensi estis, ut 
sine earum tractatione ne vitam quidem ipsam ineun¬ 
dam putetis. Nunc, ut idem ille sapientissimus senex 
factu facile esse ait Athenienses Athenis laudare, quod, 
quae quisque amat, ea libentissime laudari audit, sic 
et ipse mihi videbar facilem et expeditam provinciam 
suscepisse commendandi ac celebrandi apud vos ea, 
quae vobis omnibus in amoribus, ac deliciis esse con¬ 
staret. Sed interdum occurrebant alia, quae me com¬ 
moverent, nec quieto esse, ac securo animo sinerent. 
Nam et in tam ubere ac copiosa materia necesse est, 
unicuique audientium multa in mentem venire, quae 
commode dici queant, neque fieri potest, ut quidquid 
omnes cogitant, dicat unus, et ea est hominum natura, 
ut, cum quis, quod ipse dixisset, id ab eo, qui dicit, 
omissum videt; non hoc quoque dici potuisse, sed hoc 
potissimum dici debuisse contendat. Ita dum pro suo 
quisque captu quid ipse dicturus fuerit cogitat, et alia 
prope omnia fastidiens, dum id unum dicatur avide, 
exspectat; quidquid dixeris, semper videberis omisisse 
praecipua; et omnia communia ac contrita dixisse, quo 
ea non dixeris, quae si dixisses, ipsa quoque aliis ob¬ 
soleta et vulgaria viderentur. Ut melior hac in parte 
sit eorum condicio, qui aridis, ac sterilibus in argu¬ 
mentis versantur, quorum, sive abundarunt, laudatur 
ingenium; sive defecerunt, materiae ieiunitas accusatur; 
cum contra, ubi ampla dicendi seges est, quidquid 
allatum est, ubertati materiae adseribatur ; quidquid 
omissum est, tibi. Ego vero quomodo aut quidquam 
allaturum esse me sperem, quod novitate audientium 
animos teneat, cum iis in rebus mea versatura sit oratio,, 
in quibus praestantissima se omnium aetatum ingenia 
exercuerunt, aut ita dicturum, ut non innumerabiles 

al r i iisdem de rebus ornatius ac copiosius dixerint? 
Sed mihi neque valde laborandum est. ut nova con¬ 
quiram ; non enim cantilenae sunt hae, quibus novitas, 
ut ait Telemachus, conciliat gratiam, sed praecepta, 
quibus vetustas addit auctoritatem; et si vera, utilia, 
apf;a ad id quod mihi propositum est, digna huius loci 
auctoritate, digna vestris auribus attulero, quibus ea 
cumque verbis extulero, hoc ipso me satis ornate di¬ 
xisse arbitrabor. Agite igitur, viri praestantes, et cum 
aliis nominibus, tum praecipue harum de quibus di¬ 
cere ingredior artium cultu et tractatione clarissimi : 
agite studiosi adolescentes, quorum mollis adhuc, et 
tenera aetas in eiusdem gloriae spem eodem quasi lacte 
Musarum educatur, cognoscite mecum felicitatem ve¬ 
stram, qui instinctu quodam afflatuque divino ad eas 
potissimum artes animum appulistis, quibus, sive quis 
utilitatem sequatur, nihil fructuosius; sive oblectatio¬ 
nem, nihil suavius, ac iucundius; sive splendorem ac 
pulchritudinem, nihil illustrius, aut ad struendam no¬ 
minis immortalitatem firmius ac stabilius reperiri po¬ 
test. Nam si veteres illi, qui errore ducti plures esse 
Deos opinabantur quem cuique eorum diem consacra- 
rant, eo laudes ipsius commemorare ac concinere so¬ 
lebant : multo nobis iustior caussa est, quicumque iis¬ 
dem honestissimarum artium studiis, quasi quibusdam 
sacris initiati sumus, cum hic nobis anniversarius dies, 
maiorum sapientia et auctoritate, ad intermissam per 
aliquot menses earum exercitationem deintegro repe¬ 
tendam constitutus sit, cur ab earum commendatione 
principium ducere debeamus, easque celebrare, quas 
nobis vicissim aliquid celebritatis allaturas esse confi¬ 
dimus. Meminisse autem debemus idcirco hunc sanctum, 
atque augustum locum ad hanc rem delectum esse, 
ut et in laudandis artibus Deum ipsum laudemus, qui, 
ut alia omnia bona, ita eas quoque hominum generi 
dedit; et publice contestemur, ac profiteamur studia 
omnia, laboresque nostros et Deo auctore, atque auspice 
suscipi, et ad ipsius gloriam, tamquam ad finem nobis 
omnibus praecipue propositum, referri. 

Unde igitur, in tanta eorum quae se ad dicendum 
offerunt copia, potissimum exordiar? An ab eo quod 
semper apud gravissimos quosque gravissimum fuit, 
antiquitatis testimonio ? Quae cum artes omnes bonae 
sint: nam si quae malae artes dicuntur, immerito eis 
artium nomen tribuitur, has tamen nostras proprio, ac 
peculiari nomihe bonas artes vocavit: easdemque artes 
ingenuas, artes liberales, quod alias aut a servis, aut 
ab hominibus servili praeditis ingenio exerceri, has 
unas ab ingenuis, ac liberis excoli consentaneum iu- 
dicaret. Quin etiam cum Graeci earum cognitionem, 
sua lingua, tali quodam vocabulo affecissent, ex quo 
id modo intelligeretur, statim a pueritia dandam eis 
operam esse : maiores nostri hoc, ut pleraque melius 
ac sapientius, qui totum hoc artium genus humanitatem 
vocarunt; credo, indicantes, non multo minus inter 
homines talibus disciplinis expolitos, et vulgus aliorum 


quam inter ceteros et pecudes mteresse. Homines enim 
duabus praecipue rebus a ceteris animantibus discer¬ 
nimur, ratione, et rationis interprete oratione, quarum 
utraque in eis, qui harum artium expertes sunt, rudis 
quodammodo et inchoata; qui eas bene penitus combi¬ 
berunt, perfecta illis, atque absoluta est. Aristippus 
quidem, cum quaesiisset quidam ex eo, quid boni filio 
suo allatura eruditio esset: si nihil aliud, hoc certe, 
inquit, quod in theatro lapis in lapide non sedebit. 
Idemque alteri, qui 'cum sibi nimium magnam merce- 
dem posci pro institutione filii videretur, dixerat: Ista 
pecunia servum mihi emere possum : — Tu vero, in¬ 
quit iocans, — etiam hoc amplius: si unum emeris, 
duos habebis. Significavit videlicet, quorum collustratus 
doctrinarum luce non esset animus*, eos lapidum, non 
hominum, aut, si forte, inter homines, servorum, non 
ingenuorum, loco ac numero esse habendos. 

Ac mihi quidem hac tota de re cogitanti, quattuor 
omnino esse viae videntur, quarum unam aliquam a 
principio aetatis capessere, ac postea persequi prope 
necesse sit, ex quibus ne dubium quidem esse potest, 
quin ea, quam ipsi ingressi estis, longe multumque 
aliis omnibus anteponenda videatur. Nam qui ista ae¬ 
tate sunt, partim otio se atque ignaviae dedunt, mol- 
lemque vitam ac voluptariam sequuntur, ii praesertim 
quibus amplum patrimonium est, partim si angustior 
sit res, quam ut nihil agentes ferat, dant se ad artem 
aliquam facilitandam: aliis, qui excelsiore sunt animo, 
armorum tractationem, et milita.iis rei gloriam sibi 
proponunt: alii denique animum ad litteras et ad haec 
mitiora studia appellunt. Quid igitur istis turpius aut 
abiectius, qui, torporem ac desidiam amplexi, vitam 
luxu atque inertia transigunt, nihil agentes, quo se 
homines esse testentur ? Qui, ut Phaeaces illi Ho¬ 
merici, 

Non pugnis, durave exercent membra palestra: 

Sed mensam et citharae strepitum , didcesque choreas , 

Stragulaque et molles curant post balnea lectos. 

Margitae illius simillimi, de quo idem Homerus : 
Non fodere ille bonus, durisve ligonibus arva 
Vertere, non ulli vivebat idoneus arti. 

Sic enim et hi neque domi, neque militiae, neque 
privatim, neque publice, neque sibi, neque aliis utiles, 
ita vitae curriculum conficiunt, nt, veluti naves, nul¬ 
lum sui vestigium relinquant. Qui mihi, si diis placet, 
quod nihil agant, quasi non pudere parum sit, etiam 
gloriantur. Alii, inquiunt, in opere occupati sint: nobis 
maiorum nostrorum virtute est, unde otiosi laute splen - 
dideque vivamus. Quid maiores vestros nominatis ? Qui 
si vestri similes fuissent, vos hodie in postremis iace- 
retis. Si quales vos estis, tales ipsi fuerunt, indigni 
sunt qui nominentur; sin alii, vos indigni, qui eos 
nominetis. At videte, quantopere a sapientissimi poetae 
Hesiodi iudicio vestra ratio discrepet. Laborem ille, 
et industriam nemini, languorem et ignaviam omnibus 

turpem esse confirmat. Praeclare Cicero : Mihi quidem, 
— inquit, — qui nihil, agit, esse omnino non videtur. 
Nam et physici docent, quae cuique rei caussa est, ut 
sit, eamdem ei esse caussam, ut aliquid agat. 

Sed omittamus hos molles et delicatos, neque eos 
ex somno, cui tam libenter indulgent, excitemus: te- 
neamusque id quod a sapientissimis viris proditum est, 
nihil esse inertia foedius: otio ali vitia: otium, ut non 
gravissimus poeta gravissime tamen cecinit Catullus, 
non privatis modo hominibus, sed et regibus, et prius 
beatis urbibus exitii caussam fuisse. Cum igitur otiosa 
et ignava vita ne vita quidem habenda sit, videamus 
num ad aliquam potius aliarum artium, quam ad lit¬ 
teras, animum abiicere praestet. Equidem cum mente 
ac cogitatione perlustro eas artes, quibus cum hisce 
studiis nostris, aut nulla, aut non magna communio est, 
ex iis quidem quae ita necessariae sunt, ut eis civitas 
nullo modo carere possit, duas praecipuas iudico, agri¬ 
culturam, et mercaturam: ex iis autem, quae ad orna¬ 
mentum civitatis, et ad animos honesta voluptate per¬ 
fundendos pertinent, duas minime sordidas, minimeque 
illiberales, picturam, et statuariam. Nam quod boni 
unaquaeque civitas percipere ex suo et patrio solo po¬ 
test, id agricultura educit, atque elicit; quo eget, id 
aliunde mercatura comportat. Ita civitas sine alterius 
ope ne suis quidem opibus fruitur; alterius beneficio, 
fruitur etiam alienis. Pictorum autem, et statuariorum 
opera, et voluptatis atque admirationis habent plurimum, 
et, quae liberalium artium nota est, ingenii, non cor¬ 
poris, viribus constant: et ad conservandam elatorum 
virorum memoriam, ceterosque ad eorum imitationem 
incitandos non immerito magnam vim habere creduntur. 
Sed tamen quis ausit harum artium ullam cum littera¬ 
rum studio comparare? Nisi forte maius est agrum, 
quam ingenium, colere, aut iacta in terram semina, 
depacti ve surculi, quam ingenia praeceptis philosophiae 
consita, ampliores, aut uberiores fructus ferunt. 

Mercatura autem vel si tenuis est, sordida est: vel 
si ampla, tot exposita periculis, ut merito ille olim 
Laco negaverit, optabilem sibi videri fortunam, quae 
radentibus apta esset; cui cuimodi autem sit, tota fere 
ad quaestum, et ad lucrum refertur. At litterarum 
tractatio et dignitatis plenissima est, et quietis : et eas 
opes consectatur, quae nec furem, nec praedonem ti¬ 
ment, nec incendiis, ruinis, naufragiis obnoxiae sunt 
nec ullis denique casibus eripi possunt. Iam vero quae 
Apellis aut Protogenis tabulae, cum Homerici pictura; 
quae Phidiae, aut Praxitelis statuae, cum litterarum 
monumentis conferri queant? Quos ipsos hodie igno¬ 
raremus , nisi solidiorem, ac diuturniorem gloriam 
essent commendatione scriptorum, quam artis suae 
operibus, consecuti. Nam quae illi artificio suo elabo- 
rarant, et solius corporis effigiem exprimebant, et uno 
tantum spectabantur in loco, et eam naturam habebant, 
ut ea si nihil aliud, ipsa certe longinquitas temporis 
confectura, ae consumptura esset. At eruditorum ho¬ 


minum lucubrationes et clarorum virorum non formam 
modo corporis, sed ingenia, mores, consilia, res gestas 
subiiciunt oculis, et iisdem, quibus orbis ipse terrarum, 
terminis ac regionibus continentur, et tantam vim ha¬ 
bent, ut illa ipsa aliorum omnium humanorum confe¬ 
ctrix vetustas his unis non modo nihil detrahat, sed 
maiorem in dies comparet, ac conciliet dignitatem. 
Trecentas sexaginta Demetrio Phalereo statuas aereas 
populus Atheniensis anno uno, eoque non toto posuerat, 
quibus omnibus Demetrius ipse superstes fuit. At quae 
ipse sibi monumenta ingenii ac doctrinae magnitudine 
exstruxerat, ea et multis post ipsum saeculis vigue¬ 
runt ; et, cum postea densa quaedam et opaca nox 
omnem prope disciplinarum lucem extinxissetj et oculis 
erepta, incredibile desiderium sui in omnium eruditorum 
animis reliquerunt. Elate et magnifice de se, ut solet, 
Pindarus, sed tamen vere. Statuarium esse se negat, 
qui mutas statuas edolet una defixas in basi; sed quos 
ipse cantibus suis celebrat, eorum famam, terra mari 
que spargi ac disseminari. 

Sed erunt fortasse qui vitam militarem huic nostrae 
pacatae, atque umbratili anteponendam putent. Mihi 
quidem fortium virorum virtutem detrectare, aut conari, 
ut quidquam ex eorum gloria deteram, neque propo¬ 
situm est, neque fas videtur.Potius omnibus, qui di¬ 
cendo aliquid possunt, omnem industriam ad eos cele¬ 
brandos conferendam censeo, et hoc ipsum numero 
inter praecipua bona, quae ab artibus nostris in vitam 
hominum manat, quod earum ope praeclara illorum 
facinora ad immortalem posteritatis memoriam conse¬ 
crantur. Sed tamen si quis secum in animo reputet, 
quae vita sit eius hominis, qui modicis opibus instru¬ 
ctus, in litterarum studio molliter ac placide consene¬ 
scat, et quam eius, qui ab adolescentia armis tractandis 
assuetus, sub dio saepius, quam sub tecto, sub pellibus 
saepius, quam domi somnum capiat, vix dubium fore 
arbitror, utra melior, et magis expetenda sit. Alterius 
aures tubarum et lituorum, et cornuum elangore, al¬ 
terius Musarum concentu et Apollinis fidibus adsidue 
personant, illius oculi caede et sanguine, et incendiis; 
huius admirabilium naturae operum adspectu, et con¬ 
templatione pascuntur. Ille aut in ipso aetatis flore 
hostili gladio transverberatur, aut mancos ac debiles 
artus, et insignem cicatricibus vultum referens, domum 
redit: hic ut animo ita et corpore integer, vultum, 
nisi quantum rugae, canique venerationi addiderunt 
etiam nutrici agnoscendum, prefert ad ultimam sene¬ 
ctutem. 

(Aci proximum numerum). 


Vid. in pag. 1 maximi momenti 

SOCIIS /AONITU/n 

HORAE SUBSECIVAE 

PEREGRINUS 

(Cecinit P. PRERADOV1C; e Croatico idiomate 
in Latinum vertit I. BARKOViC). 

« O aeterne Deus, qua vagus ambulo! 

Tristis me reperit nox solo in extero, 

Trames me fugit, et nescio semitam, 

Plantas saxa meas aspera vulnerant, 

Desertum ho rificum panditur undique! 

Optatum hospitium nullibi comperi! 

E clivo Boreas in faciem nivem 
Diffundit gelido, dum miser advena 
Maiores tenebras in tenebris videt, 

C\[ecnon dura humus huic fit modo durior! 
[pigrescunt tenebris omnia, Cynthia 
Velata facie conditur abdita, 

Nubes surripiunt lucida sidera, 

O dulcis genitrix, o utinam tuam 
Fidam progeniem perspicias amans! 

Maternis oculis si modo cerneres 
Oppressam hanc miseris casibus undique, 

In fletum nimium lumina solveres, 

Ac ex tristitia contremereret tua 
Nati colla petens, o genitrix, manus! 

Quare consilium non tenui tuum, 

Quod crebro mihi tam sollicite dabas: 

Ne longe, genite, a matre migres tua, 

Mollem continuo quae tibi lectulum 
Materno in gremio provida praeparat! 

Ne cedas, soboles, pars animae meae, 

Ne dulces patrios destituas Lares, 

Namque externa suis patria casibus 
Uexatur miseris, dum tui eam latent. 

Externusque suas diligit usque amor!» 

Haec secum tacitus verba loquens gradu 
Inconstante humilem pervenit ad domum, 

Quam mox intuitus languidus advena 
In clausis foribus signaculum dedit. 

Daulatim reserans, ac animo movens. 

Infelix modo quis possit adesse ibi, 

Albam canitiem monstrat anus tremens: 

« Oro (perque Deum, mater, id obsecro) 

Hic nocturna sinar tempora ducerel 
Prorsum ignoro, ubi sim, qua vagus ambulem, 
Tristis me reperit nox solo in extero, 

Trames me fugit, et nescio semitam, 

Plantas saxa meas aspera vulnerant 
Desertum horrificum panditur undique! 

Quod nunc hospitium comperiam alterum! 

E clivo Boreas in faciem nivem 


Diffundit gelido, dum miser advena 
Maiores tenebras in tenebris videt, 

Necnon dura humus huic fit modo durior! 
Nigrescunt tenebris omnia, Cynthia 
Velata facie conditur abdita, 

Nubes surripiunt lucida sidera: 

Infra tectum alieno excipe sanguine, 

O dulcis genitrix, hospitio satum!» 

« Te, fili, hospitio susciperem libens, 

Sed somno placido corpora conspicis 
Donantes genitos tres ibi filios, 

Qui totum spatium in visceribus meis, 

In totaque domo largiter occupant !» 

« Mox duro dabitur clara dies solo, 

Iam galli vigiles muta silentia 
Noctis discutiunt, dumque fugaverit 
Sol noctem gelidam, sollicita focum 
Saltem, ut calfaciam membra trementia /» 

«Ignis iam cineri suppositus deest, 

Et paucissima sunt ligna modo mihi. 

Ac his, interior quae domus excipit. 

Cras dulces pueri protinus indigent, 

Cum mane adveniunt ad calidum focum.» 

« Orante, o genitrix extera, convena. 

Ut quiddam tribuas, omnibus indiges, 
Externus genitus non tibi pertinet!» 

His dictis lacrimae continuo duae 
Stillarunt in humum ex luminibus suis. 

« Molles matris ubi sunt digiti tuae, 

Qui nati lacrimas tergere calleant? 
Amplexusque pius, qui tibi languido. 

Ac lasso pateat, pondera sublevans 
Curarum? Sita ubi, dic, tua patria est? » 
His dictis veluti terrificus tremor 
Oppressit subito triste cor advenae, 
Immotusque manens sidera conspicit, 

Dum sudor gelidus membra rigat sua. 

Et casus prohibet corde revolvere. 

A s t illuc oculos volvit, ubi sua 
Perdulcis residet patria, quo loco 
Omni mane suis sol fugat astra equis, 
Illuc allicitur nunc nimia siti! 

«Ad te nunc animus denuo tollitur. 

Ad te nunc trahitur denuo cor meum, 
Fortunae genitrix, patria amabilis. 

Ad te nunc properat denuo filius, 
Laetusque in lacrimas denuo solvitur! 
Amplexare tuum denuo filium. 

Et tantum tuus hic usque vocabitur, 

Omni tempore te diliget, in tuo 
Campo funereum constitue huic decus. 
Quod Florae decora muneribus tuae!» 



Sincerum est nisi vas, quodcumque infundis acescit. 


Horatius. 

AUTUMNALES EXCURSIONES 


DE DOMO GEORGII WASHINGTON, 

Autumni tempore, dum aliqua requies a consuetis 
laboribus nobis concedi solet, iuvat ad animum rela¬ 
xandum viresque reficiendas itineri se committere, licet 
tam breve id sit, ut peregrinatio nostra potius ac verius 
excursio tantum vocari possit. Mihi igitur vos, huma¬ 
nissimi lectores, hodie comites praebeatis, qui ad Georgii 


Americae maximum, unde colligi liceat quaenam fuerit 
vitae domesticae ratio apud veteres illos nostros cam¬ 
porum consertores; quos inter Washingtonus adnume- 
randus, quem iure meritoque cognomine Magni nos 
distinguimus. 


An. mdclxxiv, ex lord Culpepper concessione, terrae 
ambitus per quinque millia- acrorum patens in occiden¬ 
tali ripa fluminis Potomac, ad quindecim millia pas¬ 
suum ab hodierna septentrionalis Americae urbe capite, 


Aditus ad domum 


illius Washingtoni, Americani herois nostri, domum 
addupam. 

En modestum, in amplo arborum ac pratorum re¬ 
cessu; ex porticu pariter alba solarium regente, apte 
retro productum, albo colore praefulgens a nobis pe¬ 
titum domicilium! Aditus est per ligneum cancellum 
valde iis familiarem, quibus consuetudo est cum colo¬ 
nicis nostris ad instar Anglorum rusticationibus; primo 
obtutu gratia quaedam cum dignitate coniuncta, cer- 
tumque indicium vitae simplicis, tranquillae, a quovis 
urbano cultu remotae, studiose nos attrahunt. Auctoritas 
enim historica non tam directe hic nos allicit, quam 
aetatis ac styli repraesentatio satis nobis proximorum, 
nostrorumque morum atque ingenii satis affinium, ut 
ad hodiernam quoque nostram vitam plura rerum adiun- 
cta possint revocari. Nostra interest igitur non solum 
Washingtoni aedes has reapse esse, sed etiam hoc esse 
monumentum in Civitatibus Foederatis Septentrionalis 


Georgii Washington 

Ioannis Washington ac Nicolai Spencer proprietas fit. 
Dimidia huius possessionis pars hereditario iure ad 
Laurentium Washingtonnm pervenit, qui an. mdccxliii 
habitationem ibi extraxit, locumque Mount-Vernon ex 
nomine Anglici navarchi, sub quo stipendia fecerat, 
appellavit. Laurentii huius frater, ex eodem patre tan¬ 
tum natus, Georgius noster erat, qui fandum an. mdcclii 
hereditate pariter acquisivit, auxitque, donec, eo vita 
functo, an. mdccio omnia ad viduatam uxorem transie¬ 
runt, et post eius mortem quatuor nepotes sibi divi¬ 
serunt. Ita factum est ut supellectilium, quibus Georgii 
Washingtoni domus nunc est instructa, pars tantum 
vera sit; cetera per chronologicam, ut ita dicam, re¬ 
stitutionem sunt inducta. 

Quod quidem nunquam satis laudabile opus mulieri 
nomine Ounnigham ex civitate Carolina australi maxime 
debemus. Haec enim an. mdccclvi sollicitudine per¬ 
mota, ne prae familiae privatis eventibus tanti viri 

memoriae distraherentur, quin imo dilaberentur, auctrix 
fuit ineundae societatis, quae pretio redimeret fundum 
Washingtonianum. Huiusmodi societas in quaque Ame¬ 
ricani septentrionalis foederis civitate foemineum coetum 


stylio, ecce hinc hortus, buxeis saepibus iisque dili¬ 
gentissime recisis affabreque dispositis insignis, inde 
pomarium. Mos erat apud Washingtoniam gentem, non 
aliter atque apud plerasque antiquas nostras familias, 



Washingtonlae domus prospectus posterior. 



habet, cui singulare munus, sive alterius ex cubiculis, 
sive alicuius praedii aut adnexorum conservatio, aut 
etiam instauratio. Sic sensim reperta atque comparata 
per pecuniam sunt supelleclilia plura originalia; alia 
depositi loco data; quae deessent, rebus tempori con¬ 
sonis substituta. 


Cubiculum dormitorium Georgli Washington. 


Stabula in praedio Washingtonio. 


ut qui clarus hospes adveniret, arborem sereret: ita 
que etiam nunc nobis ostenduntur quae Ieffersonus, 
quae Lafayettus posuere; itemque rosetum ab ipso 
G-eorgio matri dilectissimae dicatum. Ulterius servorum 
casae sunt longulae atque demissae; dum ex adversa,, 
prope domum stabula invenimus, antiquissimum fund 


* 

ifi 

At praeter cancellum procedamus. Quum amplum 
pratum ^liquanto pererraverimus, priusquam ad albican¬ 
tem domum perveniamus, nobis columella obiicitur, in 
qua solare horologium est descriptum. Poshabito peri- 


aedificium ex lateribus ex Anglia advectis. Est quoque 
umbraculum Potomac prope flumen ad aestivos calores 
evincendos, sub quo effossus fuerat locus, quo glaciatae 
moles contra anni fervorem stiparentur; sunt denique 
gentis sepulcra simplicitate simul et gravitate excel¬ 
lentia. 

Sic in harum aedium ambitu manifestatio quaevis, 
aut quaevis vitae commoda praevisa, repleta, ac prope 
dicam nobili imagine, quamquam sine pompa aut osten¬ 


tatione, exhibentur. Convenientia consensusque haec 
sunt, quae in hodierna vitae vivendae agitatione, ne¬ 
dum assequi, ne cogitare quidem valemus! 


A. A. B. 



DE LEONE XIII P. t\. 


CO/AMENTARIUS (1) 


Ad haec, ut si iam universa Pontificis arbitrio ge¬ 
rerentur, Bismarkus cum Eege Hispaniae statuit belli 
de Philippinis insulis facere finem, eamque rem consilio 
Leonis XIII permittere. Sic princeps mitissimi ingenii, 
inter horrentes iam armorum strepitus, pacem morta¬ 
libus in iustitia suadendo, in omnem late orbem terrarum 
est dominatus. Pietas eius fuit si Bismarkus, qui apud 
Imperatorem cognomento Victorem versabatur, eique 
magno esse poterat usui, quod reminisceretur, sua 
praesertim opera Napoleonem Galliamque universam 
superasse, rerum multitudine fractus, inferior discessit. 
Quinimo adeo facile est a potestate perculsus, ut vix 
filius imperio potitus est, ipse sit exactus. Ex <}uo in- 
telligi potest nullum esse imperium tutum, nisi bene¬ 
volentia munitum. 

XI. — Leonis XIII Opera. 

De operibus huiusce Pontificis dicturo, ea statim 
rerum multitudo occurrit, ut optimum factu putem, 

(1) Ofr. num. sup. 


quo iter expeditius faciam, de die in diem quasi rem 
meam dividere ac propemodum ex genere disponere. 
In omnibus se parem temporibus rebusque praebens 
atque advigilem custodem, nunc 
religionis veritates ab adversa¬ 
riorum calumniis defendit, nunc 
suos de praeceptis erga Chri¬ 
stianam sapientiam amplissime 
docet, nunc demum perdiffici¬ 
lem de opificibus quaestionem 
nactus, quae iamdiu doctos ho¬ 
mines torquet, hac de re cum 
electissimo quoque in campum 
decertaturus solidissime conten¬ 
dit. Nec timidius iudicium usur¬ 
pare praesumit; sed tamquam 
sibi a Deo oblatum, munere suo 
fungi solemniter praedicat, hanc- 
que solam hominibus misere 
aborantibus viam salutis divi- 
lnitus ostendit. 

Genus humanum malis undi¬ 
que premi cernit; eius est itaque 
tot miseriarum fesso remedium 
aliquod adferre. Et tamquam 
Pater studiose monet, uti iudex damnat, et omnes ad 
munera sua obeunda sapientissime hortatur. 

0 fortunatos cives sua si bona norint! si dociles 
divinitus datum gravemque magistrum auscultarent! 

«• Ab ipsis Nostri Pontificatus exordiis, - ait, - 
tristis Nobis se se offert conspectus malorum, quibus 
hominum genus undique premitur; haec tam late patens 
subversio supremarum veritatum, quibus, tamquam fun¬ 
damentis, humanae societatis status continetur; haec 
ingeniorum protervia legitimae cuiusque potestatis im¬ 
patiens ; haec perpetua dissidiorum causa, unde inte¬ 
stinae concertationes, saeva et cruenta bella existunt; 
contemptus legum, quae mores regunt iustitiamque 
tuentur; fluxarum rerum inexplebilis cupiditas et ae¬ 
ternarum oblivio usque ad vesanum illum furorem, quo 
tot miseri passim violentas sibi manus inferre non ti¬ 
ment; inconsulta bonorum publicorum administratio, 
effusio, interversio; nec non eorum impudentia qui, 
cum maxime fallunt, id agunt, ut patriae, ut libertatis 
et cuiuslibet iuris propugnatores esse videantur; ea 
denique quae serpit per artus intimos humanae socie¬ 
tatis letifera quaedam pestis, quae eam quiescere non 
sinit, ipsique novas rerum conversiones et calamitosos 
exitus portendit». 

(Ad proximum numerum). 

Subalpinus. 


Dum fnror in cursu est, currenti cede furori. 

Ovid., de Remed. u. f., i. 



'Washlngtonius hortus. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Sacra Congregatione de Propaganda Fide p?o 
negotiis ritus orientalis. 

DECRETUM quo statuuntur mutuae relationes disci¬ 
plinares inter episcopos latinos canadens s et epi¬ 
scopum ruthenum illius regionis , nec non inter cle¬ 
rum et fideles utriusque ritus. 

Fidelibus ruthenis in regione Canadensi commoran¬ 
tibus superiore anno datus est Episcopus eiusdem ritus, 
qui ordinaria potestate eos regat ac gubernet. Ne au¬ 
tem propter diversitatem ritus ac disciplinae dissen¬ 
siones oriantur inter fideles ruthenos et latinos, sacra 
/Congregatio Christiano Nomini Propagando praeposita 
pro negotiis Rituum Orientalium, in plenariis comitiis 
diei 11 huius mensis, omnibus rite ac mature perpensis, 
quae sequuntur ad decennium statuenda censuit ad re¬ 
lationes mutuas episcopi, presbyterorum ac populi ru- 
theni ritus cum episcopis, presbyteris ac populo latini 
ritus illius regionis componendas. 

Caput 1. 

De Episcopo rutheni ritus. 

Art, 1. — Nominatio Episcopi rutheni ritus pro re¬ 
gione Canadensi, Apostolicae Sedi est unice et omnino 
reservata. 

Art. 2. — Episcopus rutheni ritus sub immediata 
huius Apostolicae Sedis iurisdictione ac potestate est. 
Plenam autem iurisdictionem ordinariam et personalem 
exercet in omnes fideles rutheni ritus in regione Ca¬ 
nadensi commorantes, sub dependentia tantum R. P. D. 
Delegati Apostolici pro tempore. 

Art. 3. — Eidem ius ac potestas competit regendi 
ac gubernandi gregem suum, ac leges et statuta con¬ 
dendi in iis quae iuri communi non adversantur. Ipsius 
insuper munus erit vigilare ut tum doctrina et boni 
mores, tum ritus et disciplina Ecclesiae Orientalis co- 
tholicae integre custodiantur. 

Art. 4. — Episcopus missiones ruthenas frequenter 
et regulariter visitare districte tenetur, ut gregem sibi 
concreditum apprime cognoscat, eaque omnia quae ad 
spirituale eius bonum attinent, melius provideat. Ad 
quod facilius assequendum utile erit universum terri¬ 
torium Canadense in regiones dividere, prout melius in 
Domino iudiqaverit, quarum unaquaeque successive vi¬ 
sitetur, ita ut unoquoque saltem quinquennio omnes 
missiones ruthenae episcopali subsint visitationi. 

Art. 5. — In visitatione rationes ab unoquoque 
rectore missionis exposcet administrationis bonorum 
missionis eiusdem, curabitqiie ne rector nomine et iure 
proprio ea retineat, pro quorum acquisitione fideles 
quovis modo subsidia contulerint. Ut autem* securitati 
bonorum temporalium ecclesiarum summa cum dili¬ 
gentia prospiciatur, eiusdem erit, audito in pertractandis 
negotiis virorum peritorum consilio, eas tituli posses¬ 
sionis formas adhibere, omnesque praescriptiones ser¬ 
vare, quae civilibus legibus singulorum locorum respon¬ 
deant, quaeque' ecclesiasticorum bonorum administra- 
tioni, conservationi, ac tutae transmissioni faveant. 
Art. 6. — Controversiae, si quae exoriantur inter 


Episcopum rutheni ritus et episcopos latini ritus Ca- 
nadenses, deferantur in devolutivo tantum ad Dele¬ 
gatum Apostolicum Canadensis regionis, salva, item in 
devolutivo, appellatione ad Apostolicam Sedem. 

Art. 7. — Ordinaria residentia Episcopi rutheni 
ritus erit in urbe Winnipeg. 

Art. 8. — Ad constituendam annuam stipem pro 
sustentatione Episcopi, donec redditus stabiles habean¬ 
tur, concurrere debent singulae ruthenae communitates, 
eidem solvendo, ad instar cathedratici, annuam prae¬ 
stationem certam et moderatam, ab ipso secundum ae¬ 
quitatem deterrui nan dam. 

Art. 9. — Episcopus quinto quoque anno plenam 
et accuratam relationem de statu personali, morali ac 
materiali missionum proprii ritus exhibeat Delegato 
Apostolico, qui eam transmittet ad S. Congregationem 
de Propaganda Fide pro negotiis Ritus Orientalis; atque 
iuxta morem apud episcopos Canadensis regionis in¬ 
ductum, singulis saltem decenniis ad sacra Apostolorum 
limina accedat, ut obsequium et obedientiam suam 
Pontifici Summo praestet, eique rationem reddat de 
pastoralis; muneris implemento, deque omnibus quae 
ad ecclesiae suae statum et cleri populique mores ac 
disciplinam, animarumque sibi concreditarum salutem 
pertinent. 

Caput II. 

De Clero rutheno. 

Art. 10. — Cum nondum habeantur sacerdotes ru¬ 
theni qui vel nati vel saltem educati sint in regione 
Canadensi, Episcopus rutheni ritus, praevia intelligentia 
cum Delegato Apostolico, omni studio curet ut Semi¬ 
narium pro clericis ruthenis in Canada educandis quan¬ 
tocius instituatur. Interim vero clerici rutheni in Semi¬ 
naria latinorum de consensu Ordinarii admittantur. Sed 
nonnisi qui se coelibatum perpetuo servaturos coram 
Episcopo promiserint, in Seminarium sive nunc sive in 
posterum admittantur; et nonnisi caelibes ad sacros 
ordines in regione Canadensi exercendos, promoveri 
poterunt. 

Art. 11. — Ad sacrum ministerium exercendum 
apud fideles rutheni ritus non admittantur sacerdotes 
nisi sint caelibes vel saltem vidui et absque liberis, 
integri vita, zelo ac pietate praediti, sufficienter eruditi, 
lucri non cupidi et a politicis factionibus alieni. 

Art. 12. — Antequam habeatur numerus sufficiens 
presbyterorum ruthenorum qui in Canadensi regione 
educati fuerint, si providenda occurrat de suo rectore 
aliqua missio ruthenorum vel vacans vel noviter erecta, 
Episcopus rutheni ritus idoneum sacerdotem caelibem, 
vel saltem viduum, postulet ab episcopis ruthenis vel 
Gfalitiae vel Hungariae per tramitem S. Congregationis 
de Propaganda Fide pro negotiis Ritus Orientalis. Illi 
vero sacerdoti sive uxorato, sive viduo, sive caelibi, 
qui proprio marte, neque ab Episcopo rutheno vocatus, 
neque a S. Congregatione missus, illuc perrexerit, E- 
piscopus ruthenus nullas concedere potest facultates, 
sive celebrandi Sacrum, sive administrandi sacramenta, 
sive munia ecclesiastica quomodocumque obeundi. 

Art. 13. — Sacerdoti ex Europa mittendo praedicta 
S. Congregatio tradet documentum quo ipsi concedatur 
facultas ad assumendam spiritualem curam fidelium 







rutheni ritus sub dependentia Ordinarii rutheni Oa- 
nadensis. 

Art. 14. — Quilibet ruthenus sacerdos ex Europa 
proveniens et in Canadensi regione commorans pro 
fidelium rutheni ritus spirituali cura, semper manebit 
incardinatus dioecesi originis; attamen Episcopus ru¬ 
thenus originis, iurisdictionem suam in etim nullimode 
exercebit, quoadusque ipse in Canada commorabitur : 
omnino et unice pendeat a iurisdictione Episcopi ru¬ 
theni Canadensis. 

In patriam autem supradicti sacerdotes redire aut 
revocari nequeant absque expressa licentia Ordinarii 
Canadensis, in scriptis concedenda. 

Art. 15. — Laici rutheni, cuiuscumque originis ac 
domicilii fuerint, qui sacros Ordines in Canada susci¬ 
pere cupient, sub omnimoda iurisdictione manebunt 
Episcopi rutheni Canadensis, in cuius manus iuramen- 
tum missionis seu stabilitatis ad inserviendum in ter¬ 
ritorio emittent. 

Art. 16. — Omnes rectores missionum ruthenarum 
Canadensis dominii sunt amovibiles ad nutum Ordinarii 
rutheni. Amoveri autem non poterunt absque causis 
gravibus et iustis. 

Art. 17. — Datur tamen facultas presbytero amoto 
appellationem interponendi, in devolutivo, contra de¬ 
cretum remotionis ad tribunal Delegati Apostolici, qui 
intra tres menses a die appellationis causam definire 
curabit, salvo semper iure recursus ad Sanctam Sedem, 
item in devolutivo. 

Art. 18. — Sustentationi sacerdotis providebit Epi¬ 
scopus, salarium eidem adsignando assumendum ex 
omnium ecclesiae proventuum massa seu cumulo. 

Art. 19. — lura stolae et emolumenta sacri mini¬ 
sterii in singulis missionibus determinanda sunt ab 
Ordinario rutheno iuxta probatas diversorum locorum 
consuetudines. Ea tamen privato arbitrio extendere ad 
sacras functiones a taxa immunes, aut illa ultra taxam 
determinatam exigere, omnino vetitum est. Caveant 
insuper sacerdotes rutheni ne iura illa a vere paupe¬ 
ribus exigant; ac omnino vetitum est ea extorquere 
sub comminatione dilationis baptismi vel benedictionis 
matrimonii, aut fidelem solvendi incapacem excludere 
a quacumque sacra functione. 

Art. 20. — Sacerdotes latini ritus qui a S. Congre¬ 
gatione de Propaganda Fide facultatem obtinuerunt 
transeundi ad ritum ruthenum in auxilium Episcopi 
rutheni pro spirituali adsistentia fidelium ruthenorum, 
quoadusque in ritu rutheno permanebunt, unice et 
omnino sub iurisdictione Episcopi rutheni erunt. Sacra 
Congregatio autem vehementer hortatur episcopos latinos 
Canadenses clero locupletiores, ut Episcopo rutheno in 
animarum bonum aliquot sacerdotes ad tempus conce¬ 
dant, si ab eodem requirantur. 

Art. 21. — Si qui vero sunt sacerdotes regulares 
qui transitum ad ritum ruthenum obtinuerunt, ipsi in 
his quae ad vitam religiosam spectant, a propriis su¬ 
perioribus regularibus; in his vero quae ad curam 
animarum et ritum ruthenum pertinent, ab Episcopo 
rutheno dependent. 

Art. 22. — Episcopus ruthenus nonnisi in clerum 
et populum ruthenum iurisdictionem suam exerceat; 


si tamen aliquo in loco exsistant fideles rutheni ritus, 
in eoque nondum sit missio ruthena constituta, aut 
nullus adsit presbyter eiusdem ritus, poterit tunc iuris¬ 
dictionem suam in fideles ruthenos presbytero latino 
loci communicare, certiorato Ordinario. 

Art. 23. — Poterunt insuper episcopi latini Cana¬ 
denses, certiorato Episcopo rutheno, iurisdictionem dare 
presbyteris ruthenis illis in locis in quibus fideles la¬ 
tini ritus adsunt sibi subditi, sed nullus adest pre¬ 
sbyter latinus qui curam eorum gerere queat. 

Caput III. 

De fidelibus ruthenis. 

Art. 24. — Fideles rutheni iis in locis in quibus 
nulla ecclesia nec sacerdos proprii ritus habeatur, ritui 
latino sese conformare valebunt; eisque eadem facultas 
conceditur etiam ubi propter longinquitatem ecclesiae 
suae non eam possint nisi cum gravi incommodo adire, 
quin tamen ex hoc ritus mutatio inducatur. 

Art. 25. — Transitus a ritu rutheno ad latinum 
laicis ruthenis qui verum et stabile domicilium in re¬ 
gione Canadensi constituerint, concedi nequit nisi a 
S. Congregatione de Propaganda Fide pro negotiis Ritus 
Orientalis, gravibus et iustis intervenientibus causis ab 
ipsa S. Congregatione cognoscendis, audito Episcopo 
rutheno Canadensi. 

Art. 26. — Si vero contingat ut hi quandoque in 
patriam revertantur, tunc etsi ex pontificio rescripto 
ritum latinum susceperint, licebit eis, Apostolica Sede 
exorata, ad pristinum ruthenum ritum redire. 

Art. 27. — Non licet missionariis latinis, sub poenis 
ab Apostolica Sede decernendis, quempiam ruthenum 
ad latinum ritum amplectendum inducere. 

Art. 28. — Fideles rutheni, etiam in locis in qui¬ 
bus adest presbyter rutheni ritus, apud sacerdotem la¬ 
tinum ab Ordinario loci adprobatum peccata sua con¬ 
fiteri et beneficium sacramentalis absolutionis valide et 
licite obtinere possunt. E converso fideles latini pec^ 
cata sua confiteri possunt apud sacerdotem ruthenum 
ab episcopo suo adprobatum, in locis in quibus adest 
missio, aut ecclesia rutheni ritus. Presbyteri vero ru¬ 
theni absolvere non poterunt fideles latini ritus a cen¬ 
suris et a casibus reservatis in dioecesi latina in qua 
sacrum ministerium exercent, absque venia Ordinarii 
latini. Vicissim idem dicatur de presbyteris latinis quoad 
censuras et reservationes statutas ab Episcopo rutheno. 

Art. 29. — Omnibus fidelibus cuiusque ritus datur 
facultas, ut, pietatis causa, sacramentum eucharisticum 
quolibet ritu confectum suscipiant; ac insuper, ubi 
necessitas urgeat nec sacerdos diversi ritus adsit, li¬ 
cebit sacerdoti rutheno ministrare Eucharistiam con¬ 
secratam in azymo; et vicissim sacerdoti latino mini¬ 
strare in fermentato; at suum quisque ritum in mini¬ 
strando servabit. 

Art. 30. —Quisque fidelium praecepto Communionis 
paschalis ita satisfaciet, si eam suo ritu et quidem a 
parocho suo accipiat. 

Art. 31. — Sanctum Viaticum moribundis ritu pro¬ 
prio e manibus proprii parochi accipiendum est; sed, 
urgente neeessitate, fas esto a sacerdote quolibet illud 
accipere; qui tamen ritu suo ministrabit. 

Art, 32. — Funerum celebratio ac emolumentorum 
perceptio in familiis mixti ritus, ad parochum illius 
ritus pertineant ad quem defunctus pertinebat. 

Art. 33. — Ad vitanda gravia incommoda quae 
inde ruthenis evenire possent, facultas eis fit dies festos 
et* ieiunia observandi iuxta consuetudinem locorum in 
quibus degunt. Attamen diebus dominicis et festis in 
utroque ritu in eamdem diem incidentibus, sacrae li- 
turgiae in ecclesia sui ritus, si in loco exsistat, rutheni 
interesse tenentur. 

Caput IV. 

De matrimoniis inter fideles mixti ritus. 

Art. 34. — Matrimonia inter catholicos ruthenos et 
latinos non prohibentur; sed ad vitanda incommoda 
quae ex rituum diversitate in familiis evenire solent, 
uxor, durante matrimonio, ritum viri sequi potest, quin 
ex hoc sui nativi ritus mutatio inducatur. 

Art. 35. — Soluto matrimonio, mulier proprium 
ritum originis resumere valet. 

Art. 36. — Matrimonia tum inter fideles mixti ritus, 
tum inter fideles ruthenos, servata forma decreti Ne 
temere contrahi debent. 

Art. 37. — Attamen matrimonia mixti ritus in ritu 
viri et ab eiusdem parocho erunt benedicenda. 

Art. 38. — Dispensationes matrimoniales in matri¬ 
moniis mixti ritus, si quae sint dandae vel petendae, 
dentur et petantur ab episcopo sponsae. 

Art. 39. — Nati in regione Canadensi ex parentibus 
diversi ritus, ritu patris sunt baptizandi; proles enim 
sequi omnino debet patris ritum. 

' Art. 40. — Baptismus in alieno ritu ob gravem ne¬ 
cessitatem susceptus, cum nimirum infans morti pro¬ 
ximus esset vel natus esset in loco in quo tempore na¬ 
tivitatis parochus proprius patris non aderat, ritus mu¬ 
tationes non inducit. 


Art, 41. — Infantes ad eius parochi iurisdictionem 
pertinent, cuius ritus est eorum pater.. 

(D. xvm mens. Augusti mcmxiii). 



DIARIUM VATICANUM 

(Mense Septembri mcmxiii). 

Coram SSmo. admissiones. 


'Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, SS. D. N. per Septembrem mensem coram se 
admisit peregrinorum agmina ex archidioecesi Mediolanensi, 
ex dioecesibus Parmensi, Placentina, Verulana; ex Moravial 
ex Catholico foedere iuvenum ex orbe universo gymnicis 
ludis vacantilfus; ex dioecesibus Venetiarum et Concordiae, 
Fesulana, Isclana, Messanensi aliisque Siculae regionis, ex 
dioecesibus Taurinensi, Mutinensi, Carpensi, Nonantulana, 
Patavina, Veronensi, Rodigensi, Calvensi ac Theana, Sta- 
b i ensi; ex Piceno; ex Italica Societate Sacerdotum SSmae. 
Eucharistiae adoratorum, ad duorum millium numerum; ex 
dioecesibus Regina, Burgi S. Donnini, Aretina, Montis Po- 
litiani, Cerretana, Viterbiensi; ex Alsatia; ex Civitate S. 
Mafini. Praeterea tria millia iuvenum et quingentos ex So¬ 
cietate Italicae Iuventutis Catholicae; peregrinorum manus 
ex dioecesibus Cremensi, Cremonensi, Tusculana; ex Gal¬ 
licis opificibus ; ex regionalibus moderatoribus Tertii Or¬ 


dinis S. Francisci; ex foedere catholicorum opificum Li¬ 
gurum; ex diocesibus Pompelonensi, Praenestina, Sena¬ 
rum. Berolinensi; ex Brasilia; ex Gallia, quos inter mille 
ac ducentos iuvenes ex Catholico Gallorum Iuvenum foedere. 

Pontificiae electiones. 

Provisio Ecclesiarum. — Per S. Congregationis Consi- 
storialis decreta SSmus. D. N. Pius PP. X has quae se¬ 
quuntur ecclesias de proprio pastore providit, nempe: Ca- 
thedrali ecclesiae Monasteriensi praefecit sac. Ioannem Pog- 
genburg*, eiusdem cath. eccl. Monasterien. canonicum et 
vacantis dioecesis vicarium capitularem; cath. eccl. Lau- 
densi rmum. dnum. Petrum Zanolini, hactenus episcopum 
Fabrianen. et Mathelicen; cath. eccl. de Chiapas sac. Ma¬ 
ximinum Ruiz, archidioecesis Mexicanae, ibidem canonicum 
poenitentiarium basilicae Guadalupensis; cath. eccl. Lim- 
burgensi sac. Augustinum Kilian, eiusdem eccl. cath. ca¬ 
nonicum; metropolitanae eccl. Tarraconensi revmum. dnum. 
Antonium Lopez et Pelaez, hactenus episc. Iaccensem; me- 
trop. eccl. Burgensi revmum. d. Iosephum Cadena et Eleta, 
hactenus episc. Victoriensem; cath. eccl. Cordubensi revmum. 
dnum. Raymundum Guillamet et Coma, hactenus episcopum 
Legionensem; cath. eccl. Legionen. sac. Iosephum Alvarez 
Miranda, canonicum poenitentiarium cath. eccl. Ovetensis; 
cath. eccl. Segobriensi revmum. d. Aloisium Amigo et 
Ferrer, hactenus episc. tit Tagastensem et administrato¬ 
rem apostolicum dioecesis Celsonensis; cath. eccl. Salman- 
tinae revmum. dnum. Iulianum de Diego et Garcia Alcolea, 
hactenus episc. Asturicensem; cath. eccl. Asturicen. sac. 
Antonium Senso L&zaro, canonicum cath. eccl. Matritensis; 
cath. eccl., Placentinae in Hispania sac. Emmanuelem Torres, 
et Torres can. decanum metropolitanae eccl. Hispalensis; cath. 
eccl. Pacensi revmum. dmnum. Adulphum Perez Mugnos, 
hactenus episc. Canariensem; cath. eccl. Canarien. sac. 
Angelum Marquina Corrales, canonicum magistralem me¬ 
tropolitanae eccl. Burgensis; cath. eccl. Oriolensi sac. Ray¬ 
mundum Plaza et Blanco, dioecesis Conchensis, auditorem 
tribunalis sacrae rotae Matritensis; cath. eccl. Victoriensi 
revmum dnum. Prudentium Melo et Alcalde, hactenus epi¬ 
scopum titularem Olympiensem; cath. eccl. Nuceriae Paga¬ 
norum sac. Iosephum Romeo, archidioecesis Rheginensis, 
ibique parochum loci vulgo Catona; cath. eccl. Laquedo- 
niensi sac. Cosmam Agostino, dioecesis Hieracensis, ibique 
parochum loci vulgo Mammola; cath. eccl. Cenetensi sac. 
Rodulphum Caroli, urbis Romae, cubicularium intimum 
Sanctitatis Suae, rectorem collegii SS. Caroli et Ambrosii 
de Urbe, et officialem S. Congregationis de Religiosis; cath. 
eccl. S. Annae in America centrali sac. Rochum Orellana, 
archidioecesis S. Salvatoris, ibique cancellarium curiae ar- 
chiepiseopalis; cathedr. eccl. S. Miehaelis in America cen¬ 
trali sac. Ioannem Antonium Duegnas, canonicum metro¬ 
politanae ecclesiae S. Salvatoris; tit. episc. eccl. Mopsue- 
stianae sac. Iacobum Vilanova, archidioecesis S. Salvatoris, 
ibique vicarium generalem et canonicum ecclesiae metro¬ 
politanae, quem constituit, auxiliarem r. p. d. Antonii A- 
dulphi Perez y Aquilar, archiepiscopi S. Salvatoris ; tit. 
archiepiscopali eccl. Apamensi revmum. d. Renatum Fran- 
ciscum Renou, hactenus archiepiscopum Turonensem; me¬ 
tropolitanae eccl. Turonen. revmum. dnum. Albertum Negre, 
hactenus episc. Tutelensem; cath. eccl. Tutelen. revmum. 
dnum. Iosephum Metreau, hactenus episc. tit. Thermensem; 
cath. eccl. Superiorensi revmum. dnum. Iosephum M. Hou- 
delka, hactenus episc. tit. Germanicopolitanum; cath. eccl. 
Ioliettensi sac. Gulielmum Forbes, parochum eccl. S. Ioannis 
Baptistae in urbe Marianopolitana; cath. eccl. Montis Lau¬ 
rei in ditione Canadensi sac. Franciscuin Xav. Brunet, can¬ 
cellarium et secretarium archiepiscopi Ottaviensis; cath. 
eccl. Notensi sac. Ioseph Vizzini, dioecesis Calatanisiadensis, 

magistrum S. Theologiae in scholis Pontificii Seminarii 
Romani et officialem S. Congregationis Consistorialis. 

Vita functi viri clariores. 

Die vii, ad Tusculanum oppidum a M. Portio Catone 
nuncupatum, quo recuperandae bonae valetudinis gratia se 
contulerat, placide requiescit in Domino Purpuratus Pater 
losephus Calasantius Vives y Tuto, ex Ordine Capulatorum 
S. Francisci, S. Congregationis Religiosorum Praefectus, vir 
divina scientia ac singulari pietate insignis. Natus erat in 
oppido S. Andreae de Llevaneras, Barcinonensis dioecesis, 
d. xv mens. Februarii mdcccliv; pluribusque religiosis 
muneribus tum in patria, tum in Americis, atque etiam in 
Urbe egregie functus, inter Cardinales Diaconos a Leone 
PP. XIII cooptatus est d. xix mens. Ianuarii mdcccxcix. 


ANNALES 

Balkanicae novae nubes. 

Balkanicum caelum nubibus rursus grave ap¬ 
paret; rerum est inter se collidentium novus com¬ 
plexus; metaxa facta est iterum adeo implicata, ut 
non facile dignosci queat quisnam et quando eius fila 
sit tandem expediturus. Dum enim sub finem su¬ 
perioris mensis rationes tantum inter Bulgaros atque 
Tureas componendae manebant, en, contra, hodie 
hae ad pacificam conventionem pervenisse nun- 
ciantur, quum inter ceteros Balkanicae regionis 
populos difficultates, minae, novarum conflictionum 
pericula ubique exsurgunt. 

Ad fines qui Serbos ab Albanis dividunt aliquot 
iam dies vario certamine pugnatur: si non omnino 
sopita proferendi imperii cupido Serbos excitaverit 
ad territoria oppugnanda novo Albanorum regno 
attributa, nonne haec Londinensis coetus consul¬ 
tationum sit violatio? Nonne Europaearum gentium 
concordi voluntati maxima inde iniuria atque pro¬ 
vocatio facta fuerit? Quamquam, ut aperte fatea¬ 
mur, huiusmodi rerum status, itemque internae Al¬ 
baniae perturbationis, qua Essad ille militum prae¬ 
fectus aperte in gubernium rebellionem concit, in Eu- 
rppae ipsius caput quodammodo recidit; quae post 
decretam novae civitatis creationem, eius fines non 
satis manifeste definivit, neque sollicite, quemad¬ 
modum oportebat, interno eius ordini providit. 

Neque haec satis. Dum enim Serbi et Albani 
comminus sic signa conferunt, negotia inter Grae¬ 
cos atque Tureas intermittuntur, et, quod peius est, 
huic rerum prolationi militaria opera accedunt hinc 
inde, motusque copiarum, quasi novorum, eorumque 
imminentium, concursuum praeludium. Neque ad 
placandos animos certe iuvant itinera a Constantino, 
Graecorum rege, Berolinum ac deinde Lutetiam 
Parisiorum, denique Londinum his diebus suscepta... 
Quum praeterea, ut notum est, Graecia Serbiae 
contra Albanenses aperte faveat, numne non pro¬ 
babile erit Bulgaros atque Tureas post pacem pa¬ 
ctam inter se conventuros, ut, sua uterque ex parte, 
duobus ab aemulis aliquam captorum partem de¬ 
vellant? 


Re quidem vera, si'Serbia atque Graecia, qui- 
buscum postremo Rumenia se consociavit, Bulga- 
riae angustiis atque difficultatibus abusae sunt, ut 
ab ea auferrent quae sibi bello pepererat; si Tureae 
pariter eadem ratione sibi quaestum fecere ad 
Adrianopolim urbem recuperandam ab ipsorum di¬ 
ctione et armorum vi et Europae voluntate avul¬ 
sam ; quid Tureae et Bulgari vicissim Serborum et 
Graecorum sollicitudines ac molestias in rem suam 
non convertant, ad ea quae tam aegre amissa sunt 
aliquo modo reficienda? Inita ne foedera?... Atqui 
scimus quae reapse valeant! Europae sanctio?... 
Quae sit eius valor apprime in dies videmus! Quid 
igitur non audendum? Quid se a non difficili lucro 
abstinendum? 

Ex his omnibus levi opera coniici potest, res 
ad tertium Balkanicum bellum necessario atque 
expedite heu! procedere; vel saltem ad novarum 
conflictionum seriem, quae Europam omnem in¬ 
certam, anxiam, curaque ac sollicitudine affectam 
diu adhuc retinebunt. 

* 

* * 

Sinenses res. 

Sinensium gubernium internam rebellium sedi¬ 
tionem, Nanchino urbe, eorum arce, expugnata, do¬ 
muit; at in discrimine cum Iaponia nunc versatur 
ob quosdam Iaponenses cives in illius urbis expu¬ 
gnatione occisos. Videtur Tokio in urbe factio esse, 
quae libenter ex hoc eventu occasionem nactura 
sit ad bellum cum finitimo populo gerendum, cuius 
exitus is fiat, ut Manchouria regio Iaponiensium 
dictioni addicatur. Iaponiensium gubernium urgen¬ 
tibus illis viriliter obsistit; at quum, ob civiles ra¬ 
tiones, politicorum negotiorum apud exterarum re¬ 
rum administrum moderator nefarie sit Abe in urbe 
interemptus, quid ex animorum agitatione in dies 
crescente oriturum sit omnes prorsus ignorant. 

# 

* * 

Italorum proelia in Libya. 

Italorum in Libya progressui obstant incolarum 
Tureis adhuc faventium non infrequentes concur¬ 
sationes, quos Itali facile vincunt, non sine tamen 
aliquando sanguinis effusione. Sic die decimasexta 
elapsi mensis Septembris gloriose in certamine oc¬ 
cubuit Torellius, copiarum strenuus dux, dum cum 
militibus suis Merg regionem in dorso montis por¬ 
rectam et ab Arabis acriter defensam, oppugnat. 
Sit debitus animoso viro patriae honos! 



PERO RBEM 


Die i mens. Septembris mcmxiii Dublini, ob 
opificum ex condicto universam a laboribus de¬ 
sertionem a quodam factioso homine Ioanne Lar- 
kin promotam, gravissimi tumultus fiunt, quos mi¬ 
litari manu coercere oportet. A certamine qua¬ 
dringenti prope cives vulneribus affecti recedunt. 

Tabulae clarissimi anglici pictoris Yoner, in 
castro Klillarney a Kenmere Comite collectae, for¬ 
tuito incendio absumuntur. 

— d. in Brisbane ex urbe nunciatur Iaannes 
Henricus Warne doctor, dum incognitam regionem 
Papu investigat ad «radium» inveniendum, ab 
incolis nefarie interimitur; qui praeterea ex eius 
corpore cibum heu! sibi comparant. 

Ad Aisgill, ferriviarum anglicam stationem, 
curruum series citato cursu Edimburgo procedens 
in alteram, Glascovio provenientem, occurrit. Hor¬ 
rendus collisus atrocem mortem viatoribus decem 
parit, pluresque alios foede sauciat. 

Similia ad Wallingford oppidum Civitatum Foe¬ 
deratarum Americae septentrionalis lugentur. 

Hagae in urbe duodevigesimus de pace con¬ 
ventus inter legatos apud publicos per orbem coe¬ 
tus legibus ferendis inchoatur. 

— d. iv in castro ad urbem Sigmaringen, Em- 
manuel, quondam Lusitanorum rex, Augustam Vi¬ 
ctoriam de Hohenzollern, Principem foeminam, 
sollemniter uxorem ducit. 

— d. x aeronavis dirigibilis quaedam Germa¬ 
nicae classis ob improvisam tempestatem in mare 
ad Heligoland alliditur. Ex navigii administris ac 
remigibus septem tantum sospites evadunt. 

— d. xii nunciantur Falcon et Hope insulae 
archipelagi de Tonga, in Oceano Pacifico australi, 
terrae motu fortasse, cum suis incolis fuisse sub¬ 
mersae. 

— d. xiii incendium, qua de causa exortum 
ignoratur, mercium magna receptacula ad Alae 
ferriviarum Austriacam stationem omnino delet. 

— d. xviii inter oppida Cannes et Grasse cur¬ 
rus tres electrica virtute acti ac militibus onusti 
ex ferreis axibus, quibus strata est via, exeunt 
atque per praecipitia deferuntur. Plures inde via¬ 
tores mortui aut gravibus vulneribus affecti edu¬ 
cuntur. 

— d. xix Sophia, Gulielmi ex Saxoniae-Weimar 
Principibus filia, vigesimum et sextum aetatis an¬ 
num agens, Heidelberg in castro mortem infeliciter 
obit. 

— d. xx novae opificum ex condicto a labo¬ 
ribus magnae desertiones ex Anglia significantur. 

— d. xxi in urbe Tarvisina, quinque supra 
quinquaginta annos natus, vita fungitur Thomas 
Salsa, strenuus Italorum militum dux. Post Libyam 
occupatam, Tripolitano praesidio praefectus est; 
quo ' munere abhinc paucos menses valetudinis 
causa sponte se abdicavit. 

Eadem die in oppido Cossano Belbo ad Albam, 
dum orationem publice habet, improviso fato cor¬ 
ripitur Theobaldus Calissano, publicorum cursuum 
in Italia administer. Natus erat anno mdccclviii. 

— d. xxn Calatanisii moritur Michael Tripi- 
sciano, sculptor magna laude celebratus. 

— d. xxv Garros aviator, ex oppido S. Ra- 
phaelis in Gallia profectus, Tunetem urbem feli¬ 
citer appellit. 

t- d. xxvii nuncium affertur, Henricum Rad- 
ford atque Georgium Street, exploratores ad arcton, 
ab Esquimensibus fuisse necatos. 

— d. xxviii Lutetiae Parisiorum de vita de¬ 
cedit Dujardin Beaumetz, per multos annos in 
Gallia a secretis status pro bonis artibus, quas 
impensa opera defendit, fovit ipseque coluit. Evasit 
enim pictor sive de militaribus, sive de civilibus 
rebus valde probabilis. 


LIBRI REC ENS DON O ACCEPTI 

Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Tadeusz Maryan Lewicki. Poczatki Nauki Jezijka 
Lacinskiego dlapienoszj klasy gimnazyalnej (Preparacye- 
Slowniczek do lekcyi lacinskich - Slowniczek dolekcyi 
polskich-Wykaz imion wlasnych - Zestawienia gra- 
matyczne). — Edid. Nakladem K. S. Jakubowskiego, 
Welwowie, 1913. 

Dr. Wojciech krajewski. Czytania Lacinskie dia 
III., IV. i V. klasy gimnazyalnej. —• Indidem, 1913. 


AENIGMATA 


i. 

Non epulas cupio; siccis date pocula labris: 

Munere potandi fungor in orbe bibax. 

Nec cyathis alvum repleo (non profero gerras) 
Haurirem quamvis gutture vitis opes. 

Qua frontis niteam specie qui scire peroptat, 

Hoc fateor verum: os est mihi guttur hians. 

Dum me caupo tenet, mulcet tunc blanda voluptas,- 
Et placet ad colles pergere, et arva placent. 

Me, nullo stipante latus, non vascula sicco, 

Mendicabo alvum, quum mihi potus erit. 

Quum eyathos haurire datur, tunc sorbeo Bacchum, 
Vinco centenos, ore bibente, viros. 

Si larga Bromius dextra mea vota secundet, 

Nectares rori gaudia iuncta bibam; 

Tunc pariam vobis foecundo e palmite potus, 

Et praesens nostro gutture munus erit. 

Augustinus Epiro. 
II. 

Virus in ore meo latitat. Mihi praefice sigma; 

Per venas vegetas vividus humor abit. 

F. P. 

Ex sociis, qui utriusque aenig-matis interpretatio¬ 
nem ad Doctorem IOSEPHUIVI FORNARI, Commentarii 
moderatorem (Roma, Via dei GovemO VeCChiO, 96) 
miserint intra menses duos. unus, sortitus, &ratis 
accipiet, VINCENTII LANFRANCHI opus, cui titulus: 

DE AENEIDE CUM FEUCTU LEGENDA 
ACROASIS. 


Aenigmata an. XVI, n. VII proposita his respondent: 

I) Fumus; II) Collis-Callis. 

Ea rite soluta miserunt: 

Ad. Kozlo w Patricovia. —Lud. Benard, Gratianopoli. —Ant. Masia, 
Tarragona. — Petrus Tergestinus. — lac. Costa, Dumio — Nic. Lagu- 
mina, Panormo. — Lad. Thyssen, Dresda. — F. Wawer, Marianopoli. — 
Mart. Dunne, Neo Eboraco. ,— Carm. Zlinezky, Cracovia. — St. Lowinski, 
Zerkow. — E.Burg, Monachio. — Alois. Geyer, Ratisbona — Frid. Horwath, 
Vindobona. — Georg. Archambeault, Quebeco. — Claudius Lucensis. — 
Diomedes Falva, Constantia. —Aloisius Venti, Bononia. — lac. Gomez, 
Caesar angusta. — Raim. Silvaft, Londino. — Rich. Brondel, Brugis. — 
N. Bianchi, Augusta Taurinorum. — Alex. Pintauro, Neapoli, — Alf. 
Martinez, Badaiocio. — Ciem. Fiard, Curia Rhaetorum. —F. Arnori, Me¬ 
diolano. — F. Correa, Emerita. — Lud. Dubois, Massilia. —Rich. Mulier, Be- 
rolino. — A. Tonelli Genua. — I. Ciolli, Papia. — Leonardus Feher; 
Eug. Dolmar, Chicagine. — I. Ortiz, Morelia. — F. X. M., Drepano. — 
Alb. Catteau, Lugduno. — Fr. Xav. Gkion. Ostunio. — Hern. Forgeot, 
Nicaea ad Varum. — Aug. Bounin, Aureliano — P. Prado, Venetiis. — 
R. Richi, Traianopoli. — Nic. Endrigi, Salisburgo. 

Sortitus est praemium: 

AUGUSTINUS BOUNIN, 
ad quem missum est opus, cui titulus : 

MARCI MINUCII FELICIS 
OCTAVIUS 

adnotationibus illustratus. 


Sponsor: Ioannes Baptista Ciampi, iurisperitus 


Romae. — Officinae Societatis Editricis Romanae. 

AD RO/AA/A 

ACTIO DRAMATICA 


versibus plautinis composita 

Omnes. 

Procul hinc, profani, procul hinc recedite! 

Fores rumpuntur et magno clamore aci ostium mi¬ 
lites adstant. Unus procedit et distincta voce proclamat: 

« Adsunt Augusti Constantini milites! » 

Sacerdotes. ( Timore correpti huc illuc cursitantes 
exclamant) 

Adsunt! Adsunt! Qui dolor! Divum quod dedecus! 

(.Exeunt ex parte contraria). 

SCENA ULTIMA. 

Ingreditur Tribunus ingenti militum numero stipatus. 
Custodes templi arma, honoris gratia , demittunt. 

Tribunus. 

Ubi sunt captivi? 

(Milites eos in libertatem vindicant.) 

Portas eis pandite! 

Tribunus. 

(Ad suos conversus aclsignans milites templi). 

Ii sint illico nobis in custodia! 

Hic pone signifer Labarum purpureum! 

Ad ipsum sistant liberae centuriae. 

Cras autem praelium certa cum victoria! 

(Omnes milites haec eadem repetunt, cum pueri fe- 
stantes concinunt) 

Contritus laqueus: liberati sumus ! 

Explicit Actus II. 

ACTUS III. 

SCENA I. 

(Actio est in foro. Huc illuc Milites inter, se loquentes 
discurrunt). 

I. Miles. 

Redisti a pugna ? 

II. Miles. 

Redivi nuperius. 

I. Miles 

Quid autem narras facto de certamine ? 


et in tres actus distributa. 

II. Miles. 

Nec durius fuit, nec aliud longius, 

Quam quod hesterne fortiter pugnavimus. 
Erant sed agminum laetantes ordines, 

Sub ipso strenui ductu Maxentii... 

III. Miles. 

Cur at redisti ? 

II. Miles. 

Missus quaesitum denuo, 
Novos qui subrogent occisos milites. 

III. Miles. 

Fuerunt multi igitur ? 

II. Miles. 

Multis cum millibus! 

I. Miles. 

Et ipsae denuo festinantes copiae 
Proficiscuntur magna cum fiducia, 

Mox redeundi laureis circumdatae 
Sertis, ut olim legiones veteres. 

Deorum fausta vulgabantur omina. 

II. Miles. 

Foret si occisus ? 

III. Miles. 

Omen avertant dii ! 

IV. Miles. 

Nostri quid autem, dic, nostri quid interest ? 
Sumus Germani... Crescant dummodo stipes... 

II. Milj^s. 

Labente vita vidi bellum saepius, 

Et ipsos duces salutavi strenuos, 

Magis sed nunquam fide certae victoriae! 
Audax Maxentius dixerat securius 
Se se victurum talibus cum copiis... 

I. Miles. 

Et augures ipsi laeta post auspicia... 

(Ad proximum numerum). 


I. B. Francesia. 

DE LITTERIS ET BONIS ARTIBUS COMMENTARIUS 


Rerum 

M>dornlsfarum error circa Eucharistiae institutionem. 

Do hoonc XIII P. JVl. Commentarius. 

f electa ex bibliothecis et archivis. M. Antonii Murcti oratio de prae¬ 
stantia litterarum et earum artium quae litteris continentur. 

Horae subsecivao* Post precellam. — Ad rivum. 

Colloquia latina. Euntes ad ludum litterarum. 

Ex Helvetia. Divinae consecrationis sacri sacelli Beatae Virginis Thau- 
maturgae Einsiedlensis solemnissima commemoratio. 

Acta Pontificia. SSmi. D. N. Pii PP. X epistola ad R. P. D. Antonium 
Mendes Bello, patriarcham lisbonensem, qua recentiora reipublicae 
lusitanae in Ecclesiam acta conqueritur. 


index: 

Ex Sacris Congregationibus Romanis sententiae novissimae 
selectae. Ex Congregatione de Religiosis. — Ex Congregatione 
Rituum. 

Diarium Vaticanum. Coram SSmo. admissiones — Pontificiae electio¬ 
nes. — Vita functi viri clariores. 

Annales. Balkanicum discrimen. — Varia. 

Publici per orbem Goetus legibus ferendis. 

Per orbem. 

Libri recens dono accepti. 

Aenigmata. 

Appendix: Ad Romam. 


MODERNISTARUM ERROR 

CIRCA EUCHARISTIAE INSTITUTIONE/A 

« Protestantes » persaepe Catholicis obiicere audent, 
S. Ioannem in suo Evangelio, de dogmate Eucharistiae 
ab universa romana Ecclesia tam firmiter credito, 
nunquam sermonem habuisse. Quibus catholici respon¬ 
dent, S. Ioannem verba Iesu Christi nobis referre, 
(1 uibus ipsemet Christus seipsum in cibum, sangui¬ 
nemque suum in potum nobis promittit; ait enim : 
< Nisi manducaveritis carnem Filii hominis et biberitis 
cius sanguinem, non habebitis vitam in vobis». (1) Ad¬ 
dunt rursus, S. Ioannem, Eucharistiae institutionem, 
dum Christus pedes discipulorum lavat, adumbrasse. (2) 
Sed etiamsi S. Ioannes, de ritus eucharistici institu¬ 
tione taceat, quod assertum aperte negamus, de eodem 
ritu alii tres Evangelistae, et praecipue Apostolus 
Paulus, loquuntur. 

S. Matthaeus (3) refert Christum dixisse: «Accipite, 
et comedite : hoc est corpus meum . . . Bibite ex hoc 
omnes. Hic est enim sanguis meus novi testamenti, 
qui pro multis effundetur in remissionem peccatorum ». 

S. Marcus (4) refert Christum dixisse: «Sumite, 
hoc est corpus meum . . . Hic est sanguis meus novi 
testamenti, qui pro multis effundetur ». 

S. Lucas (5) refert Christum dixisse: «Hoc* est 
corpus meum, quod pro vobis datur: hoc facite in 
meam commemorationem... Hic est calix novum testa¬ 
mentum in sanguine meo, qui pro vobis fundetur ». 

Apostolus Paulus (6) refert Christum dixisse : « Ac¬ 
cipite, et manducate: hoc est corpus meum, quod pro 

(1) VI, v. 54. 

( 2 ) XIII. 

(3) XXVI, 26, 28, 

(4) XIV, 22, 24. 

(5) XXII, 19-20. 

(6) I. Cor. XI, 24-25. 


vobis tradetur: hoc facite in meam commemorationem... 
Hic calix novum testamentum est in meo sanguine: 
hoc facite, quotiescumque bibetis, in meam commemo- 
rationem ». 

* 

* •* 

Sed hic Modernistarum errores oriuntur. Conside 
ranti Evangelistarum et ipsius Apostoli Pauli verba, 
quaedam differentiae, non iam oppositiones, apparent: 

a) S. Lucas et S. Paulus de praecepto coenam ce¬ 
lebrandi loquuntur, de quo praecepto Matthaeus et 
Marcus tacent. — b) S. Matthaeus habet verba «in re¬ 
missionem peccatorum », quae apud ceteros Evange- 
listas non inveniuntur. — c) Formula a S. Marco adhi¬ 
bita in Iesu Christi verbis referendis, brevior est cun¬ 
ctis aliis, a ceteris Evangelistis adhibitis. Propter quae 
omnia Modernistae ita ratiocinantur: Impossibile mihi 
est, — scribit Loisy (1) — circa ultimae Coenae nar¬ 
rationes criticam instituere. Apostoli Pauli narratio 
(I. Cor. XI, 23-25), quae ceteris completior est, si 
examini subiiciatur, difficile est in ea secernere quid 
ex primitiva venerit traditione, quaenam sit ultimae 
coenae descriptio iuxta mentem eorum qui coenae adsti- 
terunt, quinam commentarius theologicus et moralis 
Apostoli. Propter quae omnia concludendum superest, 
non omnia quae narrat Paulus de institutione Eucha¬ 
ristiae historice accipienda esse. Adde rursus, ultimae 
coenae tempore, ideam sacramenti cuiusdam perpetui 
menti apostolorum non potuisse fulgere, quae duo hi¬ 
storicum cogunt tum ad Eucharistiae institutionem, 
tum ad eiusdem mortis Christi redemptivum characte¬ 
rem, denegandum. 

Alius narrationem Apostoli Pauli interpretans, haec 
quae sequuntur scribit: «Verba: Accipite et mandu¬ 
cate sunt glossa quaedam ab extranea manu, virtute 
parallelismi S. Matthaei introductaj in cuius signum 


(i) Aulour d’un petii livre, Vll, 

est, quod in praecipuis manuscriptis uncialibus graecis, 
neque in melioribus manuscriptis Hieronyminae Vul¬ 
gatae, neque apud S. Cyprianum, neque apud S. loan. 
Chrysostomum inveniuntur. Pariter, verba « Quod pro 
vobis tradetur » in Vulgata, a praehieronyminis ver- 
sionibus desumpta fuere, eo fine ut sensus verborum 
Christi, melius, quam a S. Paulo Apostolo factum est, 
determinaretur. 

Quidam Anglus denique, P. Sardner, (1) asserit, 
narrationes coenae prouti in Synoptieis leguntur e nar¬ 
ratione Apostoli Pauli in Epistola I ad Corinthios con¬ 
tenta originem duxisse. Narratio haec, revelatio quae¬ 
dam personalis Apostoli fuit, ita ut ipsemet Apostolus 
Eucharistiae institutor sit habendus, atque eucharisticus 
ritus, in aliqua Ecclesia ab eodem Apostolo fundata, or¬ 
tus sit, 

* 

•» * 

Circa Modernistarum errorem, brevem instituimus 
criticam. 

a) Affirmatio de additionibus posterioribus, formulae 
S. Marci factis nonnisi gratuita hypothesis apparet, 
atque in re tanti momenti, non placet hypothesibus 
ludere. Modernistae, quoties in Evangeliis diversitas 
quaedam, non oppositio, invenitur, nimia facilitate ad 
hypothesim de additionibus recurrunt, ideoque sicut 
ipsi gratis asserunt, ita nos quoque potiori iure asserta 
negamus. 

b) Si S. Marci formula eamdem non prae se ferret 
significationem ac formulae aliorum Evangelistarum, 
mens coram aenigmate constitueretur, neque facile a 
mente concipitur, quomodo Christus Iesus, in momento 
morti proximo, discipulis suis verbum dixerit, quin 
eiusdem verbi sensum aperiret. 

c) S. Marcus « Evangelium Petri» scripsit momento 
quo ritus eucharisticus ubique celebrabatur. Si igitur 
formulam breviorem adhibuisset alium sensum prae se 
ferentem ac formulae aliorum Evangelistarum, oporteret 
dicere S. Marcum hoc fecisse ad protestationem fa¬ 
ciendam contra universalem usum universalemque fidem 
sui temporis ; quod asseri rationabiliter nequit. For¬ 
mula S. Marci, ita sentiendum est, per ceteras formulas 
parallelas Evangelistarum et ipsius Apostoli Pauli ex¬ 
plicatur claritatemque recipit; ritusque eucharisticus 
in esse sacramenti, in elementis a Christo in coena 
assumptis, quaeque panis et vinum sunt, invenitur. 
Quo enim fine Christus panem ad manducandum, vi¬ 
num ad bibendum assumpsit, praeceptumque suis dedit 
ut manducarent et biberent, nisi ut ritus iterum ce¬ 
lebraretur ? In doctrina Apostoli Pauli tria eademque 
efficacia affirmantur, idest: I. Existentia sacramentorum 
Baptismi et Eucharistiae. II. Eucharistiae institutio a 
Christo effecta. III. Eucharistiae institutio, per tradi¬ 
tionem, quae usque ad ipsum pervenit Christum, cor¬ 
roboratur. Cur Apostolus, dum coenae celebrationem 

(1) Tht oricji n of Ilio Lori,a' Suppor. London, 1893. 


commemorat, asserit, quod .quemadmodum iudaeus, 
victimae carnes manducans, particeps oblati sacrificii 
fit, ita et ipse fidelis in coena panem manducans, vi¬ 
numque bibens, de unico atque completo sacrificio quod 
in cruce oblatum fuit ? Certe ad sacramenti eucharistici 
doctrinam catholicam indicandam. «Ista manducatio et 
potio — ait ad rem Cornely (1) — nostram cum Christi 
corpore et sanguine unionem significare aut dumtaxat 
producere, dicitur; sed ipsa est unio: atqui quomodo 
id esse potest nisi corpus et sanguis Christi vere et 
realiter et substantialiter adsint ? » 

Circa narrationes Pauli Apostoli ac Evangelistarum, 
verbis hisce D. ris Pourrat(2) concludere placet: «S. Pau¬ 
lus in Epistola prima ad Corinthios, viginti tribus vel 
octo annis post Christi mortem scripta, Eucharistiae 
institutionem nobis describit ; narratioque huiusmodi a 
Domino est, et ipsemet Apostolus eam Corinthiis trans¬ 
misit, qualem a Domino recepit. Quemadmodum Paulus, 
institutionis Eucharistiae narrationem ad mentem Corin¬ 
thiorum revocabat, ita ceteri Apostoli, uti ex. gr. Mat¬ 
thaeus et Marcus fidelibus ab ipsis evangelizatis eam¬ 
dem annuntiabant narrationem. Apostolorum tempore 
igitur eucharistiae institutio, Christi institutio retine¬ 
batur, atque ad se cum praecepto Christi conformandos, 
in memoriam eius fideles, Eucharistiam celebrant. Si 
traditio ipsi Christo Eucharistiae institutionem tribuens, 
falsa est, cuilibet certitudini renuntiandum foret». Me¬ 
rito igitur Pius Papa X damnavit propositionem 45 am 
Syllabi quae sonat: » Non omnia, quae narrat Paulus 
de institutione Eucharistiae (I. Cor. 11, 23, 35) historice 
sunt sumenda ». 


ReG IN ALDUS FeI 0. P. 



DE LEONE XIII E. /A. 

CO/A/AENTARIUS <3> 


Tot hisce tantisque malis convenientia succurrebant 
subsidia, quae in Christiana sapientia unice inveniuntur, 
cum inanis falsaque sit humanitas, quae Ecclesiae re¬ 
pugnat. Curam suam ac desiderium prae ceteris ostendit 
erga Italiam, cui peropportune memorat quot beneficia 
per Pontifices, saeculis labentibus, persenserit; ut po¬ 
sitis tandem animis aliquot infensis ad Pontificis Ma¬ 
ximi gratiam atque amicitiam se se tandem recipiat. 
«Romanis, - ait, - certe Pontificibus Italia acchptam 

( 1 ) Coram, in I. Cor. 

(2) La TMologio sacramenlaire, e. IV S 1]. Cf. Lf.monnikr, Lpitres 'de 
SI. Paul. (1. Cor. 11, 17, 34), qui scribit : « Les trois versions concordant 
pour tout Pesscntiel et leurs divergences dans les dtStails prouvent sur- 

tout que ni les unes, ni les antres ne sont complctes.Si 1’onveut bien 

laisscr de cote tout prejuge philosophique et toute preoccupation dogina- 
tiqite, l’on se persuadera (pie les formules prononcees par le Christ, dans 
1’institution de 1’Eucharistie, impliquent 1’identitc rigoureuse du pain et 
du eorps du Christ de la coupe dc vin et du sang du Cbrist et par suite 
la transformation du pain et du vin. C’est ainsi, evidcmment, que le 
comprend S. Paul qui etait eri situation d’etre renseigne sur la pensee 
du Christ et sur le sens qu’il attachait lui-menio a ses paroles ». 

(3) Ofr. num. sup. 

referre debet .solidam gloriam et amplitudinem, qua 
reliquas inter gentes eminuit. Ipsorum auctoritas pa- 
ternumque studium non semel eam ab hostium bupetu 
texit, eidemque levamen et opem attulit, ut catholica 
fides nullo non tempore in Italorum cordibus integra 
custodiretur ». 

«Revera enim Ecclesiae summisque Pontificibus Italia 
maxime debet, quod gloriam suam apud omnes gentes 
propugnavit, quod iteratis Barbarorum impressionibus 
non succubuit, et immanes Turearum impetus invicta 
repulit, et multis in rebus aequam legitimamque liber¬ 
tatem diu conservavit, et pluribus iisdemque immorta¬ 
libus optimarum artium monumentis civitates suas 
locupletavit». 

Dicitur Victorius Alferius, qui nobilis fuit Ita¬ 
licae Melpomenes vindex, et veterum tragicorum glo- 
' riam est consecutus, quam nemo e recentioribus sibi 
adhuc comparavit, cum se ad poesim convertit, lumi¬ 
nibus praesertim Aligherii adlectus, meliora huiusce 
carmina sibi describere statuisse, quo melius ad me¬ 
moriam ipsa revocaret; sicque etiam atque etiam ad 
imitandum sublime eius exemplum adsurgeret. Quid 
accidit? Quum multa nimis praeclara carmina perle¬ 
geret quae pulcra ipsi videbantur, sensim sine sensu 
brevi se integrum poema descripsisse sensit. Haud aliter i 
mihi fieret, si omnes quosque puriores elegantioresque 
locos ex Leonis operibus depromtos describere in exem-: 
pium vellem. Quod eloquentiae flumen in Italos redun¬ 
daret atque in omnes gentes, velut ex elegantissimis j 
latinae linguae ornatibus, quibus aurea romanarum lit-1 
terarum aetas Augusti nomine donatur ! 

Est enim in verborum splendore elegans, composi- i. 
tione aptus, facultate copiosus. Quod Tullius de Bruto i 
dicere non dubitavit, de Leone nostro dicendum esse i 
puto: non linguam modo acuisse exercitatione di- j 
cendi, sed ipsam eloquentiam locupletavisse graviorum j 
artium instrumento et iisdem artibus decus omne vir- [ 
tutis cum summa eloquentiae laude iunxisse. Et ut j 
semper effecit, ut ingenii sublimitate vitaeque candore 
quemadmodum apud quoscumque esset, princeps pone¬ 
retur habereturque carissimus, siq ad summam supremi ! 
- Antistitis dignitatem vixpervenit, quum renovatae vitae 
rei Christianae dederit admirabile incrementum. 

Sed in primis hanc laudem apud omnes est conse¬ 
cutus, ut summam germanamque latine dicendi ele¬ 
gantiam cum sententiarum altitudine coniunxerit; sint- 
que eius scripta tum litterarum nostrarum, tum totius 
Christianae sapientiae praeclarum in primis ac prope 
singulare monumentum. Haud desunt . equidem, qui 
summa rapti admiratione, ad caelum eius elegantiam 
ferant, earnque Cicerone penitus ac Livio non indi¬ 
gnam. Ac propterea nemo me incusabit, si dicam illam 
quamdam populi romani maiestatem in suis operibus 
mirum in modum expressisse, sive res ab ipso descri¬ 
ptas spectes, quae tot aetatis suae casus cofnplectuntur, 
sive denique magnificum illum ornatum orationis et 


lacteam ubertatem, quam Quintilianus in Tullio lau¬ 
dabat. 

Summa mala ex sectarum diffusione in Italia obve¬ 
niunt. «Qui sapientiam Christianam oderunt, iidem, 
quidquid contra fieri a se dicant, ad perniciem devo¬ 
cant civitatem. Istorum enim doctrinis nihil est magis 
idoneum ad inflammandos violenter animos, conci tan,- 
dasque perniciosissimas- cupiditates. Sane in iis quae co¬ 
gnitione scientiaque continentur, caeleste Fidei lumen 
repudiant: quo extincto, mens humana in errores sae¬ 
pissime rapitur, nec vera cernit, atque illuc facile 
evadit, ut in humilem foedumque materialismum (1) 
abiiciatur». (Litt. aci Episcopos Italiae, 15 febbr. 1882). 

Nunc divino suo munere fretus, universum hominum 
genus monet de communi societatis et principatus pe¬ 
riculo atque efficacia religionis Christianae: « Cupidi¬ 
tates populares quamlibet imperii vim audacius hodie 
recusant, quam antea; et tanta est passim licentia, tam 
crebrae seditiones et turbae, ut iis qui res publicas 
gerunt non solum denegata saepe obtemperatio, sed ne 
satis quidem totum incolumitatis praesidium relictum 
esse videatur. Diu quidem data est opera, ut illi in 
contemptum atque odium venirent multitudini; con- 
ceptaeque flammis invidiae iam erumpentibus, satis 
exiguo intervallo summorum principum vita pluries est 
aut occultis insidiis, aut apertis latrociniis ad interne¬ 
cionem expetita. (2) Cohorruit tota nuper Europa ad 
potentissimi Imperatoris infandam necem; adtonitisque 
adhuc prae sceleris magnitudine animis, non verentur 
perditi homines in ceteros Europae principes ruinas 
terroresque vulgo inchoare. 

« Haec, quae sunt ante oculos communium rerum di¬ 
scrimina gravi Nos sollicitudine afficiunt, cum securita¬ 
tem principum, et tranquillitatem imperiorum una cum 
populorum salute propemodum in singulas horas pericli¬ 
tantem intuemur ». (Enc. Diuturnum de politico Prin¬ 
cipatu, 29 Iun. 1884). 

Quis veterum scriptorum tam scite eleganterque flo¬ 
ribus exornat hanc rerum novitatem gravitatemque, ut 
nihil nisi latine per Omnem vitam cogitasse, nihil 
scripsisse videatur? Quis ea urbanitate ac paene poe¬ 
tico colore exultantique haec nova disciplinarum placita 
atque humanitatis nostrae, nativa quadam facilitate 
romanoque more describit? 

Haud sum equidem nescius, etsi Noster singula 
quaeque verba cum Cicerone potissimum comparavit, 
complura occurrere in consuetudine Ecclesiae, in de¬ 
scribendis hominum nostrorum inventis nonnulla re- 
centiora vocabula vel minus emendata neque optimis 
scriptoribus adprobata. Diceret Horatius : 

Scimus, et hanc veniam petimusque damusque vicissim! 

(1) Insania illorum qui materiei vim divinam tribuunt, Dei providen¬ 
tiam atque animorum immortalitatem respuunt, hoc nomine appellatur. 

(2) Necem designat Alexandri II, Russiae imperatoris. Nondum ferro 
occubuerat Elisabeth Austrine imperatrix ; nec dum primus in Sabamliae 
principibus confossus perierat Humbertus, rex Italiae, 

In mentem etiam revoca, candide lector, Horatiana 
illa monita: 

... Si forte necesse 

Indictis monstrare recentibus abdita rerum, 

'.... Et nova fictaque, nuper, habebunt verba fidem, si 
Graeco fonte cadent, parce detorta... 

Et nova rerum 

Nomina protulerit ? Licuit semperque licebit 
Signatum praesente nota producere nomen. 

Ipse Tullius quoque querebatur, temporibus suis, 
quod romanorum sermo, etsi in multis ditissimus, iis 
vocabulis saepe eguerit, quae ad subtilitatem philoso¬ 
phiae enucleandam spectarent. 

Hinc Noster, qui de placitis illis immortalibus scri¬ 
bit, quae ad religionem excolendam pertinent et mi¬ 
nime sub sensus cadunt, romanisque omnino abscondita, 
atque artibus quoque disciplinisque recentibus depromta, 
et mortalium mentem ad caelum erigunt, in perpetuam 
ac perdifficilem quaestionem incurrit, de verbis scilicet 
eligendis. Verum cum in primis ad perspicuitatem, 
atque ad veritatem respiceret, locutionibus illis post¬ 
habitis quae ex latino vel graeco fonte hauriri possent; 
quae vero rem potius describunt quam explanant, 
libertate utitur, quam ei Horatius permittit, novaque 
vocabula paene in latinum sermonem invehit, quae si 
Ciceroni modo sunt obsoleta, lectoribus pressius in¬ 
serviunt, in quorum commodum unice scribere con¬ 
suevit. Nec sane inconsulto. Namque nonnulla habet 
a graeco fohte nec licentius conficta, aut putidius de¬ 
rivata, aut inepte coalescentia, aut demum a propria 
in aliam significationem imprudentius translata, quae 
saepe saepius vel apud Italos novitatem redolent. Uno 
verbo, si, necessitate compulsus, paucula omnino Noster 
usurpare consuevit latinis auribus adhuc inaudita, quae 
dum recentiorum ingenia et mores magis graphice de¬ 
pingunt, eadem orationis perspicuitati maxime student, 
nec ipsa omnino latini sermonis venustati repugnant. 

'Sed Leonis PP. XIII opera propius prosequamur. 

Omnes populi nec modo Europae, sed etiam vel ex 
terrarum extremo fine ad Urbem conveniat, et proni 
in obsequium erga Pontificem Maximum, Ei immobilem 
fidem profitentur. Quis talia videndo haud diceret: 

Hunc circum innumerae gentes populique volabant ? 

Nil enim melius, nil pressius dici potest, ut frequen¬ 
tes populorum conventus, apud Leonem XIII ob oculos 
exponat. Mortales ingenio, linguis, disciplinis, moribus¬ 
que dissoni, in ceteris dissimiles, in unum consensum 
erga Pontificem Maximum haud poterant, sine divino 
numine, coalescere. Et primi, animis nova spe in dies 
recreatis, Itali a Deo petunt ut Leoni ^III divinae vir¬ 
tutis praeconi pacem et tranquillitatem concedat et ipsi 
singulari pietatis testimonio consolationem adierunt. 
Praet er omnium opinionem Pontifici Maximo adversus 
gravbs difficultates eluctanti vel suppetias undique fe¬ 


rebant, stipem S. Petri dedicabant, rati pergratam Deo 
pietatem contingere quam in parentem erogabant. Quod 
Galli potissimum fecerunt, Hispani, Germani et Angli. 
Ad eius pedes venerabundi procumbunt adprecantes ut 
Deus cathedram Petri Apostoli pergat fortunare, quam 
per viginti fere saecula divinitus stantem venti undique 
reflantes nec labefactare potuerunt nec loco dimovere. 

Et ipse omnes nationes uno cordis amplexu obstrin¬ 
gens, paterna consilia in amoris signum atque bene¬ 
volentiae effundit. Anxius animi quod nobilissima gal¬ 
lica gens, quantumvis opibus firma et copiis locuples 
esse videatur, gerit tamen interitus sui in ipsis reipu- 
blicae visceribus inclusa semina, neque spem habere 
potest diuturnitatis, ut oliin divinus magister flens Ie- 
rusalem ad conversionem sanctam invitabat, Galliam 
vocat, hortatur molliterque atque fortiter ab interne¬ 
cione revocare nititur. 

« Fieri non potest, - ait - ut prosperitas civitati 
comitetur, virtute religionis extincta. Et sane, ubi vereri 
Deum homo desiit, maximum iustitiae tollitur funda¬ 
mentum, sine qua bene geri rem publicam vel ipsi 
ethnicorum sapientes negabant posse : neque enim satis 
habitura dignitatis est auctoritas principum, neque satis 
virium leges. Plus apud unumquemque valebit utilitas 
quam honestas: vacillabit incolumitas iurium malo cu¬ 
stode officiorum poenarum metu; et qui imperant, fa¬ 
cile in dominatum iniustum, et qui parent, levi mo¬ 
mento in seditionem et turbas delabentur». (Enc. No¬ 
bilissima Gallorum gens, 8 febb. 1887). 

Sed de his satis : paulo maiora ordiamur. 


(Ad proximum numerum). 

Subalpinus. 



SELECTA EX BIBLIOTHECIS ET ARCHIVIS 


M. Antonii Mureti oratio de praestantia litterarum 
et earum artium quae litteris continentur. (1) 

Neque Vero minus gloriosa, aut minus hominum 
generi fructuosa huius (2) quam illius (3) opera. Occu¬ 
patur ille in finibus imperii proferendis, hic in finibus 
cupiditatum regendis ac coercendis ; novit ille quemad¬ 
modum urbes expugnentur, hic quemadmodum guber¬ 
nentur; ille quemadmodum iniuria, aut repellatur, aut 
reponatur; hic quemadmodum et accipiatur aequo animo, 
et negligatur; dicet ille, quam multos homines manibus 
suis trucidaverit, hic quam multos a caede facienda 
oratione sua reVocaverit; ille quam multos in sei’vitu¬ 
tem abduxerit, hic quam multos a servitute vitiorum 
in veram libertatem perduxerit; illius usus in bello 
nullus est, huius opera, et in bello, et in pace salutaris. 
Itaque si homines inter se amice, ac concorditer vi- 

(1) Cfr. num. sup. 

(2) Scilicet «eruditi viri». 

(:S) Sc. « viri vitam militarem agentis ». 

verent, si Dei ac natura iussa sequerentur, si denique 
ii essent, qui esse deberent, iacerent omnes artes belli, 
ut quarum inter iustos iustus usus esse non possit: no¬ 
strae vero tum demum florerent, ac vigerent; tum 
demum eas optimus quisque summa corporis, et animi 
contentione sequeretur. Neque vero quemquam ita esse 
arbitror sanguinarium, cui non praeoptanda videatur 
nullius empta lacrumis gloria, neque ullo, nisi puro 
illo ac limpido Aganippos rore irrigata, quam tabo, et 
cruore oblita, et multa strage ac cladibus comparata. 
Multa consulto praetereo : quod mihi, non tam ut copiam, 
et varietatem consecter, laborandum est, quam ut ef¬ 
fugiam satietatem. Quis enim unquam tanta ubertate 
ingenii, tanta dicendi copia praeditus reperitur, qui 
litteras ita laudare possit, ut non semper, cum plurima 
dixerit, plura tamen omisisse videatur? Omnia quae 
homines in vita expetunt, cuiuscumque tandem generis 
illa sint, nulla re certius, aut facilius, quam eruditione, 
ac litteris, acquiri, conservari, amplificari queunt. Est 
qui rei familiaris angustia pressus, ex ea expedire se, 
et ad moderatas opes sine ulla turpitudine pervenire 
cupiat? Quae ad id conficiendum via aut honestior, 
aut expeditior, ac facilior est? Quam multos ex tenui 
et exsili patrimonio, aut iuris scientia, aut medendi 
arte fretos, ut eas potissimum nominemus, paucis 
annis ad maximas divitias pervenire vidistis? Nam 
quodplerique vulgato iam proverbio dictitant, ex omni 
nostrarum artium numero duas modo illas frugiferas 
esse ac fructuosas, ceteras cultoribus suis decoquere, 
ac decollare; in eo vanitatis illos, ac mendacii facile 
res ipsa coarguit. Nota est historia de Thalete Mi¬ 
lesio, qui cum a propinquis obiurgaretur quod omne 
tempus in sapientiae studio poneret, quod ad facien¬ 
dam pecuniam, in qua illi posita putabant omnia, 
nulli usui esset: Vultis, — inquit, — ostendam vobis, 
posse hominem huic deditum, si ei commodum sit, 
divitem fieri, et lianc esse si quis velit, ad quaestum, 
ac compendium vel maxime compendiariam viam ? 
Cum illi se velle dixissent, homo, qui ex astrorum 
scientia, magnam eo anno olearum ubertatem previ- 
deret fore, multo ante, exiguo pretio, cum contra lici¬ 
taretur nemo, omnia Chiorum, ac Milesiorum praela, 
ac trapeta conduxit: quae cum postea suo tempore, 
quanti vpluit, elocasset, magnamque ex eo vim pecuniae 
collegisset, ostendit philosophos non tam rem facere 
non posse, quam maioribus, ac praestantioribus cogi¬ 
tationibus occupatos, de ea facienda non laborare. Quid 
Leontius Gorgias? Non ne rhetorices professione, et 
maximas sibi divitias peperit et tantam gloriam, ut ei 
Vivo ac videnti honoris ergo, aurea statua in Apollinis 
Pythii templo constituta sit? Quid illi qui eloquentiae, 
quasi mercator, atque opifex quidam habitus est Iso¬ 
crates ? Non, et summa gloria fuit, et iis opibus, ut 
ter ad trierarchiam vocatus, cum eam bis effugisset, 
ad postremum splendidissime ac magnificentissime obie¬ 
rit ? Ad eam autem non fere nisi opulentissimus quisque, 


ac locupletissimus adigebatur. Neque medicus erat 
optimus pessimi principis magister Seneca, neque de 
iure consulebatur. Et tamen quantam sibi opum vim, 
homo externus et alienigena, eloquentia et eruditione 
confecit ? Scio, hoc, quod dicam quibusdam incredibiie 
visum iri. Sed tamen, si vera sunt, quae litteris pro¬ 
dita sunt, haud scio an nullus hodie tota Italia princeps 
tantas opes habeat, quantas in Senecam quadriennio 
Nero congessit. Nam cum ex veteribus illis Romanis 
M. Crassus opulentissimus fuisse dicatur ; Senecas opes 
Crassi opibus duplo maiores fuerunt. Prope est ut pi¬ 
geat, in hac parte tamdiu immoratum esse: sed tamen 
dicendum fuit aliquid adversus stultitiam eorum, qui 
aiunt, si quis iuris scientiam, et artem medendi exci¬ 
piat, ceterarum artium nostrarum Sterilem esse cultu¬ 
ram. Qui error ex eo potissimum natus est, quod do¬ 
ctrinae mediocritas magnos efferre fructus non potest. 
Itaque excellendum est iis, qui magna et praeclara 
concupiverunt. 

At nos simul atque paullum ultra prima elementa 
progressi sumus, falsa de nobis opinione tumefacti, 
quia non in nos continuo opes, et honores congeruntur, 
iacere litteras clamitamus. Non iacent litterae: non, 
iacent : neque iacuerunt unquam.(1) 

Sed ut unde digressus sum redeam, atque id quod 
institui absolvam: et ad facultates ac copias sine dede¬ 
core parandas accommodatae sunt litterae, et multo 
magis colendae iis, qui opibus abundant: ne, si id 
facere neglexerint, instrumentis sibi a Deo ad virtutem 
datis per inertiam abusi esse dicantur. Eademque ratio 
est et eorum quibus clari, et eorum quibus obscuri pa¬ 
rentes obtigerunt. Nam neque illi ullo maiori, aut il¬ 
lustriori ornamento condecorare, et, ut Homeri verbo 
utar, coronare possunt nobilitatem a maioribus acceptam: 
neque hi ex tenebris ulla ratione facilius emergere, 
seque in luce, atque in oculis omnium collocatos, a 
contemptu, atque ab oblivione in perpetuum vindicare, 
Rex erat ac regis filius Alexander Macedo: et viam 
sibi ad summam claritatem ac potentiam armis quotidie 
muniebat. At is et plus se debere Aristoteli, a quo eru¬ 
ditus, quam Philippo, a quo genitus fuerat, et cuins 
in regnum successerat, praedicabat: et, cum ab illo 
divulgatos esse libros quosdam arduis de rebus scriptos 
accepisset, aegre tulit; ac generosa quadam indigna¬ 
tione motus, epistolam ad eum scripsit, in qua haec 
verba sunt: Nam qua re posthac ceteris praestabimus, 
si quae a te edocti sumus, ea omnium communia erunt? 
Ego autem malim optimarum rerum scientia, quam 
opibus et potentia ceteris anteire, — Haec igitur ille 
regum stirpe ac sanguine editus. Obscurissimo autem 
genere ortos quam multos nominare possumus, quos 
supra omnes omnium fumosas imagines litterae collo? 
carunt ? Obstetricis filius erat Socrates. Num igitur eo 

(1) Aftert hic Muretus nonnulla aetatis suae exempla, quae lr evitatis 
causa omittimus : haec enim rerum gamma, paulo ante ab auctore edicta, 
« excellendum iis esse, qui magna ,et praeclara concupiant». 

Alcibiades nobilior? Euripidis matrem vendendis ole¬ 
ribus vitam tolerasse accepimus. At ipse et regum fa¬ 
miliaritate usus est, et ita clarus fuit, ut hodie magis 
Archelaus ex Euripidis, quam Euripides ex Archelai fa¬ 
miliaritate noscatur. Tympanistria fuit Aescinis mater; 
at eum rex Macedonum Philippus quantopere coluit ? 
Quid tibicinis filius Pindarus? quanta in gratia apud Sy¬ 
racusarum regem Hieronem fuit? Sed quid huius rei 
plura exempla conquiram ? Signantur eruditorum ho¬ 
minum nominibus tempora: ut minus saepe, quibus 
illi regnantibus vixerint, quam qui eis florentibus re¬ 
gnaverint, quaerere soleamus. 

Neque tamen haec precipua sunt eorum bonorum, 
quae percipiuntur ex litteris; sunt alia longe maiora, 
longeque diviniora. Litterae inditos nobis a natura 
honestatis igniculos excitant, luxuriantes, quasique fru¬ 
ticantes cupiditates, stringunt ac coercent, easque ra¬ 
tionis finibus regunt; abducunt a vitiis, duces et ma¬ 
gistrae sunt ad virtutem: prosperis rebus ornamento 
sunt, solatio adversis, neque illis exsultare atque efferri 
suos, neque his frangi ac deprimi sinunt; eam denique 
tranquillitatem animi efficiunt, quam multi finem bo¬ 
norum esse dixerunt. Crates quidem Thebanus inter¬ 
rogatus, quid sibi superesset ex philosophiae studio, 
notissimo versu respondisse dicitur: Choenix lupinum , 
et mentis a curis quies. 0 magnum et excelso animo 
praeditum virum! Quod aliis regna et imperia non 
adferunt, ut soluto ac libero animo sint, id ipsi, propter 
litterarum, et philosophiae commercium, choenix lupi¬ 
norum adferebat. Quod si tam multa, tamque praeclara 
bona litteris ac disciplinis continentur, si ipsis nomi¬ 
nibus ac vocabulis testata est vetustas, earum cogni¬ 
tionem et hominibus, et liberis atque ingenuis hominibus 
dignissimam esse, si et ignava vita homine indigna est, 
et nullo in studio melius, quam in litteris, industria 
collocari potest, si ad opes ac potentiam, si ad honores 
ac dignitates via optime litteris sternitur; si eisdem et 
animi tranquillitas, et nominis aeternitas, comparatur, 
quid statis, adolescentes, aut cur oblatam vobis tanti 
boni consequendi occasionem effugere atque evolare 
patimini? Cur non, aliis omnibus curis et cogitationibus 
ex animo abiectis atque abdicatis, in hanc unam toto 
pectore incumbitis? Non hoc sedendi, ut ait Bacchylides, 
ac cunctandi tempus est. Non enim ex plano ac facili 
gloria haec petitur, neque lata, ut ait Propertius, via 
currere ad Musas datur. Non frustra eas antiqui in arduo 
atque edito monte habitare dixerunt. Laborem et su¬ 
dorem et vigilias in earum atrio ac vestibulo excubare 
voluit Deus, qui, ut dicebat Epicharmus, labore omnia 
prope bona hominibus venalia proposuit. Ego autem, 
ut libere vobiscum agam, valde vereor, ne, cum ple- 
risque vestrum alia omnia abunde sint, mollitia multi 
et laboris odio a studiis avocentur. Itaque quibus 
verbis Homerica Pallas Nausicaan e somno excitat, 
quam segnem, et ignavam vocat, quod vestes magni 
pretii, sibi emptas a parentibus, neglectui habeat, easque 


illotas, ac sordidas iacere patiatur; surgere igitur eam 
iubet, et ad eas abluendas cum prima luce proficisci, 
praesertim cum instet tempus nuptiarum: iisdem merito 
multos e vobis aliquis quotidie obiurgaverit. Surge 
quamprimum miser, et ex animo torporem atque igna¬ 
viam excute! Quid tu istud ingenium, quod tibi a com¬ 
muni omnium parente Deo, multo qualibet veste pre¬ 
tiosius datum est, situ ac sordibus obsolescere quasi¬ 
que rUbigine obduci pateris ? Cur non potius diluculo 
ad illos proficisceris omnibus obvios et expositos do¬ 
ctrinarum fontes, quibus te mersans, ex quibus arbi¬ 
tratu tuo hauriens, pectus et purgatum vitiorum ma¬ 
culis, et multa praeclarissimarum rerum cognitione 
madidum referas? praesertim cum puerulus amplius 
non sis, sed ea iam appropinquet aetas, qua tibi in 
lucem atque in cospeetum hominum prodeundum est. 
Hinc enim demum, multo magis quam unde illa dicit, 
et tibi paries gloriam, et parentum pectus gaudio lae¬ 
titiaque complebis. 

Sed iam longior, quam par erat, fui. Cogitate, ob¬ 
secro vos, languidis, ac remissis omnia difficilia, navis 
et industriis omnia pervia, ac facilia esse. Deus Optimus 
Maximus, cui quaecumque hic acta dictaque sunt, grata, 
et accepta esse cupio, vobis omnibus eum animum in¬ 
spiret, ut haec, ad quae vos hortatus sum, tam sequi 
velitis, quam consequi potestis. Dixi. 



HORAE SUBSECIVAE 


Post procellam. 

c Dijffugit nimbus, glomeratas aethere nubes 
Victor ad eoas JIfricus egit aquas; 

Sol iterum fulget, rident viridantia prata, 
Collesque et roseo silva colore nitent. 

Luscinia e clivis resonat tectisque salutat 
Extremum passer, luce cadente, diem. 

E stabulo egressus vineta atque arva revisit, 
Gaudetque intactis messibus agricola, 

Et solem occiduum spectans nubesque fugatas, 
Miratur magnum per cava murmur aquae. 

Interea caelo scintillant astra sereno, 

Jlegraque tranquillus lumina somnus habet. 

Fluctibus adversis actus cur deficis exspes ? 

Cur Superum demens irrita verba putas ? 

Confectus curis inter discrimina surges 
Ut rutilans exit Lucifer oceano. 

Ad rivum. 

Rivule, qui vitreus secreto e pumice manas, 

Cur, rapide aufugiens, ad mare tendis iter? 

Quo simul ac venies, undis pei mixtus amaris, 
£\fon humor dulcis, non tibi candor erit. 

Nec pulchrae valles rigua quas alluis unda, 

V\fec te currentem florea prata tenent. 

Quam bene, quas Numen statuit, tu rivule, leges, 
Ac finem curas tangere propositum! 


Ipse Dei oblitus, terraeque allectus amore, 

‘Per vana, heu demens! avius usque vagor. 


Nequicquam rapidi menses volvuntur et anni, 
‘Rugisque haud affert dura senecta moras ! 


Auximi. 


P. Recanate.si. 



COLLOQUIA LATINA 


Euntes ad ludum litterarum. 6) 

Claudius. — Videtur tibi tempus eundi ad 
ludum ? 

Paulus. — Plane tempus est ut eamus. 

C. — Non satis teneo viam; credo esse in illo 
vico proximo. 

P. — Quoties illuc ivisti ? 

C. — Ter aut quater. 

P. — Quando coepisti eo ire? 

C. — Nudius tertius aut quartus. 

P. — Quid igitur? An non id satis est ad no¬ 
scendam viam ? 

C. — Non; etiamsi eam centies. 

P. — Ego vero, vel si semel, nunquam dein¬ 
ceps aberrarem. Sed tu vadis invitus et ambulas 
lusitans, nec viam aspicis, nec domos, nec ulla 
signa, quae te postea admoneant, qua sit flecten¬ 
dum, qua via tenenda. Ego haec omnia observo 
diligenter, quia lubens eo. 

C. t— Puer hic habitat in proximo scholae. 
Heus tu, puer, qua itur ad aedes tuas ? 

Puer. — Quid vis? Venis a matre tua? Mater 
mea non est domi. Mulier quaedam casearia eam 
cum sorore mea invitavit ad edendum lac coa¬ 
gulatum. 

C. — Et tu cur non es una profectus? 

(1) Ex colloquiis Io. Ludovici Vives passim retractavit nostrisque 
•npribus aptavit I. F. 


Puer. — Relictus sum hic, ut servem domum 
sed pollicitae sunt mihi, se de reliquiis allaturas 
partes in quasillo. 

C. — Quin tu igitur non manes domi ? 

Puer. — Continuo revertar. Prodii lustim paul- 
lisper talis cum filio huius cerdonis. Vultis et vos 
venire ? 

C. — Eamus, sodes. 

P. — Minime vero id quidem. 

C. — Quid ni ? 

P. — Tu ludito si vis; ego ibo ad scholam 
meam. 

C. — Ne me apud praeceptorem meum, si 
forte ei occurreris, deferas, quaeso. Dic me deti¬ 
neri domi a patre. 

P. — Vis mentiri me ? 

C. — Ecquid, propter sodalem? 

P. — Mentiri, semper iniquum. Qui adolescens 
mentitur perditus est et evadet scelerosus vir. 

C. — Interim iste puer elapsus est nobis, nec 
rogavimus qua esset via ad ludum. Revocemus. 

P. — Abeat in malam viam suam !' Nolo sit 
tibi rursus incitamento ad lusum. Percunctabimur 
ab hac vetula. — Mater, nosti ne quo itur ad re¬ 
gium gymnasium ? 

Vetula. — Iuxta illud habitavi ego sex annos. 
Transite plateam hanc; inde est angiportus; tum 
platea altera; hinc flectite ad dexteram ; tum ad 
sinistram... Ibi percunctamini: non procul abest 
schola. 

C. — Vah, non poterimus omnia retinere ! 

V. — Manete paullisper. — Theodorine, deduc 
istos ad locum gymnasii. 

Theodorinus. — Quid malum gymnasii ? Quid 
hominis est hic Ginasius ? Quasi ego norim !... Lo¬ 
queris ne de Gfinesio illo, qui resuit calceos iuxta 
Cauponam Viridem; an de praecone in Vico Gi¬ 
gantis, qui alit equos meritorios ? 

V. — Sat scio: nunquam tu nosti nisi ea quae 
vulgi sunt, inertissime. Gymnasium schola, illa est 
e conspectu aedium, quas usque ad superiorem 
annum habitavimus. 

T. — Ah! iam redit in memoriam. 

V. — In reditu, transi per macellum et eme 
acetarium, et raphanum, et cerasa : cape fiscellam. 

C. — Duc nos etiam per forum olitorium. 

T. — Hac ibitis brevius. 

C. — Nolumus isthac ire. 

T. — Qui sic ? 

C. — Quia... quia momordit me illic canis ex 
domo pistoris. Quin et volumus te comitari ad 
forum. 

T. — Revertens faciam iter per macellum; 
nam procul adhuc absumus, et emam quae sum 
i ussus, postquam reliquero vos ad ludum. 

C. —- Nos cupimus videre quanti emas cerasa. 

T. — Nummis senis veneunt in chilogramma, 
id est in libras ternas ; sed quid ad te ? 

0. -— Amo te empturum minoris. Et quidem, 
est illic muliercula quaedam oluscularia, de qua si 
emeris, scio eam et vendituram nummis tantum 
quaternis, et daturam nobis ultro vel cerasa, vel 
malum aut fructum alium; nam filia eius mini¬ 
stravit quondam familiae meae. 

T. — Ne dispendium hoc viae constet vobis a 
magistro reprehensione! 

C. — Minime vero; nam satis veniemus tem¬ 
poris. 

T. — Eamus igitur. — Ventum est in forum 
olitorium. Ubi est tandem oloscularia vestra? 

G. — Id ego circumspiciebam. Sed eme ab hac, 
ea lege, ut aliquid det nobis corollarii. Heus, tu ! 
Puer hic emet de te cerasa, si aliquot nobis 
donaveris. 

Oluscularia. — Nihil mihi donatur; omnia, 
venduntur. 

C. — Nec sordes istae donantur tibi, quas habes 
in manibus et in veste ? 

0. — Nisi procul hinc abis, impudenticule, has 
sordes sentient genae tuae! 

C. — Quomodo sentient meae genae, quum 
habeas in tuis manibus ? 

0. — Redde cerasa, furuncule. 

C. — Sumo exemplum; nam volo emere. 

0. — Eme igitur. 

C. — Si placuerint, quanti ? 

0. — Nummis duobus libram. 

C. — Ah! acerba sunt. Tu, vetula venefica, 
vendis populo cerasa strangulatoria. 

T. — Abeamus hinc ad locum quem petitis; nam 
vos argutiis vestris intricaretis me, et detineretis 
diu. Iam, ut puto, mater mea furit domi ob moram 
meam. — Ecce, illic, ginesii vestri ostium. Valete. 


EX HELVETIA 


Divinae consecrationis sacri sacelli 
Beatae Mariae Virginis Thaumaturgae Einsiedlensis 
solemnissima commemoratio. 

Inter festa et solemnia, qnae quotannis per anni cir¬ 
culum habentur in venerabili coenobio Einsiedlensi in 
Helvetia dies decima quarta mensis Septembris prae¬ 
eminendam quandam habet. Hac enim die divina con¬ 
secratio aediculae B. M. V. commemoratur. Quae proinde 
memoria semper et praecipue, quando dictus dies, sic- 
uti hoc anno mcmxiii evenit, in diem dominicam in¬ 
cidit, summo splendore ac maxima pompa peragitur. 
Et iure quidem : hac enim die summus rerum omnium 
Architectus hanc aedem constituisse videtur, tamquam 
perpetuum sui amoris et honoris erga gloriosam Matrem 
monumentum et simul generis humani refugium. 


At, forte quaeret quispiam quomodo quandoque-in 
Silvae obsQurae solitudine Einsiedlensi tam insignis 
gratiarum et religionis fons scaturierit. 

Hac de re, amice lector, imprimis vero de Deiparae 
Matris sacelli caelitus facta dedicatione, liceat mihi ali¬ 
qua verba facere. 

Primus honos et cultus Deiparae Virgini Mariae, 
hic loci exhibitus est a sancto Meginvado sive Mein- 
raclo , primo huius Eremi incola. Qui ex Sulgoviac co¬ 
mitibus in Germania ortus, eiusdem erat stirpis, ac 
domus Zollerana, quae adhuc floret. 

A piis parentibus puer doctissimo monacho Erle- 
baldo erudiendus traditur, bonarum artium in illo Mo~, 
nasterio magistro, cuius nomen Augia, S. Augia dives 
per plura saecula inter Christianos florebat. Adolescentis 
animus, ut optimae erat indolis, plus quam liberalium 
artium studio rerum divinarum ardore inflammatus est, 
ita ut vitam monasticam sub Benedictina Regula inire 
non dubitaverit. Quum per aliquot annos sub Erlebaldi 
regimine, qui interea Abbas factus erat, non paucos 
doctrinae et pietatis fructus dedisset, in aliqua cella 
dissita, quae ad monasterium Augiense pertinebat, 
scholari studio praefectus, iuvenum animos non minus 
bonis artibus'quam caelesti.virtute Meinradus imbuit. 
At perfectioris vitae desiderio permotus, fraterna ex 
acie ad singularem pugnam eremi perrexit, et liberius 
Deo volens servire solitariam coepit vitam anhelare. 
Igitur annuente Abbate in vastissimam Silvae obscurae, 
ut tunc vocabatur, solitudinem in media Helvetia, se¬ 
cessit, ibique cellam et sacellum sub nomine et titulo 
SS. Virginis Matris aedificavit. Tum vir venerabilis 
totum se orationi ac divinarum rerum meditationi in 
horrida silva dedit, caelestium oraculorum verba et 
miracula inquisivit aliisque patefecit. Exactis in divini 
servitii studiis annis tribus supra triginta, vir Dei iam 
corona martyrii dignus, a nefariis latronibus inquiritur 
in odium religionis occidendus, a quibus crudeliter per¬ 
emptus, martyrii palmam adeptus est anno Domini dccci. 
His initiis B. M. V. in Eremo primus cultus et religio, 
in Eremitarum sive Einsiedeln, ut germanice vocatur, 
frequentia et incrementa exorta. 

Post S. Meinradi obitum, per aliquot annos Eremus 
quasi deserta et relicta erat, nisi quod apud vicinos 
primi sancti incolae celebris memoria vigebat, multique 
homines in necessitatibus suis Martyris locum et ob 
magna et mira auxilia divae Virginis sacellum fre¬ 
quentare solitabant. Quadraginta et amplius annis 
elapsis S. Benno, ex Regum Burgundiae stirpe, cano¬ 
nicus Argentinensis, cum paucis sociis in « Meginradi 
cellam» se recepit ibique vitam solitariam continuavit. 
Anno Domini cmxxxiv tertius Eremi cultor B. Eberhar- 
dus, Argentinensis Cathedralis praepositus advenit am¬ 
plis cum facultatibus et haereditate opulenta. Ipse a 
B. Reginlinda, Sueviae ducissa, ab Othone I, Impe¬ 
ratore Romano et Germaniae Rege, eiusque coniuge S. A- 
delheide adiutus, statim ad amplissimi Monasterii et 

basilicae structuram animum manusque applicavit. 
Quae basilica ita constructa, ut a S. Meinrado quondam 
conditum,, a Bennone instauratum caeli Reginae sa¬ 
cellum includeret. 

Omnibus completis et paratis, ineunte mense Se¬ 
ptembri anni cmxlviii B. Eberhardus ad S. Conradum, 
Constantiensem episcopum et ad S. Udalricum, Au¬ 
gustae Vindelicorum praesulem, misit eosque ut novum 
templum ac simul sacellum Marianum inclusum conse¬ 
crarent, invitavit. Qui ambo episcopi, plurimis viris 
nobilissimis concomitantibus maximoque sub vicini 


« Cessa, cessa, frater, divinitus Capella consecrata est». 
Igitur S. Conradus e sacello egressus, comitantibus 
praesentibus et Deum Deique genitricem magnifican¬ 
tibus, basilicam maiorem sacellum includentem solam 
consecravit et dedicavit. Inde exorta est fides sacellum 
thaumaturgae Einsiedlensis divinitus dicatum et. con¬ 
secratum esse. 

At, amice lector, fortasse mihi dices, nunquam te 
haec declamitanti fiderti tribuere, nisi res narrata etiam 
auctoritate et ratione confirmetur. Quod iure petis et 
postulas, mox exequar. 



populi concursu in Eremum advenerunt. Nocte diem 
consecrationis antecedente, quum S. Conradus more 
solito surrexisset, ut in Ecclesia orationi incumberet, 
subito melodiam dulcissimam percepit; quumque magis 
magisque animum mentemque intenderet, certissimo 
animadvertit Christum Salvatorem nostrum casula vio¬ 
lacea indutum ante altare sacrum celebrantem. Maria 
Virgo, ante altare stabat splendida sicut fulgur. Iuxta 
Dominum b. Episcopus vidit quatuor Evangelistas a- 
liosque Sanctos ex caelesti exercitu Domino in sacro 
servitio inservientes ; clareque percepit eos caeremonias, 
ordinem ac cantus in sacelli consecratione adhibere, 
Quibus Episcopi in Ecclesiarum consecratione utuntur. 

Orta luce, quam Exaltationis Crucis memoria il¬ 
lustravit, sanctus Antistes incertus haerebat, an pera¬ 
ctam a Christo ipso consecrationem denuo institueret. 

Cunctante interim fere ad meridiem Conrado, omnes 
eum ad ritum sacrum peragendum impulerunt veluti 
vana et tamquam caelestium ex meditatione nata somnia 
eius narrationem reprehendentes. Dum tamen, illis ve¬ 
hementius urgentibus, sacra officia inchoare vult, en 
novo prodigio ab omnibus ter audita de caelo vox : 


Primum testem dico ipsum S. Conradum, virum 
summae et gravissimae auctoritatis, cuius dignitas, 
vitae sanctitas, sapientia virtutesque omnes ab omni 
fraudis et inanis credulitatis suspicione nos plane li¬ 
berant. Ipse rem gestam in libro, quem « De secretis 
secretorum » inscripsit, posteritati prodidit. Porro ille 
vir egregius Romae summum Pontificem Leonem VIII 
de magno, quod apud Eremitas evenerat miraculo, 
certiorem fecit illudque, presentibus etiam Othone I 
imperatore cum sua coniuge S. Adelheide multisque 
Germaniae et Italiae Praesulibus, et ut rem certam et 
compertam retulit. Leone VIII, re bene perpensa, non 
modo caelitus factam dedicationem sanctam et ratam 
habuit ac confirmavit, et dedicationem iterari severis¬ 
sime vetuit, sed etiam magnis privilegiis Monasterium 
et eos, qui pietatis causa sacellum adiissent, indul¬ 
gentiis ditavit. Hoc constat ex Bulla Leonis VIII, 
IV Idus Novembris anni cmlxiv edita, in qua inter ce¬ 
tera haec habentur : 

« Nos ergo, consultis venerabilibus Fratribus et 
coepiscopis nostris Hattone. Moguntiensis ecclesiae ar- 
chiepiscopo, Brunone, Ooloniensis Ecclesiae archiepi- 

scopo, Annone Wormatiensjs Ecclesiae episcopo, Ot- 
tuino Hildesheimensis Ecclesiae episcopo, Okkone, Mir- 
midonensis Ecclesiae episcopo, Erkenbaldo Argentinensis 
Ecclesiae episcopo, Udalrico, Augustensis Ecclesiae 
episcopo, Hartberto, Curiensis Ecclesiae episcopo, nec- 
non Eggehardo Augiensi abbate et Burkardo S. Galli 
abbate et aliis quam plurimis, quorum consilio nomi¬ 
natae Capellae consecrationem ratam esse confirmamus. 
Et ne praesens episcopus vel aliquis successorum ma¬ 
num deinceps audeat mittere, auctoritate Principum A- 
postolorum Petri et Pauli et praedictorum patrum et 
nostra sub anathemate inhibemus». 

Sed, audito Leonis VIII nomine, fortasse mihi ri¬ 
gidioris censurae chronographos inspicere consulis, 
qui Leonem VIII, nullibi nisi inter Pseudopontifices 
nominant. 

At nostrum hic non est neque etiam necessarium 
contendere, utrum legitimus an intrusus Pontifex Leo 
VIII fuerit, quamquam gravissimi auctores censeant, 
ex quo tempore Benedictus V Pontificali dignitate se 
abdicavit, id est a die xxm mens. Iunii cmlxiv, verum 
S. Petri successorem fuisse. Id vero constat, eius pro 
facto hoc historico datam Bullam cum omnibus privi¬ 
legiis a pluribus deinceps Pontificibus, a Martino V, 
Eugenio IV, Nicolao V, Pio II, Iulio II, aliisque prae¬ 
misso veritatis examine confirmatam esse, ut adeo 
Leonis Bulla saltem historicum idque gravissimum mi¬ 
raculi nostri monumentum sit. 

Angelicae consecrationis et Bullae a Leone VIII 
meminit etiam celeberrimus ille annalium scriptor Her- 
mannus Contractus : « Capella, inquit, in coenobio S. 
Meginradi caelitus consecrata est, xvm kal. Octobris, 
et Papa Leo consecrationem capellae caelitus factam 
coram principibus scriptis confirmavit ». Similiter etiam 
Martinus poenitentiarius cum aliis. — Quid est igitur, 
cur dubitandum sit, quin illud verissimum sit, quod 
tanta comprobavit auctoritas, quod hucusque crebra 
comprobarunt miracula? 

Accedit, quod prodigii huius memoria iam ab an¬ 
tiquissimis temporibus solemni ritu, maximoque homi¬ 
num accursu celebrabatur; tales solemnitates vero et 
dies festivi nonnisi publica Ecclesiastica auctoritate 
post exploratam certam rei veritatem institui poterant. 

Et sane, intuere infinitam peregrinantium multitu¬ 
dinem ex remotissimis non modo Europae, sed etiam 
aliarum terrarum longinquissimis regionibus ad Einsie- 
dlense Sanctuarium confluentium, non solum ex abiecta 
plebecula, sed et ex potentissimis undecumque prin¬ 
cipum familiis, ex purpuratorum et episcoporum ordi¬ 
nibus, et libenter fateberis, non commune quoddam San¬ 
ctuarium, sed divina providentia celeberrimum ibi ho¬ 
norari et frequentari. 

Utque de omnibus sileam, quot quantisque miraculis 
Einsiedlense Sanctuarium claruerit, exstant tabulae, 
monumenta, aera, marmora aeternis insculpta litteris 
et nulla temporum oblivione deleta ; exstant chartae et 


membranae scriptorum omni fide dignorum, qui beneficia 
et gratias impetrata testantur. Ilinc adeo crevit San¬ 
ctuarii fama et religio, ut S. Carolus Borromeus ad 
Cardinalem de Altemps scripserit: « Ingenti me gaudio 
perfudit Einsiedlense templum trans Alpes biduo di¬ 
stans. Hoc certum habe, nihil mihi religionis pensum 
maiorem indidisse unquam, nisi forte Lauretanam ae¬ 
dem excipias ». 

Ut vero nonnulla de solemnitate, quae adhuc post 
tot saecula quotannis peragitur addam, ante omnia 
revocandum est, quod superius dixi; memoriam dedi¬ 
cationis ipsius Sanctuarii, sub Dedicationis Angelicae 
nomine ubique gentium notam, die xiv Septembris 
mensis celebrari; si vero dies ille in Dominicam in¬ 
cidit, eadem aequalis solemnitas sicut in ipso festo etiam 
die octava, i. e. die xxi Septembris habetur. 

Quamquam per totum annum, si paucos excipias 
dies, maxime vero aestivo et autumnali tempore, quo¬ 
tidie maior minorve peregrinantium numerus ad Eremum 
undique confluit, tamen dies Dedicationis ex illis est, 
ubi tantae fidelium copiae adveniunt, ut numerosissima 
oppidi hospitia atque etiam domus privatae illos omnino 
capere non possint. Sic, ut de aliis taceam, hoc anno ad 
diem solemnem festi plus quam millia hominum undecim 
per ferriviam advecti sunt; quot praeterea patrio more 
pedestres vel in curribus et equis advolaverint, nemo 
mortalium scit, 

Iam pridie festi, horis matutinis et postmeridianis 
usque ad ingruentem noctem, in templo fidelium turmae 
stipulantur, ut ad tribunal s. poenitentiae accedant. Die 
ipso autem festo, iam ab hora matutina tertia campanae 
toti regioni solemnitatem annuntiant et suas voces cum 
fragore tormentorum bellicorum coniungunt. Incipiunt 
divina officia per solemnes Nocturnos, quos sequitur 
prima Missa pontificalis, quam cantus et musica ex¬ 
quisita comitantur et exornant. A plurimis sacerdotibus, 
tam monachis quam exteris, proinde incruentum Christi 
sacrificium offertur. Post priores Horas canonicas, Pri¬ 
mam dico et Tertiam cantu firmo persolutas, concio 
solemnis ab Episcopo vel Praelato haberi solet. Secunda 
Missa Pontificalis, eodem ritu eademque solemnitate, ac 
mane, celebrata, Sexta et Nona cantatae sacram litur- 
giam finiunt. 

Horae ante et post meridiem a peregrinantibus et 
hymnis sacris cantandis et recitandis orationibus nec- 
non audiendis sacris praedicationibus, etiam in lingua 
francogallica et italica, si eiusdem nationis adsunt pe¬ 
regrini, et Vesperis Pontificalibus assistendo explentur. 

Maximus vero splendor Officio vespertino vel potius 
nocturno reservatur. In magna basilica multis centenis 
vel forsan millenis lampadum illuminata, a Monachis, 
qui doctissima sunt cantorum schola, Completorium ca¬ 
nitur. Dein instituitur processio theophorica extra tem¬ 
plum in vasta quae ante Monasterium extenditur platea. 
Splendet magico quasi splendore prospectus ecclesiae 
monasteriique, splendent porticus plateam cingentes, 









splendent clomus locum circumdantes innumeris lumi¬ 
naribus ; fulget vero prae omnibus altare ingens in 
extrema platea erectum quasi mare igneum undans et 
redundans. Hymni religiosi et musices concentus per 
taciturnam resonant noctem. Dum Pontifex cum SS. Eu¬ 
charistia benedictionem impertit, Angelorum choros - 
dicas descendisse, ut coram Omnipotente laudis et ob- 
' sequii sacrificia immolent. 

Qui haec scripsi, iam magnarum urbium festivitates 
vidi et magnificis pompis profanis et sacris interfui. 
At libenter gravi iudicio aliquot purpuratorum et Ec¬ 
clesiae principum assentior, confirmantium nullum un¬ 
quam actum religiosum, nec ullas ecclesiasticas cere¬ 
monias tam potenter animos permovere et tam alte in 
mentibus haerere quam pompam illam nocturnam An¬ 
gelicae Dedicationis in Eremo Sacra. 


B. S. 



ACTA PONTIFICIA 


SSmi. D. N, Pii PP. X epistola ad R. P. D. Antonium 

Mendes Bello, patriarcham lisbonensem. qua re- 

centiora reipublicae lusitanae in Ecclesiam acta 

conqueritur, i, 

Venerabilis Frater, salutem et apostolicam bene¬ 
dictionem. — Ubi Reipublicae Lusitanae decretum ex¬ 
stitit de societate discindenda Civitatis, et Ecclesiae, 
equidem non cunctati sumus id facere quod apostolici 
Officii Nos voce admonebamur; litterasque encyclicas 
« Iamdudum » ad universos catholici orbis Episcopos 
dedimus, quibus in litteris cum alia conquesti sumus 
detrimenta quae religioni populi Nobis carissimi iam 
importata essent, tum praecipue illam damnavimus ne¬ 
fariam legem quae inchoato in Ecclesiae perniciem 
promotoque operi tamquam fastigium imponeret. Qua 
in re Nobis non ea sane affulgebat spes, eos qui tum 
Rempublicam gubernarent, brevi mutaturos esse con¬ 
silium, conversoque sapienter itinere, sese esse ex con¬ 
temptu atque odio ad avitam reverentiam custodiamque 
revocaturos Religionis catholicae, quae veterem Lusi¬ 
taniae et potentiam genuit et gloriam. Sed tamen opi- 
nabamur posse fieri, ut, cum improba lex deducenda 
esset in usum, primo animorum tumore paulatim de¬ 
fervescente, humanitatis aequitatisque ratio aliquid va¬ 
leret ad immodicam ipsius legis molliendam severita¬ 
tem. Iam vero hanc opinionem res fefellit vehementer: 
in bello enim contra Ecclesiam administrosque Ecclesiae 
suscepto tanta tamque acri contentione perseveratum 
est, ut Nos, venerabilis Frater, ducamus Nostrarum 
partium esse per hanc epistolam recentiora quaedam 
istorum Reipublicae gubernatorum acta expostulare 
graviter et conqueri. 

(l) Epistola haec d. die i meus. Martii, publici hiris tantum facta est 
die xxvii elapsi mens. Septembris mcmxiii. 


Illud, primum omnium, dolendum Nobis fuit vos, 
qui Lusitanis praeestis Ecclesiis, teque ante alios — 
Episcoporum ex Lusitania, quorum his temporibus 
ubique est nobilitata virtus, merito principem — quam¬ 
vis , sedulos in obtemperatione publicis potestatibus 
debita et praecipienda et praestanda, in ius vocari 
violenterque e vestris exturbari sedibus, huius nimirum 
unius criminis reos, quod nullo pacto potueritis adduci 
ut, sacrosancta officia violantes, legum statuta proba¬ 
retis, quae Nos, utpote Religioni perniciosa, impro- 
bassemus. Hanc eamdem ob causam complures e sa¬ 
cerdotum ordine gravissimos viros vel similiter expelli 
vel etiam coniici in vincula : utrisque vero omnem 
pervicaciter denegari iniustae remissionem poenae, 
contra atque ipse Reipublicae praeses, quodam sensu 
aequitatis impulsus, palam se cupere declarasset. Deinde 
non satis habitum est Ecclesiam de possessione bono¬ 
rum, quae sanctissimis maximeque legitimis nominibus 
ipsius essent, deiecisse: eo usque imperiosorum ho¬ 
minum procedit arbitrium, ut Ecclesiae ne licentiam 
quidem permittant corrogandae libere piorum stipis, 
unde aliqua ex parte cum divinum cultum tueatur, 
tum ministrorum Dei, quos ad summam egestatem re¬ 
dactos videt, necessitatibus occurrat. Huc accedunt pia 
non minus deploranda : quod consociationibus schisma¬ 
ticis consiliisque laicorum, ad legis praescripta conflatis, 
in disciplinam religiosi cultus, atque in templorum 
saeraeque suppellectilis usum amplior atque adeo ab¬ 
soluta iam datur auctoritas ; quod, ut minaciter de¬ 
nuntiatum erat, iam nonnullis locis sacrae aedes per 
vim, quamvis acriter repugnante populo, sunt clausae; 
quod in sacra Seminaria, quae quidem nec multa et 
misera supersunt, quotidie ingravescit, eorum se gu¬ 
bernationi immiscendo, civilis potestas ; quod in ipsis 
privatis studiorum domibus, nedum in publicis, nullam 
tradi licet de religione doctrinam ; quod ipsae haud 
ita pridem interceptae sunt litterae huius Apostolicae 
Sedis, quibus Episcopi cum reliquo Lusitaniae clero 
edocebantur quemadmodum se difficili quadam in causa 
gerere deberent. Postremo, ab iniuria, insigniter in 
personam dignitatemque Nostram contumeliosa, non 
est nuper temperatum, cum factum est, ut in hac alma 
Urbe paene sub oculis Nostris lex a Nobis damnata 
vim suam exerceret. De Instituto loquimur sancti An¬ 
tonii Lusitanorum, vetusto ac nobili religionis benefi¬ 
centiaeque monumento, quod quidem, violatis, quae 
quisque politus humanitate populus habet sacra, te¬ 
stamentis piisque voluntatibus mortuorum, in Institu¬ 
tum alius naturae ac nominis converti vidimus. 

Haec Nos, venerabilis Frater, pro Apostolici officii 
conscientia, ut diximus, facere non possumus, quin 
iterum detestando et conquerendo denuntiemus. Solli¬ 
citi Nos quidem et anxii sumus Ecclesiae Lusitanae 
causa, quae fortasse nunquam tam gravibus fuit obiecta 
periculis; sed dolemus quoque, vehementerque dolemus, 
vicem nationis istius et gentis, cui, cum ad emendandam 

fortunam disciplinamque civilem omnino munera pacis 
necessaria'sint, domestici eiusque in primis exitiosi 
belli faces subiiciuntur. Quicumque enim praeiudicatis 
opinionibus partiumque studiis non serviunt, omnes con¬ 
sentiunt nullam populis capitaliorem esse pestem, quam 
intestina certamina dimicationesque religionis, ut quae 
maxime alienent animos inter se civium, viresque com¬ 
munis utilitatis effectrices elidant.et dissipent. Verumta- 
men aegritudinem Nostram illud valde levat, quod certo 
scimus Dei providentis nutu omnia ad salutem Ecclesiae 
sanctae dirigi, divinamque opem ei tempestive non 
defore. Nec paulum solatii capimus etiam ex fide, ob¬ 
sequii virtutisque plena, Episcoporum et cleri et ca¬ 
tholicorum Lusitaniae in Vicarium Iesu Christi, cuius 
fidei documenta habuimus iam et plurima ct admira¬ 
bilia. Supplices autem rogamus Deum, velit, hac de¬ 
pulsa tempestate, celeriter Lusitaniae catholicae serenos 
referre dies: atque interea, caelestium auspicem mu¬ 
nerum, ac praecipuae caritatis benevolentiaeque No¬ 
strae testem, tibi, Venerabilis Frater, tuis omnibus in 
episcopatu collegis, atque universo populo Lusitano 
apo 3 tolicam beneditionem amantissime impertimus. 

Datum Romae apud S. Petrum, die i mensis Mar¬ 
tii mcmxiii, Pontificatus Nostri anno decimo. 

PIUS PP. X. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione de Religiosis. 

De absolutione sacramentali religiosis sodalibus im¬ 
pertienda. 

In audientia habita a Cardinali Pro-Praefecto S. Con¬ 
gregationis de Religiosis, die v mens. Augusti mcmxiii, 
sanctissimus Dominus noster Pius Papa decimus, ob pe¬ 
culiares conscientiae rationes, facultatem, quam mense 
Februario huius anni omnibus Confessariis ab Ordinario 
Urbis approbatis concesserat quoad absolutionem Reli¬ 
giosis impertiendam, (1) extendere dignatus est ad 
omnes totius Orbis Confessarios a locorum Ordinariis 
approbatos. Hi proinde Confessarii, auctoritate Ssmi, 
omnium Sodalium cuiuscumquc Ordinis, Congregationis 
aut Instituti sacramentales confessiones excipere, quin 
de licentia a Superiore obtenta inquirere vel petere te¬ 
nentur, atque valide et licite absolutionem a peccatis 
in Ordine vel Instituto etiam sub censura reservatis, 
impertire possunt. 

(Ex decr. d. v mens. Aug. mcmxiii). 

Ex Congregatione Rituum. 

De vigiliis ad reliquias martyrum persolvendis iri nocte 

ante dedicationem ecclesiae. 

Iuxta Pontificale Romanum tit. de ecclesiae dedica¬ 
tione seu consecratione, celebrandae sunt vigiliae ante 

(l) Of‘r. commentarii nostri huius anni num. IX', pag. GO. 


Reliquias sanctorum Martyrum quae in altari conse¬ 
crando includentur; et canendi Nocturni et Matutinae 
Laudes iri honorem eorundem sanctorum; quaeritur: 

Nocturni et Laudes in casu sumendine sunt e novo 
Psalterio Breviarii Romani per dies hebdomadae dispo¬ 
sito; an e Communi plurimorum martyrum; et quo ritu 
canendi ? Resp. — « In casu vigiliae persolvantur cum 
Matutino trium nocturnorum et Laudibus de Communi 
plurimorum martyrum, sub ritu duplici, cum Oratione 
de III loco Deus qui nos, omisso verbo annua, et no¬ 
minibus reticitis, iuxta decretum n. 288G, Cenomanen., 
14 Iunii 1845». 

(Ex decr. d. xvm mens. Augusti MCMXiii). 


DIARIUM VATICANUM 

(Mense Octobri mcmxiii). 

Coram SSmo. admissiones. 

Praeter Purpuratos Patres, Urbanos Antistites, aliosque 
viros qui sui quisque muner s gratia Pontificem de more 
adiverunt, SS. D. N. coram se admisit peregrinorum agmina 
ex regionibus Salernitana et Lucana, ex dioecesi Ortana, 
Montis Falisci, Lucana; ex Umbria, ex Silesia, ex dioecesi 
Coloniensi, Parmensi, Placentina, Tiburtina, Bisuntina, 
Carcassonensi, Tolosana, Trevirensi; ex Londinensi civitate; 
ex dioecesi Aversana, Menevensi. 

Praeterea coram SSmo. admissi sunt Gastao de Cunha 
doctor, litteras exhibens quibus legatus extraordinarius 
atque administer cum omni potestate ex Brasiliensi civitate 
apud Apostolicam Sedem addicitur; et Gabriel Constanti- 
novitch, Russorum ex Caesareo genere princeps. 

Pontificiae electiones. 

Nominatio Episcopi et Praefectorum Apostolicorum. — 
Brevi Apostolico r. p. Ioannes Geraldus Neville, alumnus 
Congregationis S. Spiritus episcopus titularis ecclesiae Char- 
rensis et Vicarius Apostolicus Zanzibariensis; decretis au¬ 
tem S. Congregationis de Propaganda Fide r. p. Canisius 
Theodorus Gellings e Societate SS. Cordium de Picpus , 
Praefectus Apostolicus novae Praefecturae Terrae Gulielmi 
occidentlais et r. p. Clemens Fernandez ex ordine fr. Prae¬ 
dicatorum Praefectus. Apostolicus novae Praefecturae insulae 
Formosae nominati sunt. 

Vita functi viri clariores. 

Die ix mens. Octobris mcmxiii, Toleti xdta fungitur Pur¬ 
puratus Pater Graegorius Maria Aguirre y Garcia, illius 
dioecesis Archiepiscopus Indiarum Occidentalium Patriarcha. 
Pola de Gordon in oppido Ovetensis dioecesis natus d. xii 
mens. Martii mdcccxxxv, Ordinem Fratrum Minorum ,S. 
Francisci amplexatus est; qua in societate pluribus-mune¬ 
ribus perfunctus, episcopus Lucensis an. mdccclxxxv crea¬ 
tur, deinde ad Burgensem archiepiscopatum promovetur, 
et an. mcmvii in Sacrum Senatum cooptatur. Deniqne,. 
post annos duos, in Toletanam sedem transfertur. 

— d. xxv, Berolini, quo valetudinis recuperandae gratia 
se contulerat, moritur Carolus Montagnini, Archiepiscopus 
Larissen., Delegatus Apostolicus et Legatus extraordinarius 
ap.ud Cdlumbianam civitatem. 



Eximia est virtus praestare silentiti rebus, 
At contra gravis est culpa tacenda loqtci. 


Ovidius. 

A N NAL E S 

Bilkanicum discrimen. 

Conflictiones Serbos inter atque Albanenses, 
quarum in superiore numero mentionem fecimus, 
horum clade, uti praevidere cuique licebat, clausae 
sunt; dumque alter alterum atrocium rerum ac¬ 
cusat, inconsultus Issae Bolietinatz, Albani ducis, 
conatus Londinensis foederis re abolendi a Serbia 
Kossovo regionem auferendo, praeter inutilem ho¬ 
minum necem, id unum peperit, latens dissidium 
inter duos populos, quibus manent in posterum 
lati fines communes, circa quos tandem aliquando 
erit consentiendum. Interim Serbi Albanensium 
loca bello capta tenent, quamquam sperare iuvat 
brevi fore ut, Austrorum praesertim consilia se¬ 
quentes, ab iis paullatim recedant. 

Discrimina quoque Graecos inter ac Tureas 
componi videntur per pactiones, quae Athenis cum 
Turearum gubernio recto tramite aguntur. Itaque, 
si per superiorem Octobrem mensem, nonnullos dies 
anxios habuimus, cum animis hodie sollicitudine 
satis refectis futura prospicere possumus. 

* , 

Varia. 

In Lusitania qui regis imperio favent pericli¬ 
tati sunt si possent in rempublicam vim facere. 
Frustra tamen; civile enim gubernium, a delatore 
quodam monitum, orientem seditionem brevi coer¬ 
cuit; quin etiam occasionem nactus est ut in ad¬ 
versarios acrius saeviret. 

In Mexico populi legatis ac senatoribus in cu¬ 
stodiam ex improviso datis, facile fuit Huerta illi 
factioso ad civilis gubernii praefecturam attolli. 
Aemulus eius, Diaz dux, ad fugam coactus est, 
Civitatum foederatarum Septentrionalis Americae 
praesidio nisus, quae proculdubio tantam Huertae 
proterviam non patientur ulterius. 

In Sinis contra, novo facto periculo, Yuan-Sci- 
Kai reipublicae praeses pacifice electus est. 

In Germaniae denique duabus civitatibus foe¬ 
deratis, quibus non regnum sed regni procuratio 
abhinc annos triginta erat, rex tandem datus est: 
Bavariam dicimus et Brunswick ducatum; pro quo 
«Federalis Coetus» leges an. mdccclxxxv et 
mcmxvii abolevit prohibentes quominus Cumberland 
domus, Hannover regens, imperii potestatem hae- 
reditate acquisitam et in ipso ducatu exerceret. 



PUBLICI PER ORBEM COETUS 

legibus ferendis 


In Austria, quamquam expensarum rationes ab 
administro Engel expositae lacunam offerant, novae 
leges propositae de exercitu augendo. 


In Dania, «conservatorum» factione frustra 
obsistente, regni constitutio aliqua ex parte est 
submutata. 

In Hispania novum administrorum collegium 
suffectum, praeside Dato. 

In Italia per novam suffragii legem habita co¬ 
mitia, gubernio favorabilia late cesserunt. 

In Russi a ab aerarii administro rogata lex 
contra omnium rerum sive vendendarum sive e- 
mendarum a privatis argentariis sibi factam pote¬ 
statem. 


In Serbia administrorum praeses Pasic de re¬ 
rum, sive civilium sive exterarum, statu fusam ac 
prudentem orationem populi legatis dixit. 



PERO RBEM 


Die I mens. Octobris mcmxiii curruum series 
vapore actorum ad stationem Sosyka ferriviae Vla- 
dicaucasicae, ex ferreis axibus, nefarie, ut creditur, 
dimotis, exsilit et quassatur, magna cum viatorum 
caede. 

Atrae procellae multa cum rerum et hominum 
iactura nunciantur e Gallia, Hispania exque Tur¬ 
earum imperio. 

d. n in Americana regione Panama vehe¬ 
mens fit terrae motus. 

— d. vn Nome urbs in Alaska peninsula hor¬ 
renda tempestate fere solo aequatur. 

— d. x per Italiam omnem centenaria dies in 
qua Iosephus Verdius, musicae artis sidus nostrae 
aetatis maximum, Busseti in oppido natus est, sol¬ 
lemniter commemoratur. Mediolani in eius hono¬ 
rem, collata stipe ex orbe universo, monumentum 
exigitur. 

Vectoria Anglica navis Volturno in medio oceano 
incenditur, nec valent auxilia celeriter allata ut 
viatorum ducentos circiter a morte eripiantur. 

— d. xi obstaculum ultimum per dynamitem 
tollitur quo impediebatur ne Panamensis isthmus 
in fretum converteretur. 

— d. -cui nova arctica terra a Russica expe¬ 
ditione inventa nunciatur, eique nomen a Nicolao 
II Caesare impositum. 

— d. xiv ex gasii improvisa incensione carbonis 
fodina Universa L Collierij , ad decem millia passuum 
ab Anglica urbe Cardiff, ruit, cunicularios quadrin¬ 
gentos misere sepeliens. 

— d. xvi in regalis aedibus Sancti Iacobi ad 
Londinum,De FifeDucissa, Georgii Anglorum regis 
nepos, Arthuro, Principi de Connaught, nubet. 

Curruum series vapore actorum recto tramite 
Manucio Liserpalum petens, ad S. Iacobi stationem 
superveniente altera invaditur. Nonnulli ex impulsu , 
viatores necantur, alii vulneribus afficiuntur. 

— d. xvii Vindobonae, ad monumentum in ho¬ 
norem Schwartzenberg principis erectum, coram 
Austrorum Caesare, Lipsiensis illius Teutonum 
victoriae centenaria dies sollemniter commemo¬ 
ratur. 

— d. xviii Germanicus aerostatus dirigibilis, a 
Zepelino fabricatus, ut alterum substitueret ad He- 
ligoland die ix superioris mensis Septembris per¬ 
ditum, in caelum et ipse sublatus, flammarum mi¬ 
sere praeda fit una cum omni militum manu. 

In Nicaragua civitate vehementer terra qua¬ 
titur. 

Incendium per quinque dies productum Shan- 
ghai urbis dicitur septentrionalem partem omnino 
delevisse. 

— d. xix ad locum ubi centum abhinc annis 
Lipsiensis pugna pugnata est, coram Germanorum 
Caesare Saxonumque rege sollemni ritu monu- 
meutum dicatur. 

— d. xx, turbo, post hominum memoriam Me¬ 
litensi in insula violentissimus, immensa damna 
apportat. 

Meridian ad urbem Americanae civitatis Texas, 
ex pontis cuiusdam ruina, curruum series vapore 
actorum militibus onusta in barathrum praecipitat. 
Viatores viginti mortui lugentur; ad centum vul¬ 
nerati. 

Madriti, sexaginta et septem annos natus, vita 
fungitur Alexander Pidal, vir civilis scientiae ac 
liberalium artium in Hispania praeclarus. 

— d. xxii in carbonis fodina ad Stag Canon, 
Novi Mexici oppidum, ex improviso incendio ruina 
fit, unde trecenti prope cunicularii obruuntur. 


— d. xxix procellae in Hispania, Anglia atque 
iu Vallensi Gallica regione ingentes ruinas gignunt. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque hoc ipso a nobis commendari, 
neque apud administratorem nostrum, nisi contra aperte 
declaretur, vehumdciri. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Mons. Gtagomo Maria Radini Tedeschi, Vescovo di 
Bergamo. II problema scolastico odierno, ossia pensieri 
sulla liberta e sulla religione nella scuola. Seconda 
edizione riveduta e accresci uta notevolmente. Volumi 
due. — Indidem. (Ven. lib. 6). 

Mons. Orazio Mazzella, Arcivescovo di Rossano. 
II libero pensiero. Che cosa A Che cosa fa. Che cosa 
dice. — Indidem. (Ven. lib. 4). 

Almanacco illustrato delle famiglie cattoliche per 
Vanno di grcizia 1914. — Indidem. (Ven. lib. 0,50). 

P. Francis Finn S. I. Percy Vinn (Seguito di Tom 
Plagfar). Racconto americano per i ragazzi. Nnova 
edizione illustrata. — Indidem. (Ven. lib. 2). 


Antonino Eymieu. L’Ossessione e lo Scrupolo. — 
Trattato teorico-pratico di cura della nevrastenia, psi- 
costenia, ecc., secondo la recentissiina concezione Janet- 
Eymieu, ad uso degli ammalati, medici e confessori. 
Serie II dei «Governo di se stesso ». Unica traduzione 
italiana autorizzata dalPautore ed escguita sulla deci¬ 
ma edizione francese per cura di N. T. - Romae edid. 
Desclee et Soc., 1913. (Ven. lib. 3,50). 


AENIGMATA 

i. 

Duritie cingor, quamvis sit mollis amicus; 

Os mihi dat vitam, dat caput, atque nemus; 

Sum pallore madens, niveo fuscoque coi >re; 

Me pallens adhibet, candidus, atque niger. 

Me, comitum stipante manu, ad fastigia montis 
Ducor, ubi involvit me cito silva frequens. 
Confusum mordere nemus tunc dente valebo, 

Fulgebit corpus quum sine labe meum. 

Quando ego multiplic. motu instrumenta fatigo, 
Dentibus actutum tunc datur esca meis. 

Dum vario silvam serpit par intima gressu, 

Pars suprema mei de idiosa iacet. 

Desertura suos domini quum planta penates, 

Tunc radios premit in vertice prompta manus, 
Motibus innumeros, non tardis, protero calles; 

Ut mea frons niteat, postea iorde lavor. 

A u c; ustinus E emo. 
II. 

II. (vulgo REBUS); 

P RK$ A RES C RES E 

Ex sociis, qui iilriusquc aenigmatis interpretatio¬ 
nem ad Ductorem IOSEPHIJ/VI FORIN4RI, Commentarii 
moderatorem (Romn, via dei Governo Vecchio, 96) 

miserint intra menses duos. unus, sortitus, gratis 
accipiet opus, cui titulus : 

ALOISII CLASII 
LUSUS PASTORALES 
(Latine vertit IOANNES BATTANI). 

Aenigmata an. XVI, n. VIII proposita his respondent: 

I; Remus; II) Plus minusve adversa subferimus. 

Ea rite soluta miserunt: 

Petrus Tergestinus. — Luti. Be.nard, Gratianopoli. —Iae. Hoibban, 
Ser/ubi". — Hier, de la Plana, Hispali. — Carni. Zlinczky, 6 racocia. — 
P. Prado, Veneliis. —lac. Costa , Dumio — F. Amori, Mediolano. — Frid. 
Honvath, Vindobona. — Diomedes Falva, Constantia. —Rich. Brondel, 
Brugis. — Giem. Fiard, Curia Rhaetorum. — Ant. Masia, Tarragona. — 
Vine. Starace, Neapoli. — B. Fcrraris, Augusta Taurin. — Paulinus a 
S. Iosepho, Barcinone. — F. Wawer, Marianbpoli. — Georg. Archam. 
beault, Quebeco. — Io. Martius, Philadelphia. — F. X. M., Drepana. — 
R. Ricci, Florentia. —Lad. Thyssen, 'Dresda. — Nic. Endrigi, Salisburgo. 
Lud. Goux, Bituricis. — Dud. Dubois, Massilia. —Claudius Lucensis. — 
R. RichQ 'fraiahdlfoli. — Mart. Dunne, Neo Eboraco. ,— Rich. Mulier, Be- 
rolino. — F. Correa, Emerita. — Alois. Geyer, Ratisbona — >St. Lowinski, 
Zerhbv:. — Nic. Lagumina, Panormo. — Alb. Catteau, Lugduno. — Fr. 
Gucrra, Aletio. — Raiiri. Silvau, Londino. — I. Ortiz, Moralia. — Alb 
Kain, Dublino. — Aug. Bounin, Aureliano. 

Sortitus est praemium: 

ALOISITJS GEYER, 
ad quem missum est opus, cui titulus : 

TIIOMAE VALI.AUR1 

HISTORIA CRITICA LITTERARUM LATINARUM. 


Sponsor : Ioannes Baptista Ciampi, inrisperitus 

Romae. — Officinae Societatis Edilricis Romanae . 

AD RO/AA/A 

ACTIO DRAMATICA 

versibus plautinis composita et in tres actus distributa. 


14 ) 


II. Miles. 

Diu pugnatur, anceps certamen fuit, 
Cruore tellus undique diffunditur... 

I. Miles. 

Mirum! Quid accidet nostri si perderent ? 

III. Miles. 

Erant sed multi cliristiani milites... 

I. Miles. 

Cur imperator ipsos sic insequitur ? 

III. Miles. 

Ut ipsi ad arma cursitant et alacres 
Gerunt in pugna martiales spiritus, 

Ut imperator ipsos et defenderet! 

(.1 #currunt undique cives ). 

II. Miles. 

Adsunt frequentes magis cives cupidi, 

Ad forum concurrunt festino tempore, 

Si quid de bello nuncii pervenerit... 

I. Miles. 

Quam curiosi Romae sunt istoc saeculo! 
Alienas res curant studio maximo, 

Suas vero magna tractant incuria. 

II. Miles. 

Erant ut olim Graeci, sic Romae vivitur. 
Miselli currunt ut sciant et referant, 

Solent sic praeter propter vivere vitam. 

III. Miles. 

Eorum causa tota in nobis posita, 

Et actitatur ab alienis manibus. 


Nobis sunt servi ! 


IV. Miles, 
j 

II. Miles. 

Sed dicuntur domini. 
I. Miles. 


At opportune! 


II. Miles. 

Quid ? 

I. Miles. 

Fecialis venit. 


Scena II. 

Feoiales et Dicti. (Hi adcurrunt ad supervenientem). 
I. Miles. 

Quid fers de pugna? 

II. Miles. 

Quid de Maxentio? 

I. Fecialis. 

Atrox fuit lucta, Romani, ad Tiberim, 

Favens in primis armis est propitia. 

Ipse imperator pugnat ut gregarius, 

Suosque dirigit bellantes milites. 

I. Civis. 

Deus sit ipsis auxiliator optime! 

Queat redire praecinctus victoria. 

Deus pacem donet cunctis in posterum! 

I. Fecialis. 

Feroces adsunt animis atrocibus 
Et ipsae copiae sociorum militum, 

Circa Maxentium pugnant quae fortiter. 

Acies novae lassis ferunt auxilium, 

Et inter sentiunt cum clamore maximo 
Morientium voces et clangorem buccinae. 

I. Civis. 

Venit- sed alter ! 

II. Civis. 

Quid refert? 

III. Civis. 

Quot funera! 

II. Fecialis (introgrediens). 

Magnum., Romani, vobis funus adfero. 

Pius, felix et Augustus Maxentius, 

In flumen nuper cecidit miserrime 
In armis pugnans multis cum militibus. 

Heu! Quot pugnantes sunt submersi milites, 

Suam qui mortem vindicarunt acriter; 

Sed inter fluctus periere fluminis! 

Ferox et atrox et in primis eminens 
Adest in pugna Constantinus aemulus; 

Suis stat imperans mediis in copiis. 

Mox mox in Urbem mandat introgredier. (Exit). 

(Sequitur in pag. seq.): 

SOENA III. 

(Magna hominum confusio: sunt Ethnici, sunt et Chri¬ 
stiani, qui huc illuc queventes cursitant: nunc ex¬ 
sultant, nunc vero aliqui novissima timent, tollunt 
manus et oculos ad caelum atque anxie inter se 
colloquuntur). 

Cives Ethnici. 

I. - Quot uno clades in momento temporis! 

II. - Erit quod Urbi fatum triste in proximum ! 

III. - Ei quid reddit imperator nuperus ? 

IV. - Quot una civitas simul videt funera ! 

I. - Nondum sed intulit quanta ipsa gentibus. 

II. - Eitne Christianis fautor an ethnicis ? 

IV. - Iuvat vero rebus inservire strenue! 

Cives Christian . 

I. Sit unum nobis; liberetur Pontifex, 

Ne forte a ceteris quis nos praeoccupet, 

Eum confodiat furore percitus. 

II. - Heu! qui tumultus, spiritus commotio, 
Vexatio civium! 

III. - Rerum direptio, 

Urbes cum militum capiuntur turbine! 

II. - Praefectus filium quaesivit impiger 
Apud custodias... semper inaniter. 

III. - Eum mactasse fraudulenter autumat... 

IV. - Foret nobis malum et relligione grave ! 

II. - Maxentius «bonus» profecturus dixerat 
Sibi servari victimam placabilem. 

Intelligens vafer nostrum Pontificem. 

III. • Erat quis sanctior nostro Melchiade? 

IV. - Quis scit an positi rerum in angustiis 
Eum mactaverint furentes augures? 

(Interea novi homines agglomerantur, inter quos Ve¬ 
getius). 

Scena IV. 

Vegetius et Dicti. 

Vegetius. 

Dolor gravis, milites, nobis, quod dedecus ! 

Est omnis unica Christianis gloria. 

Ut ille dixerat noster Maxentius, 

Fuit malorum omnis causa et ratio, 

Eorum turpis et nefanda pravitas. 

Si Romam saepius pestis depopulat, 

Fames, egestas, eluvies fluminum, 

In omnes gentes vocarunt hi miserias. 

Eos a terris radicemus funditus, 

In unum locum congeramus corpora, 

Et acervatim disperdamus pulverem. 

Iuvat mactare primum sed Pontificem, 

Iis ne praesens laeta sit victoria. 

Ite ad custodiam, tollite Melchiadem. 

Christiani Cives {inter se). 

I. — Eum quis manibus possit eripere ? 

II. — Deus modo, Deus! 

III • — Cpterum res perdita est! 


Vegetius. 

Et hic in Foro sit placanda victima! 

Sic ipse et omnis progenies pessima 
Erunt militibus iusta funebria. 

Ite vos, fortes, perfidos colligite, 

Et omnes sentiant vindictae gladium. 

Sunt senatores, sunt plerumque divites, 

Faventes hostibus Romae nunc turpiter. 

Hos vos mactate, tundite vos, plectite, 

Nec unus restet Romae nunc incolumis : 

Onus sic vindicis populi ipsi sentiant! 

Vobis est, milites, ferre consilium. 

Quid est agendum ? Quid ? 

I. Miles. 

Ruat patriti is 

Turpiter agentibus vindicta sanguinis! 

Furor noster gravis Christi discipulis! 

Iis sit atra mors, funus indubium... 

Vegetius. 

Vos arma ferte, ferte faces, gladios... 

Sic igne cuncta sunt lavanda sanguine ! 

(Magna exoritur militum seditio, quum audiuntur buc- 
cinae et occes longe adclamantium. Milites tunc 
admirati sistunt quasi novarum rerum exitum ex¬ 
spectent. Christiani moerore conf.cti /tace inter se 
colloquuntur : 

Christiani. 

I. — Quis at salvabit sanctum Pontificem ? 

Ab istis belluis erit quis incolumis? 

V. — (nuper ingressus). 

Non est inventus ad Mamertum Melchias. 

III. — Forsitan est ipse solutus de vinculis? 

IV. — Aut missus in flumen ? 

I. — Confossus ? 

II. — A carnifice? 

VII. — Queis est anxium pectus angustiis! 

Tuis esto, Christe, spes una filiis. 

Scena V. 

(Propius buccincie canunt, et mox, in magno omnes si¬ 
lentio compositi, Constantinus adparet. Est sagatus; 
stant circum multi milites, Publius, Scipio, aliique 
senatores). 

Publius. 

Haec magna civitas regina gentium, 

Gravi malorum nunc perculsa cumulo, 

Tuos ad pedes provoluta supplicans 
Agit tibi gratias divisque maximis; 

Velis precatur urbem triumphans ingredi, 

Ut olim consules onusti spoliis. 

Solebant victis orbis provinciis. 

(Ad proximum numerum). 

I. B. Francesia. 

S. R. E. 

ADULFUS HARNACK 

CONTRA MIRACULORUM POSSIBILITATEM 

Concilium Vaticanum (1), de actu qui credere dicitur, 
loquens, ait: «Ut nihilominus fidei nostrae obsequium 
rationi consentaneum esset, voluit Deus cum internis 
Spiritus Sancti auxiliis externa iungi revelationis suae 
argumenta, facta scilicet divina, atque imprimis miracula 
et prophetias, quae quum Dei omnipotentiam et infi¬ 
nitam scientiam luculenter commonstrent, divinae reve¬ 
lationis signa sunt certissima et omnium intelligentiae 
accommodata». Ad assensum fidei igitur infirmandum, 
Positivistae et Modernistae, uno agmine facto, contra 
miraculi possibilitatem insurgunt. Inter Modernistas 
qui miraculum impugnant, Loisy et Leroy eminent. 
Primus scribit: (2) « Miracula, si non demonstrentur 
historice, et historice nequeunt demonstrari, quia om¬ 
nipotentiae et scientiae Dei testimonia esse existimantur, 
non amplius miracula sunt, atque respectu ipsius fidei 
rursus, peculiarem huiusmodi significationem amittunt». 
Mens Loisy est, miracula esse reiicienda, quatenus 

(J) Denzing. 1639. 

(2) Simples Rdfleocions, p. 170. 


Ex Sacris Congregationibus Romanis sententiae novissimae 
selectae. Ex Congregatione Indicis. — Ex Congregatione Sacro¬ 
rum Rituum. 

Diarium Vaticanum. Coram SSmo. admissiones — Pontificiae electio¬ 
nes. — Varia. 

Annales. In Europa orientali restituta pax. — Mexicanum civile bellum. 

Publici per orbem coetus legibus ferendis. 

Per orbem. 

Lfbri recens dono accepti. 

Aenigmatum solutio. 

Appendix: Ad Romam. 


divinae scientiae atque omnipotentiae testimonia directa 
retineantur. Miraculum — ait Leroy (1), — non est 
derogatio a legibus naturae, sed e contra manifestatio 
legis superioris, vi cuius materia spiritui subordinatur; 
siquidem nihil est aliud nisi actus quo spiritus hominis, 
modo intensissimo agens, suam supra materiam pote¬ 
statem recuperat. 

Prae ceteris, miraculorum possibilitatem impugnavit 
Adulfus Harnack, Berolinensis athenaei doctor, qui 
in libro «Das Wesen des Christentums » (2), «invincibi- 
biliter nobis persuasum est, — scribit — dari utique 
mirabile et obscurum; at nulla dari miracula». 


Professor Berolinensis ad miraculorum possibilitatem 
denegandam hisce ducitur motivis : a) Vires omnes 
inclinationesque naturae simul sumptae a nullo homine 
adhuc cognoscuntur. — b) Omnia legibus universalibus 
atque naturalibus motus sunt subiecta. — c) Naturae 
cursus omnino inviolabilis est. — d) Fortis voluntas 
atque firma fides, quum in vitam ipsam corporalem 
influant, phaenomenorum, quae nobis miracula videntur, 
causa esse possunt. 

Instituamus paulisper criticam argumentorum do- 
ctoris Harnack. 

Nihili facimus assertionem illius, esse nempe «in¬ 
vincibilis persuasionis» quod miraculum non datur. 
Siquidem ex alicuius invincibili persuasione ad veri¬ 
tatem amplectendam vel reiiciendam minime movemur, 
sed ex sola argumentorum adductorum soliditate. Kur- 
sus, inter sapientes, multi « invincibili persuasione » 
moventur, tum ad possibilitatem miraculorum, tum ad 
vera miracula admittenda. Neque silentio praetereun- 

(1) Cf. Tanquery, Additamenta ad Synopsim Theol. - De Modernistarum 
doctrinis I Praecipui Modernistae in Gallia. 

(2) Leipzig, 1930, n. 16- 8. 

dum est aliquando invincibilem persuasionem hominis 
cuiusdam in apertum incidisse errorem. 

Sed ad argumenta in particulari descendamus : 

I. — Falsum est neminem inclinationes viresque 
naturae cognoscere. Quemadmodum enim rerum cor¬ 
porearum essentiae, ita et earumdem rerum corporea¬ 
rum leges physicae a sapientibus in scientiis physicis 
peritis cum certitudine cognoscuntur; hodie praesertim, 
cum natura corporalis quacumque ex parte scrutetur, 
coritinuusque progressus ~ in disciplinis "physicis ha¬ 
beatur. Nonne a positivistis, « scientiarum exsperimen- 
talium » certitudo. continuo scientiae theologicae op¬ 
ponitur ? Deinde lepide animadvertit Pesch (1 j: « Quam¬ 
vis nesciamus ad quos terminos ars medicina pertineat, 
certo tamen scimus, medicos unica vocula ossa con¬ 
fracta restituere non posse, nec mortuos ab inferis re¬ 
vocare ». 

II. — Omnia - arguit secundo, - legibus universalibus 
atque naturalibus motus sunt subiecta. Libenter doctori 
Harnack concedimus, omnia legibus universalibus at¬ 
que naturalibus motus esse subiecta; sed hic nova ex¬ 
surgit quaestio, idest, cui motus ipse, ipsaeque leges 
universales naturalesque subiecta sint. Certe nonnisi 
ipsimet Deo. Motus enim quum sit successio quaedam 
esse et non esse, et in ipso sit principium et tinis, 
neque est, neque aeternus esse potest. Necesse est 
igitur quod primo moventi* omnino immobili, idest 
Deo, subdatur, tamquam instrumentum, quo Deus in 
infinita varietate, unitatem harmoniae conservat. (2) 
Instrumentum autem subditur principali agenti, i deoque 
Deus potest ad libitum dispensare aliquam legem motus 
in particulari inspectam, in qua dispensatione miracu- 
losa operatio consistit. Neque timendum est, ut ex hac 
divina dispensatione, totus universi ordo tollatur ; Deus 
enim « faciendo praeter cursum naturae non removet 
totum ordinem universi, in quo consistit bonum ipsius ; 
sed ordinem alicuius particularis causae ad suum ef¬ 
fectum ». (3) 

III. — Cursus naturae omnino inviolabilis est, — 
arguit tertio Berolinensis Professor. — At falsum est 
cursum naturae non posse a Deo violari. Deus enim ; 

— animadvertit Prof. Walther (4) — legibus naturae 
alligatus, non est amplius Deus; neque manus Dei, 

— cuius interventum ubicumque tum in vita, tum in 
movte Harnack recognoscit, — supra leges naturae 
constitueretur amplius. Audiatur Angelicus : (5). «Deus 
potest facere contra ordinem, qui est unius crea¬ 
turae, ad aliam, quod est quasi naturae particularis 
respectu ipsius. Cursus autem naturae est secundum 
ordinem unius creaturae ad aliam, et ideo contfa cur¬ 
sum naturae Deus facere potest». 

Miraculum rursus non est legum naturae violatio, 

(1) lnxtil. Philos. nat. Coam. 1. 4 n. «49. 

(■2) Lepidi. Elem. Philos. Christ. Cosm. v. 3. Sect 3 c. 1. 

' (3) S. Thom. de Potent, q. 6 a 1. ad 7. 

(4) Ad Harnacks Wesen de 3 Kapitel. 

(5) Ite Potenti6, q. 6. a. X, ad 3, 


sed potius naturae cursus quaedam modificatio. Porro 
si aliquo in sensu, homo naturae cursum modificare 
potest; si naturae vires quodam modo potentiae hu¬ 
manae subiectae sunt, multo magis Deus, qui omni¬ 
potens est, naturae cursum modificare naturaeque vires 
sibi subiicere per miraculum, novo potest modo. (1) 

IV. — «Fortis voluntas atque firma fides, quum 
in vitam ipsam corporalem influant, phaenomenorunl 
quae nobis miracula videntur causa esse possunt». 

Mirandum sane, quod doctor Harnack voluntati 
humanae tribuat, nonnullorum phaenomenorum vires 
naturae excedentium causam esse posse, simulque po¬ 
testatem huiusmodi Voluntati divinae, quae efficacis- 
sima, omniumque legum humanarumque voluntatum 
domina est, deneget. 

Concedimus libenter effectus quosdam miros, na¬ 
turae vires nonnisi apparenter excedentes, per volun¬ 
tatem alicuius agentis in alterius phantasiam causari 
posse; nunquam tamen visum est, per voluntatem, ne¬ 
dum fortem, imo fortissimam alicuius hominis, vel per 
fidem solidissimam eiusdem mortuis vitam fuisse red¬ 
ditam. 


Reginaldus Fei 0. P. 



QUAESTIONES PH1L0L0GICAE 


Ad Catuli. XXXI, 13: Fos quoque lacus undae. 

Quum hosce per dies Cartosii opusculum prae ma¬ 
nibus habuerim, in quo auctor, nimium putido scri¬ 
bendi genere usus, in vexatissimum Catulli versum 13 
carminis XXXI diligenter inquirit, novamque lectionem 
proponit, ac mecum ipse consideraverim quantum in 
illo ad fidem codicum corrigendo, a praeclaris viris 
elaboratum sit, diu anceps fui, numquid in disputa¬ 
tionem rursus eum deducere iuvaret ac meam quoque 
qualemcumque sententiam expromere. 

En huius scripti origo. Minime vero id mihi sumo, 
fore ut lectio proposita probetur; sed cum in coniciendo 
plus minusve spatiari liceat, iliaque vero demum con- 
iectura excipiatur quae magis sit veri similis, non 
displicebit si quid ego sentiam, vel potius quomodo 
velim versum restituere, hic brevi afferam. 

Catullus, rediens ex Bithynia, postquam Memnium 
praetorem comitatus erat, laetus quod demum patriam 
optatam revisit, Sirmionem vehementius commotus sa¬ 
lutat, paeninsularum, insularumque ocellum , prope 
ripas Benaci, ubi eius villula surgebat. Tunc gaudio per¬ 
fusus, quippe qui demum possit desiderato lecto acquie¬ 
scere, agentem eam aut loquentem inducens, exclamat: 
Salve , o venusta Sirmio, atque hero gaude: 
Gaudete, vosque, o Lydiae lacus undae: 
liidete, quidquid est domi cachinnorum. 

(1) Cf. Schwjizerisuhe Rundschau 1902,p..5-*S. 

Non uno modo versus 13 legitur. Sunt qui optimo-. 
rum codicum Oxoniensis (0)‘et Sangermanensis (S) 
auctoritate nisi, qui ex Veronensi amisso exscripti sunt, 
ut inter doctos constat; quorum vero alter lectionem 
habet Ljdie, alter Lydie, in integrum illud nomen re¬ 
stituendum esse censeant, scribantque Lydiae, scilicet 
ita locum intelligentes: Catullum Lydii lacus undas 
meminisse, quod olim prope litora Benaci habitarent 
Tyrrheni, qui illuc migraverunt postquam Lydii, qui¬ 
bus Tusci erant propinquitatis vinculis adstricti, quippe 
cum Tyrrhenus Lydusque Atye rege, ut admonet Ta¬ 
citus, ann. iv, 55, geniti essent, in Asia suas sedes col¬ 
locantes, patriis in sedibus resederunt. Inter eos qui 
huic lectioni astipulati sunt, Ellisium (1) tantum no¬ 
mino et Friedrichium (2), quorum alter affirmat nihil 
contra decoris artisque leges Catullum commisisse Be- 
nacum lydium appellando seu tuscum, quum vel apud 
Ciceronem « Lydius haruspex » inveniatur, scilicet e 
tusca natus origine (3); alter vero, Aen. X, 201, ac 
Tacit. An. IV, 55, allatis, contendit verbum «Lydiae» 
nihil offensionis, nihil modesti ac putidi habere, nul¬ 
lam quaesitam doctrinam sapere; quin immo ita esse 
opportunum, ut vel aliquid arguti in eo inesse dici 
possit. « Quod si Catullus ex Asia minore redit; ubi 
erant Lydii, Phrygii, Bithynii, Mysii, quorum nomina 
singulos in dies resonabant, ecquid mirum si Lydium 
lacum is appellavit, quum id ex mentis cogitatorum com¬ 
plexu processerit, et rerum ac gentium vicissitudines 
in concitato animo poetae vehementissime egerint? 
-Nonne id simplex et venustum est? Nonne idcirco 
carior Catullus ? » 

Ita fere Friedricliius iudicat; sed eius argumenta 
non defuerunt qui iam pridem diluerent ac refellerent, 
inter quos praecipuam laudem Iacobo Girio (4) tribuen¬ 
dam esse censemus, qui his utitur verbis: «Lydiae, a Ly¬ 
dis, a quibus Etrusci orti erant, qui Veronam incoluerunt 
et regionem proximam (cf. Liv. V, 33; Tac. An. iv, 
55), huiusmodi esse verbum, quod commotum incen¬ 
sumque animum deceat, nemo affirmabit. Atque etiam 
admodum dedecet, si a tali animi statu nihil est tamen 
aversum quam exquisita doctrina... ». 

Qui enim «Lydiae» legendum esse censent, parum 
mihi videntur perpexisse, primum quod redeuntis ani¬ 
mum commovere possit, eiusque intimas quasi fibras 
poscere, non esse loca ab antiquis gentibus habitata, 
non fictas veterum fabulas de origine ac situ orbis, 
non monumenta, non rerum veterum memoriam ; sed 
ea quae in rerum natura sunt admirabilia, idest amoe¬ 
nitatem locorum, montes vestitos, florum omnium va¬ 
rietatem, opimas fruges, caelum tenue ac purum, 

(1) A Gommenlary on Catullus by Robinson Eliis. — Oxford, 1889. 

(2) Catulli Veronensis liber. Efkllirt von Gustav Friedrich. — Ten- 
,bner. Leipzig, 1908. 

. (:S) Hos quoque locos affert Ellisius : Lydius Tibris — Vero. Aen. II 

782 ; Stat. Lydia ripa S. IV, 4. 6 {scilicet Tibridis); Lydorum quidquid 
Etruscos incoluit lines. — IIor. Sal. I, ii. 

(4) Cfr. locis qui sunt aut habentur corrupti in Catulli carminibus- 

Scripsit Iacobus Giri. Vol I. Augustae Taurinorum, apud llermannum 
Loescherum. mdcccxciv. 


aquarum fluxiones, et similia... Quae si ita sunt, quum 
venienti primum Veronam purus Benaci splendor oc¬ 
currat, illius scilicet lacus qui veteres omnes scriptores 
vehementer commovit optimaque ab eis carmina ex¬ 
pressit, quique vel renatarum litterarum tempore divino 
quodam afflatu haud paucorum poetarum mentem con¬ 
citavit, necesse erat Catulli ex Bithynia redeuntis ani¬ 
mum aquarum superficie ac spectaculo commoveri, 
potius quam urbis ortum repetere. (1) 

Quum autem « Lydiae» verbum hac in re minime 
deceat, en innumerae coniecturae propositae ad hunc 
locum corruptum restituendum ; quarum si quis noti¬ 
tiam habere velit, illum Giri i librum perquam labora¬ 
tum et doctum adeat, quem mox memoravimus. 

Quantum scio, postquam hic liber vulgatus fuit — in 
quo auctor pro « Lydiae » intimae coniecit, — exceptis 
scilicet illis editoribus qui codicum lectionem retinent 
ac servant, duas novas coniecturas allatas video, qua¬ 
rum altera est Bignonii, qui inclytae (2) legit, altera 
denique D. Cartosii, (3) qui obviae legendum esse pro¬ 
ponit. Non nego quin istae lectiones veri similes vi¬ 
deantur et nescio quid arguti ingeniosique habeant ; 
sed mihi non satis probantur. 

Nunc vero ad meam venio. Ego quidem propono 
vitreae et sic vexatum versum lego : 

Gauclete vosque, vitreae lacus undae. 

In primis animadvertendum est, lectionem vosque 
pro vos quoque iam ab optimis sane Catulli editoribus 
acceptam esse, cum que et quoque idem aliquando si¬ 
gnificent (Vid. Girii loc. cit.) Neque hic afferre licet et 
exempla ipsius Catulli (c. cii, 3) et Propertii (iv, 21, 
15) quae id luculente testantur quaeque iam a litteratis 
viris pro debita ratione perpensa sunt. Quod vero ad 
epitheton vitreae attinet, apte mihi in undas videtur 
quadrare. Quid enim magis Catullum commovere et 
incendere poterat, nisi aquarum vitrearum aspectus, 
qui fere hic supervacaneum est quaerere quoties illum, 
in patriis finibus morantem, magnopere commoverit? 
Nonne primus rerum color nostros capit sensus allicit- 
que ? Non undae incitae, non intimae, non inclytae, 
non obviae . . . redeuntem inflammare possunt, sed 
potius vitreae, ni fallor. Cur vero de omnibus conie- 
cturis propositis valde probabiles Ellisius priores iudicat, 
limpidae scilicet Avancii, ac lucidae (4) B. Guarini? 
Ego autem vitreae potiorem existimo, pro paleographica 
ratione, ut mox demonstravero. 

Vitreae epitheton, idest clarae, pellucidae, caeruleae, 
undis appositum, non dissonum est ab optimorum 
scriptorum usu, et vitreae (cum i ancipite) metaleptice 

(1) Hami bene videtur id Paseolius explanasse (Lyra. pag. 75), quippe 
qui «Lydiarum undarum » recordationem ac memoriam perappositam 

.iudicaverit, tamquam si undae, leniter strepentes, de sermone gentium 
visarum poetam revertentem commoverent! 

(2) Cf. Ric. di Fil. class . Luglip 19X0, fase. 3, a. xxxvm (Collectanea 
latina). 

(;>) Vos quoque lacus undae. Ad Cat. xxxi. 13. Typis Societatis Ar¬ 
tium Graphicarum, Aquilae, Muccccxit. 

(4) Haec eadem lectio accepta est etiam a Bergkio (Philolog. XVI). 

sumitur pro claris, pellucidis, caeruleis, etc. (Forcel- 
lini - Lex. tot. Latin: - Vitreus - vitri colorem re- 
jerens, clarus, pellucidus,... — Saepe tribuitur aquis). 

Cuius rei haec pauca exempla satis habe : 

Verg. Aen. vn, (759): 

Te nemus Angitiae, vitrea te Fucinus unda 
Te liquidi flevere lacus. . . 

Horat. Lib. III. Od. xm, 1 : 

0 fons Bandusiae , splendidior vitro. 

Auson. De clar. urb. xiv , 30 : 

Salve fons... vitree, glauce, profunde, etc. 

Apul. v Metam. 1: 

Fons vitreo latice pellucidus. 

Denique Vulg. Interp. Apoc. iv, 6, et xv, 2 ; 

Mare vitreum. (1) 

Reliquum est nunc ut lectionem vitreae ad trutinam 
paleographicae rationis breviter perpendamus ac tuea¬ 
mur. 

Probabile enim mihi videtur vitr.me epitethon, quod 
esset ab initio, in Lydiae seu Lidiae conversum esse, 
quum facile l et v ab imperito librario confundi pos¬ 
sint ; quae res eo facilius apparet, quo «vitriae scri¬ 
bitur vel pro vitreae ». (2) 

Ex vitriae ecquis dubitat quin lidiae oriri potuerit, 
cum t in d mutetur interdum in scribendo, et r primo 
itteris imminutis superpositum, deinde gradatim ac 
sensim elisum evanuerit ? 

Vitreae (vel vitriae) ~ lidriae , lidHcie — lidiae. 

Neque vero obici potest, a vitreae apposito optimam 
Latinitatem abhorruisse: exempla hucusque allata contra 
testantur. Quod si vergilianum melius ac propius per¬ 
spexerimus, in quo et vitrea unda, et liquidi lacus 
verba adhibentur, nonne erit qui in eo tamquam Ca¬ 
tulli vocem repercussam inaudire posse credat ? 

Haec habui quae dicerem de Catulli versu 13, earm. 
xxxi ; videant alii si quid veri simili dixerim. 

Beneventi, a. d. vi kal. Decemb. mcmxiii. 

M. GrALDI. 

(1) Ex illis «ini, renatarum litterarum tempore, Beiiaci amoenitatem 
magnificis versibus celebraverunt, placet hic tantum P. Bembum com¬ 
memorare «jui, in suo carmine cui titulus Benacus, vitrearum lacus un¬ 
darum mentionem inicit: 

Nuntius ut vitreas Benaci vnclus ad undas 
Afuscoso subter pendentia fornice teda 
Atque Dei laetis implevit vocibus aures . . . 

(2) Cf. Eohcel. vitreus et vitrius. — Inscript. apud Donatum 335, 5 
Opifex artis vitriae. Eodem modo vitrarius, vitrearius, vitriarius. Alii 
legunt vitriarius, alii vitrearius. 


Quidquid dicturus es, antequam aliis dicito tibi. . . Qui 
n‘-s it tacere nescit loqui. 

Senec., de moribus. 


DE LEONE XIII P. F\. 

COMMENTARIUS (1) 


Longa est et aspera de puerili institutione apud nos 
contentio. Quum vero cuncta sibi agenda publica po¬ 
testas adroget, quaerendum est quomodo parentes se¬ 
cure possint suos instituere liberos in iis praesertim 
quae ad religionem pertinent. Quid de hac novissima 
eademque perniciosa studiorum ratione sentiat apud 
nos invecta, qua cura sit res agenda, quam plurimum 
praeceptionibus atque eruditioni optimorum exempla¬ 
rium dandum sit, identidem doluit sapientibus verbis, 
quibus et ipse Quintilianus assentiret. Et quorsum 
res sit evasura, acerrimo iudicio scrutatur. In tot re¬ 
rum difficultatibus erit populorum salus sapientia Chri¬ 
stiana. Quot sanctissima consilia de hac re ex eius 
pectore profluant, maxime exaudire iuvabit: 

« Christiana sapientia, qua luce mirifica abundat, in 
omnium oculis niteat necesse est, ut tenebris inscientiae, 
quae est religioni maxime inimica, depulsis, veritas 
longe lateque se pandat et feliciter dominetur ». 

Quadam die, quartodecimo kal. Iui. an. mdccclxxviii 
alumni sacrorum Perusii, provoluti ad Pontificis pedes, 
suum obsequium atque reverentiam, profusis gaudiis, 
profitebantur. Quibus ita respondit: « Quantam hodie 
iucunditatem ac solatium ex conspectu vestro animus 
Noster capiat, iuvenes dilectissimi, satis verbis pro¬ 
mere et significare non possumus. Cum enim sernper 
et maxime cordi Nobis fuerit studiosa iuventus, prae¬ 
sertim quae in spem Ecclesiae succrescens, ad Chri¬ 
stianas virtutes, litteras, scientiasque instituitur, cum¬ 
que medios inter Perusini Seminarii ephebos, per 
triginta et amplius annos, frequenter libenterque versari 
consuevimus; optatissimus Nobis erat, postquam Divino 
consilio Petri Cathedram conscendimus, vos etiam prae¬ 
sentes cernere, et paternis vos compellare verbis, no¬ 
vellae Ecclesiae plantationes, electa germina sacerdo¬ 
tum .Adnitendum est igitur primo, ut singulo¬ 

rum animi mature ad pietatem formentur, virtutem 
sequantur, eamque ab adolescentia vitae rationem ineant 
et servent, qua sanctis sacerdotum muneribus obeundis 
pares exsistant». 

Atque in eodem sernper proposito insistens, id unum 
exoptat ut a nostris scholis illi philosophi absint, qui 
non solum suis se acuminibus compungunt, quique 
nimia subtilitatis affectatione frangunt et concidunt quod 
est in oratione generosius, et omnem ingenii succum 
bibunt, atque quod foedius est, a veritate aberrantes 
in errores misere labuntur. Italos omnes et universos 
orbis terrarum sapientiae cultores ad purum doctrinae 
fontem, revocare studet in imitationem omnium philo¬ 
sophorum principis, S. Thomae Aquinatis. Plurimum 
enim conferet immensa illa doctrinae seges ab Aristo- 

(1) Cfr, num, suji. 

tele petita, quam ipse aetate maturior cum civibus suis 
ita communicavit, ut merito dictus sit philosophiam a 
Graecis ad Christianos transtulisse. 

« Ille quidem ingenio docilis et acer, memoria fa. 
cilis^et tenax, vitae integerrimus, veritatis unice amator, 
divina humanaque scientia praedives, Soli comparatus, 
orbem terrarum calore virtutum fovit, et doctrinae 
splendore complevit. Nulla est philosophiae pars, quam 
non acute simul et solide pertractavit; de legibus ra¬ 
tiocinandi, de Deo et incorporeis substantiis, de homine 
aliisque sensibilibus rebus, de humanis actibus eorum. 
que principiis ita disputavit, ut in eo neque copiosa 
quaestionum seges, neque apta partium dispositio, neque 
optima procedendi ratio, neque principiorum firmitas 
aut argumentorum robur, neque dicendi perspicuitas 
aut proprietas, neque abstrusa quoque explicandi fa¬ 
cilitas desideretur». (1) 

Cum veritatis Christianae osores, veluti agmine facto, 
in historiam se se conferunt, et insanum in modum Ec¬ 
clesiam lacessunt, Pontificatum Romanum misere ca¬ 
lumniis deturpant, Ipse omnes ad sinceros historiae 
fontes nos adducit et reapse ostendit qua arte et per¬ 
vicacia sint illi integritatem adorti, ut arma illa ipsa 
quae essent ad propulsandas iniurias optime comparata,, 
ad inferendas detorserint. « Ex Pontificibus Maximis 
vel ii, quorum virtus excelluit, saepe notati vitupera- 
tique perinde ac cupidi, superbi, imperiosi; quibus 
rerum gestarum gloria invideri non potuit, eorum re¬ 
prehensa sunt consilia: illaque audita millies insana 
vox, de ingeniorum cursu, de humanitate gentium male 
Ecclesiam meruisse. Nominatim vero in civilem roma- 
norum Pontificum principatum, libertati maiestatique 
eorum tuendae, non sine divino consilio institutum, 
eumdemque et iure optimo partum et innumerabilibus 
benefactis memorabilem, acerrima maledictorum fal¬ 
sorumque crimina tela coniecta ». Quid ea urbanitate 
ac paene poetico colore exultantiaque pulcrius, qua 
nihil rerum novitate pressius, hac novos nostri tem¬ 
poris mores nativa omnino facilitate describit ? 

' Ad omnium pulcherrimum opus nunc demum ad¬ 
venio. Quis de scriptoribus nostrae aetatis securius 
egit et nobilius disseruit de opificum conditione ? Quis 
aptius in medias quaestionis res lectorem deduxit? 
Quis melius intellexit publica privatis secernere, sacra 
profanis et huius certaminis gravitatem difficultatemque 
cognovit et miseras opificum conditiones magis gra¬ 
phice pinxit atque ante oculos commodius explicavit? 
Quis opportunius remedium et magis efficax praebuit? 
Optandum tamen ex eius sententia in primis ut Chri¬ 
stianorum opificum mores ad bonam frugem atque ad 
catholicas societates pertrahant sodales, qui impiis col¬ 
legiis sunt adscripti. Novisse iuvabit quam lucide et 
quam perspicue signat quae sint miserandae opificum 
conditionis causae. 

(1) Erin. Rerum novarum, d. 15 Maii 1891. 


« Nam veteribus artificum collegiis, superiore saeculo 
deletis, nulloque in eorum locum suffecto praesidio, 
cum ipsa instituta legesque publicae avitam religionem 
exuissent, sensim factum est ut opifices inhumanitati 
dominorum eflfrenataeque competitorum cupiditati soli¬ 
tarios atque indefensos tempus tradiderit. Malum auxit 
usura vorax, quae non semel Ecclesiae iudicio dam¬ 
nata, tamen ab hominibus avidis et quaestuosis per 
aliam speciem exercetur eadem; huc accedunt et con¬ 
ductio operum et rerum omnium commercia fere in 
paucorum redacta potestatem, ita ut opulenti ac prae¬ 
divites perpauci prope servile iugum infinitae prole¬ 
tariorum multitudini imposuerint. (1) 

Ita Pontifex, voce et scriptis ad opifices conversus, 
de eorum conditione iterumque remedium exhibuit, 
quod quidem prudentissimo cuique probatum iri est 
sperandum. 

Est Romae posita nuper apud aedes Lateranas mar¬ 
morea statua in honorem Leonis XIII. Adest Pontifex 
in editiore loco in habitu formaque regali prae manu 
immortales illas Litteras portendens , quibus opifi¬ 
cum rationes mirum in modum pertractavit. Adsunt et 
opifices, qui in amoris signum ac grati animi, Ei gra¬ 
tulantur et pro munere gratias agunt et bene merenti 
maiores referre videntur. Si aliquando per temporum 
conditiones libeat, vellem quemadmodum ut Miltiadi 
olim, qui Athenas totamque Graeciam liberaverat, tri¬ 
butus est honos, ut in porticu quae Poecile dicebatur, 
cum pugna depingeretur Marathonia, ut in decem prae¬ 
torum numero prima eius imago poneretur, isque hor¬ 
taretur milites praeliumque committeret, in anaglyptis 
circum ponendis inter quotquot de opificibus in melius 
fovendis hac nostra aetate scripserunt, Pontifex Max. 
principem locum obtinere possit. 

Ad haec si Pius IX ob insignem pietatem erga Ma¬ 
trem Augustam, quam immortali ritu omnis labis ne¬ 
sciam ab origine pronuntiavit, iure Pontifex Immacu¬ 
latae vulgo adpellari meruit, Noster ob perpetuas item- 
que pias allocutiones atque epistolas De Mariali Rosario, 
quibus Christianos exhortaretur ut Beabam Virginem 
colerent, quae olim ad Echinadas insulas hostes No¬ 
minis Christiani illustri victoria contrivit, a posteris si 
libeat quid mente arguere, cognomento merito saluta¬ 
bitur Pontifex Rosarii. Et in his conficiendis vel poe¬ 
tico colore vel dignitate nunc Ciceronem audis nunc 
Livium, quorum studiosus maxime videtur, vel quod 
ad sententiarum naturam, vel quod ad ingenium scri¬ 
ptoris, vividum quidem ac grandioribus rebus natupa, 
accommodari oporteat genus dicendi. (2) 

Subalpinus. 

(1, Enc. Aeterni Patris — 4 Aug - . 1879. 

(2) Confer opellam eui est titulus : Leonis Papae XIII ex Actis ex 
cerpta in usum scholarum curavit Albertus Oaviglia Sae. Sal. 

SELECTA EX BIBLIOTHECIS ET ARCHIVIS 


M. Antonii Mureti oratio de via ac ratione tradendarum 

disciplinarum. (1) 

Plerique eorum, qui quotannis ex hoc loco verba 
faciunt, laudare litteras et ingenuas artes, vosque ado¬ 
lescentes optimi, ad eas toto pectore amandas, atque 
colendas exhortari atque instigare consueverunt. Quo¬ 
rum ego neque consilium reprehendo, neque tamen 
omnia in eo posita esse censeo. Nam, aut si quis bonae 
valetudinis commoda exponat, eaque dicendo amplificet 
atque exaggeret, et ad eam omni studio conservandam 
homines cohortetur, neque tamen admoneat, quo genere 
victus, quibusque exercitationibus ea maxime compa¬ 
rari ac contineri debeat, non valde utilis videri possit 
illius oratio; ita parum prodest, aut laudare eas artes, 
quas certe nemo usque eo perstrictae frontis est, ut 
vituperare audeat, aut ad eas cohortari eos, quos il¬ 
larum studiis deditos esse constat, nisi indicetur etiam 
via, qua quis ad illas facillime ac certissime perve¬ 
nire posse videatur. 

Quaenam igitur orationis meae futura materia est? 
quibus .de rebus dicens hanc ornatissimorum virorum, 
atque hanc honestissimorum iuvenum coronam, quam 
ex ore meo pendentem video demulcere, et delinire 
conabor? Exponam breviter, ac perspicuo a carceribus, 
ut dicitur, ad calcem ei, qui semel imbiberit in litteris, 
et in bonarum artium scientia excellere, quam studiorum 
viam ac rationem tenendam putem. Quod cum facio, 
quidam ex vobis decursum iam a se, et confectum cur¬ 
riculum agnoscent; alii, quod iter ad veram gloriam 
ferat, me monstrante cognoscent. Attente, ut me au¬ 
diatis, me orandos quidem,vos- esse puto. Frustra id 
postulem, nisi attentionem mihi res ipsa, de qua dicere 
ingredior, conciliaverit. 

Principio igitur positum sit Graecae, Latinaeque 
linguae cognitionem instrumentum esse ad parandam 
doctrinae copiam, hoc quidem tempore, plane neces¬ 
sarium. Id qui negant, aut quid verum sit non vident, 
'aut contendendi studio in oppugnando eo, quod verum 
est, ostentare ingenii acumen volunt. Quare puer is, 
quem informare, ac describere ordimur, honesto loco 
natus, modicis opibus instructus, ea corporis firmitate 
ut studiorum laborem perferre possit, ingenio neque 
agresti, et hispido, nec molli, et effeminato, sed ele¬ 
ganti, et ad honestatem propenso praeditus, sextum 
aetatis ingressus annum Graecarum, Latinarumque lit¬ 
terarum formas, nomina, potestatem, per ludum, io- 
cumque condiscat, et id libentius faciat, non metu ac 
verberibus, sed praemiolis, quibus aetas illa capi solet, 
identidem excitetur. Ubi annum in eo posuerit, ut, et 
Graece, et Latine satis facile, atque expedite legat iam 
septimo primis illis, maximeque grammaticorum utrius- 
que linguae praeceptis imbuatur, nomina, et verba 
flectere, ac variare, et inter se sine vitio coniungere, 
ac copulare discat. Huic uni rei annum septimum tri¬ 
ti) Iu orationis huius Mureti editione nonnulla omisimus, quae' e 
substantiali argumento exsulantes, a quaestionis cardine longius addu¬ 
cebant. 


bui velim. Octavo incipiat iam aliquid audire, aliquid 
legere, idque eiusmodi, ut, ad formandos mores, non 
nihil conferat, et voluptatem potius adferat, quam ma¬ 
gnam ullam animi contentionem requirat. In hoc ge¬ 
nere apud Graecos- excellunt Aesopi fabulae, et Pho- 
cydidis carmina ; Latini talium scriptorum inopia la¬ 
borant, nisi quis easdem illas fabulas ab optimis et 
eruditissimis viris, Latinis versibus elegantissime ex¬ 
pressas, illi aetati proponendas putet, et addendum, si 
quod exiguum poema puris verbis vitae praecepta con¬ 
tinens reperiatur. Biennium consequens, id est, novum, 
ac decimum annum, ita libentissime posuerim, ut puer 
et libros Xenophontis de institutione Cyri, quibus nihil 
purius, aut suavius reperiri potest, et Caesaris potissi¬ 
mum commentarios legat, qui mihi unus ex omnibus 
Latinis ad illam nitidissimam Xenophontis simplici¬ 
tatem proxime videtur accedere. Undecimus annus 
comoediis detur, ita tamen, ut, ex Terentio, Plautoque, 
et multo magis ex Aristophane quidquid inquinare 
pueris animos potest , aut resecetur, aut omittatur. 
Quod idem de omni scriptorum genere semel a me 
dictum accipivolo. Duodecimo Theocriti, Moschi. Bionis 
Idyllia cum Vergilii Bucolicis, Hesiodus cum Georgicis, 
cum Aeneide utrumque Homeri poema copuletur. Ne¬ 
que hos libros totos a praeceptoribus exponi arbitror 
debere. .Cum tantum cuiusque a praeceptore audierit, 
ut sine cortice quod aiunt, nare possit, quod reliquum 
est suo ipse privato studio persequatur. Hinc rei bien¬ 
nium suffecturum puto. Illud interea ad magistri cu¬ 
ram, et sollicitudinem pertinet, ut puer loquendo qui¬ 
dem quotidie scribendo autem alternis saltem diebus 
exerceatur. In ipso pubertatis ingressu primum exer¬ 
cebo eum in eis, quae Graeci vocant progymnasmata, 
id est, praeludia quasi quaedam, et praecursiones ad 
eloquentiam, de quibus exstat aureolus libellus Theonis 
Sophistae, qui si quid ego auctoritate possem, quo¬ 
tannis exponeretur in scholis, et ad praecepta, quae 
illic traduntur, iuvenes perpetuo exercerentur. 

Sed et hoc genus exercitationis, et omnis prope- 
inodum recta, et antiqua instituendae iuventutis ratio, 
non tantum intermissa iam pridem, sed oblivione obruta, 
ac sepulta est; quae si revocaretur, paucis annis exi- 
sterent homines vere copiosi, et eloquentes : isti au¬ 
tem clamatores, qui nomen eloquentum gesticulatione 
pantomimica, et vocabilitate linguae, et impudentia 
sibi pepererunt, ita facerent ut eos audire nemo posset. 
Ita igitur exercitatus adolescens totum se Ciceroni 
dedat, iugiterque se in illum uberrimum, etabun- 
dantissimum eloquentiae fontem, retinens perpetuo il¬ 
lam, quam a principio instituimus consuetudinem, ut 
Graeca cum Latinis, similia cum similibus conferat. 
Ciceronis epistolas cum leget, evolvat eodem studio 
Platonis, Isocratis, Demosthenis, aliorumque Graecorum 
epistolas, quae in duo volumina congestae reperiuntur. 
Ad libros de Rhetorica scriptos adiungat Aristotelis' 
libros eiusdem argumenti, quaeque eadem de re Dio¬ 
nysius Halicarnasseus, Demetrius Alexandrinus, Her¬ 
mogenes, Longinus, aliique Graeci littefis prodiderunt. 
Ciceronis orationes, cum Demosthenis, Aeschinis, Ly¬ 
siae, aliorumque veterum orationibus comparet: dia¬ 
logos de philosophia, cum dialogis Xenophontis, et 

quibusdam Platonis, interea, oblectamentum sibi ex 
alio genere poetarum petat, Pindarum oum Horatio 
Euripidem, Sophoclem, Aescliilum cum Seneca, Apol¬ 
lonium, cum Valerio Flacco, epigrammata Graeca cum 
Catullo, et Martiale committat. Idem faciat in historicis j 
Herodotum. Thucydidem, Xenophontem, Polybium cum 
Livio, Sallustio, Tacito conferens. Et quoniam neque 
historia, nisi cognito orbis terrarum situ, neque hic 
sine aliqua mathematicarum artium cognitione percipi 
potest, his quoque utriusque temporis aliquid impertiat* 

Cum ad plenam, ut iuris auctores loquuntur, pu 
bertatem, id est ad annos octodecim pervenerit, gra¬ 
viora meditetur; ac primum quidem Analytices, et 
Dialectices praecepta non ex barbarorum lacunis, sed 
ex Aristotelis, et Graecis Aristotelis interpretibus hau¬ 
riat, in eisque vere, ac serio biennium exerceatur. Hoc 
modo praecultus, ac praeparatus adolescens, si totam 
exigere in otio litterario volet, abunde habet quod agat: 
nunquam deerit quo pascat animum, etiamsi ei ad 
multa saecula vivendi spatium prorogetur. Sin aut ad 
Medicinam, aut ad luris scientiam, aut ad Theologiam 
applicare ingenium cogitat, medicus quidem futurus 
in Physicis, iuriconsultus in Ethicis, ac politicis, theo¬ 
logus in utrisque sese prius diligenter exerceat: hic 
tertius Hebraicas praeterea litteras discat, tum eorum 
quisque ad ea, quae dixi studia accedat. Quocumque 
enim se naturae suae ductum secutus contulerit, du¬ 
bitandum non est, quin ut longissime, antequam an¬ 
norum illum numerum expleat, quem Lycurgus ada¬ 
masse dicitur, quique solus post senarium intra centum 
perfectus est, talis in suo genere futurus sit qualem 
in suo fuisse Roscium Cicero praedicat, qualem apud 
inferos esse Tiresiam ait Homericus Ulysses, quem 
solum sapere dicit, ceteros umbrarum in morem va¬ 
gari. 

Exposui vobis, adolescentes, iter non ad inanem 
scientiae opinionem, sed ad veram, et solidam erudi¬ 
tionem, arduum illud quidem, et difficile ; sed cogitate 
nullo modo fieri posse, ut ad excelsa, et sublimia per 
plana veniatur : et alioqui credite hoc mihi summum 
in studiis laborem summa voluptate condiri. 


COLLOQUIA LATINA 

Refectio scholastica. (1) 

Nicolaus. — Vivitis ne hic laute? 

Petrus. — Quid istuc verbi est? An lavamur? 
Quotidie manus ac faciem, et quidem crebro; 
mundities enim corporis et sanitati et ingenio 
confert. 

N. — Non id quaero; sed an edatis et bibatis 
ex animi vestri sententia? 

P. — Nos non edimus ex animi sententia, sed 
ex palati sententia. 

N. - - Dico, an ut vultis ? 

(1) Ex colloquiis Io. Ludovici Vives passim retractavit nostrisquc 
moribus aptavit I. F. 


P. — Maxime, nempe cum fame; et qui vult, 
edit; qui non vult, abstinet. 

N. — Surgitis a mensa famelici ? 

P. — Non omnino saturi. Nec expedit; bel. 
luarum est enim expleri; non . hominum. Regem 
quemdam sapientissimum narrant nunquam sine 
appetitu accubuisse; nunquam surrexisse saturum. 

N. — Quid editis? 

P. — Quae habemus. 

N. — Putabam vos esse, quae non habebatis! 
Sed quae sunt ista tandem quae habetis? 

P. Molestum percunctatorem! Quae dantur. 

N. — At quaenam dantur? 

P. — lentamus de mane sesquihora postea- 
quam surreximus. 

N. — Quando surgitis ? 

P. — Fere cum sole, qui est dux Musarum, et 
aurora, gratissima Musis. Silatum nostrum est fru¬ 
stum panis autopyri et paullulum butyri, aut fru¬ 
ctuum aliquid, qualis anni tempus suppeditat. 

N. — Nunquam ne potionem ex arabicis fabis, 
aut caldam cacaoticam exsorbitis? 

P. — Coffea nervos offendit; potio e cacaone 
cocta debilibus divitum stomachis ministratur. 

N. — Quid vobis in prandio ? 

P. — Olus coctivum vel pultes in pultariis; 
rapae modo, modo brassicae, similago, oryza; ali¬ 
quid insuper carnium et fructuum. Tum diebus 
pisculentis, lac serosum in gabatis, e quo sit bu 
tyrum expressum, iniectis aliquot turundis panis 
piscis recens aliquis, si sit in foro piscario pretii 
tolerabilis; sin secus, salsamentum probe macera¬ 
tum; hinc pisa aut cicera, aut lentes, phaseoli, 
aut alia legumina. 

N. — Quantum cuique ex his ? 

P. — Panis, quantum avemus; obsoniorum quan¬ 
tum est satis, non ad explendum, sed ad alendum. 
Amplissimas epulas alibi quaerito, non in schola, 
ubi ad virtutem formantur animi. 

N. — Quid bibitis ? 

P. — Alii frigidam et liquidam aquam, alii 
cerevisiam tenuem; pauci, et raro, vinum, idem- 
que bene dilutum. Merenda, seu, si id mavis, an- 
ticoenium, est aliquid panis et amygdalarum, seu, 
avellanarum, ficorum aridorum, uvarum passarum; 
aut, si sit aestas, pyrorum, malorum, cerasorum, 
aut prunorum. Quum vero animi gratia rus profici¬ 
scimur, tum habemus lac, vel liquidum vel coactum, 
et alia quae villa suggerit. Coenae caput est ace- 
tarium concisum, sale aspersum, irroratum oleo 
olivarum ex gutto, aceto etiam infuso. Tum in 
lata paropside aulicotia vervecina cum prunis 
passis aut radiculis, aut herbulis quae sint pro in¬ 
trito : interdum tucetum saporis scitissimi. 

N. — Quo condimento? 

P. — Fame, omnium optimo et sapidissimo. 

Hinc, certis diebus hebdomadis, aliquid assi, po¬ 
tissimum carnis vitulinae, haedinae aliquando in 
vere. Pro secunda mensa, raphani perpusillum, et 
casei non putris nec veteris, sed recentis, qui est, 
quam vetus, alibilior; pyra, mala persica aut Cy¬ 
donia. Diebus autem, queis carne fas non est vesci, 
habemus pro carnibus ova assa, frixa aut elixa: 
singula per se, aut in libum commixta; paullum 
interdum piscium, et caseo succedunt nuces. 

N. — Quantum cuique? 

P. — Bina ova singulis, et binae nuces. 

N. — A coena nunquam ne comissamini? 

P. — Quid? Censes ne porcos nos esse? Qui 
ventriculi, quae valetudo sufficeret post quaternas 
refectiones comissari ? Heus tu, schola haec est, 
non saginarium! 

'N. — Licebit ne coenae vestrae interesse? 

P. — Facile, modo venia petatur a praeceptore, 
quam scio illum daturum non gravate; nam solet; 
alioquin pravae esset educationis ingerere te con¬ 
vivio, inscio magistro; et qui te adduceret, nihil 
aliud, quam probrum et pudorem contraheret apud 
condiscipulos. Mane paullisper. — Magister, licebit 
ne, cum bona tua venia, puerum hunc mihi notum 
adhihere nostrae coenae? 

Praeceptos. — Maxime; non erit molestus. 

P. — Habes gratiam. - Ephebus hic, quem vides 
gestantem mantile pro focali, munere fungitur ar¬ 
chitriclini per hanc hebdomadem; nam hebdo¬ 
madarios habemus hic architriclinos, ut apud reges. 

Architriclinus. — Laurenti, quota hora est? 

Laurentius. — Horas non audivi a tertia, in¬ 
tentus compositioni epistolae. Florus melius id no- 
rit, qui toto hoc pomeridiano tempore librum non 
vidit, neque chartam. 

Florus. — Amicum testimonium et apud ma¬ 
gistrum iratum valde utilem! Sed qui potuisti tu 
id animadvertere, immersus (ut ais) compositioni 
epistolari? Plane malevolentia te coegit mentiri. 
Gaudeo profecto inimicum meum pro mendaci 
haberi. Si quid posthac voluerit calumniari, carebit 
fide. 

A. — Non potero aliunde cognoscere de hora? 
Blasi, nonne tu habes horologium? 

B. — Index signat iam sextam. 

A. — Sextam vero? 

f PR. — Sextam? Eia, pueri, agite; eia, consur¬ 
gite et abiicite libros. Parentur mensae, insternan¬ 
tur; apponantur sedilia, mantilia, orbes, quadrae, 
panis. Famuli, dicto citius volate. Prome tu cere- 
visiam; tu hauri aquam, appone scyphos. Quid 
istuc rei est? Tam obnubilatos adfers ? Refer in 
culinam ut fricentur et extergantur eo probe, quo 
sint nitidi et fulgentes. —- Sunt parata omnia ? Est 
aliquid quod nos remoratur? 

A. — Nihil omnino. 


Pr. — Ne postea facturi simus intervalla magna 
inter missus. 

A. — Adsideatis. Tempus est, et propemodum 
coena corrumpitur. 

Pr. — Pueri, abluite omnes manus et os. Vah! 
Quod mantile! Qui hic se extergunt? Ubi mun¬ 
dantur? Curre, adfer aliud purius. Petre, novum 
quem attulisti convivam recipe apud te. — Ex¬ 
pediat quisque cultellum suum, et purget quisque 
suum panem, si quid haeret vel cineris vel car¬ 
bonum in crusta. — Sedete, quantum licet, laxe, 
ne comprimatis mutuo, quandoquidem satis est 
loci. Et tu, hospes, non habes cultellum? 

N. — Mihi vero cultello non est opus. Dentibus 
frangam mordendo panem, vel digitis buccellatim 
comminuam. 

Pr. — At est indecorum. Architricline, suppe¬ 
dita isti. Quod habes nomen? 

N. — Nicolaum. ■ 

Pr. — Coenae supellectilia huic Nicolao struas. 
Nicolae, ubi fecisti latinae linguae tyrocinium? 

N. — Romae, in regio gymnasio. 

Pr. — Optime quidem. Quam pridem ab Urbe 
venisti? 

N. — Nudius sextus. 

Pr. — Quam nuper coepisti studere? 

N. — Abhinc annos tres. 

Pr. — Non potest te profecto poenitere. 

N. — Merito; nam habui magistrum doctis¬ 
simum. 

Pr. — Ecquem? 

N. — Theodorum Nervium. 

Pr. — Ah, virum quidem diligentem, eruditum, 
probum! Novi iam eum adolescentem in athenaeo, 
deinde habui collegam in pueris edocendis. At quid 
nunc agit Nervius noster? 

N. — Dicunt eum agere athletam, non tamen 
athletice. 

Pr. — Quid istuc rei est? 

N. — Quia luctatur semper, sed parum, fortiter. 

Pr. — Cum quo? 

N. — Cum suo morbo articulari. 

Pr. — 0 palaestritum dolosum, qui primum 
omnium invadit pedes! 

N. — Imo luctatorem infelicem cui ab adver¬ 
sario totum corpus per insidias constringitur! 

Pr. — Sed tu quid agis? Qui 1 cessas? Videris 
huc spectatum venisse, non coenatum. Et vos, 
pueri, cur non tractatis hospitem comiter ? Nicolae, 
praebibo tibi. 

N. — Magister, excipio animo libentissimo. 

Pr. — Iusculenta haec conglaciarunt. Fac, ar¬ 
chitricline, ut reponantur aliquantum in foculo 
mensario priusquam panem intingamus... Neque 
raphanus hic est esui; adeo est lentus.Quamquam 
lentorem non a macello, ut puto, attulit; sed hic 

contraxit, in nostro penore, qua cella nihil est penui 
incommodius. — Contra, coquus nimis indidit pi¬ 
peris et gingiberis in iure hoc, et in acetario ni¬ 
mium menthae, petroselini, salviae, erucae, nastur¬ 
tii, hyssopi. Nihil puerorum et adolescentum cor¬ 
poribus aeque damnosum, ut cibi qui interiora fer¬ 
vefaciunt. 

A. — Quibus igitur ex herbis velles confici? 

Pr. — Lactucis, buglossa hortensi et portulaca... 
Heus! tu, Emmanuel, ne extergas labra manu, 
aut manica; ^!ed simul ipsa, simul manum mantili; 
nam ideo tibi datur. Carnes ne attingas, nisi ab 
ea parte qua tibi es sumpturus. — Tu, Donate, 
non animadvertis te manicas tuas inficere pingui 
carnium ? Reduc eas, si satis apertae sunt, ad 
humeros; si non sunt, corruga, vel complica ad 


cubitum: quae si relabantur, affige acicula. — Tu, 
dominaster delicatule, in mensam incumbis ? Ubi 
id didicisti? In hara quapiam? Heus! subiicite 
eius cubito pulvillum ! — Architricline, vide ne 
analecta haec pereant: repende in promptuarium. 
Famule, amove mensam: primum omnium salinum, 
hinc panem, tum lances, discos, mantilia, postremo 
mappam. — Heus, tu, Cinciole, ne sculpas dentes 
scalpello; nam est noxium: conficito tibi denti¬ 
scalpium pennula, vel bacillo tenui, acuminato, et 
scalpe modice, ne gengivas scarnifices et. sangui¬ 
nem elicias. — Consurgite omnes et abluite ma¬ 
nus... Vocetur minister, ut pavimentum hoc scopis 
verrat. — Vos demum, pueri, ite lusum, et con¬ 
fabulatum, et deambulatum quo libuerit, dum licet 
per lucem. 



TIBICINES NATALITII 



Hos Italice dicimus Pifferari. Qui montani homines ex oppidis suis, in Samnii 
praesertim urbes mense Decembri adhuc adveniunt, et Iesu Pueri ortum rudibus 
suis cantiunculis celebrant. 


Cum bruma horridulum refert ‘Decembrem, 
Et sacrae properant inire cursum 
Venturo hebdomades Deo Puello, 

En agros litui suos relinquunt. 

Urbem ut carmine mulceant beatam. 

Binos monticolas modo huc modo illuc 
Discursare vides: acutus ollis 
Galerus premit hispidum capillum; 

Ad curtas male ludit usque braccas 
Tritum palliolum; et subesse plantis 
Ambigit solea adligata sure. 

Unus ludere tibia peritus, 

Jlrgutos levior modos pererrat: 

Inflans alter utrem tumente bucca 
Alternoque simul reflans lacerto. 

Gravis succinit usque et usque cannis. 

Ergo pro tenui stipis lucello, 

Ubi aut unctior advocat taberna, 

Vel civis patet atrium potentis. 

Vel sancto colitur tabella vico, 

Novenis Puero Deo diebus 
pudem instant iterare cantilenam. 

Sopitum excitat haec rubente mane. 

Haec summo obs:repit, haec cadente sole. 

Seu tu flaminiam negotiosus 

Seu serus madidam teras suburram. 

Io, monticolae boni, per urbem 
Plebs cantum pia rusticum secundet: 

Sic vestris utribusque tibiisque 
Divinus faveat Puer, nec imus 
Unquam pulmo neget ciere flatum, 

Donec turgida sit crumena nummis. 

Sed reges ubi Venerint eoi, 

Tum salvis liceat gradu citato 
Ad larem et patrios redire montes. 

H. N. 

PAROEMIAE SIVE ADAGIA 

In vino veritas. 

Passim apud auctores usurpatum est hoc ada. 
gium, significans ebrietatem animi fucum tollere, 
et quidquid in pectore conditum est, in apertum 
proferre. Plinius (1. xv, c. 22) scripsit, vinum usque- 
adeo mentis arcana prodere, ut mortifera etiam 
inter pocula loquantur homines et ne per iugulum 
quidem redituras voces, contineant: vulgoque - in¬ 
quit - veritas attributa vino est. 

Celebratur et Persae cuiusdam apophthegma, qui 
negavit tormentis opus esse ad exquirendum ve¬ 
rum; vino enim rectius elici. Quod adprobans Ho¬ 
ratius, in Odis, scripsit: 

Tu bene tormentum ingenio admoves 
Plerumque duro, tu sapientium 
Curas, et arcanum iocoso 
Consilium retegis Lyaeo. 

Idem in Arte poetica: 

Reges dicuntur multis urgere culullis, 

Et torquere mero, quem perspexisse laborent, 

An sit amicitia dignus. 

Rursum alibi: 

Quid non ebrietas designat? Operta recludit. 

Effertur et ad hunc modum apud Athenaeum 
(lib. II) paroemia: « Vinum et veritas» Quod largius 
poti non tantum effutiunt sua arcana, verum etiam 
audacius in alios loquuntur. Apud Plutarchum (in 
vita Artaxerxis) Sparamixas Mithridati per vinum 
quiddam insolentius elocuto:«Nulla quidem invidia 
est, o Mithridates, - inquit -; ceterum quando Graeci 
dicunt vinum et veritatem esse, etc.» 

Celebratur quoque a Graecis sententia prover¬ 
bialis, quae latine sonat: « Quod in corde sobrii, id 
in lingua ebrii». 

Theognis: 

Aurum aut argentum fabris dignoscitur igni; 

Vinum hominis prodens arguit ingenium. 

Athenaeus, quem supra memoravimus, refert 
quoque de re (lib. X) Anacharsidis dictum, falsas 
scilicet opiniones temulentis accidere; ac mox nar¬ 
rat quiddam haud infestivum. Quidam e convivis 
dixerat Anacharsidi: « Uxorem duxisti admodum 
deformem ». At ille:«Prorsus - inquit - idem mihi 
videtur; sed, heus puer, porrige poculum meracius, 
ut illam faciam formosam». Non solum igitur a- 
manti, verum etiam ebrio quae pulchra non sunt, 
pulchra videntur, quemadmodum inquit Theocritus. 

Quamquam qui potest dicere qui labatur rerum 
iudicio ? Atqui veritas non semper respondet men¬ 
dacio, verum interdum simulationi. Potest autem 


fieri ut ex animo loquatur qui tamen falsum dicat; 
et verum dicat qui non vere loquatur. 

Postremo proverbium non sentit de insana temu¬ 
lentia, quae facit ut quae fixa sunt ambulare vi¬ 
deantur, et quae simplicia videantur multiplicia; 
sed de moderata, quae dysopiam ac fumum excutit. 

Alcibiades (in Symposio Platonis) scribit:« Quae 
vero nunc sequuntur, non prius audietis, quam pro¬ 
verbium illud recenseamus: «Vinum et cum pue¬ 
ritia et sine pueritia veridicum est». Quibus ex 
verbis liquet, idem de pueritia, quod de vino iacta- 
tum fuisse. Atque durat et hodie vulgo tale pro¬ 
verbium, non audiri verum, nisi a tribus hominum 
generibus: pueris, ebriis et insanis. 

Huc adscribendum quoque arbitramur versi¬ 
culum illum proverbialem: 

Verum solet prolapsa lingua dicere. 

Nam verum esse creditur quod exciderit impru¬ 
denti quandoquidem id demum vacat fictionis su¬ 
spicione. Ex huiusmodi lapsu colliguntur et omnia 
certioris fidei: 

Saepe Neoptolemi pro nomine nomen Orestis 
Exit, et errorem vocis ut omen amo. 


Denique M. Tullius in Topicis, inter ea, quae 
certam faciunt fidem, commemorat pueritiam, im¬ 
prudentiam, vinolentiam, insaniam. 



ACTA PONTIFICIA 


MOTU PROPRIO. 

De officiis divinis novo aliqua ex parte modo ordinandis. 

PIUS PP. X. 

Abhinc duos annos, cum Constitutionem Apostoli- 
cam ederemus Divino afflatu, qua id proprie specta¬ 
vimus, ut, quoad fieri posset, et recitatio Psalterii 
absolveretur intra hebdomadam, et vetera Dominicarum 
Officia restituerentur, Nobis quidem alia multa versa¬ 
bantur in animo, partim meditata, partim etiam in¬ 
choata consilia quae aci Breviarii Romani, susceptam 
a Nobis, emendationem, pertinerent; sed ea tamen, 
cum ob multiplices difficultates tunc exsequi non liceret, 
differre in tempus magis commodum compulsi sumus. 
Etenim ad compositionem Breviarii sic corrigendam 
ut talis exsistat, qualem volumus, id est numeris om¬ 
nibus absoluta, illa opus sunt: Kalendarium Ecclesiae 
universalis ad pristinam revocare descriptionem et 
formam, salvis tamen pulcris accessionibus, quas ei 
mira semper Ecclesiae, Sanctorum matris, fecunditas 
attulerit; Scripturarum et Patrum Doctorumque idoneos 
locos, ad genuinam lectionem redactos, adhibere; sobrie 
Sanctorum vitas ex monumentis retractare; Liturgiae 
plures tractus, supervacaneis rebus expeditos, aptius 

j - disponere. Iam vero haec omnia, doctorum ac pru- 

dentum iudicio,. labores desiderant cum magnos, tum 
diuturnos; ob eamque causam longa annorum series 
intercedat necesse est, antequam hoc quasi aedificium 
i' liturgicitm, quod mystica Christi Sponsa, ad suam 

i» declarandam pietatem et fidem, intelligenti studio con¬ 

formavit, rursus dignitate splendidum et concinnitate, 
tamquam deterso squalore vetustatis, appareat. 

Interea ex litteris et sermone multorum Venera- 
■ > . bilium Fratrum cognovimus ipsis et permultis sacer- 
r . dotibus esse optatissimum, ut in Breviario una cum 
Psalterio nova ratione disposito suisque rubricis adsint 
mutationes omnes, quae ipsum novum Psalterium vel 
iam secutae sunt vel sequi possunt. Quod cum instanter 
a Nobis peterent, simul significarunt se vehementer 
'v - cupere, ut et Psalterium novum usurpetur frequentius, 

_ Y - et Officia Dominicarum serventur eo studiosius, et 
incommodis Officiorum translationibus occurratur, et 
alia quaedam quae bonum videatur mutari, mutentur. 
Huiusmodi Nos vota, utpote rerum veritati innix. 
i-YY' Nostraeque admodum consentanea voluntati, grate e- 

quidem accepimus: iis autem obsecundandi nunc esse 
tempus arbitramur. Certiores enim facti sumus offici¬ 
natores librarios, qui sacrorum Rituum Congregationi 
inserviunt, exspectantes dum Breviarium Romanum 
cLecretorio modo ac definitivo corrigatur, in eo esse 
► ' ut novam interim ipsius Breviarii editionem adornent 

- ; i*' Hac uti occasione visum Nobis est; propterea, impio 

' rato divinae Sapientiae lumine, consultatione habita 
'X cum aliquot S. R. E. Cardinalibus, rogataque proprii 

cuiusdam Consilii sententia, haec Motu Proprio sta- 

Y , ’ tujmus, edicimus: 

I. — Secundum priscam Ecclesiae consuetudinem, 
ne facile Officia Dominicarum praetermittantur. — Ita¬ 
que nullum festum, ne Domini quidem, statuatur posthac 
Dominicis celebrandum; ex his tamen excipiatur, ob 
peculiarem ipsius naturam, ea quae a die prima ad 

Y ' ■ quintam Januarii occurrat: quam recolendo sanctissimo 

Nomine lesu, propter coniunctionem quam habet cum 
mysterio Circumcisionis, assignamus. — Festa vero, 

Y I / quibus usque adhuc dies Dominica attributa erat, omnia, 
& -Y , praeter festum sanctissimae Trinitatis, in aliam diem 

perpetuo transferantur. - Ne forte autem per Quadrage- 
i ' simam aliquod omittatur ex Dominicarum Officiis, quae 
§Y | mire facta sunt ad excitandum in animis Christianam 
; ■ , poenitentiam, eius temporis secundam, tertiam et quar¬ 

tam Dominicam ad gradum I Classis promovemus. 

II. — Cum recitationi Psalterii celebratio Octava- 

F ■ 

F rum sit impedimento, id ut rarius contingat, in po¬ 

sterum sola duplicia I Classis, quae Octavas integras 
habent, eas conservent: verum in hisce ipsis Octavis, 
: • - excepti^ privilegiatis, Psalmi de Feria currenti usur- 

Y pentur. — Octavae autem duplicium II Classis solo 

Octavo die celebrentur et quidem ritu simplici. 

IIT. — Lectionibus de Scriptura occurrenti semper 
adhaereant Responsoria de Tempore. 


IV. — Nulla, ne perpetua quidem, Festorum, quae 
in Ecclesia universali celebrantur, translatio fiat, nisi 
duplicium I et II Classis. 

Iam, quae hic a Nobis praescripta sunt, ea que¬ 
madmodum adduci ad effectum debeant, et quid prae¬ 
terea novi non modo in Breviarium, sed etiam in Mis- 
sale, quod cum illo congruat oportet, indidem emanet, 
sacra Rituum Congregatio, peculiaris Commissionis, a 
Nobis institutae consulta sequens, propriis decretis 
constituet, eademque tum Breviarii tum Missalis novam 
editionem typicam faciendam curabit. 

Has ipsas quidem praescriptiones volumus, statim 
ut hoc Motu Proprio promulgatae sint, valere. Sed ta¬ 
men, ratione habita vel Kalendariorum quae iam sunt 
confecta in annum proximum, vel temporis quod ty- 
pographi requirunt, sinimus eos, qui ad officium per¬ 
solvendum Romano utuntur Breviario, tum e Clero 
saeculari tum e regulari utriusque sexus, his praescri¬ 
ptionibus non teneri nisi a Kalendis anni mcmxv. Qui 
vero aliud legitime usurpant Breviarium a Romano 
diversum, iis sacra Rituum Congregatio definiet intra 
quos terminos ad easdem praescriptiones accommodare 
sese debeant. 

Cuilibet autem liceat comparare sibi atque ad horas 
canonicas recitandas etiam nunc adhibere Breviaria 
quae sunt in usu, dummodo tamen peculiari in libello 
habeat, unde Constitutioni Divino afflatu ac decretis 
quae illam subsecuta sunt, obtemperare possit, ac simul 
quae hoc Motu Proprio Nos statuimus et quidquid 
eandem in rem sacra Rituum Congregatio decreverit, 
diligenter observet. 

Atque haec omnia constituimus, edicimus, contrariis 
quibusvis, etiam speciali mentione dignis minime ob¬ 
stantibus. 

Datum Romae apud S. Petrum die xxm mensis 
Octobris mcmxiii, Pontificatus Nostri anno undecimo. 

PIUS PP. X. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Gongregatione Indicis. 

Per decretum d. xm mens. Novembris mcmxiii 
damnatur, proscribitur atque in Indicem librorum pro¬ 
hibitorum refertur opus cui titulus: 

Antonietta G-iacomelli. Per la riscossa cristiana. 
(Milano, 1913). 

Ex Congregatione Sacrorum Rituum. 

Decretum de aliquorum locorum disciplina in initio 
causarum Servorum Dei emendanda , et de historicis 
documentis ad ipsas causas recte adhibendis. 

De Servis Dei, quorum sanctitudo vitae legitime 
examinanda curatur, nonnullis maxime locis usu venit, 

ut, cum admovetur manus ordinariis processibus in¬ 
struendis super eorum virtutibus vel martyrio, sacra 
quaedam solemnia in ecclesiis indicantur, ac signata 
Commissione ad causam pertractandam apud S. Rituum 
Congregationem, vulgo diffundatur nuntius, non aequo 
prorsus loquendi modo, Dei Servum, cuius causa in¬ 
troducta sit, Venerabilem ab Apostolica Sede esse de¬ 
claratam, atque inter ea solemnia pro gratiarum actione 
panegyricae etiam orationes habeantur eaeque saepius 
adeo immoderatae, ut facile in errorem inducantur fi¬ 
deles, debitam putantes eisdem Dei Servis veneratio¬ 
nem, quae solis beatificatis et canonizatis debetur. Haec 
animadvertens Ssmus. D. N. Pius Pp. X, ne quid Ec¬ 
clesiae disciplina detrimenti capiat, primum omnium 
solemnia, quae contra pristinam consuetudinem cele¬ 
brantur cum agitur de inchoandis processibus ordinariis, 
reprobavit et prohibuit: deinde recolendam mandavit 
(declarationem additam die 19 februarii 1058 Decretis 
f. r. Urbani VIII, Ne, scilicet, per Commissiones in¬ 
troductionis vel reas sumptionis seu ulterius progressus 
rausarum tum signatas tum signandas ullum beatitatis 
vel sanctitatis, aut indultae venerationis et cultus argu¬ 
mentum vel minimum desumi, nec aliud quodcumque 
ius, quantumvis modici aut fere nullius momenti, in 
eiusdem causis quaesitum dici vel praetendi possit: 
denique, adhibito consilio gravium virorum et exqui¬ 
sito peculiari voto nonnullorum S. R. E. Cardinalium, 
vetuit Servos Dei quorum causae posthac introducentur, 
Venerabiles appellari, item solemnia peragi occasione 
decreti editi super causae introductione. Inhaerens autem 
sententiae f. r. Benedicti XIV, qui tutius fore censuit 
a panegyricis orationibus penitus abstinere in honorem 
Servorum Dei nondum beatificatorum, eas haberi ora¬ 
tiones edixit in posterum non licere. Permisit vero ut 
Servi Dei tantummodo post editum decretum super 
heroicitate virtutum vel super martyrio Venerabilis 
titulo ornentur, ita tamen ut ex hac permissione nul¬ 
lum argumentum indultae venerationis item argui vel 
praetendi possit. Praeterea consulens pietati fidelium, 
qui facile hisce in casibus sacrae occasione solemnitatis 
decipi possent, putantes fas esse ut beatum colere eum 
de cuius beatificatione iudicium adhuc apud S. R. C. 
pendeat, solemnia ad gratias Deo agendas etiam post 
editum decretum super heroicitate virtutum vel mar¬ 
tyrio pariter prohibuit, qua tamen prohibitione impe¬ 
dire non intendit quominus in missis addatur, prout 
decet, collecta pro gratiarum actione. 

Idem Ssmus. D. N. ad rectam tractationem Cau¬ 
sarum beatificationis et canonizationis, earum praeser¬ 
tim quae partim historicis monumentis nituntur, vel 
earum quae subsidiariae probationis privilegio gaudent, 
illis ipsis in consilium adhibitis quos supra diximus, 
et exquisita sententia Rmi. Patris Promotoris sanctae 
Fidei haec constituit: 

I. — In omnibus causis, praesertim recentioribus, 
Rmi. Ordinarii in condendo informativo processu praeter 


testes qui causae favent, eos etiam universos omnes 
qui causae adversantur excutiant, nemine excepto, id- 
que sub poena nullitatis, onerata conscientia tum Or¬ 
dinariorum tum Promotorum fiscalium. 

II. — In omnibus causis, praesertim antiquis, cum 
processu ordinario sive informativo compulsentur omnia 
et singula historica documenta sive manuscripta, sive 
typis edita, quae quocumque modo causam rcspiciant 
quae agitatur. Ad hoc non modo monendi sunt deti¬ 
nentes iura compulsanda, ut ea Ordinario exhibeant; 
sed, si res postulaverit, examini subiiciendi erunt sub 
religione sacramenti custodes cuiusvis archivi vel ta¬ 
bularii sive publici sive privati ; summa quoque dili¬ 
gentia et industria curandum est ut cuiuslibet generis 
documenta ad causam conferentia conquirantur, quae 
omnia et singula cognoscenda sunt ad normas traditas 
a fel. rec. Bonedicti XIV, lib. II, c. LII. 

III. — Antequam in Congregatione ordinaria discu¬ 
tiatur dubium super introductione Causae, sacrorum 
Rituum Congregationis erit exquirere, pro re nata, do¬ 
cumenta apud Curias, uti vocant, generalitias Ordinum 
et Institutorum religiosorum tum virorum tum foemh 
narum, necnon in tabulariis sacrarum Romanarum 
Congregationum, et ubicumque iure praesumitur ea 
posse reperiri. 

IV. — Omnia et singula documenta, sive compul- 
sata cum processu ordinario, sive a S. R. C. collecta, 
subiiciantur iudicio peritorum a S. R. C. eligendorum, 
qui scriptis doceant de eorum auctoritate et vi. 

Promotori vero Fidei, antequam indicetur Congre¬ 
gatio ordinaria pro introductione causae, omnia docu¬ 
menta exhibeantur una cum sententia peritorum. 

V. — Documenta potiora praecipue ex integro typis 
edantur, praenotatis nomine auctoris, tempore, loco et 
ceteris id genus adiunctis, atque inserantur Positioni¬ 
bus super virtutibus vel martyrio, una cum relatione 
peritorum, quos supra memoravimus, de auctoritate 
et vi documentorum. 

VI. — In Positionibus pro Congregationibus Ordi¬ 
naria, Antepraeparatoria et Praeparatoria, animadver¬ 
sionibus Promotoris Fidei praemittatur synopsis vitae 
Servi Dei cuius causa tractatur, breviter et lucide ex 
officio conscripta, desumpta tum ex testibus tum ex 
documentis. 

VII. — In singulis vero Causis beatificationis, qua¬ 
rum iudicium in praesens apud S. R. Congregationem 
quocumque modo pendeat, sacra ipsa Congregatio non 
procedat ad ulteriora, nisi exhibitis, ab interesse ha¬ 
bentibus, et exquisitis ex officio documentis iisque 
omnibus examinatis quo modo supra dictam est. 

Quae omnia et singula Sanctitas Sua decrevit et 
servari mandavit, curaeque et vigilantiae commisit 
praesertim Secretarii S. R. C. et Promotoris S. Fidei 
pro tempore, atque in Acta Apostolicae Sedis referri 
iussit die 26 Augusti 1913. 

DIARIUM VATICANUM 

(Mense Novembri mcmxiii). 

Coram SSmo. admissiones. 

Praeter Purpuratos Patres, Urbanos Antistites aliosque 
Viros, qui- sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Peregrinorum manus ex Pompeiana valle 5 ex dioecesibus 
Signina, Rheginensi ceterisque Calabrae provinciae, Sarsi- 
natensi, Aquaepende^si, Albae Pompeiae, ex Monte Casino-, 
ex Mexicana et Argentinensi civitate ; ex dioecesibus Mar¬ 
sorum, Nolana, Aeserniensi c t Venafrana, Utinensi, Subla- 
censi, Tarentina. Uritana, Brundusina, Centumcellarum, 
Cornetana. Praeterea excmus. vir Firminus Calbeton Blan- 
chon, Legati extraordinarii atque administri cum omni 
potestate ex Hispania apud Apostolicam Sedem munere 
functus; revmus. vir Ignatius Epbrem II Rahmani, Patriar¬ 
cha Syrius Autiochenus una cum Abdul Masiach Patriarcha, 
ex Monojfhysitarum factione ad catholicam fidem recens 
conversus; Septentrionalis Americae classiarii Neapolim 
appulsi cum navarcha atque centurionibus suis. 

Pontificiae electiones. 

Provisio Ecclesiarum. — Per S. C. Consistorialis decreta, 
SSmus, D. N. Pius PP. X has quae sequuntur Ecclesias 
71 e proprio pastore providit, scilicet: cathedrali eccl. Mo- 
nopolitauae praefecit sac. Nicolaum Monterisi, canonicum- 
parochum cath. eccl. Barolensis; cathedralibus ecclesiis 
Potentinae et Marsi censi sac. P. Robertum, in saeculo A- 
chillem Razzbli, Ord. Fr. Min. Unionis Lconianae, iam 
tfustodcm Terrae Sanctae ; titulari eccl. episc. Hippusensi 
sac. Ioahnera Plaza et Garcia, magistrum scholae eccl. 
ejlth. Calaguritanae; tit. eccl. episc. Philadelphiensi sac. 
Dominicum Pasi, parochum eccl. S. Margaritae in dioecesi 
Faventina, quem constituit auxiliarem Emi. ac Rmi. D. 
Cardinalis Iulii Boschi, archiepiscopi Ferrariensis ; tit. eccl. 
episc. Cisamensi sac. Henricum Ioeppen, vicarium castren¬ 
sem exercitus Borussici; cathedr. eccl. Brixiensi reymum. 
Hyacinthum Gaggia, hactenus episcopum tit. Had timetiuum; 
cath. eccl. Iaccensi sac. Emmanuelem De Castro et Alonso, 
.canonicum metropolitanae ecclesiae Vallisoletanae ; tit. eccl. 
episc. Pentacomiensi sac. Franciscum Vidal et Barraquer, 
archipresbyterum metropolitanae ecclesiae Terraconensis ; 
tit. eccl. episc. Germensi sac. Eduardum Kozlowski, dioec. 
Grandormensis, quem constituit auxiliarem revmi. dni. Se- 
bastiani Messmer, archiepiscopi Milwaukiensis. 

— Rmi. dni. Iosephus Fameli et Henricus Benedetti 
inter Consultores S. Congregationis Concilii; rr. pp. Ma¬ 
rianus Fernandez Ord. Min. et Ludovicus Rivet S. I. atque 
rmi. dni. Aloisius Sincero, S. Romanae Rotae Auditor, et 
Salvator Luzio inter Consultores S. C. Religiosorum aclnu- 
merantur. 

— Purpuratus Pater Octavius Cagiano de Azevedo Prae¬ 
fectus dicitur S. C. Religiosorum. 

— Exmus. dnus. Alfonsus Alexander Nouel, arcliiepi- 
'scopus S. Dominici, Delegatus Apostolicus Cubae et Por- 
torici creatur. 

Varia. 

In Xystino sacello adstante Pontifice die v mensis No¬ 
vembris decimus anniversarius ex obitu Leonis PP. XIII; 
ac die xvi decimus anniversarius ex coronatione Pii X P. 
M. — quem Deus diutissime sospitet — religiosis sollem- 
■ nibus commemorantur. 


ANNALES 


In Europa orientali restituta pax. 

Qui annum hunc mcmxiii, orientem in sanguine 
magno cum animi moerore vidimus, decedentem, 
in Europa saltem, alacri gaudio consalutare iuvat: 
pax enim inter Graecos ac Tureas et ipsa firmata 
est. Cuius compositionis auctor praecipuus lau¬ 
dandus est Rumenus civilium rerum administer, 
qui simplicem hanc de re proposuit rationem: ut 
scilicet in feriendo foedere conditiones omnes san¬ 
cirentur circa quas utri usque partis consensus ex¬ 
sisteret ; ad Hagense autem tribunal quae in con¬ 
troversia versarentur, deferrentur. 

Quo quidem honestae interpretis interventu 
Rumena civitas eam se auctoritatem acquisivisse 
ostendit, ut in cunctis Balkanicis quaestionibus, 
quae futurae sint, certe negligi nunquam possit. 

Nunc autem, diuturnae huiusmodi controversiae 
impedimento sublato, sperare licet fore ut discri¬ 
men Albanense, ad quod magnarum civitatum 
gubernia sollicitudinem suam verterunt ut iuxta 
statutos iam fines definiatur, decorum et ipsum 
exitum sortiatur; eoque magis quod De Wied prin¬ 
ceps, earumdem civitatum cum suffragio, nomen 
suum ad Albanensis populi regiam dignitatem ob¬ 
eundam sit palam professus. 

*' * 

Mexicanum civile bellum. 

In Mexicana regione contra, acerrime semper 
dimicatur. Huerta ille praeses per vim electus a 
munere se abdicare renuit pro patriae salute, ut 
ille asserit. Interea Civitates Foederatae Americae 
Septentrionalis civiles ex auctoritate publica ra¬ 
tiones cum Mexicano gubernio removerunt; extre¬ 
ma tamen experiri adhuc morantur, hac etiam 
ratione, quod scilicet fieri possit, ut notabiles fa¬ 
ctionis Huertae adversariae successus res ita mu¬ 
tare valeant, ut exterus interventus inutilis sit 
exstiturus. 



PUBLICI PER ORBEM COETUS 

legribus ferendis 


In Austria congregatae Vindobonae sunt utri- 
usque civitatis, Austrorum scilicet atque Hunga- 
rorum, delegationes; quibus Franciscus Iosephus 
orationem habuit de difficultatibus praesertim fe¬ 
liciter superatis in Balkanica regione.' Deinde com¬ 
munis thesauri rationes in examen revocabuntur. 

In Gallia nova suffragii iura sancta. Lex nunc 
agitatur de novo publico foenere contrahendo ad 
obeundas expensas, praesertim militares. 

In Germania Von Falkenhayn, novus bellicae 
rei administer, leges de secreto militari servando 
deque delatoribus severe puniendis, ipse defendit. 

In Graecia publico coetui rex orationem habuit, 
in qua, resumptis praecipuis patriae nuperis even¬ 
tibus, spes futurae Helladis exposuit. 

In Hungaria de conditionibus renovandis, quae 
editorum libertatem dirigant, acerrime disceptatur. 

In Italia, novis habitis per latius suffragium 
comitiis, publicus popularium legatorum conventus 
a rege initiatus. 

In Lusitania pariter nova comitia habita, quae 
favorabilia factioni illi quae gubernio praeest om 
nino cesserunt. 

In Rumenia per regiam orationem recens ci 
vitatis fortuna laudibus sublata. 

In Russia rogatio legis reiecta de civilibus 
iuribus omnibus civibus pariter aequaliterque con¬ 
cedendis. 

In Serbia reditus civitatis recogniti. 


In Sinis publicus coetus a reipublicae praeside 
dimissus. 



PERO RBEM 


Die i mens. Novembris mcmxiii atra procella 
ab imo vertens mare in Oceano Atlantico naufragia 
aliasque ruinas, oppidis quoque prope litus positis, 
praesertim Gallorum Mauritanae coloniae, infert. 

— d. iv petrolei cisternae ad Rumenicum op¬ 
pidum Moreni late incenduntur. 

— d. v ex urbibus Melun in Gallia ac Rivi 
Ianuarii in Brasilia ferriviarum occursus cum ma¬ 
gna viatorum clade nunciantur. 

— d. vi Aloisius III, Bavarici regis Othonis, 
viginti iam ac septem annos mente capti, nepos, 
Bavariae rex renunciatur. 

— d. vm Alafridus Russei, peregrinator illu¬ 
stris ac naturalium disciplinarum doctor insignis, 
Londini obit. 

— d. xiii foeda tempestas Cleveland, Septen¬ 
trionalis Americae urbem, vastat; lacus ibi supra 
ripas sese effundentes sata, merces ipsosque ho¬ 
mines misere in ruinam trahunt. 

— d. xiv Bancay, Peruviana urbs, pene omnis 
improviso terrae motu subvertitur. 

Stocolmae, Nobelium praenjium anni mcmxiii 
de litteris Rabimdranath Tagore, Indico poetae, 
tribuitur. 

Kiamil Pacha, quondam Turcici gubernii prae¬ 
ses ab Enver illo bey per vim depositus, conser¬ 
vatorum factionis in sua civitate princeps, exsul 
Larnacae in oppido Cypri insulae moritur. 

— d. xxi Rodulfus Acri, Christianae philoso¬ 


phiae, quam docuit in athenaeo Bononiensi, adsertor 
amplissimus, gravis anni Bononiae placide quiescit 
in Domino. 

Centenaria dies ex quo Batavia integram soli- 
damque libertatem obtinuit, Amstelodami sollem¬ 
niter revocatur. 

— d. xxvi Lutetiae Parisiorum in templo SS. 
Cordis Iesu ad Montmartre Ludo vicus Veuillot, prae¬ 
clarus ille catholicorum diariorum scriptor, abhinc 
annos centum natus, coram Purpuratis Patribus 
Amette et Lucon, pluribusque Galliae episcopis 
religiose commemoratur. 

— d. xxviii loricata Anglorum nova navis, 
cui nomen Emperor of India Barrow in sinu 
feliciter in mare immittitur. 

In Hispaniae oppido Montevedra piscatorum 
lata insula flammarum praeda fit. 

— d. xxix incendia pariter, cum damnis ma¬ 
ximi momenti, ex navalibus ad Ilelsingfors, ac 
Bombay ex urbe nunciantur. 

Curruum series vapore actorum Roma recto tra¬ 
mite Neapolim petens, ad Ceccano oppidi stationem 
in alteram mercibus onustam offendit. Ex collisu 
viatores quinque necati; viginti circiter vulneribus 
affecti lugentur. 



LIBRI RECENS DONO ACCEPTI 


ociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Letture Costantiniane promosse dal Consiglio supe¬ 
riore nominato da S. S. Pio X e dal Comitato Romano 
per il XVI centenario della proclamazione della pace 
della Chiesa. — Romae edid. Desclee et Soe. — (Ven. 
lib. 3). 

Mons. Francesco Heiner. — Lci dottrina dei Mo- 
dernisti confutata, ossia il Decreto * Lamentabili sane 
exitu» della Congregazione dei S. Ufficio in data 3 lu- 
glio 1907 concernente gli errori de’ modernisti e la loro 
condanna, esposto e commentato. — Versione italiana 
di Mons. Germano Straniero. — Seconda edizione ri- 
vedutae corretta. — Indidem. (Ven. lib. 3,50). 

Raymond V. — La Guida dei Nervosi e elegii Scru- 
polosi. « Vade mecum » di tntti quei che soffrono e che 
vedono soffrire. — Opera tradotta in tedesco, inglese, 
spagnuolo, ecc. — Seconda edizione riveduta e cor¬ 
retta della prima traduzione italiana fatta da Tullia 
Chiorrini; giSi aumentata di un capitolo sulla «cura 
della nevrosi». — Tndidem. (Ven. lib. 3.50). 

AENIGMATUM SOLUTIO 

Aenigmata in postremis Commentarii fasciculis prop sita 
liis respondent: 

/ 'Anu. XVI, n. IX: 1) Aqua; 2) Cinis, 

r » » X: lj Infundibulum; 2) S-anguis. 

» XI: 1) Pecten; 2) vulgo REBUS: In 

pace res crescunt. 


Aenigmata ?in. XVI, n. IX soluta miserunt: 

Petrus Tergestiiius. — lac. Ilobban, Segubia. — Lud. Bernard, Gra¬ 
tianopoli. — Mart. Duniie, Neo Eboraco. — Clem. Fiard, Curia Rhaeto- 
rum. — I. Ortis, MorelVa. — Rich. Mulier, Berolino. — Ant. Masia, Tar- 


ragona. — Fr. Xav. Ghion. Oslunio. — Nic. Lagumina, Panormo. — 
Ioac. Menendez. Madrito, — F. X. M., Drepano. — F. Wawer, Maria- 
nopoli. — Hier, de la Plana, Hispali. 

Sortitus est praemium: 

LUDOVICUS BERNARD, 

ad quem missa est Milesia Fabula IOACHIM ANTONELLI COSTAGGINI, 
cui titulus : 

ARRAE GORGONIAE. 


Aenigmata n. X soluta huc usque miserant: 

P. C. Peltenburg, Soeterwonde ad Lugdunum, Batavorum. — Petrus 
Tergestinus. — E. Burg, Monachio. — F. X. M. 'Drepano. — Lud. B.er- 
nardp; Gratianopoli. — Lud. Dubois, Massilia. — Rich. Mulier, Berolino. 
— Paulinus a^S. Iosepho, Barcinone. 


Sponsor: Ioannes Baptista Ciampi, iurisperitus 

Romae. — Ex officina Societatis Editricis Romanae. 


AD RO/AA/A 

■T ACTIO DRAMATICA 

versibus piautinis composita et in tres actus distributa. 


Scipio . 

Et Urbs, depositis moeroris vestibus, 

Salutat filium venit qui peregre, 

Salutat Patrem, qui restaurat omnia, 

Bonique late portat abundantiam. 

Salus Tibi, Pie, Felix, qui spoliis 
Non cinctus victis exteris provinciis, 

Tuis das pacem populis plaudentibus. 

Venisti, et bello domito victoriis, 

Eris Romanorum novum delicium. 

Enim Tu Victor, Augustus, Pacificus, 

In aevum cunctis linguis salutaberis. - 
(Hic in mediam forum , incredibili Christianorum Lae ¬ 
titia , progreditur Melchias cum Sacerdotibus). 

Scena VI. 

Melchias, Sacerdotes et Dicti. 

Melchias. 


r 


Tibi, imperator, ingressuro primitus 
In Urbem claram tot in orbe meritis, 

Et armis olim celebrem, sapientia, 

Placet precari a Deo, Optimo, Maximo, 
Fidelis Romae statio sit cum omine, 

Tibi, imperator, victor qui in armis venis. 
Haec urbs quae multis claruit consulibus, 
Dedit sanctas orbi leges et imperium. 

Te primum consulem salutat merito. 
Honorem sumas quaesitum purpurae 
Claris victoriis, multis laboribus. 

At nunc pacem cives enixe flagitant, 

Malis discerpti diutinis discordiis. 

I)ac, ut nepotes, annis mox labentibus, 
Quae laeta vidimus nobis invideant. 

Sit aetas praesens coaequanda veteri, 

Novi esto felix restaurator saeculi. 


Et Roma laeta te iam dicit lilium, 

Suis qui visceribus confers auxilium. 

Constantinus. . 

Quis es tu vir, facundus sic et eloquens, 

Qui me salutas verbis honestissimis ? 

Vel ipsi aequando Caesari, qui maximus 
Est in historiis cunctarum gentium ? 

Mihi cura est magnum sequi vestigia 
Eorum grandes quos adpellat veritas. 

In Urbem veni non victor aemuli, 

Non ut pavorem paucis adversariis, 

Pacem sed quaesitam daturus omnibus. 

Publius. 

Sed, imperator, magna nos dissensio. 

Diis invisa, in partes Urbem dividit... 

Abhinc multos annos secta nequissima, 

Meis quam labris vix declarare audeo, 

Urbem malis vexat, discerpit artibus. 

Pax exulavit e Romanis aedibus, 

Et cives fessi diuturnis discordiis 
Implorant opem, pacem, robur invocant. 
Constantinus. 

Velim sed, Publi, nucleasses clarius 
Tuam quam miror optimam sententiam. 

Enim, quid pace, quid concordia dulcius? 

Tuus totus sum, dic et confidentius. 

Publius. 

Est Christianorum turpis haec natio, 

Novis quae Romam tamdiu vexat placitis. 

En una causa nostrae civitatis mali. 

Hunc tolle nobis, Imperator, colubrum, 

Suo qui spiritu romanos inficit. 

{Sequitur in pag. seq.). 

Hisce auditis, multi Christiani oculos ad sidera tol¬ 
lunt, quasi ultima quaeque pertimescant, et quae 
sit imperator dicturus admirantes adspectant, di¬ 
centes : 

I. — Adest hora nobis omnium durissima ! 

II. — Deus nos salvet ! 

III. — Omen avertat Deus ! 

IV. — Necem an vitam quid dicturus proferet ? 

Constantinus. 

Quid audio ! Novi quid, o Publi, refers ? 
Christianos dicis venenatos colubros ? 

Novam rem narras prope et incredibilem. 

Adest nam tempus, nunc occasio optima, 

Ut omne dicam quid de Christo sentio. 

Eram puer, matris altus in gremio, 

(Bona est mater dulcis mollis et alloquio, 

Multis quae a teneris suevit me laboribus), 

Nec unquam Christi nomen ad me venerat. 

Eius refertos sensus sapientia 
Mirabar vivens vel in aulis regiis. 

Fui sic odiosus utrique Caesari, 

Fui sic periculis multis circumdatus; 

Enim rem meeum reputabam tacitus. 

Quin saevientes audacius monui... 

Et sic evasi caecas vix insidias, 

Quas ipsi meae vitae tetenderant. 

Modo sed Romam cum venissem proxime, 

Sciens amorem, virtutem Maxentii, 

Huc illuc anceps mens fluctuabat mea, 

Et saepe saepius frustratus exitu, 

Ab ipsis procul repulsus moeniis, 

Ut hostis Romae semper sed creditus, 

Eram Constantinus ad portas Hannibal. 

Heic premebar maximis angustiis. 

Meas furens aedes optabam patrias. 

Mihi cum visio vigilanti adparuit. 

Suis videbatur verenda vestibus 
Urbs adparere scissis omnis crinibus, 

Meas repellens copias minaciter, 

Altis me vocibus vocitare perfidum. 

Hisce visis moestus, moerore percitus, 

Invitus statui Romam relinquere. 

In altum tacitus levans tunc lumina, 

Rem miram vidi inter silentia nubila; 

Vidi, nec mentior, nec vidi somnians 
Sed experrectus, mente lucidissima. 

Erant oppressi gravi somno milites, 

Dux vigilabat obrutus angustiis; 

Erat Crux radiis splendescens undique 
Hisce cum verbis, dicerent quae titulum: 

Hoc signo vinces! Somniare credidi... 

Oculos frico, videtur mirandum nimis... 

Nescio quod magnum suspicor esse nefas! 

Et multi mecum milites qui vigilant 
Testantur idem vidisse prodigium. 


Hinc summo mane vocavi artifices 
Novis ornarent qui vexillo litteris 
Visis in nubibus. Portant signiferi 
Primum gratulantes, et summis galeis 
Ferunt gregarii... Stat Crux in medio, 

Hinc inde litterae nomen Christi ferunt. 

Tuli sub ista proxime victoriam, 

In Urbem triumphans sub ista ingredior. 

Nec erubescam istam conferre publice, 

Erit nec ipsa signum vituperii. 

Meus mox praeco voce magna et buccina 
Feret Romanis quid de Christo sentiam. 

Scio multos adhuc teneri in vinculis, 

Modo sequuntur Christi quod sapientiam. 

Eis omnem volo libertatem dari, 

Matronis, pueris, viris et virginibus... 

Tibi sed in primis, Pontifex Optime, 

Diu qui passus es ! Sat datum lacrimis: 

Refulgeat cunctis pulcra felicitas. 

Iuvabit vos tandem decorari lares, 

Domos solari candida laetitia. 

Valere, Roma, te laetari iubeo ! 

(Postea buccinae canunt, et Milites introgrediuntur } 
elata voce clamantes: « Io , triumphe! * Et Cives 
manibus plaudentes, huc illuc prolabuniur, dum 
Constantinus in pacatam urbem invehitur. Chri¬ 
stiani vero gratulantes ad Melchiadem accedunt, qui 
rerum admirabilium successu commotus, sic suos 
alloquitur): 

Melchias. 

Deo sint Iesu redditae nunc gratiae. 

Brevi quam mirum mutabuntur omina ! 

Modo imperabat duriter Maxentius, 

Nostros vexavit, est adgressus aegrius. 

Quorum quot eftudit sanguinis flumina! 

Multos in obscuras detrudit carceres, 

Suis ut mactaret deis post victoriam. 

At ipse mortuus mediis in fluctibus 
Dedit vel inscius quietem Ecclesiae. 

Male omnes Christi sic osores transeunt! 

Canamus hymnum victoriae Domino, 

Solet qui semper ipsis infortuniis 
Suam coronis decorare Ecclesiam. 

Enim quot martyres nominamus breviter 
Senes et iuvenes nobiles et viduas, 

Quot aetas edidit virtutum series ! 

Ex insperato adest imperator recens 
Pacem Romanis qui promittit strenuas 
Sequi Christum venerari libere, 

Eique templa decorare, supplices-.. 

Quam Constantino sunt agendae gratiae ! 

(Vix hisce prolatis, ex omnibus partibus, quasi ex com¬ 
posito, Populares irruunt exclamantes; atque un- 

(Sequitur in pag. seq.). 

clequaque Christianos urgent verbisque et verberibus 
male habent ac molestant),. 

Populares. 

I. — Hi sunt origo quae deturbant agminum 
Malorum Romam quae sternunt, opprimunt ! 

(Videntes Melchiadem eum adgrediuntur). 

II. — In flumen sagum, qui inimicus patriae 
Suis cum sociis in nos Deos provocant! 

Omnes. 

In flumen omnes Christi qui discipuli! 

Magna exoritur confusio. Cives incondite huc illuc 
cursitant , qui eiulant, magna suspiria emittunt , 

auxilium postulant . Tunc exauditur praeconis 

tuba, quae ad silentium atque ad ordinem cives 
invitat). 

Praeco. 

Imperatoris stat voluntas firmiter, 

Sit una Romae lex et una gentibus; 

Pares regantur cives aequis legibus, 

Quas sit violare unum nefas omnibus. 

Ex voluntate cuique sit relligio. 

Iesum vel Christum si venerari cupis, 

Ab isto temporis momento licet, 

Deos vel illos quos colebas antea. 

. Potes sic aedem publicam componere, 

Ornare floribus, picturis aureis ; 

Velis Iunonis ut si Io vis delubra 
Adire nullus prohibebit adfatim. 

Si vero verbis tentat quis vel opere 
Hoc impedire, spernere vel ludibrio, 

In crimen sciat delapsurum protinus; 

Quod imperator almi vindex Numinis 
Luendum minitat poenis et legibus. 

Et ipse in vulgus edi nunc desiderat 
Tulisse nuper victoriam strenue, 

Sperat laturum multas et in posterum, 
lesu Nazareni fultus auxilio; 

Et ipse vidit et viderunt milites 
Parvis cum copiis stravisse plurimas. 

Hic unus adfuit praesenti numine, 

Eique gratias agit quam maximas. 

Primum sic Romae promulgari perlubet, 

Mox per provincias omnes imperii ! 

Melchias. 

O Roma felix, quae regina denuo 
Non armis amplius, Christi sed nomine, 

Petri super solio dominatur inclyta 
Et nunc diffunditur per orbem clarior ! 

Christianus. 

Vidisti ? 

Melchias. 


Christianus. 

Legis quae sit subscriptio? 

Melchias. 

Quae ? 

Signum Crucis! Miranda res prae caeteris ! 
Ethnici (legentes). 

I. — O morum, temporum, rerum mutatio! 

II. — Romae quae pendet maxima calamitas ! 

III. — Et indignatio crudelis Numinum ! 

IV. — Nihil fuit Roma gloria pulchrius 
Magis duraturum saeculis labentibus! 

Melchias. 

Quae namque Numinum fuit potentia ? 

Potens fuit Roma magnos propter viros, 

Suam qui egregiam dicarunt indolem. 

Deus nomen dedit, potentiam strenuam, 

Ei quae nationes colligeret simul 
Ut unum exstaret, orb6 sic composito, 

Corpus, quod una cunctis membris domitis 
In unum spiritum tandem coalesceret. 

Sic noster olim Cicero conscripserat, 

Sic et decoris versibus Vergilius, 

Fides sic una videbatur mentibus 
Virum quos Roma protulit rerum parens. 

(Ethnici ira maxima perculsi e scena prolabuntur cla¬ 
more. Eorum voces paullatim vix et ne vix quidem 
audiuntur). 

Christiani. 

Iesu sint actae gratiae quae maximae, 

Novum qui generat saeculorum ordinem. 

Ei sint gratiae ! 

(genu flectentes). 

Gratiae quam maximae! 
Melchias. 

Christus sic vincit! Christus regnat et imperat! 
Christiani. 

Ei sit nunc honor, decus, et in saecula! 

-Chorus. 

Crux ave primum reprobis cruenta, 

Nunc ades magnum pretium salutis 
Omnibus late populis in orbe 
Nobile pignus. 

Te gerent reges decus et coronam, 

Et super fulges galeis superbis; 

Gentibus lassis miserata splendes 
Palma triumphi. 

FINIS. 


Quid ? 

